
I. 

»Alen  hvordan  i  Alverden  har  den  Mand 
dog  nogensinde  faaet  Mod  til  at  fri  til  sin  Kone?« 
var  et  Spørgsmaal,  der  næsten  uvilkaarligt  og 
ikke  uden  en  vis  Berettigelse  formede  sig  hos 
Enhver,  som  for  første  Gang  saae  den  spinkle, 
lille  Distriktslæge  Markus  Kopp  ved  Siden  af 
hans  et  helt  Hoved  høiere,  mindst  dobbelt  saa 
massive  og  særdeles  mandhaftige  bedre  Halvdel. 
Nu  skal  det  villigt  indrømmes,  at  da  Doktoren 
for  snart  tredive  Aar  siden  som  temmelig  ny- 
bagt Kandidat  og  Amanuensis  hos  hendes  for- 
længst hedengangne  Fader,  der  paa  nævnte  Tids- 
punkt var  ansat  som  Læge  ved  Livgarden  til 
Fods,  havde  udført  den  omtalte  Heltegjærning, 
var  Gjenstanden  for  hans  ømme  Følelser  ikke 
fremtonet  i  en  fuldt  saa  grenadermæssig  Skik- 
kelse, som  det  nu  maatte  siges  at  være  Tilfældet. 
Men  der  kan  dog  ikke  være  Tvivl  om,  at  hendes 
martialske  Holdning,   som   ikke  vilde  have  mis- 


klædt  selv  en  Gardelieutenant,  hendes  sorte,  fyl- 
dige Haar  og  den  kraftige,  let  buede  Næse,  over 
hvis  Rod  et  Par  særdeles  vel  udviklede,  kulsorte 
Øienbryn  næsten  stødte  sammen,  medens  de  med 
deres  omtrent  snorlige  Linier  overskyggede  to 
lynende,  brune  Øine,  allerede  den  Gang  maatte 
have  forlenet  hende  med  et  ret  imponerende 
Ydre,  og  at  der  muligvis  nok  kunde  lindes  Ad- 
skillige, der  i  den  unge  Doktor  Kopps  Sted  havde 
betænkt  sig  baade  to  og  tre  Gange,  inden  de 
havde  faaet  Mod  og  Mands  Hjærte  til  at  oplyse 
hende  om  Beskaffenheden  af  de  Følelser,  som 
hun  havde  vakt  til  Live  i  deres  Barm. 

Xaa,  i  ethvert  Tilfælde  var  det  ingen  som- 
helst  Tvivl  underkastet,  at  han  var  sluppen  ab- 
solut helskindet  fra  det  vovelige  Experiment,  thi 
man  skulde  sikkert  lede  længe,  ikke  alene  i  den 
lille  Stump  sjællandske  Provinsby  med  dens 
3 — 4000  Mennesker,  blandt  hvilke  de  nu  havde 
havt  deres  Hjem  i  over  tyve  Aar,  men  sikkert 
ogsaa  i  adskillige  andre  og  større  Samfund, 
inden  man  fandt  et  Ægtepar,  som  levede  bedre 
og  lykkeligere  sammen  end  Doktor  Kopp  og 
hans  Laura. 

Børn  havde  de  aldrig  havt,  men  det  freidige, 
lyse  Sind,  som  Naturen  havde  givet  dem  Begge  i 
Vuggegave,  havde  uden  synderligt  Besvær  hjulpet 
dem  over  denne  Skuffelse.  Og  Fru  Laura  havde 
altid  forstaaet  at  sørge  for,  at  hendes  lille  Mand 

fandt  et  hyggeligt,  venligt  Hjem  og  fuldt  op  af 
Liv  og  Lystighed,  naar  han  vendte  træt  og  under- 
tiden nedstemt  tilbage  fra  sit  anstrængende  Dag- 
værk. En  ret  betydelig  Formue,  som  hun  havde 
medbragt  i  deres  Ægteskab,  i  Forbindelse  med 
hans  udstrakte  Praxis  satte  dem  i  Stand  til  at 
føre  et  stort  og  gjæstfrit  Hus,  og  deres  rumme- 
lige, i  Byens  sydlige  Udkant  liggende,  elegante 
Villa  var  jævnligt  Skuepladsen  for  baade  større 
Middags-  og  Aftenselskaber  og  smaa  gemytlige 
Sammenkomster,  naar  enkelte  Udvalgte,  navnlig 
Yngre,  enten  af  sig  selv  eller  ifølge  som  oftest 
umiddelbart  forudgaaende  Tilsigelse  indfandt  sig 
for  at  nyde  en  Kop  The  med  tilhørende  fornøielig 
Passiar. 

At  blive  Deltager  i  disse  fortrolige  Cirkler 
—  hvormed  for  de  Yngres  Vedkommende  fulgte 
det  Privilegium  at  turde  betjene  sig  over  for  den 
elskværdige  Værtinde  af  den  familiære  Tiltale- 
form :  Tante  Laura  —  var  Gjenstand  for  lønlig 
Higen  hos  Alle,  der  smigrede  sig  med  at  høre 
til  Byens  Tine  Portion«.  Men  i  det  Kapitel  var 
den  gode  Doktorfrue  i  en  betydelig  Grad  kræsen, 
som  Følge  af  hvilken  Omstændighed  de  Ud- 
valgtes Skare  kun  yderst  sjældent  talte  mere  end 
en  otte — ti  Personer  af  begge  Kjøn.  Og  at  for- 
søge ved  eget  Initiativ  at  bane  sig  Vei  til  den, 
var  et  Foretagende,  hvis  totale  Haabløshed  alt 
forlængst    var    bleven    konstateret    paa    det   mest 

Soleklare.  Dels  viste  nemlig  Tante  Laura  sig 
uhelbredelig  tungnem  over  for  enhver  direkte  eller 
indirekte  Antydning  i  denne  Retning,  og  dels  be- 
sad Distriktslægens  Villa  i  den  gamle  Stuepige, 
Birthe,  som  i  hele  femten  Aar  havde  tjent  der 
i  Huset,  en  Cerberus,  der  ubønhørlig  spærrede 
Adgangen  for  alle  Ukaldede,  som  efter  Klokken 
syv  Aften  indfandt  sig  i  selskabeligt  Formaal. 
Enhver  Saadan  modtog  hun  nemlig  ufravigeligt 
med  det  bistre  Spørgsmaal;  »Æ  der  Nouen  sy'e 
hos  Dem?«  Og  naar  dette  besvaredes  benæg- 
tende, tilføiede  Birthe  lige  saa  ufravigeligt:  »Ja, 
saa  æ  her  Ingen  hjemme!  Adjøs!«  Og  svab! 
fløi  Døren  i  lige  for  Næsen  af  den  Formastelige. 
Havde  Tante  Laura  derimod  blot  en  eneste  Gang 
til  en  af  de  faa  Udvalgte  sagt  saadant  Noget 
som:  »Hør,  jeg  synes  egentlig,  De  meget  pas- 
sende kunde  kigge  indenfor  en  Gang  imellem 
og  faa  Dem  en  Kop  Thevand  og  en  lille  Sludder 
med  os  to  Gamle!  saa  vare  disse  Ord  lige  saa 
gode  som  en  Trylleformel,  der  aabnede  Doktor- 
villaens Dør  til  alle  Dagens  Tider,  ja  endog  for- 
niaaede  at  fremkalde  et  Velkomstsmil  paa  gamle 
Birthes  barske  Ansigt. 

At  denne  Exklusivitet  just  ikke  bidrog  til  at 
forøge  Tante  Lauras  Folkekjærhed  i  visse  af 
de  stedlige  Kredse,  turde  være  umiddelbart  ind- 
lysende. Og  i  det  Hele  taget  maa  det  indrømmes, 
at  den  værdige  Frue  var  nok  saa  meget  frygtet  som 


elsket  blandt  et  vist  Parti  af  Byens  større  Hand- 
lende og  Industridrivende,  og  særligt  da  blandt 
deres  Damer,  med  hvem  hun  paa  Grund  af  de 
smaa  Forhold  og  hendes  Mands  Stilling  ikke 
ret  vel  kunde  undgaa  af  og  til  at  komme  i  Be- 
røring ved  større  Selskaber  baade  i  sit  eget  Hus 
og  udenfor  dette.  Medens  hun  nemlig  ved  slige 
festlige  Ledigheder  hjemme  hos  sig  selv  viste 
sig  som  en  fortræffelig  Værtinde  over  for  alle 
sine  Gjæster  uden  Undtagelse,  hændte  det  til 
Gjengjæld  jævnligt,  at  hun  udenfor  sine  egne 
fire  Vægge  med  en  overraskende  Ugenerthed 
kunde  fremsætte  høist  nærgaaende  Bemærkninger 
og  betjene  sig  af  Udtryk,  som  man  ikke  med  sin 
bedste  Villie  kunde  kalde  salonmæssige.  Denne 
Eiendommelighed  havde  hun  i  Aarenes  Løb  ud- 
viklet i  en  ligefrem  forbløffende  Grad,  og  navnlig 
kunde  den  antage  uhyggelige  Dimensioner,  naar 
Blodet  steg  hende  til  Hovedet,  eller  med  andre 
Ord,  naar  hun  blev  »flintrende  arrig*,  saaledes 
som  hun  med  et  teknisk  Udtryk  benævnede 
denne  Sindsstemning,  hvori  hun,  i  Forbigaaende 
bemærket,  ved  visse  forefaldende  Lejligheder 
havde  forbausende  let  ved  at  blive  hensat. 

For  hendes  lille  Mand  og  deres  fortrolige 
Vennekreds  var  denne  hendes  Specialitet  ofte  en 
Kilde  til  ubeskrivelig  Fornøielse,  i  hvilken  hun  da 
selv  deltog  af  et  oprigtigt  Hjærte,  uden  i  mindste 
Maade    at    lade    sig    anfægte    af,    at   den  gik  paa 

hendes  egen  Bekostning.  Og  naar  hun,  hvilket 
ikke  saa  sjældent  hændte,  ogsaa  i  disse  snævrere 
Omgivelser  under  en  livlig  Diskussion  kunde 
lade  sig  henrive  til  at  betjene  sig  af  et  særlig 
blomstrende  Kraftudtryk,  da  steg  Jubelen  til  Be- 
geistring. 

En  sommervarm,  solklar  Eftermiddag  i 
Slutningen  af  September  finde  vi  den  værdige 
Doktorfrue  staaende  ude  paa  den  rummelige, 
glasoverda^kkede  Veranda,  der  strakte  sig  langs 
den  østlige  Halvdel  af  Villaens  Sydside.  Skyg- 
gende med  Haanden  over  Øjnene  for  ikke  at 
generes  af  de  kraftige,  skraat  faldende  Solstraaler, 
speidede  hun  ivrigt  hen  ad  den  brede  Landevei, 
der  strakte  sig  forbi  Villaens  østlige  Gavl,  ad- 
skilt fra  den  store,  foran  Verandaen  liggende, 
meget  smukt  holdte  Have  ved  en  af  lave  Linde- 
træer overskygget  Spadseresti,  der  ind  mod 
Haven  begrænsedes  af  et  høit,  hvidmalet  Stakit. 
Paa  den  modsatte  Side  indrammedes  Veien  af 
nogle  nette  Villaer  med  pyntelige  Smaahaver 
foran,  og  fra  disse  den  lille  B}rs  yderste  Ud- 
løbere førte  Chausseen  i  en  mægtig  Bue  ud  gjen- 
nem  et  vidtstrakt,  ægte  sjællandsk  Landskab 
med  Kløverenge  og  gule  Stubmarker,  venlige 
Landsbyer  med  rødtoppede  Kirketaarne  og  idyl- 
liske Smaaskove,  medens  mod  Vest  den  lang- 
strakte Fjords  speilblanke  Flade  glimtede  i  Sol- 
straalerne.     I  nos>le  hundrede  Alens  Afstand  fra 


Distriktslægens  Villa,  og  adskilt  fra  denne  ved 
en  Række  frodige  Kløvermarker,  skraanede  en 
ret  anselig  Skov  med  prægtige  gamle  Bøgetræer 
ned  mod  Fjordbredden,  og  midt  i  denne  Skov 
kneisede  op  over  Trætoppene  en  høi  Flagstang, 
der  stod  foran  den  store  »Skyttepavillon«,  saa- 
ledes  kaldet,  fordi  det  stedlige  Skyttelav  her  af- 
holdt sin  aarlige  store  i  Kongefugleskydning«, 
i  hvilken  Anledning  Skoven  ogsaa  i  daglig  Tale 
gik  under  Navnet     Skyttelunden«. 

Men  denne  idylliske  Udsigt,  hvis  Skjønhed 
end  yderligere  forhøiedes,  som  den  her  bredte 
sig  i  det  tidlige  Efteraars  vidunderlige  Klarhed, 
syntes  ingenlunde  at  have  kaldt  harmoniske 
Følelser  til  Live  i  Fru  Kopps  Barm.  Tvært 
imod  bleve  hendes  Miner  stadig  barskere,  og  da 
hun  omsider  næsten  rev  Haanden  ned  fra  Øinene 
og  med  en  kort  Omkringvending  tiltraadte  Til- 
bagetoget hen  mod  den  til  de  indre  Gemakker 
førende  Glasdør,  skete  dette  med  en  Brummen, 
der  lød,  som  om  den  kom  fra  en  i  sine  dybeste 
Følelser  saaret  Bjørn. 

»Jeg  kan  saagu'  da  heller  ikke  begribe,  hvor 
den  lange  Drivert  bliver  af! «  udbrød  hun  med 
sin  dybe,  haarde  Stemme,  idet  hun  satte  Foden 
ind  i  den  store,  med  solid,  smagfuld  Elegance 
udstyrede  Dagligstue,  og  samtidig  kastede  hun 
et  bistert  Blik  hen  til  det  paa  Hylden  af  den 
kæmpemæssige  hvide  Fajaneekak kelovn  staaende 

sorte  Marmortaffeluhr,  hvis  forgyldte  Visere  an- 
gave  Tiden  at  være  et  Kvarter  over  fire. 

Bare  sindig,  Tante  Lanra !  Han  kommer 
saamæn  nok,  skal  De  se!«  lod  en  gemytlig  fleg- 
matisk Røst  sig  høre  henne  fra  en  af  de  i  et 
Hjørne  af  Stuen  omkring  et  stort  Nøddetræs 
Divanhord  anbragte,  magelige  røde  Fløils  Læne- 
stole, hvor  en  trivelig,  middelhøi  og  mørkeblond 
Herre  i  Begyndelsen  af  Trediverne  sad  og  strakte 
sig,  idet  han  med  en  overmaade  fornøiet  Mine 
satte  Næseklemmeren  til  Rette  for  sine  nærsynede, 
lyseblaa  Øine. 

»Ti  stille,  og  lad  være  at  drille  mig,  De 
tykke  Bavian!«  buldrede  den  vrede  Husfrue  med 
et  bistert  Blik  til  den  ukaldede  Trøster.  »Det 
manglede  bare,  at  han  ikke  skulde  komme!  Men 
Kavaleren  burde  have  været  her  allerede  for  tyve 
Minuter  siden,  ved  De  akkurat  lige  saa  godt  som 
jeg!  —  Og  nu  sidder  min  stakkels  Mand  der- 
inde og  sulter,  og  kan  ikke  begribe,  hvorfor  vi 
ingen  Mad  faar!« 

Med  disse  Ord  styrede  hun  i  fuld  Fart  løs 
paa  den  høire  af  de  to  Døre  i  Værelsets  Bag- 
grund, bankede  ganske  let  paa  og  aabnede  den 
efter  et  Øiebliks  Venten  saa  meget,  at  hun  akkurat 
kunde  stikke  Hovedet  ind  i  det  tilstødende 
Værelse. 

»Er  Du  meget  sulten,  min  stakkels  Markus?« 
spurgte  hun,    og  hendes  før  saa  barske  Stemme 


blev  med  et  mærkværdig  blød  og  dæmpet. 
»Vi  kan  naturligvis  spise,  naar  Du  ønsker  det, 
men  jeg  vilde  gjærne  bave  denne  Fyr,  Brix, 
med,  og  ban  bar  ikke  bebaget  at  vise  sig 
endnu!« 

Den  sidste  Oplysning  blev  givet  med  en  Del 
af  den  tidligere  Bisterhed  i  Tonefaldet. 

»Bryd  Dig  bare  aldrig  om  det,  kjære  Laura!« 
svarede  en  munter,  behagelig  Stemme  fra  Værel- 
sets Indre.  »Vi  spiser  jo  i  Dag  en  hel  Time 
tidligere  end  sædvanligt,  for  at  vi  bagefter  kan 
faa  god  Tid  til  at  tage  Markedet  i  Øiesyn.  Og 
naturligvis  venter  vi  med  at  gaa  til  Bords,  til 
Brix  kommer.  Det  passer  forresten  udmærket, 
for  jeg  er  netop  i  Færd  med  et  Arbeide,  som  jeg 
først  bliver  færdig  med  om  et  Kvarters  Tid!« 

»Ja,  ja,  min  Ven!  Saa  venter  vi  naturligvis 
under  alle  Omstændigheder  paa  Dig!  Og  der- 
med lukkede  den  martialske  Frue  Døren  lige  saa 
lydløst,  som  hun  havde  aabnet  den. 

Men  hvad  Pokker,  Borgstad!  Har  Katten 
nu  taget  Kvindfolkene?  —  De  laa  jo  begge  To 
og  kravlede  paa  Gulvet  der  henne  ved  Node- 
skabet for  et  Øjeblik  siden!«  udbrød  hun  med 
den  sædvanlige  Klang  i  Stemmen,  idet  hun 
dreiede  sig  paa  Hælen  om  mod  den  unge  Mand, 
der  for  Tiden  var  ivrig  beskjæftiget  med  at  putte 
Sukkerstumper  ind  til  en  stor,  grøn  Papegøie, 
hvis    sirlige    Messingbur    var    anbragt     ved     en 

Vinduesniche,    omgivet    ai'    en    Gruppe    frodige 
Bladplanter. 

»Lad  dog  for  en  Ulykke  være  at  staa  der 
og  ødelægge  mig  det  stakkels  Dyr  ved  at  proppe 
den  Maven  fuld  af  Sukker,  Menneske!«  raabte 
Tante  Laura  ilter,  idet  hun  foer  hen  og  med  et 
kraftigt  Dask  slog  den  ædle  Givers  Haand  bort 
fra  hendes  specielle  Yndling,  ligesom  den  be- 
gjærligt  aabnede  sit  store,'  krumme  Næb  for  at 
modtage  endnu  en  Lækkerbid.  »Man  kan  da 
heller  ikke  lade  Dem  være  ene  et  Øieblik,  uden 
at  De  strax  finder  paa  Tossestreger!  —  Hvor  er 
Nelly  og  Asta,  spørger  jeg?« 

»Skidt  Person!  —  Laura!  —    Rar  Poppe!  - 
Sukker!«   tog  Papegøien  Ordet  i  en  dybt  krænket 
Tone,  idet  den  kravlede  sidelænds  hen  ad  Pinden 
og   hagede    sig   fast   med  Næbet   i    en    af  Burets 
Stænger. 

»Du  kan  ikke  taale  mere,  min  søde  Dreng! 
Naa  vi  drikker  Kaffe,  skal  Du  nok  faa  et  lille 
Stykke  til!'  beroligede  Fruen  den,  kløende  dens 
grønne  Hoved,  som  den  kjælent  bøiede  hen  imod 
hende. 

»Hahaha!«  skoggerlo  Herredsfuldmægtig 
Borgstad,  et  af  de  fasteste  Medlemmer  blandt 
Husets  udvalgte  Skare.  »Hør,  Tante  Laura,  det 
er  ligefrem  forbausende,  hvor  slaaende  en  Lighed 
i  Udtryksmaaden  Poppe    efterhaanden  faar  med 

sin    Herskerinde!    —    Hørte    De,    hvad    den    for- 
dristede sig  til  at  kalde  Dem?« 

»Vrøvl!  Det  var  naturligvis  Dem,  den 
mente.  Det  var  da  tydeligt  nok!«  snærrede  Fru 
Kopp,  stadig  kjærtegnende  Fuglen.  »Faar  jeg 
saa  at  vide,  hvor  Deres  Kone  og  min  Niece  er 
bleven  af,  eller  faar  jeg  det  ikke?« 

»Til  behageligst  Underretning  tjener,  at 
Damerne  trak  sig  tilbage  til  Frøken  Nellys 
Værelse  for  at  lede  efter  nogle  Noder,  medens 
De  stod  paa  Forpost  ude  paa  Verandaen!«  op- 
lyste Borgstad  med  et  høitideligt  Buk.  »Der  har 
vi  dem  forresten,  kan  jeg  høre!«  tilføiede  han, 
da  en  lys,  velskolet  Sopran  i  det  Samme  trallede 
nogle  Takter  af  »Paria  Valsen  inde  i  det  til- 
stødende Kabinet.  Og  umiddelbart  efter  viste 
sig  ganske  rigtigt  mellem  de  mørkerøde  Fløils 
Portierer,  som  halvt  dækkede  Døraabningen  ind 
til  dette,  Arm  i  Arm  to  unge  Damer  i  lixe,  lyse 
Kjoler  og  bærende  en  Del  Nodehæfter. 

Xaa,  det  kan  jeg  lide,  Pigebørn!«  raabte 
Tante  Laura  dem  fornøiet  i  Møde.  »Nu  skal 
vi  have  det  til  at  gaa  rigtig  løs  med  Musiken! 
Asta  synger  jo  som  en  skinbarlig  Nattergal,  og 
nu,  da  vi  har  faaet  saadan  en  Spillekanter  i 
Huset  som  Dig,  Nelly,  der  lige  har  været  et  helt 
Aar  paa  Kjøbenhavns  musikalske  Laboratorium 
eller  Konservatorium,  eller  hvad  den  gamle  An- 

stalt  hedder,  kan  I  da  rigtigt  kvinkelere  af  Hjær- 
tens  Lyst!« 

»Ja,  vi  har  saamæn  allerede  faaet  et  stort, 
brillant  Repertoire  stillet  paa  Benene,  Tante!« 
lød  det  muntre  Svar  fra  den  Ene  af  de  Ind- 
trædende, en  høi,  slank  Pige  paa  en  Snes  Aai\ 
med  glimrende,  brune  Øjne,  et  prægtigt,  guld- 
glinsende,  rødligt  Haar  og  den  herlige,  klare 
Teint,  der  saa  ofte  forenes  med  nævnte  Haar- 
farve.  »Og  Fru  Borgstad  har  vist  mig  en  hel 
Mængde  Sange,  som  jeg  skal  akkompagnere 
hende  til!« 

»Fru  Borgstad?«  gjentog  Tante  Laura  barsk. 
»Kjender  ikke  den  Person!  Er  det  den  der,  Du 
mener,  saa  hedder  hun  her  i  Huset  Asta,  og 
intet  som  helst  Andet!« 

Med  disse  Ord  pegede  hun  hen  paa  den 
anden  unge  Dame,  der  snarest  muligt  havde  lagt 
Noderne  fra  sig  paa  det  store  Flygel  og  umiddel- 
bart efter  var  faret  om  Halsen  paa  sin  i  en 
Lænestol  hvilende  Herre  og  Gemal,  med  hvem 
hun  efter  fem  Maaneders  Ægteskab  endnu  frem- 
deles levede  midt  i  Hvedebrødsdagenes  Lyk- 
salighed. 

»Men  er  I  da  virkelig  ikke  bleven  »Dus« 
endnu,  efter  at  I  har  kjendt  hinanden  i  hele  to 
Timer,  Pigebørn?«  vedblev  Tante  Laura  høist 
forbauset  og  slog  Hænderne  sammen.  »Gud  be- 
vares   vel!     Det  skulde  have  været  i  mine  unge 

Dage!  Da  fløi  saadan  et  Par  Bachiische  i  Ar- 
mene paa  hinanden  og  ndvexlede  alle  deres 
Hjærtes  Hemmeligheder,  inden  de  havde  kjendt 
hinanden  i  tre  Kvarter!  Men  det  er  det  jeg  altid 
siger:  der  er  saagu'  ingen  Fut  i  Ungdommen  nu 
om  Stunder!« 

Tante  Laura!  Maa  jeg  gjøre  Dem  opmærk- 
som paa,. at  jeg  er  en  ung  Frue  paa  to  og  tyve 
Aar  og  aldeles  ingen  Bachfisch!«  lød  det  høist 
fornærmet  henne  fra  den  før  omtalte  Lænestol, 
hvor  den  med  den  angivne  Værdighed  prydede 
Dame  samtidig  reiste  sin  sirlige  lille  Skikkelse 
i  Veiret  og  rettede  de  leende,  mørkehlaa  Øjne 
mod  den  sidste  Talerske. 

Puh!«  stønnede  den  trivelige  Herredsfuld- 
mægtig,  medens  han  læmpeligt  udfriede  sin  Hals 
af  sin  hedre  Halvdels  Arme  og  derefter  lod  sin 
Haand  glide  hen  over  hendes  purrede,  aske- 
hlonde  Pandehaar.  »Og  maa  jeg  ærbødigst  til- 
lade mig  at  henstille,  Tante  Laura,  hvorvidt  en 
slig  højtidelig  Handling  ikke  rettest  hør  udsættes, 
indtil  den  kan  gaa  for  sig  paa  fuld  rituel  Vis  og 
under  Anvendelsen  af  et  Par  Glas  af  Doktorens 
nok  som  hekjendte,  delikate  Rødvin  ved  det 
forhaahentlig  i  en  nær  Fremtid  stedfindende 
Middagsmaaltid!« 

.la.  Du  glade  Verden!  Det  maa  De  nok 
sige,  Borgstad!  udbrød  Husfruen,  idet  hun  som 
en    Raket    lløi    op   af   Sofaen,    hvor    hun  for   faa 

Øieblikke  siden  havde  ladet  Hvile  falde  paa  sig. 
»Her  sidder  jeg  og  vrøvler  og  glemmer  rent 
Middagsmaden!  —  Og  saa  denne  Brix!  Hvor 
Pokker  bliver  den  Kamel  af?  —  Aa,  Nelly! 
Spring  ud  paa  Verandaen  og  se  efter,  om  han 
ikke  er  i  Opmarch!« 

»Men  jeg  kjender  jo  slet  ikke  Lieutenant 
Brix,  Tante!«    indvendte    den    unge  Pige   leende. 

»Passiar!  Jeg  har  jo  nylig  vist  Dig  hans 
Portræt  i  Albumet!  Saa  maa  Du  da  for  Pokker 
sagtens  kunde  kjende  den  lange  Bækel!«  svarede 
Tante  Laura  bister. 

»Ja,  men  der  er  han  jo  i  Gardeuniform  med 
Bjørneskindshue  og  Tornyster  paa.  Og  jeg  for- 
moder, at  han  ikke  spadserer  rundt  i  den  Ud- 
haling, naar  han  er  ude  paa  Landmaaleri!« 
bemærkede  Nelly  med  et  overmaade  lystigt 
Ansigt. 

»Ti  stille!  Du  er  en  næsvis  Unge!  Ikke 
et  Haar  bedre  end  de  to  Andre  derhenne!«  bul- 
drede hendes  Tante  med  rynkede  Øienbryn. 
v Aldrig  kan  I  finde  paa  nogen  større  Fornøielse 
end  at  drille  og  modsige  mig  skikkelige,  fred- 
sommelige Kone!     Men  nu  skal  jeg  selv  — « 

Og  afsted  foer  hun  hen  mod  Glasdøren  med 
en  Fart,  saa  Baandene  paa  hendes  fixe  lille  Kappe 
flagrede  efter  hende  som  et  Par  Vimpler. 

I    samme  Nu   lød    ude    fra    Haven    de   takt 
faste  Toner  af  »Biberhusmarchen«,  fløitede  med 

stor  Virtuositet,  og  denne  musikalske  Præstation 
virkede  aabenbart  beroligende  paa  Doktorfruens 
oprørte  Følelser,  thi  øieblikkelig  standsede  hun 
sin  ilsomme  Gang  og  stirrede  skiftevis  paa  de 
tre  Andre  med  en  Mine,  hvori  Gemytlighed  paa 
en  høist  pudsig  Maade  blandedes  med  Resterne 
af  hendes  til  Dels  fordampede  Vrede. 

»Der  er  han!«  udbrød  hun  endelig.  »Hæf 
Vil  I  nu  bare  høre!  Trækker  Fyren  ikke  nok 
saa  freidig  op  med  fuld  Musik,  som  om  det 
var  den  naturligste  Ting  af  Verden,  at  han  kom- 
mer drattende  en  halv  Time  bagefter?  —  Men 
jeg  skal  — « 

Og  atter  satte  hun  sig  i  Fart  hen  mod  Glas- 
døren. 

I  det  Samme  udfyldtes  dennes  langt  over- 
veiende  Del  af  en  ung  Mand  i  Slutningen  af 
Tyverne,  der  ude  fra  Verandaen  traadte  ind  i 
Dagligstuen  med  raske  Skridt,  idet  han  meget 
gemytligt  rev  den  lette  Straahat  af  sit  lyse,  tæt 
klippede  Haar. 

En  Maler  eller  Billedhugger,  der  var  paa 
Jagt  efter  en  Model  til  en  ungdommelig,  nordisk 
Vikingeskikkelse,  vilde  utvivlsomt  være  geraadet 
i  en  Tilstand  af  ublandet  Henrykkelse  ved  Synet 
af  denne  nye  Fremtoning,  thi  Landinspektør, 
Sekondlieutenant  Gustav  Brix  maalte  paa  det 
alier  Nærmeste  sine  tre  Alen,  var  af  den  gav- 
milde Natur  bleven  udstyret  efter  samme  Maale- 

stok  med  Hensyn  til  Drøiden,  og  vilde  med  sin 
prægtige,  ranke  Væxt  og  sit  kjække,  solbrændte 
Ansigt  med  de  store,  lyseblaa  Øine  og  det  tve- 
delte, blonde  Fuldskjæg  ubetinget  have  taget  sig 
glimrende  ud  i  en  Vikingebrynje  med  tilhørende 
Vingehjælm  og  Stridsøxe.  Og  selv  i  den  mere 
beskedne  Aabenbarelse,  hvori  han  nu  frein- 
traadte,  iført  en  elegant,  tæt  sluttende  Diplomat- 
frakke og  lysegraa  Benklæder,  maatte  han  absolut 
henregnes  blandt  de  Skikkelser,  der  ere  sikre 
paa  at  vække  en  vis  Opsigt,  hvor  somhelst  de 
vise  sig. 

Det  kunde  vel  være  en  tre  Maaneder  siden, 
at  Gustav  Brix,  efter  med  Glans  at  have  bestaaet 
sin  Examen  som  Landinspektør,  en  skjøn  Dag 
holdt  sit  Indtog  i  den  lille  By,  for  at  ud- 
danne sig  videre  i  praktisk  Retning  som  Assi- 
stent hos  gamle  Kammerraad  Søkilde,  der  i 
umindelige  Tider  havde  resideret  her  som  eneste 
Mand  af  Faget  i  adskillige  Miles  Omkreds,  men 
nu  paa  Grund  af  Alder  og  tiltagende  Skrøbelig- 
hed havde  fundet  Anledning  til  at  sikre  sig  en 
yngre  Medhjælper  til  Bestridelsen  af  sin  om- 
fattende Virksomhed.  Til  sin  store  Glæde  havde 
den  unge  Landinspektør  endnu  paa  Ankomst- 
dagen truffet  sin  gamle  Ven  og  Skolekammerat, 
Herredsfuldmægtig  Victor  Borgstad,  og  denne 
havde  saa,  i  fuldstændig  rigtig  Erkjendelse  af  sin 
intime    Veninde,    Tante    Lauras    Smag    og    Til- 

bøieligheder,  ikke  tøvet  med  at  indføre  den  nys 
Ankomne  i  hendes  Villa,  hvor  Brix  var  bleven 
modtaget  med  aabne  Arme,  dels  som  Følge  af 
sin  egen  freidige  og  hj ærtevindende  Elskværdig- 
hed i  Forbindelse  med  den  varme  Anbefalingstale, 
hvormed  hans  Ven  havde  ledsaget  hans  første 
Indtrædelse  der  i  Huset,  og  dels  i  Egenskab  af 
forhenværende  Medlem  af  Livgarden,  hvor  han 
havde  begyndt  sin  kortvarige  militære  Løbebane 
som  Menig  og  Korporal,  forinden  han  efter  sin  Ud- 
nævnelse til  Sekondlieutenant  havde  gjort  nogle 
Maaneders  Tjeneste  ved  en  Infanteribataillon. 

Allerede  i  Løbet  af  den  første  Aften,  som 
Brix  havde  tilbragt  indenfor  Villaens  gjæstfrie 
Mure,  var  Trylleordet  om  »at  kigge  ind  og 
drikke  en  Kop  Thevand,  o.  s.  v.«,  faldet  fra 
Tante  Lauras  Læber,  og  næppe  var  der  gaaet 
fjorten  Dage  efter  hans  Ankomst  til  Byen,  før 
han  næsten  i  endnu  høiere  Grad  end  Ægteparret 
Borgstad  maatte  henregnes  til  Husets  fortrolige 
Skare.  Og  selvfølgelig  havde  han  i  den  forløbne 
Tid  allerede  ved  mangfoldige  Ledigheder  og  af 
høist  forskjellige  Grunde  nedkaldt  over  sit  Hoved 
oh  hel  Suite  i  mer  eller  mindre  blomstrende  Ud- 
tryk affattede  Tordentaler  fra  den  strixe  Hus- 
frue. Men  med  en  urokkelig  Sindsro  havde  han 
i  slige  Tilfælde  stadig  et  eller  andet  kort  Svar 
paa  rede  Haand,  der  i  Reglen  vakte  stor  For- 
nøjelse   hos    det    tilstedeværende    Publikum,    og 

Provindgliv.  ') 


18 


gjentagne  Gange  fik  Tante  Laura  til  leende  at 
erklære  paa  det  Højtideligste,  at  hun  fremtidig 
ikke  gad  spilde  sin  Veltalenhed  paa  en  Person, 
der  var  lige  saa  uimodtagelig  for  den  som  en 
Gaas  for  et  Styrtebad. 

Næppe  havde  den  forsinkede  unge  Kæmpe 
nu  sat  det  ene  Ben  ind  i  Dagligstuen,  før  be- 
meldte værdige  Dame  foer  løs  paa  ham  som 
en  Skoleinspektør  paa  en  mindre  pligtopfyldende 
Discipel. 

»Hvor  bliver  Han  af,  Smølebøtte?«  buldrede 
hun,  idet  hun  greb  ham  i  Armen  og  ruskede 
ham.  »Her  sidder  vi  fem  stakkels  Mennesker 
og  er  lige  ved  at  krepere  af  Sult,  bare  fordi  Han 
ikke  gider  skruppe  sig  lidt  og  flytte  sine  lange 
Skanker!« 

»Tør  jeg  maaske  spørge,  Tante  Laura,« 
svarede  Synderen  med  et  høitideligt  Ansigt  og 
tilsvarende,  dybt  Buk,  »om  De  vilde  have  anset 
det  for  passende,  at  jeg  havde  ladet  en  mindre 
sober  Familiefader  og  hans  tre  haabefulde  Po- 
der ligge  og  sprælle  midt  paa  Landeveien  en 
halv  Mil  herfra?« 

»Hvad  er  det  for  noget  Pærevrøvl ?«  udbrød 
Doktorfruen  i  en  allerede  betydelig  afdæmpet 
Tone.  Hvad  mener  De,  Menneske?  —  Hvor- 
dan Pokker  var  en  hel  Familie  kommen  til  at 
ligge  der?« 

»Af   den    ganske    naturlige    Grund,«    oplyste 

Brix  med  et  lystigt  Nik  til  Borgstad  og  hans 
lille  Kone,  at  dens  Overhoved  var  geraadet  i 
en  noget  løftet  Stemning  under  sit  Markedsbesøg 
her  i  Staden,  og  paa  Hjemturen  mødte  han  saa 
en  Afvisersten,  der  ikke  viste  sig  tilbøielig  til  at 
gaa  af  Veien  for  hans  ene  Vognhjul.« 

»Naa!  Det  kunde  De  jo  have  sagt  strax!« 
brummede  Tante  Laura.      >  Væltede  han  da?« 

»Ja,  saa  temmelig!«  bekræftede  den  unge 
Mand  med  stor  Sindsro. 

»Hm!     Noget  i  Stykker?« 

»Ikke  Andet  end  den  faderlige  Næse,  en 
Vognstang  og  tilsvarende  Skagle.  Alle  tre  Dele 
besørgede  jeg  repareret  saa  godt,  som  Omstændig- 
hederne tillod  det.« 

»Ja,  ja!  Saa  har  De  jo  endda  baaret  Dem 
nogenlunde  fornuftigt  ad!«  attesterede  Tante 
Laura  med  et  majestætisk  Nik.  »Kom  nu  her, 
og  lad  mig  vise  Dem  min  Broderdatter,  Nelly 
Hein,  som  De  jo  ved  er  kommen  hertil  i  For- 
middags. 

Og  nu  trak  hun  afsted  med  ham  hen  til 
Flygelet,  hvor  Nelly  hidtil  havde  staaet  ubemær- 
ket og  med  store  Øine  stirret  paa  denne  state- 
lige Landinspektør. 

Ja!  Se,  steiler  han!  raabte  Tante  Laura, 
da  del  formelig  gav  et  Sæt  i  Brix  ved  Synet  af 
den  smukke  unge  Pige;  der  nu  traadle  ham  et 
Par  Skridt  i   Møde,   medens   en  dvb  Bødme  lløi 

hen  over  hendes  friske  Ansigt.  »Hvad  behager? 
Er  det  kanske  ikke  et  Syn,  som  nok  kan  faa 
Hjærtet  til  at  hoppe  i  Livet  paa  et  Par  gamle 
Garderkarle  som  os  To?«  —  Kom  nu  her  og  giv 
Pigebarnet  Haanden!  —  Hun  bider  ikke!«  til- 
føiede  hun  beroligende,  da  Brix  fremdeles  blev 
staaende  og  stirrede  ganske  betaget  paa  Nelly. 

Men  nu  kom  der  Liv  i  den  unge  Mand. 
Med  to  lange  Skridt  foer  han  hen  imod  hende, 
greb  hendes  Haand  og  begyndte  at  holde  en  ikke 
synderlig  sammenhængende  Velkomsttale,  medens 
hans  Øine  endnu  stadig  hvilede  paa  hende  med 
et  ligefrem  beundrende  Udtryk. 

»Javel!«  afbrød  Fru  Kopp  omsider  hans 
Veltalenheds  Strøm.  »Se  nu  at  blive  gode  Ven- 
ner, I  To!  -  -  I  ved  jo,  at  I  skal  trække  sam- 
men her  i  Huset  i  al  Fald  hele  Vinteren,  og 
forhaa bentlig  endnu  længere,  hvis  Nelly  da  vil 
slaa  sig  til  Ro  hos  os  to  Gamle.  —  Nu  maa  jeg 
ind  at  hente  Markus,  at  vi  kan  faa  nogen  Mad. 
Det  er  saagu'  paa  Tiden!  —  Men  Herregud!  Hvor 
er  nu  Alfred  henne?«  vedblev  hun  med  hævet 
Røst,  medens  de  to  Unge  fordybede  sig  i  en 
livlig  Passiar.  »Nu  sidder  Barnet  bestemt  igjen 
og  hænger  over  en  eller  anden  tosset  gammel 
Bog  oppe  i  sin  Stue  og  glemmer  baade  Mid- 
dagsmad og  alt  muligt  Andet!  —  Aa,  Asta!  Løb 
op   og  kald  paa  ham,   saa  er  Du  en  god  Pige! 

»Ja,  gjærne,  Tante  Laura!«  svarede  den  unge 

Frue  meget  beredvilligt,  idet  hun  sprang  op  fra 
Sidestykket  paa  den  Lænestol,  hvori  hendes 
trivelige  Ægteherre  tronede  med  Armen  om 
hendes  Skuldre.  Og  afsted  foer  hun  og  den 
travle  Husmoder  hver  ud  af  sin  Dør. 

Strax  efter  viste  Tante  Laura  sig  atter  paa 
Skuepladsen,  Arm  i  Arm  med  sin  sirlige  lille 
Mand,  hvem  Brix,  der  havde  en  særlig  høi 
Stjærne  hos  ham,  øiehlikkelig  ilede  i  Møde.  Og 
snart  vare  de  To  og  Nelly  ivrigt  optagne  af  en 
fornøielig  Samtale,  gjennem  hvilken  Doktorens 
muntre  Latter  jævnligt  klang,  medens  han  lod 
sin  hvide,  velpleiede  Haand  glide  gjennem  sit 
fyldige,  graa  Haar  og  det  kortstudsede  Kind- 
skjæg.  Og  omsider  returnerede  Fru  Asta  lige- 
ledes, i  Følge  med  en  lille,  spinkel  Dreng  paa 
omtrent  elleve  Aar.  Det  var  en  Søstersøn  af 
Doktoren,  som  med  sin  Kones  fulde  Tilslutning 
havde  taget  ham  i  Huset,  da  hans  Forældre  for 
nogle  Aar  siden  vare  døde  snart  efter  hinanden. 
Begge  holdt  de  af  den  lille  Fyr,  som  om  han 
kunde  være  deres  egen  Søn,  om  han  end  ved 
sit  blide,  stilfærdige  Væsen  og  navnlig  ved  sin 
stærkt  udviklede  Tilhøielighed  til  at  fordybe  sig 
i  alle  mulige  alvorlige  Bøger  afpressede  Tante 
Laura  mangt  et  Suk.  Den  sidste  Kgenskah 
havde  iovrigt  indenfor  Familiens  fortrolige  Kreds 
skaffet  Alfred  Tilnavnet  Magisteren,  hvilket  han 

til  sin  Pleiem oders  dybe  Forargelese  syntes  lige- 
frem at  betragte  som  en  Æresbevisning. 

»Naa,  er  Du  der,  min  søde  Dreng?«  ud- 
brød nævnte  Dame,  idet  hun  klappede  ham  paa 
hans  glatte,  blonde  Haar.  »Hvad  har  Du  be- 
stilt, siden  Du  ikke  før  er  kommen  ned  til  os?« 

»Aa,  Tante!«  svarede  Alfred  undselig,  idet 
han  trykkede  sig  ind  til  hende.  »Jeg  læser 
saadan  en  uhyre  interessant  Bog  om  Amerikas 
gamle  Beboere,  og  saa  løb  Tiden  rent  fra  mig!« 

»Ok,  ja,  ja!«  sukkede  Tante  Laura  halv- 
høit  og  rystende  melankolsk  paa  Hovedet.  »Brix! 
Vi  oplever  aldrig  at  se  den  Dreng  med  en  Bjørne- 
skindshue paa  Hovedet,  det  tør  jeg  holde  en  hel 
Skjæppe  Tyvekroner  paa!  —  Læse  og  læse  i  en 
Evindelighed,  det  kan  han,  som  om  han  fik 
Penge  for  det.  Men  smaddre  en  Bude  eller  flaa 
et  Par  Buxer  itu,  det  har  jeg  saagu'  endnu  aldrig 
set  ham  gjøre!  -  -  Naa,  nu  til  Bords,  I  Grine- 
bidere!« vedblev  hun,  da  dette  hendes  elegiske 
Udbrud  vakte  almindelig  Munterhed.  »Brix! 
I  Egenskab  af  eneste  uforsørgede  Hanfolk  fører 
De  Nelly!  —  Klar?  —  Vel!  —  Bataillon!   March!« 

Og  nu  satte  det  lille  Selskab  sig  i  Be- 
vægelse ind  i  den  store,  hyggelige,  med  Ege- 
træs Panel  og  kasetteret  Loft  udstyrede  Spise- 
stue, medens  Værtinden  med  høi,  om  end  ikke 
synderlig    velklingende    Bøst    istemte    »de    gode 

gamle  .Egyptere«,  hvori  Brix  strax  faldt  ind  med 
sin  dvbe  Basstemme. 


II. 

En  god  Times  Tid  senere  finde  vi  de  sex 
Bordfæller  i  den  fornøieligste  Stemning  af  Verden 
ude  paa  Verandaen,  hvilende  i  magelige  Bør- 
lænestole og  fordybede  i  Nydelsen  af  deres  Kaffe, 
medens  fine,  blaa  Skyer  fra  Herrernes  Cigarer 
hvirvlede  op  mod  Glastaget  og  blandede  sig  med 
Bøgen  fra  Cigaretterne,  som  de  tre  Damer  mani- 
pulerede med  en  Virtuositet,  der  nok  som  godt- 
gjorde, at  det  ingenlunde  var  første  Gang,  de 
forsøgte  sig  i  denne  Sport. 

Let  og  muntert  gik  Passiaren  imedens  over 
hele  Linien,  meget  jævnligt  blandet  med  lystige 
Latterudbrud,  som  end  yderligere  tiltog  i  Hyp- 
pighed og  Klang,  da  Distriktslægen  i  Samtalens 
Løb  gav  nogle  fornøielige  Minder  fra  sin  mange- 
aarige  Praxis  til  Bedste.  Den  Eneste,  der  i  Øie- 
blikket  gjorde  et  noget  aandsfra værende  Indtryk, 
var  den  unge  Landinspektør,  der  havde  faaet 
Plads  yderst  ved  Glasvæggen  ud  mod  Haven, 
lige  over  for  Nelly,  som,  medens  hun  lyttede  til 
sin  Onkels  Historier,  havde  indtaget  en  saadan 
Stilling  i   sin  Lænestol,   at  hendes  rene,   græske 

Profil  vendte  imod  ham,  medens  den  dalende 
Sols  sidste  Straaler  faldt  paa  hendes  pragtfulde 
Haar  og  bragte  det  til  at  funkle  som  Guld. 

»Hov!  Brix!«  lød  pludselig  Husfruens  dybe 
Altstemme.  »Har  De  kanske  faaet  ondt  i  Maven 
af  Æblegrøden,  eller  har  De  lidt  Havari  paa 
Deres  Trommehinder,  eller  hvad  er  der  i  Veien 
med  Dem?  —  Nu  har  jeg  to  Gange  spurgt,  om 
De  vil  have  mere  Kaffe,  og  jeg  kan  saa  uhyre 
godt  lide,  at  Folk  svarer,  naar  jeg  taler  til 
dem ! « 

Det  gav  formelig  et  Sæt  i  den  unge  Mand 
ved  denne   uventede  Salve. 

»Jeg  beder  Dem  ydinygst  om  Forladelse, 
Tante  Laura!«  svarede  han  med  et  dybt  Aande- 
drag.  »Men  De  vil  sikkert  indrømme  mig,  at 
man  nok  kan  have  Lov  til  at  blive  distræt  med 
en  saadan  Udsigt  for  Øie!«  Og  med  en  let 
Haandbevægelse  viste  han  over  mod  sin  smukke 
vis-å-vis. 

Xaa — aa!  Er  det  vor  Rødtop,  De  falder  i 
Staver  over?  —  Ja,  det  er  en  anden  Sag!  Saa 
skal  det  være  Dem  tilgivet!  erklærede  Tante 
Laura  naadig. 

»Aldrig  i  mine  Dage  har  jeg  dog  set  saa 
deiligt  et  Haar!«  sagde  Brix  halvhøit  og  med 
et  Blik,  der  straalede  af  uhyklet  Beundring. 

»Aa,  Lieutenant  Brix!«  udbrød  Nelly  med 
ynkelig  Stemme,  idet  hun  hurtigt  dreiede  sig  om 

mod  ham.  »Jeg  beder  Dem  saa  bønligt:  Lad 
være    at    sige     »Tiziansk«!  De    gjør    Dem 

ingen  Ide  om,  hvor  kjed  jeg  er  af  det  Ord,  for 
hver  Gang  en  Herre  vil  gjøre  sig  lidt  behagelig 
for  mig,  kan  jeg  roligt  vædde  Hundrede  mod 
En  paa,  at  han  kjører  op  med  den  Betegnelse^ 
inden  der  er  gaaet  to  Minuter!« 

»Ja!  Da  er  det  min  Sandten  ogsaa  fuldt 
berettiget,  Frøken!«   forsikrede  Brix  ivrig. 

»Det  var  Bet!  Kil  bare  paa,  Børn!«  raabte 
Tante  Laura  leende.  »Folk  bliver  aldrig  saa 
hurtigt  gode  Venner,  som  naar  de  først  har 
været  lidt  oppe  at  nappes!  —  Halløi!  Der  har 
vi  saagu'  vor  Postmester  og  hans  Ægteviv!«  af- 
brød hun  sig  selv,  idet  hun  foer  hen  til  Døren 
ud  mod  Haven.  Dem  maa  vi  have  ind  at 
drikke  en  Taar  Kaffe  med!  —  Hov!  Postmester! 
Æren  af  Deres  behagelige  Nærværelse  udbedes 
til  en  lille  Forfriskning  ovenpaa  Spadsereturen! 
Værs' artig!     Laagen  er  aaben!« 

Og  med  dette  Udraab  gav  hun  sig  til  at 
vinke  med  begge  Hænder  ud  mod  et  mid- 
aldrende Par,  der  i  al  Sindighed  kom  vandrende 
Arm  i  Arm  ude  fra  Skyttelunden  hen  ad  Gang- 
stien udenfor  Havestakittet. 

Men,    Laura!      Vi    skal    jo    ud    at    se    paa 
Markedet!     indvendte  Doktoren  leende. 

Blase  med  det!     Saa   tager  vi  dem   med!« 
erklærede   hans  bedre  Halvdel  affeiende.     »Han 

er  jo  en  grinagtig  gammel  Snegl  at  have  med 
til  den  Slags  Løier!  —  Hei!  Lad  det  nu  gaa  lidt 
livligt,  Postmester!  —  God  Dag,  Postmesterske!« 
henvendte  hun  sig  atter  til  Parret,  der  i  det 
Samme  passerede  gjennem  Gitterlaagen,  som  fra 
Gangstien  førte  ind  til  Haven,  og  nærmede  sig 
Verandaen  i  forstærket  Gang. 

»G'Da — ah!  G'Da — ah,  hedste  Frue!«  svarede 
Postmester  Kunckel,  en  middelhøi,  smækker 
Herre  i  Midten  af  Halvtredserne,  idet  han  ge- 
mytligt svingede  sin  graa  Bulehat.  »Ja,  det 
hjælper  Pinedød  ikke,  at  Du  stritter  imod,  Gine- 
mo'er!«  vedblev  han  leende,  idet  han  i  Galopade- 
trin halede  afsted  op  ad  Havetrappen  med  sin 
halvt  modstræbende  Ægtehalvdel,  en  lidt  yngre, 
meget  tynd  Dame  med  mørke  Hængekrøller  ved 
Tindingerne  og  en  uhyre  elegisk  Mine.  »Vi  maa 
s'gu  op  at  hilse  pænt  paa  Doktorens  og  sige  Tak 
for  sidst!  —  Ikke  sandt,  gamle  Doktor?  Immer- 
væk overholde  Dekorum,  som  vi  Latinere  siger. 
Hva — ah?  Høhø!  -  Hvordan  har  De  det  siden 
i  Forgaars?  Rigtig  gemytlig  Aften,  som  altid 
hos  Dem!« 

Her  rystede  han  med  megen  Varme  Fru 
Lauras   og  Distriktslægens  Hænder. 

»Næ — æ — æh!  Og  der  har  vi  jo  saa  min 
Sandten  den  berømte  kjøbenhavnske  Niece ! «  ved- 
blev han  glædestraalende,  idet  han,  stadig  med 
sin    Kone    under  Armen,    foer    hen    mod    Nelly, 

der  ligesom  de  Øvrige  havde  reist  sig  ved  de  to 
nye  Gjæsters  Tilsynekomst.  »G'Da — ah,  kjære 
Froken!  —  Gaa  hare  væk,  Doktor!  Vi  To  skal 
mageligt  hesørge  Præsentationen  paa  egen  Haand! 
Gla'der  mig  voldsomt  at  se  Dem,  hedste 
Frøken  Nelly!  Saadan  maa  jeg  vel  nok  have 
Lov  til  at  kalde  Dem  i  Egenskab  af  gammel 
Husven?  Hva — ah?  Høhø!  —  Aa,  jeg  kjender 
Dem  saa  udmærket  fra  Deres  Tantes  Album!  — 
Men,  Død  og  Pølse,  Fru  Laura!  Sikken  en 
Kluddermads  den  Fotograf  dog  har  været!  Dette 
her  er  rigtignok  was  Anders  at  se  paa  —  saa- 
dan in  puris  naturalibus  —  eller  in  natura,  vilde 
jeg  sige.  Hva — ah?  —  Ikke  sandt  Landmaaler? 
-  Se  bare,  hvor  Øinene  straaler  i  Hovedet  paa 
ham!« 

Hvis  den  gode  Postmester  havde  sagt 
»gnistrer:,  havde  han  ubetinget  fundet  en  mere 
fyldestgjørende  Betegnelse  for  det  Glimt,  der 
funklede  i  Brix's  Øjne  under  den  sidste  Del  af 
hans  Tale.  Og  der  er  ingen  somhelst  Tvivl  om, 
at  hvis  den  unge  Mand  havde  havt  en  Trylle- 
prop  ved  Haanden,  saa  havde  han  uden  mindste 
Betænkning  afproppet  hele  Besten  af  den  post- 
mesterlige  Veltalenhed,  selv  med  Fare  for,  at  den 
aldrig  mere  var  kommen  til  at  flyde,  saa  rasende 
blev  han  ved  Synet  af  den  Purpurstrøm,  som 
den  gemytlige  aldrende   Kavalers  mindre  heldigt 

valgte  latinske  Udtryk  drev  op  i  Nellys  nydelige 


Ansigt. 


»Kom  nu  her  og  faa  en  Kop  Kaffe,  De 
gamle  Vrøvlehoved!«  raabte  Viertinden  hjærteligt 
leende. 

»Tak!  Tak,  kjære  Fru  Laura!  Saadan  et 
Tilbud  siger  jeg  Pinedød  aldrig  Nei  til!«  svarede 
Kunckel,  halende  i  den  ene  af  sine  graasprængte 
Whiskers.  »Jeg  skal  bare  først  have  indledet 
Bekjendtskabet  mellem  Frøken  Nelly  og  Gine- 
moer!  —  Dette  her  er  min  gamle  Kone,  har  De 
formodentlig  nok  tænkt  Dem,  kjære  Frøken. 
Paa  hendes  Døbeseddel  staar  der  jo  rigtignok 
Jørgine,  men  for  Nemheds  Skyld  kalder  jeg 
hende  altid  Ginemo'er!  —  Hun  ser  noget  melan- 
trist  ud,  synes  De  kanske,  men  det  mener  hun 
aldrig  en  Smule  med.  Det  er  bare  saadan  paa 
Kmbedsvegne,  at  hun  har  det  Ansigt  paa,  skal 
jeg  sige  Dem !  Hun  er  nemlig  Medlem  —  pas- 
sivt Medlem,  vel  at  mærke  —  af  Femmandsraadet. 
—  Naa,  De  ved  kanske  ikke  endnu,  at  vi  er  be- 
gavede med  saadan  en  Institution  her  i  Staden? 
Hva — ah?  —  Jøsses  bevares  vel!  Jo,  hvad  det 
anbelanger,  kan  vi  saamæn  brillant  tage  Konkur- 
rencen op  med  selveste  Republiken  Venedig.  For 
selv  om  den  nu  kunde  flotte  sig  med  et  Ti- 
mandsraad,  saa  kan  hver  af  vore  Femmands- 
raader  Pinedød  mageligt  hamle  op  med  to  af 
de    gamle  Fyre,    naar    det    kommer    an    paa    at 

holde  deres  Medborgere  paa  Dydens  tornefulde 
Sti!  —  Ja,  ja,  ja!  Nu  kommer  jeg,  bedste  Frue! 
Nu  kommer  jeg!  Det  gjør  aldrig  en  Smule,  om 
Kaffen  bliver  kold,  saa  bliver  jeg  jo  bare  endnu 
yndigere,  end  jeg  er  i   Forveien ! 

Og  stadig  snakkende  af  alle  Kræfter  blev 
den  lystige  Postmester  af  Tante  Laura  bugseret 
hen  til  Kaffebordet,  hvor  han  endelig  blev  bragt 
til  Sæde  mellem  Nelly  og  Asta,  medens  Doktoren 
fik  hans  elegiske  Frue  bænket  ved  sin  Side. 

»Hille  min  Sandten!  Det  kan  nok  være, 
jeg  er  kommen  til  at  sidde  godt  i  det!«  udbrød 
Kunckel  med  et  lystigt  Blik  paa  sine  to  smukke 
Naboersker.  Akkurat  som  en  Bisp  i  en  Gaase- 
rede!  —  Av — Av — Av!  Jeg  mente  naturligvis 
saadan  sans  comparaison,  lille  Frue!«  vedblev 
han  leende,  da  denne  Sammenligning  indbragte 
ham  et  Nap  i  Armen  fra  Astas  Side.  »Og  vil 
De  bare  se.  Fru  Laura!  Nu  har  vi  Pinedød  hele 
den,  om  jeg  saa  maa  sige:  engere  Kreds  samlet 
her  i  en  fortrolig  Klynge !  Vi  mangler  bare 
vor  værdige  Professor.  —  A  propos!  Nu  skal 
De  høre  den  sidste  nye  om  ham.  Den  er  ual- 
mindelig tiltalende!     Høhø!« 

»Om  Wallner?«  spurgte  Distriktslægen 
leende  og  rystende  paa  Hovedet.  »Har  hans 
Distraktion  nu  igjen  spillet  ham  et  Puds'?« 

Xei,  denne  Gang  er  det  nok  andre  Natur- 
kræfter,   der    har  været   i   Virksomhed   hos  ham. 

Høhø!«  oplyste  Postmesteren,  glattende  sin  fyl- 
dige Hanekam.  »Nu  skal  De  faa  hele  Ge- 
schichten  frisch  vom  Fass!  Ser  De:  i  Gaar 
Eftermiddags  kommer  jeg  saadan  tilfældigvis  op 
paa  Raadstuen,  og  der  sidder  to  af  mine  By- 
raadskollegaer  og  kigger  i  en  Folketællingsliste, 
medens  de  holder  sig  paa  Maverne  af  Grin.  — 
»Hvad  er  her  paa  Tapetet?«  spørger  jeg.  —  De 
griner  bare  videre,  men  gamle  Klokkenborg  sky- 
der dog  Listen  hen  til  mig,  og  saa  ser  jeg  min 
Sandten  vor  Professors  Navn  staa  der  med  en 
grosmægtig  Blækstreg  under  —  lige  saa  tyk  som 
en  Svovlstik,  svæ'r  jeg  Dem  til!  —  »Det  er 
Spænd!«  siger  jeg.  »Aa,  hør!  Laan  mig  det  Do- 
kument bare  til  i  Morgen  tidlig,  saa  skal  jeg 
have  vældigt  Sjov  med  den  høistærede  Paagjæl- 
dende!«  -  -  Naa,  saa  snakker  vi  lidt  om  Dit  og 
Dat,  og  jeg  driver  da  af  med  min  Liste  i  Lom- 
men. Og  tænk  Dem:  saa  hænder  det  hverken 
værre  eller  bedre,  end  at  Kavaleren  løber  lige  i 
Armene  paa  mig,  inden  jeg  endnu  er  kommen 
ned  til  Boghandler  Sørups  Vinduer.  Jeg  begribe- 
ligvis lige  strax  fat  i  Hanken  paa  ham,  og  saa 
siger  jeg:  »Hør,  brave  Professor!«  siger  jeg> 
»Hvorfor  Pokker  har  De  dog  slaaet  saadan  en 
gebommerlig  Streg  under  Deres  meget  ærede 
Navn  paa  Folketællingslisten?«  —  »Hvorfor  jeg 
har  —  hvilket?«  spørger  han  og  sætter  et  Ansigt 
op,    som    om    jeg    havde    spurgt    ham,    hvordan 

han  vilde  frankere  et  Brev  til  Honolulu.  —  »Det 
kunde  interessere  mig  at  vide,  hvorfor  De  har 
sat  en  Streg  saa  tyk  som  et  Kosteskaft  under 
Deres  Navn  paa  Folketællingslisten!«  siger  jeg 
nok  en  Gang.  —  »Naa — aah!«  svarer  han  og  ser 
forholdsvis  ganske  fornuftig  ud.  »Jo,  ser  De, 
gode  Postmester:  De  ved  jo,  at  der  bor  en 
Melhandler  neden  under  mig  og  en  Skorstensfeier 
oven  over  mig?  —  »Javel,«  siger  jeg,  Melmand 
Gregersen  i  Stuen  og  Skorstensfeier  Hvidt  paa 
anden  Sal.  Den  passer  fortrinligt,  om  jeg  end 
villigt  skal  indrømme,  at  Hvidt  muligvis  ikke  er 
det  mest  passende  Navn  at  bære  for  en  Skor- 
stensfeier, naar  han  er  i  Embedsfnnktion.  Men 
hvad  saa  videre?  For  endnu  er  jeg  ikke  saa 
heldig  at  indse,  hvad  det  Naboskab  har  med 
merbemeldte  Blækstreg  at  gjøre!«  —  »Men,  kjære 
Ven!«  siger  vor  Professor  saa,  uhyre  indigneret. 
Derved  kommer  mit  Navn  jo  til  at  staa  mellem 
de  to  Mænds  paa  Listen!«  -  -  »Javel  gjør  det 
det!«  svarer  jeg.  »Men  hvad  i  Alverden  kan  De 
have  at  erindre  mod  det  Arrangement,  højst- 
ærede Samtidige?  Det  minder  jo  grangiveligt 
om  Skilderiet  henne  i  Pastorens  Dagligstue, 
hvor  den  smækkre  Yngling  er  afbildet  staaende 
midt  imellem  Lysets  og  Mørkets  Engel!«  -  Men 
kan  De  da  ikke  indse,  Menneske,«  siger  han 
voldsom  bister  og  langer  ud  efter  mig  paa  sin 
nok   som    bekjendte  Maner,    »hvor   stødende  det 

ni aa  være  for  en  klassisk  dannet  Mand  som  mig 
at  vide  mit  Navn  figurerende  offentligt  midt 
imellem  to,  Gud  bevares,  vist  overmaade  hæder- 
lige, men  selvfølgelig  aldeles  udannede  Personers, 
ganske  som  om  jeg  i  Et  og  Alt  var  deres  Lige- 
mand?« -  -  »Aa — aah !  Nu  er  jeg  med!«  raaber 
jeg.  »Det  er  altsaa  som  en  Slags  Udmærkelses- 
tegn,  saadan  lidt  i  Maner  med  en  Medaille  pro 
literis  et  artibus,  at  De  har  dekoreret  Dem  selv 
med  Blækstregen'?  Hør,  ved  De  hvad,  gode 
Professor,  da  er  det  Pinedød  en  høist  uheldig 
Maner,  De  har  valgt  at  pynte  Dem  paa !  Ved 
De  nemlig,  hvad  saadan  en  Streg  betyder?«  — 
»Betyder?  —  Betyder!  svarer  han  med  et  grumme 
dybsindigt  Aasyn.  »Ja,  hvad  betyder  en  Streg? 
Der  kan  jo  ganske  vist  lægges  forskjellige  sym- 
bolske Betydninger  i  den,  men  -  -  — .«  —  »Aa! 
Bliv  mig  fra  Livet  med  deres  gamle  Symboler!« 
siger  jeg.  »Det  er  i  dette,  om  jeg  saa  maa  sige: 
mere  konkrete  Tilfælde,  at  jeg  spørger  Dem,  om 
De  ved,  hvad  Stregen  betyder?  —  Ikke?  —  Ja, 
saa  skal  jeg  fortælle  Dem  det.  Den  betyder,  at 
De    er    Idiot!«  »Hr.    Postmester!     Hvor    tør 

De  vove?«  raaber  han,  lige  saa  rød  i  Kammen 
som  Ginemo'ers  kalkunske  Hane  derhjemme.  — 
»Jo,  min  gode  Mand!  Det  tør  jeg  saa  forban- 
sende  godt  vove!«  afbryder  jeg  ham,  inden  han 
kommer  høiere  op  paa  Kothurnen.  »For  her 
skal  De  selv   se,   hvad  iignra  udviser!«     Og  saa 

haler  jeg  jo  Dokumentet  op  af  Lommen  og  viser 
ham  den  Bestemmelse,  der  er  trykt  foran  paa  det, 
at  Aandssvage  og  Døvstumme  og  lignende  de- 
fekte Medborgere  skal  betegnes  med  en  Streg 
under  Navnet.  —  Naada!  De  skulde  bare  have 
set  et  Ansigt,  han  satte  op!  Akkurat  som  vor 
gamle  Trofast,  da  han  forleden  Dag  var  paa 
Jagt  efter  en  Kat  ude  i  Haven  og  uforvarende 
plumpede  i  Vandkarret  henne  ved  Materialskuret. 
»Men  det  er  jo  en  absurd  Bestemmelse!«  raaber 
han  endelig.  —  »Aa!  Absurd  mig  her  og  absurd 
mig  der!«  siger  jeg.  »Man  maa  værs'god  stu- 
dere de  gjældende  Love  og  Reskripter,  inden 
man  indlader  sig  paa  slige  Vidtløftigheder,  Høist- 
ærede.  Ellers  risikerer  man  forbistret  nemt  at 
gjøre  i  Næld—  æh!  at  komme  betydelig  trekantet 
afsted,  mener  jeg.«  —  Hvad  gier  De  mig  for  den 
Historie?  —  Ja,  er  han  ikke  sød,  den  Professor? 
Hva— ah?  Høhø!« 

Hvis  den  gode  Postmester  ikke  følte  sig  til- 
fredsstillet ved  den  Modtagelse,  hans  Beretning 
lik  af  Tilborerne,  maatte  han  una>gtelig  være  i 
en  utilladelig  Grad  fordringsfuld,  thi  det  ene 
stormende  Latterudbrud  fulgte  efter  det  andet 
under  hans  Foredrag.  Og  endnu  en  god  Stund 
efter  dettes  Slutning  sad  Doktorfruen  og  Borg- 
stad gispende  tilbagelænede  i  deres  Stole,  fore- 
løbig ude  af  Stand  til  at  give  deres  overstrøm- 
mende Følelser  Luft  paa   anden    Maade,   medens 

l'rnv  indsliv.  ;} 

de  Øvrige  under  høirøstet  Munterhed  kommen- 
terede den  omtalte  Professors  uheldige  Udmærkel- 
sesforsøg. 

Hør,  kjære  Postmester!«  udhrød  endelig 
Distriktslægen  ganske  forpustet,  idet  han  lod 
Lommetørklædet  glide  hen  over  sine  taarevædede 
Øine.  »Lad  dog  for  Alt  i  Verden  ikke  den  Hi- 
storie komme  videre  end  til  os,  der  sidder  her! 
Travlt  har  visse  Folk  her  i  Byen  jo  i  Forveien 
med  Wallner  paa  Grund  af  hans  ulyksalige  Di- 
straktion og  deraf  følgende  Meriter,  og  bliver 
denne  hans  nyeste  Genistreg  kjendt  i  videre  Kredse, 
saa  ser  jeg  i  Aanden,  at  min  stakkels  gamle  Stu- 
denterkammerat ikke  kommer  til  at  hedde  Andet 
end   »Idioten«   Resten  af  sine  Dage.« 

»Ih,  bevares  vel,  Doktor!«  svarede  Kunckel, 
nippende  til  sit  Glas  Benediktiner.  »De  kan  da 
nok  begribe,  at  jeg  har  truffet  mine  profylak- 
tiske Foranstaltninger  i  den  Retning!  Høhø! 
Klokkenborg  og  Begtrup  er  et  Par  skikkelige 
gamle  Fyre,  som  har  lovet  mig  at  holde  ren 
Mund  med  Geschichten,  og  Ginemo'er  har  høi- 
tideligt  tilsvoret  mig  ubrydelig  Taushed,  selv 
med  Fare  for  at  krænke  sin  Embedspligt  ved  at 
undlade  at  indberette  Sagen  til  Femmandsraadet. 
Hva — ah,  Ginemo'er?    Høhø!« 

»Aah!  Kunckel!  Lad  mig  dog  være  i  Fred 
med  Dit  Femmandsraad!  sukkede  den  elegiske 
Postmesterfrue  med  en  Mine,  som  om  Alverdens 

Bedrøvelighed  hvilede  paa  hendes  spinkle  Skuldre, 
og  idet  hun  med  Lommetørklædet  viftede  ad  sin 
glade  Ægtemand.  »Du  ved  jo  godt,  at  jeg  al- 
drig siger  et  ondt  Ord  om  nogen  Modersjæl, 
naar  jeg  besøger  min  Barndomsveninde,  Emilie 
Bølling.  Og  mindst  af  Alt,  naar  de  tre  andre 
Damer,  Du  stikler  til,  ogsaa  er  der.« 

»Det  ved  jeg,  min  smækfede  Ven!  erklærede 
Kunckel  med  et  anerkjendende  Nik.  »Og  derfor 
præsenterede  jeg  Dig  ogsaa  for  Frøken  Nelly 
som  passivt  Medlem  af  Baadet.  Høhø!  —  Men 
jeg  kjender  Pinedød  ogsaa  Hendes  Excellence 
Præsidentindens  og  de  tre  andre  Baaders  mage- 
løse Haandelag  til  at  pumpe  Dig,  troskyldige 
Sjæl,  læns,  naar  de  bare  i  mindste  Maade  mis- 
tænker Dig  for  at  sidde  inde  med  brugbare  Op- 
lysninger om  et  eller  andet  sølle  Medmenneske 
her  i  Byen  eller  Omegnen.  Og  derfor  siger  jeg 
endnu  engang:  Ørerne  stive,  og  ikke  ud  paa 
Glatis  med  de  andre  Madammer,  Ginemo'er! 
Hva— ah  7 

Endnu  en  god  Stund  gik  Passiaren  lystigt 
videre,  navnlig  dreiende  sig  om  de  mere  mærk- 
bare Personer  og  Forhold  i  den  lille  By,  paa 
hvilket  Omraade  Postmesteren  udfoldede  en  lige- 
frem forbløffende  Viden.  Og  han  fandt  saa 
meget  mindre  Anledning  til  at  sætte  sil  Lys 
under  en  Skjæppe,  som  Nelly  gjentagne  Gange 
hjærleligl    leende    bevidnede    ham    sin    dybtfølte 

Erkjendtlighed  for  det  righoldige  Materiale,  hvor- 
med han  godhedsfuldt  forsynede  hende  til  Be- 
dømmelse og  Behandling  af  hendes  fremtidige 
Bysbørn. 

Solen  havde  alt  forlængst  gjemt  sig  hag  de 
lave  Bakker  paa  den  anden  Side  Fjorden,  og 
Tusmørket  begyndte  saa  smaat  at  udviske  baade 
Konturer  og  Farver  i  det  vidtstrakte  Landskab, 
da  Tante  Laura  omsider  hævede  sin  imponerende 
Person  op  af  Lænestolen. 

»Ja,  brave  Postmester!«  tog  hun  Ordet,  idet 
hun  greb  bemeldte  Embedsmands  Bulehat  og 
anbragte  den  meget  forsorent  ned  i  Nakken  paa 
ham.  »Nu  maa  De  behageligst  undskylde,  at 
vi  hælder  Dem  og  Deres  Kone  ud,  for  hvis  vi  skal 
have  noget  af  Markedssjovet  at  se,  er  det  virke- 
lig paa  den  høie  Tid.  —  De  skal  selvfølgelig 
med  paa  den  Expedition,  kan  De  nok  begribe!« 

»Ja,  Pinedød  vil  vi  med!«  erklærede  Kunckel 
med  et  energisk  Ryk  i  Hatteskyggen.  »Det 
bliver  vældigt  Spænd!  Hva — ah,  Ginemoer?  Jeg 
er  netop  voldsomt  i  Humør  til  at  slaa  til 
Søren  i  Aften!«  Her  svingede  han  sin  høire 
Arm  rundt  med  en  Fart  som  en  Mølle- 
vinge. »Og  vi  To  skal  saa  min  Sandten  have 
os  en  Tur  med  Dainpkarrussellen,  Fru  Laura! 
Hva — ah?  Høhø!  —  Den  er  aldeles  storartet, 
kan  De  tro.  Naada!  Store  elektriske  Lamper 
og    Speile     og    Perlebroderier    i    alle    Ender    og 

Kanter.  —  Lad  os  nu  hare  se  at  komme  afsted 
i  en    Fart ! 

»Og  saa  følger  De  naturligvis  med  hjem  og 
drikker  en  Kop  The?«  foreslog  Distriktslægen, 
idet  han  bød  Herrerne  friske  Cigarer. 

Vel  gjør  vi  det,  Doktor  !<  forsikrede  Post- 
mesteren med  et  Dask  paa  hans  Skulder.  Gine- 
mo  er  og  jeg  er  som  bekjendt  altid  med,  naar 
det  gjælder  en  gemytlig  Aften,  og  den  er  vi  jo 
sikre  paa  her  i  Huset.     Hva — ah?« 

Og  efter  at  Tante  Laura  i  høistegen  Person 
havde  giort  et  sidste,  totalt  mislykket  Forsøg  paa 
at  lokke  den  lille  Magister  Alfred  bort  fra  hans 
Stue,  hvortil  han  strax  efter  Bordets  Slutning 
over  Hals  og  Hoved  havde  trukket  sig  tilbage 
for  atter  at  fordybe  sig  i  Samlivet  med  Amerikas 
Urbeboere,  der  i  hans  Øine  var  langt  mere  til- 
lokkende end  Alverdens  Markedslystighed,  brød 
Selskabet  spøgende  og  leende  op  Ira  Verandaen. 
Og  faa  Minuter  efter  bevægede  det  sig  i  sindig 
Gangart  og  under  livlig  Passiar  ind  mod  Byen, 
hvis  brede,  efter  Provinsforhold  ret  vel  brolagte 
Hovedgade  begyndte  et  halvhundrede  Skridt  Nord 
for  Villaen. 


3cS 


III. 

Gik  det  til  daglig  Brug  overmande  ndstndigt 
og  stilfærdigt  til  i  den  lille  By,  sna  var  der  til 
Gjengjæld  denne  Aften  snn  meget  desto  mere  Liv 
og  Røre  i  Tingene.  Høstmarkedet  pleiede  nemlig 
altid  at  være  en  af  Aarets  livligste  Dnge,  og 
denne  Gang  kunde  det,  takket  være  en  vel  til- 
endebragt, rigelig  Høst  og  det  glimrende  Efter- 
aarsveir,  glæde  sig  ved  en  endnu  større  Del- 
tngelse  end  sædvanligt. 

Frn  tidligt  om  Formiddagen  vare  uover- 
skuelige Rækker  af  fuldt  besatte  Vogne  rullede 
ind  mod  Byen  nd  nlle  de  til  denne  førende  Veie. 
Extrntog  havde  hver  Time  afleveret  Masser  af 
Landboere  pnn  Baneganrden,  og  hvæsende  og 
pustende  af  Travlhed  vare  de  to  til  Byen  hørende 
Smaadampere  adskillige  Gange  løbne  ind  i  den 
lille  Havn,  stuvende  fulde  af  Passagerer  fra 
Landsbyerne  paa  Fjordens  modsatte  Bred.  Og 
hele  denne  Vrimmel  af  Mennesker,  der  for  nogle 
Timer  næsten  fordoblede  den  lille  Bys  sædvan- 
lige Indbyggerantal,  havde  Dagen  igennem  tro- 
ligt bestræbt  sig  for  efter  bedste  Evne  at  realisere 
de  mer  eller  mindre  høitflyvende  Planer  i  Ret- 
ning af  at  more  sig,  hvoraf  de  ved  deres  An- 
komst havde  været  opfyldte. 

Nu,  hen  ad  Syvtiden,  befandt  Hovedmassen 
af  de  landlige  Markedsgjæster  sig  aabenbart  for 

Hjemgaaende.  I  tætle  Skarer  strømmede  de 
under  hoirøstet  Fryd  og  Gammen  ud  gjennem 
de  til  Banegaarden  og  Havnen  førende  Gader  og 
Stræder,  medens  Vogn  efter  Vogn,  alle  fuldt  be- 
satte med  dels  tause  og  udasede,  dels  jodlende  og 
hattesvingende  Passagerer  rullede  ud  ad  Kjøb- 
mandsgaardenes  og  Gjæstgiverstedernes  Porte, 
ikke  sjældent  i  en  Gangart,  der  stod  i  den  mest 
afgjorte  Strid  med  den  stedlige  Politivedtægts 
Bestemmelser  angaaende  forsvarlig  Kjørsel. 

Imidlertid  maa  man  dog  ikke  tro,  at  denne 
stærke  Afgang  medførte  en  tilsvarende  Formind- 
skelse af  Markedslystigheden.  Endnu  fremdeles 
befolkedes  det  rummelige  Torv,  hvor  navnlig 
Gjøgler-  og  Beværtningstelte  havde  Stade,  samt 
de  tilstødende,  med  tætte  Rækker  Markedsboder 
indhegnede  Gader  af  talrige,  hovedsagelig  yngre 
Landmænd,  der  øiensynligt  mente  endnu  ikke 
at  have  tømt  Glædens  Bæger  til  Bunden,  omend- 
skjøndt  Adskillige  af  dem,  efter  deres  glansløse 
Øine,  mindre  paalidelige  Bevægelser  og  ikke  altid 
absolut  velvalgte  eller  helt  sammenhængende 
Talemaader  at  dømme,  utvivlsomt  uden  Skade 
kunde  have  ladet  sig  nøie  med  de  Drag,  som 
de  allerede  havde  gjort  af  bemeldte  Bæger. 
Endnu  stadig  lød  høirøstet  Jubileren  og  Bæger- 
klang ud  fra  de  mangfoldige,  dels  permanente, 
dels  for  Tilfældet  improviserede  Beværtninger  og 
fra     >  Dansesalonerne  ,     hvor    Kavalererne    med 

Piber  eller  Cigarer  dinglende  i  Mundvigen  svang 
deres  undertiden  høist  tvetydigt  udseende  Damer 
i  en  lystig  Trippevals  til  Tonerne  fra  et  Orkester, 
hvis  Præstationer,  efterhaanden  som  Tiden  skred 
fremad,  i  stadig  tiltagende  Grad  mistede  ethvert 
Krav  paa  at  kunne  kaldes  harmoniske.  Og  midt 
i  dette  bevægede  Folkelivsbillede  vakte  det  kun 
en  rent  forbigaaende  Interesse,  naar  af  og  til  en 
af  de  to  stedlige  Politibetjente  eller  af  de  fire,  i 
Anledning  af  Dagens  Høitidelighed  galaklædte 
Vægtere  med  varlig  Haand  ledede  en  særlig 
stærkt  belastet  Markedsgjæsts  vaklende  Fjed  af- 
sted i  Retning  af  »Hotel  du  Mortensen«,  med 
hvilken  Betegnelse  Folkevittigheden  have  døbt 
Detentionslokalerne  i  det  paa  Torvets  Nordside 
liggende,  ret  anselige  Raadhus,  hvilke  Lokaler 
ved  slige  høitidelige  Leiligheder  regelmæssigt  af- 
gave  et  oftest  dog  temmelig  kortvarigt  Ly  for 
et  større  eller  mindre  Antal  bedærvede  Festdel- 
tagere, som  her,  under  den  tykke  Arrestforvarer 
Mortensens  skjærmende  Varetægt,  udhvilede 
deres  mødige  Legemer  efter  de  overstandne  An- 
strængelser. 

Og  hvad  der  end  yderligere  bidrog  til  at 
sætte  nyt  Liv  i  Tingene  var,  at  nu  begyndte 
Byens  egne  Folk  ogsaa  at  vise  sig  paa  Skue- 
pladsen. Medens  Landboinvasionen  rullede  sine 
Bølger  gjennem  alle  Gader  og  Stræder,  havde 
disse    nemlig    dels    havt   fuldt   op   at   gjøre    med 


41 


Betjeningen  af  de  udenbys  Gjæster,  og  dels  havde 
den  til  Vished  grænsende  Sandsynlighed  for  ikke 
at  kunne  vove  sig  udenfor  en  Dør  uden  at  blive 
overdaadigt  forsynet  med  Albuestød,  Træden  paa 
Fødder  og  lignende  mere  intime  end  egentlig 
ligefrem  behagelige  Berøringer  med  de  robuste 
Fremmede  bidraget  sit  til  i  nævnte  Tidsrum  at 
holde  alle  dem  indenfor  deres  lire  Vægge,  som 
ikke  af  en  eller  anden  Grund  havde  været  absolut 
nødsagede  til  at  vise  sig  for  Offentligheden,  og 
da  navnlig  Damerne.  Nu  var  Flodbølgen  jo 
imidlertid  ved  at  glide  tilbage  i  sit  vante  Leie, 
efter,  ligervis  som  Nilstrømmen  i  Ægypternes 
Land,  at  have  spredt  Velstand  og  dermed  føl- 
gende Glæde  ved  Tilværelsen  over  alt,  hvor  den 
var  skyllet  hen  over  den  lille  Bys  Enemærker. 
Og  følgelig  skyndte  Størsteparten  af  dem,  der 
havde  faaet  Andel  i  dens  klingende  Velsignelse, 
sig  at  stikke  noget  af  det  indvundne  Mammon 
i  Lommen,  de  mere  exklusive  Elementer  hævede 
den  selvpaalagte  Karantæne  og  vovede  sig  atter 
ud  i  det  Frie,  og  i  skjøn  Endrægtighed  strømmede 
man  fra  alle  Kanter  hen  mod  det  midt  i  Byen 
liggende  Torv  for  nu  ogsaa  at  faa  Part  i  de 
mange,  høist  forskjelligartede  Nydelser,  hvori  de 
landlige  Gjæster  hidtil  havde  svælget. 

For  enhver  samvittighedsfuld  Markedsgjæst 
af  de  bredere  Lag  var  det  ifølge  ældgammel 
Tradition    en    uafviselig   Pligt    snarest    muligt    at 

udruste  sig  enten  med  et  Tudehorn  af  mer  eller 
mindre  imponerende  Dimensioner  eller  med  en 
Vægterpibe,  samt,  vel  at  mærke,  umiddelbart 
efter  Indkjøbet  af  et  af  disse  velklingende  In- 
strumenter at  begynde  at  traktere  det  med  den 
størst  mulige  Kraft  og  Ihærdighed.  At  disse 
Præstationer  i  Forbindelse  med  Tonerne  fra  snøv- 
lende Lirekasser  og  hvinende  Violiner,  skingrende 
Hornmusik  og  Dundren  paa  smaa  og  store  Trom- 
mer fra  et  Utal  af  Danseboder,  Karrusselbaner 
og  Gjøgiertelte  nødvendigvis  maatte  skabe  en 
Harmoni,  der  kun  kunde  være  en  sand  og 
ublandet  Svir  for  ethvert  musikalsk  Øre,  turde 
være  umiddelbart  indlysende.  Og  Resultatet  var 
da  ogsaa,  at  Folk,  der  ude  fra  Fjorden  undrende 
lyttede  til  denne  Symfonikoneert,  fik  et  stærkt 
udpræget  Indtryk  af  at  belinde  sig  i  umiddelbar 
Nærhed  af  et  tæt  befolket  Galehus,  hvor  der 
netop  feiredes  en  ualmindelig  animeret  Fest- 
lighed. 

Selskabet  fra  Villaen  var  allerede  naaet  et 
godt  Stykke  op  i  Gaden,  anført  af  Postmesteren 
og  Tante  Laura,  som  meget  energisk  albuede  sig 
frem  gjennem  Mængden,  der  fyldte  det  brede 
Fortoug  lige  fra  Murrækken  ud  til  den  dybe 
Rendesten.  Pludselig  standsede  Kunckel  saa 
brat,  at  samtlige  Expeditionens  Medlemmer  løb 
sammen  i  en  Klump,  stillede  sig  meget  bredbenet 
op   og  pegede  yderst   fornøiet  med  Stokken  paa 

et  stort,  nymalet  Skilt,  der  var  anbragt  over 
Døren  paa  et  lavt,  en  Etages  Hus  og  belystes 
skarpt  af  en  udenfor  dette  staaende  Gaslygte. 

»Fru  Laura!;  udbrod  ban.  »Her  bar  jeg 
den  Ære  at  præsentere  Dem  Byens  nyeste  Se- 
værdigbed. Maa  jeg  nu  spørge,  om  Lomme- 
prokurator Frederiksen  ikke  er  en  Mand,  hvis 
Hjærte  slaar  varmt  for  hans  Medmennesker? 
Vil  De  bare  se,  hvad  her  staar:  »Kjøb  og  Salg 
af  Landeiendomme.«  Og  lige  nedenunder:  »Pas- 
sagerer indskrives  direkte  til  Amerika.«  —  Er 
det  maaske  ikke  en  Kombination,  som  er  for- 
trinligt egnet  til  at  gyde  nyt  Mod  i  en  betrængt 
Landmands  Bryst.  Hva — ah?  Gaar  det  skjævt 
med  Bedriften  —  og  det  hænder  jo  ganske  vist 
ikke  saa  sjældent  for  Folk,  som  den  gode  Fre- 
deriksen har  hjulpet  i  Vei  —  saa  siger  de  bare: 
»Noch  ist  Polen  nieht  verloren!«  Og  saa  ind- 
skriver samme  Mand  dem  direkte,  for  at  de  kan 
begynde  paa  en  Frisk  derovre  paa  den  anden 
Side    Atlanten!  Er     det     ikke     trøstefuldt? 

Hva — ah?    Høhø!« 

Gaa  nu  videre,  Postmester,  og  lad  være  at 
staa  her  og  vrøvle!  <  brummede  hans  Ledsagerske 
leende.  »Tror  De  kanske,  jeg  har  Lyst  til  at 
staa  stille  og  lade  mig  træde  paa  Tæerne  Besten 
af  Aftenen?  —  Men,  hvad  Pokker!«  vedblev  hun, 
idet  Parret  atter  satte  sig  i  Begægelse.  »Er  det 
ikke  Wallner,  som  kommer  storkende  derhenne?« 

»Hvor?  --  Ja,  saa  min  Sandten  er  det  vor 
værdige  Professor!«  attesterede  Kimekel  kisteglad. 
»Og  han  ser  ud,  som  om  han  for  Øieblikket  be- 
finder sig  mindst  4000  Aar  tilbage  i  Tiden!  — 
Hør,  det  er  Spænd!  Ham  inaa  vi  Pinedød  have 
med  paa  Galeien!  —  Hov!  Halløi!  God  Aften, 
Høistærede!  God  Aften!  Hvorhen  gjælder  Reisen? 
Hva— ah?« 

Med  dette  Udraab  hagede  han  sin  Spadsere- 
stoks Haandtag  fat  i  Armen  paa  den  lille,  fyl- 
dig, glat  raget  og  sortklædt  Herre,  som,  uden  at 
se  til  høire  eller  venstre,  i  dybe  Tanker  var  ved 
at    passere    forbi   dem   i   et  Par  Skridts  Afstand. 

Forinden  vi  indføre  denne  nye  Agerende  paa 
Scenen,  kunde  det  dog  maaske  være  hensigts- 
mæssigt at  offre  hans  Person  og  Forhold  en  lidt 
nærmere  Omtale. 

Professor  Wallner  var  Filolog  lige  til  Finger- 
spidserne, og  den  Mand  havde  sikkert  endnu 
ikke  set  Dagens  Lys,  der  formaaede  at  rokke 
blot  et  Haars  Bredde  hans  grundmurede  Over- 
bevisning om,  at  klassisk  Dannelse  først  ret  er 
i  Stand  til  at  forlene  et  Menneske  med  dets 
sande  Værd,  og  at  Kundskab  i  Latin  og  Græsk 
danner  Grundlaget  for  al  jordisk  Lyksalighed. 
Forresten  havde  han  indtil  for  omtrent  halvandet 
Aar  siden  været  ansat  som  Lærer  i  bemeldte 
Fag  ved  Latinskolen  i  en  jydsk  By  og  havde 
her   over   for    sine    Elever   i    en    udpræget   Grad 

vist  sig  i  Besiddelse  af  den  Evne,  som  Gothe  et 
eller  andet  Sted  tillægger  sine  kjaere  Landsmænd, 
nemlig  at  gjøre  Videnskaben  utilgængelig.  Da 
denne  Naturgave  jo  imidlertid,  som  rimeligt  er, 
ikke  kan  siges  at  staa  i  nogen  overdreven  høi 
Kurs  ved  slige  Læreanstalter,  var  det  uden  syn- 
derlig Bedrøvelse,  at  hans  Foresatte  og  Disciple 
modtoge  Efterretningen  om,  at  han  i  en  Alder 
af  omtrent  58  Aar,  og  efter  at  en  gavmild  Skjæbne 
hvade  rystet  en  lille  Arv  ned  i  hans  Skjød,  agtede 
at  opgive  sin  pædagogiske  Virksomhed  for  ude- 
lukkende at  hellige  sig  Studiet  af  den  klassiske 
Oldtid. 

Efter  at  han  altsaa  havde  taget  sin  Afsked 
og  omtrent  samtidig  erhværvet  sig  sin  Professor- 
titel ved  Udgivelsen  af  et  uhyre  lærd  og  dyb- 
sindigt, i  Fagkredse  høit  skattet  videnskabeligt 
Værk,  flyttede  han  sine  Husguder  over  til  den 
lille  sjællandske  Provinsby,  dels  for  uforstyrret 
at  kunne  hengive  sig  til  sine  Studier  og  dog 
samtidig  have  let  Adgang  til  Hovedstadens  Bi- 
bliotheker  og  Kunstsamlinger,  og  dels  for  at 
kunne  forny  Samlivet  med  Distriktslæge  Markus 
Kopp,  med  hvem  han  for  en  fyrretyve  Aar  siden, 
under  deres  første  glade  Studenteraar  i  Kjøben- 
havn  havde  sluttet  et  oprigtigt  og  varigt  Venskab. 
Og  nu  henlevede  den  gamle  Pebersvend  sine 
Dage  her,  glad  ved  Tilværelsen,  ivrigt  optaget 
af  sine  Studier  og  søgende  sin  Adspredelse  uden- 

for  disse  ved  fornøielig  Omgang  med  en  Del  af 
Byens  Honoratiores,  og  navnlig  ved  at  vise  sig 
som  en  hyppig  og  kjærkommen  Gjæst  i  sin 
Hjærtensven,  Doktor  Kopps  Hus.  Selvfølgelig 
var  han  her  strax  bleven  optaget  i  den  fortrolige 
Kreds,  omenskjøndt  Tante  Lama  til  at  begynde 
med  egentlig  nærmest  opfattede  ham  som  en 
Slags  Naturmærkværdighed,  hvis  Lige  hidtil  al- 
drig var  forekommet  i  hendes  Praxis.  Men  da 
Professoren,  bortset  fra  hans  krasse  Anskuelser 
om  den  klassike  Videnskabs  uvurderlige  Betyd- 
ning, var  den  elskværdigste  og  harmløseste  Sjæl, 
som  tænkes  kunde,  varede  det  ikke  længe,  før 
de  To  bleve  Perlevenner,  hvilket  imidlertid  al- 
deles ikke  forhindrede,  at  de  temmelig  jævnligt, 
til  usigelig  Fornøielse  for  det  tilstedeværende 
Publikum,  skjændtes,  saa  de  spruttede  ved  det. 
En  saniig  fremtrædende  Egenskab  hos  Pro- 
fessor Wallner  var  hans  grænseløse  Distraktion, 
en  ikke  uforklarlig  Følge  af,  at  han  som  Regel 
først  maatte  hente  sine  Tanker  hjem  fra  deres 
Udflugter  en  to — tre  tusinde  Aar  tilbage  i  Tiden, 
naar  han  af  en  eller  anden  Grund  havde  Brug 
for  dem  til  praktisk  Anvendelse  i  det  daglige 
Liv.  Mangfoldige  Historier  vare  til  Gammen  og 
Glæde  for  Byens  Befolkning  i  Omløb  angaaende 
de  Genistreger,  som  denne  hans  Skjødesynd  ved 
de  forskjelligste  Leiligheder  havde  ladet  ham  be- 
gaa,  og  den  gode  Professor  drog  meget  samvittig- 

hedsfuldt  Omsorg  for,  at  Samlingen  stadig  for- 
øgedes, naar  Anledning  dertil  gaves.  Men  kunde 
han  end  undertiden  blive  vred  for  Alvor  og  give 
et  Svar,  som  havde  baade  Næb  og  Kløer,  naar 
En  eller  Anden  af  hans  flygtigere  Bekjendte  søgte 
at  slaa  sig  til  Ridder  paa  ham  ved  at  omtale  en 
saadan  Historie  i  hans  Paahør,  saa  var  han  dog 
paa  den  anden  Side  i  Reglen  selv  den  Første  til 
at  istemme  en  hjærtelig  Latter,  naar  et  af  de 
Puds,  hans  Distraktion  havde  spillet  ham,  blev 
bragt  paa  Bane  i  en  snævrere  Vennekreds,  og 
med  et  undskyldende  Skuldertræk  eller  en  munter, 
godmodig  Bemærkning  vidste  han  da  næsten  al- 
tid at  aflede  Lystigheden  fra  sin  egen  Person. 

Den  første  Virkning,  som  den  brave  Post- 
mesters Anraabning  udøvede  paa  Wallner,  kunde 
uden  Overdrivelse  godt  kaldes  ret  overraskende. 
Efter  at  han  nemlig  først  havde  kastet  et  aands- 
fraværende  Blik  paa  Kunckel  og  hans  Ledsagerske, 
bredte  der  sig  pludselig  et  glad  Smil  over  hans 
Ansigt,  og  samtidig  med,  at  han  gjorde  et  Skridt 
hen  mod  dem,  tildelte  han  sig  selv  med  den 
Hade  Haand  et  kraftigt  Dask  oven  i  sin  vel  af- 
strøgne  Cylinderhat,  hvorved  denne  rutschede 
halweis  ned  mod  hans  Guldbriller.  Grunden  til 
denne  noget  ejendommelige  Maade  at  hilse  paa, 
var  imidlertid  ganske  simpelt  den,  at  den  gode 
Professor  pleiede  at  bedække  sin  ikke  stærkt  be- 
voxede   Isse  snart   med   en  brun  Bulehat  og  snart 

med  den  omtalte  Silkehat.  Den  førstnævnte  af 
disse  Hovedbeklædninger  løftede  han  bedst  ved 
et  Greb  i  dens  bløde  Pul,  hvorimod  denne  Frem- 
gangsmaade  nødvendigvis  maatte  vise  sig  mindre 
praktisk  over  for  den  sidstnævntes  stive  dito. 
Da  det  jo  nu  vilde  være  et  aldeles  urimeligt  For- 
langende, at  den  aandsfraværende  Videnskabs- 
mand strax  skulde  have  Rede  paa,  hvilken  af  de 
to  Hatte,  der  i  det  givne  Øieblik  prydede  hans 
tankefulde  Hoved,  indtraf  stadigvæk  et  af  to 
Fænomener:  enten  gjorde  han  et  som  Regel  ikke 
helt  mislykket  Forsøg  paa  at  dunke  Cylinderen 
ned  over  Øinene  paa  sig,  eller  ogsaa  greb  han 
den  bløde  Bulehat  foran  i  Skyggen,  hvorved  det 
da  først  efter  længere  Tids  Anstrængelse  lykkedes 
ham  at  faa  den  halet  af.  At  disse  Omstændig- 
heder ingenlunde  vare  uden  Betydning,  saavel 
med  Hensyn  til  den  Anstand,  hvormed  han  be- 
svarede de  talrige  til  ham  rettede  Hilsener  fra 
Venner  og  Bekjendte,  hvem  han  mødte  paa  sin 
Vei,  som  ogsaa  til  den  Post  i  hans  Budget,  der 
angik  Vedligeholdelsen  af  haus  Hovedbedæk- 
ninger, behøver  næppe  nærmere  Paavisning. 

»Men,  hvad  Pokker,  Professor!  Har  De 
virkelig  vovet  Dem  ud  i  alt  dette  Mudder?«  ud- 
brød Doktorfruen  hjærteligt  leende,  uagtet  hendes 
distræte  Vens  eiendommelige  Hilsemethode  var 
saa  langt  fra  at  have  Nyhedens  Interesse  for 
hende,    at   den   tvært    imod    kom  til  Anvendelse 

ved  mindst  Halvdelen  af  deres  tilfældige  Møder 
paa  alfar  Vei. 

»Kjære  Veninde!  Det  er  mig  en  sand  Glæde 
at  hilse  paa  Dem!«  forsikrede  Wallner  med  et 
varmt  Haandtryk.  »Og  her  har  vi  jo  alle  Ven- 
nerne fra  Doktorboligen!«  vedblev  han  muntert, 
seende  sig  om  i  det  lille  Selskab,  der  havde 
sluttet  Kreds  omkring  ham.  God  Aften,  Alle- 
sammen !  God  Aften,  min  gamle  Ven !  Og  De  er 
ogsaa  med,  lille  Frue?  Smuk  og  glad  som  altid ! 
Her  faldt  der  et  extra  Haandtryk  af  til  Asta,  der 
havde  en  særlig  høi  Stjærne  hos  Professoren. 
»Men — æh!  Jeg  --  jeg  har  ikke  den  Ære  — I« 
vedblev  denne  stammende,  idet  han  rettede  paa 
sine  Briller  og  kastede  et  beundrende  Blik  paa 
Nelly. 

»Men  Herregud,  Wallner!  De  kan  da  nok 
begribe,  at  den  Fremtoning  der  er  min  Broder- 
datter, som  jeg  endnu  i  Forgaars  for  tyvende 
Gang  fortalte  Dem  skulde  komme  til  os  i  Dag!« 
lo  Fru  Laura,  idet  hun  tog  sin  Lærde  Ven  under 
Armen  og  førte  ham  hen  til  den  unge  Pige. 

Denne  Gang  lykkedes  det  mærkværdigt  nok 
Professoren  at  gribe  rigtigt  paa  Hatten,  som  han 
tog  dybt  af  med  et,  sirligt  Buk. 

Min  ærede  Frøken!;  udbrød  han  med 
næsten  begeistret  Stemme.  »Det  er  mig  en  sand 
Glæde  at  hilse  paa  saa  megen  Ynde  og  Skjønhed! 
Jeg  haaber  — æ — I« 

I'rov  indsliv.  4 

»Javel!  Det  haaber  hun  med!«  afbrød  hans 
Veninde  ham  gemytligt.  »Sæt  nu  bare  Hatten 
paa,  og  følg  med  os  op  paa  Markedet,  Professor!« 

»Men,  bedste  Frue!  Det  er  jo  en  sand  Afro- 
diteskikkelse!« sagde  denne  dæmpet,  idet  han 
fremdeles  stirrede  beundrende  paa  Nelly.  »Jeg 
anede  sandelig  ikke,  at  De  kunde  have  en  saa 
billedskjøn  Slægtning  —  — « 

»Hahahaha!«    skoggerlo    den    muntre   Frue, 
Xei  hør,  Wallner!  De  er  dog  den  groveste  gamle 
Karl,  jeg  har  kjendt  i  mine  Dage!    Hahaha!« 

»Ja,  ja!  Misforstaa  mig  endelig  ikke!«  raabte 
han  grumme  ulykkelig.  »Jeg  mente  blot  —  æh! 
—  Jeg  har  aldrig  tænkt  mig  — « 

»Ja,  se  nu  til,  om  De  kan  klare  de  Bugter 
paa  en  pæn  Maade,  min  gode  Professor!«  raabte 
Postmesteren  leende.  »Ellers  bliver  Undertegnede 
nok  sat  i  den  sørgelige  Nødvendighed  at  maatte 
sende  Dem  mine  Sekundanter  endnu  i  Aften! 
Hva— ah?    Høhø!« 

Og  under  Latter  og  Munterhed  satte  det  lille 
Selskab  sig  paany  i  Gang  op  mod  det  endnu  et 
Par  hundrede  Alen  fjærne  Torv,  hvorfra  den 
vildeste  Markedslarm  lød  dem  i  Møde  med  sta- 
dig voxende  Styrke,  medens  Tudehornene  og 
Yægterpiberne  brølede  og  skingrede  dem  i  Ørerne 
ved  hvert  Skridt  de  toge. 

Brrr!    Nej,    dette    her   er  næsten  mere  end 

menneskelige  Nerver  kan  udholde!«  lo  Borgstad 
med  Hænderne  for  Ørerne. 

»Aa!  Skam  Dem  over  at  tale  om  Nerver, 
De  tykke  Mandfolk!  raabte  Tante  Laura.  »Se 
bare  paa  vor  Professor.  Han  straaler  som  en 
nyslaaet  Toskilling  af  Fryd  over  dette  glade 
Leben!  Ikke  sandt,  Wallner?  Det  er  evige  Løier, 
dette  her?« 

»Jo,  kjære  Veninde!  Det  er  virkelig  mor- 
somt for  en  Gangs  Skyld  at  iagttage  dette  be- 
vægede Folkelivsbillede  paa  nært  Hold!«  ind- 
rommede Professoren  fornøiet.  »Der  er  formelig 
noget  vist  Bakkantisk  over  Situationen.  Da  jeg 
mødte  Dem  for  lidt  siden,  gik  jeg  netop  og 
tænkte  paa  Dionysosfesterne,  og  anstillede  Sam- 
menligninger mellem  de  Udtryk,  som  Folkets 
Festtemning  har  givet  sig  i  de  forskjellige  Kul- 
turperioder. —  Ser  De:  nægtes  kan  det  jo  ikke, 
at  den  græske  Oldtid  staar  umaadelig  høit  — .« 
.la,  Tak,  brave  Professor!«  afbrød  Doktor- 
fruen  ham  leende.  Men  jeg  tror  ærligt  talt  ikke, 
at  Øieblikket  er  synderlig  heldigt  valgt  til  at 
holde  kulturhistoriske  Foredrag.  —  Saa,  nu  er 
vi  i  Ilden!     Hold  nu  godt  sammen,  Børn!« 

Og  idet  hun  stak  sine  Arme  ind  under 
Postmesterens  og  Professorens,  dreiede  den  ener- 
giske Dame  om  Hjørnet  af  Hovedgaden  og  mar- 
cherede i  Stormskridt  ind  paa  Torvet,  fulgt  af 
•  let  øvrige  Selskab,  medens  Brix  øieblikkelig  be- 

nyttede  sig  af  hendes  Formaning  til  at  byde 
Nelly  sin  kraftfulde  Arm  til  Støtte,  hvilken  hun 
da  ogsaa  til  hans  store  Fryd  modtog  uden 
mindste  Betænkning. 

Et  Utal  af  runde  og  firkantede  Telte  af  høist 
forskjellig  Størrelse  og  Udstyrelse  bedækkede 
den  for  en  saa  lille  Kjøbstad  usædvanlig  rumme- 
lige Torveplads,  og  dannede  et  Virvar  af  paa 
Kryds  og  Tværs  løbende  Gader,  tæt  bepakkede 
med  en  myldrende,  leende  og  larmende  Men- 
neskemasse, der  navnlig  brødes  og  trængtes  om 
de  mange  forskjelligartede  »Kunstetablissementer«, 
hvis  som  Regel  høist  fantastisk  kostumerede  Inde- 
havere af  yderste  Evne  anstrængte  deres  efter 
Dagens  Strabadser  allerede  stærkt  medtagne 
Stemmemidler  for  at  bevæge  et  nyt  Hold  af  det 
høistærede  Publikum  til  at  overvære. den  om  et 
Øieblik  begyndende,  »uigjenkaldelig  sidste  Fore- 
stilling;. Hist  paraderede  et  sjette  Rangs  Be- 
riderselskab paa  deres  ikke  særlig  velfodrede 
Heste  foran  det  runde,  stærkt  lappede  Cirkus- 
telt, medens  fem  Hornblæsere  og  en  Tromme- 
slager gav  en  mere  skingrende  end  egentlig  vel- 
klingende Galop  til  Bedste.  Her  stod  foran  et 
forholdsvis  aristokratisk  udseende,  firkantet  Telt 
med  skraat  Tag  en  kjoleklædt,  bebrillet  Gentle- 
man, stærkt  belyst  af  de  foran  den  tæppebe- 
hængte  Indgang  opplantede  Petroleumsfakler,  og 
holdt    i    et    mærkeligt    dansk-svensk-tysk    Sprog 

et  flydende  Foredrag,  hvori  han  i  blomstrende 
Vendinger  og  Udtryk  fremhævede  den  ene- 
staaende  Fortrinlighed  af  de  Akrobatpræstationer, 
som  man  mod  Erlæggelsen  af  en  Krone,  50  eller 
25  Øre,  alt  efter  Pladsernes  større  eller  mindre 
Magelighed,  kunde  skalle  sig  Adgang  til  at  nyde 
i  Templets  Indre.  Og  da  hans  Veltalenhed 
pludselig  slog  Klik  paa  Grund  af  manglende 
Veirforraad,  istemtes  nøiagtig  samme  Vise  øie- 
blikkelig  to  Telte  længere  borte  af  en  betydelig 
mindre  elegant  udhalet,  men  til  Gjengjæld  mere 
stemmebegavet  Kunstbroder  og  Konkurrent,  som 
dog  hurtigst  muligt  overdøvedes  af  den  Først- 
nævntes, i  fixe  Jægeruniformer  klædte  bøhmiske 
Musikkorps,  der  paa  et  energisk  Vink  fra  dets 
stakaandede  Herres  og  Mesters  Haand  lod  To- 
nerne af  en  lystig  March  klinge  ud  over  det  i 
tætte  Skarer  forsamlede  Publikum.  Og  imedens 
snurrede  de  talrige  Karrusseller  rundt  i  en  sinds- 
forvirrende Fart,  fuldt  besatte  med  leende  og 
skrigende  Passagerer,  hæse  Udraabere  lovpriste  de 
mest  overraskende  og  nervepirrende  Seværdig- 
heder, om  hvilke  de  udenfor  Boderne  ophængte, 
primitive  Malerier  bibragte  Beskuerne  nogle  hoist 
fantastiske  Forestillinger,  som  dog  ufravigeligt 
bleve  betydelig  afdæmpede  hos  de  Publikum- 
mere ,  der  vare  letsindige  nok  til  al  offre  en 
Tiøre  for  at  tage  Fænomenerne  i  nærmere  Øie- 
svn.     Og    rundt   om    løde   de    bedrøvelige  Toner 

fra  knirkende  og  hvæsende  Lirekasser,  blandt 
hvilke  en  paa  sin  Forside  var  forsynet  med  en 
Plakat,  ifølge  hvilken  den  stakkels  Krøbling,  der, 
siddende  i  en  Rullestol,  dreiede  løs  paa  dens 
Haandtag,  var  »født  Lam.« 

Midt  ind  i  hele  dette  Kaos  styrede  nu  den 
fra  Doktorvillaen  udgaaede  Expedition  med  frei- 
digt  Mod,  idet  dens  Medlemmer  dog  foreløbig 
havde  nok  at  gjøre  med  at  bane  sig  Vei  gjennem 
den  i  de  yderste  Teltgader  særlig  stærke  Trængsel, 
medens  de  forøvrigt  til  at  begynde  med  toge  et 
orienterende  Overblik  over  Skuepladsen,  og  sam- 
tidig med  rund  Haand  uddelte  Tiører  til  alle  de 
Lirekassemænd,  Violinspillere  og  Visesangere, 
som  krydsede  deres  Vei. 

Det  første  større  Ophold  foraarsagedes  ved, 
at  Expeditionens  Lederske  opdagede  en  stor  og 
pyntelig  Christiansfelder  Kagebutik,  idet  nemlig 
Synet  af  denne  affødte  et  spendabelt  Tilbud  fra 
hendes  Side  om  at  traktere  med  Honningkager 
over  hele  Linien.  Efter  moden  Overveielse  ved- 
toge de  øvrige  Medlemmer  imidlertid  en  Resolu- 
tion, hvorefter  det  henstilledes  til  den  ædle 
Giverske  at  opsætte  Virkeliggjørelsen  af  sin 
smukke  Tanke,  indtil  Expeditionen  befandt  sig 
paa  Tilbageveien,  for  at  dens  Bevægelighed 
under  dens  videre  Fremtrængen  ikke  skulde 
hæmmes  ved  en  ikke  absolut  nødvendig  Op- 
pakning. 

Derfra  gik  Turen  saa  videre,  indtil  man 
atter  standsede  foran  et  Telt,  hvis  Facade  pryde- 
des af  et  forholdsvis  kunstnerisk  udfort,  kort- 
skjørtet  Portræt  i  hel  Figur,  fremstillende  en  ung 
Dame  af  ligefrem  forbløffende  Dimensioner,  og  som 
paa  sin  svulmende,  stærkt  dekolleterede  Barm 
vuggede  et  fuldstændigt  Kaffeservice.  Her  vilde 
Tante  Laura  nemlig  absolut  ind  for  at  se,  hvor- 
ledes hendes  egen  majestætiske  Skikkelse  vilde 
tage  sig  ud  i  Sammenligning  med  en  saa  over- 
vældende Legemsfylde,  og  det  hjalp  aldeles  ikke, 
at  Borgstad  med  en  dybsindig  Mine  bad  hende 
betænke,  at  man  uundgaaelig  gribes  af  en  ned- 
trykkende Følelse  ved  at  blive  stillet  overfor  et 
uopnaaeligt  Ideal.  I  fuld  Fart  styrede  den  ener- 
giske Dame,  fremdeles  med  sine  to  aldrende 
Riddere  under  Armen  og  med  det  øvrige  Selskab 
følgende  i  sit  Kjølvand,  løs  paa  den  ved  Teltets 
Indgang  tronende  Billetkassererske  —  da  lød 
pludselig  malmfuld  Klokkeklang  ud  over  Mæng- 
den, en  Dampfløite  skingrede,  og  umiddelbart 
efter  rungede  de  Alt  overdøvende  Toner  af  en 
mægtig  Lirekasse  dem  i  Møde  i  en  Snes  Skridts 
Afstand.  I  samme  Nu  gav  Postmesteren  sig 
til  at  stritte  saa  kraftigt  imod  baade  med  Arme 
og  Ben,  at  Fru  Kopp  saae  sig  nødsaget  til  at 
standse  sin  Fremrykning  imod  Kæmpedamens 
Paulun. 

Nei,   hør,    Fru    Laura!      Nu    gaar   Pinedød 

Dampkarussellen ! «  raabte  den  gjenstridige  Ka- 
valer ivrig.  »Og  De  er  vel  saa  naadig  at  mindes, 
at  jeg  har  tilladt  mig  at  invitere  Dem  paa  Kjøre- 
tur  med  den  Befordring?     Hva — ah?« 

»Vaas!  De  stædige  Patron!«  snærrede  Tante 
Laura  med  et  kraftigt  Ryk  i  hans  Arm.  »Tror 
De  kanske,  den  joller  ud  af  Byen  med  Lirekasse 
og  hele  Redeligheden  lige  med  det  samme?  — 
Den  kan  vi  jo  kjøre  med  bagefter!« 

»Nei,  nei!  Lad  os  nu  hellere  gjøre  det 
strax!«  forslog  Kunckel  i  sit  mest  indsmigrende 
Tonefald,  idet  han  fremdeles  strittede  imod  af 
alle  Kræfter.  Ved  tilfældigt  at  se  sig  om  havde 
han  nemlig  opfanget  et  bønfaldende  Blik  fra  sin 
bedre  Halvdel,  som  med  Doktor  Kopp  under 
Armen  stod  nogle  Skridt  længere  tilbage,  og  i 
samme  Nu  havde  den  brave  Postmester  forstaaet, 
at  dette  Blik  indeholdt  en  indstændig  Bøn  til 
ham  om  at  forskaane  hendes  sarte  Nerver  for 
det  uæstetiske  Indtryk,  som  Synet  af  den  fæno- 
menale Dame  utvivlsomt  vilde  fremkalde.  Men 
Tante  Laura  var  ubønhørlig. 

»Ja,  vil  De  ikke  med,  saa  kan  De  lade  være, 
De  ugalante  Person!«  erklærede  hun  og  drog 
med  et  energisk  Ryk  sin  Arm  ud  af  hans.  »Saa 
gaar  Wallner  og  jeg  derind  alene.  Deres  gamle 
Karrusselbane  løber  saamæn  ikke  fra  os!« 

»Ja,  det  kan  man  saa  min  Sandten  aldrig 
vide!«   erklærede  Kunckel  med  en  høist  betænke- 


57 


lig  Mine.  Maskineriet  kan  jo  slaa  Klik,  og  — 
og  Dampkjedlen  kan  springe  i  Luften,  og  — 
Hor,  Fru  Laura!  De  knenker  Pinedød  vor 
ærede  Professors  Blufærdighed,  hvis  De  tager 
ham  med  ind  til  den  luftigt  klædte  Frøken!« 
hviskede  han  hende  sluttelig  i  Øret. 

Fru  Kopp  saae  nogle  Øihlikke  med  store 
Øine  afvexlende  paa  ham  og  Wallner. 

»Hahaha!  Xaa,  ja  lad  os  da  saa  komme 
afsted  hen  til  Kjøretøiet!  lo  hun  derefter,  idet 
hun  atter  grel)  Postmesterens  Arm,  og  med  en  brat 
Vending  til  høire  satte  hun  Kursen  hen  mod 
den  store  Karrussel,  der  propfuld  af  Passagerer 
dreiede  rundt  i  en  svimlende  Fart. 

Inden  vort  Selskab  imidlertid  havde  ar- 
beidet  sig  gjennem  den  tætte  Stimmel  af  Til- 
skuere, der  omgav  dette  ubestridelige  Pragtstykke 
blandt  samtlige  for  Haanden  værende  Etablisse- 
menter, lod  Dampfløiten  sig  atter  høre,  Farten 
sagtnedes  lidt  efter  lidt  og  standsede  omsider 
ganske,  og  Passagererne  stege  fortumlede  og 
leende  ud  af  de  sex  pragtfuldt  malede  og  for- 
gyldte Baade,  hvis  stribede  Solseil  havde  over- 
skygget dem  under  den  nys  tilendebragte,  livlige 
Kj  øretur. 

Xaa,  I- in  Laura!  Nu  maa  vi  saa  min 
Sandten  til  at  gaa  om  Bord!  raabte  Postmesteren 
ivrig,  idet  han  halede  afsled  med  sin  Dame  hen 
mod    en    af   Trapperne,    der    førte    op    til    Plat- 

formen,  indenfor  hvilken  Baadene  dreiede  sig 
rundt. 

»Tante  Laura!«  udbrød  Borgstad  i  det 
Samme  med  dæmpet  Stemme.  »Maa  jeg  blot 
tillade  mig  at  oplyse,  at  Hendes  Excellence  Fru 
Præsidentinden  i  Femmandsraadet  samt  de  to 
mest  ondartede  menige  Baader  staar  ikke  ti 
Skridt  til  venstre  for  os  og  iagttager  vor  Gjøren 
og  Laden  med  den  øiensynligste  Interesse!« 

»Blæse  med  det!«  lo  Fru  Kopp  evig  for- 
nøiet.  »Hvad  tror  De,  jeg  bryder  mig  om  de 
tre  kapitolinske  Fugle?  —  Kom  nu,  Postmester! 
—  Vil  De  med  paa  Beisen,  Wallner?«  -  -  Naa, 
ja  saa  skal  De  ogsaa  have  Lov  til  at  være  fri ! 
-  Halløi!  Brix  og  Nelly!  I  skal  op  i  vor  Baad! 
Nu  lidt  livligt,  Børn!« 

»Har  De  Lyst,  Frøken?«  spurgte  Brix  med 
et  leende  Blik  paa  sin  smukke  Ledsagerske. 

»Ja,  naturligvis!«  svarede  hun  muntert,  og 
i  næste  Sekund  steg  de  to  foretagsomme  Par  op 
ad  Trappen  og  sad  snart  efter  vel  anbragte  i  en 
af  Baadene,  stærkt  belyste  af  Karrussellens  store 
elektriske  Lamper,  som  her  for  første  Gang  i 
den  lille  By  kastede  deres  blændende  Skjær  ud 
over  de  beundrende  Indfødtes  Skarer. 

»Hei!  Borgstad  og  Asta !  Vil  I  værs'god  op 
med  Jer  i  den  næste  Baad!«  raabte  Fru  Kopp 
ned  fra  sit  ophøiede  Stade. 

»Nei,  Tante  Laura!    Victor  og  jeg  gaar  paa 

andre  Eventyr  og  Reiser!-  svarede  den  lille  Frue 
skjælmsk  smilende  og  med  et  betydningsfuldt 
Kast  med  Hovedet  til  venstre. 

Xaa,  saadan?  Ja,  ja,  god  Fornøielse, 
Børn!«  lo  Fru  Laura  med  et  forstaaende  Nik. 
Og  nu  gled  Ægteparret  Borgstad,  listende  som 
et  Par  Indianere  paa  Krigssti,  ud  til  venstre 
gjennem  Tilskuermængden,  beskrev  en  Bue  bort 
fra  Karrussellen  og  nærmede  sig  strax  efter  paany 
denne  en  halv  Snes  Skridt  fra  deres  oprindelige 
Standplads,  hvor  Frn  Kunckel,  Doktoren  og 
Wallner  fremdeles  stod  og  viftede  ad  de  fire 
Passagerer  oppe  i  Baaden  med  en  Iver,  som  om 
disse  i  det  aller  mindste  skulde  ud  paa  Togt  til 
en  af  Sydhavsøerne. 

Omsider  syntes  Borgstad  og  hans  lille  Kone 
at  have  naaet  Maalet  for  deres  gaadefulde  Ud- 
flugt,  idet  de  saa  ubemærket  som  muligt  stillede 
sig  op  lidt  bagud  til  venstre  for  en  Gruppe,  be- 
staaende  af  tre  Damer,  der  under  den  livligste 
Meningsudvexling  syntes  at  have  koncentreret 
deres  hele  Iagttagelsesevne  paa  den  Karrussel- 
baad,  hvori  Tante  Laura  og  hendes  tre  Reise- 
fæller  tronede  under  lystig  Passiar  og  Latter. 

Bemeldte  Gruppes  Centrum  dannedes  af  en 
middelhøi,  noget  fyldig,  mørkeblond  Dame,  til- 
syneladende i  Begyndelsen  af  Halvtredserne  og 
iført  et  stærkt  opstadset  Spadseretoilette,  hvis 
Snit  og  Farver  aabenbart,  for  at  bruge  et  megel 

afdæmpet  Udtryk,  ingenlunde  var  beregnet  paa 
at  brede  et  ærværdigt  Præg  over  hendes  Person 
og  Optræden.  Til  høire  for  hende  stod  en  lille, 
spinkel,  noget  ældre  Kvindeskikkelse  med  tyndt, 
graasprængt,  glatkæmmet  Haar  omtrent  af  samme 
Farve  som  et  utilstrækkeligt  bagt  Rundstykke. 
Hun  var  godt,  men  temmelig  umoderne  klædt 
og  udmærkede  sig  iøvrigt  dels  ved  den  ligefrem 
virtuosmæssige  Færdighed,  hvormed  hun  i  et 
Kjøre  væk  klippede  med  sine  lidt  rødrandede 
Øienlaag,  og  dels  ved  at  være  i  Besiddelse  af  en 
ualmindelig  spids,  let  opadbøiet  Næse,  hvilken 
hun  bar  høit  løftet,  medens  hun  med  nogle 
løierlige,  vipstjærtagtige  Spjæt  hvert  Øieblik 
dreiede  Hovedet  og  Overkroppen  om  mod  sine 
to  Ledsagersker,  for  umiddelbart  derefter  atter 
at  rette  hele  sin  Opmærksomhed  paa  Tante 
Laura  og  hendes  Ledsagere.  Endelig  dannedes 
Gruppens  venstre  Fløi  af  en  høi,  knokkelstærk, 
yderst  moderne  klædt  Dame  i  tredive  Aars  Al- 
deren, med  skarpt  maskerede  Træk,  brune  Øine 
og  det  fyldige,  næsten  sorte  Haar  arrangeret  i  en 
meget  ungdommelig  Frisure,  hvorfra  et  Brus  af 
purrede  Smaakrøller  vældede  ud  over  hendes 
kraftigt  formede  Pande.  Ved  første  Øiekast  tog 
hun  sig  egentlig  ingenlunde  ilde  ud,  men  ved  en 
lidt  nærmere  Betragtning  opdagede  man  hurtigt 
et  Træk  om  hendes  fyldige,  stærkt  røde  Læber 
og   et  Glimt   i   hendes  stikkende  Øine,   der  uvil- 

kaarligt  frembragte  et  lignende  Indtryk  som  det, 
en  Plakat  med  Oplysningen:  Isen  er  usikker« 
gjør  paa  den,  som  foler  sig  fristet  til  at  vove 
sig  nd  paa  en  nylig  tillagt  Sø. 

Som  allerede  omtalt,  vare  nævnte  tre  Damer 
for  Tiden  optagne  af  en  overmaade  livfuld  Tanke- 
udvexling,  der  øiensynligt  havde  den  gemytlige 
Fru  Kopp  og  hendes  glade  Reisefæller  til  Gjen- 
stand,  og  som  lagde  i  den  Grad  Beslag  paa  dem, 
at  det  lykkedes  Borgstad  og  Astad  at  indtage  en 
ret  godt  skjult  Opstilling  i  saa  umiddelbar  Nær- 
hed af  Gruppen,  at  de  med  en  lille  Smide  Held 
kunde  nære  berettiget  Haab  om  at  blive  del- 
agtiggjorte i  under  alle  Omstændigheder  en  ikke 
ringe  Part  af  de  Forhandlinger,  der  førtes  blandt 
dens  tre  Medlemmer. 

»Nei,  det  er  dog  for  galt!«  udbrød  den  ung- 
dommelige Dame  paa  venstre  Fløi  med  harm- 
dirrende Røst  og  et  kraftigt  Greb  i  det  centrale 
Medlems  Arm.  >Saae  De  det,  Fru  Bølling?  Saa 
sandt  jeg  staar  her,  var  hun  lige  ved  at  sætte 
sig  op  paa  Skjødet  af  Postmesteren!  —  Naa! 
Hun  generer  sig  saamæn  ikke,  den  gode  Fru 
Kopp!  —  Og  det  staar  den  stakkels,  skikkelige 
Fru  Kunckel  dernede  og  ser  paa!  Ja,  jeg  skulde 
blot  være  i   hendes  Sted!« 

.la,  søde  Rosa!«  svarede  Fru  Emilie  Bøl- 
ling, af  Postmesteren  allernaadigst  udnævnt  til 
Præsidentin  de    for    Femmandsraadet,    idet    hun 

med  den  mest  englefromme  Mine  lagde  Hovedet 
paa  Siden  og  hævede  Øinene  mod  Himlen. 
»Postmester  Knnekel  er  virkelig  altfor  letsindig 
og  uforsigtig  i  sin  Optræden  for  en  Mand  i 
hans  Alder,  det  har  De  fuldstændig  Ret  i.  Og 
min  kjære  Veninde  Jørgine  forguder  og  forkjæler 
ham  jo  i  en  utrolig  Grad,  den  søde,  troskyldige 
Sjæl!  — Jeg  skal  dog  leilighedsvis  hviske  hende 
et  lille  Ord  i  Øret  om,  at  hun  ogsaa  har  Pligter 
mod  sig  selv,  og  ikke  hør  finde  sig  i  Alt,  hvad 
han  hehager  at  byde  hende.  Dette  er  jo  en  ren 
Skandale!« 

»Ja,  det  skulde  De  virkelig  gjøre,  kjære  Fru 
Bølling!  Det  er  Synd  Andet!«  istemte  Frøken 
Rosa  Hingstrup  ivrigt.  »Nei!  Vil  De  nu  hare 
se  Fru  Kopp  sidde  og  kysse  paa  Fingeren  ad  den 
fjantede  gamle  Professor  Wallner  dernede!  Det 
er  dog  virkelig  ligefrem  uanstændigt!« 

»Uh!  Mine  Nerver!«  stønnede  Præsident- 
inden,  idet  hun  vendte  sig  halvt  bort  og  med  en 
gratiøs  Bevægelse  førte  begge  Hænder  op  til  sine 
Tindinger.  Imidlertid  maa  det  dog  bemærkes, 
at  det  ikke  saa  meget  var  Synet  af  Tante  Lauras 
upassende  Opførsel  over  for  hendes  gamle  Ven 
Professoren,  som  derimod  et  skingrende  Hyl 
fra  Karrussellens  Dampfløite,  der  bibragte  den 
værdige  Dames  sensible  Konstitution  et  saa  hæf- 
tigt  Chok. 

Forresten    var    det    et    sandt    Held    for    det 

lurende  Ægtepar,  at  Fru  Præsidentinden  lukkede 
sine  Øine  fast  til,  idet  hun  foretog  den  omtalte 
Bagudvending,  thi  ellers  havde  hun  vanskeligt 
kunnet  undgaa  at  opdage  Asta,  der  purpurrød 
i  Ansigtet  og  med  sit  halve  Lommetørklæde 
stoppet  ind  i  Munden  havde  lyttet  til  de  fore- 
gaaende  Repliker,  og  nu  med  en  ilsom  Be- 
varelse krøb  i  Skjul  bag  en  ud  til  Siden  for 
hende  staaende,  meget  omfangsrig  Spækhøker- 
madam. 

I  det  Samme  istemte  Lirekasseuhyret  oppe 
paa  Karrussellen  Melodien  til  en  populær  gemyt- 
lig Vise,  og  Farten  gik  løs  for  fuld  Damp. 

Næ — æh!  Hvad  synes  De?«  udbrød  Fru 
Bølling  dybt  forarget  og  slog  Hænderne  sam- 
men, da  Baaden  bagved  Tante  Lauras  gled  forbi 
Gruppen.  »Der  sidder  sandelig  min  Kokkepige  og 
hendes  Kjæreste,  Skomagersvenden  henne  hos 
Lassen,  og  kjører  nok  saa  lystigt  rundt  lige  bag 
Fru  Kopp!  Og  den  afskyelige  Tøs  har  bildt 
mig  ind,  at  hun  skulde  følges  herhen  med  en 
Onkel  og  Tante  ude  fra  Landet!« 

Og  sikken  et  Overstykke  hun  har  paa!« 
supplerede  Frøken  Rosa.  Det  har  jo  akkurat 
samme  Snit  som  Deres  eget!  Hør,  Fru  Bølling, 
har  De  for  nylig  set  hendes  Regnskab  efter?  Fol- 
det kan  de  umuligt  gaa  rigtigt  til,  at  hun  har 
Raad     til     at    kjøbe     et    Overstykke    til    mindst 

tredive  Kroner,   naar   hun  kun  faar  ti  om  Maa- 
neden  hos  Dem ! 

»Vær  De  hare  rolig,  lille  Rosa!  Jeg  skal 
nok  komme  til  Bunds  i  den  Historie!  forsikrede 
Præsidentinden  med  en  Mine,  der  ikke  varslede 
godt  for  den  stakkels,  Intet  anende  Pige  oppe  i 
Karrussellen.  »Naa!  Det  maa  jeg  ellers  sige, 
det  er  saamæn  nohelt  Selskah,  den  fine  Fru 
Kopp  er  kommen  op  at  kjøre  i! 

Jah!«  kvækkede  den  lille  Dame  paa  Grup- 
pens høire  Fløi  med  en  brat  Dreining  mod  Fru 
Bølling.  »Min  salig  Mand  sagde  altid:  man  skal 
ikke  mingelere  sig  med  Populasjen,  sagde  han. 
Og  det  havde  salig  Rasmus  Ret  i!« 

»Ja,    det    er    vist,    kjære    Fru    Wiile!«    atte- 
sterede Præsidentinden  overlegent  anerkjendende. 
Gid  Alle  vilde  tænke  paa  det  og  holde  lidt  mere 
paa  deres  Værdighed.    Saa  stod  det  bedre  til  for 
os  af  de  høiere  Klasser  nu  om  Stunder!« 

Nei!  Se,  se  bare  det  skabagtige  kjøben- 
havnske  Pigebarn  deroppe!«  udbrød  Rosa  Hing- 
strup,  da  vore  Venner  atter  rutschede  forbi  med 
endnu  stærke  Fart,  og  den  leende  Nelly  i  det 
Samme  kom  til  at  klinke  sin  Skulder  noget  brat 
mod  sin  kisteglade  Sidemands.  Hun  skulde 
saamæn  hellere  tage  Lieutenant  Brix  rigtig  om 
Halsen,  det  havde  hun  dog  vist  mest  Lyst  til! 
-  Uf!    Jeg   kan    ikke    fordrage   den  rødhaarede 

Tøs,   uagtet    det    er    første   Gang,  jeg   ser   hende 
for  mine  Øine! 

»Og  har  De  lagt  Mærke  til  hendes  Hat?< 
forhørte  Fru  Bølling  sig  med  salvelsesfuld  In- 
dignation. »Hvad  gier  De  mig  for  den?  Lige 
saa  stor  som  en  Schweitzerost  og  smækket  op 
paa  den  ene  Side  med  en  hel  Bunke  Hanefjer, 
akkurat  som  om  hun  skulde  paa  Maskerade 
med    den!  Uf!     Jeg   vilde    saamæn    ikke   for 

aldrig   det   gaa    ned    ad    Gaden    med    saadan    en 
Bøtte  paa  Hovedet!« 

Og  det  var  en  meget  viselig  Beslutning  af 
den  gode  Præsidentinde,  thi  man  vilde  vanske- 
ligt kunne  tænke  sig  et  mere  grotesk  Skue  end 
hendes  korte,  tykke  Figur  kronet  med  Magen  til 
den  flotte,  bredskyggede  Rembrandthat,  der 
klædte  Nellys  høie,  slanke  Skikkelse  saa  glim- 
rende, at  den  stakkels  Landinspektørs  Hjærte- 
banken  var  tiltaget  i  en  foruroligende  Grad  siden 
Expeditionens  Afgang  fra  Villaen. 

Hun  har  nok  ellers  svært  med  Penge,  den 
Frøken!'  bemærkede  Fru  Wiile,  idet  hendes 
Øienlaag  arbeidede  med  forstærket  Fart,  og  hendes 
Næsespids  lløi  et  Par  Tommer  høiere  til  Veirs. 
»Jeg  hørte  forgangen  Dag  henne  hos  Konsul 
Møgels,  at  hun  nok  har  arvet  en  Hundredetusind 
eller  saa  efter  Forældrene  1 « 

Xaa — aah!  Det  er  dog  vist  lidt  for  rigeligt 
regnet,   gode    Fru  Wiile!     I    al    Fald   efter   hvad 

Fru  Møgel  har  fortalt  mig!  korrigerede  Præsi- 
dentinden  mildt  irettesættende.  »Og  hvad  har 
det  forresten  at  sige?  Det  er  saamæn  ikke  altid 
Rigdom,  der  skaber  den  sande  Lykke  her  i 
Livet!  tilføiede  hun  med  et  engleligt  Blik  paa 
Skraa  op  mod  Glødelampen,  der  svævede  høit 
over  hendes  Hoved. 

»Aa,  nei  saamæn!  Hihi!«  indrømmede  den 
lille  Enkefrue  med  et  ondskabsfuldt  Glimt  i  sine 
smaa,  lysegraa  Øine.  »Men  ved  De  hvad,  rare 
Fru  Bølling?  De  vilde  dog  vist  ligegodt  nødig 
af  med  ret  mange  af  de  15000,  som  Deres  Mand 
stod  i  Skat  for  sidste  Aar!  Vilde  De  vel?  Hihi? 
—  Men  forresten  kan  det  jo  være  meget  fornuftigt 
af  Dem  at  sige  saadan,  selv  om  De  ikke  mener 
en  Smule  med  det.  For  man  ved  jo  aldrig, 
hvordan  det  kan  gaa  her  i  Verden.  »Hvad  en 
Kjøbmand  eier  og  et  Svin  veier,  det  har  man 
aldrig  rigtig  Redelighed  paa,«  sagde  salig  Rasmus 
altid.     Og  det  havde  han  Ret  i!« 

Ondskabsfulde  gamle  Abekat!«  hviskede 
Fru  Præsidentinden  mellem  sine  sammenbidte 
Tænder  til  Rosa  Hingstrup,  der  uden  Betænk- 
ning sluttede  sig  til  denne  Anskuelse  ved  et 
stumt,  men  ikke  desto  mindre  veltalende  Nik. 

»Min  salig  Mand  sagde  altid,  at  Penge,  det 
er  ligegodt  den  bedste  Smørelse  til  Maskineriet, 
og  det  havde  han  Ret  i!«  kvækkede  Fru  Wiile 
videre    med    et  vipstjærtagtigt  Sæt  om  mod  Fru 

Bølling.  Se,  jeg  maa  jo  rigtignok  lade  mig 
noie  med  de  3000  om  Aaret,  som  jeg  fik  i  Liv- 
rente efter  salig  Rasmus,  foruden  de  Par  Skilling, 
han  lod  blive  tilbage  til  mig!  Men  det  forstaar 
sig,  saa  har  jeg  jo  rigtignok  heller  ikke  saadan 
en  fin  Kavaler  at  føde  og  klæde  paa  som  Deres 
Erik,  rare  Fru  Bølling.  Og  han  er  nok  ikke  meget 
billig,  har  jeg  ladet  mig  sige !  For  hans  Dyrlæge- 
væsen kaster  nok  ikke  ret  mange  Skillinger  af  sig? 
Gjør  det  vel?  Hihi!  -  -  Hør,  ved  De  hvad?  De 
skulde  saamæn  se  at  faa  ham  til  at  tage  hende, 
Kjøbenhavnerinden,  deroppe!«  Her  kastede  hun 
et  hurtigt,  ondskabsfuldt  Sideblik  til  Frøken 
Rosa.  Det  var  bestemt  noget  for  ham!  For 
det  kan  jo  ikke  nægtes,  et  hun  er  et  ganske 
lixt  Pigebarn.  Og  det  lader  jo  ikke  til,  at  den 
unge  Herre  har  i  Sinde  at  bide  paa  Krogen  her 
i  Byen,  hvad  der  vel  muligvis  nok  er  en  stor 
Skuffelse  for  en  og  anden  af  vore  yngre  Damer! 
Hihi! 

Her  skævede  den  elskelige  Frue  med  en 
skadefro  Mine  til  Frøken  Rosa,  der  omgaaende 
svarede  hende  med  et  saa  lynende  Blik  fra  sine 
mørke  Ørne,  at  en  mindre  freidig  Natur  end  Fru 
Oltilie  Wiiles  muligvis  nok  kunde  være  bleven 
til   en   vis  Grad   paavirket  deraf. 

Hør,  medens  jeg  husker  det,  kjære  Ven- 
inder! tog  Præsidentinden  hurtigt  Ordet  for  at 
besværge  den  ulmende  Tvedragt  blandt  sine  Kalds- 

fæller,  og  samtidig  bringe  dem  til  at  forlade  et 
Emne,  der  heller  ikke  var  hende  selv  ublandet 
behageligt.  »Der  maa  være  sket  Noget,  som  an- 
gaar  Professor  Wallner,  i  Gaar  Eftermiddags  oppe 
paa  Raadstuen.  For  da  Momme  i  Morges  bragte 
os  Avisen,  fortalte  han  mig,  at  han  var  kom- 
men op  i  Byraadssalen  med  en  Pakke  fra  Trykke- 
riet, og  saa  sad  Postmesteren  der  sammen  med 
Tømmermester  Klokkenborg  og  Guldsmed  Beg- 
trup, og  de  lo  alle  Tre  som  forrykte  Mennesker. 
Og  lige  idet  Momme  stak  Hovedet  ind  ad  Døren, 
raabte  Postmesteren:  »Wallner!«  Men  mere 
havde  Momme  ikke  hørt,  for  saa  snart  de  Andre 
saae  ham,  tav  de  i  samme  Nu  bomstille,  hvad 
der  forekommer  mig  høist  mistænkeligt!« 

Øieblikkelig  var  de  to  menige  Raaders  In- 
teresse taget  saa  fuldstændigt  fangen  ved  denne 
pirrende  Nyhed,  at  de  end  ikke  ænsede,  at 
Karrussellen  i  det  Samme  begyndte  at  sagtne 
Farten. 

»Men  hvad  kan  der  da  være  i  Veien?«  ud- 
brød Rosa  Hingstrup  med  dirrende  Næsebor. 
»Postmesteren  og  Klokkenborg  og  Begtrup  er  jo 
Allesammen  i  det  Udvalg,  som  har  med  en  ny 
Ordning  af  Arrestvæsenet  at  gjøre,  har  jeg  set  i 
Avisen.  Men  jeg  kan  dog  ikke  tænke  mig,  at 
den  gamle,  forrykte  Professor  kan  have  begaaet 
noget  Ulovligt!« 

»Ja,  det  kan  man  saamæn  aldrig  være  sikker 

paa,  naar  Talen  er  om  et  Mandfolk!«  bemærkede 
Fru  Wiile,  næsten  hoppende  af  Ivrighed.  »Men 
forresten  maa  jo  Fru  Knnckel  aller  bedst  kunne 
skalle  os  det  at  vide  fra  sin  Mand!  Se  bare  at 
faa  hende  under  Behandling,  saa  snart  De  kan, 
rare  Fru  Bølling!  De  har  saadan  et  udmærket 
Greb  paa  at  faa  hende  til  at  fortælle!« 

»Ok!  Bedste  Fru  Wiile!  Det  maa  De  sande- 
lig ikke  sige!«  svarede  Præsidentinden  med  Ho- 
vedet paa  Siden  og  en  from-undselig  Mine. 
Dertil  behøves  der  saamæn  ingen  Overtalelser! 
Det  falder  jo  saa  naturligt  for  min  kjære  Barn- 
domsveninde og  mig  at  betro  hinanden  Alt,  hvad 
vore  Hjærter  rummer!  -  Ja,  naturligvis  skal 
hun  ud  med,  hvad  hun  ved,  om  hun  end  gjør 
sig  aldrig  saa  kostbar'  tilføiede  den  blide  Frue 
i  et  betydelig  forandret  Tonefald  og  ligesom 
nærmest  til  behagelig  Underretning  for  sig  selv, 
efter  at  hun  nogle  Øieblikke  havde  staaet  i  dybe 
Tanker. 

De  to  menige  Baader  vexlede  et  meget  sigende 
Blik,  men  i  det  Samme  bortlededes  deres  Op- 
mærksomhed fuldstændigt  fra  det  foreliggende 
Emne  ved  Synet  af  Tante  Lauras  imponerende 
Person,  idet  hun  Arm  i  Arm  med  Postmesteren 
og  fulgt  af  sine  to  unge  Reisefæller  steg  ned  ad 
Karrusseltrappen   lige  foran   de   tre   Damer. 

Puh!    Postmester,    hold    paa    mig!     Jeg    er 
helt  tummelumsk  ovenpaa  den  Kjøretur!     raabte 

hun  evig  fornøiet,  idet  hun  satte  Foden  paa 
den  faste  Jord.  Men  Løier  var  det  saagu,  det 
er  sikkert  og  vist!  —  Halløi,  Brix!«  vedblev  hun, 
vendende  sig  halvt  om  mod  det  efterfølgende 
Par.  Hold  godt  fast  paa  Nelly;  at  hun  ikke 
gaar  hen  og  trimler  omkuld  for  os!  For  natur- 
ligvis er  Pigebarnet  akkurat  lige  saa  pirrevirrende 
i  Hovedet  som  hendes  værdige  Tante!  —  Men 
hvor  Pokker  er  Markus  og  Deres  Ginemo'er 
bleven  af,  KunckelV 

Ja,  Død  og  Pølse!  Bare  de  ikke  er  stukket 
af  med  hinanden,  mens  vi  var  oppe  i  Gyngen, 
Fru  Laura!  Hva — ah?  raabte  Postmesteren  ge- 
mytligt. Xei,  det  er  sandt,  vi  efterlod  dem  jo 
i  vor  ærede  Professors  Varetægt,  saa  der  har  vel 
ingen  Skade  kunnet  ske  i  den  Betning!  Høhø! 
—  Ih,  se  god  Aften,  mine  Damer!  God  Aften, 
ærede  Frue!  udbrød  han  nu  med  en  overmaade 
dyb  Hilsen  og  et  extra  Skrabud  for  Fru  Bølling, 
idet  han  og  hans  Dame  standsede  foran  de  tre 
Baader,  som  i  Taushed  formelig  slugte  de  to  Par 
med  Øinene.  »Er  De  ogsaa  kommen  ud  at  lufte 
Dem  paa  Markedet?    Hva — ah?« 

God  Aften,  Hr.  Postmester!  God  Aften, 
kjære  Fru  Distriktslæge!^  tog  Baadets  Præsident- 
inde  med  sit  sødeste  Smil  Ordet  paa  egne  og 
Kollegers  Vegne.  God  Aften,  Hr.  Lieutenant! 
Her  faldt  der  ogsaa  en  yndefuld  Hovedbøining 
af    til    den    ærbødigt    hilsende    Brix.       »Og   den 

nydelige  unge  Dame  der  er  naturligvis  Deres 
Frøken  Niece,  kan  jeg  tænke!  Ikke  sandt,  Fru 
Distriktslæge?  —  Ok!  Jeg  sagde  saamæn  netop 
for  et  Øieblik  siden  til  de  to  Damer  her,  at  ved 
Siden  af  en  saa  glimrende  Skjønhed .  maa  jo  alle 
vore  søde  unge  Piger  her  i  Byen  blegne  ganske, 
naar  vi  nu  begynder  paa  Vintersæsonen!  Sagde 
jeg  ikke  det,  kjære  Rosa? 

»Ja,  det  er  ganske  rigtigt  min  Broderdatter, 
Nelly  Hein!<  afbrod  Fru  Laura  tørt  Præsident- 
indens  Tale,  efter  at  hun  høfligt,  men  temme- 
lig koldt  havde  besvaret  Kløverbladets  Hilse- 
ner. »Jeg  formoder,  at  Damerne  har  benyttet 
Ledigheden  til  at  tage  hende  grundigt  i  Øiesyn, 
medens  vi  jollede  rundt  deroppe  i  fuld  elektrisk 
Belysning? 

Ok  ja,  kjære  Frue!  svarede  Fru  Bølling 
med  sin  kjæl neste  Mine,  idet  hun  lagde  Finger- 
spidserne let  paa  Tante  Lauras  Arm.  »Jeg  for- 
sikrer Dem,  det  var  os  en  sand  Glæde  at  se, 
hvor  godt  De  Alle  morede  Dem  ved  den  barnlige 
Forlystelse.  Og  De  kan  ikke  tro,  hvor  vi  be- 
undrer, at  De  endnu  i  Deres  Alder  har  kunnet 
bevare  saa  megen   Ungdommelighed! 

Ja,  saadan  gaar  det  i  denne  Verden!  be- 
mærkede Doktorfruen  sindigt,  idet  hun  med  et 
energisk  lille  Ryk  trak  sin  Arm  til  sig.  Nogle 
Folk  er  saa  heldigt  stillede  at  kunne  bevare 
Ungdommen   i  Sindet,  Andre  maa  nøies  med  at 

forsøge  det  i  Skindet!«  Her  kastede  hun  et  be- 
tydningsfuldt Blik  paa  Fru  Bøllings  høist  ung- 
dommelige Hat,  der,  mest  af  Alt  lignende  en 
diminutiv,  overdaadigt  blomstersmykket  Lampe- 
bakke, vuggede  sig  koket  paa  Toppen  af  hendes 
ligeledes  meget  ungdommelige  Frisure.  »Naa! 
Farvel,  mine  Damer!  Og  gid  De  maa  føle 
ublandet  Tilfredsstillelse  ved  at  beskue  det  glade 
Leben  heroppe  gjennem  det  samme  Numer  af 
Mildhedens  og  Velvilliens  Næsebriller,  som  De 
sædvanligvis  pleier  at  afbenytte  ved  Iagttagelsen 
af  Deres  skrøbelige  Medmennesker!  Jeg  hilser 
Dem!« 

Og  med  en  majestætisk,  nedladende  Haand- 
beva*gelse  fjærnede  Tante  Laura  sig  med  sit 
Følge,  medens  de  tre  Baader  et  Øjeblik  bleve 
staaende  ganske  betuttede  og  stirrede  efter  hende 
med  opspilede  Øine. 

Næh!  Den  uforskammede  Person!«  ud- 
brød endelig  Frøken  Bosa  med  dirrende  Læber 
og  gnistrende  Øine.  Hun  gjorde  jo  ligefrem 
Nar  af  os!  -  -  Ja,  var  man  blot  ikke  nødt  til  at 
holde  gode  Miner  med  hende,  fordi  hun  nu  en- 
gang   spiller   første   Violin   ved    Selskabeligheden 

her  i  Byen,  saa !«    Her  satte  hun  en  meget 

udtryksfuld,  mimisk  Afslutning  paa  sit  Udbrud 
ved  gjentagne  Gange  at  dunke  sin  stærkt  knyttede 
Høire  mod  den  venstre  Haands  Inderflade. 

»Hih!  Jeg  tror  dog  ligegodt,  den  ramte  Gen- 

trum,  som  De  stak  hende  ud  om  Ungdommelig- 
heden, rare  Fru  Bølling!  bemærkede  Fru  Wiile, 
knixende  af  Sjælefryd.  »Men  hvad  var  det  for 
nogle  Næsebriller,  hun  snakkede  om?  Det  for- 
stod jeg  ikke  rigtigt!« 

Hidtil  havde  Lurerparret  Borgstad  uforstyrret 
hævdet  deres  Plads  tæt  bag  Gruppen  og  med 
inderlig  Henrykkelse  lyttet  til  dens  Forhandlinger. 
Men  ved  den  lille  Enkefrues  sidste  Spørgsmaal 
brast  Asta  i  en  saa  ustandselig  Latter,  at  hendes 
Ægtemage  fandt  Anledning  til  snarest  muligt  at 
gribe  hendes  Arm  og  iværksætte  et  ilsomt  Til- 
bagetog, der  snart  gjenforenede  dem  med  Expedi- 
tionens  øvrige  Medlemmer.  Af  disse  havde 
imidlertid  Professoren  kort  forinden  meldt  sig 
fortrydelig,  idet  han  pludselig  var  kommen  i 
Tanker  om,  at  han  nødvendigvis  endnu  samme 
Aften  maatte  besørge  en  videnskabelig  Afhand- 
ling sendt  afsted  til  Bedaktionen  af  et  Tidsskrift, 
blandt  hvis  Medarbeidere  han  indtog  en  frem- 
ragende Plads.  Og  efter  at  have  givet  bestemt 
Løfte  om  snarest  muligt  at  indfinde  sig  i  Doktor- 
villaen for  at  tilbringe  Aftenen  der,  var  han  i 
fuld  Fart  ilet  hjemad  til  sin  i  Nærheden  af  nævnte 
Villa   liggende   Bolig. 

Og  derefter  tilbragte  Tante  Laura  og  hendes 
muntre  Selskab  endnu  en  overmaade  fornøielig 
Times  Tid  med  al  ture  om  paa  Markedspladsen, 
idet   de  snart   morede   sig  med  at  iagttage  enkelte 

Personer  eller  smaa  komiske  Optrin  blandt  den 
fremdeles  lige  tætte  Folkestimmel,  snart  aflagde 
en  fransk  Visit  i  et  af  Forlystelsesetablisemen- 
terne  eller  Raritetsboderne,  medens  de  samtidig 
ikke  forsømte  at  benytte  de  forefaldende  Ledig- 
heder, naar  de  passerede  forbi  en  af  de  talrige 
Legetøisbutiker,  til  at  betænke  hverandre  med 
de  mest  overraskende  Markedsgaver. 

Omsider  fandt  Expeditionens  Lederske  sig 
dog  foranlediget  til  at  erklære,  at  nu  vare  hendes 
Trommehinder  og  Fødder  blevne  tilstrækkeligt 
mishandlede  for  denne  Gang,  henholdsvis  af 
Markedsgjæsternes  Tudehorn  og  solide  Støvle- 
saaler,  og  da  hendes  Ledsagere  syntes  at  hælde 
til  samme  Anskuelse  for  deres  Vedkommende, 
vedtoges  det  enstemmigt  at  sætte  Kursen  hjemad. 
Først  maatte  dog  Fru  Kopp  indfri  det  Løfte, 
hun  tidligere  paa  Aftenen  havde  været  letsindig 
nok  til  at  give,  ved  endnu  engang  at  føre  hele 
Selskabet  hen  til  Christiansfelder  Butiken  og  der 
begave  hvert  enkelt  Medlem  med  en  Honning- 
kage af  en  middelstor  Brostens  Størrelse.  Og 
efter  at  denne  Proviantering  lykkeligt  var  gaaet 
for  sig,  tiltraadtes  Hjemmarehen,  idet  man  dog, 
for  at  undgaa  den  stadig  lige  stærke  Trængsel 
i  Hovedgaden,  lagde  Veien  om  ad  et  snævert 
lille  Stræde,  lydende  det  velklingende  Navn : 
-Stumpen';,  der  fra  Torvets  modsatte  Hjørne 
førte  ud  til  en   noget   mindre  befærdet  Sidegade. 

ad  hvilken    man  knude  uaa  nd  paa  Landevejen 
tæt  ved  Villaen. 

Da  Selskabet  passerede  gjennem  bemeldte 
Stump«,  var  Brix  og  Nelly  tilfældigvis  kommen 
forrest  i  Skaren,  og  lige  i  Hælene  paa  dem  fidgte 
Tante  Laura  og  Postmesteren,  der  netop  vare  i 
Færd  med  at  more  sig  kosteligt  over  et  foreløbigt 
Referat,  som  Borgsted  og  Asta  i  Munden  paa 
hinanden  gav  til  Bedste  af  de  tre  Femmands- 
raaders  geheime  Forhandlinger  henne  ved  Damp- 
karrussellen.  Fordybet  i  en  øiensynligt  overmaade 
interessant  Passiar,  vandiede  det  forreste  unge 
Par  afsted  Arm  i  Arm,  uden  at  tage  fjærneste 
Notits  af  Omverdenen,  og  nærmede  sig  i  al  Sin- 
dighed Hjørnet  af  Strædet  og  den  omtalte  Side- 
gade, hvilken  Plet  var  forholdsvis  stærkt  belyst 
af  Gaslamperne  i  to  store  Butiksvinduer.  Men 
i  samme  Nu  som  Brix  og  hans  smukke  Led- 
sagerske skulde  til  at  dreie  om  nævnte  Hjørne, 
iløi  de  formelig  et  Skridt  tilbage  for  at  undgaa 
en  truende  Kollision,  thi  lige  imod  dem  kom  i 
knapt  to  Alens  Afstand  et  andet  Par  i  stærk 
Fart,  med  Armene  om  hinandens  Skuldre  og 
under  høirøstet  Snakken  og  Latter.  Det  var  en 
velvoxen,  bredskuldret  og  ganske  kjøn,  ung 
Mand,  iført  en  lang,  aabenstaaende,  lysegul  Støv- 
frakke af  et  stærkt  udpræget  Hestehandlersnit, 
under  hvilken  der  aabenbarede  sig  et  Par  stramt 
siddende,   lysegraa   Permissioner,    en   meget  kort, 

brun  Fløilsjakke  og  et  knaldrødt  Slips,  bundet 
i  en  kæmpemæssig  Sløife.  hvori  prangede  en  Guld- 
hestesko, som  i  Nødstilfælde  uden  synderlig 
Vanskelighed  vilde  kunne  bruges  til  en  lille  Pony. 
Paa  hans  glatte,  blonde,  stærkt  friserede  Haar 
sad  en  med  et  bredt,  lyseblaat  Baand  pyntet 
Straahat  forsorent  ned  i  Nakken,  og  Spidserne 
paa  hans  noget  tyndladende,  rødlige  Overskjæg 
havde  ved  rigelig  Anvendele  af  ungarsk  Pomade 
faaet  et  overmaade  freidigt  Sving  opad.  Hvad 
hans  forøvrigt  ret  kjønne  og  meget  flot  udhalede 
Ledsagerske  angaar,  skal  kun  ganske  i  Alminde- 
lighed bemærkes,  at  hun,  for  at  bruge  et  mildt 
Udtryk,  i  høi  Grad  saae  ud  til  Allehaande. 

Det  første  Resultat  af  Brixs  og  Nellys  il- 
somme Retræte  var  et  hæftigt  Sammenstød  mel- 
lem den  Førstnævnte  og  den  intet  Ondt  anende 
Doktorfrue,  hvorved  en  omfangsrig  Pakke,  som 
hun  bar  paa,  geraadede  i  den  yderste  Fare  for 
at  maatte  udtømme  sit  Indhold  midt  paa  Gaden. 

»Av!  Mine  Honningkager!«  brølede  Tante 
Laura,  opfyldt  af  berettiget  Harme  over  at  blive 
gjort  til  Gjenstand  for  et  saa  nedrigt  Attentat, 
og  idet  hun  med  sin  ledige  Haand  bibragte  Mis- 
danieren  et  forsvarligt  Knubs  i  Ryggen.  »Hvad 
i    Pokkers    Skind     og    Ben    gaar    der    af    Ham, 

Klodsmajor?    Har  Han  faaet  Solstik,  eller 

A — a — ah!« 

Dette    afsluttende  Udbrud   paa   hendes    ven- 

skabelige  Forespørgsel  kom  tostemmigt  til  Ver- 
den, idet  nemlig  Postmesteren  uopfordret  satte 
anden  Stemme  til  det,  medens  saavel  de  to  Duet- 
tister  som  Brix  og  Nelly  med  vidt  opspilede 
Øine  stirrede  paa  det  saa  uventet  fremdukkede 
Par.  Og  nægtes  kan  det  heller  ikke,  at  den 
flotte  unge  Mands  Optræden  i  dette  Øieblik  var 
af  en  saadan  Beskaffenhed,  at  den  uden  Over- 
drivelse nok  kunde  betegnes  som  egnet  til  at 
vække  en  vis  Opsigt.  Næppe  havde  han  nemlig 
hørt  Lyden  af  Fru  Kopps  dybe  Stemme  og 
kastet  et  flygtigt  Blik  paa  Brix  og  Postmesteren, 
før  han  med  en  lynsnar  Vending  gjorde  Om- 
kring, hvorved  han  tvang  sin  Ledsagerske  til  at 
foretage  en  lignende,  brat  Frontforandring,  og 
idet  han  derefter  bøiede  sig  stærkt  forover,  trak 
Skuldrene  saa  høit  op  som  muligt  og,  uden 
Hensyn  til  det  herlige,  milde  Ffteraarsveir,  slog 
Kraven  paa  sin  Overfrakke  helt  op  om  Ørerne, 
loer  han  i  strygende  Fart  tilbage  ad  samme  Vei, 
hvorfra  han  var  kommen,  stadig  med  Armen  om 
Donnaen,  som  følgelig  maatte  med  paa  Turen, 
enten  hun  saa  peb  eller  sang. 

Men  —  hvem  var  dog  det?«  udbrød  Nelly 
ganske  betuttet,  da  del  flygtende  Pars  Skikkelser 
kun  svagt  skimledes  i  Gadens  Halvmørke. 

»Det  var  Erik  Bølling!  —  Efter  ham!«   kom- 
manderede   Tante  Laura,    blussende    af   Ilterhed 

og  parat  til  at    storme    afsted   i    samme  Retning 
som  det  forduftede  Par. 

Nei,  hør!  Skal  vi  ikke  hellere  lade  den 
Kavaler  lohe,  Fru  Laura?«  foreslog  Postmesteren 
tørt.  »Det  er  mig  egentlig  heller  ikke  ganske 
klart,  hvad  De  vilde  stille  an  med  ham,  selv 
om  vi  var  saa  heldige  at  hale  ham  ind. 
Hva — ah?    Høhø!« 

Nei,  Snak !  Det  var  naturligvis  noget  Pølse- 
vrøvl af  mig,  Kunckel!«  brummede  Tante  Laura 
bister,  idet  hun  atter  satte  sig  selv  og  sin  Led- 
sager i  Bevægelse.  »Men  kan  man  dog  ikke 
blive  gnistrende  arrig,  bare  ved  at  se  paa  saadan 
en  Døgenigt?  -  -  Hvad  mon  det  nu  var  for  En, 
han  rendte  med?« 

»Ved  saamæn  ikke!  Høhø!«  erklærede  Post- 
mesteren med  høit  optrukne  Øienbryn.  »En  af 
de  Mange,  formoder  jeg!« 

»U — uf!«  snærrede  Tante  Laura  og  fugtlede 
ganske  frygteligt  i  Luften  med  sin  høire  Haand, 
medens  hun  med  ikke  fuldstændig  udadlelig  In- 
tonation istemte: 

»Var  Du  min,  Du  Spidslærke, 

Ja  saagu1  fik  Du  Dask!« 

»Men  --  jeg  synes,  den  Herre  lignede  Dem, 
Lieutenant  Brix?«  udbrød  Nelly  tøvende  og  med 
et  forskende  Blik  paa  sin  Kavaler. 

Takker     ærbødigst      for     Komplimenten!« 

svarede  denne  leende,  idet  han  tog  sin  Straahat 
dybt  af.  Forresten  er  De  ingenlunde  den  Første, 
der  har  opdaget  denne  for  mig  saa  smigrende 
Lighed,  Frøken,  uagtet  den  dog  heldigvis  kun 
træder  frem  ved  et  meget  flygtigt  Blik  og  i  en 
mere  usikker  Belysning,  og  da  navnlig,  naar  Hr. 
Bølling  og  jeg  ses  bagfra.  Ved  en  vis  Leilighed 
har  den  endog  været  nær  ved  at  medføre  mindre 
behagelige  Følger  for  mig.  Næppe  havde  jeg 
nemlig  været  en  Uge  her  i  Byen,  før  jeg  en 
Aftenstund  ude  i  Skyttelunden  mødte  en  meget 
kraftfuld  Slagtersvend,  der  uden  nogen  somhelst 
Indledning  betroede  mig,  at  han  agtede  at  om- 
danne mig  til  Hakkebøf,  hvis  jeg  tiere  fordristede 
til  at  »kissemisse  med  hans  Felovede<.  Og  da 
jeg,  stærk  i  Bevidstheden  om  min  absolute  Uskyl- 
dighed i  den  Retning,  indlod  mig  i  nærmere  For- 
handlinger med  Manden,  endte  disse  hurtigt  med 
mange  Undskyldninger  fra  hans  Side  og  For- 
sikringer om,  at  nu  saae  han  nok,  jeg  ikke  var 
den  Bisse,  han  havde  antaget  mig  for,  eller  — 
som  det  ved  nærmere  Undersøgelse  viste  sig  — 
Hr.  Erik  Bølling,  hvem  jeg  den  Gang  endnu  ikke 
havde  den  Fornøielse  at  kjende! 

Under  den  livligste  Underholdning  fortsalte 
Selskabet  nu  sin  Gang  hen  ad  Sidegaden  og 
naaede  snart  Villaen,  ui]Qn  tiere  at  have  krydset 
det  forsvundne  Pars  Bane  eller  oplevet  yder- 
ligere   mærkelige    Hændelser.     Men    næppe    vare 

de  komne  lykkeligt  og  vel  indenfor  Døren,  før 
der  ventede  dem  en  ny  Overraskelse.  I  For- 
værelset hang  nemlig  Professor  Wallners  Paletot 
og  Hat  i  bedste  Velgaaende,  men  ved  nærmere 
Eftersyn  befandtes  nævnte  Beklædningsgen- 
standes Eiermand  at  være  sporløst  forsvunden. 
En  grundig  Rekognoscering  af  samtlige  Husets 
Beboelseslokaler  førte  kun  til  det  negative  Resul- 
tat, at  der  var  han  utvivlsomt  ikke  at  finde,  og 
selv  Kjøkkenet  afsøgtes  nu,  uden  at  der  dog  til- 
veiebragtes  anden  Oplysning  angaaende  den  for- 
svundne Videnskabsmand,  end  at  gamle  Birthe 
Stuepige  brummende  afgav  den  Erklæring  til 
sin  Frue,  at  »hun  vidste  s'gu  ikke,  hvor  det 
gamle  tumbede  Mandfolk  var  bleven  henne! 
Hun  havde  ikke  set  noget  til  ham,  siden  hun 
for  en  halv  Times  Tid  siden  havde  gjennet  ham 
ind  i  Dagligstuen!« 

Nu  fandt  Tante  Laura  sig  foranlediget  til 
at  organisere  en  Efterforskningsexpedition  med 
hende  selv  som  Chef  samt  Nelly  og  Brix  som 
underordnede  Medlemmer,  hvilken  uopholdelig 
afgik  til  Villaen  øvre  Regioner  for  muligvis  der 
at  finde  et  eller  andet  Spor  af  den  bortkomne 
Professor.  Foreløbig  bidrog  imidlertid  denne 
Foranstaltning  kun  til  end  yderligere  at  forvikle 
den  allerede  i  Forveien  temmelig  uklare  Situa- 
tion, thi  ved  Ankomsten  til  lille  Alfreds  tæt  ved 
Trappen    liggende    Værelse    fandtes    dette    mørkt 

og  ubefolket,  medens  Opdagerne  havde  gjort 
sikker  Regning  paa  i  ethvert  Tilfælde  at  træffe 
dets  Indehaver,  for  hos  ham  maaske  at  kunne 
opdrive  et  eller  andet  værdifuldt  Vink  om,  i 
hvilken  Retning  deres  Efterforskninger  mest  pas- 
sende burde  ledes. 

Men  ligesom  de  tre  Opdagelsesrejsende  i  en 
Tilstand  af  haablos  Raadvildhed  forlode  den  lille 
Magisters  Enemærker,  lod  der  fra  Loftsetagens 
modsatte  Udkant  et  Rabalder,  som  foranledigede 
dem  til  ufortøvet  at  sætte  Kursen  mod  det  der 
liggende  Pulterkammer,  fra  hvilket  de  nu  ogsaa 
øinede  et  svagt  Lysskjær.  Med  et  høilydt,  indig- 
neret Udraab  stormede  Tante  Laura  i  vildeste 
Kart  hen  til  den  paa  Klem  staaende  Dør,  rev 
den  op  paa  vid  Gab  og  blev  et  Øieblik  staaende 
maalløs,  idet  hun  slog  Hænderne  sammen  med 
et  vældigt  Klask.  Men  i  næste  Sekund  brast 
hun  i  en  Skoggerlatter,  som  øieblikkelig  istemtes 
med  fuld  Kraft  af  hendes  Ledsagere,  thi  midt 
paa  Gulvet  laa  den  gamle  Professor  og  den  unge 
Magister  paa  alle  Fire,  ivrigt  fordybede  i  Be- 
skuelsen af  et  mellem  dem  staaende,  meget 
støvet  og  betydelig  medtaget  Uhyre  af  en  Globus, 
som  under  almindelige  Forhold  henlevede  en 
upaaagtet  Tilværelse  i  en  Krog  af  nævnte  Lokale. 
Og  nu  viste  det  sig  da,  at  Wallner  strax  efter 
sin  Ankomst  havde  faaet  den  Ide  at  benytte 
Tiden    til    det    øvrige  Selskabs   Hjemkomst    til   ;il 

aflægge  sin  specielle  Yndling  en  Visit  oppe  i 
hans  Stue,  hvor  de  To  snart  vare  blevne  ind- 
viklede i  en  meget  dybsindig  Undersøgelse  om, 
hvorvidt  en  forhistorisk  Forbindelse  mellem  Eu- 
ropas og  Amerikas  Folkeslag  kan  antages  at  have 
fundet  Sted.  For  bedre  at  anskueliggjøre  sin 
Opfattelse  af  dette  stærkt  omtvistede  Spørgsmaal 
havde  Professoren  i  Samtalens  Løb  yttret  Ønsket 
om  at  kunne  disponere  over  en  Globus,  og  da 
lille  Alfred  saa,  blussende  af  Iver,  havde  om- 
talt Tilstedeværelsen  af  en  saadan  inde  paa 
Pulterkammeret,  havde  de  uden  mindste  Sam- 
vittighedsskrupler gjort  Indbrud  paa  disse  fred- 
lyste Enemærker,  hvor  det  efter  en  hel  Del  Møi- 
sommeligheder  omsider  var  lykkedes  dem  at  faa 
Gjenstanden  for  deres  Ønsker  praktiseret  midt 
ud  paa  det  af  de  mest  forskjelligartede  Gjen- 
stande  stærkt  belemrede  Gulv. 

Under  megen  Jubel  bleve  de  to  Desertører 
nu,  efter  at  de  først  vare  blevne  underkastede 
en  høist  nødvendig  Renselsesproces,  førte  i  Tri- 
umf ned  i  Dagligstuen,  og  snart  efter  sad  hele 
Selskabet  vel  anbragt  om  det  hyggelige  Thebord. 
Og  nu  paafulgte  en  af  de  der  i  Huset  saa  al- 
mindelige, muntre  og  nydelsesrige  Aftener,  hvis 
Værd  end  yderligere  forhøiedes,  da  Nelly  noget 
senere  satte  sig  til  Flygelet  og  lod  Tonerne  af 
en  Mozart'sk  Sonate  klinge  gjennem  Stuen,  efter- 

fulgt    af   en    hel    Suite    andre    Musiknumre,    ud- 
førte med  megen  Smag  og  Færdighed. 


IV. 
Herreekviperingshandler  Ove  \V.  Bølling 
trippede  med  smaa,  iltre  Skridt  frem  og  tilbage 
paa  det  spraglede  Brysseler  Gulvtæppe  i  sin  rigt, 
men  ikke  synderlig  smagfuldt  udstyrede  Daglig- 
stue. I  Haanden  holdt  han  et  Stykke  Papir, 
der  havde  en  høist  mistænkelig  Lighed  med  en 
Regning  af  et  ikke  ubetydeligt  Kaliber,  og  som 
han  hvert  Øieblik  underkastede  et  flygtigt  Efter- 
syn, idet  han  samtidig  skjar  nogle  meget  lidet 
klædelige  Ansigter  og  med  afgjort  Held  bestræbte 
sig  for  at  bringe  Konfusion  i  sin  kunstfærdige 
Frisure  ved  med  høire  Haands  Flade  at  kjøre 
rundt  paa  sin  billardkuglelignende  Isse,  saa  at 
det  lange,  hen  over  denne  kæmmede  Sidehaar 
lløi  i  alle  Retninger.  Det  affable  Væsen  og  søde 
Smil,  hvormed  han  ufravigeligt  betjente  Enhver 
af  de  talrige  Kunder  i  den  elegante  Butik  i  Stue- 
etagen af  hans  anselige,  for  nogle  faa  Aar  siden 
paa  Torvet  opførte  Eiendom,  havde  han,  for- 
modentlig for  ikke  at  slide  for  stærkt  paa  dem, 
totalt  aflagt,  samtidig  med  at  han  steg  op  ad 
Trappen  til  sin  paa  første  Sal  liggende  Beboelses- 

ledighed,  og  til  Erstatning  derfor  havde  han  an- 
taget en,  rent  ud  sagt,  jævnt  arrig  Mine,  hvilken 
han  forøvrig  ret  hyppigt  bar  til  Skue  i  sin  Fa- 
milies Skjød,  om  end  ikke  med  fuldt  saa  stor 
Regelmæssighed  som  Butiksfysiognomiet  i  Etagen 
nedenunder. 

Hvæsende  som  en  ud  af  Sindsligevægt  bragt 
Gase  skjævede  han  under  sin  ilsomme  Prome- 
nade snart  ned  paa  det  omtalte  Papir,  snart  hen 
til  et  forgyldt  Rokokouhyre  af  et  Taffeluhr,  der 
tronede  paa  en  hvid  Marmorkonsol,  midt  imellem 
to  langstrakte  Empirevaser  med  nogle  kunstige, 
ikke  synderlig  naturtro  Blomsterbuketter.  Og  til 
en  Afvexling  aflagde  hans  Blik  saa  en  Gang  imellem 
en  flygtig  Visit  hos  en  ovenover  den  med  lyseblaa 
Silke  betrukne  Pudesofa  anbragt  Hylde,  der  tjente 
til  Fundament  for  en  temmelig  stor,  smukt  ud- 
ført Gjengivelse  af  Molins  >  Bæltespændere  ,  med 
hvilken  Gruppe  hans  Butikspersonale  havde  be- 
gavet ham  og  hans  bedre  Halvdel  ved  deres  for 
snart  sex  Aar  siden  stedfundne  Sølvbryllup,  uden 
at  det  dog  just  kan  formodes,  at  de  ædle  Givere 
ved  Valget  af  nævnte  Kunstværk  havde  tilsigtet 
en  allegorisk  Hentydning  til  Ægteparrets  Saraliv 
i  det  svundne  kvart  Aarhundrede. 

Skal  vi  da  for  al  Landsens  Ulykker  ingen 
Middagsmad  lune  i  Dag?«  snærrede  den  iltre 
Kjøbmand  omsider,  idet  han  næsten  med  en  Hop 
bragte   sin    vævre   lille  Person    til   at  tage  Front 

mod  den  halvaabne,  ind  til  Spisestuen  førende 
Floidør.  Klokken  er  ti  Minutter  over  et,  og 
jeg  har  hverken  Tid  eller  Lyst  til  at  gaa  her  og 
drive  længere!« 

Ja,  gode  Bølling!  Du  kan  virkelig  ikke  for- 
lange, at  vi  skal  spise  lige  paa  Sekundet,  naar 
jeg  har  været  paa  Gratulationsvisit  i  Formiddags, 
og  vi  oven  i  Kjøhet  har  Storvask!  riposterede 
en  kampberedt,  kvindelig  Stemme  paa  den  anden 
Side  Døren,  akkompagneret  af  en  livlig  Klirren 
af  Tallerkener  og  andet  Bordinventar.  Og  des- 
uden er  Erik  ikke  kommen  hjem  endnu!« 

Saa  lad  den  Knægt   faa    kold  Suppe,   naar 
han    ikke    hehager    at    indfinde  sig  i  rette  Tid! 
foreslog  Hr.   Bølling,  stampende  i  Gulvet. 

Vi  skal  slet  ikke  have  Suppe  i  Dag.  Vi 
skal  have  Vælling!  oplyste  den  fremdeles  usyn- 
lige Frue  affeiende. 

Ptøi !  Det  manglede  sgu  hare!«  spruttede 
hendes  Ægteherre,  idet  han  snurrede  rundt  som 
en  Top  og  atter  paahegyndte  sin  afbrudte  Van- 
dring. 

Forresten  kan  vi  for  mig  spise,  hvad  Øie- 
hlik  det  skid  være,  naar  Du  har  saadan  el  Jag 
med  at  komme  ind  og  sove  til  Middag.  For 
Maden  er  færdig!  lod  det  i  en  overlegen  Tone 
inde  fra  Sideværelset. 

»Hvorfor    Fanden     siger    Du    saa    ikke    del 
strax,  i  Stedet  for  at  gjøre  alt  det  Vrøvl?     spurgte 

Husets  Herre  stærkt  irriteret,  og  afsted  foer  han 
ind  i  den  store  Spisestue,  hvis  lysegraa  Vægge 
vare  indtil  Overflod  dekorerede  med  et  Utal  af 
temmelig  værdiløse,  øiensynligt  fra  en  eller  anden 
Fabrik  stammende  Messingfade,  der  med  afgjort 
Uheld  bestræbte  sig  for  at  se  ærværdige  ud,  nogle 
defekte  Messing  Lysestager  og  Kaffekander  fra 
indeværende  Aarhundredes  første  Halvdel  samt 
en  Mængde  omtrent  fra  samme  Kulturperiode 
hidrørende  Fajancefade  og  Tallerkener,  ligeledes 
af  meget  tvivlsomt  Værd. 

»Jeg  ser  ingen  Mad!«  erklærede  Hr.  Bølling 
iltert,  idet  han  smed  sig  paa  en  af  de  udskaarne 
Egetræs  Stole  og  med  et  arrigt  Kladsk  deponerede 
Papiret,  som  han  fremdeles  holdt  i  Haanden, 
ved  Siden  af  sin  Kuvert. 

»Nu  kommer  den!  Nu  kommer  den!«  svarede 
hans  lige  overfor  ham  tronende  Frue  overlegent 
beroligende,  idet  hun  trykkede  paa  Knappen  af 
den  elektriske  Ledningstraad,  der  hang  ned  fra 
den  firarmede,  midt  over  det  store,  runde  Spise- 
bord anbragte  Gaskrone.  Hvad  gaar  der  af 
Dig,  lille  Bølling?  Jeg  synes,  Du  er  i  en  ual- 
mindelig ubehagelig  Sindsstemning  i  Dag!«  til- 
føiede  hun  med  et  skarpt  Blik  paa  sin  malkon- 
tente  Ægtemand. 

I  det  Samme  aabnedes  den  ud  til  Kjøkkenet 
førende  Dør,  og  i  den  viste  sig  en  halvgammel, 
sæbeduftende,    meget  lidt  soigneret  Tjenestepige, 

der  absolut  ikke  vilde  have  nogen  nævneværdig 
Chance  for  at  blive  præmieret  ved  en  eventuel 
Skønhedskonkurrence.  Belært  af  gjentagne, 
mindre  behagelige  Erfaringer  med  Hensyn  til 
den  brandfarlige  Indvirkning,  som  den  daglige 
Samværen  med  unge,  nogenlunde  godt  udseende 
Kvinder  af  Folket  kunde  udøve  paa  hendes 
haabefnlde  Hr.  Søns  let  fængelige  Hjærte,  havde 
Fru  Bølling  nemlig  gjort  sig  det  til  en  ufravigelig 
Regel,  kun  at  aabne  saadanne  tjenende  kvinde- 
lige Væsener  Adgang  til  sit  Hus,  der  enten  som 
Følge  af  deres  Alder  eller  en  i  Retning  af  ydre 
Tillokkelser  stedmoderlig  Behandling  fra  Naturens 
Haand  kunde  betragtes  som  absolut  farefri  i  saa 
Henseende. 

Efter  at  bemeldte  Terne  havde  anbragt  en 
dampende  Terrin  foran  sin  Madmoder  og  derefter 
atter  var  forsvundet  ud  i  Kjøkkenregionerne, 
blev  dens  Indhold  serveret,  og  nu  herskede  der 
i  nogle  Minuter  dyb  Taushed,  medens  Hr.  Bøl- 
ling med  en  ligefrem  hævngjærrig  Mine  huggede 
løs  paa  den  uskyldige  Vælling  i  et  Tempo,  som 
om  det  gjaldt  hans  Velfærd,  snarest  muligt  at 
bringe  den  til  at  forsvinde  sporløst.  Omsider 
var  dette  da  ogsaa  saa  nogenlunde  lykkedes  ham, 
og  nu  lænede  han  sig  tilbage  mod  Stolryggen 
og  betragtede  sin  i  al  Ro  og  Mag  spisende  Ægte- 
halvdel med  et  just  ikke  overstrømmende  kjær- 
ligt Blik. 

»Hæ!  Jeg  gad  s'gu  nok  vide,  hvad  Humør 
man  skulde  være  i,  naar  man  lige  har  faaet 
saadan  et  Nytaarsvers,  som  dette  her,  smidt  ind 
i  Butiken!«  bemærkede  han,  snappende  det  ved 
Siden  al  ham  liggende  Papir.  »Jeg  ved  ikke, 
hvad  Du  synes'?  To  hundrede  og  syv  og  firsinds- 
tyve Kroner  og  fem  og  tredive  Øre  har  Hr.  Erik 
soldet  op  i  Løhet  af  tre  Maaneder  henne  paa 
Hotel  »Fønix«!  —  Ja,  det  kan  ikke  hjælpe,  Du 
rysler  saa  overlegent  paa  Hovedet,  for  her  har 
jeg  Pinedød  Sort  paa  Hvidt  for,  at  det  har  sin 
Rigtighed !« 

»Aa,  Bølling!  Lad  dog  være  at  gjøre  et  Spek- 
takel over  saadan  en  Bagatel,  som  om  Du  vilde 
rive  hele  Huset  ned!  sukkede  Fruen,  idet  hun 
med  halvt  lukkede  Øine  støttede  Hovedet  mod 
Stolryggen.  »Saa  er  det  jo  rart,  at  Du  har  Raad 
til  at  betale  den  Smule  Regning!« 

»Raad?  Hæ!  Ja,  det  var  sgu  ikke  godt 
Andet!-  spruttede  Hr.  Bølling,  idet  han  med  et 
Sæt  toer  halvt  op  fra  Stolen  og  umiddelbart 
efter  atter  lod  sig  dumpe  ned  paa  den.  »Men 
tror  Du  maaske,  at  jeg  har  slidt  og  slæbt  i  over 
tredive  Aar  for  at  have  den  Fornøielse  at  se  den 
Bengel  strø  mine  Penge  omkring  sig,  som  om 
han  var  Greve  eller  Baron,  og  ikke  en  Klodrian 
af  en  Dyrlæge  med  en  kneben  tredie  Karakter 
til  sin  Examen?« 

»Aa — ah!    Ved  Du    hvad,   lille  Bølling!-    ri- 

posterede  Fruen  med  en  høist  indigneret  Mine, 
medens  hun  atter  satte  den  elektriske  Klokke  i 
Virksomhed.  Der  er  saaraæn  mange  haade 
Grever  og  Baroner,  der  maatte  ønske  sig,  at  de 
førte  saadan  en  Person  og  var  saa  livlige  og 
begavede  som  vor  Erik!  Og  hvad  hans  Examen 
angaar  — « 

Her  afbrødes  hun  af  Pigen,  som  denne  Gang 
kom  anstigende  med  et  mægtigt,  fyldt  Hvidkaals- 
hoved,  hvis  Tilsynekomst  aahenhart  virkede  blid- 
gjørende  paa   Husherrens  oprørte  Følelser. 

Og  hvad  hans  Examen  angaar,«  tog  hun 
efter  en  lille  Pause  atter  Ordet,  medens  hun 
samtidig  skjar  løs  paa  nævnte  solide  Ret,  »saa 
er  han  jo  dog  Kandidat  i  Veterinærvidenskaben, 
vil  Du  forhaahentlig  indrømme,  og  det  er  da 
Hovedsagen.  Og  om  han  saa  har  første  eller 
tredie  Karakter,  er  der  saamæn  ikke  en  Kat,  der 
spørger  om   — 

Nei!  Hehe!«  afbrød  hendes  Ægtemand 
hende  med  Munden  fuld  af  Hvidkaal.  Med 
mindre  den  skid  behandles  af  ham.  Og  saa 
faar  dvn  sgu  nok  at  mærke,  hvad  han  er  for 
en  Kvaksalver,  uden  at  den  behøver  at  spørge 
om  hans  Examen! 

Aa!  Forskaan  mig  dog  for  Dine  gyselige 
Vittigheder,  Bølling!«  stønnede  Fruen  med  et 
himmelvendt    Blik.        Forresten   vil    jeg  sige   Dig, 

at  jeg  har  faaet  en  udmærket  Ide  med  Hensyn 
til  Erik!« 

»Saa?  Har  Du  det?«  spurgte  Hr.  Bølling 
umaadelig  uinteresseret.  »Ja,  det  pleier  Du  jo 
at  faa  regelmæssigt  et  Par  Gange  om  Dagen. 
Det  er  bare  kjedeligt,  at  Dine  Ideer  aldrig  er  saa 
meget  som  en  gammel  Toskilling  værd!« 

»Naa — aah!  Det  kunde  dog  være.  Du  vilde 
give  lidt  mere  for  den,  jeg  nu  har,  naar  Du 
først  vil  gjøre  Dig  den  Uleilighed  at  høre  den!« 
bemærkede  Fruen  med  en  overlegen  —  hemme- 
lighedsfuld Mine. 

»Det  tvivler  jeg  s'gu  stærkt  om!«  erklærede 
hendes  Mand  mere  aabenhjærtigt  end  egentlig 
galant.  »Men  forresten  kan  Du  jo  snart  faa 
lettet  Dit  Hjærte  for  den,  for  der  har  vi  endelig 
Fyren,  kan  jeg  høre!« 

I  det  Samme  aabnedes  Døren  inde  fra 
Dagligstuen,  og  ind  traadte  Hr.  Erik,  iført  en 
flot  Jagtdragt  og  med  sine  velformede  Ben 
skjulte  i  et  Par  skinnende  blanke  Ridestøvler 
med  klirrende  Ny  sølvs  Spændesporer. 

»Hvorfor  kommer  Du  først  drivende  nu,  da 
vi  næsten  er  færdige  med  Middagsmaden?« 
snærrede  Hr.  Bølling  med  et  ikke  synderlig  vel- 
villigt Blik  til  sin  haabefulde,  eneste  Pode,  hvis 
Udseende,  i  Forbigaaende  bemærket,  i  høi  Grad 
syntes  at  tyde  paa,  at  han  for  ganske  nylig  var 

vaagnet  op  af  en  blid  Slummer,  som  han  endnu 
ikke  havde  faaet  rystet  fuldstændigt  af  sig. 

»Aa!  Jeg  var  bare  henne  at  se  paa  min  Ven, 
Ludvig  Dahls  brune  Vallak !  oplyste  den  unge 
Mand,  idet  en  uforbeholden  Gaben  momentant 
forlængede  hans  Træk  i  en  ikke  imesentlig  Grad. 
»Han  troede,  den  var  i  Færd  med  at  blive  spattet 
paa  det  nærmere  Bagben.  —  Den  er  sgu  ikke 
mere  spattet,  end  jeg  er  det !  —  Og  saa  sad  vi 
og  skuldrede  lidt  og  iik  os  et  stille  Bæger,  til 
jeg  til  sidst  faldt  i  Søvn  paa  hans  Sofa.  Og 
saa  sov  jeg  over  mig.  —  Saadan  gik  das  til, 
Fatter ! « 

Nu  skal  Du  strax  faa  Din  Vælling,  sode 
Erik!«  sagde  Fruen,  idet  hun  rakte  Haanden  op 
efter  Klokkestrængen. 

»Vælling?  —  Bæ — uh!  protesterede  Erik 
energisk,  efter  at  han  imidlertid  lykkeligt  havde 
faaet  sig  anbragt  paa  sin  Plads  til  høire  for  sit 
Ophav.  »Nei,  ellers  Tak,  Mutter!  Behold  Du 
bare  Din  gamle  Vælling  til  egen  behagelig  Af- 
benyttelse! Nei,  maa  jeg  bede  om  en  større 
Andelsportiou  af  den  Kammerat  der.  Den  er 
der  s'gu  betydelig  mere  Mening  i!  Her  pegede 
han  paa  Hvidkaalshovedet.  Og  saa  giver  Du 
vel  en  Baier  til?  For  jeg  synes,  jeg  er  saa  løierlig 
tør  i  Halsen! 

Du    har    naturligvis  været    paa  Svir  igjen   i 

Nat,  Dreng?«  formodede  Hr.  Bølling  med  et 
skraat,  prøvende  Blik  paa  sin  Sidemand. 

»Naa — aah!  Paa  Svir,  det  lyder  nu  saa 
gevaltig  storstilet!«  svarede  den  unge  Mand  be- 
skedent, idet  han  meget  virtuosmæssigt  trak 
Proppen  op  af  den  Ølflaske,  som  hans  Moder 
imedens  havde  stillet  hen  til  ham,  skjænkede 
et  Glas  fuldt  og  stak  det  ud  til  sidste  Draahe. 
Den  var  kanske  nok  lidt  høibenet  henne  i 
Klubben  i  Aftes,  men  det  var  da  ogsaa  det 
Hele!« 

»Hør,  Erik!  Det  bliver  jo  længer,  jo  galere 
med  Dig!«  buldrede  Hr.  Bølling  hidsig.  »Nu 
har  Du  ikke  bestilt  Andet  end  at  svire  og  sværme 
i  hele  den  Uge,  der  er  gaaet  siden  Markedet!  — 
Vil  Du  da  for  en  Ulykke  aldrig  blive  fornuftig, 
Knægt?  Jeg  synes,  min  S'æl,  det  var  paa  Tiden, 
nu  da  Du  er  lige  ved  de  Tredive!« 

»Bare  rolig,  gamle  Fatter!«  lo  Hr.  Erik 
overmaade  gemytligt.  Den  lille  Basseralle  i 
Aftes  kunde  Du  sgu  magelig  selv  have  været 
med  til,  uden  at  skamfere  Din  Ærværdighed! 
Jeg  sad  bare  derhenne  i  al  Skikkelighed  og 
sugede  paa  en  Toddy  sammen  med  Ludvig  og 
nogle  andre  glade  Ungersvende,  og  saa  kom  jo 
gamle  Garver  Bodmann  og  et  Par  andre  satte 
Borgere  med  i  Kompagniet  og  fik  ogsaa  Noget 
hældt  paa  Lampen.  Og  saa  gik  hele  Gesell- 
schaftet   hen    ad  Ettiden    en  lille  Aftentur  ud  til 

Banegaarden,  og  der  gav  Ludvig  mere  Toddy 
over  det  Hele,  saa  Stemningen  blev  jo  efter- 
haanden  saadan  hvad  man  passende  kunde  kalde 
lidt  løftet.  Og  da  vi  saa  kom  udenfor  igjen, 
begyndte  gamle  Bodmann  naturligvis  at  synge 
Tenor.  Det  gjor  han  jo  altid,  naar  han  har 
faaet  den  fjerde  Toddy  puttet  under  Vesten.  Han 
gav  som  sædvanligt  denne  her:  »En  nyfødt  Sol 
i  0 — østen  glø  —  øder  ,  af  den  Døvstumme  i 
Portikus,  eller  hvad  den  gamle  Komedie  hedder. 
Og  vi  Andre  sang  Omkvædet  til  den.  Det  var 
morderlig  Grin!  Alle  Hankattene  sang  med  rundt 
omkring  paa  Tagene,  og  Mopperne  hylede,  som 
om  de  fik  Penge  for  det.  Og  da  saa  den  halte 
Vægter  Mathiesen  i  det  Samme  kom  anstigende 
og  vilde  arrestere  Bodmann,  lige  som  han  var 
midt  i  det  femte  Vers,  saa  gik  den  jo  først  rigtig 
villigt.  Først  dansede  vi  i  Rundkreds  om  ham 
og  sang:  >  Hov,  Vægter!  Hvor  skal  Slaget  staa? 
Og  saa  fik  vi  bildt  ham  ind,  at  vi  havde  hørt 
en  Rude  klingre  henne  hos  Hingstrups,  saa  vi 
troede  nok,  at  der  var  gjort  Indbrud  i  hans 
Kontor.  Saa  hinkede  Mathiesen  afsted  paa  sit 
balvandet  Ben,  det  Bedste  han  kunde,  og  jeg 
tænker  nok,  han  har  kimet  hele  Menigheden  op 
derhenne  for  at  faa  fat  i  Tyveknægtene.  Og 
imedens  gik  vi  Andre  ganske  sindigt  hjem  og  i 
Seng.     Det  var  hele  Forestillingen! 

Hæ!    Xaa,  saa   det   var  del?     spruttede  Hr. 

Bølling  senior.  »Ja,  Dn  er  s'gu  en  nydelig 
Plante,  er  Dn!  Det  skal  Dn  faa  Attest  paa  af 
mig,  hvad  Øieblik  Dn  vil  have  det!  Først  sidder 
Dn  og  pimper  til  langt  nd  paa  Natten  med  den 
gamle  Narrifas  af  en  Garver  og  lignende  Kon- 
sortier, og  saa  render  Dn  omkring  i  Byen  og 
gjør  Skandale  og  -  -  og  fornlæmper  Din  lovlige 
Øvrighed  — !« 

»Hahaha!«  brast  Erik  ud  i  et  høist  uær- 
bødigt Latteranfald.  »Er  det  den  spatlamme 
Mathiesen,  Du  kalder  min  lovlige  Øvrighed, 
Fatter?  —  Hahaha!  —  Aa,  ja,  ja!  Lad  være  at 
komme  med  saadanne  Brandere!  Jeg  kan  s'gu 
ikke  taale  at  grine  saa  stærkt!    Hahaha!« 

»Han  er  Din  lovlige  Øvrighed,  ansat  og 
lønnet  og  paaklædt  af  vort  eget  høitærede  By- 
raad,  Din  Bengel!«  fastslog  hans  Fader  med  en 
Trumf  i  Bordet.  »Og  saa  lader  Du  Mathiesen 
rende  hen  og  kime  min  høistærede  Ven  og  Din 
godhedsfulde  Velynder,  Hr.  Hingstrup,  og  hele 
hans  Hus  op  af  den  sødeste  Søvn?  En  Mand, 
hvis  Strømpebaand  —  Skobaand,  mener  jeg, 
Du  aldrig  i  Dine  Dage  bliver  værdig  til  at  løse!« 

Her  vendte  Erik  sig  hastigt  halvt  om  paa 
Stolen,  nær  ved  at  kvæles  af  en  Mundfuld  Kaal, 
der,  foranlediget  ved  et  nyt  Latteranfald  hos  den 
humoristiske  unge  Mand,  var  i  Færd  med  at 
forvilde  sig  ned  i  hans  Luftrør,  hvilket  havde 
til  Følue,  at  hans  Moder  med  et  høit  Udraab  af 

Forfærdelse    fløi    hen    og    med    meget    Eftertryk 
gav  sig  til  at  dunke  ham  i  Ryggen. 

Han  gaar  med  Fjerstøvler,  Fatter!«  stønnede 
han  endelig,  purpurrød  i  Ansigtet  og  med  taare- 
fyldte  Øine. 

»Aa!  Du  —  Du  er  en  — !  stammede  Hr. 
Bølling,  blussende  af  Forbittrelse.  »Men  nu  skal 
jeg  sige  Dig  Noget,  min  rare  Dreng:  nu  har  jeg 
fundet  mig  roligt  i  alle  Dine  Vidtløftigheder  i 
snart  tre  Aar,  lige  siden  Du  kom  hjem  fra 
Veterinærskolen  og  skulde  til  at  praktisere  her 
i  Byen !  -  -  Jo,  god  Morgen !  Det  blev  s'gu  en 
rar  Praktiseren,  den!  —  Og  hvor  mange  Værts- 
husregninger og  andre  Excetera  af  den  Slags  jeg 
har  betalt  for  Dig  i  den  Tid,  det  kan  mine 
Regnskabsbøger  synge  en  Vise  om!  Men  denne 
her  Draabe,  den  bringer  Vægtskaalen  —  Bægeret, 
mener  jeg,  til  at  svømme  over!« 

Her  krøllede  han  Regningen  fra  Hotel  »Fø- 
nix sammen  i  en  Kugle  og  hev  den  ned  midt 
i  Eriks  Ølglas,  saa  dets  Indhold  sprøitede  til 
alle  Sider. 

»Ja,  den  gjør  nok  saa!«  indrømmede  den 
unge  Mand  skoggerleende,  idet  han  med  stor 
Sindsro  iiskede  det  uventede  Projektil  op  og 
bredte  det  ud.  »Hvad  er  det  ellers  for  et  Doku- 
ment, der  har  sat  Dig  saadan  i  Krigshumør, 
gamle  Fatter?  ■ —  Aa,  er  det  ikke  andet  end  den 
Pjalt  Regning? —  Hvorfor  Pokker  har  det  gamle 

Høved  af  en  Vært  sendt  Dig  den  paa  Halsen? 
Jeg  har  jo  sagt  ham  tidt  nok,  at  den  Bet  skulde 
jeg  magelig  klare  paa  egen  Haand!« 

»Saa?  Hæ!  Har  Du  det?«  hvæsede  Hr. 
Bølling.  »Ja,  saa  har  Manden  jo  al  Grund  til 
at  være  himmelglad !  Tør  jeg  spørge,  om  det  er 
med  Indtægterne  fra  Din  udmærkede  Praxis, 
at  Du  vil  klare  den?« 

»Ja — a!  Saadan  det  Ene  med  det  Andet!« 
oplyste  Erik  uden  nærmere  at  indlade  sig  paa 
Detaillerne  af  sine  Planer.  »Vær  Du  hare 
ganske  rolig,  Fatter.  Den  skal  vi  snart  faa  ud 
af  Verden!« 

»Ja,  jeg  betaler  den  Pinedød  ikke!«  er- 
klærede Husets  Herre  med  urokkelig  Bestemt- 
hed. »Men  jeg  vil  sige  Dig,  Knægt,  at  hvis  der 
kommer  en  eneste  til  af  den  Slags,  saa  -  -  saa 
skal  jeg  betale  noget  Andet  for  Dig  og  det  bliver 
en  Billet  til  Amerika!  Saa  kan  Du  reise  over 
og  kurere  paa  —  paa  Indianerne  og  Eskimoerne 
og  og   Cowboyserne    og    hvad    de    Marekatte 

hedder,  og  saa  — !« 

»Bølling!  Er  det  en  Maner  at  tiltale  Dit 
eneste  Barn  paa?«  afbrød  Fruen  ham  høielig 
indigneret.     »Du    skulde   skamme  Dig  over  — !« 

»Ja,  det  var  Bet!«  spruttede  hendes  Ægte- 
mage med  et  Hop  paa  Stolen.  »Begynd  Du  nu 
ogsaa  at  tage  den  nette  Fyr  i  Forsvar!  Det 
ligner  Dig  ganske  og  aldeles!     Du  — !.« 

Bølling!  Du  glemmer  Dig  selv!«  lød  det 
i  en  skarp  Tone  fra  Fru  Emilie.  Søde  Erik! 
vedblev  hun  derefter,  idet  hun  lagde  Haanden 
paa  sin  haahefulde  Podes  Arm.  Hør  nu  et  godt 
Raad  fra  din  egen  Moder!  Du  skulde  virkelig 
tage  og  gifte  Dig!« 

»Hahaha!  lo  Hr.  Bølling  arrigt.  Ja,  saa- 
dan  en  Ægtemand  hamger  s'gu  ikke  paa  Træerne! 
Det  skulde  da  være  som  Fugleskræmsel!  —  Og 
saa  skulde  jeg  formodentlig  føde  Kone  og  Børn 
for  ham  oven  i   Kjøbet!    Hæ?« 

»Aa,  Bølling!  Vor  Erik  kan  saamæn  mage- 
lig faa  ti  rige  Piger  for  en,  naar  han  blot  selv 
vil!« 

»Ja — a!  Det  kunde  jo  muligvis  nok  tænkes!« 
indrømmede  den  unge  Mand  med  klædelig  Be- 
skedenhed. 

»Ja,  naar  han  endda  vilde  tage  Bosa  Hing- 
strup,  saa  skulde  jeg  villigt  erkjende,  at  det  var 
det  Fornuftigste,  han  nogensinde  har  gjort!  be- 
mærkede hans  Fader.  »Hun  kunde  maaske  endnu 
sætte  nogen  Skik  paa  ham.  Og  mærkværdigt 
nok  er  hun  jo  saa  forlibt  i  Fyren  som  en  Kat 
i  en   Flødepotte. 

Xei,  ellers  Tak,  Fatter!  protesterede  Erik 
meget  energisk.  »Den  gamle  Pige  er  mig  sgu 
for  stramtandet!  Hun  er  jo  over  to  Aar  ældre 
end  jeg!  Xei,  det  Skind  bliver  der  ingen  Buxer 
af,   kan    Du   stole  paa!« 

Xei,  det  giver  jeg  Dig  Ret  i,  søde  Erik!« 
erklærede  Fruen  med  et  anerkjendende  Nik.  »Du 
skulde  have  en  ung,  smuk,  begavet  Pige.  — 
Hør,  har  Du  set  Frøken  Hein,  Fru  Kopps  Broder- 
datter?    Hvad  synes  Du  om  hende?« 

»Naa,  den  Rødhaarede?  --  Jo — o!  Hun  er 
et  ganske  fixt  Pigebarn!«  indrømmede  Hr.  Erik 
overlegent  anerkjendende. 

»Ja,  og  hun  har  mange  Penge!  Fru  Wiile 
sagde,  at  hun  nok  eier  saadan  hen  ved  et 
Hundredetusinde. « 

»Hille  den  Gloende!-  raabte  den  unge  Mand, 
idet  det  formelig  gav  et  Sæt  i  ham.  »Ja,  ved 
Du  hvad,  Mutter!  Den  Spekulation  var  kanske 
slet  ikke  saa  helt  vindøiet!  Man  kunde  jo  gjærne 
se  lidt  nærmere  paa  Varerne!« 

Og  nu  l'aar  Du  jo  en  udmærket  Ledighed 
til  at  gjøre  hendes  nærmere  Bekjendtskab,  naar 
vi  om  fem  Dage  skal  til  Middag  hos  Hingstrups,« 
bemærkede  Fruen.  »Jeg  skal  se  at  faa  Rosa  til 
at  give  Dig  hende  til  Borddame,  saa  at  I  rigtigt 
kan  tale  sammen! 

Det  er  brillant,  Mutter!«  erklærede  Erik 
med  et  vældigt  Kladsk  i  Hænderne.  Saa  skal 
Du  bare  se,  hvor  jeg  skal  gjøre  mine  Hoser 
grønne  tor  hende! 

»Forresten  gad  jeg  nok  vide,  om  den  vigtige 
Fru  Kopp  ikke  har  i  Sinde  at  præsentere  hende 
hos   os    Honoratiores    her  i  Bven!      vtrede   hans 

Moder  med  en  spydig  Mine.  »Jeg  synes  virkelig, 
det  snart  var  paa  Tiden,  eftersom  hun  allerede 
har  været  her  i  hele  otte  Dage !  Og  den  gode 
Frue  vil  dog  forhaahentlig  ikke  forlange,  at  vi 
Allesammen  skal  invitere  saadan  en  pur  ung 
Pige,  uden  at  have  lært  hende  at  kjende,  selv 
om  nu  Rosa  har  været  godmodig  nok  til  at 
gjøre  det. 

»Rosa  godmodig?  Hahaha!«  lo  Erik  høi- 
lydt.  ;  Xei,  ved  Du  hvad,  Mutter!  Hun  er  da 
saadan  med  et  rundt  Tal  den  værste  Madam 
Rasmussen  i  hele  Byen!« 

»Ja,  ja,  lille  Erik!  Selv  om  jeg  nu  ikke 
kunde  ønske  mig  Rosa  til  Svigerdatter,  saa  maa 
vi  dog  indrømme,  at  hun  har  ikke  saa  faa  gode 
Sider,«  erklærede  Fru  Rølling  overbærende.  »Jeg 
skal  dog  huske  at  spørge  hende,  om  Fru  Kopp 
og  Niecen  har  gjort  Visit  hos  hende  og  hendes 
Fader,  naar  hun  kommer  her  om  lidt!« 

Som    paa    Kommando    fløi    de    Herrer    Røl- 
ling senior  og  junior  i  et  Sæt  op  fra  deres  Stole. 
Xaada!      Skal    Du    nu    igjen    have    Kaffe- 
fremmede?     spurgte    den    Førstnævnte    med    en 
ikke  synderlig  henrykt  Mine. 

Ja,  hvis  Du  ikke  har  noget  Særligt  imod 
det,  lille  Rølling,  har  jeg  rigtignok  taget  mig  den 
Frihed  at  indbyde  Rosa  og  Fruerne  Møgel  og 
Wiile  til  en  Kop  Katie  Klokken  halvtre!  op- 
lyste   hans    Husalf   i    en    overlegen    Tone.        Og 

Jørgine  Kunckel  kommer  formodentlig  ogsaa, 
hvis  hendes  idelige  Besøg  i  Distriktslægens  Villa 
da  ikke  lægger  hende  Hindringer  i  Veien.  Hnn 
hører  jo  som  bekjendt  til  Husets  fortrolige  Kreds, 
hvorfra  vi  andre  ubetydelige  Smaafolk  er  ude- 
lukkede!« 

»Tak  for  den!«  raabte  Erik  med  et  langt 
Skridt  hen  mod  Døren.  »Hele  Femmandsraadet, 
som  den  grinagtige  Postmester  kalder  Jer  — « 

»Erik!  Maa  jeg  bede  Dig  omtale  Din  Moder 
og  hendes  Veninder  med  skyldig  Respekt!  af- 
brød  Fruen  ham  skarpt. 

»Javel,  Mutter!  Det  skal  jeg!«  forsikrede  den 
unge  Mand  overmaade  gemytligt.  »Men  saa  und- 
skylder Dn,  at  jeg  tager  Billetten  ind  til  mig 
selv!  Jeg  føler  lige  paa  en  Gang  saadan  en 
voldsom  Tilbøielighed  til  at  faa  mig  en  lille  En 
paa   Øiet!  Tak    for    Hvidkaalshoved,    gamle 

Mutter!  -  Jeg  faar  vel  nok  en  lille  Kaffetaar 
transporteret  ind  i  mit  eget  Appertinentium?« 

Og  under  lystig  Jodlen  galopperede  Mester 
Erik  afsted  ind  i  Dagligstuen  og  videre  ind  i  sit 
ved  Siden  af  denne  liggende  Værelse,  hvor  han 
et  Øieblik  efter  laa  paa  Sofaen,  saa  lang  han 
var,  og  dampede  som  et  Lokomotiv  af  en  Pibe 
af  høist  imponerende  Dimensioner. 

»Ja,  maa  jeg  ogsaa  faa  min  Kaffe  ind  til 
mig  selv!«   vrissede  Hr.  Bølling.     »Tak  for  Mad!« 

Og  dermed    forsvandt    han    ogsaa  fra  Skue- 
pladsen. 


V. 

En  lille  Times  Tid  senere  var  Femmands- 
raadet  in  pleno  forsamlet  i  Dagligstuen.  Paa 
Sofaen  under  Bæltespænderne  sad  i  skjønneste 
Endrægtighed  den  lille  Fru  Wiile  og  Frøken 
Rosa  Hingstrup.  Paa  den  modsatte  Side  af  det 
runde,  sortpolerede  Divansbord  tronede  med 
mild  Værdighed  Fru  Præsidentinden,  foran  hvis 
Plads  den  ved  alle  Raadets  Seancer  der  i  Huset 
uundgaaelige  Attribut,  en  stor  Sølvkaffekande, 
stod  og  dampede.  Til  høire  for  hende  havde 
det  passive  Medlem,  Fru  Jørgine  Kunekel,  an- 
bragt sin  spinkle  Person  i  en  elegant,  silkebe- 
trukken  Lænestol,  og  over  for  den  elegiske 
Postmesterfrue  vuggede  sig  i  en  tlot  amerikansk 
Gyngestol  Raadets  yngste  Medlem,  Fru  Konsul- 
inde  Alfride  Møgel,  en  buttet,  middelhøi  og  meget 
pyntet  Dame  i  Slutningen  af  Tyverne,  med  et 
ganske  kjønt  lille  Dukkeansigt  og  en  ved  mangc- 
aarigt  og  ihærdigt  Studium  vel  udviklet  Færdig- 
hed  i   at  indtage  yndefulde  Stillinger. 

For  et  halvt  Aars  Tid  siden  var  det  efter 
energiske  Anstrængelser    lykkedes  hendes  Mand, 

Korn-  og  Smørgrosserer  A.  G.  Møgel,  til  hans 
egen  og  hans  bedre  Halvdels  ubeskrivelige  Hen- 
rykkelse at  blive  beklædt  med  Værdigheden  som 
Vicekonsul  for  en  mindre,  europæisk  Stat,  hvis 
Flag  gjennemsnitlig  en  Gang  hvert  andet  Aar 
vaiede  fra  en  Mastetop  der  i  Havnen,  og  denne 
Udnævnelse  havde  i  dobbelt  Henseende  bidraget 
ikke  uvæsentligt  til  den  lille  Bys  Forskjønnelse. 
For  det  Første  var  nemlig  den  paa  Hovedgaden 
beliggende  vicekonsulatlige  Boligs  Facade  inden- 
for den  kortest  mulige  Tidsfrist  bleven  prydet 
med  et  mildest  talt  stærkt  iøinefaldende  Skilt, 
der  for  de  beundrende  Indfødtes  Blikke  frem- 
stillede den  paagjældende  Nations  Vaaben,  udført 
af  en  begavet  stedlig  Kunsthaandværker  med  en 
splendid  Anvendelse  af  straalende  Farver,  rigeligt 
isprængt  med  Guld  og  Sølv,  ligesom  ogsaa  det 
tilsvarende,  i  imponerende  Format  tilvirkede 
Flag  ved  alle  mulige  passende  —  og  undertiden 
forresten  ogsaa  mindre  passende  —  Ledigheder 
vaiede  stolt  fra  en  kæmpemæssig,  hvidmalet 
Flagstang  foran  samme  Facade.  Og  for  det 
Andet  havde  den  nybagte  Vicekonsul  allerede 
faa  Timer  efter  sin  Udnævnelse  fundet  det  paa- 
trængende nødvendigt  at  foretage  en  Udflugt  paa 
nogle  Dage  til  Hovedstaden,  hvorfra  der  saa 
inden  en  Uges  Forløb  var  ankommen  til  videre 
Besørgelse  af  Postmester  Kunckel  en  omfangsrig, 
med   hofskrædderlig   Etikette   prydet   Kasse,    der 

ifølge  forudgaaet,  indtrængende  Anmodning  uop- 
holdelig afleveredes  indenfor  den  omtalte,  rigt 
smykkede  Facade. 

Og  af  denne  Kasse  fremtog  Hr.  Konsulen 
faa  Øieblikke  senere  med  høistegen,  nænsom 
Haand  og  i  Overværelse  af  sin  i  Begeistring  hen- 
flydende Gemalinde  en  pragtfuld,  blaa,  rigt  guld- 
baldyret Spidskjole,  et  Par  guldstribede  Unævne- 
lige af  samme  Farve,  to  hvide,  guldknappede 
Veste  og  en  elegant  Kaarde  med  tilhørende 
Portepée.  Og  al  denne  Pragt  fuldkommengjordes 
den  følgende  Dag  ved  Ankomsten  af  en  trekantet, 
med  Guld  og  broget  Kokarde  smykket  Hat  af 
et  saa  flot  Snit,  at  ingen  fransk  Marechal  havde 
behøvet  at  skamme  sig  ved  at  bedække  sit  hæder- 
kronede Hoved  dermed. 

Og  allerede  Dagen  efter  Kompleteringen  af 
dette  sit  Embedsskrud  befandt  Konsul  Møgel  sig 
i  den  Nødvendighed  at  maatte  præsentere  sin 
trivelige,  korthalsede  og  mildt  hjulbenede  Person 
deri  for  en  større  Kreds  af  agtede  og  beundrende 
Medborgere,  idet  han  nemlig  i  Ihukommelse  af 
det  skjønne  Ord,  at  udover  Graven  bør  intet 
Fjendskab  række,  gav  Møde  ved  den  Høitidelig- 
hed,  der  afsluttede  hans  tidligere  Kompagnons 
og  senere  værste  og  mest  enragerede  Konkurrents 
jordiske  Løbebane,  ved  hvilken  Leilighed  hans 
strimlende  Apparition  vakle  stor  og  berettiget 
Opsigt. 

Ikke  mindst  gjaldt  dette  om  den  gratiøse 
Maade,  hvorpaa  han  ude  under  den  klare  Sommer- 
himmel besvarede  de  mangfoldige  Hilsener,  der 
fra  alle  Sider  rettedes  til  ham.  Med  en  sirlig, 
let  Bøining  af  Overkroppen  førte  han  nemlig  de 
fire  Fingerspidser  af  sin  lodretsstillede,  med  en 
elegant,  hvid  Glacéhandske  beklædte  Høire  op 
til  den  Trekantedes  forreste  Spids,  medens  Enden 
af  bemeldte  Høires  Tommelfinger  samtidig  næsten 
berørte  hans  stærkt  markerede  Lugteorgans  Tip, 
hvorved  frembragtes  et  Agtelsestegn,  som  en 
mindreaarig  Medborger  sikkert  ikke  uden  over- 
hængende Fare  for  sine  mere  kjødfulde  Partier 
vilde  have  kunnet  bringe  i  Anvendelse  over  for 
sin   Hr.  Lærer. 

Og  siden  den  Dag  havde  Konsul  Møgel  med 
gjennemført  Konsekvens  aldrig  nægtet  sig  Noget 
i  Retning  af  at  møde  frem  med  afgjort  dekorativ 
Virkning  overalt,  hvor  der  i  Sorg  som  i  Glæde 
gaves  en  festlig  Anledning  for  ham  til  at  bevidne 
Medborgere  og  Medborgerinder  af  de  høiere 
Samfundslag  sin  dybe  Medfølelse. 

Imidlertid  er  det  jo  ikke  saa  meget  med 
Hr.  Vicekonsulen,  som  mere  med  hans  elegante 
bedre  Halvdel  og  Femmandsraadets  øvrige  Med- 
lemmer, vi  her  have  at  beskjæftige  os,  og  derfor 
vende  vi  nu  tilbage  til  det  af  liflig  Mokkaduft 
opfyldte  Raadslokale  og  de  der  paa  Dagsordenen 
staaende  Forhandl  i  ngsemner. 

Men,  kjære  Konsulinde!  De  sidder  jo  med 
tom  Kop!«  afbrød  Fru  Bølling  pludselig  sig  selv 
midt  i  et  længere,  interessant  Foredrag  angaaende 
forskjellige  lokale  Forhold.  »Lad  mig  dog  endelig 
give  Dem  lidt  mere  Kalle!« 

»Ja,  Tak!  En  halv  Kop  til  vil  jeg  gjærne 
have!  svarede  den  unge  Frue  med  et  yndefuldt 
Smil,  der  blottede  en  Tandrække  af  udadlelig 
Hvidhed  og  Regelmæssighed,  og  idet  hun  med 
en  lad,  gratiøs  Haandbevægelse  lod  sine  Finger- 
spidser glide  hen  over  en  Lok  af  hendes  smukke, 
gule  Haar,  der  fra  den  over  venstre  Øie  anbragte 
Skilning  snoede  sig  ned  over  hendes  hvide 
Pande. 

»Nei,  ved  De  hvad!  De  slipper  sandelig  ikke 
med  ringere  end  en  hel  Kop,  søde  Barn!«  erklærede 
Præsidentinden,  idet  hun  lod  Sølvkaffekanden 
udgyde  en  Del  af  sit  kraftigt  duftende  Indhold 
i  det  æggeskaltynde  Par  Kopper,  der  stod  foran 
lundes  betitlede  Gjæst.  »Og  tag  saa  endelig  en 
Flødebolle  til!  --  Aa,  gode  Fru  Wiile,  vær  saa 
elskværdig  at  skyde  Kagerne  over  til  vor  lille 
Konsulinde!« 

.Javel!  Javel!  Men  jeg  tager  først  en  selv! 
kvækkede  (\t'\\  aldrende  Frue,  gumlende  løs  af 
alle  Kræfter  med  sine  høist  mangelfulde  Tygge- 
redskaber  paa  en  vældig  Napoleonskage,  og  i  det 
Samme  praktiserede  hun  med  et  behændigt  Kast 
en    ny    af  samme   Art    fra    Fadet    over    paa    sin 

Tallerken.  »Salig  Rasmus  sagde  altid,  at  en 
benløs  Fugl  paa  Tallerkeningen  er  bedre  end  ti 
Kalkuner  paa  Tagrygningen,  og  det  havde  han 
Ret  i!  Hihi!« 

Ja,  man  maa  virkelig  lade  Konditor  Rosted, 
at  hans  Kager  er  lige  saa  delikate  som  de  man 
faar  i  Kjøbenhavn,  bemærkede  Fru  Bølling, 
glidende  let  hen  over  salig  Rasmus'  Visdomsord. 
»Navnlig  siden  han  har  faaet  den  nye  Svend  der- 
inde fra.« 

»Og  har  De  set  den  nydelige  Jomfru,  han 
har  faaet  i  Butiken  for  en  Uges  Tid  siden?« 
spurgte  Fru  Møgel,  medens  hun  med  sirligt  bøiet 
Haandled  førte  Koppen  til  sine  rosenrøde  Læber. 
»Jeg  var  derinde  med  min  lille  Datter  i  Gaar, 
og  tænk  Dem,  hun  havde  en  elegant  bordeaux- 
rød Kjole  paa,  syet  efter  den  aller  nyeste  Jour- 
nal! Men  jeg  tror  ganske  bestemt,  hun  sminker 
sig.  At  hun  maler  sine  Øienbryn,  er  jeg  aldeles 
sikker  paa!« 

»Uf!  Kjære  Konsulinde!«  udbrød  Frøken  Rosa 
med  gnistrende  Øine.  »Hvor  kan  De  dog  synes, 
at  den  frække  Tingest  er  kjøn?  Mine  Fingre  klør 
formeligt,  naar  jeg  ser  ind  i  hendes  spillende, 
brune  Øine !  Og  De  skulde  bare  have  set  hende 
kokettere  med  den  smukke  Sagfører  Vesterberg 
forleden  Dag,  medens  jeg  sad  inde  i  Dameværelset. 
Aa,  det  var  ligefrem  uanstændigt!« 

»Hih!    Ja,    den    gode    Hr.  Vesterberg  holder 

nok  svært  meget  af  at  drikke  Sukkerlade  og 
spise  Æblekage  inde  hos  Rosteds,  har  jeg  ladet 
mig  fortælle  !<  bemærkede  Fru  Wiile  med  Mun- 
den fuld  af  Kage  og  klippende  ganske  frygteligt 
med  Øienlaagene.  Der  gaar  nok  ikke  ret  mange 
Dage,  uden  at  man  ser  ham  derinde!  —  Hvor- 
dan var  det,  kom  Rosteds  sidste  Jomfru  ikke 
derfra  i  en  mærkelig  Gesvindighed?  Og  hun  var 
jo  ogsaa  en  kjøn  Pige?  Hihi!  --  Ja,  jeg  er  saa- 
mæn  glad  over,  at  den  Herre  ikke  har  Noget  at 
gjøre  med  den  Snes  Tusind,  som  salig  Rasmus 
efterlod  mig  foruden  min  Livrente,  for  det  kan 
være  farligt  at  have  andre  Folks  Penge  mellem 
Hænder,  naar  man  holder  saa  meget  af  søde 
Sager!  Hihi!« 

En  svag  Rødme  udbredte  sig  over  Fru 
Kunekels  kummerfulde  Træk. 

»Nei,  ved  De  hvad,  Fru  Wiile!«  tog  hun 
Ordet  med  en  for  hende  usædvanlig  Energi. 
Vesterberg  kommer  meget  jævnligt  i  vort  Hus. 
Vi  sætter  stor  Pris  paa  ham,  og  Kunckel  siger 
tidt,  at  han  er  en  brav,  hæderlig  og  llittig  ung 
Mand,  der  sikkert  vil  skabe  sig  en  smuk  Frem- 
tid!' 

►Ja,  ja!  Ja,  ja!  Rid  mig  bare  ikke,  gode 
Fru  Postmester!  hvæsede  den  menneskevenlige 
Enkefrue  fnisende.  Jeg  fortæller  jo  bare,  hvad 
jeg  har  hørt.  Det  kan  saamæn  gjærne  være,  at 
det  er  en   forskrækkelig  Røverhistorie!  --  Der  er 

jo  Folk,  som  aldrig  er  gladere,  end  naar  de  kan 
snakke  Ondt  om  deres  Medmennesker.  Hihi! 
Salig  Rasmus  sagde  altid :  —  Aah,  min  gode 
Kaffe!« 

Det  sidste  Udraab  var  dog  ikke  saa  meget 
at  opfatte  som  en  Perle  af  salig  Rasmus'  Vis- 
domsskat,  men  fremkom  tvært  imod  som  en 
Følge  af,  at  hans  efterladte  Enke  under  den 
livlige  Gestikulation,  hvormed  hun  søgte  at  hen- 
sætte sine  Tilhørerinder  i  den  rette  Stemning  til 
at  nyde  det  desværre  i  Fødslen  forulykkede 
Citat,  kom  til  at  vælte  en  bredfuld  Kop  Kalle 
ned  i  Skjødet  paa  den  temmelig  antike,  sorte 
Silkekjole,  som  hun  til  Ære  for  Raadsforsam- 
1  ingen  havde  iført  sig. 

Denne  uventede  Katastrofe  fremkaldte  den 
vildeste  Forvirring  blandt  det  høie  Raads  ellers 
saa  anstandsfulde  Medlemmer.  Med  et  Hvin 
fløi  Frøken  Rosa  i  et  mægtigt  Entrechat  et  langt 
Stykke  ud  paa  Gulvet,  hvorved  hun  karambo- 
lerede hæftigt  med  Konsulinden,  der  ligeledes 
var  faret  op  af  sin  Gyngestol  med  en  Ilfærdig- 
hed, som  om  hun  mistænkte  den  ubehændige 
Enkefrue  for  i  næste  Øieblik  ogsaa  at  ville  sende 
hende  Indholdet  af  en  Kaffekop  i  Skjødet.  Med 
et  Sæt  stod  Fru  Præsidentinden  opreist  i  sin 
fulde  Værdighed,  akkurat  tids  nok  til  at  se,  at 
Sofaens  lyseblaa  Silkebetræk  ogsaa  fik  sin  Andel 
af  den  mørkebrune  Velsignelse,  der  udgød  sig  i 

hendes  (ijæsts  Skjød,  i  hvilken  Anledning  hun 
affyrede  en  skarp  Ladning  fra  sine  under  al- 
mindelige Forhold  saa  hlide  Dueøine,  mærkeligt 
nok  dog  ikke  mod  Forhrydersken,  men  mod  den 
absolut  uskyldige  Postmesterfrue,  som  øjeblikkelig 
gik  i  Gang  med  at  fjærne  Sporene  af  Ødekvg- 
gelsens  Vederstyggelighed  ved,  uden  at  sige  et 
Ord,  at  hale  sit  hvide  Kammerdugs  Lommetør- 
klæde frem  og  begynde  at  gnide  løs  paa  Fru 
Wiiles  havarerede  Silkeskjød  med  en  Ihærdighed, 
tier  bedre  end  mange  Ord  forklarede,  hvorfor  hun 
ikke  havde  drevet  det  videre  end  til  at  blive 
passivt   Medlem  af  Haadet. 

Snart  var  imidlertid  den  tidligere  Tingenes 
Tilstand  saa  temmeligt  gjenoprettet,  Fru  Ottilie 
Wiiles  saa  brat  tømte  Kaffekop  var  atter  bleven 
iskjænket  til  bredfuldt  Maal,  og  Forhandlingerne 
aabnedes  paany  med  al  den  høitidsfulde  Ro,  der 
sømmede  sig  en   saa   udvalgt   Forsamling. 

»Ja,  gode  Jørgine,«  tog  Præsidentinden  Ordet 
i  et  noget  køligt  Tonefald.  Det  er  jo  meget 
kjønt  af  Dig  at  ville  lægge  et  Ord  ind  til  Fordel 
for  Dine  Bekjendte.  Og  jeg  tvivler  saamæn  ikke 
om,  at  Du  handler  i  i\en  bedste  Tro.  Men  vi 
Andre  gjør  jo  ogsaa  vore  Observationer  og  Er- 
faringer, maa  Du  betænke.  Ikke  sandt?  -  -  Og 
Du  som  min  ældste  Barndomsveninde  kan  jo 
ikke  tage  det  fortrydeligt  op,  naar  jeg  gjør  Dig 
opmærksom    paa,    at    vor    kjære    Postmester  - 


110 


alle  hans  udmærkede  Egenskaber  naturligvis 
ufortalte,  Gudbevares  —  vist  er  meget  —  hm  — 
liberal  i  mange  Spørgsmaal,  hvor  vi  Damer  an- 
lægger en  strængere  Maalestok.« 

Jeg  —  jeg  forstaar  Dig  ikke,  Emilit!  — 
Hva  —  hvad  mener  Du? ;  stammede  den  skikke- 
lige Fru  Kimekel  ganske  betuttet,  idet  hun  lod 
sit  Blik  streife  omkring  fra  den  alvorsfulde 
Præsidentinde  til  de  øvrige  Medlemmer,  af  hvilke 
Frøken  Rosa  betragtede  hende  med  et  Udtryk 
som  selve  Retfærdighedens  ubønhørlige  Gudinde, 
medens  Fru  Wiile  sad  og  nikkede  som  en  ki- 
nesisk Porcellænsdukke,  og  den  gratiøse  Konsul- 
inde,  tilbagelænet  i  Gyngestolen,  med  en  madonna- 
agtig Mine  rettede  sine  store  blaa  Øine  op  mod 
Loftet,  medens  hun  i  langsomt  Tempo  stødte 
sine  Fingerspidser  sammen. 

Aa— aah!  Tænk  for  Exempel  paa  hans 
stadige  Omgang  med  Fru  Kopp  og  paa  den  — 
hm!  —  meget  frie  Tone,  som  hersker  der  i 
Huset!«  vedblev  hendes  kjærlige  Barndomsven- 
inde i  en  formanende  Tone. 

Hva  —  hvad  skal  det  sige?«  raabte  Fru 
Jørgine,  hvis  Øine  stadig  bleve  større. 

»Ja  —  ja  —  ja!  Lad  os  nu  ikke  tale  mere 
om  det,  kjære  Veninde!«  vedblev  Fru  Bølling 
med  en  mildt  overbærende  Mine.  »Vi  var  jo 
begge  To  Vidner  til  den  famøse  Kj  øret  ur  med 
Dampkarrussellen  Markedsaftenen.    Du  maa  ind- 

rømme,  sode  Jørgine,  at  der  var  en  forbausende 
Lighed  i  den  Maade,  hvorpaa  de  to  Par  i  samme 
Baad  komporterede  sig  overfor  hinanden!« 

»Ja,  vel  saa!  Vel  saa!  De  havde  det  vold- 
somt med  Hede!  Hihi!«  konstaterede  Fru  Wiile, 
hlinkende  af  alle  Kræfter,  medens  Raadets  to 
yngste  Medlemmer  a  tempo    droge  et  dybt  Suk. 

Postmesterfruen  havde  paa  dette  Tidspunkt 
aabenbart  fuldstændig  opgivet  Haabet  om  at 
forstaa  et  Muk  af  det  Hele,  og  indskrænkede 
sig  til  at  se  umaadelig  forbauset  ud  og  engang 
imellem  ryste  paa  Hovedet. 

»Det  er  jo  for  Din  egen  Skyld,  jeg  berører 
denne  lidt  pinlige  Sag,  kjære  Jørgine!«  vedblev 
Præsidentinden  med  megen  Salvelse.  »Betænk 
dog,  at  Din  Værdighed  som  Hustru  og  Kvinde 
lider  ubodelig  Skade  ved  en  saadan  Optræden 
fra  Din  Mands  Side.  —  Og  husk  ogsaa  paa,  hvor 
nær  Du  er  knyttet  til  alle  os,  der  sidder  her! 
Vi  har  sandelig  god  Grund  til  at  føle  os  kræn- 
kede af  denne  indbildske  Doktorfrue,  der  forsøger 
at  se  os  over  Hovedet  ved  enhver  Leilighed  og 
ikke  engang  har  fundet  det  Umagen  værd  at 
præsentere  sit  skabagtige  Pigebarn  af  en  Niece 
for  Nogen  af  os,  og  det  uagtet  vor  kjære  Rosa 
har  været  saa  sod  at  invitere  hende  til  Middag 
hos  sig  sammen  med  os  Andre  paa  Torsdag!« 
A;i.  de  kommer  saamæn  nok  inden  den 
Tid.     Nelly   har  jo    bare    været    noget   forkølet  i 


112 


de  sidste  Dage!  oplyste  Fru  Kunckel,  der  fra 
sine  næsten  daglige  Smaavisiter  i  Doktorvillaen 
var  fuldstændig  a  jour  med  de  der  herskende 
Tilstande. 

Ih!  Er  De  allerede  bleven  saa  familiær  med 
Frøkenen,  at  De  kalder  hende  ved  Fornavn, 
bedste  Frue?«  raabte  Rosa  Hingstrup  og  slog 
Hænderne  sammen.  »Hvor  det  dog  lyder  for- 
tryllende! Men  det  hører  maaske  med  til  den 
friere  kjøbenhavnske  Selskabstone,  som  jo  des- 
værre endnu  ikke  er  naaet  ud  til  vore  snævre 
Provinsforhold'?« 

»Men  for  at  komme  tilbage  til  Din  kjære 
Mands  —  hm!  —  liberale  Anskuelser,  søde 
Jørgine!«  tog  Fru  Bølling  atter  Ordet.  »Hvad 
var  det  saa  for  en  ubegribelig  letsindig  Maade, 
hvorpaa  han  tog  den  beklagelige  Sag  med  Pro- 
fessor Wallner,  da  han  Dagen  før  Markedet  var 
til  Møde  i  Arrestudvalget  oppe  paa  Raadhuset? 
Hvorfra  jeg  har  min  Viden,  hører  ikke  herhen, 
men  jeg  ved  bestemt,  at  vor  gode  Postmester  sad 
og  rev  Vittigheder  af  sig,  saa  hele  Udvalget  var 
nær  ved  at  falde  under  Bordet  af  Latter!  — 
Du  maa  dog  indrømme,  kjære  Veninde,  at  det 
ikke  er  nogen  værdig  Optræden  fra  Din  Mands 
Side  i  et  saadant  Anliggende,  selv  om  det  vel 
sagtens  nok  er  halvt  af  Vanvare,  hvis  den  for- 
styrrede gamle  Professor  virkelig  har  gjort  sig 
skyldig    i    noget   ikke   ganske    Lovligt!  —  Og  at 

det  ikke  var  rene  Bagateller,  det  dreiede  sig  om 
for  hans  Vedkommende,  var  jo  tydeligt  nok. 
Hvorfor  i  Alverden  skulde  ellers  de  tre  Herrer 
tie  bomstille  i  samme  Øieblik,  som  Momme  - 
æh  —  hin!  —  som  en  Uvedkommende  tilfældigvis 
traadte  ind  i  Salen? 

Det  var  med  en  afgjort  seirshevidst  Mine  at 
den  værdige  Præsidentinde  udslyngede  dette  knu- 
sende Argument,  der  efter  hendes  uforgribelige 
Mening  absolut  maatte  tvinge  den  pligtforglem- 
mende  Postmesterfrue  til  hurtigst  muligt  at  op- 
rette den  utilgivelige  Forsømmelse,  hun  havde 
begaaet  ved  ikke  af  egen  Drift  at  give  Raadet 
en  udtømmende  Fremstilling  af  den  mystiske 
Affære  med  Professor  Wallner  og  Arrestudvalget. 

Men  som  ved  et  Trylleslag  antog  saavel 
hendes  som  de  tre  andre  Damers  Miner  pludselig 
et  Udtryk  af  den  mest  uhyklede  Forbauselse, 
thi  nu  skete  der  Noget,  som  var  hidtil  absolut 
ukjendt  ved  Haadets  Forhandlinger.  Den  stil- 
færdige, elegiske  Fru  Kunckel  brast  i  en  saa 
hjærtelig  og  vedholdende  Skoggerlatter,  at  hun  i 
et  Par  Minuter  var  aldeles  ude  af  Stand  til  at 
fremføre  et  eneste  Ord  til  Forsvar  for  sig  selv 
og  sin  letsindige  Ægtemand,  om  hun  da  ellers 
i  det  Hele  taget  nærede  noget  Forsæt  i  den  Ret- 
ning. 

Men    —    bedste    Jørgine!   -       Ilva      -  hvad 
er   der   dog  i  Veien?  --   Hvordan   har  Du  det?« 

Provindsliv.  ,S 

stammede  Præsidentinden  omsider,  fuldstændig 
perplex. 

»Aa!  Undskyld,  kjære  Emilie!«  stønnede 
Postmesterfruen  med  taarevædede  Kinder.  — 
»Men  jeg  kan  ikke  — ■«  Og  atter  sank  hun  til- 
bage i  Lænestolen,  overvældet  af  et  nyt  Latter- 
udbrud. 

»Kling — ling — ling!«  kimede  i  det  Samme  den 
elektriske  Klokke  ude  i  Entreen  og  bragte  de  fire 
Raader  til  at  spidse  Ører,  medens  det  passive 
Medlem  gjorde  en  heltemodig,  men  desværre 
temmelig  frugtesløs  Anstrængelse  for  at  bekæmpe 
sin  Munterhed. 

I  næste  Øieblik  viste  den  tjenende  Grimhed 
sig  i  Døren. 

»Hvem  er  det,  Lise?«  forhørte  hendes  Mad- 
moder sig  i  en  ikke  særlig  blid  Tone. 

»Jeg  skulde  sige,  at  Fru  Kopp  og  hendes 
Broderdatter  vilde  gjærne  hilse  paa  Fruen!« 
meldte  Pigen  med  en  saa  gnaven  Mine,  som  om 
hun  opfattede  dette  Besøg  som  en  personlig  For- 
nærmelse. 

Atter  overvældedes  Fru  Kunckel  af  et  uimod- 
staaeligt  Latteranfald,  medens  de  fire  andre  Da- 
mer fløi  op  fra  deres  respektive  Pladser  med  en 
Fart  som  lige  saa  mange  Springgjæs  og  begyndte 
med  megen  Ilfærdighed  at  børste  Kagekrummer 
af  deres  Kjoler  og  rette  paa  de  forskjellige  Knip- 

linger,  Sloifer  og  Smykkegjenstande,  hvormed  de 
i  Dagens  Anledning  havde  pyntet  sig. 

»Saa  hold  dog  op  med  den  dumme  Fnisen, 
Jørgine!  Hvordan  er  det,  Du  skaber  Dig?«  hvi- 
skede Fru  Bølling  med  et  hvast  Øiekast  til  sin 
saa  ualmindelig  lystige  Barndomsveninde,  paa 
hvem  Virkningen  af  denne  skrappe  Tilrettevis- 
ning dog  uheldigvis  nærmest  maatte  betegnes 
som  negativ. 

I  samme  Øieblik  traadte  Tante  Laura  ind  i 
Stuen  med  et  overmaade  elskværdigt  og  gemyt- 
ligt Ansigt  og  fulgt  af  Nelly,  begge  iførte  ele- 
gante Visittoiletter.  Men  næppe  havde  den  først- 
nævnte værdige  Dame  gjort  et  Par  Skridt  hen 
mod  Husets  Herskerinde,  før  hun  standsede  saa 
brat,  som  om  hun  havde  løbet  Panden  mod  en 
Glasvæg,  og  gav  sig  til  at  stirre  paa  Fru  Kunckel 
med  halvaaben  Mund  og  en  ubeskrivelig  komisk 
Mine. 

Men  -  -  Du  gladeste  Verden!  Nu  har  jeg 
saagu'  aldrig  i  mine  Dage  set  saa  galt!  udbrød 
hun  endelig  med  sin  dybe  Stemme.  »Hvordan 
Pokker  har  De  fat  paa  det,  Postmesterske?  — 
Sidder  Konen  ikke  der  og  klukker,  som  om  det 
kunde  være  en  af  mine  egne  Grinebidere  der 
hjemme!  Hør,    ved    De    hvad!«    vedblev  hun 

gemytligt,  idet  hun,  uden  at  lage  fjærneste  Notits 
af  de  fire  øvrige  Damer,  marcherede  lige  løs  paa 
den  r  Taarer  opløste  Fru  Kunckel,  lagde  sin  ene 

Haand  paa  hendes  Skulder  og  begyndte  at  daske 
løs  paa  hendes  Ryg  med  den  anden.  »Saadan 
en  Lungemotion  skulde  De  virkelig  tage  Dem 
hjemme  til  vores  en  Gang  imellem!  Det  vilde 
lixe  gevaltigt  op  paa  Dem!  Og  vi  er  da  ingen 
Dødbidere,  naar  det  gjælder  den  Forretning,  ved 

jeg!« 

»Hm!«       -     He!«   -  -   »Uh!«  »Hih!«    lød 

det  i  dæmpet  Kor  fra  de  lire  Raader,  hvis  Miner 
under  Tante  Lauras  Monolog  havde  udvist  en 
jævnt  tiltagende  Stramhed. 

Men,  hille  den!  Jeg  er  nok  egentlig  ikke 
kommen  herop  alene  for  at  staa  og  dunke  Dem 
i  Ryggen,  Postmesterske!  vedblev  den  gemytlige 
Doktorfrue,  idet  hun  nu  pludselig  kom  i  Tanker 
om,  at  hun  vel  ogsaa  burde  hellige  de  øvrige 
Tilstedeværende  en  vis  Del  af  sin  Opmærksom- 
hed. »Undskyld,  mine  Damer,  at  jeg  ikke  alier 
først  hilste  paa  Dem,  men  Mennesket  der  saae 
mig  saa  apoplektisk  ud,  at  jeg  strax  maatte  have 
hende  under  Behandling.  -  -  Xaa !  God  Dag,  Fru 
Bølling!  Jeg  kommer  naturligvis  for  at  præsentere 
Dem  Pigebarnet  derhenne!«  Her  pegede  hun  paa 
Nelly,  der  lidt  genert  havde  holdt  sig  i  Nærheden 
af  Døren  under  det  lille  Intermezzo,  og  nu  nær- 
mede sig  og  rakte  Præsidentinden  Haanden  med 
en  gratiøs  Bøining. 

Næ — æh!  Hvor  det  er  elskværdigt  af  Dem, 
bedste  Fru  Kopp!«   svarede  denne  med  Hovedet 

kjælent  paa  Siden  og  sit  alier  sødeste  Smil  paa 
Læberne.  »Og  hvor  det  glæder  mig  at  se  den 
nydelige  unge  Dame  her  i  vort  ringe  Hus!  — 
Ja,  vi  hilste  jo  rigtignok  meget  flygtigt  paa  hin- 
anden henne  paa  Markedet,  søde  Frøken,  men 
her  ser  man  først  rigtigt,  hvor  smuk  De  er!« 

»Javel!  Hun  ser  ikke  saa  helt  tosset  ud!« 
indrømmede  Tante  Laura  i  en  noget  affeiende 
Tone.  Xaa!  Det  var  jo  rart,  at  vi  ogsaa  træffer 
Dem  her,  Frøken  Hingstrup!«  vedblev  hun,  idet 
hun  traadte  hen  til  Rosa,  der  ligesom  de  to 
andre  Raader  formelig  slugte  Nelly  med  Øinene. 
Vi  kommer  saamæn  lige  hjemme  fra  Dem,  men 
Deres  tjenende  Aand  fortalte  os,  at  baade  De  og 
Deres  Fader  var  ude,  saa  vi  maatte  følgelig  nøies 
med  at  lægge  vore  Kort.  --  Tak  for  Indbydelsen 
til  paa  Torsdag!  Jeg  haaber,  vi  alle  Tre  giver 
Møde!« 

»Vi  glæder  os  meget  til  at  se  Dem!«  er- 
klærede Froken  Rosa  med  en  Mine,  der  syntes 
al  antyde,  at  denne  Glæde  for  hendes  Vedkom- 
mende endda  nok  kunde  bæres. 

»Men  lad  mig  nu  endelig  gjøre  Dem  be- 
kjendt  med  to  af  mine  bedste  Veninder,  søde 
Frøken!  tog  Værtinden  atter  Ordet.  »Det  er 
Fru  Ottilie  Wiile,  Enke  efter  en  af  vore  høit 
fortjente  Borgere,  Brygger  Wiile,  og  det  er  Fru 
Konsulinde  Møgel,  ligeledes  en  af  vor  lille  Bys 
Skjønheder,  ser  De  nok ! 

»Hahaha!«  lo  Tante  Laura  høilydt.  »Hvad 
Pokker!  Er  Fru  Wiile  avanceret  til  at  blive  en 
af  vore  Skjønheder?  Gratulerer,  gode  Frue!  Jeg 
havde  Dem  min  Sandten  mindst  af  Alt  mistænkt 
for  at  aspirere  til  den  Værdighed!« 

»Aa — aah!  De  er  nu  altid  saa  spøgefuld, 
bedste  Fru  Distriktslæge!«  svarede  Fru  Bølling 
med  en  ikke  helt  naturlig  Latter,  medens  den 
lille  Enkefrue  gav  et  Fnys  fra  sig  som  en  arrig 
Kat.  »Jeg  tænkte  naturligvis  paa  vor  søde  unge 
Frøken  her,  kan  De  nok  begribe!«  Og  atter  be- 
æredes Nelly  med  et  varmt  Haandtryk. 

Omsider  bleve  de  to  Nyankomne  bragte  til 
Sæde  i  Kredsen,  saaledes  at  Doktorfruen  kilede 
sin  Stol  ind  mellem  Fru  Kunckel  og  Værtinden, 
medens  Nelly  fik  Plads  ved  dennes  venstre  Side, 
hvor  den  elegante  Konsulinde  øieblikkelig  tog 
fat  paa  at  underkaste  hende  et  indgaaeude  For- 
hør med  Hensyn  til  hendes  tidligere  Livsforhold, 
Opholdssteder,  Beskjæftigelser,  Smag  i  Toilette- 
spørgsmaal  m.  m.  Og  nu  gled  Konversationen 
jævnt  og  blideligt  afsted  i  det  ved  slige  høitide- 
lige  Ledigheder  ikke  helt  ukjendte  Spor,  en  Gang 
imellem  krydret  af  smaa  drastiske  Bemærk- 
ninger fra  Tante  Laura,  hvilke  dog  ikke  saa 
meget  fremsattes,  fordi  den  værdige  Dame  i 
nogen  Maade  ventede  at  finde  forstaaende  Ører 
for  dem  i  denne  Kreds,  men  snarere  som  et 
uvilkaarligt  Udslag  af  hendes  hele  Naturel. 

Men,  kjære  Frøken  Hein!  Jeg  raaa  virkelig 
have  den  Glæde  at  forestille  min  Søn  for  Dem!« 
udbrod  Frn  Bølling  omsider,  da  hun  syntes,  at 
Nelly  havde  havt  tilstrækkelig  Tid  til  at  tage 
Raadets  Medlemmer  i  Øiesyn,  og  følgelig  maatte 
formodes  at  være  rede  til  at  offre  hele  sin  Op- 
mærksomhed paa  Hr.  Eriks  tiltalende  Person, 
naar  han  nu  viste  sig  paa  Scenen.  »Jeg  tænker 
nok,  det  gaar  an  at  forstyrre  ham  et  Øieblik  i 
hans  Studeringer.  Han  sidder  vist  som  sædvanlig 
inde  paa  sit  Værelse,  fordybet  i  sine  videnskabe- 
lige Værker!« 

»Saa?  Knager  det  altid  saadan,  naar  han 
gjør  det?«  spurgte  Tante  Laura  saa  alvorlig  som 
en  Bedemand  og  med  en  Hovedbøining  hen  mod 
Døren  til  høire  for  hende,  bag  hvilken  hendes 
skarpe  Øre  alt  gjentagne  Gange  havde  opfanget 
dybe  og  langtrukne  Næsetoner. 

»Hvorledes   mener   De,    bedste    Fru  Kopp?« 
spurgte    Værtinden     hastigt    og    med    et    ska  rpt 
mistænksomt  Blik  paa  den  sidste  Talerske. 

»Aa,  jeg  synes  bare,  jeg  af  og  til  har  hørt 
nogle  Basunstod  derinde  fra,  som  kunde  tyde 
paa,  at  Kavaleren  ligger  og  snorker  paa  sit  grønne 
Øre!«  oplyste  denne  med  den  største  Sindsro  af 
Verden. 

»Skulde  Erik  virkelig  være  falden  i  Søvn/ 
udbrød   Husfruen    med    en   yderst    vantro   Mine, 
idet  hun  hurtigt   reiste  sig  og  gik  hen  mod  den 

omtalte  Dør.  »Ja,  mange  Gange  er  det  virkelig 
anstrængende  for  den  stakkels  unge  Mand  med 
al  denne  Praktiseren!« 

Ja,  det  er  det  vist!  indrømmede  Tante 
Laura  tørt,  medens  Fru  Wiile  og  Konsulinden 
tilkastede  hinanden  meget  sigende  Blikke. 

»Erik!  Forstyrrer  jeg  Dig,  min  Ven?«  for- 
hørte den  ømme  Moder  sig  med  blid  Røst,  idet 
hun,  efter  at  have  banket  paa,  aabnede  Døren 
halvt. 

En  virtuosmæssig  udført  Næsetrille,  der  gik 
umiddelbart  over  i  en  dyb  Brummen,  ligesom 
fra  en  i  sin  Siesta  forstyrret  Bjørn,  besvarede 
hendes  Forespørgsel  og  efterfulgtes  øieblikkelig 
af  et  stærkt  Rabalder,  foranlediget  ved  at  den 
paa  Sofaen  hvilende  unge  Mand  halvt  i  Søvne 
gjorde  en  Bevægelse,  hvorved  den  lange  Pibe 
dalede  ublidt  fra  hans  Favn  ned  paa  Gulvet. 

Fru  Bølling  gik  nu  hurtigt  hen  til  sin  haabe- 
fulde  Podes  Leie,  men  forsømte  uheldigvis  at 
lukke  Døren,  saa  at  den  for  Tiden  i  absolut 
Taushed  dvælende  Forsamling  inde  i  Daglig- 
stuen uden  Vanskelighed  opfattede,  at  hun  med 
dæmpet,  indtrængende  Stemme  sagde  Noget  til 
ham,  uden  at  det  dog  var  muligt  at  skjælne 
Ordene. 

I  fuldstændig  rigtig  Erkjendelse  af,  at  det 
sandsynligvis  paafølgende  Replikskifte  mellem 
Moder  og  Søn  næppe  vilde  være  beregnet  paa  et 

større  Auditorium,  søgte  den  skikkelige  Post- 
mesterfrue nu  at  bortlede  de  øvrige  om  Divan- 
bordet siddende  Damers  Opmærksomhed  derfra 
ved  med  usædvanlig  høi  Røst  at  fremsætte  en 
ganske  vist  ikke  særlig  aandrig,  meteorologisk 
Bemærkning  om,  at  det  begyndte  at  se  stærkt 
ud  til  Regnveir.  Men  al  den  Tak,  hun  fik  for 
denne  sin  gode  Villie,  indskrænkede  sig  til,  at 
den  elskværdige  Fru  Wiile  med  gnistrende  Øine 
bibragte  hende  et  saa  kraftigt  Spark  over  det 
høire  Skinneben,  at  det  foreløbig  lagde  ude- 
lukkende Beslag  paa  hendes  Opmærksomhed. 
Og  atter  var  Alt  saa  tyst  og  stille,  at  man  kunde 
høre  Fluerne  summe  mod  Ruderne. 

Endnu  stadig  fortsatte  den  for  Tiden  usyn- 
lige Husfrue  inde  i  Sideværelset  sit  hviskende 
Foredrag,  som  en  Gang  imellem  afbrødes  ved 
er  kort  Grynt  fra  hendes  fremdeles  halvsovende 
Hr.  Søn,  men  pludselig  foer  denne  op  af  sin 
magelige  Hvilestilling  og  plantede  med  et  lyde- 
ligt Kladsk  sine  morgenskoklædte  Fødder  i 
Gulvet. 

»Død  og  Kritte!  Er  det  den  Rødhaarede  med 
Sølvtøiet?  udbrod  han  forholdsvis  lysvaagen  og 
tilstrækkelig  høilydt,  til  at  hans  Replik  tydeligt 
kunde  opfattes  af  samtlige  i  Dagligstuen  nær- 
værende Damer,  i  hvis  respektive  Barme  den 
vakte  de  mest  Ibrskjelligartede  Følelser  til  Live. 
Og    derpaa    fulgte    alter    en    utydelig    Brummen, 

foranlediget  ved,  at  hans  Moder  resolut  forpur- 
rede alle  yderligere  Meningstilkjendegivelser  fra 
hans  Side  ved  hurtigst  muligt  at  anbringe  sin 
ene  Haand  over  hans  Mund.  Endnu  en  kort- 
fattet Hvisken  paafulgte,  og  endelig  viste  Fru 
Bølling  sig  atter  for  sine  Gjæster,  ombølget  af  en 
mild  Tobaksatmosfære. 

»De  maa  endelig  undskylde  mig,  mine  Da- 
mer!« tog  hun  Ordet  med  sit  sødeste  Smil. 
»Men  min  kjære  Erik  sov  saa  fast,  efter  at  have 
været  ude  paa  en  anstrængende  Praktiseren  i 
Formiddags,  at  det  varede  noget,  inden  jeg  fik 
ham  til  at  forstaa,  hvilke  kjærkomne  Gjæster  jeg 
har  faaet.  Nu  kommer  han  lige  paa  Øieblikket 
ind  og  hilser  paa  Dem.  Han  vilde  blot  først 
gjøre  lidt  Toilette.« 

»De  skulde  saamæn  bare  have  ladet  Fyren 
snue  ganske  gemytligt  videre,  min  gode  Fru 
Bølling!  bemærkede  Tante  Laura  tørt.  »Han 
kan  saagu  nok  behøve  det,  for  naturligvis  skal 
han  ud  at  praktisere  igjen  i  Aften,  og  det  trækker 
nok  ikke  saa  sjældent  ud  til  hen  paa  Morgen- 
stunden, efter  hvad  jeg  har  hørt.    Gjør  det  ikke?« 

Det  var  ikke  noget  absolut  velvilligt  Blik, 
som  denne  Forespørgsel  indbragte  dens  Stillerske 
fra  Fru  Bøllings  Dueøine,  og  allerede  formede 
sidstnævnte  Dame  sine  Læber  til  et  Svar,  der 
muligvis  i  en  betænkelig  Grad  vilde  have  vist 
sig  faretruende  for  Harmonien  i  den  lille  Kreds. 

Men  i  dette  kritiske  Moment  iik  Fru  Konsulinden 
til  alt  Held  den  lyse  Ide  at  rette  sin  Opmærk- 
somhed ud  mod  Torvet,  og  se:  der  kom  netop 
en  af  Byens  unge  Kjøbmænd  spadserende  Arm 
i  Arm  med  den  stedlige  Brandkaptains  Datter, 
hvilket  Par  alt  i  længere  Tid  havde  holdt  Ge- 
mytterne i  nervøs  Spænding  ved  at  kure  iøine- 
faldende  til  hinanden  ved  enhver  given  Leilighed, 
uden  dog  hidtil  at  synes  at  ville  gjøre  Alvor  af 
det.  Øiehlikkelig  raabte  den  stærkt  interesserede 
unge  Frue  et  høilydt  »Vagt  i  Gevær«,  og  med 
Iltogsfart  stormede  samtlige  Baadets  Medlemmer 
med  Præsidentinden  i  Spidsen  hen  til  Vinduerne 
for  at  konstatere  Rigtigheden  af  denne  sensatio- 
nelle Iagttagelse  og  udvexle  en  længere  Serie  af 
dybsindige  og  kritiske  Bemærkninger  i  den  An- 
ledning, medens  Doktorfruen  og  hendes  Niece 
ganske  roligt  blev  siddende  paa  deres  Pladser, 
hvor  de  fordreve  Tiden  ved  at  udvexle  nogle 
overmaade  gemytlige  Blikke  og  Smaanik. 

Omsider  unddrog  det  nyforlovede  Par  sig 
alle  yderligere  Observationer  ved  at  forsvinde 
om  et  Gadehjørne,  og  Baaderne  grupperede  sig 
atter  omkring  Bordet,  fremdeles  meget  optagne 
af  det  nys  havte  Skue. 

Men  nu  fløi  Døren  til  Sidevavrelset  op  paa 
vid  Gab,  og  ind  traadte  Hr.  Erik  i  stærkt  friseret 
og  pomadeduftende  Tilstand  og  iført  samme  ele- 
gante   Dress,    hvori    han    var    optraadt    ved    sit 

uformodede  Sammenstød  med  Tante  Laura  og 
hendes  Karavane  paa  Markedsaftenen,  Støvfrakken 
og  Straahatten  dog  selvfølgelig  undtagne.  I  Haan- 
den  holdt  han  tre  smukke  Roser,  som  han  i 
største  Skyndsomhed  og  uden  mindste  Samvit- 
tighedsskrupler havde  plyndret  fra  sin  Moders 
Vndlingstræ  nede  i  hendes  lille  Have,  og  med 
lette,  dansende  Fjed  og  sirlige  Buk  svævede  han 
huldt  smilende  hen  mod  Nelly,  der  med  store 
Øine  stirrede  paa  denne  bedaarende  Fremtoning. 

»Min  Frøken!«  begyndte  han  med  et  dybt 
Skrabud.  Det  er  mig  en  sand  Ære  og  —  og 
Glæde  at  kunne  byde  Dem  velkommen  i  mine 
Fædres  -  -  æh  —  mine  Forældres  Hus!  Tillad 
mig  som  Tegn  paa  min  dybe  —  æh  —  Beun- 
dring at  turde  overrække  Dem  disse  Roser,  hvis 
—  æh  —  Skjønhed  og  Friskhed  -  -  æh  -  -  er  et 
svagt  Billede      -  æh!  -      Hvad  Fanden    er  det?« 

Denne  noget  overraskende  Afslutning  paa 
hans  sirlige  Velkomsttale  fremkom  som  en  ganske 
naturlig  Følge  af,  at  han,  i  samme  Øieblik  som 
han  vilde  træde  et  Skridt  nærmere  hen  til  Nelly 
for  at  overrække  hende  sin  duftende  Hyldest,  følte 
sig  draget  tilbage  af  en  ukjendt  Magt,  der  indvir- 
kede stærkt  paa  det  øverste  Parti  af  hans  elegante, 
stramt  siddende  lysegraa  Permissioner.  Og  da 
han  nu  hastigt  vendte  sig  halvt  om  for  nærmere 
at  undersøge  dette  Mysterium,  slog  hans  Moder 
Hænderne    sammen    med    et    høit  Jammerskrig, 

medens  Tante  Laura  skoggerleende  kastede  sig 
tilbage  mod  Stolryggen,  saa  det  knagede  i  den. 
Sagen  var  nemlig  ganske  simpelt  den,  at  i 
det  Hastværk,  hvormed  den  unge  Mand  havde 
fuldfort  sit  Toilette,  havde  han  glemt  at  an- 
bringe sine  elegante,  broderede  Seler  over  Skul- 
drene, af  hvilken  Grund  de  nu  hang  og  daskede 
ned  ad  hans  Bagside,  kun  for  en  rent  forsvin- 
dende Del  skjult  af  hans  meget  korte  Fløiels 
Jakke.  Og  hvad  der  end  yderligere  bidrog  til 
at  give  Situationen  et  vist  kildent  Præg,  var,  at 
Krik  uden  at  ane  det  havde  faaet  Følgeskab  inde 
fra  sit  Værelse  af  en  halvvoxen,  sort  Puddel- 
hvalp, som  under  almindelige  Forhold  kunde 
glæde  sig  ved  hans  udelte  Bevaagenhed,  men  for 
hvem  Fru  Bøllings  fine  Dagligstue  var  et  en 
Gang  for  alle  fredlyst  Territorium.  Nu  havde 
den  sorte  Fyr  imidlertid  set  sit  Snit  til  ube- 
mærket at  luske  derind  i  Hælene  paa  sin  Herre, 
idet  (\vn  dog,  i  fuld  Bevidsthed  om  det  For- 
mastelige i  sit  Forehavende,  fil  at  begynde  med 
forholdt  sig  saa  stille  som  en  Mus.  Men  saa  fik 
den  uheldigvis  Øie  paa  det  deilige,  brogede 
Legetøi,  der  hang  og  dinglede  bag  paa  ham,  og 
det  var  mere,  end  dens  ungdommelige  Gemyt 
kunde  modstaa.  Et  Øieblik  slod  den  med  Ho- 
vedet paa  Siden  og  stærkt  spidsede  Øren  og 
stirrede  som  hypnotiseret  derpaa,  saa  foer  den 
med    et    lystigt   Hop    los  paa   (\vn  ene  Sele,    greb 

den  mellem  s'im  hvide  Tænder  og  gav  sig  til  at 
hale  i  den  med  en  Iver,  saa  at  den  var  nær  ved 
at  gaa  bagover. 

Nu  opstod  der  en  Scene,  fuld  af  den  vil- 
deste Forvirring.  Som  besat  dansede  Erik  ban- 
dende og  skjældende  rundt  i  Stuen,  fægtende 
/med  Armene  og  spjættende  baade  fremad  og 
bagud  med  Benene  for  at  fri gj øre  sig  for  sin 
sorte  Plageaand.  Men  denne  syntes  aabenbart, 
at  nu  blev  det  først  rigtigt  Sjov,  og  hvad  den 
ikke  havde  halet  før,  det  gjorde  den  nu,  idet 
den  samtidig  med  en  evig  fornøiet  Knurren 
ruskede  af  alle  Kræfter  i  den  ulykkelige  Sele. 
Jamrende  og  hændervridende  hvilede  Fru  Præsi- 
dentinden,  en  Afmagt  nær,  lænet  tilbage  i  Stolen, 
medens  Tante  Laura,  purpurrød  i  Hovedet  og 
med  et  ligefrem  ængstelig  apoplektisk  Udseende, 
vred  sig  af  Latter,  troligt  sekunderet  af  Post- 
mesterfruen, der  nu  engang  var  kommen  i  det 
humoristiske  Hjørne,  og,  som  det  ofte  gaar  med 
ellers  alvorlige  Mennesker  i  slige  Situationer, 
til  Trods  for  de  hæderligste  Bestræbelser  ikke  for- 
maaede  at  lægge  Baand  paa  sin  Munterhed. 
Nelly,  der  først  havde  gjort  de  heltemodigste 
Anstrængelser  for  at  bevare  Anstanden,  og  i  det 
Øiemed  havde  anbragt  en  ikke  ubetydelig  Del 
af  sit  Lommetørklæde  mellem  sine  Tænder,  op- 
gav til  sidst  fuldstændig  Ævret  og  brast  i  en 
lige   saa  hjærtelig  Latter,   som  umiddelbart  efter 

ligeledes  istemtes  af  den  sirlige  Konsulinde, 
medens  den  lille  Enkefrue  sad  med  unaturligt 
opspilede  Øine  og  aaben  Mund  og  udstødte  det 
ene  korte  »Hib!«  efter  det  andet,  og  Frøken 
Rosa  med  blussende  Kinder  og  rynkede  Øien- 
bryn  kastede  lynende  Blikke  snart  paa  den  som 
Balletdanser  optrædende  unge  Herre,  snart  paa 
Hvalpen  og  snart  paa  sine  Kolleger  i  Raadet  og 
de  to  lattermilde  Gjæster. 

Endelig  besluttede  den  energiske  Frøken  sig 
imidlertid  til  at  træde  i  Virksombed  for  at  redde, 
hvad  der  endnu  kunde  reddes  af  Sitiuationen. 
Med  et  harmfnysende  Udraab  foer  hun  løs  paa 
den  ulykkelige  Hundehvalp  som  en  Tiger  paa 
sit  Bytte,  greb  den  i  Nakken  og  bibragte  sam- 
tidig dens  Eiermand  et  saa  kraftigt  Puf  i  Ryggen, 
at  han  nær  var  dalet  næsegrus  i  sin  ømme 
Moders  Favn.  Og  i  Stormskridt  marcherede 
Frøken  Rosa  derefter  hen  mod  Eriks  Værelse, 
idet  hun  under  Veis  tildelte  det  sprællende  og 
mod  denne  Behandling  kraftigt  protesterende 
lille  Dyr  et  Far  særdeles  velmente,  men  paa 
Grund  af  dets  tykke  Pels  dog  ikke  synderlig 
følelige  Klaps.  Med  et  Ryk  aabnede  hun  Døren 
og  praktiserede  Forbryderen  meget  ublidt  tilbage 
paa  de  Enemærker,  hvor  den  hørte  hjemme,  og 
derefter  foer  hun  med  gnistrende  Øine  løs  paa 
den   unge  Mand,   der  maalløs  og  med   en   meget 

lidet  begavet  Mine  var  bleven  staaende  midt  paa 
Gulvet. 

Ind  med  Dem!  Og  lad  være  at  gjøre  flere 
Skandaler,  end  De  allerede  har  gjort!«  hvislede 
hun  mellem  Tænderne  og  med  en  Armbevægelse, 
som  om  hun  havde  den  største  Lyst  af  Verden 
'  til  at  underkaste  ham  nøiagtig  samme  Behand- 
ling som  den,  hun  havde  ladet  Hvalpen  blive 
til  Del.  Og  nu  trak  Hr.  Erik  sig  meget  sluk- 
øret og  i  Krebsegang  skyndsomst  tilbage  til  sine 
Appartements,  fulgt  paa  Vei  af  Tante  Lauras, 
Postmesterfruens  og  de  to  unge  Damers  ustandse- 
lige Latter. 

Et  Par  Minutter  efter  dette  bevægede  Op- 
trin herskede  der  dyb  Taushed  inde  i  Daglig- 
stuen, kun  afbrudt  af  enkelte  dæmpede  Latter- 
udbrud og  en  Række  halvkvalte  Gisp  fra  Doktor- 
fruen, der  i  komplet  ødelagt  Tilstand  lænede  sig 
tilhage  i  Stolen  og  tørrede  energisk  løs  paa  sine 
taarevædede  Øine  og  Kinder.  Omsider  reiste 
den  værdige  Dame  sig  med  Besvær  op  fra  sin 
Plads,  idet  hun  samtidig  gjorde  en  mat  Haand- 
bevægelse  hen  mod  sin  ligeledes  stærkt  medtagne 
Broderdatter. 

»Aah!  Ja,  ja!«  stønnede  hun  med  yn- 
kelig Stemme.  »Undskyld,  gode  Fru  Bølling, 
men  nu  maa  vi  min  Sandten  ud  at  lufte  os 
ovenpaa  den  Forskrækkelse!  —  Det  er  saagu' 
den    grinagtigste  Visit,  jeg   har   været    med    til  i 

mine  Dage!  -  Hahahaha!  —  Han  er  en  glim- 
rende Karl,  den  Erik !  Hahaha !  —  Aa !  Jeg 
kan  ikke  mere!  —  Kom  nu,  Nelly!  Ellers  faar 
jeg  et  Slagtilfælde!  —  Farvel,  Allesammen!  Og 
Tak  for  i  Dag!     Hahaha! 

Ja,  jeg  maa  virkelig  ogsaa  se  at  komme 
hjemad!  erklærede  Fru  Knnckel  i  meget  rigtig 
Erkjendelse  af,  at  hun  utvivlsomt  vilde  faa  det 
mindre  hyggeligt,  hvis  hun  blev  ene  tilbage 
blandt  Femmandsraadets  aktive  Medlemmer, 
efter  at  have  gjort  sig  skyldig  i  en  saa  exempel- 
løs  upassende  Opførsel. 

Ja,  det  er  rigtigt!  Lad  os  bare  følges  ad, 
Postmesterske!«  raabte  Tante  Laura,  øjeblikkelig 
klar  over  Situationen  og  parat  til  at  række  sin 
Veninde  en  hjælpende  Haand.  »De  ser  jo  helt 
daarlig  ud,  Menneske!  Men  det  er  da  heller 
ikke  saa  underligt,  at  De  ikke  kan  taale  alt  det 
Grineri,  saa  lidt  som  De  er  i  Vane  med  den 
Forretning!  —  Naa!  Skynd  Dem  nu,  og  lad  os 
komme  afsted ! 

Men  denne  Ordning  var  overmaade  langt 
fra  al  vinde  Bifald  hos  de  øvrige  Damer,  som 
i  Øieblikket  ikke  nærede  noget  mere  brændende 
Ønske  end  at  kunne  beholde  den  ulykkelige  Fru 
Kunckel  endnu  en  Stund  i  deres  Midte  for 
grundigt  at  belære  hende  om  de  Pligter,  der  paa- 
hvilede et,  om  end  kun  passivt  Medlem  af  del 
høie  Raad,  der  her  som  Moralens  selvbestaltede 

l'rnvindsliv.  9 

Vogtere  sad  til  Dom  over  deres  Byfællers  Gjøren 
og  Laden.  Og  det  er  høist  tvivlsomt,  hvad  det 
endelige  Udfald  af  disse  saa  modstridende  Be- 
stræbelser var  blevet,  hvis  ikke  den  freidige  Tante 
Laura  tilsidst  havde  overhugget  Knuden  ved  med 
en  gemytlig  Latter  at  stikke  sin  Arm  ind  under 
sin  Venindes  og  formelig  bugsere  hende  ud  af 
Stuen. 

Og  faa  Øieblikke  efter  spadserede  de  tre 
Damer  under  den  fornøieligste  Passiar  hen  ad 
Torvet,  medens  Fru  Bøllings  elegante  Dagligstue 
gjenlød  af  saa  kraftige  Udbrud  af  den  dybeste 
Harme  og  Indignation  over  deres  nys  udviste 
Forhold,  at  vor  svage  Pen  gyser  tilbage  for  at 
gjengive  Forhandlingernes  videre  Gang. 


VI. 
Uden  at  opleve  tiere  mærkelige  Hændelser 
havde  Tante  Laura  og  Nelly  eskorteret  den  fra 
Baadsforsamlingen  lykkeligt  undslupne  Fru  Kun- 
ckel  op  gjennem  den  langstrakte  Hovedgade  og 
afleveret  hende  velbeholden  i  det  i  dennes  nord- 
lige Del,  tæt  ved  Banegaarden  beliggende  Post- 
hus, hvilken  Aflevering  selvfølgelig  ikke  var  gaaet 
for  sig  uden  en  længere,  meget  gemytlig  Passiar 
med  Postmesteren,  der  øieblikkelig  var  kommen 

til  Syne,  prydet  med  et  imponerende  Penneskaft 
bag  det  ene  Øre  og  en  Rødkridtsblyant  bag  det 
andet,  saa  snart  han  hørte  Damernes  Stemmer 
lyde  ude  paa  Trappen  bag  Kontoret,  hvor  han 
paa  dette  Tidspunkt  var  beskjæftiget.  Og  nu  be- 
fandt Fru  Kopp  og  hendes  Broderdatter  sig 
for  Hjemgaaende,  hvilket  dog  ingenlunde  er  saa- 
ledes  at  forstaa,  at  de  fulgte  den  lige  Vei  hjem 
til  Doktorvillaen.  Tværtimod  omgik  de,  lokkede 
af  det  herlige,  friske  Efteraarsveir,  Byen  i  saa 
stor  en  Bue,  som  det  omtrent  var  muligt,  idet 
de  fulgte  en  idyllisk,  af  Linde-  og  Kastanie- 
træer indhegnet  Spadseresti,  der  mellem  Haver 
og  Enge  bugtede  sig  rundt  om  dens  østlige 
Udkant. 

Fordybede  i  munter  Samtale  nærmede  de 
sig  med  raske  Skridt  det  Punkt,  hvor  Stien 
mundede  ud  i  den  langs  den  sydlige  Bygrænse 
førende  Landevei,  der  ind  mod  Byen  indfattedes 
af  en  Række  nyere,  til  Dels  ret  anselige  Huse, 
medens  dens  udvendige  Side  prydedes  af  en  Del 
nette  Villaer,  omgivne  af  større  og  mindre  Haver. 
I  en  af  disse  Villaer  havde  Ægteparret  Borgstad 
opslaaet  sin  Residens,  og  de  to  spadserende 
Damer  omgikkes  nu  med  den  Plan  at  aflægge 
en  lille  Visit  her  for  snarest  muligt  at  lyksalig- 
gjøre  deres  unge  Venner  med  en  indgaaende 
Beretning  om  deres  Oplevelser  paa  den  nu  af- 
sluttede Visittournée. 

9* 


132 


I  Forbigaaende  bemærket  var  Samkvemmet 
mellem  Distriktslægens  og  Herredsfuldmægtigens 
Villaer  i  Løbet  af  de  sidste  Dage  bleven  endnu 
livligere  end  sædvanligt,  foranlediget  ved  at 
Doktor  Kopp,  efter  at  han  i  Egenskal)  af  Huslæge 
havde  havt  en  længere  fortrolig  Samtale  med 
den  unge  Frue,  havde  kunnet  meddele  hende  og 
hendes  glædestraalende  Ægtemage,  at  der  om  en 
fire  Maaneders  Tid  med  Sikkerhed  kunde  paa- 
regnes en  Forøgelse  af  sidstnævnte  Villas  Ind- 
byggerantal. Naturligvis  havde  denne  glædelige 
Nyhed  ogsaa  gjort  et  dybt  Indtryk  paa  den 
brave  Doktorfrue,  hvis  Hjærte  altid  slog  saa 
varmt  for  hendes  Venner,  baade  i  Glæde  og  i 
Sorg,  og  blandt  Andet  havde  den  havt  til  Følge, 
at  hun  øieblikkelig  havde  udnævnt  sig  selv  til 
en  Slags  Overopsynshavende  over  den  unge 
Frue  samt  hele  det  Borgstadske  Hus,  i  hvilken 
Egenskab  hun  mindst  to  Gange  om  Dagen 
kiggede  derind,  snart  for  ganske  i  Almindelig- 
hed at  overbevise  sig  om,  at  Alt  stod  vel  til, 
snart  for  at  foretage  en  Specialinspicering  i  en 
eller  anden  Retning  eller  for  at  aflevere  en  smag- 
fuld Buket,  en  lille  Kurv  med  udsøgt  Frugt, 
nogle  Agerhøns  eller  lignende  gode  Sager. 

»Husk  nu  endelig  paa,  Nelly,  at  vi  ikke  faar 
Asla  til  at  grine  alt  for  stærkt.  Det  kan  hun 
ikke  taale!';  formanede  Tante  Laura  indtræn- 
gende, idet  hun  og  hendes  Ledsagerske  svingede 

ud  paa  Landeveien.  Ohoi!  Han  der  foran! 
—  Bataillon!  Holdt!,  praiede  hun  i  samme 
Aandedrag  med  saa  rungende  Kommandorøst, 
at  det  formelig  gav  et  Spjæt  af  Forskrækkelse 
i  de  to  ældre  Damer,  der  i  al  Fredsommelighed 
sade  fordybede  i  Nydelsen  af  deres  Eftermiddags- 
kaffe inde  i  et  af  de  op  til  Landeveien  stødende 
Lysthuse. 

En  halvhundrede  Alen  længere  ind  ad  Byen 
til  marcherede  nemlig  Gustav  Brix  afsted  med 
langt'  Garderskridt,  solbrændt,  støvet  og  lystigt 
fløitende.  I  en  Rem  over  Skulderen  har  han 
en  lille  Trækasse  med  Nivellerinstrumentet,  som 
han  havde  benyttet  paa  sin  nu  afsluttede  Ex- 
pedition.  I  den  ene  Haand  svingede  han  et 
vægtigt  Egespir,  og  i  den  anden  har  han  sin  nys 
for  tiende  Gang  paa  denne  Dag  udrøgne,  korte 
Feltpihe,  medens  en  ung,  kraftigt  hygget  Karl  et 
Par  Skridt  hag  ved  ham  slæhte  af  med  et  Bundt 
Maalestænger  og  lignende  Apparater. 

Næppe  havde  Doktorfruens  Anraahning  naaet 
den  unge  Mands  Øre,  før  han  gjorde  brat  Om- 
kring og  næsten  i  Løb  nærmede  sig  de  to  Damer 
med  glædestraalende  Ansigt  og  svingende  sin  fixe 
lille   Filthat  af  alle   Kræfter. 

God  Dag,  Tante  Laura!  God  Dag,  Frøken 
Nelly!  raabte  han  dem  uhyre  fornøiet  i  Møde, 
Og  rystede  i  meste  Øiehlik  deres  Hænder  paa 
det    Varmeste.        Hvor    det    dog    er    morsomt    at 

træffe  Dem    her!  -  -  Men    vil  De    virkelig   følges 
med  mig,  saadan  som  jeg  ser  ud?« 

»Tror  De  kanske,  vi  aldrig  før  har  set  et 
snavset  Mandfolk  i  et  Par  støvede  Fedtelæders- 
støvler?«  brummede  hans  Veninde  med  et  be- 
undrende Blik  paa  hans  prægtige  Skikkelse. 
'Hvad  skal  forresten  de  Abekattestreger  til,  saa- 
dan evig  og  altid  at  sparke  hen  ad  Lande veien, 
i  Stedet  for  at  age  sindigt  og  fornuftigt  i  Vogn- 
mand Larsens  Enspænderkjøretøi,  saadan  som 
gamle  Søkilde  altid  gjorde,  naar  han  skulde  ud 
at  bestille  Nogei?  spurgte  hun  videre,  idet  Tre- 
kløveret atter  satte  sig  i  Bevægelse. 

Nei,  mange  Tak!  Maa  jeg  bare  være  fri 
for  den  Befordringsmaade!«  lo  Brix,  ivrig  op- 
taget af  at  faa  sine  lange  Ben  til  at  holde  Trit 
med  Nellys  smaa  Fødder.  »Naar  jeg  ikke  faar 
mig  en  Spadseretur  paa  mindst  et  Par  Mil  om 
Dagen,  er  jeg  ikke  rigtig  Menneske.  Og  det  pas- 
ser sig  da  ogsaa  betydelig  bedre  for  saadan  et 
Par  gamle   Krigskarle.     Ikke  sandt,  Ole?« 

»Jovel,  Hr.  Lieutenant!«  attesterede  den  bag- 
efter følgende  Karl,  leende  over  hele  Ansigtet. 

Nei,  man  maa  sandelig  holde  Gangværket 
i  Øvelse,  Tante  Laura!«  vedblev  Brix.  »Hvad 
skulde  man  ellers  bruge  sine  Kræfter  til?  Her 
i    denne    elendige    By  Om    Forladelse!     Det 

mente  jeg  slet  ikke!    Byen  er  saamæn  udmærket, 
som  den  er!  <   afbrød  han  sig  selv  med  en  munter 

Latter.  Jeg  vilde  blot  sige,  at  det  desværre 
endnu  ikke  har  været  mig  muligt  at  faa  mig 
en  eneste  fornuftig  Kontra  med  Fleuretter,  siden 
jeg  er  kommen  hertil.  Og  saadan  en  var  jeg 
tidligere  vant  til  at  tage  mig  hver  evige  Dag. 

Med  Fleuretter?«  gjentog  Tante  Laura,  idet 
hun  brat  standsede  sin  Gang.  »Men,  Du  glade 
Verden!  Hvorfor  har  De  dog  ikke  lukket  Munden 
op  om  det  før,  Menneske?  Pigebarnet  her  fægter 
jo  som  en  gammel  Grenader! 

Gjør  De,  Froken  Nelly?«  raabte  den  unge 
Landinspektør,  blussende  af  Iver. 

Xei,  nu  overdriver  Tante  virkelig  min  ringe 
Færdighed  i  den  ædle  Fægtekunst!«  svarede 
Nelly  leende,  idet  hun  rødmede  let.  Sagen  er 
ganske  simpelt  den,  at  under  mit  Ophold  ved 
Konservatoriet  tog  jeg  efter  min  Læges  Raad  en 
Del  Timer  i  Fægtning  for  at  faa  tilstrækkelig 
Motion.« 

.Javel!  Og  Du  har  selv  fortalt  mig,  at  Din 
gamle  Fægtemester  erklærede  Dig  for  en  af  sine 
bedste  Fiever!  indskjød  hendes  Tante  ivrig. 
Nei,  hør,  Børn!  Der  maa  vi  saagu'  have  nogle 
Løier   i    (lang!  Har    De    Værktøiet   i    Orden, 

Brix? 

Om  jeg  har  -  — ?«  gjentog  den  unge  Mand 
ddt  aandsfraværende,  eftersom  han  lige  i  Oie- 
blikket  var  stærkt  optaget  af  at  betragte  sin 
nydelige   Ledsagerske. 

»Javel,  for  Pokker!  Om  De  har  Fleuretter 
og  Masker  og  Handsker,  og  hvad  alle  de  Tin- 
gester nu  hedder?«  supplerede  Tante  Laura  sin 
Forespørgsel. 

»Ja,  naturligvis  har  jeg  det!«  indrømmede 
Brix. 

»Og  min  Fægtedragt  ligger  fix  og  færdig!« 
oplyste  Nelly  med  et  muntert  Blik  paa  sin  state- 
lige Modstander  in  spe. 

»Det  er  storartet!«  erklærede  Tante  Laura 
evig  fornøiet.  »Kom  saa  endnu  i  Dag  hen  og 
spise  til  Middag  hos  os,  Brix,  og  tag  hele  Bede- 
ligheden med.  Saa  kan  I  jo  for  Fremtiden  more 
Jer  og  os  Gamle  med  at  staa  og  prikke  til  Maals 
efter  hinanden,  hvis  I  tilfældigvis  skulde  blive 
kjede  af  at  snakke  sammen.  Hvad  der  vel 
forresten  ikke  er  nogen  overhængende  Fare  for!« 
tilføiede  hun  med  et  lystigt  Sideblik  til  de  to 
Unge. 

»Vil  De  virkelig  gjøre  mig  den  store  Glæde, 
Frøken  Nelly?«  spurgte  Brix  tøvende  og  med  et 
forventningsfuldt  Blik  til  den  unge  Pige. 

»Ja,  gjærne,  Lieutenant  Brix!«  svarede  hun 
smilende.  »Hvis  De  da  vil  tage  til  Takke  med 
en  Modstander,  som  De  naturligvis  kan  gjøre  det 
af  med  i  en  Haandevending.« 

Tusind  Tak!«  raabte  han  henrykt,  idet  han 
greb  hendes  Haand.  »De  aner  ikke,  hvor  jeg 
glæder  mig  dertil;  og  — .« 

Javel!  Det  kan  De  forbelle  hende  siden!« 
afbrød  Tante  Laura  hans  begeistrede  Forsik- 
ringer. For  her  har  vi  Palais  de  Borgstad,  og 
der  skal  vi  ind.  —  Nei,  vi  vil  slet  ikke  have 
Dem  med!«  vedblev  hun  meget  energisk,  da 
Brix  syntes  ikke  utilbøielig  til  at  gjøre  Damerne 
Følgeskab  ind  i  den  foran  Villaen  liggende  lille 
Have.  Tror  De  kanske,  vi  vil  skræmme  Livet 
ai"  Asta  ved  at  komme  anstigende  i  Selskab  med 
saadan  en  malproper  Vildmand?  Gaa  De  hellere 
hjem  og  vask  Dem!  Det  har  De  meget  bedre 
af!  -  -  Farvel,  og  glem  nu  ikke  Middagsmaden 
og  Fægtetøiet!     Kom  saa,  Nelly!« 

Og  dermed  forsvandt  de  to  Damer  ind  i 
Haven,  medens  den  af  Paradiset  udelukkede 
Landinspektør  blev  staaende  og  kastede  et  langt 
Blik  efter  dem. 

Men  i  næste  Minut  dreiede  han  sig  om  paa 
Hælen,  istemte  en  munter,  dæmpet  Fløiten  og 
skraaede  med  lange  Skridt  over  Landeveien  i 
Retning  af  et  en  Snes  Skridt  længere  ind  mod 
Byen  liggende,  net,  to  Ftages  Hus,  hos  hvis  Eier 
han  ved  sin  Ankomst  til  Byen  havde  leiet  sig  et 
Par  rummelige  Værelser  paa   første  Sal. 

Paa  en  Havebænk,  der  var  anbragt  under 
to  løvrige  Lindetræer  foran  Stedets  Facade,  sad 
for  Tiden  bemeldte  Eier,  Garvermester  bodinann, 
Og  solede  sine  Abekatte,  for  al  betjene  os  af  et 
af  Tante    Lauras    mange    tekniske    Udtryk,    idet 

han  nemlig  krummede  sin  snart  tredsindstyve- 
aarige,  selv  under  almindelige  Forhold  ingen- 
lunde snorlige  Ryg  i  en  saa  hvælvet  Bue  og  trak 
Skuldrene  saa  høit  op  om  sit  lille,  skaldede 
Hoved  med  det  graasprængte  Gedehukkeskjæg  og 
det  ualmindelig  udprægede  Nøddeknækkerfysio- 
gnomi,  at  mindst  et  halvt  Dusin  af  nævnte  for- 
nøielige  Medskahninger  uden  Vanskelighed  vilde 
have  kunnet  finde  Siddepladser  paa  disse  Legems- 
dele for  der  at  bade  sig  i  den  klare  Efteraars- 
sols  Straaler. 

»God  Dag,  Hr.  Bodmann!  —  Naa,  De  sidder 
nok  og  nyder  Livet  i  det  Grønne?«  raabte  Brix 
med  en  gemytlig  Hilsen,  i  det  han  nærmede  sig 
sin  Vært. 

»God  Dag,  Hr.  Lieutenant!  Ura — um — um!« 
svarede  den  gamle  Garver  med  et  fornøiet  Glimt 
i  de  smaa,  lysegraa  Øine,  idet  han  tog  den  lange 
Pibe  ud  af  sin  sammenfaldne  Mund,  der  kun 
husede  et  Par  meget  lidt  soignerede  Tand- 
stumper,  og  med  den  anden  Haand  lettede  paa 
sin  sorte,  temmelig  medtagne  Fløilskalot.  »Ja, 
hvorfor  skulde  man  inte  gjøre  sig  Livet  lidt  be- 
haveligt?  Um — um — um  !  Forretningen  gaar  jo 
af  sig  selv,  og  man  har  jo  heldigvis  hverken  Kone 
eller  Børn  at  dævles  med.  Um — um — um!  — 
De  har  nok  ellers  havt  en  varm  Tur  i  Dag, 
Hr.  Lieutenant? 

>Aa  ja!  Jeg  kan  ikke  klage!«  lo  Brix  og 
tørrede  sin  svedperlende  Pande. 

Og  saa  havde  De  nok  faaet  svært  fint 
Følgeskab  paa  Hjemveien?  Um — um — um!« 
vedblev  Hr.  Bodmann  med  et  polisk  Grin.  »Jeg 
saae  Dem  jo  gaa  sammen  med  Fru  Kopp  og 
den  smukke  Frøken  der  henne  ved  Hr.  Borgstads 
Villa.  —  Ja,  det  er  ligegodt  en  Stadsdame,  den 
Doktorfrue!  Hva'b'faller,  Hr.  Lieutenant?  Immer 
gemytlig  og  behavelig  og  ligefrem  mod  en  anden 
En!  Inte  saadan  en  udspilet  Paafuglehale,  som 
visse  andre  Madammer  derinde  i  Byen!  Um — 
um— um!  —  Hør,  ved  De,  hvem  jeg  mødte  inde 
paa  Torvet  i  Formiddags?« 

Sikkert  ikke  Deres  intime  Ven,  Fabrikant 
Hingstrup!  For  saa  havde  De  næppe  været  i 
saa  godt  Humør,  Hr.  Bodmann !<  svarede  Brix 
leende. 

»Ptøi!  Lad  dog  være  at  tage  den  gamle 
Rævepels  af  en  Brændevinsbrænder  i  Deres 
Mund,  Hr.  Lieutenant!«  spruttede  Garveren.  Næ, 
men  jeg  mødte  s'gu  hanses  Jomfru  Datter,  det 
Bivejærn,  og  saa  Fru  Bøl — ling!  Jøsses  bevares 
vel,  hvor  de  var  stadsede  op,  begge  To!  Med 
baade  Papegøier  og  Kissebær  paa  Hattene,  og 
saa  lange  Sloi kjoler,  at  de  feiede  hele  Gaden 
med  dem.  -  Xaa,  saa  gjorde  de  da  altid  noget 
Gavn,  for  vores  høivise  Byraad,  det  strænger  sig 
s'gu    inte    meget    an    med    de    Dele!     Hæhæ! 

Men  saa  havde  de  jo  rigtignok  ogsaa  faaet  en 
fin  Kavaller  til  at  geleide  sig!  Ura — nm— um! 
Kan  De  gjætte,  hvem,  Hr.  Lieutenant?  —  Ingen 
Ringere  end  Hr.  Konsul  Møgel  med  hele  Mun- 
deringen paa!  —  Han  skulde  natyrligvis  hen  at 
sige:  gratulerer  hos  den  skjævho'dede  Bank- 
direktør, for  han  holder  jo  Fødselsdag  i  Dag! 
Um — um — um ! « 

»Naa,  gjør  han  det?«  svarede  Brix  temmelig 
uinteresseret  og  med  et  langt  Blik  over  mod 
den  Borgstadske  Villa,  hvor  den  overveiende 
Part  af  hans  Tanker  for  Øiehlikket  vare  enga- 
gerede. 

»Ja,  han  gjør  s'gu  saa!«  bekræftede  Bod- 
inann med  en  meget  vederhæftig  Mine.  »Hør, 
Hr.  Lieutenant,  har  De  set,  at  der  med  det 
Første  kommer  et  gevaltig  stort  Menaseri  med 
Bjørne  og  Marekatte  og  alle  saadan  none  Udyr 
her   til    Byen?  Inte?   —   Jøsses  jo!     Der   er 

klistret  none  farlige  Plakater  op  i  Formiddags 
inde  i  Byen,  hvor  man  kan  se  alle  Bæsterne 
helt  grangiveligt  aftegnet!  —  Se,  hvis  jeg  kjendte 
den  Mand,  der  eier  Menaseriet,  saa  vilde  jeg 
ligegodt  give  ham  et  fornuftigt  Raad.  Og  ved 
De,  hvad  det  skulde  være?     Um  —  um — um!« 

»Da  vel  aldrig  at  engagere  Dem  til  at  synge 
en  Tenorsolo  inde  i  Løveburet?«  spurgte  den 
unge  Mand  leende.     »For  jeg  forudsætter  natur- 

ligvis,  at  Menageriet  er  saa  velhavende  at  eie 
mindst  en   Løve.« 

Næh!  Hæhæ!  Saadan  et  umælende  Kre'tur 
vilde  vist  inte  have  ret  megen  Forstand  paa  at 
høre  en  Tenor!«  svarede  Garveren  med  stærkt 
Eftertryk  paa  sidste  Ords  første  Stavelse,  for  at 
rette  Brix's  efter  hans  Overbevisning  høisl  feil- 
agtige  Udtale  deraf.  »Næhl  Jeg  vilde  s'gu  raade 
Manden  til  at  slutte  Akkord  med  Konsulen  om, 
at  han  skulde  sidde  et  Par  Timer  om  Dagen 
paa  en  Pind  udenfor  Menaseriet  med  hele  Mon- 
duren paa!  Tror  De  inte,  det  vilde  trække  Hus, 
Hr.  Lieutenant?  Um — um — nm!  Og  saa  he- 
høvede  de  inte  engang  at  give  ham  en  Kjæde 
om  Livet,  for  han  vilde  s'gu  være  alt  for  kiste- 
glad over  at  sidde  saadan  og  blive  taget  i  Øie- 
syn  af  alle  Publikummerne,  til  at  han  skulde 
faa  i  Sinde  at  hoppe  sin  Vei !  Um — um — um!« 
»Hahaha!  lo  Brix.  »Hør,  Hr.  Bodmann, 
i\^n  Ide  burde  virkelig  i  det  alier  mindste  skalle 
Dem  gratis  Adgang  til  Menageriet  hver  eneste 
Dag,  saa  længe  det  er  her  i  Hven!  —  Men  nu 
maa  jeg  nok  se  at  komme  op  og  faa  alt  del 
Landeveisstøv  af  mig! 

frlæ,  hov!  Hov!  Tøv  et  Øiehlik  endnu  og 
lad  os  snakke  lidt  om  Tingene!«  raahte  Bod- 
mann med  et  Tag  i  Landinspektorens  korte 
Jakke.  »Hør,  i  Morgen  fjorten  Dage  kommer 
De    sgu    Ogsaa    til     at     trække    i     Munderingen, 

Hr.  Lieutenant!  De  kan  ligefrem  inte  være 
Andet  bekjeiidt!    Ura — um — um!« 

»Jeg?«  udbrød  Brix  og  stirrede  med  store 
Øine  paa  den  gamle  Garver.  »Men  hvor  i  Al- 
verden falder  De  dog  paa  det,  Hr.  Bodmann? 
Jeg  har  jo  ikke  havt  min  Uniform  paa  en  eneste 
Gang,  siden  jeg  er  bleven  sat  og  adstadig  Borger 
her  i  Staden ! « 

»Ja  men  De  har  s'gu  heller  inte  en  eneste 
Gang  været  med  til  saadan  en  Stads,  som  her 
bliver  den  Dag,  min  Fa'er  !  Um — um — um!« 
svarede  Bodmann,  gumlende  ganske  voldsomt 
løs  paa  Pibespidsen.  »Ved  De  kanske  inte,  at 
saa  er  det  hele  fyrretyve  Aar  siden,  at  Brænde- 
vinsbrænder Hingstrup  begyndte  at  brænde  løs 
paa  sin  Finkeljokum?    Hæ?« 

»Jo,  rigtigt  !«  attesterede  Brix,  knipsende  med 
Fingrene.  »Nu  husker  jeg,  at  Doktor  Kopp  for 
nogle  Dage  siden  omtalte,  at  Fabrikant  Hing- 
strup snart  holder  fyrretyve  Aars  Borgerjubi- 
læum!« 

»Brændevinsbramder!  Sig  De  bare  Brænde- 
vinsbrænder, Hr.  Lieutenant!«  rettede  Garveren 
ham  med  et  sandt  Satyrgrin.  »Det  klinger  jo 
rigtignok  inte  fuldt  saa  fint  som  Fabrikanten, 
men  saa  faar  man  til  Gjengjæld  strax  saadan 
en  rar,  tydelig  Besked  om,  hvad  den  gamle 
Giftblander  har  fordrevet  Tiden  med  i  alle  de 
mange  Aar!  —  Ja,  er  det  dog  ligegodt  inte  stor- 


143 


artet  at  tænke  sig'.'  Nu  har  han  siddet  her  saa 
længe  og  forgiftet  Folk  med  det  Sprut,  han  laver, 
og  er  bleven  en  farlig  rig  Mand  ved  det  —  og 
saa  ved  alle  sine  andre  Rævestreger,  forstaar  sig! 
Um — nm — nm!  Men   se,  noget  rigtig  Ordent- 

ligt er  han  dog  ligegodt  inte  blevet!  Hæhæ! 
Hverken  Justitsraad  eller  Konsestorialraad  eller 
saadant  noget  Andet  af  de  Dele.  Og  Noget  i 
Knaphullet  har  han  da  heldigvis  heller  inte  faaet, 
for  saa  var  han  s'gn  sprækket  af  Storagtighed 
for  længe  siden!  Um — um — um!  —  Hør!  Ved 
De,  hvad  for  en  Plaser  jeg  ta'er  mig,  Hr.  Lieuten- 
ant,  hver  Gang  som  der  er  kommen  saadan  en 
lang  Fortegnelse  i  Berlingske;  over  Folk,  som 
er  bleven  Noget?« 

»Nei!«  erklærede  Brix  leende.  »De  aflægger 
da  ikke  Hr.  Hingstrup  en  officiel  Kondolence- 
visit?« 

Næh!  Hæhæ!  Jeg  ta'er  den  paa  en  noget 
anden  Maner!«  forklarede  Bodmann  med  et 
smørret  Grin.  »Se,  første  Gang  jeg  saa  møder 
Brændevinsbrænderen,  saa  sorger  jeg  altid  for 
at  faa  ham  paa  min  venstre  Haand,  og  saa 
stikker  jeg  Enden  af  min  venstre  Tommeltut 
saadan  indvendig  fra  op  gjennem  det  øverste 
Knaphul  paa  min  Frakke  og  vifter  ad  ham. 
Og  med  det  Samme  saa  kniber  jeg  det  ene 
Øie  til  og  lægger   Hovedet  saadan   rigtig  kjælenl 

paa  Siden  og  ryster  grumme  beklaveligt  paa  det. 
Saadan,  forstaar  De?« 

Her  udførte  Hr.  Bodmann  hele  den  nys  be- 
skrevne, komplicerede  Manøver  med  en  saa 
uimodstaaelig  Komik,  at  hans  Tilskuer  brast  i 
Skoggerlatter. 

»Se,  den  kan  Brændevinsbrænderen  jo  inte 
staa  for!«  vedblev  den  gamle  Garver,  kneisende 
af  berettiget  Stolthed  over  sit  geniale  Indfald. 
»Saa  bliver  han  helt  høirød  i  Gefjæset  og  glor 
paa  mig,  som  om  han  havde  Lyst  til  at  æde 
mig,  og  saa  storker  han  afsted,  lige  saa  gesvindt 
som  han  kan  slæbe  paa  sin  tykke  Agurk!  Um — 
um — um ! 

»Hør,  sig  mig,  Hr.  Bodmann!«  udbrød  Brix 
leende.  »Har  De  altid  været  i  den  Grad  Perle- 
venner med  Hr.   Hingstrup?« 

»Uf!  Jeg  har  aldrig  kunnet  fordrage  den 
gamle  Bævepels!«  spruttede  Bodmann  arrigt. 
»Og  ser  De,  Hr.  Lieutenant,  saa  var  det  jo,  at 
han  for  en  halv  Snes  Aar  siden  kom  ind  i 
Ligningskumsionen,  og  det  Første,  han  saa 
gjorde,  det  var  at  faa  mig  sat  hundrede  Kroner 
op  i  Skat!  Um — um — um!  Og  da  jeg  saa  gav 
Klage  ind  over  det,  saa  kaldte  han  mig  for  en 
Fedtemikkel,  fik  jeg  at  vide  af  en  af  de  andre 
Ligningskumsærer!  —  Men  jeg  skal  fedte  ham, 
kan  han  tro,  den  gamle   — .« 

»Ja,  men  var  Deres  Indtægter  da  ikke  voxet 

saa  godt,  at  det  nok  kunde  passe  med  det  Paa- 
læg? «  afbrød  Brix  ham  med  et  grumme  lystigt 
Ansigt. 

»Det  kan  godt  være,  at  de  var  det!«  ind- 
rommede Garveren  i  en  dybt  krænket  Tone.  »Jeg 
siger  slets  inte,  at  de  inte  var  det!  Men  det 
ligner  ligegodt  inte  noget  af  saadan  en  tyk 
Abrikos,  at  han  lige  straks  skal  gjøre  sig  vigtig 
og  faa  en  anden  En  til  at  betale  saa  meget  mere 
i  Skat,  bare  fordi  han  er  gaaet  hen  og  bleven 
Kumsær!  Um — nm — nm!  -  Og  saa  kaldte  han 
ni ig  for  en  Fedtemikkel!  Hæ!  —  Men  han  skal 
tage  sig  svært  i  Agt  for,  at  jeg  inte  gaar  hen  og 
fortæller  none  slemme  Fedtehistorier  om  ham ! 
For  jeg  har  adskillige  af  den  Kvaletet  paa  Lager, 
kan  De  bande  paa!    Um — um — um!« 

»Tror  De  virkelig,  at  der  bliver  saadan  en 
vældig  Stads  i  Byen  i  Anledning  af  Jubilæet?« 
spurgte  Brix  i  den  menneskekj ærlige  Hensigt 
at  lede  sin  Værts  Tanker  bort  fra  disse  kræn- 
kende Minder  og  ind  paa  mere  neutrale  Ene- 
mærker. 

Om  der  bliver?  raabte  Bodmann  ilter. 
Ja,  det  kan  De  roligt  lade  Dem  brandforsikre 
paa,  Hr.  Lieutenant!  Det  skal  anden  Faldsens 
den  taavelige  Abbetheker  nok  sørge  for!  Um  — 
um — um!  Kom  De  hen  i  Klubben  i  Overmorgen 
Aften,    saa    skal    De    bare    høre,    hvor   han    lader 

Knebberen  gaa  for  al  lokke  Folk  til  at  hoppe 
paa  den  Limpind!     Hæhæ!« 

»Skal  der  da  være  Generalforsamling  i 
Klubben?« 

»Ja,  saadan  ganske  privatnm,  forstaar  De!< 
svarede  Bodmann  hemmelighedsfnldt.  »Se,  vor 
Formand  derhenne,  Doktor  Kopp,  han  er  nu  en 
fornuftig  Mand,  som  magelig  ved,  at  just  inte 
alle  Mennesker  er  lige  optændte  af  Henrykkelse 
over  ham,  den  tykke  Brændevinsbrænder,  og 
derfor  vil  han  inte  have  Noget  med  de  Dele  at 
gjøre.  Ura — nm — um!  Men  vores  Næstformand, 
Abbethekeren,  han  er  jo  altid  saa  voldsomt  paa 
Tæerne,  saa  snart  det  bare  kommer  an  paa  at 
lave  Spisebal  og  Dansebal  og  deslige  Slags  der- 
henne. Og  i  de  sidste  fjorten  Dage  har  han  inte 
bestilt  Andet  end  som  at  rende  omkring  og 
hviske  og  tiske  saa  med  den  Ene  og  saa  med 
den  Anden  for  at  faa  dem  med  paa  at  lave  Fest 
for  Brændevinsbrænderen,  naar  han  nu  skal  til 
at  være  Jubelarius.  Og  paa  Mandag  skal  de  da 
samles  saadan  til  en  interemistisk  Baadsforsam- 
ling  henne  i  Klubben.  —  Se,  mig  har  Abbethe- 
keren jo  rigtignok  inte  beæret  med  nogen  særlig 
Indbydelse  til  den  Høitidelighed,  men  jeg  tror 
dog  ligegodt  nok,  at  jeg  giver  Møde,  for  jeg 
kunde  have  svær  Lyst  til  at  sige  et  borgerligt 
Ord  i  samme  Anledning.    Um — um — um!« 

»Ja,    Hr.    Hingstrup    og    Apotheker    Graus- 

gaarri  er  nok  meget  gode  Venner,«  heman-kede 
Brix,  hvem  dem  gamle  Garvers  Pérsonaloplys- 
ninger  morede  kosteligt.  »De  faar  jo  deres  Parti 
sammen  hver  Eftermiddag  henne  i  Klubben!« 

> Jøsses  ja!«  bekræftede  Hr.  Bodmann  med 
et  mefistofelisk  Grin.  »De  To  og  saa  Hr.  Kon- 
sulen! De  spiller  dem  en  finere  Trekantet,  som 
det  sig  sommer  og  anstaar  saadanne  fine  Folk! 
Um — lim — nm  !  Jeg  kan  nu  ligegodt  inte  faa  i 
mit  Hoved,  hvorfor  Ahhethekeren  inte  gaar  hen 
og  gifter  sig  med  Brændevinsbrænderjomfruen, 
siden  han  gjør  saa  svært  meget  af  hendes  Gamle! 
Møntsorter  har  de  jo  begge  To,  og  hun  tog  ham 
s  gu  med  Kyshaand,  hvad  Øieblik  det  skulde 
være.  For  naar  hun  hare  kan  faa  sig  en  Mand, 
saa  kommer  det  hende  mindre  an  paa,  enten 
han  saa  er  Generalkrigskumsær  eller  Skorstens- 
feier!  Men  bedre  er  dog  altid  bedre,  forstaar 
sig.  Og  Abbethekeren  er  jo  i  alle  Maader  en 
grumme  pæn  Mand,  det  maa  man  sige  til  hans 
Bos,  selv  om  han  forresten  er  en  løierlig  halv- 
tosset Dulremads!    Um — um — um!« 

»Hør!  Sig  mig  en  Ting  i  al  Fortrolighed, 
Hr.  Bodmann!  tog  Brix  nu  Ordet  med  en  po- 
lisk Blinken.  Tror  De  ikke,  at  Frøken  Hing- 
strup,  mellem  os  sagt,  har  saadan  hvad  man 
kalder  et  godt  Øie  til  Erik  Bølling?  Jeg  synes, 
det  ser  stærkt  ud  til  det,  naar  de  To  er  sammen!« 
Nei,   det  tror  jeg   slets    inte!     For  det  ved 

jeg  lige  saa  bestemt,  som  at  De  har  en  Bule 
oven  i  Hatten!«  erklærede  den  gamle  Garver  med 
en  høist  pudsig  Overlegenhed.  Men  hun  kan 
bide  sig  i  Øinene,  kan  hun!  Min  Ven  Erik,  han 
er  en  Dannemand!  Fuld  al'  Livfuldhed  og  Hu- 
mør og  immervæk  med  til  at  sla  e  et  Slag  for 
Fædrenelandet  baade  sammen  med  Gamle  og 
Unge!  Og  han  gaar  s'gu  aldrig  i  sine  livfødte 
Dage  hen  og  tager  saadan  en  Havgasse,  som 
hende,  om  hun  saa  kissemisser  aldrig  saa  galt 
for  ham,  det  kan  De  være  muggen  paa,  Hr. 
Lieutenant!  Og  det  vilde  da  ogsaa  være  evig 
Jammerskade,    det   er    sikkert    og   vist!  Men 

det  er  s'gu  inte  hanses  Hr.  Faders  Skyld,  at  de 
To  inte  er  bleven  klappet  sammen  alt  for  længe 
siden,  for  han  hører  jo  ogsaa  til  dem,  der  bukker 
og  skraber,  bare  de  ser  Brændevinsbrænderen 
stikke  Næsen   ind  ad  Døren!    Um — um — um!« 

»Aa  ja!  Det  gjør  han  nok,  efter  hvad  jeg 
har  set!«  lo  Brix.  »Men  nu  maa  jeg  min  Sandten 
o})  at  klæde  mig  om,  Hr.  Bodmann!  Jeg  skal 
spise  til  Middag  hos  Distriktslægens  om  en 
Time!« 

Hør,  Hr.  Lieutenant!  udbrød  Bodmann 
med  indsmigrende  Bøst,  idet  han  greb  den  unge 
Landinspektør  i  Armen.  Sig  mig  bare  en  Ting: 
hvorfor  kommer  De  aldrig  hen  i  Klubben  om 
Aftenen  og  svinger  et  lille  Bæger  sammen  med 
os    andre    glade   Svende?      De    er   jo    dog   ellers 

slets  inte  Spor  al  storagtig,  og  det  vilde  bestemt 
være  noget  for  Dem  at  komme  med  i  det  Rum- 
pen i  en  Gang  imellem!    Hæhæ!« 

»Ja,  Tak  for  Deres  smigrende  Mening  om 
min  ringe  Person,  Hr.  Bodmann!«  svarende  Brix 
hjærteligt  leende.  »Men  uheldigvis  ligger  det  nu 
engang  ikke  for  mig  at  svinge  den  Slags  skrøbe- 
lige Varer.  Jeg  foretrækker  ubetinget  et  Par 
forsvarlige  Haandvægte  til  det  Brug!  —  Far- 
vel, og  Tak  for  belærende  og  fornøielig  Under- 
holdning! 

Og  med  en  lystig  Hilsen  forsvandt  han  ind 
ad  Porten,  medens  den  gamle  Garver  blev  sid- 
dende og  se  efter  ham,  rystende  paa  Hovedet 
med  en  halvt  beundrende,  halvt  uf orsta aende 
Mine. 


VII. 
Fægteøvelserne  i  Doktorvillaen  vare  lykke- 
ligt komne  i  Gang  til  stor  Fornøielse  saavel  for 
de  to  Agerende  som  for  det  taknemlige  og 
stærkt  interesserede  Publikum,  der  overværede 
disse  krigerske  Idrætter.  Til  at  begynde  med 
havde  Brix,  der  var  en  øvet  Fægter,  indtaget  en 
temmelig  skjødesløs  Holdning  og,  halvt  legende 
med   sin  Fleuret,   været   saa  oplaget  af  at  beundre 

sin  nydelige  Modstå nderskes  smidige,  gratiøse 
Bevægelser,  at  han  kun  havde  anvendt  er  rent 
forsvindende  Del  af  sin  Opmærksomhed  paa 
at  parere  hendes  Angreb.  Men  næppe  havde 
hun  ført  nogle  lynsnare,  sikre  Stød  mod  ham, 
før  han  med  et  halvhøit:  »Det  var  som  Pokker!« 
uvilkaarligt  havde  stillet  sig  fuldstændig  korrekt 
en  garde,  hans  Blik  var  bleven  skarpt  og  spei- 
dende,  og  nu  havde  der  udspundet  sig  en  regu- 
lær Fægtning  efter  alle  Kunstens  Regler,  i  Løbet 
af  hvilken  Duppen  paa  Nellys  Fleuret  mere 
end  en  Gang,  under  Publikums  høilydte  Jubel, 
havde  plantet  sig  paa  hans  brede  Bryst.  Og 
da  den  unge  Mand  efter  Kampens  Slutning 
havde  sænket  sit  Værge  og  i  varme  Ord  udtalt 
sin  Anerkjendelse  af  sin  af  Iver  blussende  Mod- 
standerskes  Færdighed,  som  langt  overgik  hans 
dristigste  Forventninger,  var  det  bleven  enstem- 
migt vedtaget  af  samtlige  Tilstedeværende,  at 
det  vilde  være  aldeles  uforsvarligt,  om  Nellys 
utvivlsomme  Anlæg  for  denne  elegante  Sports- 
gren ikke  bleve  yderligere  uddannede  under  Brix's 
kyndige  Veiledning,  saa  ofte  hans  Tid  tillod  ham 
det.  Ja,  Tante  Laura  var  endog  bleven  i  den 
Grad  begeistret  over  Forestillingen,  at  hun  til  de 
Øvriges  ubeskrivelige  Fornøielse  svagt  havde  an- 
tydet Muligheden  af,  at  hun  selv  ikke  vilde  vise 
sig  helt  utilbøielig  til  at  lære  »at  staa  og  pirke 
med  saadan  en  Tingest.« 

Andendagen  e'fter  at  dette  nye  Numer  saa- 
ledes  var  ])leven  høitideligt  optaget  paa  Pro- 
grammet over  de  ingenlunde  faatallige  Forlystelser 
der  i  Huset,  finde  vi  om  Aftenen,  hen  ad  Otte- 
tiden, et  lille,  men  udvalgt  Selskab,  bestaaende 
af  Husets  Beboere,  Ægteparret  Borgstad  og  Brix 
grupperet  om  det  runde  Divanbord  i  Daglig- 
stuen, der  tog  sig  overmande  hyggelig  ud  i  det 
dæmpede  Skjær  frn  en  med  en  ma^gtig,  lyserød 
Skjærm  forsynet  Standerlampe,  der  var  anbragt 
i  Nærheden  af  Flygelet,  medens  en  lystig  Brænde- 
ild,  nok  saa  meget  antændt  i  dekorativt  Øiemed 
som  af  Hensyn  til  Temperaturen,  fra  den  hvide 
Kakkelovns  aabent  staaende  Dør  spredte  sine 
Hakkende  Lysstraaler  ud  over  det  tykke,  graa- 
blomstrede  Gulvtæppe. 

Man  kunde  absolut  ikke  mærke  paa  Stem- 
ningen i  den  lille  Kreds,  at  det  havde  været  en 
ualmindelig  bevæget  Dag  der  i  Huset,  og  dog 
maatte  dette  ubetinget  siges  at  have  været  Til- 
fældet. Og,  hvad  der  var  det  Mærkeligste  ved 
det  Hele,  det  var  den  stilfærdige,  monsterværdig 
artige  lille  Magister  Alfred,  der  havde  været 
den  rigtignok  høist  ufrivillige  Aarsag  hertil.  Vi 
skal  nu  nærmere  berette  denne  triste  Histories 
Sammenhæng. 

Blandt  andre  samfundsgavnlige  Institutioner 
eiede  den  lille  By  ogsaa  en  vel  renommeret  Real- 
skole, hvori  Doktor  Kopp,   i   Mangel   af  en  Latin- 

skoles  Havelse,  for  et  Par  Aar  siden  havde  ladet 
sin  Søstersøn  indtræde,  og  blandt  hvis  skinnende 
Lys  den  lille  Fyr  lige  fra  den  første  Dag  havde 
indtaget  en  fremragende  Plads.  Bemeldte  Skole 
var  beliggende  i  Byens  ud  mod  Fjorden  vendende 
Udkant,  kun  adskilt  fra  en  ærværdig  Klosterbyg- 
ning, der  nu  benyttedes  til  Friboliger  for  en  Del 
gamle  Koner,  ved  en  temmelig  stor,  i  frodigste 
Urskovtilstand  henliggende  Have,  til  hvilken 
Skolebygningens  Gavl  stødte  op,  og  som  ind 
mod  den  bag  sidstnævnte  Bygning  liggende,  rum- 
melige Legeplads  begrænsedes  af  et  godt  og  vel 
mandshøit  Plankeværk. 

Nu  var  det  blandt  Skolens  ældre  Disciple 
et  meget  yndet  Tidsfordriv  i  Frikvarteret  at  spille 
et  Parti  Langbolt,  og  under  Udøvelsen  af  denne 
Sport  hændte  det  selvfølgelig  hvert  Øieblik,  at 
en  kraftigt  slaaet  Boldt  forvildede  sig  ind  over 
Plankeværket  og  dumpede  ned  i  det  grønne 
Vildnis  hinsides  dette.  Naturligvis  voltigerede  i 
slige  Tilfælde  strax  en  tre,  lire  unge  Sportsmænd 
over  den  ubetydelige  Hindring,  som  Plankeværket 
frembød,  for  atter  at  indfange  Desertøren,  og 
under  disse  gymnastiske  Udflugter  kom  de  da 
temmelig  jævnligt  i  Nærheden  af  et  ældgammelt, 
en  Etages  Bindingsværks  Hus,  der  laa  midt  i 
Haven  og  formodentlig  engang  i  længst  for- 
svundne Dage  havde  fungeret  som  Bolig  for  en 
Gartner,    medens    det   nu   for   Tiden   ikke   tjente 

til  noget  somhelst  Andet  end  til  end  yderligere 
at  fremhæve  den  mildest  talt  høist  usoignerede 
Tilstand,  hvori  dets  Omgivelser  befandt  sig. 

1  en  lang  Aarrække  havde  dette  Naboskab 
ikke  medført  den  alier  fjærneste  Ulæmpe.  Men 
saa  vilde  Skjæbnen,  at  Synet  af  den  omtalte 
Rønne  for  en  Uges  Tid  siden  havde  født  en 
glimrende  Ide  til  Live  i  Hovedet  paa  en  ual- 
mindelig foretagsom,  femtenaarig  Ungersvend, 
der  nylig  var  indtraadt  i  Skolen.  Han  raison- 
nerede  nemlig  meget  følgerigtigt  som  saa:  Her 
staar  denne  gamle  Kasse  og  gjør  ikke  for  to  Øre 
Gavn,  men  falder  hare  mere  og  mere  sammen, 
for  hver  Dag  der  gaar.  Ergo  beviser  man  den 
en  ligefrem  Vennetjeneste  ved  at  hjælpe  den  til 
snarest  muligt  at  faa  Ende  paa  det  Stykke  Ar- 
beidel« 

I  den  paafølgende  Historietime  meddelte  han 
denne  Betragtning  til  sin  Sidemand,  der  strax 
blev  slaaet  af  dens  uangribelige  Rigtighed  og 
ufortøvet  lod  den  gaa  videre.  Og  Resultatet  var, 
at  i  næste  Frikvarter  stormede  de  tre  Fjerdedele 
af  Klassen  med  en  aldrig  tidligere  set  Hastighed 
ud  ad  Døren,  pilede  over  Skolegaarden  som  lige 
saa  mange  Fuldblods  Væddeløbere  og  vare  i  det 
følgende    Sekund    forsvundne  hag   Plankeværket. 

Og  nu  gik  der  en  Berending  løs  efter  alle 
Kunstens  Regler.  Stene  og  Murbrokker  fandtes  i 
sand    Overflod    rundt    omkring    i   (hæsset,    og    at 

der  ingen  overhængende  Fare  var  for  en  mulig 
indtrædende  Mangel  paa  Ammunition,  opdagede 
man  snart  ad  empirisk  Vei,  idet  nemlig  det  første 
Projektil,  der  ramte  Taget,  sendte  en  hel  Lavine 
af  gamle,  forvitrede  Tagsten  ned  paa  Jorden, 
hvor  de  knustes  i  tusinde  Stykker,  der  viste  sig 
i  en  fortrinlig  Grad  egnede  til  at  dirigeres  gjen- 
nem  de  i  alle  Regnbuens  Farver  spillende,  af 
Spindevæv  overtrukne  Ruder,  hvoraf  der  endnu 
fandtes  et  ret  respektabelt  Antal  siddende  i  de 
ormstukne,  skjævt  hængende  Vinduer.  Og  disse 
evige  Løier  fortsattes  nu  med  usvækket  Iver,  lige 
til  Lyden  af  Skoleklokken,  der  forkyndte  Fri- 
kvarterets Ophør,  foranledigede  Beleiringskorpset 
til  et  ilsomt  Tilbagetog  ad  samme  Vei,  ad  hvil- 
ken Fremrykningen  var  foregaaet. 

At  Efterretningen  om  denne  splinternye,  i 
en  ualmindelig  Grad  udsøgte  Forlystelse  med  en 
Stormvinds  Hastighed  gjennemfoer  samtlige 
Skolens  Klasser,  turde  det  være  temmeligt  over- 
flødigt at  oplyse.  Og  en  heller  ikke  synderlig 
overraskende  Følge  heraf  var  det,  at  da  Relei- 
rerne  den  næste  Dag  atter  rykkede  frem  mod 
Angrebsobjektet,  skete  dette  med  en  saa  betydelig 
forøget  Styrke,  at  den  dermed  i  Forbindelse 
staaende,  usædvanlige  Mennesketomhed  i  Skole- 
gaarden  meget  let  havde  kunnet  vække  Mistanke 
hos  den  inspektionshavende  Lærer,  hvis  han  ikke 
til  alt  Held    havde  været   saa   fordvbet  i  en  Me- 

ningsudvexling  med  en  Kollega  angaaende  et  den 
fbregaaende  Aften  indtruffet,  ualmindelig  interes- 
sant Tilfælde- i  L'hombre,  at  Ingen  af  de  to  Herrer 
havde  fundet  Anledning  til  at  offre  deres  nær- 
mere Omgivelser  nogen  nævneværdig  Opmærk- 
somhed, idet  de  stiltiende  gik  ud  fra  den  høist 
feilagtige  Forudsætning,  at  Alt  stod  lige  saa  fred- 
sommeligt og  roligt  til,  som  ellers. 

Og  imedens  arbeidede  Nedhrydningskorpset 
støt  og  energisk  løs  ikke  halvhundrede  Alen  fra 
dem,  under  Dækning  af  udstillede  Vagtposter. 
Sten  paa  Sten  susede  ned  i  Taget,  hvis  Beklæd- 
ning efterhaanden  reduceredes  mere  og  mere, 
medens  Beleirerne  samtidig  fik  et  stedse  friere 
Indblik  i  det  med  de  mest  forskelligartede  Vrag- 
stumper opfyldte  Loftsrum,  midt  i  hvilket  en 
stærkt  hældende,  sodet  Skorsten  ragede  op  gjen- 
nem  Træværket.  Buder  og  Vinduessprosser  gik 
al  Kjødets  Gang  som  Ofre  for  de  talløse  Projek- 
tiler, der  fra  alle  Sider  rettedes  mod  dem,  og 
da  det  saa  tilmed  lykkedes  en  af  Beleirerne  i 
Nærheden  af  Valpladsen  at  linde  en  ældgammel, 
syv,  otte  Alen  lang  Bjælke,  der  laa  skjult  mellem 
Græs  og  Buske,  saa  kom  der  først  rigtigt  Liv  i 
Tingene.  I  en  Haandevending  blev  den  halet 
frem  fra  sin  hidtil  upaaagtede  Tilværelse  af  en 
halv  Snes  kraftige  Ungersvende,  som  derefter 
stillede  sig  op  i  nogle  Skridts  Afstand  fra  del 
gamle    Hus    med    Bjælkens   forreste    Ende    rettet 

mod  dets  ene  Sidevæg.  Et  kort  Tilraab  lød,  og 
i  strygende  Karriere  gik  det  nu  lige  løs  paa 
Muren.  Resultatet  var  overvældende.  Et  helt 
Fag  af  det  gamle,  møre  Bindingsværk  deisede 
bagover  af  Forskrække  over  dette  uimodstaaelige 
Chok,  medens  samtidig  Halvdelen  af  de  unge 
Murbrækkere  gik  paa  Næsen  ved  af  bare  Ivrig- 
hed at  snuble  over  deres  egne  og  Kammeraternes 
Ben.  Endnu  et  Stormløb  udførtes  med  et  lige 
saa  tilfredsstillende  Udfald,  men  saa  lod  den 
forbistrede  Skoleklokke  allerede  sin  dumme  Ki- 
men høre,  og  Beleiringsarbeiderne  maatte  føl- 
gelig indstilles  for  denne  Sinde. 

I  hele  tre  Dage  var  denne  uforlignelige  Sport 
nu  bleven  drevet  med  en  grænseløs  Iver  og  Be- 
geistring  af  godt  og  vel  en  Trediedel  af  Skolens 
omtrent  firsindstyve  større  og  mindre  Disciple. 
Og  da  Xedbrydningskorpset  paa  den  fjerde  Dag 
-  den,  som  af  Skja'bnen  var  udset  til  at  gjøre 
Doktor  Kopps  Villa  til  Skuepladsen  for  saa 
megen  Sindsbevægelse  -  -  ved  Frikvarterets^  Be- 
gyndelse atter  fylkede  sig  om  Arbeidsstedet, 
kunde  dets  Medlemmer  med  berettiget  Stolthed 
se  tilbage  paa  de  allerede  opnaaede  Resultater 
af  deres  Virksomhed.  1  en  vid  Omkreds  vare 
de  i  Kampens  Hede  nedtraadte  Græsstraa  og 
Buske  oversaaede  med  Murbrokker,  Grus,  Glas- 
skaar  samt  Brædde-  og  Lægtestumper  af  alle 
Dimensioner,   og   midt   i   dette  Kaos   harvede  sig 

de  høist  skeletagtige  Rester  af  denne  gamle 
Ronu»\  af  hvis  Murværk  endnu  kun  den  ene 
Gavl  og  den  skjæve  Skorsten  befandt  sig  i  for- 
holdsvis uberørt  Tilstand. 

Naturligvis  havde  lille  Alfred  lige  saa  lidt 
som  nogen  Anden  af  Skolens  mere  besindige 
Elementer,  der  holdt  sig  fjærne  fra  Krigsskue- 
pladsen, i  de  forløbne  Dage  kunnet  undgå a  at 
faa  Ørerne  fyldte  med  de  eventyrligste  og  mest 
tillokkende  Beretninger  fra  denne,  uden  at  han 
dog  derved  et  eneste  Øieblik  havde  følt  sig  fri- 
stet til  ogsaa  at  lade  sig  indrullere  i  Beleirings- 
hærens  Rækker,  Og  da  Frikvarteret  den  oven- 
nævnte Dag  var  begyndt,  spadserede  den  stil- 
færdige lille  Fyr  som  sædvanligt  ganske  sindig 
frem  og  tilbage  i  Skolegaarden  i  Selskab  med 
en  jævnaldrende  og  ligesindet  Kammerat,  sammen 
med  hvem  han  af  alle  Kræfter  bestræbte  sig  for 
at  klare  et  indviklet  mathematisfc  Spørgsmaal, 
der  stod  paa  Dagsordenen  for  den  paafølgende 
Time.  For  tydeligere  at  dokumentere  Rigtig- 
heden af  sit  Synspunkt  i  Sagen,  greb  Alfred  nu 
ned  i  sin  Trøielomme  efter  et  Stykke  Papir, 
hvorpaa  han  den  foregaaen  de  Aften  havde  ned- 
skrevet en  hengere  Beretning  til  Løsningen  af 
nævnte  Spørgsmaal,  men  til  sin  store  Forbau- 
selse  fandt  han  ikke  det  Søgte.  Pludselig  kom 
han  imidlertid  i  Tanker  om,  at  han  forinden 
den    foregaaende  Times  Begyndelse  af  ren  Barm- 

hjærtighed  havde  laant  de  eftersøgte  Optegnelser 
ud  til  en  Klassekammerat,  hvis  mathematiske 
Begreber  befandt  sig  i  en  permanent  Tilstand 
af  den  beklageligste  Konfusion,  medens  han  der- 
imod til  Gjengjæld  havde  erhvervet  sig  Berøm- 
melse som  en  af  de  alier  Virksomste  blandt 
Nedbrydningskorpsets  yngre  Kræfter.  Og  medens 
denne  unge  Mand  saa  i  den  nys  afsluttede 
Geografitime  med  kun  meget  tvivlsomt  Held 
havde  bestræbt  sig  for  at  trænge  til  Bunds  i 
Arithmetikens  gaadefulde  Dybder,  havde  Skole- 
klokkens  forløsende  Klang  pludselig  kaldt  ham 
bort  til  den  ulige  mere  tiltalende  Beskjæftigelse 
at  arbeide  videre  paa  det  saa  vel  begyndte 
Demoleringsværk  ude  i  Haven,  og  naturligvis 
havde  han  saa  i  sit  Hastværk  rent  glemt  en  saa 
uvæsentlig  Ting  som  et  aflevere  de  laante  Op- 
tegnelser til  deres  Eiermand. 

Næppe  var  lille  Alfred  nu  kommen  til  det 
Resultat,  at  det  omtalte  Dokument  efter  al  Sand- 
synlighed befandt  sig  i  den  pligtforglemmende, 
p.  t.  murnedbrydende  Ynglings  Lomme,  før  han, 
uden  at  mæle  et  Ord,  til  sin  Kammerats  udelte 
Forbauselse,  benede  afsted,  det  Bedste  han  kunde, 
for  at  reklamere  sin  retmæssige  Eiendom.  Og 
da  det  ikke  laa  rigtigt  for  ham  at  voltigere  over 
Plankeværker,  dirigerede  han  sit  Løb  hen  mod 
en  Krog  af  Skolegaarden,  hvor  han  rent  tilfæl- 
digt havde  set,    at  Beleirerne,    for  at  lette  Kom- 

munikationen  bagud  fra  Angrebsobjektet,  i  de 
foregaaende  Dage  havde  aabnet  en  mod  Observa- 
tion nogenlunde  dækket  Breche  i  bemeldte  Hin- 
dring. 

Ligesom  han  naaede  denne,  lød  der  inde 
fra  Haven  et  vældigt  Brag,  ledsaget  af  et  jub- 
lende, mangestemmigt  Hurra.  Den  gamle  Gavl 
havde  nemlig  omsider  opgivet  længere  at  mod- 
staa  Fjendens  idelige  Anløb,  og  var  ramlet  sam- 
men i  hele  sin  Høide  for  en  energisk  Attake  af 
Stormbukken,  mærkeligt  nok  uden  at  sende  en 
eneste  Mursten  i  Hovedet  paa  sine  ubarmhjær- 
tige  Angribere. 

Nu  vilde  Skjæbnen  imidlertid,  at  Skolens 
Gymnastiklærer,  en  barsk,  forhenværende  Under- 
officer og  nuværende  Tolder  der  i  Byen,  som 
paa  denne  skjænesvangre  Dag  havde  Inspektion 
ude  i  Skolegaarden,  til  alt  Uheld  i  samme  Øie- 
blik  skulde  opholde  sig  i  Nærheden  af  det  om- 
talte Hul  i  Plankeværket,  og  da  lians  Høreorganer 
befandt  sig  i  bedste  Orden,  kunde  han  ikke  godt 
undgaa  at  blive  opskræmmet  ved  det  mægtige 
Rabalder  inde  fra  Haven.  Lynsnart  vendte  han 
sig  om  og  saae  i  samme  Nu  Alfreds  spinkle 
Skikkelse  forsvinde  ind  gjennem  Hullet.  Øie- 
blikkelig  gik  det  nu  op  for  ham,  at  der  paa  en 
eller  anden  Maade  maatte  være  Ugler  i  Mosen, 
og  i  ikke  uberettiget  Erkjendelse  af,  at  han  mu- 
ligvis   nok    kunde    behøve    kraftig  Assistance  for 

at  klare  Situationen,  ilede  han  i  fuldt  Løb  hen 
til  den  tæt  ved  liggende  Pedelbolig  for  at  kalde 
den  der  boende  Bestillingsmand  til  Vaaben, 
hvorefter  de  Begge  i  Forening  styrtede  afsted 
hen  mod  Plankeværket  og  uden  synderlig  Van- 
skelighed trængte  ind  gjennem  den  derværende 
Breche. 

Imidlertid  havde  Alfred,  tryg  ved  Bevidst- 
heden om  sin  absolute  Skyldfrihed,  med  raske 
Skridt  nærmest  sig  Kamppladsen,  ivrigt  speidende 
efter  sin  pligtforglemmende  Kammerat,  der  utvivl- 
somt maatte  betinde  sig  et  eller  andet  Sted  i  den 
tætte  Hob,  som  under  høirøstet  Jubel  opførte 
en  vild  Krigsdans  rundt  om  den  gamle  Kasses 
sidste,  sørgelige  Rester.  En  halv  Snes  Skridt 
herfra  snublede  den  lille  Fyr  imidlertid  over  en 
mørk  Sten  af  Størrelse  som  et  Par  knyttede 
Hænder,  og  da  han  rent  tilfældigt  kastede  et 
Blik  paa  denne,  opdagede  han  en  Eiendomme- 
lighed  ved  den,  der  øieblikkelig  tog  hele  hans 
Opmærksomhed  fangen.  I  en  Huling  paa  dens 
øverste  Flade  viste  sig  nemlig  nogle  stjærnefor- 
mede  Striber,  som  øiensynligt  hidrørte  fra  en 
Forstening,  og  for  nærmere  at  undersøge  dette 
interessante  Fænomen,  bukkede  han  sig  og  løf- 
tede Stenen  op. 

I  samme  Nu  følte  han  sig  grebet  i  Nakken 
af  en  kraftfuld  Haand,  og  en  bister  Stemme 
brølede : 

»Naa!  Det  er  min  Salighed  nogle  nette  Op- 
tøier,  I  Bengler  laver  herinde!  —  Aa,  Jørgensen! 
Løb  hen  til  Plankeværket  og  pas  paa,  at  ikke 
en  Eneste  af  de  Knægte  slipper  over  det,  før  vi 
har  faaet  hele  Banden  skrevet  op!« 

Afsted  foer  Pedellen  i  fuld  Fart,  og  nu  hen- 
vendte den  forbitrede  Gymnastiklærer  atter  sin 
Opmærksomhed  paa  den  lille  Fange,  som  han 
fremdeles  holdt  fast  i  Kraven,  medens  hele  Be- 
leiringsstyrken  stod  som  forstenet  af  Skræk  ved 
Synet  af  den  saa  uformodet  fremdukkede,  for 
sin  Strænghed  almindelig  frygtede  Lierer. 

»Og  Du  er  ogsaa  kommen  med  i  det  pæne 
Kompagni,  lille  Bang?«  buldrede  han,  idet  han 
ruskede  Alfred  dygtigt.  »Godt  var  det  da,  at  jeg 
fik  Kig  paa  Dig,  ligesom  Du  luskede  gjennem 
Hullet  som  en  anden  Rævemikkel,  saa  at  jeg 
kunde  træffe  hele  Sværmen  i  fuldt  Arbeide!  Men 
jeg  skal  muntre  Jer  Allesammen,  kan  I  bande 
paa!  -  -  Vil  Du  øieblikkelig  smide  den  Sten,  Din 
lille  Lømmel?« 

Med  den  gode  Samvittighed  lysende  ud  af 
Øinene  rakte  Alfred  corpus  delicti  op  mod  ham. 

»Jeg  stod  jo  bare  og  saae  paa  dette  Aftryk 
af  et  forstenet  Søpindsvin,  Hr.  Lundberg!«  for- 
klarede  han  ganske  rolig. 

Men  uheldigvis  var  den  brave  Gymnastik- 
lærers Organ  for  Forstaaelsen  af  palæontologiske 
Studier  kun   i  en  yderst  ringe  Grad  udviklet,  og 

følgelig  blev  han  blot  end  yderligere  opirret  ved 
denne  efter  hans  Opfattelse  høist  mislykkede 
Forklaring. 

»Du  kan  selv  være  et  Pindsvin,  Din  lille 
Løgnhals!«  brølede  han,  purpurrød  af  Vrede, 
og:  Svab!  klaskede  en  forsvarlig  Lussing  ned 
paa  den  lille  Fyrs  Kind,  der  ingensinde  tidligere 
var  bleven  Gjenstand  for  en  saa  ublid  Berøring. 
»March!  Afsted  med  Dig  hen  til  de  andre  Æsler! 
Og  hvis  I  ikke,  Alle  som  En,  bliver  trukket  op 
paa  Raadstuen  og  faar  Jeres  Agterspeile  pyntede, 
saa  er  der  s'gu  ikke  Spor  af  Retfærdighed  til  i 
denne  Verden!« 

Hulkende  af  Smerte  og  Krænkelse  listede 
stakkels  Alfred  afsted  hen  til  sine  nærmest  staa- 
ende  Lidelsesfæller,  der  modtoge  ham  med  nogle 
høist  ildevarslende  Blikke,  og  nu  paabegyndte 
den  bistre  Hr.  Lærer,  assisteret  af  Pedellen,  en 
omhyggelig  Folketælling  over  Beleiringskorpsets 
Medlemmer,  som  derefter  i  sluttet  Trop  og  under 
hans  Kommando  førtes  op  i  Skolens  Høitidssal, 
hvor  de  indtil  videre  interneredes,  medens  Hr. 
Lundberg  skyndsomst  ilede  ned  i  Lærerværelset 
for  at  aflægge  Rapport  til  Skolens  Styrer,  der 
hurtigst  muligt  indfandt  sig  for  at  holde  Dom 
over  Misdæderne.  Og  efter  et  skrapt  og  ind- 
gaaende  Forhør  kjendtes  det  øieblikkelig  for  Ret, 
at  samtlige  Nedbrydningskorpsets  Medlemmer 
burde  have  forbrudt  enhver  Andel  i  den  om  en 

Uges  Tid  forestaaende  halvanden  Dags  Efter- 
aarsferie,  der  ifølge  gammel  Hævd  pleiede  at  af- 
bryde den  lange  Læseperiode  mellem  Sommer- 
og  Juleferien,  samt  at  de  i  dette  Tidsrum  vilde 
være  at  underkaste  en  yderligere  skærpet  Skole- 
tugt  i  Form  af  forøget  Arbeidstid  i  Forbindelse 
med  Inddragelse  af  Frikvarterer  og  lignende  Be- 
hageligheder. 

Ogsaa  over  den  beklagelsesværdige  lille  Ma- 
gisiers Hoved  faldt  Dommen  i  sin  fulde  Stræng- 
hed,  thi  han  var  jo  bleven  grebet  med  Vaaben 
i  Haand,  og  havde  oven  i  Kjøbet  villet  forsøge 
at  luske  sig  fra  al  Delagtighed  i  de  stedfundne 
Misgjærninger  ved  at  fremsætte  en  Paastand,  der 
efter  Hr.  Lundbergs  uforgribelige  Overbevisning 
stod  i  den  skarpeste  Modstrid  med  Sandheden. 
For  hvordan  i  Alverden  skulde  der  vel  være 
kommen  et  Pindsvin  ind  i  en  Flintesten?  Det 
var  jo  dog  en  topmaalt  fysisk  Umulighed! 

Men  dermed  vare  Dagens  Gjenvordigheder 
endnu  langtfra  afsluttede  for  den  stakkels  lille 
Fyr.  Af  det  afholdte  Forhør  var  det  jo  nemlig 
med  uigjendrivelig  Klarhed  fremgaaet,  at  det  var 
ham,  der  havde  ledet  Gymnastiklæreren  paa 
Sporet  ind  til  Beleiringspladsen,  og  denne  op- 
rørende Kjendsgjærning  havde  selvfølgelig  vakt 
den  dybeste  Indignation  og  Harme  ikke  blot  hos 
samtlige  in  llagranti  grebne  Nedbrydere,  men 
Ogsaa  hos  de  alier  Heste  af  Skolens  øvrige  store  og 

smaa  Disciple,  for  hvis  Bevidsthed  et  saadant 
Forræderi  stod  som  den  sorteste  Forbrydelse, 
hvori  en  Kammerat  overhovedet  kunde  gjøre  sig 
skyldig.  Thi  naturligvis  var  det  ene  og  alene 
af  pure  Ondskabsfuldhed  og  for  at  gjøre  sig 
lækker  for  Lærerne,  at  saadan  en  skinhellig 
Tøsedreng,  der  ikke  en  eneste  Gang  tidligere 
havde  ladet  sig  se  inde  i  Haven,  pludselig  var 
stukket  derind,  da  han  saae  en  Lærer  i  Nær- 
heden af  sig.  At  han  saa  tilfældigvis  var  bleven 
filtret  med  ind  i  Begivenhedernes  skjæbnesvangre 
Udvikling,  var  ikke  en  Smule  mere  end  Løn  som 
forskyldt. 

Et  Udslag  af  denne  høist  logiske  Betragt- 
ningsmaade  var  det,  at  da  Alfred  efter  den  sidste 
Times  Afslutning  meget  mod  i  Hu  listede  ud  af 
Klassen  for  at  begive  sig  paa  Hjemveien,  blev 
han  ude  i  Korridoren  pludselig  taget  ved  Vinge- 
benet af  to  af  ældste  Klasses  mest  haandfaste 
Medlemmer,  der  uden  at  mæle  et  eneste  Ord 
halede  ham  ind  i  deres  Klasseværelse,  hvor  hans 
Tilsynekomst  hilstes  med  et  harmfnysende  Brøl 
fra  de  øvrige  der  forsamlede  15 — 16  Aars  Yng- 
linge. I  en  Haandevending  var  Hue  og  Tor- 
nyster revet  af  den  høit  grædende  lille  Fyr,  og 
i  næste  Minut  laa  han  selv  næsegrus  over  et  af 
Skolebordene,  fastholdt  i  Arme  og  Ben  af  kraft- 
fulde Hænder,  medens  rundt  omkring  ham  tal- 
rige Linealer   og  Livremine    bleve  gjorte  færdige 

til  Brug.  Situationen  syntes  kort  sagt  i  den  aller 
betænkeligste  Grad  at  bære  hen  mod  en  Lynch- 
ningsproces  i  Form  af  Strambuks.  Men  til  alt 
Held  afværgedes  Katastrofen  i  det  yderste  Øie- 
blik  ved  Tilsynekomsten  af  en  Lærer,  der  ved 
sin  Bortgang  fra  Klassen  tilfældigvis  havde  glemt 
en  Bog  oppe  paa  Kathederet,  og  denne  Omstæn- 
dighed frelste  den  stakkels  lille  Magister  helskin- 
det ud  af  hans  Plageaanders  Kløer. 

Det  ganske  naturlige  Resultat  af  al  denne 
Bedrøvelighed  var,  at  Alfred  returnerede  til  den 
hjemlige  Arne  i  tudbrølende  Tilstand,  hvorved 
han  indjog  sin  omsorgsfulde  Tante  den  værste 
Forskrækkelse,  som  hun  i  umindelige  Tider 
havde  faaet  i  Livet,  og  som  ingenlunde  blev 
mindre  derved,  at  det  foreløbig  viste  sig  komplet 
umuligt  for  hende  at  faa  den  krampagtigt  hul- 
kende Dreng  til  at  give  en  blot  nogenlunde  for- 
staaelig  Forklaring  af,  hvad  der  egentlig  var  i 
Veien.  1  sin  Kvide  kaldte  hun  nu  baade  Dok- 
toren og  Nelly  til  Assistance,  og  ved  forenede 
Anstrængeiser  lykkedes  det  dem  omsider  at  faa 
saa  temmelig  Klarhed  over  Situationen. 

At  sige,  at  Tante  Laura  blev  beroliget  her- 
ved, vilde  mildest  talt  være  mindre  korrekt. 
Tværtimod  spruttede  hun  værre  end  en  Trold- 
kjælling  af  Forbitrelse  saavel  mod  Lærerne  som 
mod  Disciplene,  der  havde  fordristet  sig  til  at 
behandle  hendes   lille  Yndling  men   en   saa  him- 

melraabende  Uretfærdighed.  Og  idet  hun  beærede 
begge  Parter  med  en  Række  Titler,  som,  brugte 
over  for  de  Paagj ældende,  med  den  største  Let- 
hed af  Verden  vilde  have  kunnet  skalle  hende 
mindst  en  halv  Snes  Injurieprocesser  paa  Halsen, 
søgte  hun  forgjæves  at  bevæge  sin  Mand,  der, 
skjøndt  ubehagelig  berørt  ved  Affæren,  dog  tog 
den  betydelig  roligere,  til  sporenstregs  at  gaa 
hen  til  Skolens  Bestyrer  og  kræve  en  eklatant 
Opreisning  for  den  lille  Magister.  Og  da  Dok- 
toren nu  i  de  blideste  Ord  forsøgte  at  bringe 
hende  til  at  indse,  at  han,  saaledes  som  Kjends- 
gjærningerne  nu  engang  forelaa,  ikke  blot  Intet 
vilde  kunne  udrette  herved,  men  endog  vilde 
gjøre  lille  Alfred  en  sand  Bjørnetjeneste,  havde 
saavel  han  som  Nelly  den  største  Møie  med  at 
afholde  hende  fra  selv  at  axle  sit  Skind  og  træde 
i  Skranken  for  den  forurettede  Uskyldighed. 

Men  Side  om  Side  med  den  brave  Doktor- 
frues rødglødende  Harme  sporedes  tydeligt  en 
anden,  næsten  endnu  mere  dominerende  Følelse, 
nemlig  en  ikke  ringe  Tilfredsstillelse  og  Stolthed 
over,  at  den  ellers  saa  stilfærdige  lille  Fyr  endelig 
engang  havde  været  med  til  rigtigt  Sjov,  om 
hans  Deltagelse  heri  end  maatte  kaldes  temmelig 
ufrivillig.  Og  denne  hendes  Sindsrørelse  gav  sig 
Udtryk  dels  i  en  Række  varme  Kjærtegn  og  dels 
i  en  Mængde  spendable  Tilbud  om  Sabler,  Ge- 
værer, Trommer,  Tinsoldater  og  lignende  krigerske 

Trøstemidler,  som  dog  til  hendes  store  Skuffelse 
viste  sig  aldeles  ude  af  Stand  til  at  gyde  Olie 
paa  Bølgegangen  i  hendes  Yndlings  fremdeles 
stærkt  oprørte  Sind.  Ja,  selv  et  af  hende  i 
Vidners  Paahor  afgivet  høitideligt  Løfte  om  at 
opfylde  det  første  Ønske,  han  fremsatte,  formaaede 
ikke  at  slukke  hans  grænseløse  Sorg  og  Kræn- 
kelse over  at  have  været  Gjenstand  for  en  saa 
ublid  og  ufortjent  Behandling.  Under  Graad  og 
Tænders  Gnidsel  sad  stakkels  Alfred  ved  Mid- 
dagsbordet, næsten  uden  at  røre  Maden,  hvilket 
ganske  naturligt  ogsaa  indvirkede  hæmmende 
paa  hans  Bordfællers  under  normale  Forhold 
aldeles  upaaklagelige  Appetit,  og  paa  samme 
triste  Humør  stod  Barometeret,  da  Borgstads  og 
Brix  hen  ad  Syvtiden  indfandt  sig  for  som  sæd- 
vanligt at  faa  sig  en  gemytlig  Aften  sammen  med 
den  muntre  Doktorfamilie. 

Men  til  alt  Held  viste  den  unge  Landinspek- 
tør sig  at  være  Mand  for  at  klare. Situationen. 
Efter  nemlig  først  at  have  siddet  et  helt  Kvarter 
med  Armen  om  Skuldrene  paa  sin  lille  Ven, 
med  hvem  han  stod  paa  en  meget  fortrolig  Fod, 
og  fortalt  ham  den  ene  haarreisende  Historie 
værre  end  den  anden  om  alle  de  gale  Streger, 
han  selv  havde  været  med  til  i  sine  Skoledage, 
og  om  alle  de  ubehagelige  Følger,  de  havde 
medført  for  ham  selv  og  de  andre  Deltagere, 
galoperede   han   skyndsomt  ind  til   Byens  største 

Boghandler,  fra  hvem  ham  faa  Minuter  efter 
vendte  tilbage,  medførende  en  smuk,  verdens- 
historisk Billedbog,  som  han  tilfældigvis  havde 
faaet  Øie  paa  nogle  Dage  tidligere.  Og  denne 
velvalgte  Gave  begeistrede  lille  Alfred  i  den  Grad, 
at  han  foreløbig  glemte  al  Sorg  og  Bedrøvelighed, 
medens  Tante  Laura  i  sin  Hjærtensglæde  over 
denne  afgjorte  Forandring  til  det  Bedre  foer  hen 
og  tog  Brix  om  Halsen,  idet  hun  høilydt  erklæ- 
rede ham  for  >  den  brillanteste  Karl  af  saadan 
en  lang  Lemmedasker  at  være,  som  hun  havde 
kjendt  i  sine  Dage.« 

Og  nu  sad  Selskabet  i  en  overmaade  ge- 
mytlig Passiar  omkring  Divansbordet,  medens 
den  lille  Magister  stille-fornøiet  havde  anbragt 
sig  paa  en  Stol  ved  Siden  af  Standerlampen, 
ivrigt  optaget  af  at  blade  i  sin  nye  Skat. 

»Hør,  Brix!  Lad  nu  være  at  sidde  og  kigge 
i  et  Kjøre  væk  paa  det  gamle  Uhr!«  udbrød 
Husfruen  leende,  da  den  unge  Mand  med  en 
bedrøvelig  Mine  for  tredie  Gang  vendte  sig  halvt 
om  og  kastede  et  Blik  hen  mod  Taffeluhret  paa 
den  hvide  Kakkelovnshylde.  »De  kommer  saagu' 
tids  nok  med  til  det  Vrøvlekonsilium !  Og  for- 
resten slipper  jeg  Dem  naturligvis  ikke  løs,  før 
De  har  faaet  en  Bid  Mad  og  en  Kop  Thevand!« 

»Ja,  Tante  Laura!«  sukkede  Brix.  »Jeg  for- 
sikrer Dem,  det  er  sandelig  ikke  for  min  For- 
nøielse,    at  jeg   forlader   Dem    for   at   gaa  hen  i 

Klubben.  Men  De  har  jo  selv  hørt,  at  jeg  har 
lovet  Doktoren  at  gaa  paa  Spioneri  for  ham!« 
Og  det  skal  De  have  Tak  for,  Brix!,  tog 
Doktor  Kopp  muntert  Ordet.  »Jeg  kan  ikke 
nægte,  at  det  vil  være  af  en  vis  Interesse  for 
mig  at  erfare,  hvilke  Galskaber  den  gode  Apo- 
theker  og  Konsorter  finder  paa  for  at  hædre  Hr. 
Hingstrup  paa  hans  Jubilæumsdag,  eftersom  jeg 
nu  engang  har  den  meget  tvivlsomme  Fornøielse 
at  være  Formand  for  Klubben,  og  følgelig  ikke 
slipper  for  at  figurere  ved  en  saa  høitidelig  Lei- 
lighed.« 

»Og  holde  Festtalen,  Hr.  Doktor!«  supplerede 
Borgstad  med  et  inderlig  fornøiet  Ansigt.  »Hvor 
det  maa  blive  en  taknemlig  Opgave  for  Dem  at 
opregne  og  udlægge  alle  de  Borgerdyder,  der 
smykker  en  saa  høit  fortjent  Samfundssføtte!« 

»Lad  være  at  sidde  der  og  drille  min  stakkels 
Mand,  De  ondskabsfulde  Person!«  raabte  Tante 
Laura  bistert.  »Kan  De  da  for  Pokker  ikke  faa 
i  Deres  tykke  Hoved,  hvor  pinligt  det  maa  være 
for  ham  at  skulle  staa  og  sige  Behageligheder 
til  en  Kavaler,  hvem  han  for  to  Aar  siden,  høielig 
mod  sin  Villie,  fortrængte  fra  Stillingen  som 
Klubformand,  da  han  blev  valgt  dertil  med  en 
dundrende  Majoritet  af  alle  de  Mennesker,  som 
ikke  længere  vilde  finde  sig  i  Hr.  Morten  Hing- 
strups  Vigtighed  og  Umedgjørlighed?« 

»Hør,  Hr.  Doktor!    Hvad  mener  De  om  for 

denne  ene  Gangs  Skyld  at  lade  Garver  Bod- 
mann  fungere  som  Festtaler?«  spurgte  Brix 
høitideligt.  :  Jeg  er  overbevist  om,  at  han  vilde 
skille  sig  særdeles  virkningsfuldt  ved  det  Hværv!« 

Hahaha!  lo  Doktor  Kapp,  lydeligt  sekun- 
deret af  de  Øvrige,  hvem  Brix  alt  tidligere  paa 
Aftenen  havde  frydet  ved  et  Beferat  af  den  Sam- 
tale, han  for  to  Dage  siden  havde  havt  med 
sin  Vært.  »Ja,  Brix,  i  saa  Fald  tror  jeg  virkelig, 
det  kunde  blive  den  livligste  Festlighed,  vi  nogen- 
sinde har  havt  i  Klubben.  Det  indrømmer  jeg 
Dem  gjærne! 

»Aa,  Lieutenant  Brix!  Gjør  endelig  Alt,  hvad 
De  kan  for  at  faa  en  rigtig  storstilet  Fest  sat  i 
Scene  til  Ære  for  Hr.  Hingstrup!«  bad  Nelly, 
klappende  i  Hænderne.  De  aner  ikke,  hvor 
jeg  glæder  mig  til  at  komme  med  til  et  Hot  Bal 
her  i   Byen! 

De    husker    da,    at    De    allerede    for    længe 
siden  har  lovet  mig  Borddansen,  Frøken  Nelly? 
udbrød  den  unge  Mand  hastigt  og  med  et  straa- 
lende  Blik   paa  hende. 

Ja,  vist  gjør  jeg  det! ;  erklærede  Nelly  lige 
saa  ivrigt.  Aa,  hvor  jeg  skal  more  mig!  — 
Naar  jeg  blot  maa  faa  danset  rigtig  meget!  — 
Lieutenant  Brix!  Tror  De,  Hr.  Erik  Bølling 
ogsaa  vil  beære  mig  med  et  Engagement?« 
spurgte    hun    med    et    skalkagtigt    Sideblik    paa 

den  til  venstre  for  hende  siddende  Landin- 
spektør. 

Knæk!  sagde  Tante  Lauras  Broderesaks, 
som  han  til  alt  Uheld  i  det  Samme  sad  og  legede 
med.  Og  i  haahløs  inkurabel  Tilstand  faldt  den 
ud  af  hans  Hænder  og  ned  paa  Gulvtæppet. 

Menneske  dog!  Hvordan  Pokker  er  det, 
De  sidder  og  hærer  Dem  ad?  huldrede  dens 
Eierinde,  da  Brix  med  et  grumme  ynkværdigt 
Ansigt  bukkede  sig  og  samlede  Stumperne  op. 
Min  gode  Saks,  som  jeg  har  kjøbt  og  betalt  i 
dyre  Domme  for  ikke  en  Uge  siden!« 

Jeg  beder  tusinde  Gange  om  Forladelse, 
Tante  Laura!  stammede  den  unge  Mand.  »Jeg 
kan  sandelig  ikke  begribe,  hvordan  det  gik  til!« 
»Saa?  Kan  De  ikke  det?  Hæ!«  spurgte  hans 
Veninde  ironisk.  Ikke  skulde  det  tilfældigvis 
være,  fordi  Pigebarnet  der  begyndte  at  snakke 
om  Erik  Bølling?  Det  er  da  i  hvert  Fald  den 
eneste  Forklaring,  som  kan  undskylde  Dem,  for 
hvis  jeg  sad  med  saadan  en  skrøbelig  Tingest 
i  Haanden  og  hørte  den  Laban  nævne,  kan  det 
saagu'  godt  være,  at  jeg  bar  mig  akkurat  lige 
saadan  ad!« 

.la,  sikkert  er  det,  at  Hr.  Erik  stadig  ud- 
vikler sig  mere  og  mere  i  Retning  af  al  blive  en 
komplet  Umulighed,  sagde  Doktoren,  rystende 
paå   Hovedet.      >I    Gaar   Middags    saae  jeg    ham 

f.  Ex.  komme  dinglende  i  betydelig  anløben  Til- 
stand ud  fra  Hotel   »Fønix«.« 

»Saa  er  det  saamæn  godt  for  ham,  at  han 
ikke  er  en  Aztek!«  lød  det  stilfærdigt  henne  fra 
den  lille  Magister. 

Denne  Bemærkning  fremkaldte  en  momen- 
tan Standsning  i  Konversationen,  medens  Alles 
Øine  rettede  sig  mod  den  sidste  Taler. 

»Hvad  er  det  Du  siger,  min  søde  Dreng?« 
spurgte  Tante  Laura  med  et  uroligt  Blik  paa 
sin  lille  Yndling,  som  om  hun  havde  ham  stærkt 
mistænkt  for  at  snakke  i  Vildelse. 

»Jeg  siger,  det  er  godt  for  ham,  at  han  ikke 
er  en  Aztek!«  gjentog  Alfred  roligt.  »Du  ved  jo 
nok.  Tante:  en  af  Mexikos  gamle  Beboere!« 

»Men  hvor  falder  Du  dog  paa  det,  Barn?« 
spurgte  hans  Tante  i  en  bekymret  Tone,  medens 
de  Øvrige  mere  og  mere  forbausede  stirrede  paa 
den  lille  Videnskabsmand. 

»Jo,  for  saa  var  han  bleven  dømt  til  Døden!« 
oplyste  denne  grumme  høitideligt  og  i  den  dy- 
beste Brysttone,  han  formaaede  at  opdrive.  »Det 
blev  Folk  altid  der  i  Landet,  naar  de  drak  sig 
fulde!« 

»Ja,  saa  er  det  unægtelig  et  sandt  Held  for 
Hr.  Erik,  at  han  ikke  er  bleven  født  som  Med- 
lem af  den  Nation!«  indrømmede  Doktoren  med 
en  hjærtelig  Latter,  som  meget  beredvilligt 
istemtes    af   de   Andre.      »Men    forresten    er   det 

mig  rent  ufatteligt,  hvor  Mennesket  faar  Penge 
fra  til  det  Leben,  han  fører.  Faderen  er  jo 
ganske  vist  en  velstaaende  Mand,  men  bliver 
Fyren  ved  paa  samme  Maade  som  hidtil,  saa 
forøder  han  da  Alt,  hvad  han  engang  kan  vente 
efter  ham,   længe  før  han  nogensinde  faar  det!« 

»Saa  er  det  saamæn  godt,  han  ikke  er  en 
Aztek!«  bemærkede  lille  Alfred  atter  meget  dyb- 
sindigt. 

Et  lydeligt  Udbrud  af  Munterhed  fra  hele 
Selskabet   modtog  denne  Udtalelse. 

»Men  hvorfor  dog,  Alfred?  hvad  mener  Du 
nu?«  spurgte  Tante  Laura  med  møisommeligt 
tilkæmpet  Alvor. 

»Jo,  for  saa  var  han  bleven  dømt  til  Døden! 
forklarede  den  lille  Fyr  ganske  fornærmet.     »Det 
blev    Folk   altid    der  i  Landet,    naar   de    forødte 
deres  Fædrenearv!« 

Denne  drakoniske  Bestemmelse  i  Aztekernes 
Lovbog  vakte  én  saadan  Lystighed,  at  det  varede 
en  god  Stund,  inden  Samtalen  paany  gled  ind 
i  et  mere  stilfærdigt  Spor,  og  atter  bragtes  for- 
skjellige  Meriter  paa  Bane,  hvormed  Hr.  Bølling 
junior  i  den  sidste  Tid  godhedsfuldt  havde  under- 
holdt sine  Bysbørn. 

Og  har  De  hørt,«  tog  Borgstad  omsider 
Ordet,  at  han  for  et  Par  Aftener  siden  vandt 
et  Væddemaal  fra  sin  Aandsbeslægtede  og  Busen- 
freund,    den    unge    Kjøbmand   Dahl,    ved    i    fuldt 

Maaneskin  at  spadsere  ud  til  Banegaarden  med 

en  Damehat  paa  Hovedet  og  en  opslaaet  Parasol 
over  sig?« 

Denne  Hr.  Eriks  nyeste  Genistreg  vakte  al- 
mindelig Fornøielse  blandt  Selskabet.  Og  næppe 
var  Latteren  forstummet,  før  den  lille  Magister 
atter  oplod  sin  Røst. 

»Saa  er  det  rigtignok  godt  for  ham,  at  han 
ikke  er  en  Aztek!«   udbrød  han  ganske  ivrig. 

Et  nyt  Latterudbrud,  hvori  ogsaa  Tante 
Laura  deltog  med  største  Uforbeholdenhed,  af- 
skar ham  foreløbig  fra  nærmere  at  motivere 
denne  sin  Udtalelse. 

Men  Barn  dog!  Saa  lad  os  være  i  Fred 
for  Dine  gamle  Azteker!«  stønnede  den  værdige 
Dame  omsider  ganske  aandeløs.  »Hvad  er  der 
nu  i  Veien  med  dem?« 

»Jo,  for  saa  var  han  bleven  dømt  til  Dø- 
den !«  forklarede  Alfred  grædefærdig.  »Det  blev 
Folk  altid  der  i  Landet,  naar  de  forklædte  sig 
som  et  andet  Kjøn!« 

Denne  interessante  kulturhistoriske  Oplys- 
ning fremkaldte  en  Storm  af  Munterhed,  som  i 
Styrke  og  Voldsomhed  endog  betydelig  overgik 
sine  Forgængere.  Men  omsider  stilnede  den  dog 
saa  meget  af,  at  Borgstad  med  betydelig  stak- 
aandet  Røst  kunde  rette  det  Spørgsmaal  til  den 
lille  Magister,  om  Aztekerne  da  i  det  Hele  taget 
kunde  foretage  sig  Noget  somhelst,  uden  at  ud- 

sætte  sig  for  den  ubehagelige  Mulighed   at  blive 
dømte  til  Døden. 

»Jo — o!«  besvarede  den  lille  Fyr  dybt  krænket 
hans  Interpellation.  »Ryge  Cigar  og  drikke  Cho- 
kolade og  ofre  til  Guderne.  Men  saa  var  det 
dødsdømte  Mennesker,  de  ofrede!« 

Og  atter  brod  Stormen  løs  i  sin  fulde  Kraft 
og  umuliggjorde  foreløbig  enhver  yderligere 
Tankeudvexling.  Men  efter  en  rum  Tids  Forløb 
lykkedes  det  dog  endelig  Tante  Laura  saa  nogen- 
lunde at  gjenoprette  Alvoren  for  sit  eget  Ved- 
kommende. 

Lad  dog  være  at  gjøre  Drengen  flov,  I 
Grinebidere!«  stønnede  hun,  tørrende  sine  Øine 
og  Kinder.  Det  kan  jo  godt  være,  at  de  gamle 
Mennesker  ikke  har  havt  bedre  Forstand  end  at 
give  saadan  nogle  skruptossede  Love.  Men  det 
kan  Barnet  da  virkelig  ikke  gjøre  for!« 

Et  nyt,  jublende  Latterudbrud  modtog  denne 
ubestridelige  Sandhed,  i  hvilken  Anledning  Alfred 
blev  i  den  Grad  fornærmet,  at  han  til  Trods  for 
sin  Tantes  og  de  Øvriges  ihærdige  Bestræbelser 
for  at  holde  ham  tilbage,  greb  sin  kjære  Billed- 
bog og  forsvandt  i  Retning  af  sit  Værelse  i  stærkt 
surmulende  Tilstand. 

I  næste  Øieblik  aabnedes  Døren  ud  til  For- 
værelset, og  ind  traadte  Professor  Wallner,  som 
efter  adskillige  Gange  uden  Held  at  have  for- 
søgt at  forberede  sin  Tilsynekomst  ved  en  stadig 


176 


stærkere  Banken,  endelig  havde  taget  den  meget 
fornuftige  Beslutning  at  vise  sig  paa  Scenen  uden 
at  oppebie  nogen  direkte  Opfordring  dertil.  Men 
næppe  var  han  naaet  et  Skridt  ind  paa  Gulv- 
tæppet, før  han  aldeles  perplex  standsede  og  gav 
sig  til  at  stirre  afvexlende  paa  det  lystige  Sel- 
skabs Medlemmer. 

»God  Aften,  brave  Professor!  Værs'god  at 
trine  nærmere!«  raabte  Husfruen  ham  gemytligt 
i  Møde  med  en  indbydende  Haandbevægelse. 
»Bryd  Dem  bare  aldrig  om,  at  vi  sidder  her  og 
fjanter  som  en  Flok  uvorne  Unger!  —  Tænk 
Dem:  Alfred  skal  sidde  halvanden  Dag  over  i 
Skolen!  tilføiede  hun  i  en  Tone,  som  om  en 
mere  udsøgt  Hædersbevisning  ikke  let  kunde 
være  bleven  hendes  lille  Kjæledægge  til  Del. 

Det  gav  formelig  et  Sæt  i  Professoren,  hvis 
Underlæbe  skjød  sig  til  Veirs  i  Karpeform, 
medens  han  over  Guldbrillerne  tilkastede  sin 
Veninde  et  Blik,  det  syntes  at  antyde,  at  hans 
Tillid  til  hendes  mentale  Tilstand  var  bleven  i 
en  betænkelig  Grad  rokket  ved  denne  hendes 
Meddelelse. 

»Hva  —  hvorledes?  —  Hvad  mener  De, 
bedste    Frue?  Jeg    forstaar    Dem    sandt    for 

Dyden  ikke!  stammede  han  endelig,  helt  be- 
tuttet. 

»Jo!  Han  har  været  med  til  at  rive  et  Hus 
ned!«    forklarede  Tante  Laura   saa  freidigt,   som 

om  man  vanskeligt  kunde  vie  en  mere  samfunds- 
gavnlig Virksomhed  sine  Kræfter. 

Professor  Wallner  saae  om  muligt  endnu 
mere  uforstaaende  ud  end  før,  og  rettede  i  sin 
Kvide  et  saa  ynkeligt,  Hjælp  søgende  Blik  paa 
Doktoren,  at  denne  nu  forbarmede  sig  over  ham 
og  halvt  leende,  halvt  ærgerlig  gav  ham  en 
kortfattet  Skildring  af  del  uheldige  Sammenstod 
af  Omstændigheder,  for  hvilke  den  lille  Magister 
var  bleven  et  beklagelsesværdigt  Offer. 

Professoren  foer  imedens  frem  og  tilbage 
paa  Gulvet  med  stedse  voxende  Hastighed,  hvert 
Øieblik  rettende  paa  Brillerne  og  halende  febrilsk 
op  i  sine  høist  umoderne  Flipper,  medens  han 
af  og  til  lod  et  kort,  indigneret  Udraab  høre. 

Men  det  er  jo  det  rene  Barbari!  Det  er 
jo  den  mest  himmelraabende  Uretfærdighed!« 
galede  han  omsider  helt  oppe  i  sin  tynde  Falset- 
stemmes høieste  Registre,  idet  han  brat  standsede 
foran  sin  Ungdomsven.  Og  det  vil  Du  linde 
Dig  i,  Kopp?  —  Gaa  dog  endnu  den  Dag  i 
Morgen  hen  og  sig  de  Mennesker  Din  oprigtige 
Hjærtensmening  om  deres  Optræden  —  og 
navnlig    da    denne    Mand  hvad    er    det    nu, 

han    hedder?       -    der  agerer  Bestyrer   for  denne 
—  hm  —  Realskole!« 

»Hør!  —  Hvad  sagde  jeg,  Markus V  raabte 
Tante  Laura  triumferende.  Wallner!  De  er  en 
rigtig  gammel   Knop  af  en  Professor,  er  De!    Del 

Provindsllv.  12 


178 


skal  De  faa  Attest  paa  af  mig,  hvad  Dag  De  vil 
have  det!« 

Og  atter  maatte  Doktoren  i  Gang  med  at 
udvikle  sine  Grunde  til  at  ville  forholde  sig 
neutral  i  denne  bedrøvelige  Affære,  hvilket  han 
gjorde  med  saa  uimodsigelig  Vægt,  at  selv  den 
dybt  forargede  Professor  Intet  fandt  at  indvende 
mod  hans  Argumenter. 

»Ja!  Det  kommer  der  ud  af  at  betro  saa- 
danne  halvstuderede  Personer  et  saa  eminent 
begavet  og  lærelystent  Barn  som  lille  Alfred!« 
raabte  Wallner  fnysende  af  Harme  og  fremdeles 
galoperende  op  og  ned  ad  Gulvet.  »At  tænke 
sig:  en  Gymnastiklærer!  —  Et  Menneske,  der 
sandsynligvis  ikke  kan  stave  sig  gjennem  den 
alier  simpleste  græske  Sætning!  En  Ignorant, 
der  sikkert  aldrig  i  sine  Dage  har  hørt  Perikles' 
og  Fidias'  Navn  nævne!  -  Han  vover  at  be- 
skylde et  saadant  Barn  for  at  fare  med  Usand- 
hed! —  Aa,  det  er  til  at  blive  desperat  over!  — 
Aldrig  nogensinde  vilde  Sligt  kunde  hændes  i 
en   Latinskole!  Vel,  Kopp?  —  Har  jeg  ikke 

Bet,  Hr.   Borgstad?  -  -  Ikke  sandt,  Hr.  Brix?  - 
Naa,    undskyld!     De  er  jo  ikke  Student,  husker 
jeg  nu!«  -  -  tilføiede  han  nedladende  og  med  et 
beklagende    Blik    paa    sidstnævnte    unge   Mands 
gemytlige  Ansigt. 

»Lad  De  bare  ham  være  god,  som  han  er!« 
brummede  Tante  Laura  bistert.      >Han  kommer 

saagu"  magelig  gjennem  Verden  uden  Assistance 
af  Deres  gamle  mugne  Grækere  og  Latinere, 
skal  De  se!« 

Og  hvem  ved,  hvilken  uhodelig  Skade 
disse  Mennesker  allerede  kan  have  anrettet  i  et 
saa  bly  og  følsomt  Sind  som  stakkels  lille  Al- 
freds!« vedblev  Professoren,  fuldstændig  igno- 
rerende sin  Venindes  Bemærkning.  »Maaske  har 
de  ved  deres  Brutalitet  forskræmt  ham  i  den 
Grad,  at  han  aldrig  mere  faar  den  rette  Tillids- 
fuldhed og  Fortrolighed  over  for  sine  Lærere! 
Maaske  —   — . 

Nei,  hør  nu,  min  gode  Wallner!«  tog 
Tante  Laura  Ordet  med  en  høist  energisk  Mine. 
Maa  jeg  paa  det  Bestemteste  have  mig  frabedt, 
at  De  anser  min  Dreng  for  saadan  en  ynkelig 
Pjalt,  at  han  skulde  gaa  rent  fra  Sands  og  Sam- 
ling, bare  fordi  han  faar  en  Lussing,  som  han 
tilfældigvis  ikke  har  fortjent,  eller  at  han  skulde 
gaa  og  hænge  med  Næbet  Besten  af  sit  Liv, 
fordi  han  skal  sidde  og  brumme  en  halvanden 
Dags  Tid  henne  i  Skolen!  --  Vil  De  holde  Deres 
Fingre  Ira  mit  Broderegarn!« 

Med  dette  Udraab  snappede  hun  en  Dukke 
karmoisinrødt  Garn  ud  af  Haanden  paa  Profes- 
soren, ligesom  han  med  megen  Grundighed  gav 
sig  i  Færd  med  at  filtre  det  sammen  i  den  størst 
mulige  Vildrede. 

Lu    Dreng    skal    være    en    Dreng   og    ingen 

gammel  Mumie  af  en  Læsemaskine!«  vedblev 
hun  iltert,  idet  hun  skyndsomst  transporterede 
hele  sin  Garnbeholdning  udenfor  sin  lærde  Vens 
Rækkevidde,  hvorefter  han  øiehlikkelig  greb 
Nellys  Elfenbens  Naalehus  og  begyndte  at  lege 
med  det,  selvfølgelig  uden  at  have  fjærneste 
Anelse  om,  hvad  han  tog  sig  for.  »Og  hvis  jeg 
en  skjøn  Dag  fik  at  vide,  at  lille  Alfred  havde 
været  med  til  at  levere  en  regulær  Bataille  paa 
Knytnæver  eller  til  at  sende  den  Idiot  af  en 
Skolebestyrer  en  ordentlig  Snebolt  i  Nakken, 
saa  vilde  jeg  blive  meget  gladere  over  det,  end 
om  De  havde  proppet  ham  fuld  af  Latin  og 
Græsk  lige  til  Mundingen,  ved  De  det!  For  det 
vilde  være  et  Bevis  paa,  at  der  var  mere  Humør 
i  Fyren,  end  jeg  hidtil  har  troet!  Og  det  vilde 
tyde  paa,  at  der  maaske  med  Tiden  kunde  blive 
en  rask  Soldat  ud  af  ham,  og  ikke  en  duknak- 
ket Læsehest,  hvad  jeg  desværre  er  bange  for, 
at  der  nu  er  mest  Udsigt  til!  -  -  Saa!  Nu  staar 
Mennesket,  saa  sandt  jeg  er  en  ærlig  Kone, 
og  strør  Pigebarnets  Synaale  ud  over  hele  Gulv- 
tæppet ! « 

Ganske  rigtigt  var  det  omsider  lykkedes  Pro- 
fessoren at  faa  Laaget  paa  Nellys  Naalehus  truk- 
ket af,  saa  at  hele  dettes  Indhold  dryssede  ud 
over  hans  ubehændige  Fingre.  Og  i  næste  Øie- 
blik  laa  Tante  Laura,  brummende  af  alle  Kræfter, 
og    samtlige    de  Unge,    som    hidtil    havde  siddet 

og  tilkastet  hverandre  nogle  grumme  lystige 
Blikke,  paa  alle  Fire  nede  paa  Gulvet  under 
ivrig  Søgen  efter  de  undslupne  blanke  Smaa- 
tingester,  medens  Doktoren  hjærteligt  leende  var 
Tilskuer  ved  dette  bevægede  Optrin. 

Gaa  væk  med  Dem,  De  keitede  Hanfolk! 
raabte  den  bistre  Dame,  da  den  uheldige  Pro- 
fessor med  en  noget  Hov  Mine  beredte  sig  til 
ogsaa  at  assistere  ved  denne  møisommelige  For- 
retning. »Sæt  Dem  ned  der  ved  Siden  af  min 
Mand,  og  rør  Dem  ikke  af  Stedet!  Saa  gjør  De 
da  ingen  Ulykker  saa  længe!« 

Omsider  var  Naaleindsamlingen  lykkeligt 
tilendebragt,  og  Selskabet  indtog  atter  deres  tid- 
ligere Pladser. 

»Se  saa!  Nu  tænker  jeg  da  ikke,  at  Nogen 
af  os  denne  Gang  skal  faa  Synaale  op  i  Skan- 
kerne til  Ære  for  den  klassiske  Videnskabelig- 
hed! erklærede  Tante  Laura  ironisk  og  med  et 
sidste  speidende  Blik  hen  ad  Gulvtæppet, 

Min  gode  Frue!  De  talerom  den  klassiske 
Videnskab,  ganske  som  De  har  Forstand  til!« 
spruttede  Wallner,  blussende  af  Ilterhed.  »For 
hvis  De  —  — ! 

.la,    det    gjør   jeg  netop,    min   gode   Mand! 
afbrød    hans    stridbare    Veninde    ham,    reisende 
lioistcr    for  Alvor.        Og  den    Forstand   agter   jeg 
med   Deres  Tilladelse  aldeles  ikke  at  bytte  bort, 
selv    med   den   mest  dobbeltsaalede   Professorfor- 


182 


stand,  for  jeg  tror  næppe,  at  hverken  min  Mand 
eller  De  eller  Nogen  af  de  andre  Størrelser,  der 
sidder  her  og  griner  af  os,  vilde  være  synderlig 
tjent  med  det  Bytte,  kan  jeg  fortælle  Dem!« 

»Men  De  fatter  ikke,  at  min  Videnskal) 
aahner  saa  vidtstrakte  Horizonter,  som  ingen 
anden!  raabte  Professoren,  idet  han,  som  sæd- 
vanlig naar  han  blev  rigtig  ivrig,  med  en  lyn- 
snar Bevægelse  strakte  sin  høire  Haand  med  alle 
fem  Fingre  udspilede  frem  mod  sin  Modstan- 
derske,  for  i  næste  Øieblik  at  trække  den  i 
knyttet  Tilstand  tilbage  til  Skulderen,  medens 
han  samtidig  begravede  sin  Hage  i  det  hvide 
Halstørklæde  og  sendte  hende  et  glubende  Blik 
ud  over  Brillerne.  »De  aner  ikke,  min  gode 
Frue  —  — .« 

»Lad  være  at  gramse  efter  mig,  siger  jeg!« 
buldrede  Tante  Laura,  tjattende  efter  hans  Haand, 
der  nu  atter  fløi  frem  mod  hende.  »Jeg  aner  — « 
her  brast  hun  i  en  hjærtelig  Latter,  »at  det  er 
gyselig  dumt  af  mig  at  spilde  et  eneste  Ord 
mere  paa  saadan  et  stædigt  Uhyre  af  en  Bogorm 
som  Dem!  —  Kom  nu  her,  gamle  Professor!« 
vedblev  hun,  idet  hun  reiste  sig,  greb  hans  Arm 
og  halede  ham  op  fra  Stolen.  »Og  lad  os  gaa 
ind  og  faa  os  en  Kop  Thevand,  saa  kommer  de 
andre  Grinebidere  nok  bagefter!  —  Vi  To  er  jo 
dog    alligevel  Perlevenner,    selv   om    vi  ogsaa  en 

Gang  imellem  ryger  i  Haartotterne  paa  hinanden! 
Ikke  sandt? 

Jo,  kjære,  bedste  Frue!  Det  vilde  sandt 
for  Dyden  være  en  af  de  største  Sorger,  der 
kunde  ramme  mig,  hvis  vi  ophørte  at  være  det! 
forsikrede  Professor  Wallner  rørt  og  klappende 
hendes  Haand,  idet  de  med  hinanden  under 
Armen  gik  hen  mod  Spisestuen.  De  kan  jo 
ikke  gjøre  for,  at  De  er  et  Fruentimmer,  og 
følgelig  savner  Betingelserne  for  at  fatte  Viden- 
skabens uvurderlige  Betydning! 

»Hahaha!«  skoggerlo  Doktorfruen,  høilydt 
akkompagneret  af  de  Øvrige.  »Nei,  Wallner! 
Nu  opgiver  jeg  Dem!  De  er  og  bliver  dog  en 
uforbederlig  gammel  Grobian!« 

Og  snart  efter  sad  det  lille  Selskab  i  den 
gemytligste  Stemning  leiret  om  det  hyggelige 
Thebord. 


VIII. 
Oppe  i  Hovedgaden,  midt  for  det  store  Torv, 
kneisede  en  pyntelig,  to  Etages  Facade  af  røde 
Mursten  med  sandstensindfattede  Vinduer,  og 
over  hvis  brede,  dobbeltfløiede  Indgangsdør  man 
i  store,  forgyldte  Bogstaver  heste  det  meget 
Levende  Navn  Enigheden  .  Del  var  med  en 
vis     smerteblandet     Tilfredsstillelse,     at     Byens 

Bedsteborgere,  der  selvfølgelig  Alle  som  En  vare 
Medlemmer  af  Klubben,  lier  satte  Foden  under 
deres  eget  Bord,  eftersom  det  nemlig  var  en 
ubestridelig  Kjendsgjærning,  at  dette  ingenlunde 
var  dem  nogen  billig  Fornøielse,  ligesom  det  da 
ogsaa  for  alle  Tilreisende  var  en  Kilde  til  udelt 
Forundring,  at  en  saa  lille  Stump  By  kunde  til- 
lade sig  den  Flotbed  at  holde  egen  Klubbygning 
i  Stedet  for,  som  sædvanligt  under  slige  smaa 
Forhold,  i  al  Beskedenhed  at  skaffe  nævnte 
uundgaaelige  Institution  Husly  ved  Leiemaal  i 
et  af  Byens  Hoteller. 

I  mange  Herrens  Aar  havde  dette  betydelig 
mere  økonomisk  Arrangement  da  ogsaa  været 
bragt  i  Anvendelse  for  Klubben  »Enigheden«s 
Vedkommende,  og  dens  i  Betning  af  Komfort 
ikke  synderlig  forvænte  Medlemmer  havde  be- 
fundet sig  overmaade  vel  i  fire  temmelig  til- 
røgede Værelser,  som  for  en  forholdsvis  meget 
rimelig  Leiesum  havde  staaet  til  deres  uind- 
skrænkede Baadighed  i  det  gamle,  ærværdige 
Hotel  Fønix«.  Men  saa  vilde  Skjæbnen,  at 
en  alderstegen,  rig  Pebersvend,  der  i  Løbet  af 
sine  sidste  fem  og  tyve  Livsaar  havde  tilbragt 
gjennemsnitlig  mindst  de  tre  Fjerdedele  af  sine 
vaagne  Timer  i  bemeldte  Lokaler,  i  taknemlig 
Ihukommelse  af  de  der  nydte  Glæder  havde 
været  saa  letsindig  at  testamentere  Klubben  en 
halv  Snes   tusinde  Kroner.     Denne  sensationelle 

Begivenhed  var  indtruffet  for  omtrent  fem  Aar 
siden,  medens  nævnte  Samfund  nød  Æren  af  at 
have  Hr.  Fabrikant  Hingstrup  i  Spidsen  for  sin 
Bestyrelse,  og  denne  meget  myndigt  anlagte 
Herre  havde  da  straks  været  paa  det  Bene  med, 
at  der  maatte  gjøres  noget  Extra  i  Anledning  af 
den  Velstand,  der  saa  uformodet  var  dalet  ned 
i  den  hidtil  ikke  særlig  stærkt  forsynede  Klub- 
kasse. Som  Følge  heraf  lykkedes  det  ham  i 
Løbet  af  forholdsvis  kort  Tid  at  aabne  Øinene 
hos  det  ikke  ringe  Antal  Tilhængere  og  Be- 
undrere, som  han  talte  blandt  Medlemmerne, 
for  en  Masse  til  Dato  ganske  upaaagtede  Mangler 
og  utidssvarende  Forhold,  der  klæbede  ved  den 
hidtil  bestaaende  Tingenes  Tilstand,  og  ved  en 
et  Par  Maaneder  senere  indvarslet  extraordinær 
Generalforsamling  opnaaede  han  over  Halvdelen 
af  de  fuldtalligt  mødte  Medlemmernes  Stemmer 
for  et  af  ham  stillet  Forslag  om  at  opsige  Leie- 
maalet  i  Hotel  »Fønix«,  kjøbe  en  ualmindelig 
heldigt  beliggende  Eiendom,  der  netop  var  til 
Salg,  og  indrette  denne  udelukkende  til  Brug  for 
Klubbens   Medlemmer. 

Uheldigvis  fordredes  der  imidlertid  ifølge  de 
gjældende  Vedtægter  mindst  tre  Fjerdedele  af 
Stemmerne  til  Gjennemf øreisen  af  et  saa  epoke- 
gjørende  Porslag,  og  denne  Majoritet  viste  det 
sig  umuligt  at  tilvejebringe,  til  Trods  for  Hr. 
II ingstrups    og    hans    ihærdige    Adj utants,    Apo- 

theker  Grausgaards  energiske  Anstrængelser.  Men 
nu  udfoldede  Hr.  Formandens  overlegne  Be- 
gavelse i  Retning  af  at  bortrydde  slige  ubehage- 
Hindringer  sig  i  sin  skjønneste  Blomst.  I  Løbet 
af  forbausende  kort  Tid  formaaede  han  nemlig 
ved  Hjælp  af  de  urimeligste  Fordringer  og  en 
Række  konsekvent  gjennemførte  Trakasserier  at 
gjøre  Helvede  saa  hedt  for  Hotellets  skikkelige 
Vært,  at  denne  en  skjøn  Dag  sendte  Bestyrelsen 
for  Klubben  »Enigheden«  en  rødglødende  Skri- 
velse, hvori  han  i  meget  lidet  diplomatiske  Ud- 
tryk snarest  muligt  bad  sig  fritaget  for  længere 
at  nyde  Æren  af  at  huse  bemeldte  Forening 
under  sit  ellers  saa  gjæstfrie  Tag. 

Nu  havde  Hr.  Hingstrup  Spillet  gaaende. 
Atter  sammenkaldtes  en  extraordinær  General- 
forsamling, paa  hvilken  Forhandlingerne  førtes 
med  en  Livlighed,  der  i  en  betænkelig"  Grad  nær- 
mede sig  til,  hvad  der  i  vore  Dage  berettes  fra 
de  lovgivende  Kamre  i  visse  europæiske  Stater, 
og  hvor  endog  slige  Skræmmebilleder  som  Klub- 
bens fuldstændige  Ophævelse  dukkede  frem  i 
Horizonten.  Men  Enden  paa  det  Hele  blev  dog, 
takket  være  nogle  vankelmodige  Medlemmer,  der 
lode  sig  intimidere  af  den  diktatoriske  Formands 
Løvebrøl  og  truende  Gebærder,  at  hans  Forslag 
gik  igjennem  med  en  Stemme  over  det  høist  for- 
nødne Antal,  hvorefter  Bestyrelsen  det  vil 
sige:   Hr.  Hingstrup  -  -  ufortøvet  gik  i  Gang  med 

Erhværvelsen  af  den  attraaede  Eiendom  og 
dennes  i  alle  Maader  tidssvarende  og  komfor- 
table Omdannelse  til  Klublokaler. 

Resultatet  af  denne  ihærdige  Virksomhed 
var,  at  man  forhyggede  sig  efter  alle  Kunstens 
Regler,  og  ved  den  Festlighed,  hvormed  Klubbens 
nye  Paulun  indviedes,  blev  det  den  energiske  For- 
mantis mindre  behagelige  Lod  at  gyde  en  Mal- 
urtdraabe  i  Glædens  Bæger  i  Form  af  en  Med- 
delelse om,  at  ikke  alene  var  den  hedengangne 
Pebersvends  ædle  Gave  forsvunden  som  Dug  for 
Solens  Straaler.  men  det  var  end  ydermere  lyk- 
kedes at  belaste  Klubben  med  en  Gjæld,  til  hvis 
hoist  paatrængende,  delvise  Afvikling  det  vilde 
være  nødvendigt  at  gjøre  et  betydeligt  Greb  i 
Lommerne  paa  de  dertil  egnede  Medlemmer. 
Og  denne  Operation  maatte  desværre  gjentages 
mere  end  en  Gang  for  at  holde  Liv  i  Patienten, 
eftersom  det  ikke  i  nogen  nævneværdig  Grad 
bidrog  til  at  klare  den  forviklede  Situation,  at 
Lykkegudinden  lod  den  Lotteriseddel,  der  ifølge 
Hr.  Hingstrups  Forslag  var  anskaffet  for  Klub- 
kassens Regning,  udkomme  med  en  svimlende 
Gevinst  paa  50  Kroner. 

Men  saa  brød  Stormen  løs,  og  ved  en  Gene- 
ralforsamling, der  afholdtes  to  Aar  efter  den 
ovennævnte  Festlighed,  udgød  den  sig  i  hele  sin 
Vælde  over  den  uheldige  Formands  desuagtet 
lige    boit    baarne    Hoved.     Navnlig    gjorde    Mere 

af  de  mest  nærgaaende  Opponenter  sig  aaben- 
bart  en  speciel  Fornøielse  af  i  meget  gjennem- 
sigtige  Vendinger  at  antyde,  at  medens  den  rige 
Fabrikant  ikke  i  mindste  Maade  havde  generet 
sig  for  at  lade  adskillige  ikke  nær  saa  velstillede 
Medborgere  punge  ganske  betydeligt  ud  for  at 
bøde  paa  hans  begangne  Synder,  havde  hans 
egen  Offervillighed  kun  straalet  med  et  temmelig 
osende  Skjær.  Og  de  høilydte  og  energiske 
»Hør!«,  der  jævnligt  ledsagede  disse  halvkvædede 
Viser,  syntes  umiskjendeligt  at  pege  hen  paa,  at 
denne  mindre  smigrende  Opfattelse  deltes  af  et 
ikke  helt  ringe  Antal  blandt  de  fuldtalligt  for- 
samlede Medlemmer.  Men  nu  reiste  den  dybt 
krænkede  Formand  sig  i  sin  fulde  Majestæt  og 
erklærede  med  et  dundrende  Slag  i  Bordet,  at 
disse  Draaber  bragte  hans  Taalmodigheds  Bæger 
til  at  flyde  over  alle  Bredder,  og  at  ingen  jordisk 
Magt  skulde  formaa  ham  til  et  eneste  Øieblik 
længer  at  ofre  sine  Kræfter  paa  en  saa  himmel- 
raabende  utaknemlig  Opgave  som  at  være  For- 
mænd for  et  Samfund,  der  ikke  i  høiere  Grad 
paaskjønnede  hans  ædle  og  opofrende  Virksom- 
hed, hvilken  Udtalelse  ligeledes  hilsedes  med 
talrige  »Hør!«  og  »Bravo!«  fra  det  stærkt  inter- 
esserede Publikum.  Og  efter  at  Hr.  Hingstrup 
derpaa  havde  holdt  en  bevægelig  Mindetale  over 
sine  store  og  gode  Handlinger  som  Menneske  i 
Almindelighed  og  som  Klubformand  i  Særdeles- 

hed,  forlod  han  Salen,  stolt  med  opreist  Pande 
og  eskorteret  af  en  ikke  ubetydelig  Hale  Klienter 
under  Anførsel  af  hans  haandgangne  Mand  og 
trofaste  Beundrer,  Apotheker  Grausgaard. 

Og  derefter  havde  de  tilbageblevne  Med- 
lemmer enstemmigt  valgt  den  paa  Landpraxis 
fraværende  Doktor  Kopp  til  Formand,  hvilken 
Æresbevisning  den  følgende  Dag  vakte  meget 
blandede  Følelser  til  Live  hos  dens  Gjenstand 
og  hans  bedre  Halvdel.  Imidlertid  havde  den 
godmodige  Doktor  dog  efter  nogen  Betænkning 
ment  ikke  at  kunne  undslaa  sig  for  at  modtage 
det  ham  overdragne  Tillidshverv,  og  siden  da 
var  Klubben  og  dens  Affærer  under  hans  be- 
sindige og  omsorgsfulde  Ledelse  gledet  ind  i  be- 
tydelig mere  smult  Vande,  om  end  Dønningerne 
fra  den  stormfulde  Hingstrupske  Periode  endnu 
fremdeles  til  Tider  kunde  lade  sig  mærke  paa 
en  temmelig  generende  Maade. 

lovrigt  maa  man  dog  ingenlunde  tro,  at 
denne  finansielle  Misere  i  nogen  Maade  virkede 
nedtrykkende  paa  Humøret,  naar  Klubmedlem- 
merne vare  samlede  indenfor  deres  saa  dyre- 
kjøbte  Asyls  Mure.  Nu  stod  dette  der  jo  dog 
engang  som  en  uomtvistelig  Kjendsgjærning,  og 
derfor  toge  de  det  meget  fornuftige  Parti  at  se 
Tingene  fra  den  lyseste  Side,  gjøre  den  størst 
mulige  Brug  af  de  rummelige,  smukt  udstyrede 
Lokaler,    der   hyppigt   gjenløde    af   idel   Fryd   og 

Gammen,  og  forresten  indskrænke  sig  til  at 
brumme  lidt,  naar  det  ved  Terminerne  og  lig- 
nende kritiske  Tidspunkter  jævnligt  viste  sig  nød- 
vendigt at  maatte  rykke  ud  med  et  større  eller 
mindre  Extrakontingent  for  at  klare  Skjærene, 
ved  hvilke  Ledigheder  den  nuværende  Formand 
stadig  foregik  de  øvrige  Medlemmer  med  et  godt 
Exempel  ved  uden  nogen  somhelst  Ophævelser 
at  yde  et  klækkeligt  Bidrag  af  sin  egen  Lomme. 

Paa  den  Aften,  der  afsluttede  den  saa  ual- 
mindelig bevægede  Dag  i  Doktor  Kopps  Hus, 
vare  de  lire  Klubværelser,  som  i  Forening  med 
Værtens  private  Leilighed  dannede  Bygningens 
Stueetage,  særlig  stærkt  befolkede,  og  da  den 
unge  Landinspektør  hen  ved  Nitiden  traadte  ind 
i  Konversationsstuen,  fandt  han  samtlige  dennes 
magelige,  plyschbetrukne  Sofaer  og  Lænestole  op- 
tagne af  ivrigt  diskuterende  ældre  og  yngre 
Herrer,  indhyllede  i  en  mild  Taage  af  Cigarrøg, 
hvis  Tæthed  tiltog  med  hvert  Minut. 

Under  en  livlig  Udvexling  af  Hilsener  og 
Haandtryk  til  høire  og  venstre  slentrede  Brix  nu 
i  al  Sindighed  hen  mod  den  paa  vid  Gab  aab- 
nede  Fløidør,  gjennem  hvilken  han  havde  frit 
Indblik  i  det  tilstødende  Spilleværelse,  hvor  en 
fem,  sex  Borde  vare  optagne  af  Whist-  og 
L'hombrespillere,  medens  en  Del  andre  Med- 
lemmer enten  fungerede  som  Tilskuere  ved  denne 
Idræt    eller    vandrede    rygende    og    passiarende 

frem  og  tilbage  paa  det  brune  Linoleumstæppe. 
Ligesom  Brix  skulde  til  at  sætte  Foden  ind  i 
sidstnævnte  Lokale  for  at  hilse  paa  nogle  Be- 
kjendte,  som  han  havde  faaet  Øie  paa  der,  gjorde 
han  imidlertid  halvt  uvilkaarligt  et  Sidespring 
for  at  undgaa  en  truende  Karambolage,  thi  direkte 
løs  paa  ham  stormede  i  fuld  Fart  en  lang,  bleg 
og  mager,  omtrent  fyrretyveaarig  Mand  med  sort, 
tilbagestrøget  Kunstnerhaar  og  tyndt  Fuldskjæg 
af  samme  Farve. 

Aa!  Om  Forladelse!  God  Aften!  God  Aften, 
kjære  Lieutenant  Brix!;  udbrød  den  travle  Herre 
betydelig  stakaandet,  idet  han  beærede  den  unge 
Mand  med  et  venskabeligt  Haandtryk,  medens 
han  med  venstre  Haand  trykkede  sin  Næseklem- 
mer til  Bette,  der  yttrede  en  permanent  Tilbøie- 
lighed  til  at  producere  sig  som  Græsrytter,  og 
samtidig  lod  han  sine  store,  mørkeblaa  Øine  fare 
nervøst  hen  over  Forsamlingen  i  Konversations- 
stuen.  »Det  var  rigtigt  rart,  at  De  kom  herhen 
i  Aften!  —  Har  jeg  bedt  Dem  om  det?  Det 
husker  jeg  sandelig  ikke!  -  Naa,  ikke  det?  — 
Ja,  De  maa  endelig  undskylde  mig,  men  jeg  har 
havt  saa  uhyre  Meget  at  tænke  paa  i  disse  Dage! 
-  De  ved  naturligvis,  hvad  det  er,  jeg  vil  tillade 
mig  at  foreslaa  de  ærede  Herrer  Medlemmer? 
Æh!  Hm!  -  Hør,  sig  mig!  —  jeg  ser  ikke  saa 
skarpt    gjennem    al    denne   Tobaksrøg   —   det   er 

da    ikke   (larver  Bodmann,   som    staar   derhenne 
ved   Døren?« 

»Nei,  vist  ikke!  Det  er  jo  gamle  Guldsmed 
Begtrup,    Hr.    Apotheker!«    svarede    Brix    leende. 

»Saa?  —  Naa,  er  det  det?  —  Ja,  rigtigt! 
Nu  ser  jeg  det!«  erklærede  Apotheker  Grausgaard 
med  et  nyt  Tag  i  sin  Næseklemmer.  »Jeg  vil 
sandelig  oprigtigt  ønske,  at  den  gode  Garver  ikke 
vil  vise  sig  her  i  Aften,  saa  at  Forhandlingerne 
kan  l'øres  paa  en  værdig  og  sømmelig  Maade! 
-  Jeg  kan  ikke  gjøre  for  det,  men  den  Mand 
er  mig  virkelig  i  høieste  Grad  usympatetisk!  — 
Æh!  Hm!  Naa!  Ja,  undskyld,  kjære  Hr.  Lieute- 
nant!  De  hor  jo  hos  ham,  husker  jeg  nu!« 

»Aa,  jeg  be'r!  Gener  Dem  endelig  ikke,  Hr. 
Apotheker!«  lo  Brix.  »Jeg  forstaar  til  fulde 
Deres  Betænkeligheder  ved  Udsigten  til,  at  min 
ærede  Vært  muligvis  skulde  føle  sig  kaldet  til  at 
give  sit  Besyv  med  i  Diskussionen!  Men  fore- 
løbig er  han  her  da  ikke,  kan  jeg  berolige  Dem 
med!« 

»Desto  bedre!  Desto  bedre!«  erklærede  Hr. 
Grausgaard,  vippende  paa  Fodbalderne  og 
kastende  urolige  Blikke  rundt  i  Stuen.  »Hør, 
sig  mig  —  Æh!  Hm!  —  tror  De,  vor  ærede  For- 
mand kommer  herhen  i  Aften?« 

»Nei,  det  kan  jeg  bestemt  sige,  at  han  ikke 
gjør,  eftersom  jeg  kommer  lige  henne  fra  Doktor 
Kopps!«   svarede  den  unge  Mand,  idet  han  med 

Møie  undertrykkede  et  Smil.  »Blandt  Andet  af 
den  Grund,  at  han  slet  ikke  har  faaet  at  vide, 
at  her  er  noget  Extra  paa  Færde!« 

»Naa?  —  Naa,  saadan?«  stammede  Apo- 
thekeren,  øiensynligt  ikke  med  den  reneste  Sam- 
vittighed. »Nei,  jeg  skal  sige  Dem,  kjære-Lieute- 
nant  Brix,  jeg  ansaae  det  for  rigtigst  —  Æh! 
Hm!  —  først  saadan  —  æh!  —  at  sondere  Stem- 
ningen blandt  Medlemmerne  lidt,  før  jeg  tillod 
mig  at  uleilige  vor  ærede  Formand  med  et  For- 
slag om  eventuelt  at  —  æh  —  at  feire  den  — 
æh  —  den  mindeværdige  Dag,  der  snart  er  fore- 
staaende  her  i  Byen.  —  Og  De  ved  maaske,  at 
der  existerer  et  vist  —  æh !  Hm !  —  lidt  penibelt 
Forhold  fra  det  Tidspunkt,  da  vor  høitærede 
tidligere  Formand  blev  afløst  af —  æh!  Hm!  — « 
Al'  vor  ærede  nuværende  dito!«  supplerede 
Brix  i  en  lidt  ironisk  Tone.  »Javel,  Hr.  Apo- 
theker!  Saa  meget  er  jeg  da  inde  i  Byens  inti- 
mere Historie.  —  Men  skal  vi  nu  ikke  snart  til 
at  begynde  paa  Forhandlingerne?  Jeg  synes  vir- 
kelig, at  Publikum  har  givet  Møde  i  tilstrækkelig 
imponerende  Antal,  til  at  De  kan  faa  et  fyldigt 
Indtryk  af  Stemningen  iblandt  det!« 

»Ja,  kjære,  bedste  Ven!  Jeg  vilde  skam  heller 
end  gjærne  tage  fat,  hvad  Øieblik  det  skulde 
være.  Men  for  Tiden  er  det  jo  rent  umuligt,  ser 
De  nok!«    hviskede  Apothekeren  med  en  nervøs 

Haandbevægelse  ind  mod  et  Whistbord,  der  stod 
i  Spilleværelsets  hyggeligste  Hjørne. 

»Av!  Ja,  saa  kommer  vi  nok  til  at  øve  os 
i  Taalmodighed  lidt  endnu!«  udbrød  Brix  leende, 
idet  hans  Blik  fulgte  den  af  Hr.  Grausgaard  an- 
givne Retning. 

Pladserne  omkring  bemeldte  Whistbord 
indtoges  af  tre  Herrer,  hvis  Interesse  dog  øien- 
synligt  ikke  var  taget  stærkere  fangen  af  Spillet, 
end  at  de  mageligt  kunde  ofre  en  ikke  ringe 
Brøkdel  af  den  paa  deres  Omgivelser,  ud  over 
hvilke  de  jævnligt  kastede  hurtigt  speidende  og 
ligesom  forventningsfulde  Blikke.  Til  høire  sad 
Hr.  Bølling  senior  tilbagelænet  mod  Stolryggen, 
medens  han  med  sit  aller  aimableste  Butikssmil 
ordnede  sine  Kort,  hvilken  Beskjæftigelse  han 
engang  imellem  afbrød  for  at  lade  den  høire 
Haand  glide  kjærtegnende  hen  over  sin  kunst- 
færdige Frisure.  Som  hans  Makker  fungerede 
en  middelhøi,  noget  fyldig  Herre  midt  i  Tredi- 
verne, hvis  ret  fine,  blege  og  langstrakte  Ansigt 
med  den  noget  faareagtige  Profil  indrammedes 
af  et  spidst  tilstudset,  mørkeblond  Fuldskjæg, 
medens  hans  let  krøllede,  stærkt  pomadiserede 
Haar  lige  fra  Panden  og  til  Nakkehulen  gjennem- 
pløiedes  af  en  snorlige  Skilning,  paa  hvis  Anlæg 
dens  Indehaver  øiensynligt  havde  anvendt  den 
mest  gjennemførte  Omhu.  Det  var  ingen  Ringere 
end    Hr.  Konsul   Møgel,    der    i    disse    dagligdags 

Omgivelser  vel  ikke  straalede  med  den  fulde 
dekorative  Virkning,  hvormed  hans  farveprægtige 
Embedsskrud  forlenede  ham  ved  mere  høitidelige 
Ledigheder,  men  som  dog  bidrog  ikke  uvæsent- 
ligt til  at  pynte  op  i  Ensemblet  ved  sin  i  alle 
Maader  yderst  soignerede  Person  og  ved  den 
Elegance,  hvormed  han  haandterede  sine  Kort, 
medens  han  med  sirligt  tilspidsede  Læber  skifte- 
vis indsugede  og  udpustede  Røgen  af  en  lifligt 
duftende  Havaneser. 

Midt  imellem  disse  to  Makkere  tronede  ende- 
lig med  Ryggen  ind  mod  Væggen  en  høi,  kor- 
pulent, aabenbart  meget  blodrig  Mand,  tilsyne- 
ladende noget  op  i  Tredserne,  og  hvis  hele  Ydre 
og  Holdning  umiskj endeligt  tydede  paa,  at  han 
baade  var  sig  sit  eget  Værd  fuldt  bevidst  og 
meget  skulde  have  sig  udbedt,  at  dette  blev  lige 
saa  ubetinget  anerkjendt  af  de  Medmennesker, 
med  hvem  han  nedlod  sig  til  at  træde  i  nærmere 
Berøring. 

Hvilende  langt  tilbagelænet  i  sin  magelige 
Stol  og  med  de  stærkt  skrævende  Ren  strakte 
frem  under  Bordet  i  deres  hele  Længde  betrag- 
tede han  sine  Kort  med  Hovedet  paa  Skraa 
mellem  de  brede,  lidt  optrukne  Skuldre,  medens 
han  kneb  det  høire  Øie  halvt  til  og  udsendte  en 
imponerende  Røgsky  fra  den  lange,  sortebrune 
Cigar,  der  fra  hans  venstre  Mundvig  pegede  frei- 
digt  op  mod  Loftet.     Og  derpaa  rettede  han  sig 

med  et  Sæt  halvt  op  fra  sin  mere  bekvemme 
end  egentlig  plastiske  Stilling,  stak  den  fyldige 
Dobbelthage  frem  af  det  sorte,  med  en  Diamant- 
naal  smykkede  Atlaskes  Halsbind  og  mønstrede 
den  blinde  Mands  aabenbart  ikke  fuldt  tilfreds- 
stillende Kort  med  den  samme  Mine,  hvormed 
han  hjemme  i  Fabriken  og  paa  Kontoret  kunde 
jage  samtlige  sine  Undergivne  ned  i  det  første, 
det  bedste  Musehul,  hvorefter  han  atter  dalede 
tilbage  i  sin  tidligere  i\ttitude,  medens  han  med 
en  høist  utilfreds  Mine  kradsede  sig  med  den 
høire  Pegefinger,  der  prydedes  af  en  mægtig 
Signetring,  i  den  koteletformede  Bakkenbart, 
hvis  stærkt  graamelerede  Farve  just  ikke  stod  i 
den  bedste  Harmoni  med  den  glinsende,  nødde- 
brune Paryk,  der  bedækkede  hans  svære  Hoved. 
Og  da  Hr.  Fabrikant  Hingstrup  omsider  sammen- 
fattede Resultaterne  af  disse  sine  Undersøgelser 
i  et  dybt  indigneret;  »Det  er  s'gu  noget  rigtigt 
Skidt,  De  der  har  givet  mig,  min  gode  Konsul!« 
blev  denne  Kjendelse  afsagt  med  saa  høitlydende 
Røst,  at  det  utvivlsomt  var  hans  Hensigt  at 
delagtiggjøre  Enhver  af  de  i  Stuen  forsamlede 
Klubgjæster,  selv  om  En  og  Andens  Høreorganer 
muligvis  ikke  maatte  være  af  første  Bonitet, 
i  denne  lige  saa  interessante  som  beklagelige 
Nyhed. 

Med  et  lunt  Smil  blev  Brix  staaende,  lænet 
mod  Dørkarmen,  og  betragtede  de  tre  whistspil- 

leiule  Gentlemen,  medens  den  Tanke  loer  igjen- 
nem  ham,  hvor  forbausende  uheldigt  det  traf  sig, 
at  Hr.  Hingstrnp  netop  i  Dag  skulde  faa  i  Sinde 
at  forlægge  Tidspunktet  for  sit  daglige  Spilleparti 
fra  Femtiden  til  et  saa  meget  senere  Klokke- 
slet, og  derved  bringe  Konfusion  i  sin  intime 
Ven,  Apotheker  Grausgaards  Planer,  som  dog 
udelukkende  havde  hans  egen  Forherligelse  til 
Gjenstand.  Men  da  den  unge  Mand  nu  dreiede 
sig  halvt  om  for  ogsaa  at  delagtiggjøre  sidst- 
nævnte Herre  i  denne  sin  Betragtning,  gjorde 
han  den  Opdagelse,  at  den  stærkt  optagne  Næst- 
formand alt  forlængst  havde  overladt  ham  til 
hans  eget  behagelige  Selskab,  og  for  Tiden  kred- 
sede rundt  i  Konversationsstuens  modsatte  Ende, 
ivrigt  gestikulerende  og  konverserende  snart  En, 
snart  en  Anden  af  de  der  grupperede,  hoved- 
sagelig yngre  Borgere.  Men  i  samme  Nu  dreiede 
Brix  atter  med  et  hastigt  Ryk  Hovedet  om  mod 
Spilleværelset,  thi  inde  fra  dette  lød  en  lystig 
Anraabnihg  ham  i  Møde,  og  han  fik  nu  Øie  paa 
Postmester  Kunekel,  der  sammen  med  en  lem, 
sex  af  Byens  Kjøbmænd  havde  grupperet  sig  om 
et  Bord  henne  ved  en  af  Vinduesnieherne. 

> Høi !    Hov!    God  Aften,  Landmaaler!    Kom 
hen  og  slaa  Dem   ned   her  hos  os  gamle   Fyre ! 
raabte    den    evig    glade    Postmester    med    lydelig 
Røst,  og  den  Anraabte  var  ikke  sen   til   at  efter- 
komme denne  Opfordring. 

»God  Aften,  Hr.  Postmester!  —  Naa !  De 
har  ogsaa  givet  Møde  for  at  deltage  i  de  ge- 
heime  Raadslagninger?«  sagde  han  muntert,  idet 
han  vexlede  Haandtryk  med  Kunckel  og  de 
øvrige  Herrer. 

»Min  gode  Mand!  Har  De  nogensinde  set 
mig  mankere,  naar  der  var  Grin  i  Vente? 
Hva—  ah?«  lød  Kunckels  høist  berettigede  Mod- 
spørgsmaal.  »Og  jeg  skulde  tage  besynderlig 
feil,  om  der  ikke  er  Udsigt  til  lidt  af  den  Vare 
her!  —  Sig  mig:  har  De  rigtig  lagt  Mærke  til 
Hr.  Hingstrup  i  x\ften?  Har  De  observeret,  hvor 
ivrigt  han  holder  Udkig  med  hver  evigste  Moders- 
sja>l,  som  viser  sig  i  Horizonten?  -  -  Hva — ah? 
Høhø!« 

Ja,  det  er  da  Pokkers  uheldigt,  at  Hr. 
Hingstrup  netop  i  Aften  skal  være  her  paa  en 
saa  usædvanlig  Tid,  og  forhindre  os  i  at  komme 
i  Gang  med  Forretningerne  !<  bemærkede  Brix 
ganske  uskyldigt. 

»Ja,  ikke  sandt?  Det  er  rent  nederdrægtig 
uheldigt!  Høhø!<  svarede  Postmesteren  med  et 
Ansigt  som  en  gammel  Satyr.  Gavstrik!  Lad 
nu  være  at  staa  der  og  gi'e  Partiet  som  Ingenue! 
Hva — ah?«  Her  bibragte  han  med  Fingerspidserne 
den  unge  Landinspektør  et  venskabeligt  Puf  i 
Siden. 

»Hvad      mener     De?      Jeg      forstaar     Dem 

sandelig    ikke,    Hr.    Postmester!«     udbrød    Brix 
forundret. 

»Gjør  De  ikke  det?  Det  var  da  forbistret 
kjedeligt!  Høhø !  —  Naar  er  De  bleven  saa  Pok- 
kers »schwer  vom  Begriff,«  min  gode  Brix?«  lo 
Kunekel  med  et  nyt  Puf  i  Siden  paa  barn. 
>Ikke  skulde  De  tilfældigvis  nære  en  svag  Mis- 
tanke om,  at  vor  værdige  tilkommende  Jubilarius 
ved  akkurat  lige  saa  god  Besked  som  De  og  jeg 
og  alle  de  andre  Medborgere,  om  hvad  her  er 
paa  Tapetet  i  Aften?   -  -  Hva — ah?« 

»Tror  De  virkelig  — ?«  spurgte  Brix  i  en 
tvivlende  Tone. 

.la,  Pinedød  tror  jeg  det  virkelig!«  atteste- 
rede Postmesteren  yderst  fornøiet.  »Og  det  Samme 
gjør  alle  de  brave  Dannemænd,  der  sidder  her, 
og  utvivlsomt  diverse  Andre  af  den  høitærede 
Forsamling!  —  Tror  De  kanske,  De  naive  Yng- 
ling, at  saadan  et  utæt  Sluddrechatol  som  Graus- 
gaard  bar  kunnet  holde  ren  Bøtte  over  for  sin 
fine  Ven  og  Velynder,  naar  han  har  udklækket 
en  saa  grandios  Plan  som  at  faa  os  alle  Mand 
op  at  feste  til  hans  Ære?  --  Hva — ab?  --  Nei, 
min  (iode!  I  saa  Fald  tør  jeg  saa  min  Sandten 
roligt  paatage  mig  at  danse  Hopsa  med  gamle 
Fru  Wiile  midt  paa  Torvet  ved  høi  lys  Dag! 
Høhø!  -  Vil  De  nu  se!  vedblev  ban  ivrigt  og 
med  el  Greb  i  Armen  paa  Brix  og  sin  anden 
Sidemand.        Nu    staar    Apotbekeren    og    hvisker 

med  Hingstrup!  —  Og  se  bare,  hvor  Konsulen 
og  Bølling  spidser  Øren!  —  Og  nu  gjør  Møgel 
Regnskabet  op !  —  Av  for  Katten !  Det  er  nok 
gaaet  ud  over  den  Gamle  i  Aften!  Saa  er  han 
Pinedød  ikke  naadig!  —  Se  bare,  hvor  han  laver 
Trutmund  og  hiver  Øienbrynene  til  Veirs  helt 
op  mod  Parykken,  medens  han  fingererer  ved 
Portemonnixen !  Hva — ah?  —  Og  nu  begynder 
han  at  lette  sig  saa  smaat  i  Sædet!  —  Se  bare, 
hvor  Grausgaard  svandser  for  ham!  —  Børn! 
Nu  skal  Forestillingen  til  at  fange  an,  kan  I 
bande  paa!     Det  bliver  evigt  Spænd!    Høhø!« 

Og  opfyldt  af  frydefuld  Forventning  gav  den 
brave  Postmester  sig  til  at  daske  løs  paa  sine 
Laar  med  en  Ihærdighed,  der  virkede  saare  op- 
livende paa  hans  nærmere  Omgivelser. 

Imidlertid  havde  Hr.  Hingstrup  ganske  rig- 
tigt reist  sit  imponerende  Korpus  op  fra  Spille- 
bordet og  bevægede  sig  nu  meget  bredbenet 
og  med  Tommelfingrene  i  Ærmegabene  paa  sin 
sorte  Fløilsvest  hen  mod  Konversationsværelset, 
fulgt  i  Hælene  af  sine  to  Medspillere,  medens 
den  nervøse  Apotheker  dansede  sidelænds  foran 
ham,  ivrigt  talende  og  gestikulerende.  Omsider 
gjorde  Processionen  Holdt  midt  i  Døren,  hvor 
dens  Hovedperson  indtog  en  central  Opstilling 
med  Ryggen  støttet  mod  Karmen,  den  omfangs- 
rige Brystkasse  og  underliggende  Parlier  stærkt 
fremskudte   og    et   Ben    paa    hver   Side    af   Dør- 

tærskelen.  Og  i  samme  Nu  gav  Hr.  Grausgaard 
sig  til  at  kime  som  besat  med  en  lille  Klokke, 
som  han  i  Forbifarten  havde  snappet  fra  et 
af  Spillebordene,  og  hvis  Klang  øieblikkelig 
bragte  Klubværten  og  hans  to  Opvartere  til  at 
komme  farende  som  lige  saa  mange  Raketter  ind 
ad  hver  sin  Dør,  imødeseende  en  større  Rekvisi- 
tion af  Forfriskningsgjenstande. 

Men  ogsaa  blandt  de  forsamlede  Klnbmed- 
lemmer  vakte  deres  Na>stformands  høitlydende 
Klokkefanfare  et  betydeligt  Røre,  og  fra  alle  Si- 
der stimlede  de  nu  sammen  hen  mod  Døren, 
opfyldte  af  spændt  Forventning  om,  hvad  Menin- 
gen med  dette  Allarmsignal  vel  monne  vise  sig 
at  være,  og  med  al  deres  Opmærksomhed  kon- 
eentreret paa  den  der  staaende  store  Mand,  som 
ragede  et  Hoved  op  over  alt  Folket,  Rrix  alene 
undtagen. 

Og  nu  kastede  Hr.  Hingstrnp  et  Herskerblik 
ud  over  den  ham  omgivende  Hob,  skjød  sin 
imponerende  Brystkasse  endnu  en  Tomme  frem, 
rømmede  sig  et  Par  Gange  lydeligt  og  tog  der- 
efter Ordet  med  sin  dybe,  fede  Stemme. 

»Ja,  mine  Herrer!'  begyndte  han,  idet  han 
trak  sine  tykke  Øienbrvn  halvveis  op  i  Panden. 
»De  undskylder,  at  jeg  et  Øieblik  lægger  Beslag 
paa  Deres  Opmærksomhed.  Men  da  jeg  ser,  at 
her  tilfældigvis  er  saa  Mange  af  Klubbens  Med- 
lemmer  samlede    i   Aften    [»Tilfældigvis!  —   Han 

er  god,  den  Gamle!  Hva — ah?«  hviskede  Post- 
mesteren med  et  Ryk  i  Brix's  Arm.],  saa  vilde 
jeg  gjærne  sige  et  Par  Ord  for  at  gjøre  Dem  be- 
kjendte  med  et  Forsæt,  som  jeg  i  den  nærmeste 
Fremtid  agter  at  bringe  til  Udførelse,  og  som 
muligvis  nok  kan  have  en  vis  Interesse  for  De 
Herrer!  [»Hør!«  raabte  Apothekeren  med  et  uhyre 
henrykt  Ansigt,  og  tildrog  sig  derved  adskillige 
smilende  Blikke  fra  de  Omkringstaaende.l  Jeg 
kan  maaske  gaa  ud  fra,  at  det  er  Dem  Alle- 
sammen bekjendt,  at  jeg  paa  Søndag  otte  Dage, 
den  18.  dennes,  holder  mit  fyrretyve  Aars  Ju- 
bilæum som  næringsdrivende  Borger  heri  Staden! 
[»Ja!  Javist  saa!  Hør!  fra  Talerens  i  samlet 
Flok  staaende  Tilhængere  og  Beundrere.]  Og 
—   æh!  naar  jeg   kaster   Blikket   tilbage   paa 

denne  lange  Aarrække,  kan  jeg  maaske  nok 
saadan  ganske  i  Almindelighed  sige,  at  har  min 
Virksomhed  været  til  Gavn  for  mig  selv,  saa 
har  den  ogsaa  været  det  for  Byen  i  det  Hele 
taget  og  for  Adskillige  af  dens  Borgere  saadan 
mere  i  Særdeleshed!  Og  jeg  kan  maaske  ogsaa 
nok  gaa  ud  fra,  at  jeg  staar  her  som  en  Mand, 
der  har  erhværvet  sig  et  ikke  ubetydeligt  Krav 
paa  sine  Medborgeres  Agtelse  og  Erkjendtlighed! 
[»Bravo!  Hør! «  i  begeistret  Kor  fra  Klienternes 
Skare.  »Synes  De  ikke,  her  dufter  forbistret 
ubehageligt,  min  gode  Landmaaler?  —  Hva — ah?« 
hvisket  af  Postmesteren  i  Brix's  Øre.l  Naa — æh! 

—  hvorvidt  disse  Følelser  nu  i  tilsvarende  Grad 
har  givet  sig  tydeligt  Udtryk  over  for  min  Per- 
son, skal  jeg  ikke  her  komme  nærmere  ind  paa, 
Xei!  —  Langtfra!  --  Ikke  halvt  tilstrækkeligt!  . 
fra  Beundrerne. I,  ligesom  jeg  heller  ikke  agter 
nærmere  at  omtale  min  borgerlige  Virksomhed 
og  den  Andel,  jeg  kan  have  havt  i  Byens  Ud- 
vikling og  Trivsel  i  forskjellige  Betninger!  [For- 
nyet begeistret  Tilslutning  fra  Klienterne.]  Nei, 
her  vil  jeg  holde  mig  udelukkende  til  den  Del 
af  mit  Livs  Gjerning,  som  er  faldet  indenfor  dette 
vort  snævrere  Samfunds  Omraader.  —  De  ved 
jo  Alle,  mine  Herrer,  at  jeg  i  hele  syv  Aar  har 
havt  den  Ære  at  være  Formand  for  Klubben 
^Enigheden«!  [Høirøstede  Bekræftelser  fra  Til- 
hængerne. I  Maaske  har  jeg  i  denne  Stilling  ikke 
altid  gjort  lige  god  Fyldest!  Maaske  kan  jeg 
lejlighedsvis  have  gjort  et  Feilgreb!  [»Hør!«  fra 
en  mindre  intelligent  Beundrer,  der  som  Beløn- 
ning pr.  Omgaaende  inkasserede  et  lynende  Øie- 
kast  fra  den  ærede  Taler.  •  Dæmpet  Fnisen  rundt 
om  blandt  Publikum.]  Det  er  som  sagt  muligt, 
mine  Herrer.  Vi  er  jo  alle  Mennesker!  Men  et 
Faktum  slaar  urokkeligt  fast:  [med  Løvestemme] 
det  er  min  Fortjeneste,  at  vi  nu  kan  sætte  Foden 
under  vort  eget  Bord,  at  vi  her  i  vor  lille  By 
eier  en  Klubbygning,  som  trøstigt  kan  maale  sig 
i  —  i  Komfortement  og  —  og  smagfuld  Bekvem- 
melighed  med    ethvert   Klublokale  i   hele   Konge- 

riget!  I  Dundrende  Bifald  fra  samtlige  Beundrere, 
medens  de  mere  kritisk  anlagte  Medlemmer  til- 
kastede hverandre  ironiske  Blikke.]  Jeg  gjennem- 
førte  jo  denne  fortjenstfulde  Foranstaltning  til 
Trods  for  en  hel  Del  baade  underfundig  og 
aabenlys  Modstand,  som  jeg  ansaae  og  fremdeles 
anser  for  meget  uintelligent  og  ganske  uberet- 
tiget! [Dæmpede  Hm!  Hm!«  fra  Oppositionen, 
efterfulgte  af  energiske  -Hys!;  fra  Beundrere.] 
Ja,  det  gjør  jeg,  mine  Herrer,  og  det  agter  jeg 
med  Deres  Tilladelse  at  blive  ved  med!  —  Og 
som  De  inaaske  husker,  fandt  jeg  mig  foranlediget 
til  at  nedlægge  Posten  som  Formand,  fordi  min 
Virksomhed  efter  min  og  mange  Velsindedes  An- 
skuelse ikke  fandt  den  Paaskjønnelse,  som  den 
fortjente !  [her  udslyngede  Taleren  et  glubende 
Blik  mod  nogle  særlig  fremtrædende  Medlemmer 
af  Oppositionen,  i  hvis  Fysiognomier  han  mente 
at  observere  nogle  høist  respektstridige  Træk- 
ninger, i  Men,  mine  Herrer,  hvis  Nogle  iblandt 
Dem  er  af  den  Mening,  at  vi  for  dyrt  betaler 
den  uvurderlige  Fordel  at  være  Herrer  i  vort 
eget  Hus,  saa  er  det  jo  rart,  at  jeg  er  Mand  for 
at  lægge  et  Plaster  paa  Deres  ømme  Samvittighed 
i  den  Henseende!  Og  det  er  netop  det,  jeg  agter 
at  gjøre!  [Med  fortissimo  Bøst  og  en  storstilet 
Haandbevægelse.]  Paa  min  fyrretyve  Aars  Ju- 
bilæumsdag, den   18.  dennes,  skjænker  jeg  Klub- 

ben     Enigheden     her   i  Staden   den  Sum    to  tu- 
sinde Kroner  —  — « 

Her  afbrødes  Taleren  af  en  sand  Begeistrings- 
storm  fra  samtlige  Beundrere,  i  hvis  Kor  selv 
nogle  af  Oppositionspartiets  Medlemmer  saa  smaat 
blandede  deres  Stemmer.  Men  endnu  lydeligere 
og  mere  vedholdende  end  disse  Jubelraab  sking- 
rede dog  et  høilydt,  brægende  »Næ — æ — æ — æh! 
der  kom  i  Retning  af  Døren  ud  til  Forværelset 
og  hurtigt  drog  saavel  Talerens  som  det  ganske 
Auditoriums  Øine  hen  ad  samme  Kant.  Og  i 
næste  Øieblik  leirede  der  sig  glade,  forventnings- 
fulde Smil  om  samtlige  Yngres  og  adskillige  af 
de  Ældres  Læber,  thi  frem  gjennem  Mængden 
albuede  sig  meget  energisk  gamle  Garver  Bod- 
lriann  med  et  saa  henrykt-idioti  sk  Udtryk  i  sit 
rynkede  Xøddeknækkerfjæs,  at  selv  den  mest 
udprægede  Hypokondrist  utvivlsomt  vilde  have 
havt  Moie  med  at  bevare  Alvoren  ved  Synet 
deraf.  Og  fra  en  noget  tilbagetrukken  Plads  i 
Nærheden  af  Døren  iagttoge  hans  to  trofaste 
Drabanter,  Krik  Bølling  og  dennes  uadskillige 
Ven  og  Aandsfrænde,  den  unge  Kjøbmand  Dahl, 
den  gamle  Garvers  Fremrykning  med  et  bredt 
Grinpaa  deres  blussende  Fuldmaaneansigter,  der 
nok  som  røbede,  at  hvad  Grunden  end  kunde 
være  til  Kløverbladets  forsinkede  Tilsynekomst 
i  Klublokalerne,  saa  var  denne  sikkert  ikke  for- 

anlediget  ved  nogen  forudgaaet  Deltagelse  i  et 
Good-Templar  Møde. 

Omsider  lykkedes  det  Hr.  Bodmann  at  ar- 
beide  sig  gjennem  den  tætte  Folkeskare,  og  nu 
stod  han  midt  inde  i  Kredsen  og  stirrede  et 
Øieblik  med  et  næsten  tilbedende  Udtryk  paa 
den  spendable  Exformand,  der  streifede  ham 
med  et  overlegent,  flygtigt  Blik,  omtrent  som  det 
hvormed  en  Newfoundlænder  betragter  en  næs- 
vis lille  Foxterrier,  der  yttrer  Lyst  til  at  gjøre 
dens  nærmere  Bekjendtskab. 

»God — Af— ten!  Hr.  Fabrikant!«  tog  han 
derefter  Ordet  med  en  Mellemting  mellem  et 
Buk  og  en  Neien,  der  fremkaldte  almindelig 
Fnisen  rundt  om  i  Kredsen.  »De  maa  ærbødigst 
undskylde,  at  jeg  afbrød  Deres  Veltalenhed! 
Um — um — nm!  Men  jeg  kunde  sandfærdelig 
inte  la'e  være,  for  ligesom  at  jeg  kom  ind  ad 
Døren  med  mine  to  unge  Omgangsvenner  der- 
henne, saa  hørte  jeg  jo  Deres  Goddædighed 
aabenbares  paa  en  saa  hjærtegribende  Vis,  at 
jeg  blev  helt  bevægelig  stemtved  det!  Um — um 
— nm !  Maa  det  være  mig  tilladt  ærbødigst  at 
trykke  Deres  ærede  Haand?« 

Her  greb  han  to  af  Hr.  Hingstrups  pølse- 
formede Fingre  og  trykkede  dem  med  over- 
strømmende Hjærtelighed  mellem  sine  rynkede 
Hænder. 

Maa   jeg    tillade    mig    at    spørge,    um — um 

— am!«  vedblev  han  derefter  i  sin  mest  ind- 
smigrende Tone.  »Det  var  jo  ti  tusinde,  at  Hr. 
Fabrikanten  var  saa  behavelig  at  ville  begave 
dette  vores  engere  Samfund  med  — ?« 

>Jeg  sagde  to  tusinde  Kroner,  min  gode 
Garvermester!  afbrød  den  ædle  Giver  ham  blus- 
sende rød  og  med  barsk  Stemme,  idet  han  rev 
sin  Haand  til  sig.  »Og  det  synes  jeg  virkelig 
er  al  Ære  værd!« 

»Gu'bevares!«  indrømmede  Hr.  Bodmann 
med  en  ny  hermafroditisk  Kompliment.  »Ære 
den  som  æres  bør,  Hr.  Fabrikant!  —  Naa,  saa 
det  var  to  tusinde,  at  Hr.  Fabrikanten  vilde 
være  saa  elskelig  at  begave  os' med?  Um  —  nm 
— nm!  — Jeg  syntes  nu  saa  grangiveligt,  jeg  hørte 
ti  tusinde!  Og  saa  hviskede  jeg  til  mig  selv,  at 
det  passede  ganske  fortrinligt,  for  hvis  jeg  inte 
er  feilagtigt  underrettet,  saa  var  det  nok  saadan 
cirkum  lige  akkurat  det  som  det  kostede  os, 
den  Gang  vi  havde  den  Ære  at  forbygge  os  under 
Hr.  Fabrikantens   omsorgsfulde  Ledelse   —  — !« 

Her  brød  Tilskuernes  hidtil  med  Møie  til- 
bageholdte Munterhed  ud  i  en  stormende  Latter, 
som  gjorde  det  fuldstændigt  af  med  den  sidste 
Rest  af  den  nervøse  Apothekers  Selvbeherskelse. 
Indtil  da  havde  han  indskrænket  sig  til  at  skjære 
de  frygteligste  Ansigter,  idet  han  i  sin  Fortviv- 
lelse over  dette  Intermezzo  havde  staael  og  hop- 
pet som    en  Dansebjørn    snart    paa    det  ene   Hen 

og  snart  paa  det  andet,  men  nu  foer  han  ude  af 
sig  selv  løs  paa  Fredsforstyrreren,  greb  ham  i 
Armen  og  forsøgte  under  en  rivende  Strøm  af 
Overtalelser  og  Bebreidelser  at  slæbe  ham  bort 
fra  Hr.  Hingstrup,  hvis  Ansigtsfarve  under  den 
gamle  Garvers  sidste  Replik  havde  antaget  et 
ligefrem  ængstelig  apoplektisk  Skjær.  Men  Hr. 
Bodmann  skjød  Ryg  og  strittede  imod  værre 
end  den  stridbareste  Hankat,  og  hvad  Finalen 
paa  denne  virkningsfulde  .  pas-de-deux  kunde 
være  bleven,  er  ikke  godt  at  sige,  hvis  ikke  Post- 
mesteren og  Brix  nu,  halvkvalte  af  Latter,  var 
traadte  i  Skranken  og  havde  reddet,  hvad  der 
endnu  kunde  reddes  af  Situationen.  Ganske 
sindigt  toge  de  den  gamle  Garver  hver  under 
sin  Arm,  og  ved  Anvendelsen  af  nogle  gemytlige 
og  beroligende  Talemaader  lykkedes  det  dem  at 
bugsere  ham  hen  i  deres  nys  forladte  Krog,  hvor 
han  foreløbig  slog  sig  ned,  spruttende  og  hvæ- 
sende af  Arrighed  over,  at  Apothekeren  saa  brat 
havde  gjort  Ende  paa  hans  Gjæsteoptræden,  men 
dog  samtidig  opfyldt  af  berettiget  Stolthed  ved 
Tanken  om,  at  det  var  lykkedes  ham  at  skaffe 
:  Brændevinsbrænderen«  en  rigtig  solid  Ærgrelse 
paa  Halsen. 

Og  at  han  havde  løst  denne  Opgave  til 
Fuldkommenhed,  stod  saa  tydeligt  som  vel 
muligt  at  læse  i  Hr.  Hingstrups  purpurblussende 
Aasyn,   medens   han,   fremdeles   staaende  midt  i 


209 


Døraabningen,  formelig  snappede  efter  Veiret  og 
kastede  glubende  Blikke  ud  over  sine  nu  ganske 
tause  Omgivelser.  Men  omsider  dæmpedes  dog 
Bølgegangen  i  hans  fra  den  dybeste  Grund  op- 
rørte Sind  saa  meget,  at  han  til  sine  Tilhængeres 
udelte  Beroligelse  atter  formaaede  at  klæde  sine 
Tanker  i  Ord,  og  idet  han  med  knyttet  Haand 
tildelte  den  absolut  uskyldige  Dørfløi  et  Slag, 
saa  det  rungede  gjennem  begge  Stuerne,  oplod 
han  sin  Røst  med  et  sandt  Brøl. 

»Ja,  mine  Herrer!  raabte  han,  fremdeles 
blussende  af  ædel  Harme.  Nu  har  jeg  sagt, 
hvad  jeg  vil,  og  det  staar  jeg  endnu  stadig  ved, 
hvilket  maaske  er  adskilligt  mere,  end  de  fleste 
Andre  vilde  gjøre  i  mit  Sted,  efter  hvad  her  er 
passeret!  Hos  alle  Klubbens  intelligente  og 
nobelt  anlagte  Medlemmer  forventer  jeg  at  linde 
Anerkjendelse  og  Taknemlighed  for  den  betyde- 
lige Gave,  jeg  agter  at  skjænke  Dem.  Men  for 
simple,  krakilske  Dumrianer  har  jeg  ikke  Andet 
end  den  --  den  dybeste  Foragt  tilovers,  og  deres 
Meninger  og  Anskuelser  er  mig  ikke  mere  værd 
end  end  som  saa!«     Her  slog  han  et  Knips 

med  Fingrene,  saa  høit  som  et  Piskeknald.  »Nu 
gaar  jeg,  mine  Herrer!  Maaske  -  hm  -  agter 
De  at  forhandle  Ting,  som  jeg  ikke  behøver  at 
være  med  til,  og  deri  vil  jeg  ikke  hindre  Dem 
langer.  Som  sagt:  paa  min  fyrretyve  Aars 
Jubilæumsdag,    den     1<S.  dennes,    ligger    der   hos 

mig  to  tusinde  Kroner  til  behagelig  Afhentning 
mod  Kvittering  af  Klubhen  »Enigheden« s  Be- 
styrelse! Farvel,  mine  Herrer!  Lad  Dem  ikke 
forstyrre ! « 

Og  med  en  Triumfators  Mine  og  Holdning 
styrede  Samfundsstøtten,  uden  at  se  til  høire 
eller  venstre,  lige  løs  mod  Udgangsdøren,  bry- 
dende sig  Vei  gjennem  den  ærbødigst  tilbage- 
vigende  Folkeskare  som  en  Fregat  gjennem 
Oceanets  Bølger,  og  konvoieret  af  den  fremdeles 
sidelæns  dansende  Apotheker,  Konsul  Møgel  samt 
Hr.  Bølling  senior,  der  i  Forbigaaende  bevidnede 
sin  haabefulde  Pode  sin  uskrømtede  Henrykkelse 
over  deres  Gjensyn  paa  disse  neutrale  Enemærker 
ved  et  forsvarligt  Sideknubs,  ledsaget  af  et  ual- 
mindelig arrigt  Øiekast. 

»Længe  leve  vor  høitærede  tidligere  For- 
mand og  og  nuværende  ædle  Giver,  Hr. 
Fabrikant  Hingstrup!«  skreg  Hr.  Grausgaard 
med  sin  tynde  Stemme,  da  Processionen  omtrent 
havde  naaet  Døren.  Og  nu  rungede  tre  dog  ikke 
særlig  fuldttonende  Hurraer  gjennem  Værelserne, 
medens  samtidig  et  større  Antal  gemytlige  og 
ironiske  Blikke  udvexledes  mellem  forskjellige 
pietetløse  og  utaknemlige  Medlemmer,  paa  hvem 
Meddelelsen  om  den  tiltænkte,  storstilede  Gave 
desværre  ganske  havde  forfeilet  den  beregnede 
Virkning. 

»Puh!      Naa,    min    gode    Landmaaler!      Det 

var  nok,  hvad  man  passende  knude  kalde  en 
regulær  »Aufforderung  zum  Tanz«!  Høhø!«  ud- 
brød Postmester  Kimekel  med  et  gemytligt  Slag 
paa  sin  Sidemands  Skulder.  »Tvivler  De  kanske 
endnu  om  min  tidligere  fremsatte  Formodnings 
Rigtighed,  De  uskyldige  unge  Mandfolk?  Hva — ah? 
-  Nei,  jeg  kjender  mine  Pappenheimere,  kan 
De  stole  paa!  Og  vor  ærede  Fabrikant  er  Pine- 
død ikke  den  Mands  Søn,  der  giver  et  Æble 
bort,  uden  at  han  har  temmelig  sikker  Udsigt 
til  at  faa  en  Pære  i  Stedet!  —  Saa!  Der  har  vi 
Apothekeren!  Nu  kommer  der  Livlighed  i  For- 
handlingerne, skal  De  se!« 

Og  det  slog  til.  Var  den  værdige  Exfor- 
mands  i  Udsigt  stillede  Gave  efter  hans  egen  og 
samtlige  hans  Beundreres  Mening  holdt  i  stor 
Stil,  saa  gjaldt  det  Samme  i  ikke  ringere  Grad 
om  det  Forslag,  som  nu  i  et  længere,  ikke  just 
særlig  (lydende  Foredrag  fremsattes  af  Apotheker 
Gransgaard  til  den  ædle  Givers  Forherligelse. 
For  det  Første  gik  det  nemlig  ud  paa  at  feire 
Jubilæumsdagen  ved  en  Festmiddag  med  paa- 
følgende Bal,  hvortil  Hr.  Hingstrup  og  Frøken 
Rosa  skulde  indbydes  som  Æresgjæster  ved  en 
høitidelig  Deputation,  bestaaende  af  Klubbe- 
styrelsen  in  pleno  med  dens  Formand  som  Ord- 
forer.  Og  efter  temmelig  vidtløftige  Forhand- 
linger op  ad  Væggene  og  ned  ad  Stolperne  ved- 
toges   denne   Del    af  Programmet  da  ogsaa   uden 

synderlig  Modstand,  selvfølgelig  under  Forbehold 
af  den  fraværende  Formands  Approbation.  I  saa- 
dan  en  lille  Stump  By  falder  det  jo  nemlig  i 
Reglen  lidt  smaat  med  nogenlunde  plausible 
Anledninger  til  at  feste  efter  en  Maalestok,  lidt 
ud  over  det  Dagligdags.  Og  kommer  der  saa 
endelig  en  saadan,  naa,  saa  griber  man  den  med 
begge  Hænder,  bare  for  at  faa  Leilighed  til  at 
trække  i  de  ikke  altid  efter  nyeste  Mode  skaarne 
Kisteklæder,  og  i  fornøieligt  Lag  arbeide  sig 
gjennem  en  med  større  eller  mindre  gastronomisk 
Raflinement  komponeret  Spiseseddel,  under  hvil- 
ken Idræts  Udøvelse  der  tømmes  et  som  Regel 
ret  imponerende  Antal  Bægre,  hvis  Indhold  just 
ikke  altid  er  af  lige  ædel  Kvalitet.  Og  saa 
skaaler  man  og  holder  alenlange  Taler  og  raaber 
begeistret  Hurra  for  Festens  Gjenstand,  selv  om 
man  til  daglig  Brug  bekjender  sig  til  den  ufor- 
gribelige Anskuelse,  at  den  paagjældende  Med- 
borger er  behæftet  med  adskillige  Skavanker  og 
Lyder  i  Retning  af  Karakter,  Moral  og  Handle- 
maade,  som  ingenlunde  gjør  ham  til  noget  fuldt 
ud  værdigt  Objekt  for  hans  Bysbørns  udelte 
Sympati,  Agtelse  og  Beundring. 

Men  efter  at  denne  Del  af  den  foretagsomme 
Næstformands  Forslag  saaledes  var  bleven  ved- 
taget uden  nogen  nævneværdig  Vanskelighed, 
fandt  han  Øieblikket  egnet  til  at  rykke  frem 
med  dets  andet  Punkt,  der  passende  kunde  be- 

tegnes  som  Rosinen  i  Pølseenden.  Blandt  mange 
andre  fremragende  Egenskaber  og  Talenter  eiede 
Hr.  Gransgaard  nemlig  ogsaa  det  at  være  en 
ingenlunde  helt  ueffen  Dilettant  i  den  ædle  Maler- 
kunst. Det  var  et  ret  imponerende  Areal  af 
Lærred,  som  han  mellem  Aar  og  Dag  forbrugte 
i  denne  sin  Yndlingsvirksomhed,  og  man  kunde 
absolut  ikke  besøge  en  eneste  Familie  i  hele 
Byen,  som  med  nogen  Berettigelse  henregnede 
sig  til  dennes  finere  Portion,  uden  at  linde  dens 
Dagligstue  prydet  med  alier  mindst  et  større  eller 
mindre  Oliemaleri,  fremstillende  et  smilende 
Foraarslandskab,  et  farvemættet  Efteraars  dito 
eller  en  med  Dngdraaher  rigeligt  besprængt 
Blomsterkurv  eller  Jardiniere,  og  i  høire,  nederste 
Hjørne  signeret  med  Monogrammet  E  G,  det  er 
udlagt:  Edvard  Gransgaard.  Men  den  talent- 
fulde Apothekers  Hovedforce  var  dog  ubetinget 
Portrætmaleriet,  paa  hvis  Omraade  han  ved 
liere  Ledigheder  havde  præsteret  forholdsvis 
virkelig  gode  Ting.  Og  sjældent  eller  aldrig 
lunde  han  i  denne  Retning  stillet  sig  en  efter 
hans  egen  Mening  mere  taknemlig  Opgave,  end 
da  han  i  den  forløbne  Sommer  havde  taget  fat 
paa  et  lege  rn  stort  Brystbillede  af  Fabrikant 
Ilingstrups  karakteristiske  Skikkelse,  idet  han  til 
Løsningen  deraf  dels  havde  benyttet  et  vel- 
truffet  Fotografi  i  stort  Format,  hvilket  den 
fremragende  Mand  for  et  Par  Aar  tilbage  havde 

skjænket  ham,  forsynet  med  hans  høist  egen- 
hændige Underskrift,  som  Tegn  paa  sin  Bevaa- 
genhed,  fordi  den  tjenstvillige  og  elskværdige 
Apotheker  havde  ydet  ham  en  betydelig  Hjælp 
ved  Omordningen  af  hans  Spritfabrik,  og  dels 
havde  Gransgaard  omhyggeligt  benyttet  ethvert 
Mode  med  bemeldte  ærede  Samtidige  til  et  ind- 
gaaende  Studium  af  hans  interessante  Træk  ind- 
til de  mindste  Detailler.  Resultatet  var  da  ogsaa 
blevet  et  meget  vellykket  Billede,  der,  utvivlsomt 
mere  tilfældigt  end  fordi  Kunstneren  just  havde 
lagt  særlig  Vægt  derpaa,  med  realistisk  Natur- 
troskab gjengav  den  brøsige,  selvbevidste  Mine 
og  Holdning,  der  var  et  Særkjende  for  den  med 
sig  selv  saa  inderlig  vel  tilfredse  Fabrikant. 

Dette  Hr.  Grausgaards  nyeste  Mesterværk 
blev  nu,  indfattet  i  en  bred,  elegant  Guldramme, 
baaret  ind  i  Konversationsværelset  og  udstillet 
til  Bedømmelse  af  det  tilstedeværende  Publikum, 
som  modtog  det  med  høirøstede  og  oprigtigt 
mente  Bifaldsytringer,  der  aabenbart  høieligt 
smigrede  og  frydede  dets  Frembringers  Hjærte. 
Og  derefter  tog  han  Ordet  og  udviklede  i  et 
temmelig  forfjamsket  Foredrag,  hvor  henrykt 
han  vilde  føle  sig,  hvis  de  ærede  Medlemmer 
maatte  linde  hans  ringe  Arbeide  værdigt  til  den 
Hæder  at  ophænges  i  Klubbens  Festsal  som  hans 
ubetydelige  Bidrag  til  Høitideligholdelsen  af  den 
Festdag,  der  snart  vilde  oprinde.    I  saa  Tilfælde 

var  det  hans  Tanke,  at  Billedet  skulde  afsløres 
af  Formanden,  naar  denne  udbragte  Skaalen  for 
Hædersgjæsten,  for  den  Mand,  ved  hvis  Initiativ 
Klubbens  smukke  Hjem  var  bleven  reist,  og 
som  endnu  i  denne  Aften  havde  givet  et  saa 
talende  Bevis  paa  sin  varme  og  aldrig  svigtende 
Interesse  for  deres  selskabelige  og  broderlige 
Samfund. 

Dette  Forslag  modtoges  med  en  sand  Storm 
af  Begeistring  fra  alle  Partiet  Hingstrups  Mænd, 
medens  de  Øvrige  sandt  at  sige  bleve  i  den 
Grad  forbløffede  ved  dets  Fremkomst,  at  Ingen 
af  dem  i  Øieblikket  kunde  finde  Ord  til  at  møde 
op  med  nogen  begrundet  Indvending  derimod. 
Men  pludselig  begyndte  gamle  Garver  Bodmann 
at  lette  sig  saa  smaat  i  Sædet,  idet  han  skjar 
nogle  gyselige  Ansigter  og  rømmede  sig  med  en 
Energi,  der  umiskjendeligt  tydede  paa,  at  han 
følte  sig  stærkt  opfordret  til  at  udtale  sig  an- 
gaaende  det  foreliggende  Spørgsmaal.  Til  alt 
Held  observeredes  imidlertid  disse  truende  Symp- 
tomer af  den  ved  Siden  af  ham  siddende  Post- 
mester, og  da  denne  syntes,  at  det  vilde  være 
Synd,  om  den  skikkelige  Konfusionsraad  af  en 
Apotheker  skulde  høste  Skam  til  Tak  for  sit  i 
den  bedste  Mening  stillede  Forslag,  og  se  den 
paatænkte  Anvendelse  af  sit  møisommelige  Værk 
forpurret,  besluttede  han  at  stoppe  Munden  paa 
den   gamle  Fredsforstyrrer,  eftersom  der  jo  billig- 

vis  paa  Forhaand  ikke  kunde  herske  den  alier 
svageste  Tvivl  om  Tendensen  af  dennes  even- 
tuelle Udtalelser. 

Følgelig  omfattede  han  Bodinanns  nærmeste 
Frakkeskjøde  med  et  kraftigt  Ryk,  der  bragte  den 
gamle  Kavaler  til  at  sætte  sig  betydelig  ilfajr- 
digere  ned,  end  han  havde  reist  sig. 

»Hold  nu  Deres  Bøtte,  Bodmann!  Og  lad 
os  være  fri  for  mere  Vrøvl,  end  vi  allerede  har 
faaet!  Hva — ah?«  hviskede  han  ham  samtidig 
i  Øret. 

Den  gamle  Garver  sendte  ham  et  arrigt 
Øiekast. 

»Jamen  jeg  vil  sige  et  borgerligt  Ord,  Hr. 
Postmester!  erklærede  han  temmlig  høilvdt. 
Jeg  vil  inte  finde  mig  i,  at  den  taavelige  Abbe- 
theker  faar  Brændevinsbrænderen  hængt  op  i 
vores  egen  Stadsestue!  Um — um — um!  —  Og 
han  kaldte  mig  en  krakilsk  Dummerjan,  den 
gamle  — !« 

»Vær  nu  fornuftig,  Bodmann!«  afbrød  Post- 
mesteren ham  dæmpet  og  indtrængende.  »Har 
De  kanske  ikke  lagt  Mærke  til,  at  der  er  en 
stor  Plamadse  af  Fugtighed  midt  paa  Væggen 
oppe  i  Festsalen?  Hva — ah?  —  Naa!  Og  hvad 
tror  De  det  fører  til,  hvis  den  ikke  bliver  dækket 
paa  en  eller  anden  Maade?  —  Ganske  simpelt, 
at  hele  Salen  skal  males!  —  Og  hvem  faar  saa 
Lov  til  at  betale  det  Gilde?  —  Det  gjør  De  og  jeg 

og  de  andre  Velhavere,  min  Fa'er!  --  Hva — ah? 

—  Og  kan  De  tænke  Dem  en  bedre  Maade  at 
faa  Piamadsen  skjult  paa  end  ved  at  lade  Apo- 
thekeren  hænge  sit  store  Maleri  op  ovenpaa  den? 

—  Saa  er  der  Pinedød  ikke  en  Kat,  der  kan  se 
den!      HøhøU 

Dette  fuldstændig  improviserede  Argument 
bragte  aabenbart  den  oppositionslystne  Garver 
til  at  se  Sagen  i  et  noget  andet  Lys,  eftersom 
han  principmæssigt  nærede  en  afgjort  Modbyde- 
lighed mod  Alt,  hvad  der  hed  Udgifter,  navnlig 
da  naar  de  vare  extraordinære.  Og  da  den 
mere  og  mere  febrilske  Næstformand  nu  satte 
sit  Forslag  under  Afstemning,  raktes  der  et  ikke 
saa  ringe  Antal  Hænder  i  Veiret  for  det,  hvor- 
efter det  uden  Modsigelse  proklameredes  som 
vedtaget.  Og  efter  at  Hr.  Grausgaard  sluttelig 
havde  rettet  en  indtrængende  Opfordring  til 
samtlige  Tilstedeværende  om  hver  for  sit  Ved- 
kommende at  arbeide  hen  til,  at  Hr.  Hingstrups 
tilstundende  Høitidsdag  maatte  blive  feiret  ved 
den  livligst  mulige  Flagning  over  hele  Byen,  er- 
klærede han  Forsamlingen   for  hævet. 

Ja,  jeg  skal  flagre  for  Brændevinsbrænderen, 
kan  han  bande  paa!  Um — um — um!«  mumlede 
Bodmann  med  et  diabolisk  Grin.  Han  kaldte 
mig  en  kra-  kilsk  Dummerjan,  den  gamle  Ræve- 
pels!   Um — um — um!     Men  jeg  skal  - 

Her  antoge  hans  rynkede  Træk  pludselig  et 

mere  menneskevenligt  Præg,  foranlediget  ved 
Synet  af  hans  fine  Ven,  Erik  Bølling,  der  Arm 
i  Arm  med  den  unge  Kjøbmand  Dahl  og  efter- 
fulgt af  en  halv  Snes  andre  glade  Ungersvende 
kom  dansende  hen  imod  ham,  øiensynligt  meget 
lidt  oplagte  til  alt  paa  dette  Tidspunkt  at  trække 
sig  tilbage  til  Privatlivets  Fred.  Og  medens 
Forsamlingens  rolige  og  adstadige  Elementer  nu 
i  al  Sindighed  satte  Kursen  hjemad,  marcherede 
dette  Kompagni  i  Procession  ind  i  Restaurations- 
værelset,  der  snart  efter  gjenlød  af  idel  Fryd  og 
Gammen,  medens  Puncheboller  og  Cigarer  efter 
bedste  Evne  bestrøbte  sig  for  at  indhylle  den 
livlige  Scene  i  det  tættest  mulige  Skylag.  Og 
Glassene  klang,  og  gamle  Bodmann  sang  Tenor 
-  naturligvis:  En  nyfødt  Sol  i  Østen  gløder  — 
og  der  var  ingen  Ende  paa  det  glade  Leben, 
der  selvfølgelig  fortsattes  til  et  godt  Stykke  hen 
paa  Morgenstunden  med  Spadseretur  ud  til 
Banegaarden,  Sammenstød  med  det  samfunds- 
ordnende  Princip,  in  casu  repræsenteret  af  den 
halte  Vægter  Mathiesen,  samt  alt  Øvrigt  til 
Faget  henhørende. 


IX. 

Det    var    en    rigtig    a^gte,    uforfalsket    Efter- 
aarsstorm,    som    den    næste    Formiddag    susede 

gjennem  Luften  og  bragte  et  Virvar  af  Halm- 
straa,  Papirstumper  og  forskjelligartede  Hoved- 
bedækninger, de  sidstnævnte  skarpt  forfulgte  af 
deres  respektive  Eiermænd,  til  at  holde  et  lystigt 
Væddeløb  hen  ad  Gaderne,  medens  de  jagende, 
blyfarvede  Skyer  aabenbart  kun  ventede  paa, 
at  Vinden  skulde  tage  sig  et  lille  Hvil,  for  strax 
at  sende  en  solid  Øsregn  ned  over  Byen. 

Og  ganske  mod  Sædvane  stod  den  unge 
Hr.  Bøllings  Humør  i  den  skjønneste  Harmoni 
med  disse  triste  meteorologiske  Omgivelser.  For 
det  første  var  han  nemlig  paa  et  temmelig  frem- 
skredent Tidspunkt  af  Dagen  vaagnet  med  en 
ubehagelig  Fornemmelse  af,  at  mindst  et  helt 
Dusin  meget  arbeidslystne  Tømmermænd  vare 
i  fuld  Aktivitet  i  hans  øvre  Begioner,  og  ihvor- 
vel han  ganske  vist  ingenlunde  var  helt  frem- 
med for  de  Ulæmper,  der  følge  med  disse 
Haandværksfolks  Virksomhed,  følte  han  sig  dog 
i  Dag  i  en  ualmindelig  Grad  generet  deraf.  Og 
da  han  saa  lidt  senere  i  betydelig  medtaget  Til- 
stand .  havde  givet  Møde  ved  Frokostbordet, 
havde  hans  Ophav  vendt  sin  aller  ubehageligste 
Side  udad,  dels  som  Følge  af  Eriks  Tilsyne- 
komst i  Selskab  med  gamle  Bodmann  den  fore- 
gaaende  Aften  henne  i  Klubben  samt  de  dermed 
i  Forbindelse  staaende  Tildragelser,  og  dels  fordi 
et  Far  ikke  helt  uanselige  Regninger,  stilede 
til    Hr.    Bølling    junior,    til    alt    Uheld    nu    atter 

havde  forvildet  sig  ind  i  Butiken  og  vare  havnede 
i  hans  Faders  Hænder.  Og  af  denne  efter 
Eriks  Opfattelse  i  og  for  sig  rent  uvæsentlige 
Omstændighed  havde  Hr.  Bølling  senior  saa 
taget  Anledning  til  at  holde  et  i  Sprogets  stær- 
keste Udtryk  affattet  Foredrag  for  den  unge 
Mand,  hvori  han  blandt  Andet  paa  en  ikke  ube- 
tænkelig Maade  havde  ladet  den  ham  alt  tid- 
ligere i  Udsigt  stillede  Mulighed  for,  i  en  nær 
Fremtid  at  maatte  søge  sig  oversøisk  Praxis, 
antage  fastere  Former. 

Og  efter  dette  bevægede  Optrin,  under  hvil- 
ket selv  hans  Fru  Moders  energiske  Mæglings- 
forsøg havde  vist  sig  ganske  frugtesløse,  hvilede 
Mester  Erik  nu,  mod  i  Hu,  inde  paa  sin  Sofa, 
udstrakt  paa  Byggen  i  hele  sin  Længde  og  dam- 
pende af  sin  mest  imponerende  Pibe,  medens 
Puddelhvalpen  nysende  og  snøftende  laa  sam- 
menrullet henne  i  sin  Kurv.  Og  medens 
Tømmermændene  endnu  fremdeles  arbeidede 
løs  med  usvækket  Energi,  grundede  den  unge 
Mand  over  Tilværelsens  Daarligdom  i  Alminde- 
lighed og  Vanskeligheden  ved,  men  tillige  Nød- 
vendigheden af  at  reise  Kontanter  i  Særde- 
leshed. 

Midt  under  disse  triste  Bellektioner  ind- 
slumrede han  imidlertid  blideligt,  og  da  han 
omsider  efter  en  god  Times  Forløb  atter  aab- 
nede    Øinene    og    strakte    sin    store    Krop    under 

en  yderst  uforbeholden  Gaben,  var  han  kom- 
men til  det  opmuntrende  Resultat,  at  Verden 
dog  muligvis  ikke  var  slet  saa  bagvendt,  som 
han  tidligere  paa  Dagen  havde  været  tilbøielig 
til  at  se  den  airfor,  og  at  det  bare  gjaldt  om 
at  gjøre  et  nogenlunde  energisk  Forsøg  paa  at 
komme  ud  af  den  nuværende  forviklede  Situa- 
tion, saa  klarede  Resten  sig  nok.  Og  under 
disse  Betragtninger  foresvævede  der  ham  et 
yderst  tiltalende  Billede  af  en  høi,  smuk  Pige- 
skikkelse med  rødgyldenl  Haar  og  omgivet  af 
en  større  Samling  Pengeposer,  hvis  Indhold  af 
Skjæbnen  var  udset  til  ikke  blot  at  bringe  ham 
frelst  ud  over  alle  de  Skjær,  der  opfyldte  det 
Farvand,  hvori  hans  Lykkes  Skib  for  Tiden 
krydsede,  men  ogsaa  til  i  en  uoverskuelig  Fremtid 
at  sikre  ham  bliden  Bør,  medens  han  med  be- 
meldte Skikkelse  om  Bord  gled  hen  ad  blanke, 
solbelyste  Vande,  indrammede  af  smilende, 
blomstersmykkede   Kyster. 

Men  foreløbig  hørte  disse  tillokkende  Ud- 
sigter jo  uheldigvis  den  uvisse  Fremtid  til,  om 
end  den  unge  Hr.  Krik  ikke  nærede  fjærneste 
Tvivl  om,  at  lian  jo  magelig  skulde  være  Mand 
for  at  forvandle  dem  til  den  haandgribeligste 
Virkelighed,  selv  om  hans  iøvrigt  ikke  særlig 
stærkt  udviklede  Selvkritik  tvang  ham  til  i  sit 
stille  Sind  at  indrømme,  at  (ijenstanden  for  hans 
romantiske   Længsler  jo   nok   uden   Skade   kunde 

have  faaet  et  mere  flatterende  Indtryk  af  ham, 
end  Tilfældet  havde  været  ved  de  to  Leiligheder, 
hvor  hun  hidtil  var  traadt  i  nærmere  Berøring 
med  ham.  Og  derfor  maatte  der  nødvendigvis 
snarest  gjøres  Noget  for  indtil  videre  at  holde 
Seiladsen  gaaende  uden  Grundstødninger  eller 
lignende   Fataliteter. 

1  Kraft  af  denne  meget  logiske  Betragtning 
foer  den  unge  Mand  nu  op  af  Sofaen  med  et 
mere  larmende  end  egentlig  gratiøst  Beiespring, 
strakte  sig  nogle  Gange  under  en  lydelig  Gahen, 
der  virkede  stærkt  smittende  paa  den  ungdomme- 
lige Puddel  henne  i  Kurven,  og  gik  derefter  hen 
til  Servanten,  hvor  han  forfriskede  sig  ved  gjen- 
tagne  Gange  at  staa  paa  Hovedet  i  Vandfadet. 
Efter  derpaa  at  have  fuldendt  sit  Toilette,  hvor- 
ved han  som  sædvanlig  ofrede  sin  Frisure  en 
særlig  Omhu,  iførte  han  sig  den  hekjendte  lyse- 
gule Overfrakke,  hedækkede  sin  elegante  Skilning 
med  en  flot  lille  Jægerhat,  medens  han  brum- 
mende kastede  et  høist  utilfreds  Blik  ud  i  det 
mindre  tiltalende  Veirlig,  lløitede  ad  Hvalpen  og 
forlod  sammen  med  denne  sit  Paulun  med  lange 
Skridt. 

Til  en  Begyndelse  satte  han  Kursen  over  ad 
Stalden  til,  hvor  han  foretog  en  flygtig  Inspice- 
ring af  sin  egen  og  Faderens  to  Heste  og  over- 
gav sin  laadne  Følgesvend  i  Staldkarlens  Vare- 
tægt.    Derefter  tændte  han  sig  en  Cigar,  stod  et 

Øieblik  og  kiggede  op  i  Veiret  og  drev  endelig 
sagte  fløjtende  hen  ad  Torvet  og  op  gjennem 
Hovedgaden  i  den  Hensigt  at  aflægge  sin  intime 
Ven,  Kjøbmand  Dahl,  en  Visit  og  aabne  sit 
Hja^rte  for  muligvis  hos  ham  at  faa  Assistance 
til  at  klare  de  værste  Beter,  hvilken  Udvei  han 
tidligere  med  Held  havde  forsøgt.  Og  for  saa 
vidt  var  Skjæbnen  ham  da  ogsaa  huld,  som  han 
mødte  den  nævnte,  livsglade  Ungersvend,  inden 
han  var  naaet  hundrede  Alen  op  i  Gaden,  hvor- 
efter de  i  al  Sindighed  drev  videre  med  hin- 
anden under  Armen. 

Men  næppe  havde  Erik  nu  efter  en  kort 
indledende  Bemærkning  begyndt  at  aabenbare 
sin  Ven  Anledningen  til  den  tiltænkte  Visit,  før 
Dahl  standsede  brat,  saae  et  Sekund  paa  ham 
med  store  Øine  og  brast  derefter  i  et  Latteran- 
fald, der  foreløbig  forhindrede  ham  i  at  faa  en 
eneste  Stavelse  frem.  Og  da  han  endelig  saa 
nogenlunde  havde  gjen vundet  Talens  Brug,  be- 
troede han  med  halvkvalt  Bøst  sin  forbausede 
Ledsager,  at  han  netop  var  paa  Veien  hen  til 
ham  i  nøiagtig  det  selv  samme  Ærinde,  eftersom 
hans  Kredit  ligeledes  var  bleven  stærkt  anstrængt 
i  den  senere  Tid,  og  han  i  Løbet  af  et  Par  Dage 
nødvendigvis  skulde  bruge  nogle  hundrede  Kroner. 
Da  han  nu  af  forskjellige  Grunde  nødig  for  Tiden 
vilde  genere  sin  iøvrigt  meget  velstaaende  Fader, 
som    havde    en    stor    Forretnina    i    en    af   Nabo- 

byerne,  ved  at  anmode  ham  om  Assistance,  i 
hvilken  beklagelige  Nødvendighed  den  unge  Mand 
i  Forbigaaende  bemærket  befandt  sig  regelmæs- 
sig mindst  en  Gang  hvert  Fjerdingaar,  havde 
han  tænkt  sig  den  ganske  vist  temmelig  fjærnt 
liggende  Mulighed,  at  hans  Ven  Erik  tilfældigvis 
for  Tiden  skulde  være  pr.  Kasse.  Næppe  var 
han  kommen  saa  langt  i  sin  Udvikling,  før  sidst- 
nævnte unge  Mand  gav  et  formeligt  Brøl  af 
Latter  fra  sig,  og  nu  spadserede  de  to  letsindige 
Fyre  videre,  leende  af  fuld  Hals,  indtil  Dahl 
omsider  begav  sig  paa  Hjemveien  for  at  bide  i 
det  sure  Æble,  og  affatte  en  til  Situationen  pas- 
sende Skrivelse  til  sin  Gamle«,  medens  Erik 
atter  blev  staaende  et  Øieblik  for  at  tænke  nær- 
mere over  Tingene.  At  forsøge  Lykken  hos  sin 
Ven  Bodmann,  vidste  han  paa  Forhaand  vilde 
være  haabløst,  thi  vel  kunde  det  nok  leiligheds- 
vis  lykkes  at  faa  den  gamle  Kavaler  til  at  rykke 
ud  med  et  Par  Tikronesedler,  men  over  for  An- 
modninger om  Forstrækning  med  Beløb,  til  hvis 
Nedskrivning  der  fordredes  tre  Giffre,  udviste 
han  erfaringsmæssigt  en  uhelbredelig  Stædighed. 
Noget  maatte  der  jo  imidlertid  gjøres  for  at 
klare  Bugterne,  og  følgelig  slog  Mester  Erik  efter 
en  kortvarig  Betænkning  ind  paa  den  for  ham 
ikke  kenger  usædvanlige  Vei,  der  førte  til  - — 
Hr.  Momrae. 

Med  en  enkelt  Betegnelse  at  angive,  hvilken 

Livsstilling  denne  Medborger  indtog  i  Samfundet, 
vilde  være  en  absolut  Umulighed,  dertil  var 
hans  Virksomhed  af  en  alt  for  omfattende  og 
vidt  forgrenet  Art.  Ganske  i  Almindelighed 
kunde  den  maaske  rettest  karakteriseres  saa- 
ledes,  at  hvis  Hr.  Momme  en  skjøn  Dag  pludse- 
lig forsvandt  fra  den  lille  Bys  Enemærker,  vilde 
der  sikkert  ikke  være  en  Eneste  blandt  samtlige 
dennes  Indbyggere,  lige  fra  Borgmesteren  til 
den  mindste  Læredreng,  som  ikke  i  en  eller 
anden  Retning  vilde  savne  hans  bevægelige,  lidt 
førladne  Skikkelse  med  det  blege,  skjægløse,  altid 
smilende  Ansigt  og  det  graaspramgte,  frem  over 
Ørerne  glat  kæmmede  Haar. 

Passerede  man  en  Sognedags  Morgen  mellem 
Klokken  otte  og  ni  gjennem  Gaderne,  kunde 
man  ikke  med  sin  bedste  Yillie  undgaa  at  støde 
paa  Hr.  Momme,  som  med  sin  evindelige  sorte 
Klædeskaskjet  ned  i  Nakken  og  en  mægtig,  brun 
Lædertaske  dinglende  paa  Maven  trippede  afsted 
i  en  høist  uregelmæssig  Zikzaklinie  fra  den  ene 
Husrække  til  den  anden  for  at  allevere  det  sted- 
lige Høireorgans  sidst  udkomne,  endnu  fugtige 
Xuiner,  hvis  mer  eller  mindre  aktuelle  Nyheder 
han  da,  navnlig  over  for  de  paa  Samfundsstigen 
høiere  stillede  Familiers  Medlemmer,  meget  be- 
redvilligt pleiede  al  supplere  ved  kortfattede 
Meddelelser  af  mere  fortrolig  Art,  især  da  naar 
disse  streifede  lidt  ind  paa  Skandalens  Omraade. 

Provlndslir.  13 

Sad  man  saa  et  Par  Timer  senere  fredeligt 
og  roligt  i  sin  Stue,  opskræmmedes  man  pludse- 
lig ved  krigerske  Trommehvirvler  udenfor  Vin- 
duerne, og  atter  Tik  man  Øie  paa  Hr.  Momine, 
som  i  Mellemtiden  havde  omhyttet  den  fred- 
sommelige brune  Lædertaske  med  et  drabeligt 
Messing  Slaginstrument,  paa  hvis  Kalveskind 
han  med  megen  Virtuositet  gav  et  buldrende 
Præludium  til  Bedste,  hvorefter  han  oplod  sin 
ikke  synderlig  gjennemtrængende  Røst  for  at 
foredrage  en  eller  anden  Bekjendtgjørelse,  om- 
handlende snart  en  Politianordning,  en  Auktion 
eller  et  Udsalg  hos  en  af  Byens  Kjøbmænd,  snart 
Ankomsten  af  en  dresseret  Sælhund  eller  lig- 
nende Naturfænomen,  hvem  det  høitærede  Pub- 
likum indbødes  til  at  tage  i  Øiesyn,  eller  af  en 
Oste-  eller  Pæreskude,  der  var  løbet  ind  i  den 
lille  Havn  for  at  falbyde  sin  Ladning,  snart 
endelig  en  bortlløien  Kanarifugl  eller  deserteret 
Hundehvalp,  for  hvis  Tilvejebringelse  den  læng- 
selsfulde Eier  udlovede  en  passende  Ducør. 

Arriverede  der  en  omreisende  Cirkus  eller 
et  syvende  Rangs  Skuespillerselskab  til  Byen, 
medførte  denne  interessante  Begivenhed  ufra- 
vigelig en  yderligere  Forøgelse  af  Hr.  M ommes 
alt  i  Forveien  saa  omfattende  Virksomhed,  idet 
han  da  var  selvskreven  til  at  klistre  Plakater  op 
paa  Gadehjørnerne,  sælge  Billetter  og,  kort  sagt, 
tjene  det  paagjældende  Kunstnersamfund  som  et 

uundværligt  Faktotum.  Og  fandt  der  endelig 
en  eller  anden  Festlighed  Sted,  hvad  enten  Med- 
lemmer af  alle  Byens  Samfundslag  ved  særlig 
hoitidelige  Ledigheder  samledes  i  Raadhussalen, 
eller  Klubben  »Enigheden«  s  mere  exklusive 
Broderskal)  fylkedes  om  de  vel  besatte  Spise- 
horde i  deres  dyrekjøhte  Asyls  Festhal,  eller  en 
af  de  stedlige  Spidser  gav  en  større  Middag  til 
Bedste  indenfor  sine  egne  fire  Vægge,  da  vilde 
det  utvivsomt  have  gjort  et  ikke  ringe  Skaar  i 
Feststemningen,  hvis  Deltagerne  ikke  i  Spidsen 
for  de  tjenende  Aanders  større  eller  mindre  Skare 
havde  bemærket  den  i  ulastelig  sort  Dragt  og 
med  skinnende  hvidt  Lintøi  figurerende  Hr. 
Momme,  hvis  sødt  smilende  Ansigt  afgav  et  ube- 
drageligt Vidnesbyrd  om,  at  han  under  disse 
festlige  Forhold  først  ret  følte  sig  paa  Tilværel- 
sens Høidepunkt. 

Men  ved  Siden  af  alle  disse,  om  man  saa 
maa  sige:  officielle  Virksomheder  drev  den  al- 
sidige lille  Mand  desuden  i  største  Hemmelighed 
en  Bilbrretning,  om  hvis  Existens  kun  et  meget 
begrænset  Antal  af  hans  Byfæller  havde  Anelse. 
For  et  Par  Aar  siden  havde  han  nemlig  ganske 
uventet  arvet  nogle  tusinde  Kroner  efter  en  fjærn 
Slægtning,  og  da  hans  line  Næse  alt  forlængst 
havde  sporet,  at  den  overveiende  Part  af  Byens 
halve  Snes  unge  Levemænd,  til  hvis  intimere 
Forhold   han  i  sine  forskjellige  Egenskaber  havde 

rig  Leilighed  til  at  erhværve  sig  et  indgaaende 
Kjendskab,  ikke  saa  sjældent  befandt  sig  i  det 
beklagelige  Tilfælde  at  trænge  stærkt  til  Kon- 
tanter, havde  han  efter  moden  Overvejelse  taget 
den  Beslutning  at  anvende  sin  nys  erhværvede 
Velstand  til  leilighedsvis  at  producere  sig  som 
Menneskeven  og  forstrække  de  omtalte  livsglade 
Ynglinge  med  den  til  Tilfredsstillelsen  af  deres 
Hotte  Tilbøieligheder  fornødne  Driftskapital.  At 
sige,  at  han  af  fuldstændig  uegennyttige  Bevæg- 
grunde hengav  sig  til  denne  ædle  Idræt,  vilde 
dog  være  en  høist  letsindig  Omgang  med  Sand- 
heden. Dels  viste  han  sig  nemlig  principmæssig 
meget  kræsen  ved  Bedømmelsen  af  Kvalifika- 
tionerne hos  de  Trængende,  der  anbefalede  sig 
til  hans  velvillige  Bistand,  og  navnlig  betragtede 
han  Existensen  af  en  velhavende  Fader  eller 
anden  nær  Slægtning  som  en  ufravigelig  Be- 
tingelse i  den  Retning.  Og  desuden  holdt  Hr. 
Momme  nøie  over,  at  Overleveringen  af  det 
attraaede  Mammon  til  de  bønhørte  Laansøgere 
ledsagedes  af  visse  Formaliteter,  saasom  Udstedel- 
sen af  en  Kvittering,  lydende  paa  en  ikke  saa  lidt 
større  Sum  end  den  tilstaaede,  ligesom  den 
menneskevenlige  lille  Mand  ogsaa  som  Regel 
hver  tredie  Maaned  lod  de  unge  Flottenheimere, 
hvis  Navne  figurerede  i  hans  omhyggeligt  for- 
varede Bøger,  underkaste  sig  forskjellige  For- 
nyelsesceremonier,   hvilke    de  ikke  sjældent  led- 

sagede  med  særdeles  kraftige  Hjærteudgydelser 
og  Talemaader,  der  føiede  lige  saa  mange  nye  Led 
til  den  uoverskuelige  Række  af  Vidnesbyrd  om, 
hvor  forbausende  hurtigt  Mindet  om  modtagne 
Velgjærninger  udviskes  i  denne  Jammerdal. 

Lige  fra  den  første  Dag,  da  Hr.  Momme 
aahnede  sin  lille  Bankgeschæft,  havde  vor  Ven, 
Erik  Bølling,  med  megen  Ihærdighed  undt  ham 
sin  Søgning,  og  da  den  flotte  unge  Mand  uhel- 
digvis langt  hyppigere  indfandt  sig  hos  ham  i 
den  Hensigt  at  forny  sin  Mønt  end  for  at  tilbage- 
betale noget  af  det  tidligere  Laante,  var  den 
naturlige  Følge  heraf  hleven,  at  den  temmelig 
uhetydelige  Sum,  for  hvilken  han  oprindelig 
havde  udstedt  Modtagelseshevis  til  Hr.  Momme, 
i  Tidens  Løb  havde  antaget  saa  imponerende 
Dimensioner  i  dennes  Regnskahshog,  at  Synet 
heraf  utvivlsomt  vilde  have  drevet  den  Intet 
anende  Hr.  Bølling  senior  til  Raseriets  Top- 
punkt. 

Bevidstheden  om  denne  hedrøvelige  Kjends- 
gjærning  bidrog  just  ikke  til  at  bevinge  Mester 
Eriks  Fjed,  medens  han  paa  denne  triste  Ok- 
tober Formiddag  i  al  Sindighed  slentrede  gjen- 
nem  de  ingenlunde  livligt  befærdede  Gader  for 
alter  at  forsøge  et  Anløb  mod  Menneskevennens 
Hjærte  og  Pengepung.  Men  dels  kunde  man  nu 
engang  ikke  med  sin  bedste  Villie  bruge  ret 
mange   Minuter    til   al  tilbagelægge  Yeikengderne 

indenfor  den  lille  Bys  Grænser,  og  dels  blev  den 
unge  Mand,  ligesom  han  dreiede  om  Hjørnet  al 
det  ned  til  Havnen  førende  Stræde,  hvori  Maalet 
for  hans  Expedition  befandt  sig,  grebet  i  Nakken 
af  et  ualmindelig  kraftigt  Vindstød,  der  udspilede 
hans  lange  gule  Frakke  som  et  Storseil  og  førte 
ham  i  lette  Dansetrin  hen  ad  den  toppede  Sten- 
bro med  en  Ilfærdighed,  saa  at  han  maatte  an- 
vende en  ikke  ubetydelig  Kraft  for  at  bremse 
Farten,  da  han  omsider  naaede  ud  for  den  pynte- 
ligt holdte,  lilleputagtige  Have,  der  bredte  sig 
foran  det  gule,  meget  lidt  imponerende  en  Etages 
Hus,  som  eiedes  og  for  en  Del  beboedes  af  Hr. 
Momme.  Med  den  onde  Samvittighed  lysende 
ud  af  Øinene  og  skævende  snart  bagud  i  Ret- 
ning af  en  lige  overfor  liggende,  yderst  primitiv 
Kafé,  snart  fremad  mod  de  fire  Vinduer,  midt 
imellem  hvilke  det  lille  Huses  Gadedør  befandt 
sig,  luskede  Hr.  Erik  med  de  længst  mulige 
Skridt  hen  ad  Havens  smalle,  med  hvidt  Grus 
sirligt  belagte  Midtegang,  rev  Døren  op  og  foer 
ind  ad  den,  som  om  den  Slemme  i  egen  Person 
var  i  Hælene  paa  ham. 

Puh!  saa  kom  vi  da  saa  vidt!  betroede 
han  sig  selv  med  dæmpet  Røst  og  skævende 
mistænksomt  hen  mod  den  til  venstre  i  den 
smalle,  sandbestrøede  Gang  værende  Dør,  der 
prydedes  af  en  paaklistret  Papirslap,  hvorpaa  en 
i   Skrivekunsten   aabenbart  meget  lidt  bevandret 

Haand  havde  præntet  nogle  høisl  gaadefulde 
Runer,  som  med  en  Del  Besvær  lode  sig  ud- 
tyde til: 

Ane  Jørgensen 
Watsger  o^  strege  Kone. 

Xaa !  Hun  er  nok  heldigvis  ude  paa  Slud- 
dretournéel«  brummede  han  med  en  ikke  ringe 
Lettelse,  efter  at  have  forvisset  sig  om,  at  Nøglen 
var  Liget  af  den  omtalte  Dør,  indenfor  hvilken 
der  herskede  den  dybeste  Stilhed.  Af  let  for- 
staaelige  Grunde  vilde  det  jo  nemlig  ikke  have 
været  ham  ublandet  behageligt,  om  hans  Moders 
yderst  snakkesalige  og  i  sine  Medmenneskers 
Gjøren  og  Laden  stærkt  interesserede  Vaskerkone 
havde  været  Vidne  til  hans  Visit  der  i  Huset. 
Og  nu  tog  Hr.  Erik  Front  mod  den  lige  overfor 
den  førstnævnte  værende  Dør,  hvis  pyntelige 
Porcellænsplade  oplyste,  at  her  indenfor  resi- 
derede   »O.  P.  Momme,    Kommissionær   m.   m.« 

Nu  vilde  jeg  s'gu  give  ikke  saa  lidt  til,  at 
han  var  hjemme,  den  gamle  Kegle!«  fortsatte  han 
sin  Monolog  og  hankede  paa  Døren  med  let  Kno. 
.Men  foreløbig  syntes  »Kommissionæren  m.  m. 
ikke  tilbøielig  til  at  give  noget  Livstegn  fra  sig, 
i  hvilken  Anledning  den  unge  Mand  efter  en 
kort  Toven  sank  ned  i  Knæerne  og  indtog  en 
Stilling  omtrent  som  en  Skrubtudse,  der  laver 
si.^    til    al    gjøre    et   Hop,    medens    ban    samtidig 

anbragte  sit  ene  Øie  foran  Nøglehullet,  hvorved 
han  gjorde  den  beroligende  Opdagelse,  at  Nøglen 
sad  i  indvendig. 

»Hoho!  Mikkel  er  ganske  rigtigt  i  Hulen!« 
mumlede  han  inderlig  fornøiet.  »Ja,  saa  skal 
vi  snart  faa  ham  ud!« 

Og  atter  faldt  hans  Haand  paa  Dørfyldningen 
med  betydelig  forøget  Vægt,  hvorefter  han  uden 
yderligere  Formaliteter  rev  Døren  op  og  med  et 
langt  Skridt  traadte  ind  i  den  mod  Haven  ven- 
dende, dukkeagtige  lille  to  Fags  Stue,  hvor  Alt 
skinnede  saa  propert  og  pillent,  som  om  en  om- 
hyggelig Husmoder  for  et  Øieblik  siden  havde 
lagt  den  sidste  Haand  paa  dens  Rengjøring, 
medens  Æren  herfor  dog  i  Virkeligheden  ude- 
lukkende tilkom  dens  mandlige  Indehaver,  der 
hele  sit  Liv  igjennem  havde  havt  alt  for  travlt 
til  at  indlade  sig  paa  slige  tidsspillende  Vidt- 
løftigheder som  at  gifte  sig. 

»God  Dag,  gamle  Morame!  -  -  Hvor  Pokker 
har  De  forputtet  Dem?  Det  er  Dem  kanske  ikke 
rigtig  beleiligt  at  give  Audiens  saa  tidligt  paa 
Morgenstunden?«  raabte  Erik  gemytligt,  idet  han 
forandret  saae  sig  om  i  den  mennesketomme 
Stue,  i  hvis  bagerste  Væg  der  foruden  en  ind  til 
Soveværelset  førende  Trædør  fandtes  en  for  Ti- 
den halvaaben  Tapetdør,  der  gav  et  flygtigt  Ind- 
blik i  et  mørkt,  snævert  Aflukke,  hvori  utydeligt 

skimtedes    en    Del    Beklædningsstykker,    Stokke, 
Paraplyer  og  lignende  Gjenstande. 

»Hatschih!«  kom  Svaret  meget  expedit  i 
Form  af  en  dæmpet  Xysen  inde  fra  sidstnævnte 
Lokale,  og  i  næste  Øiehlik  aabenharede  sig  i 
dettes  Dør  Hr.  Mommes  trinde,  lille  Person,  glat 
klemmet  og  barberet  som  altid  og  iført  en  sirlig 
graa  Slaabrok  med  grøn  Snorebesa'tning  samt 
broderede  Morgensko.  I  den  ene  Haand  boldt 
ban  en  tyk  Overfrakke  og  i  den  anden  en  Klæde- 
børste. 

»God  Dag,  Hr.  Bølling!  God  Dag!  Heb! 
Hen!«  tog  ban  Ordet  med  et  yderst  smilende 
Ansigt.  »Og  undskyld,  at  jeg  var  krøbet  derind 
i  det  sorte  Hul!  Jeg  var  saamæn  inde  at  børste 
Peberet  af  min  Vintergarderobe.  Heb!  Heb! 
Nu  nærmer  Tiden  sig  jo,  da  man  igjen  skal  til 
at  krybe  i  det  tykke  Tøi.  Og  saa  maa  man  jo 
se  efter,  at  Mollene  ikke  bar  'været  for  slemme 
ved  det.     Heb!  Heb!« 

Her  gav  Hr.  Momme  med  kjærtegnende 
Haand  Frakkens  Fløilskrave  et  Par  lette  Strøg 
af  Børsten,  hvilket  foranledigede  bans  uventede 
Gjæst  til  med  et  ilsomt  Spring  at  fjærne  sig  et 
Par  Alen   fra  barn. 

Hor,  Momme!  Hvis  De  ikke  vil  have,  al 
jeg  skal  nyse  Dem  ud  gjennem  Deres  egne  Vin- 
duer, saa  tjen  mig  i  at  vente  med  at  børste  los 
paa  Deres   gamle  Vinterham,    til    jeg    er   gaaet! 

raabte  han  energisk.  »Saa  snart  jeg  bare  kommer 
en  Peberbøsse  nær  paa  fem  Skridt,  gaar  det 
nemlig  løs  med  fuld  Damp,  skal  jeg  fortælle 
Dem.  Og  saa  nyser  jeg  i  et  Kjøre  væk,  som  om 
jeg  skulde  tjene  mit  Livsophold  ved  den  Forret- 
ning! Det  er  nu  saadan  en  Slags  Abnormalitet 
ved  Konstruktionen  af  mine  indre  Lugteorga- 
nismer, forstaar  De?  -  Tscha — ha — a — ah!  — 
Kan  De  høre:  nu  begynder  Forestillingen  alle- 
rede?« 

»Bevares,  Hr.  Bølling!  Bevares!«  udbrød  den 
høflige  Vært  yderst  forekommende,  idet  han  med 
megen  Omhu  lagde  Frakken  sammen  og  hængte 
den  over  en  Stolryg.  »Lad  mig  endelig  ikke 
genere  Dem.  Saa  pludselig  kommer  Vinteren 
vel  heller  ikke,  Heh !  Heh !  at  jeg  jo  nok  kan 
vente,  til  —  til  Hr.  Bølling  har  sagt  mig,  hvad 
jeg  skylder  Æren  af  Deres  behagelige  Nærvæ- 
relse!« 

Her  kastede  han  et  forskende  Blik  paa  sin 
Gjæst,  der  imidlertid,  uden  at  oppebie  nogen 
direkte  Opfordring  fra  Hr.  Mommes  Side,  meget 
husvant  havde  anbragt  sig  i  en  magelig  Læne- 
stol, saa  langt  borte  fra  Vinduet  som  muligt, 
hvor  han  foreløbig  var  ivrig  optaget  af  at  gjen- 
give  de  af  Blæsten  stærkt  forpjuskede  Fjer  paa 
hans  Jægerhat  deres  oprindelige  flotte  Fald. 

Ja,    hør,     Momme!«     udbrød    han    endelig 
efter    en    lille    Pause,     idet    han    greb    bemeldte 

Hovedbedækning  i  Pullen  og  anbragte  den  med 
Kladsk  paa  Bordet  foran  sig.  »Nu  er  den  gal 
igjen !  De  kommer  s'gu  til  at  rykke  ud  med 
nogle  flere  Myntsorter,  for  jeg  kan  ikke  klare 
den  længer.  Og  den  Gamle  er  immervæk  saa 
stædig  som  en  Gris,  der  skal  trækkes  til  Marked!« 

Hr.  Momme  kneb  sine  fyldige  Læber  sammen 
og  gned  sin  Næsetip  med  Bagsiden  af  Klæde- 
børsten. 

»Tja — ah,  Hr.  Bølling!  Det  er  virkelig  ikke 
saa  lige  en  Sag!  bemærkede  ban  omsider  med 
en  bøist  betænkelig  Mine.  »Der  staar  jo  allerede 
nogle  adskillige  Beløb  —  — !«  Her  gjorde  han 
et  betydningsfuldt  Kast  med  Hovedet  i  Retning 
af  det  ærværdige  Mahogni  Skrivebord  benne  ved 
Vinduet.  »Og  Hr.  Bølling  har  jo  flere  Gange 
været  saa  venlig  at  love  snart  at  ville  betale  et 
større  Afdrag  —   hm  —  hm  ! 

Aa,  Vrøvl,  gamle  Fyr!  Lad  nu  være  at  staa 
paa  Baglænene!  afbrød  Erik  ham  i  en  over- 
legen-gemytlig Tone.  »De  ved  jo  lige  saa  godt 
som  jeg,  at  naar  det  endelig  kom  an  paa  det, 
saa  kunde  min  Gamle  betale  de  Lapperier  lige 
saa  let  som  at  klo  sig  i  Hovedet,  selv  om  ban 
jo  rigtignok  vilde  gjøre  et  farligt  Mudder  i  samme 
Anledning.  Lad  det  nu  gaa  lidt  villigt,  og  lad 
os  være  fri  for  liere  Ophævelser!  Jeg  skal  bruge 
fem    hundrede   Kroner  i   Dag  eller  i  Morgen,    og 

dem  kan  De  lige  saa  godt  lade  mig  faa  med  det 
Samme!« 

»Fem — fem  hundrede  Kroner?«  gjentog  Hi\ 
Momme,  formelig  snappende  efter  Veiret.  »Det 
er  aldeles  umuligt,  Hr.  Bølling!  Aldeles  komplet 
umuligt!  Saa  mange  Penge  har  jeg  virkelig  ikke 
disponible!« 

»Ja  Tak!  Den  Vise  kan  jeg  udenad,  gamle 
Svend!«  erklærede  Erik  uhyre  affeiende.  »Skal 
vi  holde  det  omtalte  Beløb  paa,  at  naar  De  bare 
gaar  hen  og  stikker  Deres  Lugteorganisme  ned 
i  den  øverste  Skulle  til  venstre  derhenne« 
her  gjorde  han  ogsaa  et  Kast  med  Hovedet  i 
Retning  af  Skrivebordet,  »saa  finder  De  s'gu 
mageligt  de  fornødne  Kontanter?  Hvadbehager? 
-  Og  saa  giver  jeg  Dem  til  Gjengjæld  et  lille 
Papir,  gjældende  for  tre  Maaneder  —  eller  lad 
os  for  en  Sikkerheds  Skyld  sige  fire  Maaneder 
fra    Datum,    og    lydende    paa  hvor    stor    er 

Beten  nu  bleven?  -  Atten  hundrede?  —  Vel, 
saa  siger  vi  fem  og  tyve  hundrede!  Det  skal 
ikke  komme  an  paa  en  Pølse  i  Slagtetiden!  — 
Naa,  gamle  Medborger?« 

Kan  sandfærdig  ikke,  Hr.  Bølling!«  forsik- 
rede Momme  meget  tilknappet,  idet  han  som 
besværgende  løftede  Hænderne  i  Veiret.  »Det  er 
en  alt  for  risikabel  Forretning!  Hr.  Bølling  staar 
allerede  for  et  saa  betydeligt  Beløb  — « 

»Hør,   Momme!     I  Dag  er  De  dog  den  stæ- 

digste  Kamel,  jeg  i  mine  Levedage  har  havt  med 
at  gjøre!  raabte  den  Hotte  unge  Mand  stærkt 
irriteret  og  med  et  kraftigt  Slag  i  Bordet.  »Men 
nu  skal  jeg  fortælle  Dem  Noget,  som  nok  skal 
faa  dem  til  at  lukke  op  for  Sølvtøjet!  Hvis  De 
da  vil  holde  ren  Bøtte.  Det  er  nemlig  ikke 
Meningen,  at  de  lige  strax  skal  tage  Kalveskindet 
der«  —  her  spjættede  han  ud  med  det  venstre 
Ben  efter  Trommen,  som  stilfærdigt  og  beskedent 
stod  i  Krogen  tæt  ved  ham  —  og  buldre  Ny- 
heden ud  over  hele  Byen!  —  Naa,  det  vil  De 
dog  ikke?  -  Ser  De:  inden  der  er  gaaet  to 
Maaneder,  er  jeg  forlovet  med  det  Hotteste  Pige- 
barn, De  kan  se  for  Deres  gamle  Øine !  Masser 
af  Kronemønt!  Ja,  De  behøver  slet  ikke  at 
se  saa  dybsindig  ud,  for  den  Ting  er  saa  sikker, 
som  den  kan  være!  -  -  Og  saa  skal  jeg  med  en 
vis  Elegance  klare  hele  den  Butik,  som  vi  To 
har  sammen,  og  Mere  til!  Det  kan  De  roligt  lade 
Dem   assurere   paa! 

Det  var  øien synligt,  at  denne  konlidentielle 
Meddelelse  ikke  undlod  at  gjøre  et  vist  Indtryk 
paa  den  forsigtige  lille  Mand,  der  i  Grunden 
nærede  en  ikke  ringe  Grad  af  Beundring  for  (\vi\ 
Hotte  Ur.  Erik,  hvem  han  i  sit  stille  Sind  be- 
tragtede som  en  Pokkers  Karl,  der  magelig  var 
i  Stand  til  at  realisere  en  hvilken  somhelst  Plan 
i  den  antydede  Retning.  Og  da  Hr.  Momme 
tilmed  ifølge  tidligere  anstillede  Iagttagelser  mente 

saa  temmeligt  at  kunne  forstaa  hans  halvkvæ- 
dede Vise  og  at  kunne  supplere  den  modtagne 
Oplysning  paa  den,  set  fra  hans  Standpunkt, 
mest  betryggende  Maade,  begyndte  hans  hidtil 
nærede  Betænkeligheder  overfor  hans  Klients 
Anmodning  saa  smaat  at  vige  Pladsen  for  et 
lysere  Syn  paa  Sagen. 

»Det  glæder  mig  særdeles  at  høre  denne 
store  Nyhed,  Hr.  Bølling!  Heh!  Heh!  udbrød 
han  derfor  efter  en  kort  Betænkning  med  sit 
aller  sødeste  Smil.  »Det  glæder  mig  i  høieste 
Grad,  at  Hr.  Bølling  endelig  vil  gjøre  Alvor  af 
at  indtræde  i  Ægtestanden  sammen  med  en  af 
vor  Bys  rigeste  og  -  -  hm  -  -  smukkeste  og  — 
hm  —  mest  begavede  Damer!  -  Maa  jeg  have 
den  Ære  ærbødigst  at  ønske  til  Lykke?  Heh! 
Heh!« 

Her  greb  han  sin  Gjæsts  omfangsrige  Høire 
og  trykkede  den  paa  det  Varmeste. 

»Ja,  Tak,  gamle  Momme!«  lo  Erik  over- 
maade  fornøiet.  Men  det  er  dog  ikke  værdt  at 
foregribe  Begivenhedernes  Gang.  Lidt  endnu 
varer  det  vel  nok,  inden  vi  faar  rigtig  Bedelighed 
paa  Tingene!« 

»Maaske  til  i  Overmorgen?  Heh!  Heh!« 
smiskede  Hr.  Momme  med  et  uhyre  diplomatisk 
Ansigt. 

»I  Overmorgen?«  ekkoede  Erik  forundret. 
»Hvorfor  det,  gamle  Fyr?« 

Aa !  Jeg  mente  bare,  at  saa  skal  der  jo 
være  stor  Middag  hos  —  hm  —  Hr.  Fabrikanten. 
Heh!  Heh!  Jeg  skal  som  sædvanlig  have  den 
Ære  at  servere!«  oplyste  Momme,  gnidende  sig 
i  Hænderne. 

»Naa — aah  !  Hos  Hingstrup?  Javel,  den  passer 
fortrinligt!«  lo  hans  Gjæst.  »Næh!  Saa  gesvindt 
tror  jeg  dog  ikke,  Ærterne  begynder  at  koge ! 
Men  det  skulde  jo  rigtignok  ikke  undre  mig,  om 
der  blev  fyret  svært  op  under  dem  ved  samme 
Ledighed  !  indrømmede  den  selvtillidsfulde  unge 
Mand,  seende  i  Aanden  sig  selv  gjørende  uimod- 
staaelige  Haneben  for  Nelly. 

»Men  hør,  jeg  har  travlt,  Momme!«  vedblev 
han  utaalmodig.  »Lad  os  nu  faa  den  Forret- 
ning i  Orden  med  det  Samme.  Kom  bare  med 
en  Lap  Papir,  saa  skal  jeg  snart  affatte  Doku- 
mentet. Og  luk  saa  op  for  den  gamle  Skulle, 
at  jeg  kan  faa  Møntsorterne.  De  ligger  bestemt 
og  keder  sig  gebommerligt  dernede,  og  længes 
SVSert  efter  at   komme  i   Cirkulation. 

»Naa,  ja,  ja,  Hr.  Bølling!  Efter  hvad  De 
nu  har  vist  mig  den  Ære  al  betro  mig,  tør  jeg 
vel  nok  overlade  Dem  det  ønskede  Beløb!  er- 
klærede Hr.  Momme  efter  en  kort  Betænkning, 
idet  lian  med  et  let  Suk  gik  hen  og  aabnede 
Skrivebordsskuffen,  af  hvilken  han  udtog  et 
Stykke  stemplet  Papir  og  en  omfangsrig,  tnegel 
slidt    Læder    Brevtaske.         Men     kun     paa     lire 

Maaneder!  Heh!  Heh!  -  -  For  en  ung  Kavaler 
med  Hr.  Bøllings  udmærkede  Egenskaber  vil  det 
jo  være  en  smal  Sag  at  faa  denne  -  -  Heh  — 
glædelige  Begivenhed  bragt  i  Rigtighed  længe 
forinden.  —  Værs,artig,  Hr.  Bølling,  her  er  Blan- 
ketten !  —  Det  var  jo  2500  Kroner,  vi  blev  enige 
om  at  skrive?   Ikke  sandt?   Heh!    Heh!« 

Javel,  De  gamle  Røverkaptain ! «  brummede 
Erik  med  en  halv  ærgerlig,  halv  tilfreds  Mine, 
idet  han  satte  sig  til  Rette  ved  Skrivebordet  og 
greb  en  Pen.  »Hvis  De  ikke  ender  som  en 
morderlig  Velhaver,  saa  er  det  s'gu  hverken 
Deres  eller  min  Skyld,  saa  umanerligt  som  De 
flaar  mig!« 

Og  nu  gav  han  sig  med  øiensynlig  Rutine 
til  at  skrive  løs  paa  Tilstaaelsesdokumentet, 
medens  Hr.  Momme  aabnede  Tegnebogen  og 
meget  omhyggeligt  begyndte  at  tælle  en  Del 
Pengesedler  op  paa  Bordet  ved  Siden  af  den 
unge   Mand. 

»Puh!  Se  saa,  De  Blodsuger!  raabte  denne 
omsider,  idet  han  smed  Pennen  fra  sig.  »Her 
har  De  Sort  paa  Hvidt  for,  at  jeg  har  modtaget 
af  Dem  den  Sum  2500  Kroner,  at  tilbagebetale 
fire  Maaneder  fra  Datum.  Forresten  er  det  den 
mest  dundrende  Løgn,  jeg  endnu  nogensinde  har 
leveret  fra  mig,  for  hvis  jeg  Alt  i  Alt  har  mod- 
taget Mere  af  Dem  end  alier  høist  2000  Kroner, 

saa  vil  jeg  lade  mig  grønsalte!  —  Naa,  nu  lidt 
livligt  op  med  Brikkerne,  gamle  Svend!« 

»Strax,  Hr.  Bølling!    Lige  strax!    Heh!   Heh! 

-  Fire  hundrede  og  tyve  !  --  Tredive  —  Fyrre  — « 

svarede  Momme,   fremdeles   tællende  løs  paa  de 

temmelig    malpropre   Sedler    med    størst    mulige 

Omhu. 

Under  en  vældig  Gaben  lænede  Erik  sig  til- 
bage i  Stolen  og  strakte  sig,  saa  det  knagede  i 
Byggen  paa  den,  medens  han  samtidig  rent  til- 
fældigt kastede  et  Blik  ud  af  Vinduet.  Men  i 
samme  Nu  fløi  hans  Kjæber  sammen  med  et 
lydeligt  Smæld,  han  selv  foer  op  af  Stolen  i  en 
Fart,  saa  at  han  nær  havde  væltet  baade  den  og 
sin  Vært,  og  med  et  Spring,  der  vilde  have  gjort 
en  Akrobat  Ære,  stod  han  i  næste  Sekund  langt 
inde  i  Stuen,  hvorfra  han  stirrede  saa  rædsels- 
slagen ud  i  Haven,  som  om  han  alier  mindst 
havde  faaet  Øie  paa  et  eller  andet  gyseligt  Spø- 
gelse derude. 

»Død    og   salte    Pølse!       -   Momme!  Der 

kommer  jo  den  gamle  Pige  storkende  for  fulde 
Seil  lige  løs  paa  os!«  udbrød. han  omsider  halvt 
hviskende  og  pegede  ud  paa  en  høi,  i  en  elegant 
Begnkaabe  indhyllet  Kvindeskikkelse,  som  med 
raske  Skridt  dreiede  ind  fra  Gaden  og  bevægede 
sig  op  ad  Havens  Midtergang.  Lad  mig  komme 
ud*!  —  Skjul  mig!  -  Hun  maa  ikke  paa  nogen 
Maade  faa  mig  at  se  her!« 

Provindsliv.  10 

Og  som  besat  gav  han  sig  til  at  fare  rundt 
i  Baggrunden  af  Stuen  for  saa  godt  som  muligt 
at  dække  sig  mod  Opdagelse  ude  fra. 

I  første  Øieblik  havde  Hr.  Momme  med 
aaben  Mund  og  saa  vidt  opspilede  Øine,  som 
han  overhovedet  formaaede,  staaet  og  iagttaget 
sin  Gjæsts  ganske  vist  noget  eiendommelige  Op- 
træden, men  nu  kastede  han  ogsaa  et  Blik  ud  i 
Haven,  og  et  forstaaende  Smil  opklarede  hans 
Træk. 

Ah!  Det  er  jo  Frøken  Hingstrup,  ser  jeg! 
udbrød  han  i  sit  elskværdigste  Tonefald.  >  Xei ! 
Hr.  Bølling  kan  saamæn  være  aldeles  rolig! 
Frøkenen  vil  ganske  sikkert  kun  tale  med  Ma- 
dam Jørgensen  derovre  paa  den  anden  Side  af 
Gangen.  Hun  vasker  og  stryger  jo  hos  Fabri- 
kantens ligesom  i  Hr.  Bøllings  eget  Hjem  og 
hos  de  andre  Honoratioresfamilier  her  i  Byen! 
—  Der  er  virkelig  aldeles  ingen  Fare,  Hr.  Bøl- 
ling!   Ikke  Spor  af  Fare!    Heh !    Heh!« 

Men  kun  alt  for  snart  skulde  det  paa  den 
soleklareste  Maade  aabenbare  sig,  at  Hr.  Mom- 
mes  Evner  som  Spaamand  vare  af  en  høist 
upaalidelig  Beskaffenhed,  thi  næppe  havde  han 
afgivet  sin  beroligende  Erklæring,  før  Gangdøren 
blev  revet  op,  og  i  næste  Øieblik  lod  en  energisk 
Banken  sig  høre  paa  hans  egen  Dør. 

Svab!  smækkede  den  slidte  Tegnebog  sam- 
men   om    hele    den    Mester    Erik    retmæssig    til- 

kommende  Velstand,  hvorefter  Hr.  Momme  med 
en  ilsom  Bevægelse  deponerede  nævnte  ærværdige 
Hylster  ovenpaa  den  nys  udstedte  Kvittering. 
Og  samtidig  styrtede  hans  Gjæst  med  et  halv- 
kvalt Udraab  løs  paa  det  for  omtalte,  som  Garde- 
robe tjenstgjørende  Rum,  rev  Tapetdøren  op  og 
forsvandt  derind  som  et  Aandesyn,  idet  han  slog 
Døren  i  Laas  efter  sig. 

Kun  nogle  faa  Sekunder  medgik  til  dette 
bevægede  Optrin,  og  nu  ilede  Hr.  Momme  med 
et  forekommende  »Værs'artig!«  hen  mod  Døren 
ud  til  Gangen,  hvorfra  en  fornyet,  utaalmodig 
Banken  lod  sig  høre.  Og  i  næste  Øieblik  traadte 
Frøken  Rosas  kraftige  Skikkelse  over  Dørtaa-ske- 
len,  idet  hun  med  en  let  Bøining  af  sit  mørk- 
lokkede,  med  en  lix  lille  Filthat  bedækkede 
Hoved  besvarede  Hr.   Mommes  dybe  Buk. 

»Gog  Dag,  Momme!  Forstyrrede  jeg  Dem?< 
sagde  hun,  idet  hun  lod  et  hurtigt  Blik  svæve 
rundt  i  det  pyntelige  lille  Værelse. 

Aldeles  ikke,  Frøken!  Aldeles  ikke!;  for- 
sikrede den  lille  Mand,  gnidende  sig  lidt  for- 
legent i   Hænderne. 

Xaa!    Jeg  syntes,  jeg  hørte  Nogen  løbe  ud 
af  Stuen,  ligesom  jeg  bankede  paa!«   bemærkede 
den  uventede  Gjæst  med  et  skarpt  Blik  paa  ham. 
\a!  Det  —  det  var  bare  en  —  en  Skomager- 
dreng!   Heh!    Heh!  —  Som  var  her  med  et  Par 

Støvler!     oplyste  Momme  hurtigt.    »Maa  jeg  ikke 

bede  Frøkenen  tage  Plads?« 

Og  afsted  vimsede  han  for  at  trække  det 
ærværdige,  firkantede  Mahognibord  lidt  længere 
ud  fra  den  lige  saa  gammeldags,  magelige  Sofa. 

»Tak!  Det  er  blot  et  Par  Ord  jeg  har  at 
sige  Dem,«  svarede  Rosa,  uden  at  benytte  sig  af 
hans  galante  Indbydelse.  »De  husker  jo,  at  vi 
skal  have  Middagsselskab  i  Overmorgen  — « 

»Bevares!  Bevares!«  afbrød  Momme  hende 
med  en  Iver,  som  om  han  vilde  antyde,  at  før 
glemte  han  sin  egen  Fødselsdag  end  en  saa  vigtig 
Begivenhed. 

»Godt!;  vedblev  den  unge  Dame  med  et 
anerkjendende  Nik.  »Og  nu  vilde  jeg  blot  bede 
Dem  komme  hen  til  os  en  halv  Times  Tid  tid- 
ligere end  sædvanligt.  Vi  har  nemlig  faaet  noget 
nyt  Service,  som  jeg  maa  sige  Dem  Besked  om, 
inden  De  dækker  Bordet. 

Jeg  skal  ganske  bestemt  have  den  Ære  at 
komme.  Det  kan  Frøkenen  stole  aldeles  sikkert 
paah     erklærede  Hr.  Momme    med   et   nyt  Buk. 

»Ha — tschi — ih!«  lød  henne  fra  Stuens  Bag- 
grund et  kraftigt,  om  end  noget  dæmpet  Nyse- 
udbrud som  Bekræftelse  paa  hans  afgivne  Løfte. 

»Hvad  var  det?«  spurgte  Rosa  med  en  hurtig 
Vending  hen  mod  den  Kant,  hvorfra  denne  uven- 
tede Afbrydelse  havde  ladet  sig  høre. 

»Aa!    Heh!    Heh!  -  -  Det  er  bare  —  det  er 

bare  —  hm  Skorstensfeieren  !  stammede  Momrae 
med  et  alt  andet  end  frimodigt  Ansigt.  »Han 
er  ved  at  —  at  feie  Skorstenen  inde  i  mit  Sove- 
kammer, skal  jeg  sige  Frøkenen!  —  Og  —  og 
han  har  faaet  saadan  en  slem  Snue!  Heh!  Heh!« 

»Saa — aa?  Jeg  syntes,  De  for  et  Øieblik  si- 
den sagde,  at  det  var  en  Skomagerdreng,  jeg 
havde  hørt  herinde?  bemærkede  Frøken  Rosa 
med  et  inkvisitorisk  Blik  paa  den  forfjamskede 
Mandsling. 

»Tsch — a — au!«  attesterede  en  ny,  endnu 
hæftigere  Eruption  Rigtigheden  af  denne  hendes 
Opfattelse. 

Men,  del  kom  jo  inde  fra  Tapetdøren  der!« 
udbrød  den  nysgjaM-rige  Dame  med  en  Forhørs- 
dommers  Mine  og  Tonefald,  idet  hun  gjorde  et 
Par  raske  Skridt  i  den  antydede  Retning.  »Og 
hvad  er  dette  her,  Momme?  vedblev  hun  med 
gnistrende  Øine,  idet  hun  greb  Eriks  Hat,  som 
han  til  alt  Uheld  havde  ladet  ligge  paa  Sædet 
af  Lænestolen,  hvor  han  først  havde  siddet. 
»Gaar  Skorstensfeieren  maaske  med  Tyrolerhat? 
—  Ja!  Syntes  jeg  det  ikke  nok!  Det  er  jo  Erik 
Rollings!  Her  staar  jo  et  tydeligt  F.  R.  inden  i 
den ! 

Og  med  en  hæftig  Rcvægelse  rakte  hun 
corpus  delieti  hen  mod  den  stærkt  skulende  Hr. 
Momme,  som  i  dette  Øieblik  ikke  nærede  noget 
mere  blandende  Ønske,  end  at  han  besad  Evnen 

til  hurtigst  muligt  at  sende  saavel  den  skrappe 
Frøken  som  den  ubesindige  Laantager  med  samt 
hans  forbistrede,  vindbeutelagtige  Hat  afsted  til 
de  Lande,  hvor  Peberet  gror,  selv  med  Fare  for, 
at  den  unge  Mands  sensible  Lugteorgan  med 
hele  det  dertil  hørende  Hoved  skulde  explodere 
inden  en  Times  Forløb. 

»Tja — ah!  Frøken!  —  Heh!  Heh!  — «  be- 
gyndte han,  gnidende  sig  i   Hænderne. 

Men  nu  foer  Femmandsraadets  energiske 
Medlem  uden  at  afvente  nærmere  Forklaringer, 
hen  til  den  ulyksalige  Tapetdør,  rev  den  op  med 
et  hæftigt  Tag  og  fløi  i  samme  Øieblik  et  Par 
Skridt  tilbage,  thi  inde  fra  det  dunkle  Rum  tord- 
nede et  mægtigt  »Hatischt!«  hende  i  Møde,  medens 
samtidig  et  blondt,  pomadeduftende  Hoved  duk- 
kede frem  fra  en  hel  Del  omhyggeligt  ophængte 
Gangklæder  med  en  Hastighed,  saa  det  nær 
havde  drukket  hende  en  regulær  Skalle. 

»Men  hvad  i  Alverden  gaar  der  af  Dem, 
Menneske?«  udbrød  Frøken  Rosa  nu  i  sin  skar- 
peste Tone  og  med  rynkede  Øienbryn,  idet  hun 
atter  traadte  hen  til  Døren  og  med  et  kraftigt 
Tag  i  Synderens  Arm  halede  ham  frem  af  det 
saa  uheldigt  valgte  Skjulested.  »Hvad  har  De 
her  at  gjøre'?  —  Og  hvorfor  skjuler  De  Dem  for 
mig?  —  Saa  svar  dog!« 

»A — tschi — ih!  —  Det  er  det  Satans  Peber!« 
oplyste  Mester  Erik,  tørrende    sine    taarevædede 

Øine  og  kastede  et  Hjælp  søgende  Blik  hen  til 
Hr.  Momme,  der  med  et  Udtryk  som  den  per- 
sonificerede Brødefuldhed  stod  midt  i  Stuen  og 
gned  løs  paa  sine  indre  Haandflader. 

»Tja — ah!  Frøken!«  tog  han  omsider  Ordet. 
»Sagen  er  nemlig  den  —  hm!  —  at  jeg  vilde 
vise  Hr.  Bølling  en  —  en  ny  Maade  at  konser- 
vere sit  Vintertøi  paa  —  hm !  saadan  med  en 
egen  Slags  Peber,  forstaar  Frøkenen  nok!  —  Og 
—  og  saa  — « 

»Javel!  -  -  Hatisch!  —  Og  saa  krøb  jeg  ind 
i  det  nederdnegtige  Hummer!  afbrød  Erik  ham, 
efter  saaledes  lykkeligt  at  have  faaet  Stikordet. 
»Og  --og  saa  saae  jeg  Dem  komme,  Frøken 
Rosa!  —  Ha — tscha — ah!  —  Og  —  og  saa  troede 

jeg  — « 

»Ja!  Saa  troede  Hr.  Bølling  — «  sekunderede 
den  lille   Mand  pligtskyldigst. 

Hold  Deres  Bøtte,  Momme!  Nu  kan  jeg 
godt  selv!  afbrød  Erik  ham  bistert.  »Og  saa 
troede  jeg,  —  at  —  at  De  havde  Noget  at  snakke 
om  med  ham  der,  som  jeg  ikke  maatte  høre!« 
løi  han  videre  med  største  Freidighed. 

Og  saa  skjulte  De  Dem  derinde,  hvor  De 
kunde  høre  hvert  et  Ord?-  supplerede  Rosa  med 
et  tilintetgj ørende  Blik.  Det  var  rigtig  nobelt 
gjort  af  Dem,  Erik!   Fy!  Demaa  skamme  Dem! 

Ha — tscha — ah!«  indrømmede  Synderen 
med  et  høist  ulykkeligt  Ansigt,  som  dog  inaaske 

nok  saa  meget  skrev  sig  fra  Efterveerne  af  hans 
ufrivillige  Ophold  i  Garderobens  pebersvangre 
Luft  som  fra  Bevidstheden  om  hans  utilgivelige 
Opførsel  over  for  den  unge  Dame.  »Men  nu 
vil  jeg  ikke  forstyrre  Dem  længere!  —  Farvel, 
Frøken  Rosa!  Værs'god  at  hilse  Deres  Fader! 
—  Farvel,  Momme!  Og  Tak  for  Deres  gode 
Raad!« 

Her  tilkastede  han,  som  han  troede,  ube- 
mærket af  den  skarpsynede  Frøken,  sin  Med- 
vider et  betydningsfuldt  Blik,  greb  sin  forræderske 
Hovedbedækning  og  forlod  Stuen  med  et  flot  Buk, 
fulgt  af  Hr.  Momme,  der  i  Forbigaaende  snap- 
pede den  indholdsrige  Tegnebog  fra  Skrivebordet 
for  ude  i  Gangen  i  al  Hemmelighed  at  overlevere 
den  længselsfulde  unge  Mand  hans  saa  ivrigt 
eftertragtede  Mammon. 

Men  næppe  havde  Døren  lukket  sig  efter 
de  To,  før  Frøken  Rosa,  som  naturligvis  for- 
længst havde  været  fuldstændig  paa  det  Rene 
med,  at  der  mildest  talt  var  noget  i  høi  Grad 
Muggent  ved  de  Herrer  Mommes  og  Bøllings 
ikke  særlig  vellykkede  Forsøg  paa  at  motivere 
den  Sidstnævntes  mistænkelige  Adfærd,  smidigt 
og  lydløst  som  en  Indianer  listede  sig  hen  til 
Skrivebordet  og  underkastede  de  der  liggende 
Papirer  et  nærmere  Eftersyn.  Og  da  Hr.  Momme 
et  Par  Minuter  senere  returnerede  efter  lykkeligt 
at    have    udført    sit    Forehavende    og    betydelig 

lettet  ved  Tanken  om,  at  nu  var  den  Byge  drevet 
over,  var  det  ikke  langt  fra,  at  han  havde  faaet 
et  Tilfælde  af  Forskrækkelse,  thi  midt  i  Stuen 
stod  Frøken  Rosa  med  sin  mest  imponerende 
Holdning  og  hetragtede  ham  i  Tanshed  med-  et 
uheldsvangert  Blik,  medens  hun  i  sin  opløftede 
høire  Haand  holdt  den  unge  Hr.  Eriks  nys  ud- 
færdigede Kvittering,  hvilken  den  ellers  saa  for- 
sigtige lille  Mand  havde  været  letsindig  nok  til 
at  lade  ligge  aabenlyst  paa  Bordet,  i  det  forfænge- 
lige Haab,  at  intet  fremmed  Øie  vilde  opdage 
den  under  hans  kortvarige  Fraværelse. 

Xaa!  Saa  De  giver  Dem  af  med  den  Slags 
Forretninger,  Momme?«  spurgte  Frøkenen  i  en 
uhyggelig  venskabelig  Tone.  Jeg  har  jo  nok 
tidligere  hørt  en  Fugl  synge  om  noget  Lignende, 
men  det  havde  jeg  dog  rigtignok  ikke  troet  om 
Dem ! 

Hvilken  sidste  Udtalelse  hun  fremførte  med 
en  Betoning,  som  om  hun  derimod  nok  havde 
anset  den  lille  Mand  kapabel  til  en  hel  Del  andre 
Mørkets  Gjærninger. 

Og  De  kan  laane  hele  2500  Kroner  ud 
alene  ti1-  Bølling,  foruden  hvad  De  naturligvis 
har  laant  ud  til  adskillige  Andre  af  hans  Lige? 
vedblev  hun  med  uformindsket  Venlighed.  »Det 
undrer  mig  virkelig,  Momme,  at  en  saadan 
Kapitalist  som  De  vil  nedlade  sig  til  at  varte  op 
ved  Middagsselskaber  og  slaa  paa  Tromme  rundt 

omkring  i  Gaderne!  —  Sig  mig,  hvad  tror  De 
egentlig,  at  Borgmesteren  og  min  Fader  og  for- 
skjellige  Andre  vilde  sige,  hvis  De  fik  den  Hi- 
storie at  vide? 

Hr.  Momme  saae  mere  og  mere  ud,  som 
om  han  havde  den  største  Lyst  af  Verden  til 
hurtigst  muligt  at  fordufte  ind  i  Garderohen  eller 
under  Sofaen  eller  et  hvilketsomhelst  andet  Sted 
hen,  hvor  han  kunde  unddrage  sig  den  strixe 
Dames  Behandling".  Men  uheldigvis  sad  han 
jo  engang  uhjælpeligt  fast  i  Saxen,  og  da  Frøken 
Rosa  nu  i  totalt  forandret  Tonefald  indledede 
et  skrapt  Krydsforhør  efter  alle  Kunstens  Regler, 
varede  det  ikke  mange  Minuter,  før  Synderen 
blev  bragt  i  den  Grad  i  Klemme,  at  han  aflagde 
en  uforbeholden  Bekjendelse  angaaende  sine  Fi- 
nansoperationer, ledsaget  af  en  temmelig  nøiagtig 
Fortegnelse  over  hans,  som  tidligere  omtalt,  ikke 
synderlig  talrige  Debitorer. 

En  Stund  stod  Rosa  nu  taus  og  stirrede  i 
dybe  Tanker  paa  Mandslingens  i  denne  Situation 
endog  ualmindelig  lidt  imponerende  Skikkelse. 
Saa  lysnede  der  pludselig  et  triumferende  Glimt 
i  hendes  mørke  Øine,  og  idet  hun  med  et  ener- 
gisk Skridt  gik  tæt  ind  paa  Livet  af  ham,  lagde 
hun  Haanden  paa  hans  Skulder  og  saae  ham  ind 
i  Ansigtet  med  et  magnetiserende  Blik. 

»Jeg  antager,  at  De  er  fuldstændig  klar 
over,    Momme,«     begyndte     hun     endelig     med 

dæmpet  Stemme  og  læggende  Vægt  paa  hvert 
enkelt  Ord,  at  De  vil  være  komplet  umulig  i 
alle  de  Forhold,  hvori  De  hidtil  har  tjent  Deres 
gode  Udkomme  her  i  Byen,  saa  snart  jeg  blot 
siger  et  eneste  Ord  om  denne  Historie?« 

Hr.  Momme  indskrænkede  sit  Svar  paa 
denne  Forespørgsel  til  at  se  grumme  befippet 
nd  og  tørre  løs  af  alle  Kræfter  paa  sin  sved- 
duggede  Pande,  medens  hans  Øine  streifede  om 
alle  andre  Steder  end  netop  i  Retning  af  hans 
Dommerskes  strænge  Aasyn. 

Men  jeg  vil  dog  for  denne  Gang  -  i  al 
Fald  foreløbig  —  lade  Naade  gaa  for  Ret,«  ved- 
blev hun,  »og  endogsaa  hjælpe  Dem  ud  af  denne 
Sag  med  Bølling.  De  ved  jo,  at  jeg  disponerer 
aldeles  frit  over  min  betydelige  Mødrenearv.  Nu 
byder  jeg  Dem  2200  Kroner  for  denne  Kvittering. 
Saa  gjør  De  naturligvis  endda  en  særdeles  god 
Forretning,  og  Pengene  kan  De  hente  hos  mig 
endnu  i  Eftermiddag.  Men  det  er  kun  paa  den 
udtrykkelige  Betingelse,  at  De  ikke  vover  med 
et  eneste  Ord  eller  blot  den  svageste  Antydning 
at  lade  Erik  Bølling  ane,  at  hans  Kvittering  er 
noget  somnelst  andet  Sted  henne  end  i  Deres 
Skrivebordsskuffe.  At  De  ikke  understaar  Dem 
at  laane  ham  en  eneste  Øre  mere,  er  en  Selv- 
følge. Saa  længe  De  overholder  dette,  tier  jeg 
Ogsaa  stille.  Men  siger  De  blot  et  eneste  Ord 
til  Bølling  eller  nogen  Anden,  saa  ved  bele  Byen 

Dagen  efter  Besked  om  Deres  Aagerkarlevirk- 
somhed!  —  Nu  kan  De  selv  vælge!  —  Gaar  De 
ind  paa  mit  Forslag?« 

Man  maatte  utvivlsomt  have  ledt  længe, 
inden  man  fandt  en  ynkværdigere  og  mere 
hjælpeløs  Skikkelse  end  den,  hvori  den  ellers 
saa  smilende  Hr.  Momine  i  dette  Øieblik  præ- 
senterede sig.  Men  et  sky  Blik  paa  Rosa  Hing- 
strups  jærnhaarde  Træk  belærte  ham  med 
uigjendrivelig  Klarhed  om,  at  her  var  ikke  Spor 
af  Barmhjærtighed  at  haabe  for  ham,  og  at  han 
lige  saa  godt  strax  kunde  skyde  en  hvid  Pind 
efter  de  300  Kroner,  hvormed  hun  saa  flot  havde 
reduceret  den  letsindige  Mester  Eriks  Skyld  til 
ham.  Og  da  han  tilmed  i  sit  stille  Sind  maatte 
give  hende  fuldstændig  Ret  i  hendes  Betragt- 
ningsmaade  angaaende  hans  fremtidige  Position  i 
Byen,  hvis  hun  aabenbarede  sit  nys  erhvervede 
Kjendskab  til  hans  lyssky  Bankiervirksomhed, 
besluttede  han  med  et  dybt  Suk  at  bide  i  det 
sure  Æble. 

»Ja,  ja!  Lad  det  saa  blive  ganske  som 
Frøkenen  befaler,«  sagde  han  i  en  høist  spag- 
færdig Tone.  »Jeg  sætter  sandelig  alt  for  megen 
Pris  paa  Frøkenens  gode  Omdømme,  til  at  jeg 
skulde  tillade  mig  nogen  somhelst  Indvending 
mod  Frøkenens  ærede  Forslag!« 

»Ja,  det  er  vist  ogsaa  det  Fornuftigste  og 
Raadeligste  for  Dem,  Momine!«    erklærede  Rosa 

meget  overlegent,  idet  hun  trak  Hatten  lidt  frem 
over  sit  purrede  Pandehaar.  »Saa  kommer 
De  altsaa  i  Eftermiddag  Klokken  sex  og  henter 
Pengene!  —  Bøllings  Kvittering  tager  jeg  med 
strax!  —  Farvel!« 

Og  med  et  kort  Nik  seilede  hun  majestætisk 
ud  af  Stuen,  medens  dennes  Indehaver  blev 
staaende  midt  paa  Gulvet  og  stirrede  ganske  for- 
bløffet efter  hende. 

»Ja!  Nu  er  der  da  ikke  Spor  af  Tvivl  om 
den  Ting!  udbrød  han  omsider  med  grundmuret 
Overbevisning.  De  To  er  saa  forlovede,  som 
de  kan  blive!  —  Stakkels  Hr.  Erik!  Heh!  Heh! 
-  Nu  gjør  vi  nok  ikke  flere  Forretninger  sam- 
men!« 

Og  med  et  melankolsk  Suk  gik  Hr.  Momme 
hen  og  gjemte  den  slidte  Tegnebog  i  en  af 
Skrivebordsskufferne. 


X. 

To  Dage  vare  forløbne  efter  de  ovenfor 
skildrede  Begivenheder.  For  faa  Minuter  siden 
havde  Uhret  paa  Baadhuset  ladet  sex  Slag  klinge 
ud  over  det  store  Torv,  som  kun  høist  mangel- 
fuldt belystes  af  det  ikke  særlig  imponerende  An- 
tal Gaslygter,  der  indrammede  dets  Udkanter,  og 

hvis  Lysstyrke  end  yderligere  hæmmedes  af  den 
kolde,  klamme  Efteraarstaage,  gjennem  hvilken 
Skjæret  fra  de  hist  og  her  forekommende,  større 
og  forholdsvis  flot  oplyste  Butiksvinduer  lige- 
ledes uden  synderligt  Held  søgte  at  trænge  ud 
paa  den  fugtige  Stenbro. 

Men  til  Trods  for  det  mindre  tiltalende  Veir 
gik  det  dog  ualmindelig  livligt  til  udenfor  Fabri- 
kant Hingstrups,  et  Par  Huse  fra  Klubbygningen 
liggende  Eiendom,  hvor  alle  Vinduerne  i  den 
udstrakte  første  Salsetage  straalede  i  festlig  Be- 
lysning, der  gjenspeiledes  i  de  regnblanke  Ka- 
lecher paa  Selveierkjøretøierne  og  Vognmands- 
karetherne,  medens  de  i  næsten  uafbrudt  Bække- 
følge  svingede  ind  ad  Porten  for  at  aflevere  deres 
galaklædte  Passagerer  ved  Foden  af  den  brede, 
tæppebelagte  Trappe.  Og  derfra  begave  de  for- 
skjellige  Hold  af  Middagsgjæster  sig  under  Ud- 
vexling  af  mer  eller  mindre  fortrolige  Hilsener 
og  gemytlige  Bemærkninger  op  i  det  rummelige 
Forværelse,  hvor  den  i  kjoleklædt  og  hvidslipset 
Tilstand  fremtonende  Hr.  Momme  med  sit  affab- 
leste  Smil  og  rutineret  Haand  skilte  dem  af  med 
Overtøiet  for  derefter  snarest  at  dirigere  dem  ind 
i  den  forreste  af  de  to  store,  elegante  og  ret 
smagfuldt  udstyrede  Dagligstuer,  som  tillige  med 
Hr.  Hingstrups  rummelige  Privatværelse  laa  i 
Flugt  ud  mod  Torvet. 

Her  modtoges  Gjæsterne  af  den  nogle  Skridt 

fra  Døren  staaende  Vært,  der  i  Anledning  af 
Dagens  Høitidelighed  havde  antaget  sin  mest 
imponerende  Holdning  og  forøvrigt  allerede  paa 
dette  Tidspunkt  af  Festen,  rigtignok  ganske  uden 
sit  Vidende,  bidrog  ikke  uvæsentligt  til  nogle  af 
de  alt  ankomne  Gjæsters  Forlystelse.  Henne 
ved  en  af  Vinduesnicherne  stod  nemlig  en  lille 
Gruppe,  dannet  af  Postmester  Kunckel,  Ægte- 
parret Borgstad  samt  Nelly  og  Brix,  fordybet  i 
livlig  Samtale,  som  dog  ikke  forhindrede  dem  i 
meget  jævnligt  at  kaste  stjaalne  Blikke  i  Bet- 
nind  af  Husets  Herre  for  med  ublandet  Fryd  at 
iagttage  den  proteusagtige  Vexlen  i  Miner  og 
Holdning,  hvormed  han  komplimenterede  de 
Ankommende.  Nylig  havde  saaledes  Døren  aab- 
net  sig  for  den  stedlige  Borgmester,  en  vindtør, 
særdeles  ugemytlig,  aldrende  Pebersvend,  der 
kun  narrede  Interesse  for  to  Ting  i  denne  Verden, 
nemlig  sit  Kontor  og  sit  L'hombreparti,  og  for 
hvem  Hr.  Hingstrup,  formodentlig  nærmest  paa 
Grund  af  sit  Knaphuls  vedvarende  Tomhed,  just 
ikke  var  besjælet  af  overstrømmende  venskabe- 
lige Følelser.  Som  Følge  heraf  indskrænkede 
han  sig  til  at  salutere  bemeldte  værdige  Em- 
bedsmands Tilsynekomst  ved  med  stærkt  frem- 
skudt Brystkasse  samt  optrukket  Underlæbe  og 
Øienbryn  at  bøie  sin  omfangsrige  Overkrop  et 
yderst  ringe  Antal  Grader,  medens  han  med  et 
temmelig  slattent   Haandtryk   udtalte  Haabet  om, 

at    Hr.    Borgmesterens    Helbredstilstand    maatte 

betinde  sig  i  skjønneste  Orden.  Men  næppe 
havde  Byens  Overhoved  fjærnet  sig  fra  ham  for 
at  hilse  paa  den  i  Nærheden  staaende  Frøken 
Rosa,  før  Hr.  Hingstrups  massive  Ansigtstræk 
som  ved  et  Trylleslag  oplivedes  af  et  huldsaligt 
Smil,  idet  han  med  udad  dreiede  Taaspidser  og 
hjulede  Arme  bevægede  sig  hen  mod  Døren, 
hvor  i  det  Samme  Fru  Konsulinde  Møgel  aaben- 
barede  sig,  iført  en  særdeles  elegant,  stærkt  ned- 
ringet, lyserød  Silkekjole  og  efterfulgt  af  sin 
hvid  vestede  og  i  Dagens  Anledning  endog  ual- 
mindelig friserede  Hr.  Gemal.  Og  med  en  An- 
stand, der  uvilkaarligt  ledede  Tanken  hen  paa 
en  galant  Rhinoeeros,  bøiede  Hr.  Fabrikanten 
sig  dybt  over  den  i  en  mangeknappet,  lyserød 
Handske  skjulte  Haand,  som  den  smukke  Frue 
med  en  koket  Bevægelse  rakte  ham,  og  udtalte 
med  høilydt  Røst  sin  Glæde  over  atter  engang 
at  se  hende  og  sin  »kjæ — æ — re  Ven«  Konsulen 
i  sit  beskedne  Hus.  Og  medens  han,  endnu 
stadig  trykkende  bemeldte  Handske  med  Indhold 
paa  det  Ømmeste,  vedblev  at  give  sin  Henryk- 
kelse Luft  i  blomstrende  Talemaader,  skrævede 
han  pludselig  ud  med  venstre  Ben,  strakte  sin 
tilsvarende,  ledige  Haand  frem  mod  den  nervøse 
Apotheker  Grausgaard,  der  i  det  Samme  gjorde 
sin  Entree,  og  trykkede  hans  Høire  med  en 
Hjærtelighed,   der  bragte  dens  Eiermand  til  for- 

melig  at  skjære  Ansigter,  hvorefter  Hr.  Hing- 
strup,  fremdeles  koneentrerende  hele  sin  Synskraft 
paa  Konsnlindens  hedaarende  Skikkelse,  i  over- 
strømmende Velvillie  klappede  sin  trofaste  Be- 
undrer tre  Gange  paa  Skulderen  med  en  saadan 
Vægt,  at  den  skrøbelige  Mand  knækkede  helt 
sammen  i  Siden,  som  om  han  pludselig  var  bleven 
Offer  for  et  mildt  apoplektisk  Anfald. 

Medens  Husets  Herre  saaledes  paa  det 
Bedste  underholdt  det  høitærede  Publikum  henne 
ved  Vinduet,  færdedes  de  Øvrige  af  vore  Be- 
kjendte  i  den  lille  By,  hvis  Standpunkt  paa  Sam- 
fundsstigen gjorde  dem  værdige  til  at  vise  sig  i 
slige  udvalgte  Cirkler,  saa  temmelig  fuldtallige 
rundt  om  i  de  tre  efterhaanden  stærkt  befolkede 
Væi  eiser.  Faa  Skridt  fra  Hr.  Hingstrup  stod 
Doktor  Kopp  i  livlig  Konversation  med  Frøken 
Rosa,  der  præsenterede  sig  meget  fordelagtigt  i 
et  li\t,  mørkerødt  Atlaskestoilette,  hvis  stærkt  ud- 
skaarne  Liv  med  stor  Liberalitet  indbød  til  at 
beundre  hendes  Bryst-  og  Skulderpartis  kraftige 
Udvikling.  Og  medens  hun  med  en  naadig,  om 
end  lidt  adspredt  Mine  lyttede  til  den  sirlige 
lille  Doktors  muntre  Bemærkninger,  streifede 
hendes  Blik  jævnligt  ud  over  Kanten  paa  den 
kostbare  Vifte,  snart  rundt  om  i  Stuerne  for  at 
undersøge,  om  Gjæsterne  vare  fuldtalligt  forsam- 
lede, snart  op  til  det  paa  Salonmøblet  anbragte 
Taffeluhr,   hvis  Visere   nu   stode   paa  et  Kvarter 

over  sex.  Og  jo  mere  Tiden  skred  frem,  desto 
hyppigere  afsluttede  hun  disse  Observationer 
med  et  gnistrende  Øiekast  hen  mod  Døren  ud 
til  Forværelset,  medens  samtidig  en  uheldsvanger 
Rynke  lynsnart  tegnede  sig  mellem  hendes  sorte 
Bryn. 

Henne  ved  Kakkelovnen  underholdt  Hr. 
Bølling  senior  med  sit  sødeste  Smil  den  lille 
Enkefru  Wiile,  der  som  sædvanligt  fremtonede 
i  en  høist  umoderne  sort  Silkekjole,  og  hvis 
Øienlaag  i  Dag  klippede  med  en  ligefrem  for- 
uroligende Energi,  medens  hun  knixende  og 
nikkende  med  Hovedet  vendte  og  dreiede  sin 
vevre  lille  Person  i  alle  mulige  Retninger,  hvor 
hun  kunde  tænke  sig  blot  den  svageste  Mulig- 
hed for  at  gjøre  en  eller  anden  interessant  Iagt- 
tagelse. I  en  magelig,  af  Viftepalmer  overskygget 
Hjørnesofa  i  det  inderste  Værelse  havde  Fru 
Kopp  foreløbig  anbragt  sin  imponerende  Skik- 
kelse, der  tog  sig  brillant  ud  i  en  mørkeblaa 
Fløilskjole,  og  ved  Siden  af  hende  krøb  den  i 
graa  Silke  klædte  Fru  Kunckel  sammen,  som  i 
Dag  saae  om  mulig  endnu  mere  elegisk  ud  end 
under  almindelige  Forhold,  hvorved  hun  dannede 
en  afgjort  Kontrast  til  den  muntre  Klynge  af 
ældre  og  yngre  Kjøbmands-  og  Embedsmands- 
fruer,  der  havde  samlet  sig  omkring  Sofaen  i 
den  sikre  Overbevisning,  at  de  ikke  let  kunde 
anvende     den    kjedelige    Ventetid,    indtil    Spise- 

stuens  Fløidøre  aabnede  sig,  paa  nogen  fornøie- 
ligere  Maade  end  ved  at  lytte  til  Tante  Lauras 
drastiske  Bemærkninger.  Og  de  muntre  Latter- 
udbrud,  som  jævnligt  akkompagnerede  den  vær- 
dige Dames  dybe  Stemme,  syntes  nok  som  at 
godtgjøre,  at  hendes  Tilhøreres  Forventninger  i 
saa  Henseende  ingenlunde  bleve  skuflede. 

Og  henne  ved  den  brede  Vinduespille  i 
samme  Værelse  stod  endelig  Professor  Wallner, 
iført  en  absolut  ikke  efter  nyeste  Mode  skaaren 
Selskabsdragt,  for  Øieblikket  ganske  solo  og 
hensunken  i  Betragtning  af  en  smuk  og  værdi- 
fuld Gjengivelse  af  den  meliske  Afrodite,  der, 
staaende  paa  en  sort  poleret  Søile,  fremhævedes 
meget  fordelagtigt  mod  den  af  de  tunge,  mørke- 
blaa  Silkegardiner  dannede  Baggrund.  Med 
Hovedet  snart  paa  den  ene  Side,  snart  paa  den 
anden,  fordybede  han  sig  mere  og  mere  i  Sta- 
tuettens Enkeltheder  og  sammenlignede  dem  i 
Tanken  med  Originalen,  der  stod  lyslevende  for 
hans  indre  Blik,  endskjøndt  adskillige  Aar  vare 
gaaede,  siden  han  under  en  Ferieudflugt  til 
Paris,  henflydende  i  Kxtase,  havde  beskuet  den. 

»Hr.  Professoren  viser  mig  den  Ære  at  be- 
tragte min  lille  Present  til  vor  kjære  Frøken 
Rosa  paa  hendes  Fødselsdag  i  forrige  Maaned?« 
lod  pludselig  en  indsmigrende  Kvinderøst  sig 
høre  lige  ved  Siden  af  ham.  Og  da  Wallner 
dreiede  sig  om   med   et  Spjæt,   som   om  en  Pistol 

17* 


2()0 


var  bleven  affyret  i  hans  umiddelbare  Nærbed, 
befandt  ban  sig  Ansigt  til  Ansigt  med  den  i  et 
elegant,  lilla  Atlaskestoilette  klædte  Fru  Bølling, 
der  med  Hovedet  kjælent  paa  Siden  og  sit  sødeste 
Smil  betragtede  afvexlende  barn  og  Statuetten. 

»Ah!  Er  det  fra  Fruen,  dette  Pragtstykke 
skriver  sig?«  udbrød  han  med  et  galant  Buk  og 
et  særdeles  velvilligt  Blik  paa  Fru  Emilie.  »I 
saa  Tilfælde  maa  jeg  gjøre  Dem  min  oprigtigste 
Kompliment!  Det  er  virkelig  et  særdeles  vel- 
lykket Arbeide!  Hele  Hovedformen,  Overkrop- 
pens Bøining,  Drapperiets  Foldekast,  kort  sagt 
Alt  er  ualmindelig  korrekt  gjengivet!« 

»Ja — a!  Jeg  har  jo  rigtignok  ikke  lavet 
den  selv!«  bemærkede  den  høielig  smigrede  Dame 
beskedent,  hvilken  Oplysning  bragte  bendes  Til- 
hørers Underlæbe  til  lynsnart  at  skyde  sig  stærkt 
opad,  medens  ban  over  Brillerne  tilkastede  hende 
et  ubeskriveligt  Blik.  »Jeg  kjøbte  den,  da  jeg 
sidst  var  inde  i  Kjøbenhavn.  -  -  Jeg  skal  sige 
Dem,  kjære  Hr.  Professor:  i  den,  sidste  Tid  er 
jeg  kommen  til  at  sværme  saa  umaadeligt  for 
Billedhuggerkunsten,  især  for  det  Antekke,  end- 
skjøndt  det  jo  nok  er  noget  flovt  at  den  Slags 
altid  har  saa  faa  Klæder  paa!  —  Og  jeg  har 
saamæn  havt  saadan  en  uhyre  Lyst  til  selv  at 
lære  at  lave  saadan  nogle  Figurer!  Men  det 
maa  jo  være  noget  græsseligt  Griseri  at  staa  og 
klatte    med    det    Ler,    man    skal    bruge    til   dem ! 

Og  desuden  er  det  jo  ikke  saa  lige  en  Sag  at 
i'aa  Undervisning  i  den  Slags  Ting,  naar  man 
hor  i  en  mindre  By,  og  tilmed  har  et  stort  Hus 
at  passe!« 

»Næ — æh!«  indrømmede  Wallner  langtruk- 
kent, medens  han  ganske  betuttet  vedblev  at 
stirre  ud  over  Brillerne  paa  hende. 

»Forresten  er  det  jo  kjedeligt,  at  den  mangler 
begge  Armene!«  vedblev  Fru  Emilie  med  et  kri- 
tisk Blik  paa  Afrodites  i  denne  Henseende  jo 
ganske  vist  noget  defekte  Skikkelse.  »Men  Jom- 
fruen, som  jeg  kjøbte  den  af  —  og  det  var  saa- 
mæn  i  den  dyreste  Galanterihandel  paa  hele 
Østergade,  saa  hun  maa  da  vide  det  —  hun 
sagde,  at  det  skulde  den  netop.  Og  hun  var  ikke 
at  formaa  til  at  slaa  saa  meget  som  en  eneste 
Øre  af  paa  Prisen  af  den  Grund,  saa  Noget  maa 
der  vel  være  om  det,  endskjønt  jeg  jo  rigtignok 
synes,  det  er  noget  underligt  Noget  af  den  Billed- 
hugger at  vælge  en  Dame  til  at  lave  Figurer 
efter,  som  ingen  Arme  har,  naar  han  kunde  faa 
lige  saa  mange  han  vilde,  som  havde  dem  begge 
to!  -  -  Men  saa  kom  jeg  til  at  tænke  paa,  at 
naar  det  nu  engang  er  rigtigt,  at  den  ingen  Arme 
skal  have,  saa  er  det  jo  i  Grunden  et  sandt  Held, 
for  saa  kan  Tjenestepigerne  da  ikke  slaa  dem 
itu,  naar  de  støver  hende  af.  Og  De  aner  ikke, 
fejære  Hr.   Professor,    hvor   rædsom    kluntede   og 

uagtsomme  Pigerne  kan  være,  naar  de  har  saa- 
danne  skjøre  Sager  mellem  Hænder!« 

Her  drog  den  veltalende  Frue  et  dybt  Suk, 
dels  ved  Tanken  om  Tjenestepigernes  bristende 
Evner  i  Retning  af  at  omgaas  skrøbelige  Kunst- 
sager,  dels  som  Følge  af,  at  hun  i  Anledning  af 
Dagens  Høitidelighed  havde  snøret  sig  lidt  stær- 
kere end  sædvanligt,  hvilket  med  andre  Ord  vil 
sige,  at  denne  Operation  saa  omtrent  var  ført  ud 
til  Mulighedens  yderste  Grænser. 

»Forresten  vaklede  jeg  stærkt  mellem  den 
der  og  en  anden  Antek!«  fortsatte  hun  derefter 
med  fornyet  Livlighed,  medens  Wallner  mere 
og  mere  forbløffet  og  fuldstændig  maalløs  ved- 
blev at  stirre  paa  hende.  >  Den  kjender  De  ganske 
bestemt  ogsaa,  Hr.  Professor!  Det  var  de  tre 
Grasier  af  den  berømte  Professor  Cannevas !  Dem 
finder  jeg  ogsaa  saa  øndige.  Men  de  havde  jo 
saa  mange  Arme  og  Ben,  saa  det  var  saamæn 
snart  gaaet  galt,  og  saa  — ! « 

»Undskyld,  at  jeg  forstyrrer  Dem,  Hr.  Pro- 
fessor!« afbrødes  den  kunstbegeistrede  Frues 
Foredrag  her,  til  ubeskrivelig  Lettelse  for  hendes 
stærkt  medtagne  Tilhører,  af  Husets  Datter,  som 
med  ilsomme  Fjed  traadte  hen  til  dem.  »Men 
jeg  vilde  gjærne  tale  et  Par  Ord  med  Fru 
Bølling.« 

»Ja,  med  Fornøielse,  kjære  Rosa!  Jeg  er 
ganske   til  Deres  Disposition!«    erklærede    denne 

naadig,  medens  Wallner  bukkende  og  med  be- 
tydelig opklaret  Ansigt  trak  sig  tilbage  for  hur- 
tigst muligt  at  forsvinde  ind  i  det  tilstødende 
Værelse. 

»Naa,  lille  Rosa!  Hvad  har  De  saa  paa 
Samvittigheden?«  spurgte  Fru  Emilie  med  en 
noget  stram  Mine.  Desværre  kan  det  nemlig 
ikke  benægtes,  at  i  Løbet  af  de  sidste  Dage  var 
Temperaturen  af  de  to  intime  Veninders  gjen- 
sidige  Følelser  sunket  ikke  saa  faa  .Grader  som 
Følge  af,  at  Frøkenen  havde  vist  sig  afgjort  util- 
bøielig  til  ved  Fordelingen  af  Borddamer  at  give 
Mester  Erik  Leilighed  til  at  lade  sit  Lys  skinne 
for  Guldfisken  Nelly,  idet  hun  havde  besvaret 
hans  omsorgsfulde  Moders  indtrængende  og  gjen- 
tagne  Anmodninger  i  nævnte  Retning  ved  i  en 
meget  kort  og  energisk  Tone  at  erklære,  at  det 
var  hende  aldeles  umuligt,  eftersom  hun  derved 
komplet  maatte  kuldkaste  hele  det  Arrangement, 
som  hun  alt  i  adskillige  Dage  havde  havt  lix 
og  færdigt. 

»Hør,  Fru  Bølling!  begyndte  den  unge 
Dame  nu  i  et  dæmpet,  just  ikke  synderlig  blidt 
Tonefald.  Naar  mon  Deres  Søn  egentlig  har  i 
Sinde  at  indlinde  sig?  Han  er  nu  den  eneste 
Gjæst,  der  mangler,  og  Klokken  er  snart  halv 
syv.  Vi  kan  virkelig  ikke  vente  længere  med  at 
gaa  til  Bords! 

»Ih,    bevares,     min     søde     Pige!       De    maa 

sandelig  ikke  vente  et  eneste  Sekund  for  Eriks 
Skyld!«  erklærede  Fruen  indtrængende.  »Han 
har  været  paa  Landpraktiseren  lige  fra  Klokken 
elleve  i  Formiddags,  og  derved  kan  han  natur- 
ligvis saa  uhyre  let  være  bleven  forsinket,  saa- 
dan  en  Rift  som  der  er  om  ham  rundt  omkring 
hos  de  store  Proprietærer  og  paa  Herregaardene. 
Han  kommer  saamæn  nok,    saa  snart  han  kan! 

-  Men  lad  os  dog  endelig  gaa  til  Bords  snarest 
muligt,  søde  Rosa!  Det  vilde  dog  være  rasende 
kjedeligt  for  Dem,  om  Stegen  skulde  faa  for 
meget  igjen  i  Dag,  ligesom  ved  Deres  sidste 
Middag,  husker  De  nok?«  tilføiede  hun  med 
Hovedet  kjælent  paa  Siden  og  et  sandt  Engle- 
smil. 

»Aa!  Det  har  virkelig  ingen  Nød,  Fru  Bøl- 
ling! i  udbrød  Rosa  med  et  lynende  Blik.  »Jeg 
haaber,  at  baade  Stegen  og  de  øvrige  Retter  skal 
kunne  bestaa  deres  Prøve,  og  at  der  heller  ikke 
maa  være  spansk  Salt  i  Vanille  Isen,  som  Uhel- 
det skete  for  Dem  ved  Deres  Middag  i  Sommer! 

-  Men  nu  vil  jeg  gaa  ud  og  lade  rette  an.  Saa 
kommer  Deres  Hr.  Søn  forhaabentlig  med  det 
Første,  hvis  han  da  ikke  er  alt  for  medtaget 
efter  sin  —  Landpraxis!« 

Og  med  et  harmfuldt  Fnys  vendte  hun  sin 
intime  Veninde  Ryggen  og  forsvandt  i  Storm- 
skridt i  Retning  af  Kjøkkenregionerne. 

Imedens  promenerede  Hr.  Momme,  gnidende 

sig  i  Hænderne  og  under  en  diskret  Nynnen, 
frem  og  tilbage  i  det  mennesketomme  Forværelse, 
medens  han  snart  skottede  hen  til  dettes  Yder- 
dør, snart  fordrev  Tiden  med  at  underkaste 
enkelte  af  de  paa  Knagerækkerne  hængende 
Overfrakker  og  Kaaber  en  kritisk  Undersøgelse. 
Midt  i  disse  interessante  Beskjæftigelser  op- 
skræmmedes  han  imidlertid  pludselig  ved,  at 
Døren  ind  til  det  tilstødende  Anretterværelse  blev 
revet  halvt  op,  og  frem  fra  den  dukkede  Frøken 
Rosas  mørklokkede  Hoved. 

Momme!  Er  Erik  Bølling  ikke  kommen 
endnu?«  spurgte  hun  dæmpet  og  med  rynkede 
Øienbryn. 

•»Endnu  ikke,  Frøken!  Endnu  ikke!«  op- 
lyste den  lille  Mand  med  et  sirligt  Buk.  »Jeg 
begriber  ikke,  hvor  Hr.  Bølling  bliver  af.  Han 
maa  jo  have  faaet  uopsættelige  Forretninger, 
ellers  var  han  ganske  bestemt  kommen  for  længe 
siden!     Heh!   Heh! 

Uf!  fnyste  den  unge  Dame,  idet  hun  satte 
sin  ene  Fod  betydelig  fastere  i  Gulvet,  end 
slrængt  taget  nødvendigt.  »Ja,  om  fem  Minuter 
gaar  vi  til  Bords,  Momme!  Er  han  ikke  kom- 
men til  den  Tid,  maa  De  ind  at  bære  Suppen 
om,  og  saa  maa  Kokkepigen  lukke  op,  naar  han 
ringer!« 

Skal    ske,    Frøken!     Skal    ske!      erklærede 

Momme  særdeles  tjenstivrig.  »Men,  hvis  jeg 
ikke  tager  feil,  kommer  Hr.  Bølling  vistnok  lige 
nu  op  ad  Trappen!«  vedblev  han,  lyttende  hen 
mod  Yderdøren,  udenfor  hvilken  vægtige  Skridt 
i  det  Samme  lod  sig  høre  med  jævnt  tiltagende 
Styrke. 

»Naa,  endelig!  -  -  Ja,  han  skal  ikke  dø  i 
Synden!«  mumlede  Frøken  Rosa,  idet  hun  hastigt 
trak  sig  tilbage,  men  lod  Anretterværelsets  Dør 
staa  paa   Klem. 

I  næste  Øieblik  kimedes  der  paa  Entree- 
klokken, som  om  hele  Gaden  stod  i  lys  Lue, 
og  afsted  foer  Hr.  Momme  og  rev  Døren  op  fol- 
den forsinkede  Gjæst,  der  ganske  rigtigt  viste 
sig  at  være  Mester  Erik. 

»God  Dag,  De  garn — le  Momme  Bomme 
Lom — me!«  sang  han  evig  fornøiet,  idet  han 
med  Tyrolerhatten  ned  i  Nakken,  aabent  staaende 
Ulster  og  skjævt  siddende,  hvidt  Slips  kom  dan- 
sende ind,  stærkt  forpustet  og'  med  blussende 
Ansigt,  hvis  Farveglød  aabenbart  ikke  udeluk- 
kende skrev  sig  fra  den  kolde  Efteraarsluft. 
»Puh!  Det  kan  nok  være,  den  er  gaaet  lidt 
rygende  med  at  komme  i  Knibtangen  og  de 
lakerede  Fodiingerfuderaler!  —  Og  saa  er  jeg 
nok  alligevel  sidste  Mand  paa  Skansen!  Død 
og  Pølse!  Sikken  en  Masse  gode  Gangklæder, 
der  allerede  hænger  paa  Knagerne!  —  Aa,  hør, 
Momme!    Kom   her  og  tag  et  Tag  i  mit  nærmer 

Fremben,  at  jeg  kan  faa  dette  hersens  Dynevaar 
af  en  Ulster  hevet  af  mig!  -  -  Ah!  Det  lettede 
gevaltigt!  —  Nu  maa  jeg  nok  ogsaa  skynde  mig, 
ellers  bliver  den  gamle  Pige  s'gu  kradsbørstig! 
-  Har  De  Ondt  for  Tænder,  gamle  Svend?  Jeg 
synes,  De  skjærer  saadan  nogle  mærkbare  Fy- 
siognomier?« vedblev  han  deltagende,  da  Momme 
ved  nogle  fortvivlede  Grimacer  og  Hovedkast  hen 
mod  Anretterværelsets  halvt  aabne  Dør  søgte  at 
formaa  ham  til  at  bremse  sin  Veltalenhed. 

Nei!  Nei!  Slet  ikke!«  besvarede  han  med 
dæmpet  Røst  den  unge  Mands  venskabelige  Fore- 
spørgsel. »Men  nu  maa  Hr.  Bølling  virkelig 
skynde  sig  ind.  Selskabet  venter  kun  paa  Dem!« 
»Tja — vel,  gamle  Momme!  Lad  mig  nu  bare 
faa  glattet  lidt  paa  Lintøiet,  saa  skal  De  se  mig 
gie  det  galante  Pindsvin  med  en  vis  Elegance!« 
erklærede  Erik,  stærkt  optaget  af  at  hale  Slipset 
til  Rette  foran  det  store  Speil.  »Ser  De:  jeg  var 
jo  kommen  ud  til  den  gemytlige  Proprietær 
Knastrup  paa  Ulstedgaard  for  at  se  paa  de  nye 
Kjøreheste,  han  har  faaet  sig  —  rent  Dukketøi, 
kan  De  bande  paa  —  og  saa  fik  vi  os  begribe- 
ligvis en  noget  langbenet  Frokost,  som  trak  nd 
til  saadan  hen  ad  Femtiden !  -  -  Uf!  Hæst  af  en 
Sløife!  —  Og  derved  skete  det,  at  Tidsmaalingen 
blev,  hvad  man  passende  kunde  kalde  noget 
mindre     nøiagtig     for     Undertegnedes    Vedkom- 

»Ja  vist!  Ja  vist,  Hi\  Bølling!«  afbrød 
Moniine  ham,  formelig  hoppende  af  Utaalmodig- 
hed.  »Men  nu  er  det  sandelig  paa  den  høie 
Tid  — !« 

»Bare  rolig!  Jeg  er  der  lige  paa  Minutet, 
gamle  Fyr!«  forsikrede  den  meddelsomme  unge 
Mand,  af  alle  Kræfter  børstende  løs  paa  sin 
Nakkeskilning  med  en  lille  Lommebørste.  »Hør, 
sig  mig  blot  en  Ting,  Momme:  hvad  staar  den 
paa  heroppe  i  Dag?  —  Suppe  med  Bol — ler  paa? 
—  Og  saa  et  Skin — ke — ben  med  en  Gang  Grønt- 
foder til?  —  Ikke  sandt?  —  Den  kjender  jeg  saa 
grangiveligt,  for  det  trakterer  den  gamle  Pige  jo 
altid  med,  naar  hun  gi 'er  Middagsmad!  —  Hvorfor 
Pokker  skjærer  De  dog  saadan  nogle  Marekatte- 
ansigter  og  virrer  med  Hovedet,  som  om  De  var 
ved  at  faa  Solstik,  Mand?  -  -  Hør,  jeg  vil  sgu 
ønske,  at  Skinken  i  Dag  maa  være  af  en  betyde- 
lig blødere  Muskulatur  end  sidst,  for  da  var  det 
en  nederdrægtig  seig  gammel  Bagfjerding  at 
gumle  paa!  Det  kunde  mine  Tyggeorganismer 
bevidne  — !« 

Her  afbrødes  den  unge  Herre  i  sine  kritiske 
Bemærkninger  paa  en  lige  saa  overraskende 
som  effektfuld  Maade.  Op  fløi  nemlig  Døren 
ind  til  Anretterværelset  paa  vid  Gab.  Som  en 
Tiger  fra  et  Dsehunglekrat  styrtede  ud  fra  nævnte 
Lokale  en  mørkerød,  atlaskesknitrende  Skikkelse 
med  lynende  Øine,  og  da  Krik  uvilkaarligt  dreiede 

Hovedet  om  efter  Lyden,  knaldede  i  næste  Se- 
kund en  mægtig  Lussing  paa  hans  venstre  Kind, 
umiddelbart  efterfulgt  af  en  lige  saa  kraftig  Kol- 
lega paa  hans  høire.  Og  i  samme  Nu  var  Skik- 
kelsen atter  forsvundet  som  et  Aandesyn  bag  den 
omtalte  Dør,   der  med  et  Brag  faldt  i  efter  den. 

Hele  denne  bevægelige  Seene  var  bleven 
spillet  til  Ende,  uden  at  de  Agerende  havde  ud- 
vexlet  saa  meget  som  en  eneste  Replik,  med 
mindre  man  under  denne  Betegnelse  vil  henregne 
et  halvkvalt  Brøl,  som  Hr.  Bølling  junior  gav 
fra  sig  ved  Modtagelsen  af  den  uventede  Vel- 
komstsalut fra  den  i  sine  dybeste  husmoderlige 
Følelser  saarede  Værtinde.  Og  endnu  en  god 
Stund  efter  dennes  Forsvinden  fra  Skuepladsen 
blev  den  unge  Mand  staaende  maalløs,  med  vidt 
opspilede  Øine  og  Mund,  medens  han  med  begge 
Hænder  bedækkede  sine  trivelige,  purpurblussende 
Kinder. 

»He — eh!  He — eh!  He — eh!«  bemærkede  Hr. 
Momme  omsider,  gnidende  sig  i  Hænderne  med 
en   halv  medfølende,  halv  skadefro  Mine. 

Ja!    De  kan  sagtens  staa  der  og  grine,  De 
gamle   Kegle!       brød   Krik    nu    ogsaa    løs   med  el 
arrigt   Blik    til   den   absolut   uskyldige   Mandsling. 
Sikke  dog  en   Hyænekat! 

Ja,  jeg  tillod  mig  jo  at  gjøre  Alt,  hvad  jeg 
formaaede,  for  at  bringe  Hr.  Bølling  til  at  forstaa, 
at    Frøkenen    kunde    høre   Inert   eneste   Ord   inde 

i  Anretterværelset!«  svarede  Momme  med  et  be- 
klagende Skuldertræk.  »Men  Hr.  Bølling  vilde 
jo  partout  ikke  — « 

Naa,  derfor  var  det  altsaa,  De  stod  og  skar 
Ansigter,  som  om  De  havde  Mavekneb?«  afbrød 
Krik  ham,  klappende  sine  livligt  farvede  Kinder 
paa  det  Kjærligste.  »Hvorfor  Pokker  lukkede  De 
da  ikke  Næbet  op  og  sagde  mig  det  med  rene 
Ord?  -  -  Hvad  skal  jeg  nu  gjøre?  Jeg  kan  s'gu 
ikke  gaa  ind  til  de  Andre,  saadan  som  hun  har 
marmoreret  mig!  —  Vil  De  bare  se!«  vedblev 
han,  mønstrende  sig  i  Speilet.  »Alle  fem  Fingre 
sidder  saa  nydeligt  paa  hver  Kind,  som  om  de 
var  fotograferede!« 

»Tja — ah!  —  Heh!  —  Det  lader  sig  des- 
værre ikke  benægte,  Hr.  Bølling!«  indrømmede 
Momme  med  en  høist  bedrøvelig  Mine,  efter  at 
have  foretaget  en  flygtig  Besigtigelse  af  de  skade- 
lidte Partier.  »Men  jeg  kunde  maaske  i  al 
Hemmelighed  hente  et  Stykke  Is  ude  i  Kjøk- 
kenet,  for  at  Hr.  Bølling  kunde  holde  det  mod 
Kinderne?  —  Eller  kunde  jeg  ikke  endnu  bedre 
sige  derinde,  at  Hr.  Bølling  pludselig  var  kom- 
men i  Tanker  om,  at  De  havde  en  eller  anden 
—  hm  —  Patient  at  se  til?  Saa  kunde  Hr.  Bøl- 
ling jo  saa  udmærket  faa  Tid  til  at  gaa  sig  en 
lille  Tur  ude  i  den  friske  Luft,  inden  De  viser 
Dem  ved  Bordet!« 

Den  er  hørt,  gamle  Momme!    udbrød  Mester 

Erik  synlig  oplivet.  De  er  ligegodt  ikke  fuldt 
saa  tosset,  som  De  ser  ud  til!  —  Sig  De  bare 
det  til  den  gamle  Pige!  [her  skævede  han  ængste- 
lig hen  mod  Anretterværelset.]  Saa  gaar  jeg  ud 
og  lufter  mig  en  halv  Times  Tid  Tor  at  faa  Fy- 
siognomiet svalet  af!  —  Kom  bare  med  min 
Ulster!  - —  Hup!  —  Se  saa!  Farvel  saa  længe, 
Momme!  Og  lad  mig  nu  se,  De  sørger  godt  for 
mig,  naar  jeg  kommer  ind  til  Bordet.  For  noget 
Godt  vil  jeg  s'gu  have  at  leve  af  ovenpaa  den 
Forskrækkelse!  —  Uf!  Sikke  dog  en  Havgasse!« 

Og  afsted  fløi  han  ud  af  Døren,  endnu  hur- 
tigere end  han  var  kommen,  medens  Hr.  Momme 
med  bevingede  Fjed  ilede  ind  i  Anretterværelset, 
idet  han  i  Tankerne  anstillede  forskjellige,  ingen- 
lunde rosenfarvede  Betragtninger  med  Hensyn 
til  den  Fremtid,  der  ventede  den  efter  hans  ufor- 
gribelige Mening  stærkt  forlovede  Hr.  Bølling 
junior. 

Imidlertid  var  Frøken  Bosa,  umiddelbart 
efter  at  hun  saa  kraftigt  havde  hævdet  sit  hus- 
moderlige Renommé,  lidt  bleg  men  fuldstændig 
fattet  vendt  tilbage  til  sine  Gjæster,  hvis  Konver- 
sation sandt  at  sige  just  ikke  for  Øieblikket  ud- 
mærkede sig  ved  nogen  overvældende  Livlighed. 
Ft  Par  Minuter  efter  aabnede  en  (ix  Tjeneste- 
pige Fløjdørene  ind  til  den  store,  festligt  oplyste 
Spisestue  paa  vid  Gab,  paa  Hr.  Hingstrups  høj- 
lydte Opfordring  stormede  samtlige  Herrer  i  fuld 

Fart  løs  paa  de  dem  tildelte  Damer,  og  med  be- 
tydelig opklarede  Miner  satte  Processionen  sig 
nu  i  Bevægelse,  anført  af  Værten,  som  med  høi- 
tidsfuld  Anstand  førte  den  overmaade  gemytlig 
udseende  Tante  Laura  ved  Armen. 

»Naa!  Da  var  det  virkelig  rart,  at  vi  endelig 
skal  have  nogen  Mad,  min  gode  Hr.  Hingstrup!« 
udbrød  hun  med  lydelig  Røst,  idet  Parret  traadte 
ind  i  Spisestuen.  Jeg  begyndte  allerede  at  mis- 
tænke Dem  saa  smaat  for,  at  De  agtede  at  lade 
hele  Selskabet  optræde  som  Sultekunstnere!  — 
Men,  hille  den  gloende!  Hvad  er  det?«  afbrød 
hun  sig  selv,  idet  hun  standsede  saa  brat,  at 
hun  og  hendes  Kavaler  fik  et  forsvarligt  Puf  i. 
Ryggen  af  det  efterfølgende  Par,  medens  hele 
Processionen  foreløbig  gik  i  Staa.,  »Et  helt, 
splinternyt  Spisestel!  Med  Roser  og  yndelige 
Blommer!  —  Hør,  ved  De  hvad?  Det  ser  min 
Sandten  slet  ikke  saa  tosset  ud!  —  Men  hvorfor 
i  Alverden  har  De  dog  ikke  med  det  Samme  af- 
skaffet Opsatsen  der,  med  det  affekterte,  skjæv- 
benede  Englebarn,  som  staar  og  slæber  sig  for- 
dærvet paa  Pærerne  og  Vindruerne?  Den  har  jeg 
aldrig  i  mine  Dage  kunnet  døie!« 

»Hm!  Skal  vi  nu  ikke  gaa  til  Bords,  ærede 
Frue?«  foreslog  Hr.  Hingstrup  med  høit  optrukne 
Øienbryn,  idet  han  gjorde  Mine  til  atter  at  sætte 
sig  i  Bevægelse  i  Retning  af  Midtepladserne  ved 
Bordets  modsatte  Længdeside. 

»Jo!  Begribeligvis  skal  vi  det!  Hvad  Pokker 
skulde  vi  ellers  tage  os  for'?«  istemte  Tante  Laura 
meget  redebon.  Men  næppe  havde  hun  gjort  to 
Skridt,  før  hun  atter  stoppede  Farten. 

Næ — æh!  Og  Bøsterne  er  bleven  vaskede!« 
udbrød  hun,  idet  hun  med  store  Øine  betragtede 
to  kvindelige,  nordisk-mythologiske  Gibsligurer, 
som  i  skinnende  Hvidhed  prydede  den  ene  af 
de  mørkerøde  Va^gge!  Det  kan  nok  være,  her 
er  blevet  fint!  -  -  Men  lad  os  nu  bare  komme 
hen  og  sætte  os,  Fabrikant!  Nu  har  vi  min 
Sandten  ingen  Tid  til  at  staa  her  og  glo  længere!« 

Og  afsted  trak  hun  med  sin  Bordkavaler, 
som  om  hun,  høielig  med  Urette,  havde  ham 
stærkt  mistænkt  for,  at  han  muligvis  agtede 
endnu  en  god  Stund  at  fordybe  sig  i  Beskuelsen 
af  de  ham  saa  inderlig  vel  bekjendte  Gudinde- 
skikkelser. 

Omsider  sad  hele  Selskabet  da  vel  anbragt 
om  det  store,  rigt  dækkede  Spisebord,  og  idet 
Værten  kastede  et  mønstrende  Blik  ud  over  sine 
godt  og  vel  et  Par  Dusin  Gjæster,  kunde  han 
med  Tilfredsstillelse  konstatere,  at  de  aller  Flestes 
Miner  bare  Præget  af  en  Oprømthed,  der  absolut 
maatte  betegnes  som  meget  lovende  for  Festens 
videre  Forløb.  At  denne,  hos  Adskillige  navnlig 
blandt  de  Yngre  endog  særdeles  oplivede  Sinds- 
stemning for  en  meget  væsentlig  Del  skyldtes 
hans  stateligt.'  Borddames  nys  afleverede  kritiske 

Bemærkninger,  var  selvfølgelig  en  Tanke,  som 
laa  den  just  ikke  synderlig  humoristisk  anlagte 
Hr.   Hingstrup  absolut  fjærn. 

Blandt  de  unge  Bordgjæster  var  der  dog  To, 
hvis  Stemning  ingenlunde  kunde  siges  at  være 
fuldt  ud  paa  Høide  med  Situationen,  og  det  var 
Brix  og  Nelly.  Til  deres  store  Skuffelse  havde 
nemlig  en  ublid  Skjæbne  i  Værtindens  Skikkelse 
maget  det  saa,  at  de,  i  absolut  Modstrid  med 
deres  hemmelige  Ønsker  og  Forhaabninger,  nu 
sad  adskilte  ved  omtrent  hele  Bordets  Længde, 
og  tilmed  paa  samme  Side  af  dette,  saa  at  den 
stakkels  unge  Mand  kun  ved  at  række  Hals  i  en 
unaturlig  Grad  kunde  gjøre  sig  Haab  om  at 
fange  et  Blik  fra  sit  Hjærtes  Dame,  der  i  Dag 
tog  sig  endog  ualmindelig  glimrende  ud  i  en 
elegant,  sort  Kniplingskjole,  som  høist  virknings- 
fuldt fremhævede  hendes  blændende  Teint  og 
pragtfulde  Haarfylde.  Naturligvis  havde  Frøken 
Bosa  ved  Arrangementet  af  Bordpladserne  ikke 
næret  fjærneste  Tvivl  om,  at  hun  vanskeligt  vilde 
kunde  gjøre  de  To  nogen  større  Tjeneste  end  ved 
at  anbringe  dem  i  den  mest  umiddelbare  Nærhed  af 
hinanden,  men  dels  syntes  hun  ved  denne  Leilig- 
hed  at  have  stillet  sig  selv  den  Opgave  at  sprede 
samtlige  Medlemmer  af  Doktorvillaens  fortrolige 
Kreds  med  de  videst  mulige  indbyrdes  Mellem- 
rum rundt  om  hele  Bordet,  og  dels  var  hun 
principmæssig  en  afgjort  Modstander  af,  at  unge 

Mænd  og  Kvinder  i  hendes  Nærværelse  røbede 
selv  det  svageste  Spor  af  en  fremspirende  Til- 
bøielighed  for  hinanden.  Og  at  Muligheden  af 
Noget  i  denne  Retning  ingenlunde  var  udelukket 
for  den  unge  Landinspektørs  og  den  gyldenhaarede 
Kjøbenhavnerindes  Vedkommende,  nærede  den 
skarptsynede  Dame,  med  Markedsaftenen  i  friskt 
Minde,  en  til  Vished  grænsende  Formodning  om. 
Af  denne  Frøken  Rosas  Retragtningsmaade 
resulterede  da  den  bedrøvelige,  om  end  let  for- 
klarlige Kjendsgjærning,  at  den  ellers  saa  freidige 
og  snaksomme  Brix  nu  tronede  temmelig  faamælt 
og  med  en  grumme  høitidelig  Mine  ved  Siden 
af  den  bedaarende  Konsulinde,  hvem  han  nød 
Æren  af  at  have  til  Bords,  uden  at  dette  dog  i 
nogen  nævneværdig  Grad  syntes  at  forsone  ham 
med  hans  glade  Forhaabningers  Skibbrud.  Og 
nede  ved  den  modsatte  Del  af  Rordet  lyttede 
Nelly  med  et  temmelig  adspredt  Udtryk  til  sin 
ivrigt  konverserende  Kavaler,  Apotheker  Graus- 
gaard,  hvis  Kunstnersjæl  var  geraadet  i  en  saa- 
dan  Begeistring  ved  Betragtningen  af  hendes 
skjønne  Skikkelse,  at  han  paa  en  ligefrem  ufor- 
svarlig Maade  negligerede  sin  anden  Nabo,  en  i 
Retning  af  ydre  Tillokkelser  af  Naturen  temmelig 
stedmoderligt  behandlet,  yngre  Embedsmands- 
datter,  paa  hvis  venstre  Side  en  ledig  Stol  venlede 
paa  den  foreløbig  ved  sin  Fraværelse  glimrende 
Hr.   Bølling  junior. 

Omsider  var  Suppen  da  lykkeligt  og  vel 
bleven  serveret  af  den  lixe  Stuepige  og  den 
imedens  tilsynekomne  Hr.  Momme,  og  under 
høitidsfuld  Taushed  fordybede  Selskabet  sig  i 
Nydelsen  deraf.  Men  snart  begyndte  den  aldeles 
upaaklagelige  Rødvin  og  den  gamle  Madeira  saa 
smaat  at  løse  Tungebaandene.  Allerede  under 
den  paafølgende  Ret  tiltog  Konversationen  be- 
tydeligt i  Livligbed,  og  da  Mester  Erik  omsider 
viste  sig,  samtidig  med  at  den  i  det  Hingstrupske 
Hus  uundgaaelige,  i  nærværende  Tilfælde  sær- 
deles vellykkede  Skinke  holdt  sit  Indtog  i  Spise- 
stuen, modtoges  han  fra  alle  Sider  med  gemytlige 
Tilraab  og  allehaande  Spørgsmaal  om  Grunden  til 
hans  forsinkede  Tilsynekomst,  der  afgave  ube- 
dragelige Vidnesbyrd  om,  at  Stemningen  støt  og 
sikkert  nærmede  sig  sit  Høidepunkt. 

Med  endnu  fremdeles  mildt  blussende  Kinder 
og  en  ualmindelig  spagfærdig  Mine  indtog  den 
unge  Mand  sin  Plads,  idet  han  skævede  usikkert 
over  til  den  midt  for  Rordets  modsatte  Side 
tronende  Værtinde,  som  dog  hurtigt  beroligede 
ham  ved  en  naadig  Hovedbøining,  ledsaget  af  et 
meget  sigende  Blik  og  et  Par  elskværdige  Ord. 
Og  med  betydelig  opklaret  Ansigt  gik  den  for- 
sinkede Gjæst  nu  i  Gang  med  at  indhente  det 
Forsømte,  hvilket,  takket  være  Hr.  Mommes 
værdifulde  Assistance  og  Frøken  Rosas  gjentagne 
Opfordringer  til  at  tage  for  sig  af  Retterne,  ube- 

tinget  maatte  siges  at  lykkes  ham  saa  fuldkom- 
ment, at  han  efter  forbausende  kort  Tids  Forløb 
var  fuldstændig  paa  Høide  med  Situationen,  ja 
maaske  endog  et  lille  Skridt  forud  for  denne. 

Endelig  naaede  man  frem  til  Dyreryggen  og 
Champagnen,  og  nu  blev  Stemningen  saa  for- 
nøielig,  som  det  vel  kunde  ønskes.  Paa  Kryds 
og  Tværs  drak  man  Glas  med  hverandre  under 
lystige  Tilraab.  Blandt  Tante  Lauras  nærmere 
Omgivelser  fremkaldte  hendes  kostelige  Bemærk- 
ninger det  ene  stormende  Munterhedsudbrud  efter 
det  andet,  hvori  selv  Alvorsmanden  Hr.  Hingstrup 
jævnligt  faldt  ind  med  en  dyb,  gryntende  Latter. 
Den  lille  Fru  Wiile,  hvis  Næsetip  efterhaanden  var 
bleven  farvet  af  et  diskret,  rødligt  Skjær,  fremdrog 
under  livlig  Øienklippen  hele  Perlerader  af  salig 
Rasmus'  Visdomsskat  til  megen  Glæde  og  Opbyg- 
gelse for  sin  Bordherre,  den  gemytlige  Post- 
mester. Med  et  noget  tykt  Mæle  og  i  et  tem- 
melig hakkende  og  hikkende  Foredrag  diverterede 
Borgmesteren  Frøken  Bosa  med  Beretningen  om 
forskjellige,  høist  indviklede  Retssager,  der  i 
Tidernes  Lob  vare  forekomne  i  hans  Praxis, 
hvorimod  han  til  sin  store  Beklagelse  maatte 
opgive  en  Diskussion  angaaende  diverse  over- 
maade  interessante  Solo — Nolo-  og  Spørgespil, 
eftersom  lians  Dame  uheldigvis  fattedes  de  nød- 
vendige Forudsætninger  for  med  Held  at  kunne 
følge  ham  paa  denne   hans  Tankeflugt.    Smilende 

over  hele  Ansigtet  lyksaliggjorde  Professor  Wallner 
Femmandsraadets  i  Begeistring  henflydende  Præ- 
sidentinde  med  et  længere,  populært  Foredrag 
om  den  meliske  Afrodites  opsigtsvækkende  Frem- 
dukken  af  Jordens  Skjød  og  de  dermed  i  For- 
bindelse staaende  Tildragelser.  Ja,  selv  den  af 
Skjæbnen  saa  haardt  skuffede  Brix  straalede  nu 
som  en  nyslaaet  Femøre.  Til  Trods  for  de 
ugunstige  Forhold  var  det  nemlig  lykkedes  ham, 
sandt  at  sige  uden  nævneværdig  Vanskelighed,  at 
drikke  hele  to  Glas  med  sit  Hjærtes  Dronning, 
der  navnlig  anden  Gang  havde  besvaret  hans 
Henvendelse  med  et  saa  straalende  Blik,  at  han 
i  samme  Nu  rent  havde  glemt  Aftenens  tidligere 
Gjenvordigheder.  Og  da  Nelly  saa  tilmed  kort 
efter  med  et  skjælmsk  Øiekast  til  sin  Fægtemester 
løftede  Champagneglasset  med  en  Bevægelse,  som 
om  hun  saluterede  med  Fleuretten,  og  derefter 
tøinte  det  til  sidste  Draabe,  geraadede  den  unge 
Mand  i  en  Tilstand  af  Henrykkelse,  der  foran- 
ledigede ham  til  i  Distraktion  at  give  et  saa 
overraskende  Svar  paa  et  Spørgsmaal,  som  hans 
Borddame  i  det  Samme  rettede  til  ham,  at  Konsul- 
inden  uvilkaarligt  Hyttede  sig  et  Par  Tommer 
bort  fra  ham,  medens  hun  samtidig  tilkastede 
ham  et  Blik,  der  røbede  en  afgjort  Mistillid  med 
Hensyn  til  hans  Soberhed. 

Men    af    samtlige    Bordfæller    var    der    dog 
Ingen,  der  i  den  Grad  havde  Dampen  oppe,  som 

vor  Ven  Erik.  Blussende  af  Velvære  og  med  sit 
Fuldmaaneansigt  oplivet  af  det  bredest  mulige 
Smil  drak  han  uden  Persons  Anseelse  Glas  efter 
Glas  med  Naboer  og  Gjenboer  af  begge  Kjøn, 
spiste  som  en  sand  Tærsker  og  lod  samtidig 
Munden  løbe  som  et  Møllehjul,  idet  ban  navnlig 
søgte  at  imponere  sine  Omgivelser  ved  i  et  Kjøre 
væk  at  affyre  den  ene  Brander  rædselsfuldere 
end  den  anden.  Og  det  afficerede  ham  ikke  i 
mindste  Maade,  at  hans  skraas  over  for  ham 
siddende  »Gamle«,  hvem  al  denne  Lebendighed 
øiensynligt  faldt  noget  for  Brystet,  jævnligt  be- 
ærede ham  med  et  inderlig  arrigt  Øiekast.  Tvært 
imod  følte  Mester  Erik  sig  aabenbart  derved  for- 
pligtet til  at  lade  sit  Lys  skinne  med  endnu  større 
Glans. 

Allerede  gjentagne  Gange  havde  han  med 
megen  Iver  bestræbt  sig  for  at  indlede  en  Kon- 
versation med  den  to  Pladser  til  høire  for  ham 
siddende  Nelly,  idet  han,  snart  bøiende  sig  langt 
fremad,  snart  lænende  sig  tilbage,  saa  det  kna- 
gede i  hans  Stolryg,  med  hævet  Bøst  tilkastede 
hende  forskjellige  aandrige  Bemærkninger.  Men 
til  alt  Uheld  viste  den  unge  Dame  sig  stadig  at 
være  saa  fordybet  i  Samtalen  med  sin  Kavaler, 
at  hun  ganske  overhørte  disse  Henvendelser.  Og 
da  den  ufortrødne  Hr.  Erik  endelig  som  det 
sidste  Middel  rettede  en  overlegen-gemytlig  An- 
modning  til    Hr.    (irausgaard   om    at    foranledige 

sin  Dame  til  at  se  til  venstre,  »da  der  var  en 
bedre  Herre,  der  udbad  sig  den  Ære  og  For- 
nøjelse at  hilse  paa  hende,«  efterkom  Nelly 
denne  Opfordring  med  den  koldest  mulige  Mine, 
nippede  med  en  umærkelig  Hovedbøining  til  sit 
Glas,  medens  Erik  vendte  Foden  paa  sit  op  mod 
Loftet,  og  rettede  umiddelbart  derefter  atter  en 
Bemærkning  til  Apothekeren,  som  øieblikkelig 
bragte  dennes  Talestrøm  til  at  flyde  med  for- 
nyet Hastighed.  Og  da  den  unge  Mand  i  det 
Samme  med  et  noget  forbløffet  Ansigt  dreiede 
Hovedet  lige  ud,  opfangede  han  et  saa  lynende 
Blik  fra  Frøken  Rosa,  at  han  fandt  det  hen- 
sigtmæssigt  foreløbig  at  indstille  alle  yderligere 
Forsøg  paa  at  sætte  sig  i  Rapport  til  sine  Drøm- 
mes Gjenstand,  idet  han  dog  i  sit  stille  Sind 
lovede  sig  selv  at  tage  Revanche,  saa  snart  Sel- 
skabet var  gaaet  fra  Bordet.  Følgelig  gjenoptog 
han  paa  ny  sin  tidligere  bægersvingende  Virk- 
somhed, aabnede  atter  sin  Veltalenheds  Sluser 
paa  vid  Gab  og  indskrænkede  sig  til  fremtidig 
at  skæve  triumferende  hen  til  Nelly,  hver  Gang 
han  lod  en  særlig  haarreisende  Vittighed  løbe 
af  Stabelen. 

Omsider  indtraf  det  Tidspunkt,  da  Hr.  Hing- 
strup  med  megen  Salvelse  løftede  sit  Madeira- 
glas og  bad  sine  kjære  og  ærede  Gjæster  tage  til 
Takke,  og  under  megen  Larm  og  Lystighed  paa- 
begyndte   Selskabet   nu    Indvandringen  i  Daglig- 

stuerne,  hvor  man  hurtigt  fordelte  sig  i  større 
og  mindre  Grupper,  som  under  livlig  Passiaren 
gav  sig  i  Færd  med  Nydelsen  af  den  duftende 
Mokka.  Men  som  sædvanligt  ved  slige  Ledig- 
heder varede  det  ikke  længe,  før  Medlemmerne 
af  det  stærke  Kjøn  begyndte  at  udvise  en  util- 
givelig Mangel  paa  Modstandskraft  over  for  Be- 
vidstheden om,  at  der  inde  i  Værtens  Værelse 
fandtes  et  rigt  Sortiment  af  Cigarer,  Kognak  og 
forskjelligartede  Likører  til  hehageligt  Udvalg, 
og  som  Følge  heraf  saae  Damerne  sig  inden 
mange  Minut ers  Forløb  indtil  videre  saa  godt 
som  udelukkende  henviste  til  deres  eget  under- 
holdende Selskab. 

Blandt  dem,  der  længst  modstode  de  lok- 
kende Fristelser,  bør  med  Hæder  nævnes  den 
unge  Ægtemand,  Fuldmægtig  Borgstad,  som  efter 
hele  halvtredie  Times  Adskillelse  fra  sin  bedre 
Halvdel  naturligvis  havde  saa  mange  og  vigtige 
Hemmeligheder  at  betro  hende,  at  han  fandt  det 
paatrængende  nødvendigt  hurtigst  muligt  at  an- 
bringe sin  trivelige  Person  i  en  Lænestol  tæt  op 
til  den  hyggelige  Hjørnesofa,  hvor  nævnte  unge 
Dame  havde  slaaet  sig  ned  sammen  med  Nelly. 
Og  til  dette  Trekløver  sluttede  sig  ligeledes  inden- 
for en  meget  kort  Tidsfrist  den  unge  Landin- 
spektør, efter  umiddelbart  forinden  at  være  bleven 
entlediget  med  en  temmelig  kølig  Hilsen  af  sin 
elegante  Borddame,  til  hvis  Forventninger  i  Bet- 

ning   af  Konverseren   og    Kurtiseren   han    ingen- 
lunde havde  svaret. 

En  Stund  saae  det  forøvrig  stærkt  ud  til,  at 
denne  livlige  lille  Gruppe  skulde  faa  en  endnu 
yderligere,  værdifuld  Forøgelse,  idet  nemlig  den 
unge  Hr.  Erik  med  paafaldende  Ihærdighed  ved- 
blev at  kredse  rundt  i  dens  Nærhed,  snoende 
ivrigt  løs  paa  sit  ikke  særlig  imponerende  Over- 
skjægs  stærkt  vixede  Spidser  og  skjævende  af- 
Texlende  til  Nelly  og  til  den  Dør,  hen  imod 
hvilken  Længslen  efter  Hr.  Hingstrups  Hava- 
nesere  og  fine  Kognak  drog  ham  med  hartad 
uimodstaaelig  Magt.  Men  omsider  afsluttedes 
denne  hans  Produktion  å  la  Herkules  paa  Skille- 
veien  med  det  triste  Resultat,  at  hans  Maves 
Tilbøieligheder  seirede  over  hans  Hjærtes,  og  idet 
han  til  Besmykkelse  heraf  betroede  sig  selv,  at 
Øieblikket  ubetinget  maatte  anses  for  mindre 
egnet  til  at  indlede  en  Konversation  med  be- 
meldte unge  Dame,  eftersom  hun  jo  for  Tiden 
var  stærkt  engageret  af  »denne  vigtige  Land- 
maalertamp«,  forsvandt  han  med  lange  Skridt 
ind  i  Rygeværelset.  Og  faa  Minuter  senere 
fulgtes  dette  hans  Exempel  af  de  to  andre  unge 
Herrer,  idet  Fru  Asta  nemlig  betroede  disse,  at 
nu  saae  hun  og  Nelly  helst,  at  de  for  en  lille 
Tid  glimrede  ved  deres  Fraværelse,  for  at  de  to 
Veninder    i    Ro    og  Mag    kunde    udvexle    en    hel 

Pose  fuld  af  interessante  Meddelelser,  som  ikke 
i  mindste  Maade  vedkom  dem. 

En  god  Times  Tid  var  forløben.  Inde  hos 
Damerne  begyndte  Stemningen  sandt  at  sige  at 
blive  noget  mat,  efter  at  man  med  megen  Grun- 
dighed havde  drøftet  samtlige  de  just  ikke  særlig 
talrige  Forhandlingsemner,  som  Personer  og 
Forhold  i  Byen  og  nærmeste  Omegn  for  Tiden 
formaaede  at  præstere.  Vel  havde  der  kunnet 
spores  ligesom  et  Tilløb  til  fornyet  Livlighed  i 
Konversationen,  da  Nelly  paa  Opfordring  af  et 
Par  musikinteresserede  Fruer  havde  sat  sig  hen 
til  det  meget  respektable  Fortepiano  og  givet  et 
Par  Numre  til  Bedste,  men  næppe  havde  hun 
ladet  den  sidste  Akkord  klinge,  før  Livsaanderne 
øien synligt  atter  slappedes. 

Og  nu  svævede  den  ene  Engel  gjennem 
Stuen  efter  den  anden.  Bundt  om  i  Krogene 
sade  nogle  yngre  Fruer  og  Frøkener  i  dæmpet, 
men  dog  forholdsvis  livlig  Underholdning,  og  i 
en  Kreds  om  det  store  runde,  med  Albums  og 
Billedværker  overdaadigt  forsynede  Bord  midt  i 
Stuen  tronede  samtlige  ældre  Damer  med  megen 
Værdighed,  af  og  til  henkastende  et  Par  ikke 
altid  lige  dybsindige  eller  aandrige  Bemærkninger 
og  forresten  morende  sig  med  at  gabe  mer  eller 
mindre  aabenlyst  om  Kap  og  al  kasle  lønlige 
Blikke  dels  hen  til  Taffeluhret,  hvis  Visere  med 
stærke    Skridt    nærmede    sig    halv   elleve   Tiden, 

dels  i  Retning  af  Døren  ind  til  Hr.  Hingstraps 
Privatissimum,  hvor  Stemningen  fremdeles  syn- 
tes Intet  at  lade  tilbage  at  ønske  i  Livlighed. 
Om  det  saa  var  Tante  Laura,  gjorde  hun  Indtryk 
af  at  lide  under  et  Anfald  af  den  almindelige 
Slaphedsepidemi.  I  ethvert  Tilfælde  var  hun 
ualmindelig  faamælt  og  kunde  jævnlig  gribes  i 
at  kaste  komiske,  hjælpeløse  Blikke  hen  til  den 
lille  Hjørnesofa,  der  fremdeles  holdtes  besat  af 
Asta  og  Nelly,  paa  hvis  anden  Side  Konsulinden 
hvilede  halvt  liggende  i  en  magelig  Lænestol, 
medens  hun  med  yndefuld  Ladhed  bevægede 
sin  elegante  Fjervifte  og  under  de  halvt  sænkede 
Øienlaag  underkastede  nogle  ældre  Damers  gan- 
ske vist  meget  lidt  moderne  Toiletter  en  kritisk 
Bedømmelse,  hvis  Resultater  hun  af  og  til  i  en 
dæmpet  Tone  og  med  et  spottende  Smil  spillende 
om  sine  røde  Læber  meddelte  sin  smukke  Na- 
boerske, hvem  de  dog  ikke  syntes  at  interessere 
i  nogen  overvældende  Grad. 

Pludselig  foer  der  ligesom  et  Spjæt  gjennem 
Kredsen,  der  i  høitidelig  Taushed  omgav  det 
runde  Bord,  og  med  et  uvilkaarligt  Lettelsens 
Suk  rettede  alle  dens  Medlemmer  Blikket  mod 
Rygeværelset,  i  hvis  Dør  Konsul  Møgel  og  Apo- 
theker  Grausgaard  samtidig  viste  sig,  ombølgede 
af  lette  Havanaskyer.  Og  lige  i  Hælene  paa 
dem    fremtonede  Hr.  Erik    med   en    endnu   mere 

blomstrende  Ansigtsfarve  end  tidligere  paa  Afte- 
nen, samt  noget  vist  Sløret  i  Blikket,  der  utvivl- 
somt stod  i  nøie  Sammenhæng  med  den  Grun- 
dighed, hvormed  han  i  den  forløbne  Time  ad 
praktisk  Vei  havde  studeret  de  Virkninger,  som 
forskjelligartede  Likørblandinger  udøve  paa 
Smagsnerverne. 

Næppe  havde  Fru  Konsulinden  faaet  Øie 
paa  sin  Gemals  elegante  Skikkelse,  før  hun  med 
en  yndefuld  Bøining  tog  foreløbig  Afsked  med 
de  to  unge  Damer,  hvem  hun  senest  havde  be- 
æret med  sit  Selskab,  hvorefter  hun  huldsaligt 
smilende  svævede  hen  imod  en  anden  Krog  af 
Værelset  for  at  faa  en  Aktie  med  i  den  Konver- 
sation, som  Konsulen  i  det  Samme  indledede 
med  Frøken  Rosa  og  et  Par  yngre  Fruer.  Og 
nu  var  Mester  Erik  ikke  sen  til  at  benytte  sig 
af  den  gunstige  Ledighed,  der  saaledes  tilbød 
sig  for  Realisationen  af  hans  længe  nærede  Planer. 
Med  lange,  ikke  absolut  sikre  Skrid!  styrede  han 
løs  paa  den  ledige  Stol  ved  Nellys  Side,  smed 
sig  med  elskværdig  Ugenerthed  saa  langt  tilbage 
i  den  som  muligt,  slog  med  en  Hot  Bevægelse 
det  ene  Ben  over  det  andet  og  tilkastede  sine 
Længslers  Gjenstand  et  bedaarende  om  end 
noget  taaget  Blik,  medens  han  samtidig  gav  sig 
til  ;it  bearbeide  sine  Tyggeredskaber  med  en  til- 
spidset Tændstik,  hvilken  Operations  Virkninger 
han    yderligere    søgte    at    forøge    ved    stødvis   og 

meget  lydeligt  at  indsuge  Luften  gjennem  sine 
udadlelige  Tandrækker. 

Til  den  unge  Mands  udelte  Forbauselse 
syntes  Nelly  imidlertid  fuldstændigt  at  ignorere 
hans  Tilnærmelse,  ja,  hvor  utroligt  det  end  fore- 
kom ham,  maatte  han  dog  i  sine  noget  uklare 
Tanker  indrømme,  at  hun  ligefrem  vendte  ham 
Ryggen,  idet  hun  fordybede  sig  i  en  dæmpet, 
aabenbart  meget  gemytlig  Passiar  med  sin  Nabo 
til  høire,  den  lille  Fru  Asta.  Men  Erik  var  ikke 
den  Mand,  der  lod  sig  anfægte  af  slige  Baga- 
teller. Endnu  nogle  Øieblikke  bevarede  han  en 
afventende  Holdning,  idet  han  fremdeles  vedblev 
at  stange  løs  paa  sine  Tænder  under  Udstødelsen 
af  en  Række  lydelige  »Tsim — tsim!«.  Men  saa 
besluttede  han  at  skride  til  Angreb. 

»Hør,  Frøken!«  begyndte  han,  idet  han 
lænede  sig  fortroligt  over  mod  Nelly.  »Det  var 
dog  ligegodt  morderlig  kjedeligt,  at  vi  To  ikke 
fik   hinanden   til  Bords  i  Dag!  —  Tsim — tsim!« 

Hans  smukke  Naboerske  dreiede  Hovedet 
halvt  bagud  og  streifede  ham  med  et  iskoldt  Blik. 

»Hvis  det  er  mig,  De  mener,  Hr.  Bølling,« 
svarede  hun  særdeles  afmaalt,  »kan  jeg  forsikre 
Dem,  at  jeg  var  meget  vel  tilfreds  med  min 
Bordherre,  og  aldeles  ikke  ønskede  nogen  For- 
andring i  den  Retning !« 

»Javel!  -  Tsim — tsim!  —  Grausgaard  kan 
jo    være    en    meget    skikkelig    gammel    Borger!« 


287 


indrømmede  Erik  overlegent  anerkjendende. 
Men  der  er  ingen  Sprut  i  ham!  —  Han  har 
det  for  meget  med  disse  hersens  høihenede  Tale- 
maader  [Hik]!  —  Næ!  Vi  To  skulde  ligegodt 
have  faaet  ganske  anderledes  Gang  i  Støvlerne, 
kan  De  stole  paa!  —  Tsim — tsim!  —  Men  den 
gik  jo  beklageligvis  ikke!  —  Det  var  s'gu  ikke 
Mutters  Skyld,  for  hun  gjorde  Alt,  hvad  man 
med  Billighed  kunde  forlange  for  at  faa  os  i 
Spænd  sammen!  —  Men  den  gamle  Pige  —  jeg 
mener  Rosa  der  henne  —  hun  satte  sig  paa 
Bagbenene!  —  Hun  er  et  morderligt  Rivejærn, 
skal  jeg  sige  Dem!  [Hik].  -  Og  saa  er  hun 
saa  jaloux  som  bare  Fanden!  —  Tsim — tsim!« 
Til  at  begynde  med  følte  Nelly  absolut  mest 
Tilbøielighed  til  at  sætte  en  Stopper  for  Mester 
Eriks  konfidentielle  Meddelelser  ved  ganske 
simpelt  at  reise  sig  og  sætte  sig  hen  ved  Siden 
af  Tante  Laura,  hvor  der  netop  i  det  Samme 
blev  en  Stol  ledig.  Men  dels  vilde  et  saadant 
Skridt  let  komme  til  at  tage  sig  mere  demon- 
strativt ud  i  Selskabets  Øine,  end  Sagen  syntes 
hende  værd,  og  dels  holdtes  hun  tilbage  ved  et 
energisk  Tag  i  Armen  af  Asta,  der  øiensynligt 
morede  sig  kosteligt  over  den  unge  Mands  Hjærte- 
ndgydelser.  Følgelig  besluttede  hun  sig  til  fore- 
løbig at  blive  siddende  og  yderligere  nyde  Godt 
af  hans  aandrige  Konversation,  saa   meget  mere, 

som   hun   ogsaa    lovede  sig  selv  ikke  ringe  For- 
nøielse  deraf. 

Vil  De  bare  se!  [Hik],«  vedblev  han  med 
en  uhyre  fiffig  Blinken  over  mod  den  modsatte 
Kant  af  Stuen.  »Nu  sidder  den  gamle  Pige  — 
Rosa,  mener  jeg  naturligvis  -  -  derovre  og  slud- 
drer  med  Grausgaard  og  Møgel!  —  Og  saa 
kigger  hun  i  et  Kjøre  væk  her  hen!  For  hun 
er  tindrende  arrig  over,  at  vi  To  sidder  og  har 
det  saa  gemytligt  sammen,  skal  jeg  sige  Dem! 
-  Tsim — tsim!  —  Men  hun  kan  tro  Nei,  kan 
hun!  Jeg  kommer  sgu  ikke  over  til  hende,  for 
jeg  synes  ganske  anderledes  storartet  om  Dem! 
—  Og  saa  hedder  De  Nelly!  —  Det  er  et  vold- 
som raskt  Navn,  synes  jeg!  —  Meget  raskere 
end  Rosa!  [Hik].  -  -  Hun  kunde  akkurat  lige  saa 
godt  hedde  Tulipane!  —  eller  Ranunkula!  — 
Hæh!  —  Inde  paa  Skolen  kjendte  jeg  ogsaa  En, 
der  hed  Nelly!  —  Tsim — tsim!  —  Det  var  en 
morderlig  flot  engelsk  Rottehund,  som  jeg  havde 
under  Behandling  derinde!  — Jeg  kurerede  den 
for  Bændelorm!   [Hik].« 

Denne  Oplysning  henkastede  han  med  en 
uforlignelig  Overlegenhed,  der  ikke  undlod  at 
gjøre  et  stærkt  Indtryk  paa  hans  to  Tilhører- 
inder, af  hvilke  Asta  øieblikkelig  brast  i  en 
uforbeholden  Fnisen,  medens  Nelly  hurtigt 
vendte  Hovedet  bort  for  at  skjule  et  grumme 
lystigt  Smil. 

Og  sikken  et  brillant,  rødt  Haar,  De  har!« 
konverserede  den  veltalende  unge  Mand  gladeligt 
videre  med  et  søvnig-begeistret  Blik  paa  hendes 
guldglinsende  Hovedpryd.  »Ellers  kan  jeg  ikke 
fordrage  rødhaarede  Folk  —  men  Dem  klæder 
det  ligegodt  storartet  [Hik].  —  Det  er  lige  akku- 
rat som  han  sagde,  Apothekeren,  for  lidt  siden 
derinde  hos  gamle  Hingstnip,  at  De  minder  saa 
voldsomt  om  hende,  Tissejane,  eller  hvad  det  var 
hun  hed,  den  rødhaarede  franske  Dame,  som 
blev  malet  af  ham,  den  gamle  Malerklat!  [Hik!. 
—  Nu  kan  jeg  s'gu  ikke  lige  i  Øjeblikket  komme 
paa  hans  Navn! 

Denne  noget  gaadefulde  Tale  foranledigede 
de  to  unge  Damer  til  i  nogle  Sekunder  at  stirre 
ganske  forbløffede  og  med  komplet  uforstaaende 
Miner  afvexlende  paa  Erik  og  paa  hinanden  ind- 
byrdes. Men  saa  gik  der  pludselig  et  Lys  op 
for  dem,  og  som  paa  Kommando  brast  de  Begge 
i  en  Skoggerlatter,  der  øieblikkelig  tildrog  dem 
samtlige  øvrige  Tilstedeværendes  udelte  Opmærk- 
somhed, medens  deres  opvartende  Kavaler  med 
en  ubeskrivelig  komisk  Mine  lænede  sig  tilbage 
i  Stolen  og  kastede  triumferende  Blikke  rundt 
om  sig,  ligesom  for  at  opfordre  Selskabet  til 
hurtigst  muligt  at  henfalde  i  dybeste  Beundring 
af  hans  glimrende   Konversationstalent. 

I  samme  Øieblik  aabnedes  Fløidørene  ind 
til    Rygeværelset,    og     med    Værten     i    Spidsen 

traadte  samtlige  Herrer  atter  ind  i  Dagligstuen, 
gjennemgaaende  i  en  særdeles  livlig  Stemning  og 
tilsyneladende  opfyldte  af  de  rosværdigste  For- 
sætter med  Hensyn  til  at  indhente,  hvad  de 
under  deres  Fraværelse  havde  forsømt  i  Retning 
af  at  underholde  Damerne.  Blandt  de  forreste 
i  Skaren  viste  sig  Vennerne  Brix  og  Borgstad, 
der,  høielig  mod  deres  Villie,  vare  blevne  an- 
bragte ved  et  L'hombrebord  sammen  med  Borg- 
mesteren og  en  anden,  lige  saa  passioneret 
Spiller,  og  følgelig  havde  maattet  holde  ud,  lige 
til  den  sidste  Bet  var  slettet. 

^Halløi!  Hvad  Pokker  gaar  der  af  min 
Kone  og  Frøken  Nelly'?«  udbrød  den  unge  Ægte- 
mand ganske  forbauset,  idet  hans  Blik  hurtigst 
muligt  søgte  hen  til  den  paafaldende  lystige  lille 
Gruppe.  Der  maa  være  noget  Extra  paa  Færde, 
Du!« 

Et  truende  Glimt  lynede  i  Brix's  Øine,  idet 
han  rettede  dem  mod  den  umaadelig  selvtilfreds 
udseende  Mester  Erik,  og  uden  at  sige  et  Ord 
greb  han  sin  Vens  Arm  og  gik  i  Stormskridt 
løs  paa  den  lille  Hjørnesofa,  fra  hvilken  de  to 
unge  Damer  i  det  Samme  reiste  sig,  medens  Erik 
derimod  foretrak  at  blive  siddende  og  brede  sig 
i  Lænestolen,  hvorfra  han  tilkastede  sin  Rival  et 
uhyre  overlegent  Blik. 

»Hvad  er  der  i  Veien,  Frøken  Nelly?« 
spurgte  Brix   halvhøit  og  med   et  alt  andet  end 

venskabeligt  Øiekast  til  den  triumferende  Hr. 
Bølling  junior.  Han  har  da  ikke  sagt  Noget, 
som  kunde  krænke  Dem?« 

»Nei,  vist  ikke,  Lieutenant  Brix!  svarede 
den  unge  Pige  med  et  leende  Blik  paa  sin  drabe- 
lige Bidders  barske  Aasyn.  »Tvært  imod!  Hr. 
Bølling  har  komplet  forsonet  mig  med  Tizian, 
med  hvem  jeg  jo  hidtil  har  levet  paa  Krigsfod, 
som  De  ved!  —  For  Fremtiden  vil  jeg  ganske 
sikkert  more  mig  kosteligt,  hvis  Nogen  atter 
skulde  faa  i  Sinde  at  sætte  min  ulyksalige  Bødtop 
i  Forbindelse  med  hans  udødelige  Navn!  — 
Hahaha!  —  Nu  er  jeg  alt  for  medtaget  til  at 
fortælle  Dem  mere,  men  i  Morgen  skal  De  faa 
hele  Historien!« 

»Mine  Herrer!  Maa  jeg  bede  Dem  komme 
ind  i  Spisestuen  og  tage  Dem  et  Stykke  Smørre- 
brød og  et  Glas  01!«  rungede  i  det  Samme 
Værtens  lydelige  Bøst  ud  over  Mængden.  Og 
med  megen  Beredvillighed  blev  denne  Opfor- 
dring i  Løbet  af  faa  Minuter  efterkommet,  me- 
dens Hr.  Momme,  assisteret  af  den  fixe  Stue- 
pige, samtidig  begyndte  at  udfolde  en  travl 
Virksomhed  med  at  servere  lignende  Forfrisk- 
ninger for  Damerne  inde  i  Dagligværelserne. 

Erik!  Hvorfor  i  Alverden  gaar  De  dog 
ikke  ind  til  Herrerne,  som  Fader  sagde?«  spurgte 
Frøken  Rosa  med  dæmpet,  absolut  ikke  blid 
Stemme,    idet  hun  traadte  tæt  hen  til  den  unge 

Mand,  der  endnu  fremdeles  hvilede  paa  sine 
Laurbær  henne  i  Lænestolen  ved  Siden  af  den 
p.  t.  ubesatte  Hjørnesofa. 

»Tak!  Jeg  sidder  voldsomt  godt  her!  [Hik],« 
oplyste  han  i  en  Hot  Tone,  medens  han  dog 
samtidig  skånede  noget  usikkert  op  til  den 
strikse  Frøken.  »Jeg  vil  hellere  have  en  Kop 
Thevand  herinde  hos  Damerne!« 

»Hvad  var  der  i  Veien  før  med  Dem  og 
Frøken  Hein,  Erik?«  vedblev  Rosa  med  en 
truende  Rynke  mellem  Øienbrynene,  idet  hun 
gik  ham  endnu  et  Skridt  nærmere  ind  paa  Livet. 
»Hvorfor  lo  hun  og  Fru  Borgstad,  som  om  de 
var  tossede?  —  Svar,  Menneske!« 

»Aah!  —  Hæ!  --  Jeg  opvartede  dem  bare 
med  et  Par  smaa  fixe  Vittigheder  [Hik]  —  saadan 
i  Løbet  af  Konversationen  !  <  forklarede  den  unge 
Mand,  medens  han  samtidig  rykkede  sig  saa 
langt  bort  fra   hende,   som   muligt. 

>Og  nu  sidder  De  formodentlig  og  venter 
paa  den  søde  Frøken  for  at  opvarte  hende  med 
nogle  flere  Dumheder  og  gjøre  Dem  endnu  mere 
til  Nar,  end  De  allerede  har  gjort?«  vedblev  hun 
i  en  uhyggelig  venskabelig  Tone. 

»Naada!  [Hik],«  udbrød  Erik  dybt  krænket. 
Jeg  skulde  dog  forhaabentlig  mene,  at  jeg  nok 
er  Mand  for  at  føre  en  Konversation  med  An- 
stand og  —  og  Finesse  — !« 

»Ja — a!      Det    viste  De  jo   for   nogle   Timer 

siden,  da  De  konverserede  Momme  ude  i  For- 
værelset! indrømmede  Frøken  Rosa  meget 
imødekommende.  »Men  nu  gaar  De  lige  paa 
Minutet  ind  i  Spisestuen  til  de  Andre!  — Hører 
De?«  vedblev  hun  i  totalt  forandret  Tonefald  og 
med  et  lynende  Blik  paa  Synderen,  der  aaben- 
bart  begyndte  at  føle  sig  mindre  hyggelig  til- 
mode under  hendes  Behandling. 

Ja  —  jamen  — !«   stammede  han. 

»De  gaar  øieblikkelig!  «  hvislede  hun  mellem 
Tænderne.        Filer  — !« 

Over  for  en  saa  kategorisk  Henstilling  fandt 
Mester  Erik  det  mest  passende  at  opgive  alle 
videre  Forsøg  paa  at  fremme  sine  private  Hen- 
sigter, og  med  en  meget  lidt  imponerende  Hold- 
ning, der  gav  ham  en  slaaende  Lighed  med  en 
til  Privataudiens  hos  Inspektøren  tilsagt  Skole- 
dreng, luskede  han  afsted   ind  i  Spisestuen. 

Og  nu  gik  Resten  af  Aftenen  nøiagtigt  paa 
samme  Maade,  som  Tilfældet  har  været  ved  Tu- 
sinder af  lignende,  tidligere  Leiligheder,  og  sik- 
kert vil  blive  det  ved  et  endnu  uoverskueligere 
Antal  af  samme  Art  i  Fremtiden.  Og  kort  efter 
at  den  halte  Vægter  Mathiesen  i  sindigst  mulige 
Pasgang  var  draget  forbi  ude  paa  Torvet,  og 
med  høilydt,  brægende  Røst  havde  forkyndt,  at 
Klokken  var  slagen  elleve,  begyndte  Selveier- 
ekvipagerne  og  Vognmandskareterne  atter  at 
gjøre  de  omliggende  Gader  usikre,  hvorefter  den 

lille  By  og  dens  Indbyggere  omsider  hensank 
i  den  samme  idylliske,  uforstyrrede  Nattero,  der 
pleiede  at  styrke  og  vederkvæge  dem  efter 
Dagens  Slid  og  Møie. 


XI. 

Jævnt  og  stilfærdigt,  uberørte  af  al  stor- 
stadsagtig Hæsblæsen  og  Jagen,  vare  en  halv 
Snes  Dage  gledne  hen  for  vore  Venner  i  den 
lille  By,  uden  at  opsigtsvækkende  Tildragelser 
af  nogen  Art  havde  sat  Lidenskaberne  i  Be- 
vægelse. 

Indenfor  Doktorvillaens  Mure  var  Livet  gaaet 
sin  sædvanlige,  fornøielige  Gang.  Adskillige  Af- 
tener havde  den  fortrolige  Skare,  enten  fuldtallig 
eller  delvis,  samlet  sig  i  Tante  Lauras  hyggelige 
Dagligstue,  hvor  Passiaren  var  gaaet  med  samme 
Liv,  og  Latteren  havde  lydt  med  samme  fuld- 
tonende Klang  som  altid.  Dog  havde  man  ikke 
kunnet  undgaa  at  bemærke,  at  den  unge  Land- 
inspektør, efterhaanden  som  Dagene  gik,  i  jævnt 
tiltagende  Grad  syntes  at  sætte  en  betydelig  Del 
af  sin  sædvanlige  Sindsligevægt  over  Styr.  Snart 
var  han  overstadig  lystig,  snakkede  løs  til  høire 
og  venstre  og  lo  saa  hjærteligt  som  nogensinde, 
snart    viste    han    en    udpræget    Tilbøielighed    til 

hvert  Øieblik  at  falde  i  Staver,  svare  i  Øst, 
naar  man  spurgte  ham  i  Vest,  og  drage  favne- 
dybe Sukke,  hvor  der  efter  hans  Omgivelsers 
uforgribelige  Mening  ikke  var  den  aller  fjær- 
neste  Anledning  til  at  se  mindre  lyst  paa  Til- 
værelsen. 

Og  mærkeligt  nok  syntes  denne  hans  Sinds- 
tilstand at  virke  stærkt  smittende  paa  Nelly,  der 
ikke  sjældent  overraskede  sin  værdige  Tante  ved 
at  røbe  Symptomer  paa  afgjort  sentimentale 
Anfægtelser,  rødme  uden  nogensomhelst  paa- 
viselig  Grund  og  give  saa  overraskende  Svar  paa 
de  aller  simpleste  Spørgsmaal,  at  hun  med  af- 
gjort Held  kunde  konkurrere  med,  hvad  Brix 
jævnligt  præsterede  i  samme  Retning.  Til  alt 
Held  syntes  disse  Fænomener  dog  ikke  i  mindste 
Maade  at  virke  nedstemmende  paa  Humøret  i 
den  lille  Kreds.  Tværtimod  hændte  det  ikke 
sjældent,  naar  de  vare  aller  mest  fremtrædende, 
at  dens  øvrige  Medlemmer  i  Smug  vexlede  nogle 
grumme  lystige  Blikke,  og  da  Tante  Laura  en 
Aften,  medens  Luften  var  særlig  overladet  med 
Sentimentalitet,  pludselig  satte  sig  hen  til  Flygelet 
og  med  dyb  Følelse  gav  sig  til  at  kvæde  til  et 
høist  originalt  Akkompagnement: 

»Paa  mit  Hjærtes  Skorsten  brænder 
En  harpikset  Elskovsbrand«, 

gjorde  denne  Arie  et  saa  stærkt  Indtryk  paa 
licndes    Mand    og    Ægteparret    Borgtad,    at    alle 

Tre  i  største  Skyndsomhed  retirerede  hen  til 
Vinduerne,  hvor  de  i  længere  Tid  stode  for- 
dyhede  i  taus  Beskuelse  af  den  tiltagende  Maane, 
der  blank  og  straalende  steg  op  paa  den  klare 
Himmelhvælving. 

Og  da  Brix  en  anden  Aften,  medens  Talen 
rent  tilfældigt  var  kommen  til  at  dreie  sig  om 
Forlovelser  og  Ægteskaber,  med  dyb  Overbe- 
bevisning  erklærede,  at  en  Mand  uden  Formue 
aldrig  burde  forlove  sig  med  en  rig  Pige,  med 
mindre  han  havde  overveiende  Sandsynlighed 
for  i  en  nær  Fremtid  at  kunne  tilkæmpe  sig  en 
Stilling,  der  gav  ham  alier  mindst  tilsvarende 
Indtægter,  erklærede  Tante  Laura  dybt  forarget, 
at  hun  aldrig  i  sine  Dage  havde  hørt  Mage  til 
Vaas,  idet  hun  som  efterlignelsesværdigt  Exempel 
i  modsat  Betning  henviste  til  sig  selv  og  sin 
Markus,  der  heldigvis  ikke  havde  lidt  af  slige 
skruptossede  Anskuelser,  men  gladelig  havde 
friet  til  hende,  og  med  megen  Sindsro  fundet  sig 
i,  at  hun  bidrog  sit  til,  at  de  kunde  føle  sig 
glade  og  lykkelige  ved  Tilværelsen  sammen, 
uden  at  behøve  at  vente  paa  bedre  Tider.  Og 
sluttelig  rettede  hun  i  en  meget  bister  Tone  det 
Spørgsmaal  til  Brix,  om  han  maaske  ikke  mente, 
at  en  Mands  ærlige  Arbeide,  selv  om  det  nu  ikke 
kastede  saa  overdrevent  meget  af  sig,  i  For- 
bindelse med  hans  trofaste  Omsorg  for  hans 
Kones  Ve  og  Vel  nok  kunde  opveie  den  mislige 

Omstændighed,  at  hun  tilfældigvis  medbragte 
en  Del  Skillinger  til  fælles  Bedste.  Hvorefter 
den  unge  Landinspektor  saa  overmaade  hen- 
rykt ud,  medens  Nelly,  dybt  rødmende,  tilkastede 
sin  veltalende  Tante  et  absolut  samstemmende 
Blik,  og  de  øvrige  Nærværende  indbyrdes  ud- 
vexlede  nogle  overmaade  gemytlige  og  forstaaende 
Øiekast. 

Med  Hensyn  til  Situationen  i  Doktorvillaen 
er  iøvrigt  at  bemærke,  at  den  stakkels  lille  Ma- 
gister Alfred,  omsider  lykkelig  havde  overstaaet 
sin  Trængselstid,  idet  den  som  Følge  af  Ned- 
brydningskorpsets  Virksomhed  for  hans  og  tal- 
rige Lidelsesfællers  Vedkommende  forspildte 
Efteraarsferie  nu  tilhørte  Fortiden.  Og  til  Er- 
statning for  den  Tort  og  Skade,  der  ved  denne 
Leilighed  saa  uforskyldt  var  falden  i  hans  Lod, 
havde  han  Aftenen  før  den  Dag,  paa  hvilken  vi 
atter  optage  Traaden  i  vor  fordringsløse  og 
ukunstlede  Fortælling,  havt  et  lille  Selskab,  be- 
staaende  af  tre  jævnaldrende  og  lige  saa  mønster- 
værdige Skolekammerater,  ved  hvilken  Leilighed 
det  var  gaaet  i  den  Grad  stilfærdigt  og  adstadigt 
til,  at  Tante  Laura  den  ene  Gang  efter  den  anden 
havde  slaaet  Hænderne  sammen  af  Forbauselse 
og  Indignation  over  vor  Tids  blod-  og  energi- 
løse  Ungdom,  der  ikke  engang  formaaede  at 
præstere  saa  meget  som  et  blaat  Øie  eller  et 
Par    flængede  Permissioner   ved    en    saadan    scl- 

skabelig  Sammenkomst.  Men  i  denne  sin  An- 
skuelse var  hun  bleven  paa  det  Kraftigste  imøde- 
gaaet  af  sin  gamle  Ven,  Professor  Wallner, 
som  tilfældigvis  var  tilstede  i  Villaen  den  Aften, 
og  selvfølgelig  havde  denne  Meuingsforskjel  af- 
født en  særdeles  livlig  Bataille  mellem  de  to 
stridbare  Parter,  hvilken  lige  saa  selvfølgelig 
havde  fundet  sin  Afslutning  i  en  bevægelig  For- 
soningsscene, Alt  til  saare  megen  Glæde  og  Op- 
byggelse for  Doktoren,  Nelly,  Postmesterparret 
og  Borgstads,  der  paa  denne  Aften  sade  samlede 
i  Dagligstuen,  medens  derimod  Brix,  som  Følge 
af  paatrængende  Forretninger,  høist  undtagelses- 
vis glimrede  ved  sin  Fraværelse. 

Og  efter  at  de  lire  Smaafyre  havde  tilbragt 
nogle  stilfærdig-fornøielige  Timer  sammen,  og 
ladet  sig  de  mange  gode  Sager  smage,  hvormed 
Tante  Laura  trakterede  dem  paa  det  Bedste, 
endte  Sammenkomsten  for  Alfreds  og  to  af  de 
Andres  Vedkommende  med  en  Spadseretur  i  det 
herlige  Fuldmaaneskin  ud  til  Skyttelunden,  hvor 
den  ene  af  Drengene  boede  i  en  nede  ved  Fjor- 
den  liggende  Villa. 

For  den  unge  Hr.  Bøllings  Vedkommende 
havde  de  svundne  ti  Dage  ingenlunde  været  helt 
magelige  at  komme  over.  Sagen  var  nemlig 
den,  at  han  i  Løbet  af  nævnte  Tidsrum  havde 
anskaffet    sig    en    splinterny    Flamme,    der    fore- 

løbig  lagde  stærkt  Beslag  saavel  paa  hans  Tid 
som  paa  hans  Tanker. 

En  skjøn  Morgen,  da  hans  Fru  Moder  be- 
fandt sig  i  travl  Virksomhed  med  at  træffe  For- 
beredelser til  en  fuldt  ud  værdig  Modtagelse  af 
Femmandsraadets  Medlemmer,  som  ifølge  for- 
udgaaet  Tilsigelse  forventedes  at  ville  give  Møde 
hos  hende  samme  Eftermiddag,  havde  hun  nem- 
lig anmodet  ham  om  paa  sin  Vei  gjennem  Byen 
at  gaa  ind  til  Konditor  Bosted  og  bestille  en 
større  Portion  udsøgte  Kager,  bestemte  til  Veder- 
kvægelse for  det  høie  Baad  under  de  forestaaende 
mer  eller  mindre  nerveangribende  Forhandlinger. 
Og  ihvorvel  den  unge  Herre  ellers  principmæssig 
holdt  sig  fjærn  fra  bemeldte  Medborgers  Eta- 
blissement, dels  fordi  de  uskyldige  Forfriskninger, 
som  serveredes  der,  nu  engang  ikke  havde  nogen 
Tillokkelse  for  hans  til  betydelig  kraftigere  Ny- 
delsesmidler vante  Gane,  og  dels  af  Hensyn  til 
det  høist  sandsynlige  og  absolut  generende  Sam- 
mentræf med  Damer  af  Byens  haute  volée,  som 
han  let  kunde  udsætte  sig  for  paa  dette  deres 
udkaarne  Valfartssted,  havde  han  dog  ikke  fundet 
Anledning  til  at  stille  sig  afvisende  over  for 
Præsidentindens  under  den  elskværdigste  Form 
fremførte  Anmodning. 

Men  denne  hans  Imødekommenhed  skulde 
kun  alt  for  snart  vise  sig  skjæbnesvanger  for 
hans    Hjærtes    Bo.      Næppe    havde    han    nemlig 

stukket  Hovedet  ind  af  Hr.  Rosteds  Glasdør,  før 
den  bag  Disken  staaende  Skjønjomfru,  hvis  Per- 
son, som  det  vil  erindres,  ved  en  tidligere  Lei- 
lighed  havde  været  under  Debat  i  Femmands- 
raadet,  modtog  ham  med  et  Smil  og  et  Blik, 
der  i  en  Haandevending  lagde  hans  ovennævnte, 
ingenlunde  ildfaste  Organ  for  hendes  Fødder. 
Den  første,  umiddelbare  Følge  af  denne  beklage- 
lige Tildragelse  var,  at  Valget  af  de  for  Raaderne 
bestemte  Forfriskningsgjenstande  strakte  sig  ud 
over  et  Tidsrum  af  en  stiv  Klokketime,  idet  den 
samvittighedsfulde  unge  Mand  fandt  det  uund- 
gaaeiig  nødvendigt  selv  at  underkaste  hver  enkelt 
Art  af  Hr.  Rosteds  Frembringelser  en  ind- 
gaaende  Prøvelse,  hvorved  han  hvert  Øieblik 
fandt  sig  foranlediget  til  at  paakalde  den  unge 
Dames  sagkyndige  Assistance,  hviken  da  ogsaa 
uden  mindste  Betænkelighed  blev  ham  tilstaaet. 
Og  endvidere  resulterede  af  dette  uventede  Møde, 
at  Hr.  Eriks  tidligere  saa  varme  Interesse  for 
Hotel  Fønix«  i  den  følgende  Periode  kølnedes 
paafaldende,  medens  han  til  Gjengjæld  daglig 
beærede  Hr.  Rosteds  forholdsvis  luxuriøst  ud- 
styrede Lokale  med  sin  Nærværelse,  navnlig  da 
paa  Tider,  hvor  han  ifølge  sin  nys  udkaarne 
Dames  fortrolige  Meddelelser  kunde  gjøre  saa 
temmelig  sikker  Regning  paa  uforstyrret  at  kunne 
nyde  hendes  behagelige  Selskab  inde  i  den  lille 
Stue   ved  Siden   af  Butiken.     Og   naar  det  unge 

Par  —  hvilket  meget  jævnligt  forefaldt  -  -  ikke 
lik  sig  tilstrækkeligt  udtalt  for  hinanden  inden- 
for Hr.  Rosteds  gjæstfrie  Mure,  søgte  de  med 
afgjort  Held  at  indhente  det  Forsømte  ved  for- 
tryllende smaa,  aftenlige  Møder  indenfor  andre, 
lige  saa  gjæstfrie  Mure  eller  ved  hyggelige  Aften- 
ture i  Skyttelundens  mere  afsides  liggende  Par- 
tier, som  paa  denne  Tid  af  Døgnet  henlaa  i 
den  mest  idylliske  Fred. 

Foruden  dette  interessante  nye  Bekjendtskah 
kunde  Mester  Krik  imidlertig,  takket  være  sine 
uimodstaaelige,  hjærtek  nusende  Egenskaber, 
glæde  sig  ved  et  Par  andre  og  ældre  af  samme 
Art,  og  da  han  absolut  ikke  fandt  nogen  paa- 
trængende Anledning  til  at  afbryde  disse,  og  til- 
med, i  Ihukommelse  af  det  gamle  Ord,  at  det 
Ene  skal  gjøres  og  det  Andet  ikke  forsømmes, 
med  Iver  greb  enhver  Ledighed  til  at  gjøre  sine 
Hoser  grønne  for  Guldfisken  Nelly,  vil  det  være 
let  forstaacligt,  at  der  i  denne  Periode  stilledes 
ikke    ubetydelige  Krav   til    hans  Tid  og  Kræfter. 

At  hans  ihærdige  Bestræbelser  for  at  sætte 
sig  i  Gunst  hos  den  unge  Kjøhenhavnerinde, 
hvem  han  i  Tiden  efter  Hr  Hingstrups  Middag 
havde  truffet  ved  et  Par  Aftenselskaber,  absolut 
ikke  kunde  siges  at  være  bleven  kronet  med 
noget  iøinefaldende  Held,  gjorde  intet  nævne- 
værdigt Indtryk  paa  den  tillidsfulde  unge  Herre. 
Han   ræsonnerede   nemlig  meget   følgerigtigt   som 

saa,  at  der  jo  behøves  en  vis  Tid  til  enhver 
Ting.  Rom  blev  som  bekjendt  ikke  bygget  paa 
en  Dag,  og  der  vilde  jo  utvivlsomt  nok  inden  ret 
længe  tilbyde  sig  en  Leilighed  for  ham  til  at 
føre  et  Hovedangreb,  som  nfeilbarligt  vilde  bringe 
den  knibske  Skjønne  til  at  strække  Gevær  over 
for  hans  uforlignelige  indre  og  ydre  Fuldkom- 
menheder. 

Omsider  var  den  af  saa  Mange  blandt  den 
lille  Bys  Beboere  med  Længsel  imødesete  18. 
Oktober,  Hr.  Hingstrups  Hædersdag,  lykkeligt 
oprunden.  Klar  og  straalende  som  paa  en  Som- 
merdag skinnede  Solen  fra  den  skyfrie  Himmel 
ned  over  de  søndagsstille  Gader,  hvor  talrige 
Flag  og  Vimpler  smældede  lystigt  i  den  friske 
Luftning.  Og  den  brave  Apotheker  Graugaards 
Hjærte  hoppede  af  Fryd,  medens  han  paa  sin 
Morgentur  iagttog  alle  disse  ubedragelige  Vidnes- 
byrd om,  at  hans  formanende  Slutningsord  ved 
den  mindeværdige  Forsamling  i  Klubben  ikke 
vare  blevne  talte  for  døve  Øren,  men  tvært 
imod  havde  havt  en  Virkning,  som  na>sten 
oversteg  hans  dristigste  Forventninger.  Thi  den 
Ros  maatte  man  yde  den  lille  By,  at  havde 
Tungerne  end  en  som  Regel  maaske  noget  vel 
udpræget  Tilbøielighed  til  at  løbe  løbsk,  naar 
det  gjaldt  Næstens  gode  Navn  og  Rygte,  saa 
vare  Flagene  til  Gjengjæld  ogsaa  rede  til  at  flyve 
til  Veirs,   hvad    enten   det   nu   var  paa   hel  eller 

halv  Stang,  saa  snart  der,  i  Glæde  som  i  Sorgr 
var  Anledning  til  at  vise  synlige  Tegn  paa  Del- 
tagelse. 

Landinspektør  Brix  var  denne  Morgenstund 
ganske  mod  Sædvane  kommen  noget  sent  ud  af 
Fjerene.  Indtil  langt  ud  paa  Natten  havde  han 
nemlig  siddet  og  slidt  i  et  Tegnearhejde,  som  han 
havde  lovet  sin  Principal  at  gjøre  færdigt  snarest 
mulig,  i  hvilken  Anledning  han  den  foregaaende 
Aften,  til  sin  egen  og  sin  lille  Ven  Alfreds  store 
Beklagelse  havde  maattet  give  Afkald  paa  at 
møde  ved  Sidstnævntes  ungdommelige  Selskab 
ude  i  Doktorvillaen,  af  hvilket  han  havde  lovet 
sig  megen  Fornøielse.  Og  nu,  hen  ad  Nitiden, 
stod  den  unge  Mand  i  en  overmaade  let  Paa- 
klædning  inde  i  sit  Sovekammer,  ivrigt  sysselsat 
med  at  tage  sig  den  ene  forsvarlige  Dukkert  efter 
den  anden  i  Vandfadet. 

Da  opskræmmedes  han  pludselig  midt  i 
denne  forfriskende  Idræt  ved  en  saa  voldsom 
Kimen  ude  paa  hans  Dørklokke,  som  om  hele 
Huset  var  omspændt  af  Luer. 

»Pfutsch!  Hvad  Pokker  er  der  nu  løs?« 
brummede  han,  idet  han  med  sit  store  Skjæg 
drivende  af  Vand  blev  staaende  høiet  over  Ser- 
vanten og  spidsede  Øren.  »Naa!  Det  er  vel 
sagtens  Ole  med  mine  Støvler!«  fortsatte  han 
sin   Monolog,   og  gav  sig  derefter  ganske  sindig! 

til  at  bearbejde  Hoved  og  Hals  med  Haand- 
klædet 

Men  i  næste  Øieblik  lod  den  allarmerende 
Kimen  sig  atter  børe,  endog  med  forøget  Vold- 
sombed. 

»Saa  skulde  da  ogsaa  — !  Hvorfor  Pokker 
kimer  den  Klodrian,  som  om  han  vilde  rive 
Huset  ned?«  brummede  Brix  videre,  og  nu  star- 
tede han  i  jævnt  Luntetrav,  fremdeles  gnidende 
løs  paa  sit  kort  klippede  Haar,  ind  i  det  ved 
Siden  af  Sovekamret  liggende  Arbeidsværelse,  løb 
hen  til  dettes  ud  mod  Trappen  vendende  Dør 
og  aabnede  den  paa  Klem  for  at  give  den  for- 
mentlige Overbringer  af  hans  nypudsede  Arbeids- 
støvler  Ledighed  til  at  anbringe  disse  lige  inden- 
for Døren.  Men  til  sin  Forbauselse  mærkede 
han  samtidig  et  kraftigt  Tryk  udvendig  fra  paa 
denne,  i  hvilken  Anledning  han  bøiede  sig  fremad 
og  kiggede  ud  gjennem  Spalten.  Og  i  samme 
Nu  fløi  han  formelig  en  tre — fire  Skridt  tilbage 
i  Stuen,  op  gik  Døren  paa  vid  Gab  —  og  ind 
stormede  Tante  Laura  i  høist  egen  Person,  hvor- 
efter hun,  blussende  rød,  med  Hatten  meget  for- 
sorent ned  i  Nakken  og  uden  at  sige  et  eneste 
Ord  foer  lige  løs  paa  en  i  Nærheden  af  Vinduet 
staaende  Lænestol,  kastede  sig  i  den  og  brast  i 
en  saa  rungende  Latter,  at  Lampen  paa  det  tæt 
ved  hende  staaende  Skrivebord  formelig  gav  sig 
til  at  klirre  af  Forskrækkelse. 

»Men  —  Gud  bevares  vel!  Tante  Laura!  — 
Hvad  —  hvad  er  der  i  Veien?«  stammede  den 
unge  Mand  fuldstændig  perplex  ved  Tilsyne- 
komsten af  denne  uventede  Morgengjæst  og 
hendes  mildest  talt  noget  paafaldende  Optræden. 

»Ti  stille.  Knægt!  Og  lad  mig  grine  ud  i 
Fred!«  stønnede  den  værdige  Dame  med  brudt 
Røst  og  taarevædede  Kinder.  Og  atter  overvæl- 
dedes hun  af  et  næsten  krampagtigt  Latteranfald. 

Nu  begyndte  Brix  sandt  at  sige  at  føle  sig 
mindre  hyggelig  ved  Situationen,  idet  den  Tanke 
halvt  ubevidst  fløi  igennem  ham,  om  hans  høit 
skattede  Veninde  muligvis  pludselig  skulde  have 
faaet  en  Skrue  løs.  Og  uden  at  ofre  sit  meget 
mangelfulde,  kun  af  en  for  Tiden  stærkt  ned- 
ringet Normaluldtrøie,  et  Par  Benklæder  og 
Morgensko  sammensatte  Toilette  en  eneste 
Tanke,  blev  han  staaende  og  stirrede  mere  og 
mere   forbløffet   paa   den  lattermilde  Doktorfrue. 

»Men  Tante  Laura  dog!  Hvordan  er  det  fat 
med  Dem?  spurgte  han  omsider  i  en  deltagende 
Tone,  da  hun  syntes  saa  nogenlunde  at  have 
overstaaet  det  værste  Anfald. 

»Men,  har  De  da  for  Pokker  ikke  set  ud  af 
Deres  egne  Vinduer,  Menneske?«  hviskede  hans 
stærkt  medtagne  Gjæst  med  mat  Røst  og  tørrende 
ivrigt  løs  paa  sine  fremdeles  overstrømmende 
Øine. 

Set    ud    af  mine  Vinduer?      ekkoede    Brix, 

stadig  mere  betuttet.  »Nei,  endnu  i  Dag  har  jeg 
rigtignok  ikke  gjort  det!« 

»Ja,  det  kommer  der  ud  af  at  ligge  og  snue 
til  høit  op  paa  Formiddagen,  saa  at  man  maa 
tage  mod  Damebesøg  i  saadan  en  uanstændig 
Fantasidragt  som  den,  Han  der  behager  at  præ- 
sentere sig  i!«  buldrede  hans  strixe  Veninde  med 
hævet  Røst,  medens  den  unge  Mand,  blussende 
rød  i  Hovedet,  ilsomt  bedækkede  sine  muskuløse 
øvre  Partier  saa  meget,  som  hans  ikke  synderlig 
høihalsede  Uldtrøie  tillod  det.  »March!  Ind  med 
sig,  og  faa  noget  ordentligt  Tøi  paa !  Og  kom 
saa  herind  igjen  i  en  Fart!  —  Hahaha!  —  Aah ! 
Jeg  kan  ikke  mere!  —  Det  er  saagu  noget  af  det 
Grinagtigste,  jeg  har  været  med  til  i  mine  Dage!- 

Og  atter  brast  hun  i  en  ustandselig  Latter, 
medens  Brix  i  lange  Spring  forsvandt  ind  i  Sove- 
kammeret for  hurtigst  muligt  at  iføre  sit  ydre 
Menneske  en  mere  præsentabel  Skikkelse. 

Knapt  fem  Minuter  efter  fremstillede  han 
sig  paany  i  en  betydelig  mere  soigneret  Tilstand 
for  sin  morgenduelige  Gjæst,  hvem  han  fandt 
hvilende  tilbagelænet  i  Stolen,  aabenbart  endnu 
ikke  saa  lidt  medtaget  efter  de  nys  overstandne 
Anstrængelser.  Og  idet  han  nu  fulgte  den  An- 
visning, som  hun  gav  ham  i  Form  af  en  mat 
Haandbevægelse  hen  mod  det  nærmeste  Vindue, 
ilede  han  i  en  ikke  ringe  Spænding  hen  til  dette 
og  kastede  et  Blik  ud  paa  Gaden.    Paa  det  mod- 

satte  Forlov  stod  en  Klynge  paa  syv — otte  Ind- 
fødte, fordybede  i  en  øiensynligt  høist  animeret 
Konversation,  under  hvilken  de  hvert  Øieblik 
med  grumme  lystige  Miner  kiggede  op  mod  de 
øvre  Partier  af  Hr.  Bodmanns  Hns.  I  en  be- 
tydelig Grad  forventningsfuld  rev  Brix  nu  Vin- 
duet op,  lænede  sig  langt  ud  af  det  og  kiggede 
ogsaa  til  Veirs.  Og  nu  opdagede  han  lige  over 
sit  Hoved  en  lang  Stang,  der  gjennem  et  Tag- 
vindue ragede  et  godt  Stykke  ud  over  Gaden, 
og  fra  hvis  yderste  Ende  en  underlig  laaden, 
rødbrun  Gjenstand  hang  ned,  hvis  Beskaffenhed 
han  dog  ikke  i  Øjeblikket  formaaede  at  udgranske. 
Men  saa  fløi  et  raskt  Vindstød  hen  ad  Veien,  og 
i  samme  Nu  forsvandt  den  unge  Mands  Over- 
krop atter  ind  ad  Vinduet,  hvorefter  han,  uden 
at  sige  et  Ord,  kastede  sig  paa  den  nærmeste 
Stol  og  brast  i  en  Skoggerlatter,  der  øieblikkelig 
istemtes  paa  det  mest  Uforbeholdne  af  hans 
Gjæst.  Idet  Vindstødet  satte  den  mystiske  Gjen- 
stand i  en  gyngende  Bevægelse,  havde  den  nem- 
lig afsløret  sig  for  ham  som  —  et  Pragtexemplar 
af  en  Rævebælg,  hvis  Hoved  var  fastgjort  til 
Stangen,  medens  den  buskede  Hale  feiede  nok 
saa  lystigt  frem  og  tilbage  i  den  friske  Morgen- 
vind, Og  i  samme  Nu  forstod  Brix  til  fulde 
Betydningen  af  den  forblommede  Ytring,  som 
hans    a-rede    Vært    ved    Slutningen    af    Mødet    i 

Klubben  havde  ladet  falde  om,  at  »han  nok 
skulde  flagre  for  Brændevinsbrænderen!« 

En  god  Stund  blev  han  og  Tante  Laura 
siddende  og  morede  sig  kosteligt  over  det  geniale 
Udtryk,  som  den  gamle  Garver  havde  givet  sine 
Følelser  for  den  jubilerende  Samfundsstøtte.  Men 
omsider  reiste  den  værdige  Dame  sig  halvt  op 
fra  sin  mageligt  tilbagelænede  Stilling. 

»Hent  mig  saa  Kamelen!  stønnede  hun, 
idet  hun  endnu  engang  lod  Lommetørklædet 
glide  hen  over  sine  taarefyldte  Øine. 

»Kam  —  Kamelen?  gjentog  Brix  med  en  kom- 
plet uforstaaende  Mine. 

» Ja,  for  en  Ulykke!  Bodmann,  mener  jeg 
naturligvis!«  supplerede  hans  Gjæst  utaalmodigt 
sin  nys  udstedte  Ordre.  »De  kan  da  nok  be- 
gribe, at  han  skal  have  sig  en  ordentlig  Om- 
gang til  Belønning  for  sit  uforskammede  Paa- 
fund,  inden  jeg  gaar  herfra?« 

»Jamen  —  — !« 

»Gaa  nu,  Menneske!  Og  træk  ham  herop, 
hvor  De  saa  finder  ham!«  afskar  Tante  Laura 
bistert  alle  yderligere  Indvendinger,  og  hjærteligt 
leende  forsvandt  den  unge  Mand  skyndsomst  ud 
af  Døren. 

Nogle  Minuter  efter  returnerede  han,  med- 
førende i  Triumf  sin  Vært,  som  han  havde  truffet 
nede  i  Gaarden,  ivrigt  sysselsat  med  at  fodre 
sine  Høns  og  Kaniner,   og  hvem  han  først  efter 

en  længere  Parlamentering  havde  kunnet  formaa 
til  at  gaa  med  op  og  hilse  paa  Fru  Kopp,  utvivl- 
somt en  Folge  af  Hr.  Bodmanns  mindre  propre 
Samvittighed,  idet  bemeldte  Dame  jo,  som  vi 
tidligere  have  set,  ellers  kunde  glæde  sig  ved 
hans  udelte  Bevaagenhed.  Og  den  gamle  Garvers 
Minespil  forraadte  just  heller  ikke  nogen  over- 
dreven Freidighed,  idet  han  med  et  spagfærdigt: 
God  Da — ah,  Fru  Distriktslæge!«  ledsaget  af  et 
ærbødigt  Skrabud,  rettede  et  noget  usikkert  Blik 
paa  Tante  Laura,  der  stod  og  betragtede  ham 
med  et  ubeskrivelig  komisk  Udtryk,  hvori  den 
inderligste  Fornøielse  blandede  sig  med  Bestræ- 
belsen for  at  antage  en  stræng  og  værdig  Mine. 
Xaa,  De  gamle  Krakilerik!«  buldrede  hun 
endelig,  idet  hun  med  et  langt  Skridt  gik  ham 
tæt  ind  paa  Livet.  »Hvad  er  det  nu  for  en 
Bedelighed,  De  har  lavet?  —  Skammer  De  Dem 
da  slet  ikke  over  at  mixe  saadan  en  Laaden 
Malurtdraabe  i  det  Glædens  og  Høitidelighedens 
Bæger,  som  alle  Deres  Bysbørn  har  brygget 
sammen  i  Dag  til  Ære  for  Jubilaren?« 

»Hvorledes?  —  Jeg  har  sandfærdelig  slets 
inte  den  Ære  at  forstaa  Fruens  ærede  Fore- 
spørgsel! Um — lim — um!«  svarede  Hr.  Bodmann 
i  en  uinaadelig  forbauset  Tone,  medens  samtidig 
et  helt  Væv  af  Smaarynker  tegnede  sig  om  haus 
poliske  smaa  Øine. 

Lad   nu  være  at  komme  med  Flovser,  Bod- 

mann!«  udbrød  Tante  Laura,  bidende  sig  kraftigt 
i  Underlæben,  medens  Brix  hurtigst  muligt  vendte 
Parret  Ryggen  og  i  Ilmarch  trak  sig  tilbage  til 
Vinduet.  »Jeg  taler  naturligvis  om  det  nydelige 
Flag,  De  har  stukket  ud  af  Taget  som  Deres 
værdifulde  Bidrag  til  Dagens  Festlighed!  —  Ræve- 
bælgen, for  Pokker!  De  ved  jo  akkurat  lige  saa 
godt  som  jeg  selv,  at  det  er  den  jeg  mener, 
Mand!«  tilføiede  hun  barsk,  da  den  gamle  Garver 
fremdeles  saae  uhyre  uforstaaende  ud. 

»Naa — aah!  —  Rævebælgen?  Um — nm — udi! 
—  Naa,  saa  det  er  Rævebælgen,  Fru  Distrikts- 
lægen er  saa  forekommende  at  hentyde  til?« 
raabte  han  nu  med  en  Mine,  som  om  der  pludse- 
lig gik  et  helt  Fyrværkeri  op  for  ham.  »Ja!  Se, 
jeg  skal  nu  have  den  Ære  ærbødigst  at  oplyse, 
at  der  var  jo  ligesom  gaaet  none  levende  Dyr  i 
den,  imedens  at  den  hang  derinde  paa  Loftet! 
Um — um — um  !  —  Og  saa  skinnede  Solen  jo  saa 
yndeligt  i  denne  Morgenstund,  og  Vinden  blæste 
saa  friskeligt!  Og  saa  mente  jeg  ærbødigst,  at 
den  gamle  Bælg  muligvis  kunde  have  godt  af 
saadan  at  komme  ud  og  lufte  sig  lidt,  og « 

»Hør,  Bodmann!  Jeg  holder  ikke  af,  at  Folk 
staar  og  gjør  Grin  med  mig  lige  op  i  mine  aabne 
Øine!  afbrød  Tante  Laura  ham  bistert,  medens 
hendes  Miner  dog  samtidig  med  al  mulig  Tyde- 
lighed forraadte,  at  hun  havde  den  største  Møie 
med  at  lade  være  at   briste  i  Latter.      »Tror  De 

virkelig,  at  De  kan  finde  et  eneste  Menneske  i 
hele  Byen,  som  nærer  mindste  Tvivl  om,  at  De 
har  hængt  den  Fyr  ud  til  Ære  for  Hr.  Hing- 
strup?« 

Til — til  Ære  for  Hr.  Fabrikanten?«  gjentog 
Bodinann  med  unaturligt  opspilede  Øine.  »Næ 
— æh!  Sikke  dog  none  Skarns  Mennesker!  Um — 
um  —  um !  —  Den  pæne,  behavelige  Mand!  — 
Som  har  gjort  sig  saa  fortjenstfuld  af  nærværende 
Samfund!  —  Og  som  alle  velsindede  Borgere  om- 
fatter med  de  ømmeligste  Følelser!  —  Næh! 
Hvor  kunde  man  dog  formode  noget  deslige? 
Um — um — um!  —  Men  nu  skal  jeg  sandfærde- 
lig  gaa  lige  op  paa  mit  Loft  og  hænge  det 
pæneste,  hvideste  Bælammeskind,  som  er  at  be- 
komme i  min  hele  Beholdning,  ud  af  det  andet 
Vinneve!  —  Ligesom  for  at  dokumentere  Ben- 
ligheden af  mine  indre  Fornemmelser  for  Hr. 
Fabrikanten  paa  denne  hanses  Høitideligheds 
Dag !« 

Her  brast  begge  hans  Tilhørere  i  en  Skogger- 
latter, som  indtil  videre  fuldstændig  bræmsede 
hans  Veltalenhed,  medens  han  saa  alvorlig  som 
en  Bedemand,  stod  og  stirrede  yderst  forbauset 
fra  den  Ene  til  den  Anden. 

Hør,  Bodmann!  log  Tante  Laura  omsider, 
stærkt  forpustet,  Ordet.  ;Vær  nu  skikkelig,  og 
lad  den  gamle  Bævebælg  forsvinde  i  en  Ruf! 
Nu   har  den  saainæn   luftet  sig  tilstrækkeligt!   Og 

Folk  kunde  virkelig  nemt  misforstaa  Deres  Hen- 
sigt med  den,    hvis  De  lod  den  hænge  længer!« 

»Fru  Distriktslæge!«  svarede  Hr.  Bodmann 
meget  høitideligt.  »Jeg  tillader  mig  at  formode, 
at  merhemeldte  gamle  Bælg  om  saadan  cirkum 
en  Time,  Um — um — um!  —  eller  lad  os  muligvis 
sige  en  halv  Time  —  maa  have  faaet  fornøden 
Bevægelighed  i  den  friske  Luft,  hvorefter  jeg 
ærbødigst  skal  have  den  Ære  at  deponere  den 
paa  dens  tidligere  Opbevaringssted!« 

»Det  er  brillant,  Bodmann!  Saa  er  vi  jo 
enige  om  den  Ting!  raabte  Tante  Laura  ge- 
mytligt. »Hør!  Vi  ses  da  naturligvis  ved  Klub- 
festen i  Dag?«  tilføiede  hun  med  et  lystigt  Side- 
blik til  Brix. 

Atter  tegnede  det  tætte  Rynkevæv  sig  om 
den  gamle  Garvers    polisk  sammenknebne  Øine. 

»Beklaver  paa  det  Dybeste,  ærede  Fru  Di- 
striktslæge,« svarede  han  med  megen  Salvelse, 
at  min  Maves  indre  Organisation  uheldigvis 
forbyder  mig  at  beære  deslige  hjærtegribende 
Festligheder  med  min  Nærværelse!  —  Ved  en 
anden  mulig  Leilighed,  hvor  de  indre  Følelser 
inte  udsættes  for  saa  stærke  Rørelser,  haaber 
jeg  at  have  den  Ære  at  hilse  paa  Fru  Distrikts- 
lægen !    Um — um — um ! « 

»Ja,  ja!  Lad  os  da  haabe  det,  Bodmann!« 
sagde  Tante  Laura  hjærteligt  leende,  hvorefter 
den  gamle  Garver    med    en    meget  virkningsfuld 

Kompliment  atter  forsvandt  ned  til  sine  længsels- 
fuldt ventende  Høns  og  Kaniner.  Og  faa  Mi- 
nuter senere  styrede  Tante  Laura  for  fuld  Damp 
hjemad  til  Doktorvillaen,  fra  hvilken  hendes 
Morgentur  i  Dag  havde  holdt  hende  ualmindelig 
længe  fjærnet. 


XII. 

Klokken  var  bleven  hen  ad  sex  om  Efter- 
middagen. I  Klubben  >  Enigheden  s  Stueetage 
stode  samtlige  festligt  oplyste  Lokaler .  rede  til  at 
modtage  de  talrige  Skarer  af  Gjæster,  som  i  den 
alier  nærmeste  Fremtid  forventedes  at  ville  flokkes 
i  dem.  Og  naar  man  ad  den  brede,  i  Dagens 
Anledning  tæppebelagte  og  blomsterprydede 
Trappe  steg  op  til  den  store  Festsal,  traf  man 
her  den  galaklædte  Klubvært,  assisteret  af  en 
forholdsvis  talrig  Skare  Opvartere  og  Leietjenere 
under  Anførsel  af  den  uundgaaelige  Hr.  Momine, 
i  travleste  Virksomhed  med  at  lægge  den  sidste 
Haand  paa  Arrangementet  af  det  hesteskofor- 
mede, særdeles  pynteligt  dækkede  Bord,  om 
hvilket  de  anmeldte  70 — 80  Festdeltagere  snart 
skulde  gruppere  sig. 

Naturligvis  var  ogsaa  selve  Salen  smykket 
paa  det  Pragtfuldeste  i  Dagens  Anledning.    Rundt 

om  i  Hjørnerne  prangede  Grupper  af  frodige 
Bladplanter,  fra  hvilke  mythologiske  Gibsfigurer 
tittede  nysgjærrigt  frem.  De  mørkerøde  Vægge 
med  lyst  drapperede,  i  hjemmegjort  pompejansk 
Stil  holdte,  svævende  Kvindeskikkelser  vare  smag- 
fuldt behængte  med  Guirlander,  Flagdekorationer 
og  Papskjolde,  hvis  kjærnefulde  Deviser  gik  ud 
paa  i  forskjellige  Retninger  at  forherlige  den 
jubilerende  Samfundsstøtte.  Og  endelig  prydedes 
den  øverste  Væg,  foran  hvis  Midte  Bordets  Hæ- 
derspladser befandt  sig,  af  dennes  fra  Hr.  Graus- 
gaards  Mesterhaand  stammende  Portræt,  ophængt 
i  lange,  hvide  Silkebaand  og  kronet  af  en  Laur- 
bærkrans, som  i  omtrent  en  Alens  Afstand  fra 
Rammens  øverste  Kant  var  anbragt  om  Sømmet, 
der  bar  Kunstværket.  løvrigt  unddrog  dette  sig 
for  Øieblikket  al  nærmere  Beskuelse,  idet  det 
nemlig  var  tilhyllet  med  et  hvidt,  smagfuldt 
drapperet  Forhæng,  hvis  Fjærnelse,  efter  den 
brave  Festarrangør,  Hr.  Grausgaards  lønlige  For- 
haabninger,  vilde  komme  til  at  udgjøre  Festens 
virkningsfuldeste  Moment. 

For  Øieblikket  havde  bemeldte  geniale  Sam- 
tidige imidlertid  Andet  at  gjøre  end  at  vugge  sig 
i  rosenfarvede  Drømme  om  den  Hæder  og  Be- 
rømmelse, som  hans  nyeste  Produkt  skulde  ind- 
bringe ham.  Som  et  Bytte  for  den  vildeste 
Konfusion  stormede  han  nemlig,  fuldt  galaklædt, 
ud  og  ind  i  Festsalen,  kastende  forvildede  Blikke 

omkring  sig,  snublende  over  alle  mulige  levende 
og  livløse  Gjenstande,  som  han  mødte  paa  sin 
høist  uregelmæssige  Bane,  og  spredende  Uro  og 
Forvirring  over  Vært  og  Tjenerskab  ved  at  ud- 
stede en  endeløs  Række  Anordninger,  som  ikke 
sjældent  stode  i  den  mest  skjærende  Modstrid 
med  hverandre. 

Og  den  stakkels  Apotheker  havde  sandelig 
ogsaa  gyldig  Grund  til  for  Tiden  at  føle  Til- 
værelsens Byrde  hvile  tungt  paa  sine  spinkle 
Skuldre,  thi  Varslerne  for  Festens  heldige  Forløb 
stillede  sig  foreløbig  alt  andet  end  gunstige. 

Da  Klubbens  samlede  Bestyrelse  for  en  Uges 
Tid  siden  i  høitideligt  Optog  havde,  overbragt 
den  vordende  Jubilar  og  Frøken  Rosa  Indby- 
delsen til  at  feire  Høitidsdagen  i  deres  selskabe- 
lige Samfunds  Midte,  havde  Hr.  Hingstrup  meget 
naadigt  tilsagt  sin  og  den  unge  Dames  høie 
Nærværelse,  og  for  saa  vidt  var  Alt  jo  i  skjøn- 
neste  Orden.  Men  uheldigvis  nærede  den  store 
Mand  en  udpræget  Svaghed  for  fyldige  Bourgogne- 
vine, af  hvilke  han  dagligt  konsumerede  et  ikke 
helt  ubetydeligt  Kvantum.  Og  denne  hans  Til- 
bøielighed  reagerede  undertiden  i  Form  af  nogle 
høist  ubehagelige  Fornemmelser  i  hans  ene,  om 
vi  saa  maa  sige:  Storelaa,  hvilke  da  som  oftest 
udviklede  sig  til  et    regulært  Anfald  af  Podagra. 

Nu  vilde  en  ublid  Skæbne,  al  han  netop  i 
de    nærmeste    Dage    før    den    tilstundende    Fest 

havde  havt  Anfægtelser  i  nævnte  Retning,  og  da 
Bestyrelsen  paa  selve  Høitidsdagen,  hen  ad  Tolv- 
tiden, atter  var  troppet  op  en  gala  i  Jubilarens 
Hjem,  dels  for  at  overbringe  sine  ærbødigste 
Lykønskninger,  og  dels  for  paa  Klubbens  Vegne 
at  modtage  den  i  Udsigt  stillede  rige  Gave,  havde 
den  forefundet  ham  anbragt  i  Husets  mageligste 
Lænestol,  med  den  morgenskobeklædte  Fod  hvi- 
lende paa  en  Gyngeskammel,  og  i  en  Sindsstem- 
ning, der  absolut  ikke  havde  noget  Festligt  over 
sig.  Og  efter  at  Bestyrelsens  Formand  i  Egenskab 
af  Huslæge  havde  havt  en  kortvarig  Konference 
under  fire  Øine  med  den  lidende  Jubilar,  havde 
han  maattet  meddele  sine  Kolleger  den  triste 
Oplysning,  at  ethvert  Haab  om  at  nyde  Æren 
og  Fornøielsen  af  dennes  Nærværelse  senere  paa 
Dagen  maatte  betragtes  som  udelukket,  hvorimod 
Hr.  Hingstrup,  for  dog  ikke  helt  at  berøve  Festen 
sin  Glans,  eftersom  en  Opsættelse  af  den  jo  var 
umulig  med  et  saa  kort  Varsel,  havde  besluttet 
at  lade  sig  repræsentere  af  Frøken  Bosa. 

Allerede  denne  bedrøvelige  Vending  i  Tingene 
havde  gjort  et  dybt  nedslaaende  Indtryk  paa  den 
brave  Næstformand.  Men  saa  kom  der  endnu 
et  Stød,  som  fuldstændig  gjorde  det  af  med  hans 
aldrig  meget  stabile  Sindsligevægt.  For  en  Times 
Tid  siden  havde  Doktor  Kopp  nemlig  i  en  i 
største  Hast  affattet  Billet  meddelt  ham,  at  han 
lige  stod  i  Begreb  med  at   tage   afsted  ud  til  en 

halvanden  Mil  fra  Byen  liggende  Gaard,  hvorhen 
han  var  bleven  kaldet  i  Anledning  af  et  pludse- 
lig indtruffet  Sygdomstilfælde  i  Eierens  Familie. 
Og  da  han  saaledes  næppe  kunde  haahe  at  være 
tilhage  ved  Festen  i  rette  Tid,  had  han  Hr. 
Grausgaard  tage  Affære  og  holde  Festtalen  samt 
foretage  Afsløringen  af  sit  saa  vellykkede  Værk, 
idet  han  tilføiede,  at  han  uden  et  Minuts  Tids- 
spild skulde  indlinde  sig,  saa  snart  det  var  ham 
muligt. 

Og  nu  stormede  den  ulykkelige  Næstformand, 
fuldstændig  tilintetgjort  ved  denne  Hjohspost,  rundt 
og  gjorde  samtlige  Klubbygningens  Lokaler  i  hoi 
Grad  usikre.  Snart  standsede  han  et  Øiehlik  og 
hørte  sig  selv  i  Stumper  af  den  Tale,  han  i 
største  Skyndsomhed  havde  brygget  sammen. 
Snart  fløi  han  op  i  Festsalen  for  at  give  Værten 
et  eller  andet  Paalæg  angaaende  et  Arrangements- 
spørgsmaal,  som  denne  forlængst  havde  klaret 
paa  bedste  Maade,  og  derfra  foer  han  i  Karriere 
ned  i  Kjøkkenet,  hvor  han  selvfølgelig  ikke  havde 
det  alier  mindste  at  gjøre,  og  hensatte  samtlige 
derværende  tjenende  Aander  i  en  Tilstand  af  den 
grænseløseste  Forstyrrelse. 

Midt  under  denne  hans  nerveopslidende  Virk- 
somhed begyndte  Vognene  at  rulle  frem  for  Ind- 
gangen i  uafbrudte  Rækker,  og  nu  stormede  han 
ned  i  Stueetagen  for  at  komplimentere  de  an- 
kommende Gjæster   og   ordne   deres    Gruppering 

ved  Bordet.  Og  medens  han  med  et  sygeligt 
Smil  trykkede  deres  Hænder,  ønskede  dem  vel- 
kommen og  gav  saa  forkerte  Svar  som  vel  mu- 
ligt paa  deres  mangeartede  Spørgsmaal,  stirrede 
han  samtidig  uafbrudt  hen  mod  Indgangsdøren, 
for  øiehlikkelig  at  kunne  fare  afsted  i  Retning 
af  denne,  saa  snart  Frøken  Rosa  viste  sig  paa 
Scenen,  eftersom  hun  jo  nu  var  det  Midtpunkt, 
paa  hvilket  Alles  Opmærksomhed  burde  koncen- 
trere sig. 

Et  godt  Kvarter  var  gaaet,  i  Løbet  af  hvilket 
omtrent  samtlige  Festdeltagere  havde  samlet  sig. 
Da  aabnedes  Indgangsdøren  paa  vid  Gab  af  Hr. 
Monirae  i  egen  Person,  og  ind  brusede  Jubilarens 
Repræsentant  i  et  straalende  Toilette  og  huld- 
saligt smilende  til  alle  Sider.  Og  som  en  Storm- 
vind var  Hr.  Grausgaard  i  næste  Øieblik  ved 
hendes  Side,  bød  hende  galant  Armen  og  førte 
hende  under  eu  rivende  Ordstrøm  af  Kompli- 
menter og  Beklagelser  over  hendes  Hr.  Faders 
saa  ubeleilige  Ildebefindende  op  til  en  af  Sofaerne 
i  Stuens  øverste  Del,  hvor  Frøkenen  strax  blev 
stærkt  optaget  af  at  give  Kur  for  alle  de  mange 
Gratulanter,  som  flokkedes  om  hende. 

Og  derfra  foer  den  hvileløse  Næstformand 
i  fuld  Fart  op  i  Festsalen,  hvor  Vanten  til  hans 
store  Beroligelse  meldte  Alt  klart,  og  hvor  den 
tykke  Stadsmusikant  med  samt  hans  syv  Orkester- 
medieminer    sad   oppe   paa   Musiktribunen    med 

Hornene  parate  til  at  trutte  løs  paa  kortest  mu- 
lige Varsel.  Med  et  Lettelsens  Suk  rutschede 
Apothekeren  nu  atter  ned  i  Modtagelsesværel- 
serne, kastede  endnu  et  Alt  overskuende  Blik  om 
sig,  klappede  derefter  med  en  høitidelig  Mine  i 
Hænderne  og  bød  endelig  med  et  dybt  Buk  Frø- 
ken  Rosa  Armen. 

Og  nu  satte  den  lange  Procession  sig  i  Be- 
vægelse op  ad  Trappen,  anført  af  Hædersgjæsten 
og  Hr.  Grausgaard,  der  fra  det  nederste  Trin 
gjorde  en  hurtig  Haandbevægelse  op  mod  den 
fra  Festsalens  Dør  ivrigt  speidende  Hr.  Momme. 
Denne  lod  Signalet  gaa  videre,  og  i  næste  Sekund 
brændte  det  løs  med  fuld  Kraft  oppe  fra  Musik- 
tribunen : 

*Og  kjender  I  Brøndums  Dampbrænderi? 
Rullen  gaar!    Rullen  gaar!« 

Hvis  man  imidlertid  tror,  at  den  gode  Stads- 
musikant ud  af  egen  Magtfuldkommenhed  havde 
fundet  det  passende,  som  en  fin  Hentydning  til 
Jubilarens  agtbare  borgerlige  Livsstilling  at  vælge 
dette  Musiknumer  som  Introduktion  til  Festen, 
da  feiler  man  storligen.  Tværtimod  var  det  den 
ulyksalige  Næstformand,  der  ogsaa  her  havde 
været  paa  Spil,  rigtignok  høielig  mod  sin  Yillie. 
Sagen  var  nemlig  den,  at  en  ung  Kjøbmand,  der 
havde  Patent  som  Byens  humoristiske  Leiligheds- 
poet,  i  Dagens  Anledning  havde  begaaet  en  Vise, 

at  kvæde  paa  ovennævnte  populære  Melodi  og 
begyndende  med  den  i  og  for  sig  ret  overflødige 
Oplysning : 

Hr.   Hingstrup  har  boet  her  i  vor  B\r 
Fyrre  Aar,  fyrre  Aar. 

Og  da  Apotheker  Grausgaard  saa,  umiddel- 
hart forinden  Festens  Begyndelse,  skulde  instruere 
den  brave  Orkesterhøvding  angaaende  Akkom- 
pagnementet til  de  tre  for  Haanden  værende 
Sange  samt  Rækkefølgen,  hvori  disse  skulde  af- 
synges, havde  han  i  sin  konfuse  Sindstilstand 
forvrøvlet  sig  i  den  Grad,  at  Stadsmusikanten, 
der  ud  over  sin  forøvrigt  ingenlunde  uomtvistelige 
faglige  Begavelse  absolut  ikke  udmærkede  sig 
ved  fremragende  Evner  af  nogen  Art,  havde  for- 
staaet  ham  saaledes,  at  nævnte  Numer  skulde 
være  det  al  ler  første  paa  Programmet. 

Og  sikkert  er  det,  at  noget  virkningsfuldere 
havde  han  ikke  let  kunnet  finde.  Ved  de  første 
Takter  standsede  Apothekeren  saa  brat,  som  om 
en  Afgrund  pludselig  havde  aabnet  sig  for  hans 
og  hans  Dames  Fødder,  hvilket  ganske  naturligt 
bevirkede,  at  hele  det  efterfølgende  festlige  Op- 
tog med  det  Samme  kjørte  fuldstændig  fast, 
medens  Frøken  Rosa  lynsnart  dreiede  Hovedet 
og  tilkastede  ham  et  skarpt,  spørgende  Blik.  Og 
i  næste  Sekund  frigjorde  han  med  et  meget 
uceremonielt  Bvk  sin  høire  Arm  fra  hendes  der- 

paa  hvilende  Haand  og  styrtede  i  vildeste  Kar- 
riere og  med  et  halvhøit,  fortvivlet  Udbrud  op 
ad  Trappen  og  ind  i  Salen,  hvor  han  standsede 
foran  Musiktribunen  og  gav  sig  til  at  svinge 
med  Armene  som  en  Veirmølle,  medens  han 
samtidig  skjar  nogle  gyselige  Ansigter  op  mod 
den  over  disse  mærkelige  Fagter  øiensynligt  høist 
forbausede  Dirigent.  Omsider  fik  Hr.  Graus- 
gaard  da  denne  lykkeligt  stoppet  i  Farten,  og 
efter  at  han  i  nogle  hastige,  forvirrede  Ord  havde 
faaet  Feiltagelsen  berigtiget,  foer  han  atter  tilbage 
til  sin  Dame,  hvem  han  forefandt  nøiagtigt  paa 
selv  samme  Plet,  hvor  han  havde  forladt  hende. 
Og  medens  Tonerne  af  en  pompøs  March  nu 
begyndte  at  bruse  oppe  fra  Salen,  satte  Proces- 
sionen sig  atter  i  Bevægelse,  aabenbart  i  den 
fornøieligste  Stemning  af  Verden,  efter  de  mange 
dels  uforbeholdne,  dels  halvkvalte  Latterudbrud 
at  dømme,  der  løde  rundt  om  fra  dens  Med- 
lemmer. 

Det  var  en  efter  Forholdene  meget  dekorativ 
Forsamling,  der  faa  Minuter  efter  sad  vel  grup- 
peret om  det  hesteskoformede  Bord.  Bundt  om 
i  Kredsen  straalede  adskillige  virkelig  smagfulde 
Dametoiletter,  blandt  hvilke  Æresgjæstens,  Konsnl- 
indens,  Nellys  og  Astas  særlig  tiltrak  sig  almin- 
delig Opmærksomhed.  Og  som  en  oplivende 
Afvexling  blandt  Herrernes  sorte  Kjoler  toge  en 
halv  Snes    civile   Embedsmænds   guld-    og   sølv- 

broderede  Uniformer  sig  meget  virkningsfuldt 
ud.  Særlig  gjaldt  dette  naturligvis  om  den  som 
sædvanlig  i  en  Tilstand  af  den  yderste  Elegance 
fremtrædende  Konsul  Møgel.  Og  nu  gik  man  i 
den  muntreste  Stemning  og  med  den  bedste 
Villie  i  Gang  med  at  arbeide  sig  gjennem  den 
righoldige,  af  Klubbens  Formand  med  velvillig 
Assistance  af  Tante  Laura  komponerede  Menu, 
hvis  Sammensætning  og  enkelte  Bestanddele  ikke 
bleve  underkastede  en  skarpere  Kritik,  end  det 
sig  nu  engang  hør  og  bør  ved  slige  festlige 
Ledigheder. 

Omsider  naaede  man  frem  til  den  første 
Steg.  Umiddelbart  forinden  havde  Hr.  Momme 
og  et  Par  andre  opvartende  Kavalerer  været  i 
travl  Virksomhed  med  at  omdele  en  med  Bog- 
staverne E.  G.  signeret  Sang,  angaaende  hvis 
Ophav  ikke  en  eneste  af  samtlige  Gjæster  nærede 
fjærneste  Tvivl,  og  som  forresten  gik  paa  den 
for  slige  høitidelige  Festpoemer  ikke  usædvanlige 
Melodi:  Der  er  et  Land  o.  s.  v.  Og  nu  reiste 
Hr.  Grausgaard  sig,  rettede  paa  sin  Næseklemmer 
og  kastede  for  tyvende  Gang  et  langt  Blik  over 
mod  Indgangsdøren  for  at  undersøge,  om  ikke 
en  frelsende  Engel  i  Doktor  Kopps  sirlige  Skik- 
kelse endnu  i  den  ellevte  Time  skulde  komme 
til  Syne  i  Horizonten.  Men  da  dette  uheldigvis 
ikke  viste  sig  at  være  Tilfældet,  drog  den  stak- 
kels Næstformand  et  dybt  Suk,  slog  med  skjæl- 

vende  Haand  paa  sit  Glas  og  opfordrede  Selskabet 
til  at  afsynge  den  omdelte  Sang,  hvilket  da  og- 
saa  skete  med  al  behørig  Høitidelighed  og  under 
Ledsagelse  af  Orkestrets  Toner. 

Og  ligesom  den  sidste  Strofe  havde  lydt, 
reiste  Hr.  Grausgaard  sig  atter,  væltede  sin  Stol 
med  meget  Rabalder  og  begav  sig  derefter  med 
ilsomme  Fjed  hen  til  den  lave  Forhøining,  der 
var  anbragt  lige  under  den  fraværende  Jubilars 
tilhyllede  Kontrefei.  Idet  han  vilde  bestige  denne, 
indtraf  imidlertid  det  forbigaaende  Uheld,  at  hans 
glatte  Støvlesaal  gled  tilbage  paa  dens  Kant, 
hvilket  havde  til  Følge,  at  han  for  at  gjenvinde 
sin  faretruede  Ligevægt  plantede  den  anden  Fod 
meget  lydeligt  i  Forhøiningens  øverste  Flade, 
hvorefter  han  tumlede  et  Par  Skridt  fremad  med 
stærkt  forover  bøiet  Overkrop,  som  om  han  ag- 
tede å  la  Gedehuk  at  attakere  en  usynlig  Mod- 
stander. Og  efter  at  det  derpaa  under  Forsam- 
lingens dæmpede  Munterhed  var  lykkedes  ham 
at  gjenvinde  Balancen  og  fiske  sin  Næseklemmer 
op,  der  naturligvis  var  bleven  Græsrytter  under 
hans  ekvilibristiske  Produktion,  rettede  han  sig 
endelig  i  Veiret,  kastede  et  meget  nervøst  Blik 
ud  i  Salen,  og  rømmede  sig  gjentagne  Gange 
lydeligt. 

Mine  Damer  og  Herrer!«  begyndte  han 
omsider  med  høi,  om  end  temmelig  usikker 
Host,    idet  han  lod  den   høire  Haand  glide  gjen- 

nem  sit  tilbagestrøgne  fyldige  Haar  og  derefter 
gav  sig  til  at  lege  febrilsk  med  sin  Uhrkjæde. 
»Fyrretyve  Aar!  —  Hvilket  Spand  af  Tid,  naar 
Tanken  iler  fremad!  Hvilket  Væld  af  Minder, 
naar  Blikket  søger  tilbage  mod  de  Aar,  der  svandt! 
-  Hvilke  vide  Horizonter  for  skjønne  Drømme 
om  ædel  Stræben  og  samfnndsløftende  Virken  i 
Fremtiden !  Hvilken  gylden  Ramme  om  et  Billed, 
fuldt  af  trofast  Arbeiden  og  opfyldte  Løfter  i  For- 
tiden! —  Æh!  —  Ja!  Held  den  Mand,  der  med 
aabent  Blik  og  -  -  og  freidig  Pande  kan  skue 
tilbage  paa  saa  langt  et  Tidsrum,  henlevet  i 
rastløs  Flid  og  utrættet  Møie  for  det  Samfunds 
Vel,  hvortil  han  hører!  — Æh!  —  Hans  Isse  er, 
som  vi  nylig  saa  —  æh  —  saa  smukt  sang, 
værdig  at  krones  af  Laurens  friske  Grønne ! 
Hans  Fod  bærer  ham  —  æh,  hm!  —  let  og  blidt 
hen  over  det  Blomstertæppe,  som  taknemlige 
Medborgere  sprede  paa  hans  Vei!  —  Ja,  mine 
Damer  og  Herrer!  Hvor  let  og  naturligt  forme 
disse  Tanker  sig  ikke,  naar  Blikket  søger  hen  til 
den  ædle  Mand,  hvem  vi  i  denne  Time  have  den 
Ære  og  Glæde  at  se  i  vor  Midte,  —  æh!  —  ikke 
at  se  i  vor  Midte,  mener  jeg!  —  —  Æh!  hm! 
—  Hvis  Midte  —  æh!  —  Hvem  vi  saa  dybt  maa 
beklage  ikke  at  se  i  vor  Midte  i  denne  Time, 
vilde  jeg  sige!  —  Mæ — æ— æh!  —  Men,  mine 
Damer  og  Herrer!  Selv  om  vi  med  dyb  Beklagelse 
ikke  se  ham  her  i  vor  Mid—  i  dette  vort  Sam- 

funds  snævre  Kreds,  men  derimod  hans  ædle 
Datter  —  men  derimod  med  —  æh  —  med  dyb 
Glæde  se  hans  ædle  Froken  Datter  —  saa  lad 
os  da  i  Tanken  ile  hen  til  hans  Smertens  Leie! 
Saa  lad  os  i  Mindet  dvæle  ved  den  aldrig  trættede 
—  æh  —  Nidkjærhed  og  usvigelige  —  mgæh  - 
Interesse,  hvormed  han  i  saa  lang  en  Aarrække 
har  omfattet  dette  vort  Samfund  og  det  Hjem, 
han  reiste  der!  -Ja!  Hvem  vilde  vel  paatage 
sig  ret  tilfulde  at  skildre  vor  høit  hædrede  Ju- 
hilar,  Hr.  Fabrikant  Hingstrups  høie  Sindelag 
og  uovertrufne  Borgerdyder?  Hans  rastløse,  høit 
fortjente  Virken  for  vort  lille  Samfund  herinde 
og  for  det  store  derude'?  —  Sandelig,  mine  Damer 
og  Herrer!  Jeg  ikke!  Thi  Evnen  dertil  har  jeg 
vel,  men  Villien  fattes  mig!  -  Æh!  Hæm!  — 
Jeg  mener:  Villien  dertil  har  jeg  ikke,  men  - 
æh  —  Evnen  fattes  mig!  —  Puh!  [Her  lod  Ta- 
leren Lommetørklædet  glide  hen  over  sin  sved- 
perlende Pande.]  Saa  lad  det  da  være  nok  at 
mindes  ham  paa  denne  hans  Høitidsdag  med  vor 
varmeste,  vor  -  -  æh  -  -  dvhtfølteste  Tak  for  de 
Aar,  der  svandt!  —  Saa  lad  os  af  vort  Hjærtes 
Dyb  udtale  det  Ønske,  at  vor  hædrede  Æres- 
gjæsts  Livsaften  maa  vorde  lys  og  blid!  [her  op- 
fangede Talerens  Øre  et  ret  lydeligt  Fnys  fra 
Frøken  Rosa,  der  samtidig  slyngede  et  rasende 
Blik  op  mod  ham]  —  Æh!  Hm!  —  At  vor  æd  rede 
Hæresgjæst  —  mæh  —  hædrede  Hr.  Faders  Livs- 

aften  maa  vorde  lys  og  —  æh  —  blid,  mente 
jeg!  —  Og  lad  os  saa  skride  til  at  drage  Sløret 
fra  det  Billed,  som  min  svage  Haand  har  frem- 
tryllet, og  som  under  talrige  Medborgeres  be- 
geistrede  Tilslutning  er  bleven  ophængt  her  i 
denne  festlige  Sal,  for  at  Beskuelsen  deraf  skal 
minde  sene  Slægter  om  den  Mand,  paa  hvis  Bud 
disse  Mure  reiste  sig!  —  Saa  lader  jeg  da  Dækket 
falde,  for  at  vi  kunne  glædes  ved  Synet  af  de 
kjendte,  ædle  Træk,  der  i  —  æh  —  i  høitidsfuld 
Bo  ville  skue  ned  paa  denne  festlige  Forsamling, 
hvis  Tanker  i  denne  Stund  visselig  mødes  med 
hans!« 

Her  fjærnede  Hr.  Grausgaard  med  et  ner- 
vøst Ryk  det  hvide  Forhæng,  der  hidtil  havde 
skjult  Jubilarens  omtalte  ædle  Træk  for  den 
stærkt  interesserede  og  af  den  veltalende  Næst- 
formands følelsesfulde  Ord  øiensynligt  dybt 
grebne  Forsamling.  Men  uheldigvis  kom  i  det 
Samme  en  Fold  af  Forhænget  paa  en  eller  anden 
Maade  til  at  hænge  et  Øieblik  fast  i  Rammens 
høire,  øverste  Hjørne,  og  Besultatet  deraf  blev, 
at  Hr.  Hingstrup  kun  høist  uegentligt  kunde 
siges  at  præsentere  sig  i  høitidsfuld  Bo  for  det 
ærede  Publikum,  idet  han  tværtimod  lige  fol- 
dets Øine  begyndte  at  tage  sig  en  overmaade 
gemytlig  Gyngetur  frem  og  tilbage  paa  den  mørke- 
røde Væg.  Og  denne  hans,  i  Betragtning  af  Øie- 
blikkets    stemningsfulde     Karakter    mildest    talt 


327 


mindre  passende  Opførsel  virkede  aabenbart 
smittende  paa  Laurbærkransen,  som  hidtil  havde 
hængt  ganske  stilfærdigt  oppe  paa  sit  Søm  og 
taget  sig  meget  pynteligt  ud  paa  den  af  de  hvide 
Silkebaand  dannede  Baggrund.  Thi  pludselig 
gjorde  den  et  lystigt  Hop,  dalede  ned  paa  den  i 
samme  Øieblik  forbipasserende  gyldne  Rammes 
øverste  Kant,  slog  en  Kuldbøtte  ud  fra  Væggen 
—  og  bragte  i  næste  Sekund  Hr.  Grausgaard  til 
at  synke  halvt  i  Knæ  ved  aldeles  uformodet  at 
kigge  sig  i  en  yderst  forsoren  Stilling  om  hans 
geniale  Kunstnerhoved. 

En  sand  Hvirvelstorm  af  Munterhed  bruste 
gjennem  Salen  som  Følge  af  dette  virkningsfulde 
Intermezzo,  og  det  er  høist  tvivlsomt,  hvilken 
Udgang  den  bevægede  Afsløringsscene  vilde  have 
faaet,  hvis  ikke  Brix,  der  sjæleglad  tronede  ved 
Nellys  Side,  havde  frelst  Situationen  ved  med 
tordnende  Kommandorøst  at  lade  et:  »Længe  leve 
Hr.  Fabrikant  Hingstrupi«  runge  ud  over  den 
jublende  Mængde.  Og  i  samme  Nu  klirrede 
Ruderne  under  vældige  Hurraraab,  medens 
diassene  klang,  og  Orkestret  satte  i  med  en 
skingrende  Fanfare.  Og  imedens  stod  den  laur- 
bærkransede Næstformand,  endnu  stadig  med 
Forhænget  i  Haanden,  saa  ubevægelig  som  en 
Milepæl  oppe  paa  Forhøiningen,  idet  han  med 
aaben  Mund  og  vidt  opspilede  Øine  vedblev  at 
stirre    paa    Jubilaren    in    effigie,     der    fremdeles 

gyngede  gladeligt  videre  med  en  Ihærdighed,  som 
om  han  ikke  i  den  nærmeste  Fremtid  agtede  at 
indstille  denne  fornøielige  Virksomhed. 

Omsider  kom  den  brave  Apotheker  dog  saa 
meget  til  Hægterne  ovenpaa  den  bevægede  Scene, 
at  han  fra  sit  ophøiede  Stade  kunde  kaste  et 
Blik  ud  over  den  jublende  Folkemængde.  Og 
ved  Synet  af  de  glædestraalende  Ansigter  og  de 
mange  Glas,  der  fra  alle  Sider  raktes  op  mod 
ham,  kom  han  efterhaanden  til  den  trøstefulde 
Overbevisning,  at  han  vist  i  Grunden  havde 
klaret  sig  helt  stolt  i  sin  uvante  Egenskab  af 
Festtaler.  I  høi  Grad  beroliget  ved  denne  Op- 
dagelse steg  han  nu  ned  af  Forhøiningen,  idet 
han  samtidig  løftede  Haanden  for  at  befri  sig 
fra  sin  saa  uventet  erhværvede  Hovedprydelse. 
Men  denne  Bevægelse  gav  Signalet  til  en  Storm 
af  højrøstede  Protester. 

»Nei!    Nei!     Behold   den    paa,    Grausgaard! 

—  »De  har  min  Sandten  ærligt  og  redeligt  for- 
tjent den  for  Deres  Tale!«  —   »Og  for  Sangen!« 

—  »Og  for  Portrætet!«  —  »De  skal  baTe  den 
hele  Resten  af  Aftenen,  Apotheker!«  lød  et  Vir- 
var af  gemytlige  Tilraab  ham  i  Møde  fra  alle 
Sider.  Og  huldsaligt  smilende  greb  den  kiste- 
glade Næstformand  nu  sit  Champagneglas,  klin- 
kede først  og  fremmest  med  Frøken  Rosa,  hvis 
Mine  ikke  var  helt  fri  for  en  vis  Stramhed, 
og    begav    sig    derefter,   stadig   i    laurbærkranset 

Tilstand,  ud  paa  Tournée  for  at  lade  sig  fetere 
rundt  om  i  Salen,  hvor  glade  Tilraab  modtoge 
ham,  og  mere  end  et  Hurra  blev  istemt  til  hans 
Ære. 

Endelig  faldt  Selskabet  atter  saa  nogenlunde 
til  Ro  efter  al  denne  Sindsbevægelse,  og  nu  gik 
Festen  sin  videre  Gang  under  idel  Glæde  og 
Lystighed.  De  to  resterende  Sange  bleve  af- 
sungne under  almindeligt  Bifald,  Masser  af  mer 
eller  mindre  vellykkede  Taler  løb  af  Stabelen, 
blandt  hvilke  særligt  udmærkede  sig  en  sær- 
deles smuk  af  den  imedens  tilstedekomne  Doktor 
Kopp,  der,  umiddelbart  forinden  han  begav  sig 
til  Festen,  havde  aflagt  et  Besøg  hos  den  lidende 
Jubilar,  fra  hvem  han  saaledes  kunde  bringe 
Selskabet  en  frisk  Hilsen.  Og  først  da  Klokken 
havde  slaaet  ni,  brød  man  op  fra  Bordet  under 
megen  Larm  og  Munterhed,  hvorefter  Proces- 
sionen i  en  betydelig  mindre  velordnet  Skikkelse 
end  ved  Festens  Begyndelse  vendte  tilbage  til 
Lokalerne  i  Stueetagen,  hvor  Kaifen  med  Tilbe- 
hør serveredes. 

Ret  længe  fik  Festdeltagerne  dog  ikke  Lov 
til  at  fordybe  sig  i  Nydelsen  heraf,  før  den  alle- 
stedsnærværende  Hr.  Grausgaard  atter  bragte 
Uro  i  Forsamlingen  ved  en  Række  lydelige 
Haandklap,  medens  samtidig  Tonerne  af  en  Polo- 
naise  løde  oppe  fra  Salen.  Og  nu  satte  et  nyt 
Optog   sig   i    Bevægelse,   anført   af  Doktor   Kopp 

med  Frøken  Rosa,  hvorefter  fulgte  som  andet 
Par  den  over  hele  Ansigtet  smilende  Næstfor- 
mand, der  førte  den  evig  gemytlige  Tante  Laura, 
hvem  hendes  oprindelige  Bordkavaler,  Borg- 
mesteren, troløst  havde  ladet  i  Stikken  for  hur- 
tigst muligt  at  anbringe  sig  ved  et  Lhombre- 
bord,  hvor  fire  andre,  i  hans  Øine  ulige  inter- 
essantere Damer  med  Suite  ventede   ham. 

Og  snart  gik  Dansen  løs  med  Liv  og  Lyst 
oppe  i  den  i  Mellemtiden  ryddede  Sal,  baade 
for  den  ikke  særlig  stærkt  repræsenterede  Ung- 
doms og  for  Størstedelen  af  de  Ældres  Ved- 
kommende, medens  større  og  mindre  Grupper  af 
muntert  passiarende  Par  dannede  sig  rundt  om 
i  Hjørnerne  og  langs  Væggene. 

Oppe  i  et  af  de  øverste  Hjørner  havde  Fuld- 
mægtig Borgstad  anbragt  sig  sammen  med  sin 
bedre  Halvdel,  hvis  sensible  Tilstand  for  Tiden 
forbød  hende  at  hengive  sig  til  Dansens  Glæder. 
Og  til  dem  sluttede  sig  nu  Tante  Laura,  hvem 
hendes  Kavaler  afleverede  i  stærkt  forpustet  Til- 
stand efter  en  feiende  Polka,  Samt  faa  Øieblikke 
senere  den  gemytlige  Postmester  med  samt  hans 
Ginemoer,  der  i  Aften  gjorde  Indtryk  af  ikke  at 
se  fuldt  saa  elegisk  paa  Tilværelsen  som  under 
almindelige  Forhold.  Og  nu  gik  Passiaren  mel- 
lem disse  fornøielige  Mennesker  løs  med  fuld 
Kraft. 

A:i,    høi!    Borgstad!      udbrød    Doktorfruen 

pludselig.  »Der  kommer  min  Sandten  Wallner 
krydsende  midt  ude  mellem  alle  Dansebenene! 
Skynd  Dem  hen  og  lods  ham  over  til  os,  ellers 
bliver  han  saagu'  seilet  i  Sænk,  inden  han  kom- 
mer fem  Skridt  videre!  Jeg  skal  nok  passe  paa 
Asta  saa  længe!« 

Meget  beredvilligt  efterkom  den  unge  Mand 
denne  indtrængende  Opfordring,  og  snart  efter 
bugserede  han  da  ogsaa  den  overmaade  fornøiet 
udseende  Professor  lykkeligt  i  Havn  og  fik  ham 
anbragt  paa  en  Stol  ved  Siden  af  hans  intime 
Veninde. 

»Naa,  De  stædige  gamle  Hanfolk!«  udbrød 
denne  med  et  gemytligt  Dask  paa  hans  Skulder. 
»Maa  jeg  saa  spørge,  om  dette  her  ikke  er  ganske 
anderledes  Sjov,  end  om  jeg  havde  givet  Dem 
Lov  til  at  reise  ind  til  Kjøbenhavn  i  Morges, 
som  De  absolut  vilde,  for  at  kigge  paa  den 
tossede  gamle  Stump  Gibsfigur,  eller  hvad  det 
var,  De  endelig  skulde  ind  og  fingerere  ved?« 

Gibsfigur?«  gjentog  Wallner  og  slog  dybt 
forarget  Hænderne  sammen.  »Bedste  Veninde! 
Et  Hoved  af  det  reneste  pariske  Marmor! 
Ganske  tilfældigt  opdaget  i  en  af  Samlingerne 
derinde!  —  Maaske  meislet  af  Skopas'  eller 
Praxiteles'  Mesterbaand!«  Her  rystede  han  fuld- 
stændig haabløs  paa  Hovedet.  Men  forresien 
indrømmer  jeg,  at  her  er  overmaade  morsomt. 
Og  jeg    er  Dem    virkelig    i    høi  Grad   taknemlig, 

fordi  De  fik  mig  til  at  opsætte  min  Reise  til 
i  Morgen  Middag  for  at  kunne  tage  med  til 
Festen  i  Aften. 

»Ja!  Det  kostede  saagu'  ogsaa  Umage  nok, 
saa  stædig  som  De  var!«  brummede  hans  Ven- 
inde leende.  »Men  se  nu  engang  paa  Brix  og 
Nelly,  Wallner!  vedblev  hun,  pegende  paa  det 
omtalte  Par,  der  netop  svævede  forbi  dem  til 
de  vuggende  Toner  af  en  Straussisk  Vals.  »Er 
det  kanske  ikke  et  Syn,  der  nok  kan  sige  Spar 
to  til  adskillige  gamle  Billedstøtter  uden  Arme 
og  Næser?« 

»Jo,  sandelig,  bedste  Veninde!  Det  er  et 
herligt  Par!«  udbrød  Wallner  ganske  begeistret. 
»De  er  jo  som  skabte  for  hinanden!« 

»Naa!  Det  finder  De?«  spurgte  hun  med  et 
listigt  Øienblink  til  sin  gamle  Ven.  >  Ja,  ja, 
Wallner!  De  er  alligevel  ikke  fuldt  saa  tosset, 
som  jeg  somme  Tider  er  tilbøjelig  til  at  se  Dem 
an  for!« 

»Men,  bedste  lille  Frue!«  udbrød  Professoren 
nu,  idet  han  vendte  sig  om  mod  Asta,  uden  at 
tage  videre  Notits  af  den  ham  ydede,  ganske 
vist  noget  betingede  Ros.  »De  sidder  her  saa 
stille,  i  Stedet  for  som  ellers  at  danse  med  Liv 
og  Lyst!  —  Vil  De  da  slet  ikke  glæde  os  Gamle 
i  Aften  ved  at  vise  Dem  ude  paa  Gulvet  mellem 
alle  de  andre   Unge?« 

»Nei,  hun  vil  ikke!«  svarede  Tanle  Laura 
barsk  paa  sin  Protegées  Vegne. 

»Men  hvorfor  dog?«  spurgte  Wallner  i  en 
dybt  beklagende  Tone. 

Tante  Laura  betænkte  sig  et  Øieblik,  idet 
hun  nemlig  ikke  fandt  nogen  særlig  Anledning 
til  her  at  indvie  den  gamle  Pebersvend  i  det 
unge  Ægtepars  glade  Forhaabning. 

»Fordi  —  fordi  hun  for  Tiden  lider  af  Søvn- 
løshed!« svarede  hun  omsider  i  den  kortest  mu- 
lige Tone. 

»Aa — aah!«  udbrød  han  deltagende.  »Ja, 
saa  kan  jeg  sandt  for  Dyden  godt  fatte,  at  De 
er  forsigtig,  for  det  er  virkelig  et  høist  ubehage- 
ligt Onde!  —  Naar  er  De  begyndt  at  -r-?« 

»Hør,  Wallner!  Hvad  var  det,  De  for  lidt 
siden  fortalte  om  det  Hoved  af  parisisk  Mar- 
mor?« stoppede  hans  Veninde  ham  midt  i  hans 
ubeleilige  Forespørgsel,  idet  hun  vexlede  et 
grumme  lystigt  Øiekast  med  Ægteparret  Borg- 
stad. 

»Parisk  Marmor,  bedste  Frue!  Ikke  pa- 
risisk!« stønnede  Professoren  dybt  indigneret  og 
med  et  himmelvendt  Blik.  Og  nu  begyndte  han 
at  holde  et  Foredrag  om  alle  mulige  antike  og 
moderne  Arter  Marmor,  hvilket  i  en  Haande- 
vending  slog  alt  Andet  ud  af  hans  Tanker. 

Imidlertid  gik  Dansen  videre  med  usvækket 
Liv    og    Lystighed.      Men    blandt    samtlige    Del- 

tagere  var  der  dog  Ingen,  der  i  den  Grad  nød 
Tilværelsens  Glæde  som  den  unge  Landinspektør 
og  hans  Hjærtes  Dronning,  hvad  enten  de  i  let 
Flugt  svævede  afsted  sammen  hen  over  det  blankt 
bonede  Gulv,  eller  de  sade  ved  hinandens  Side, 
saa  fordybede  i  fortrolig  Samtale  og  saa  lidt 
agtende  paa  deres  Omgivelser,  som  om  de  be- 
fandt sig  midt  ude  paa  en  øde  Mark,  og  ikke  i  en 
menneskefyldt  Balsal  som  Skive  for  mangfoldige 
dels  velvillige  og  beundrende,  dels  kritiske  og 
forargede  Blikke.  At  Femmandsraadets  aktive 
Medlemmer  godhedsfuldt  besørgede  Leverancen 
af  den  langt  overveiende  Del  af  sidstnævnte  Art, 
turde  det  muligvis  være  temmelig  overflødigt  at 
oplyse,  eftersom  de  to  Unge  jo  ved  deres  stærkt 
udprægede  Tilbøielighed  til  ideligt  at  søge  hin- 
andens Selskab  paa  det  groveste  krænkede  det 
uafviselige  Krav  paa  Hensyntagen  fra  deres  Side, 
som  det  høie  Baad  paa  egne  og  den  linere  Por- 
tion af  Festdeltagernes  Vegne  mente  sig  fuldt 
berettiget  til  at  stille  til  dem.  Og  set  fra  Præsi- 
dentindens  Synspunkt  kom  dertil,  at  Brix's  aaben- 
bart  ingenlunde  ubesvarede  Følelser  for  den 
smukke  Kjøbenhavnerinde  jo  i  en  høist  betænke- 
lig Grad  truede  med  at  spænde  Ben  for  hendes 
lønlige  Planer  med  Hensyn  til  hendes  haabe- 
fulde  Podes  Fremtid. 

Hvad  sidstnævnte  unge  Mand  angaar,  havde 
han  selvfølgelig  ved  Bordet  som  sædvanligt  faaet 

Dampen  betydelig  høiere  op  end  strængt  nød- 
vendigt, hvortil  maaske  for  en  Del  den  Om- 
stændighed bidrog,  at  han  havde  maattet  lide 
den  Skuffelse  at  se  sig  anbragt  ved  Siden  af  en 
ham  totalt  ligegyldig  Dame,  og  saa  langt  borte 
fra  Nelly,  at  ethvert  Forsøg  paa  at  sætte  sig  i 
Forbindelse  med  hende  paa  Forhaand  maatte 
betragtes  som  haabløst.  Og  saa  havde  han  til- 
med maattet  døie  sande  Tantaluskvaler  ved  at 
se  hende  og  Brix  sidde  glædestraalende  ved  hin- 
andens Side,  hvilke  høist  generende  Følelser  han 
da,  ikke  uden  Held,  havde  bestræbt  sig  for  at 
dulme  ved  at  tømme  et  saa  meget  desto  større 
Antal   Hægre. 

Og  lige  siden  Dansen  begyndte,  havde  Mester 
Erik  nu  med  megen  Ihærdighed,  men  rigtignok 
langtfra  med  tilsvarende  Held,  bestræbt  sig  for 
at  træde  i  nærmere  Rapport  til  sine  Drømmes 
hulde  Beherskerinde,  idet  nemlig  det  eneste  paa- 
viselige  Resultat  heraf  indskrænkede  sig  til  en 
Inklinationsdans  den  halve  Sal  rundt,  hvorefter 
Nelly,  der  i  yderst  ringe  Grad  følte  sig  tiltalt  af 
den  unge  Mands  Maade  at  føre  sin  Dame  paa, 
hurtigst  muligt  og  i  en  meget  kort  og  bydende 
Tone  havde  anmodet  barn  om  al  standse.  Og 
uden  saa  meget  som  den  svageste  Hovedbøining 
havde  hun  derefter  vendt  ham  Ryggen,  hvilken 
Manøver    hun    senere  meget  konsekvent  gjentog, 

hver  Gang  Hr.  Erik  paany  forsøgte  en  Til- 
nærmelse. 

Resultatet  heraf  var  imidlertid,  at  Fyren 
efterhaanden  geraadede  i  en  ondskabsfuld  Sinds- 
stemning, hvortil  ikke  lidet  bidrog  de  talrige 
Drillerier,  som  han  under  sine  hyppige  Besøg 
ved  Buffeten  inde  i  det  ene  af  de  to  op  til  Salen 
stødende  Værelser  maatte  døie  af  sin  intime  Ven, 
Kjøbmand  Dahl,  og  Konsorter  i  Anledning  af  sin 
mislykkede  Gjøren  Haneben  til  Ballets  mest 
straalende  Skjønhed. 

Nu  vilde  Skjæbnen,  at  Nelly,  medens  hun 
paa  et  temmelig  fremrykket  Stadium  af  Ballet 
dansede  en  Francaise  med  en  ung  Kollega  af 
Borgstad,  havde  det  lille  Uheld,  at  et  af  hendes 
Armbaand  tilfældigt  gik  op  og  faldt  paa  Gulvet, 
hvorved  et  Stykke  af  dets  Laas  blev  brækket 
af,  uden  at  hun  mærkede  det,  før  hun  efter 
Dansens  Slutning  atter  vilde  befæste  Smykket 
paa  dets  Plads.  Og  som  Følge  heraf  begav  hun 
sig  i  den  efterfølgende  Pause  ganske  alene  paa 
Vandring  op  gjennem  den  for  Tiden  temmelig 
folketomme  Sal,  i  hvis  øverste  Del  hun  havde 
havt  Plads  under  Francaisen,  for  om  muligt  at 
finde  det  tabte  lille  Guldstykke. 

Næppe  havde  Hr.  Erik,  der  som  sædvanligt 
befandt  sig  inde  i  Buffetværelset,  tilfældigvis 
faaet  Øie  paa  hende,  før  det  gik  op  for  ham, 
at    nu    var   Øieblikket    kommen    til    at    faa   den 

stolte  Skjønne  i  Tale.  Og  blussende  rød  i 
Hovedet  samt  med  ikke  absolut  sikre  Skridt 
dansede  ban  altsaa  ben  imod  hende,  medens 
hun  ganske  alene  stod  i  et  af  Salens  øverste 
Hjørner  og  lod  sit  Blik  streife  søgende  ben  ad 
Gulvet. 

»Det  var  jo  rigtig  rart  [Hik],  at  jeg  trætter 
Dem  her  saa  ene,  lille  Frøken!«  begyndte  han 
i  et  meget  flot,  om  end  noget  stammende  Tone- 
fald og  med  et  bredt  Grin  paa  sit  Fuldmaane- 
ansigt,  idet  ban  stillede  sig  op  foran  hende, 
aabenbart  for  at  afskja>re  hendes  Retrætelinie. 
»Nu  kan  vi  To  jo  snakke  lidt  nærmere  sammen 
om  Tingene  [Hik]      -  for  — !« 

»Er  det  mig,  De  taler  til?  afbrød  Nelly 
ham  kort,  idet  hun  rettede  sig  i  Veiret  med  en 
Holdning  som  en  Fyrstinde  og  maalte  ham  med 
et  lynende  Blik. 

»Ja,  Gu'  er  det  det!  [Hik]«  attesterede  den 
elskværdige  unge  Mand  ondskabsfuldt  grinende. 
Jeg  kan  da  i  alt  Fald  ikke  faa  Kig  paa  Andre 
end  os  To  her  i  den  nærmere  Omegn! 

Men  det  kunde,  til  alt  Uheld  for  ham,  Nelly, 
thi  idet  hun  sendte  et  langt  Blik  ud  over  hans 
Skulder,  fik  hun  til  sin  usigelige  Lettelse  Øie 
paa  den  unge  Landinspektør,  der  fra  Døren  i 
Salens  modsatte  Ende  havde  observeret  bendes 
Mode  med  Hr.  Erik,  og  nu  nærmede  sig  dem 
med  hurtige  Skridt. 

Med  en  lynsnar  Bevægelse  smuttede  Nelly 
i  samme  Øieblik  uden  om  den  paatrængende 
Kavaler,  hvem  denne  Manøver  kom  aldeles 
uventet,  og  stod  i  næste  Øieblik  henne  hos  sin 
trofaste  Ridder. 

»Brix!  Befri  mig  for  det  Menneske!«  hviskede 
hun  med  funklende  Øine,  idet  hun  for  første 
Gang  slog  en  Streg  over  >  Lieutenanten«. 

»Vær  De  ganske  rolig,  Frøken  Nelly!  Ham 
skal  vi  snart  blive  færdig  med!«  forsikrede 
hendes  Beskytter  med  største  Sindsro.  »Gaa 
bare  i  al  Sindighed  ind  til  Deres  Tante  her  inde 
ved  Siden  af,  saa  skal  jeg  nok  tage  mig  af 
Kavaleren!« 

Med  et  glad  Smil  og  et  Blik,  der  fik  den 
unge  Mands  Hjærte  til  at  arbeide  med  betydelig 
forøget  Hastighed,  trak  Nelly  sig  tilbage  i  den 
angivne  Retning.  Og  nu  gik  Brix  ganske  sindigt 
hen  mod  Hr.  Erik,  hvis  triumferende  Mine  ved 
hans  uformodede  Tilsynekomst  havde  mistet  en 
hel  Del  af  sin  tidligere  Sikkerhed. 

Maa  jeg  gjøre  Dem  opmærksom  paa,  Hr. 
Bølling,«  begyndte  han  i  den  høfligste  Tone,  »at 
Deres  idelige  Tilnærmelser  er  Frøken  Hein  ube- 
hagelige! Jeg  maa  derfor  bede  Dem  for  Frem- 
tiden forskaane  hende  derfor!« 

»Naa — aah!«  svarede  Erik,  endnu  fremdeles 
betydelig  kjæphøi.  »Jeg  skulde  dog  mene,  at 
jeg   har    Lov    til    at   nærme   mig   hende   lige   saa 

godt  som  alle  de  andre  Damer,  hvis  jeg  har 
Lyst  til  det!  [Hik].  --  Selv  om  det  maaske  og- 
saa  kan  være  noget  generende  for  visse  andre 
Folk,  der  gjærné  vil  gjøre  sig  lækre  for  hende!« 
Nu  foer  Blodet  op  i  Brix's  Kinder,  og  med 
lynende  Øine  gik  han  Mester  Erik  tæt  ind  paa 
Livet. 

»Hvis  De  nnderstaar  Dem,«  sagde  han  i  en 
dæmpet  Tone  og  læggende  Eftertryk  paa  hvert 
enkelt  Ord,  »en  eneste  Gang  endnu,  i  Aften  eller 
ved  nogen  somhelst  anden  Ledighed,  at  nærme 
Dem  Frøkenen,  saa  skal  jeg  knække  Arme  og 
Ben  paa  Dem!  -  Har  De  forstaaet  mig?—  Nu 
kan  De  gjøre,  hvad  De  vil!« 

Og  dermed  dreiede  han  sig  om  paa  Hælen 
og  spadserede  med  største  Sindsro  hen  mod 
Sideværelset,  medens  Hr.  Bølling  junior  blev 
staaende  og  stirrede  efter  ham  med  et  alt  andet 
end   heltemodigt  Udtryk. 

•Sikken  en  Bryder!  [Hik]«  mumlede  han 
omsider  meget  spagfærdig  og  satte  sig  i  Be- 
vægelse for  at  vende  tilhage  til  Buffetten  og 
styrke  sig  ved  et  nyt  Bæger  ovenpaa  denne  be- 
vægede  Scene. 

Men  i  det  samme  stodte  hans  Fod  mod  en 
lille  rund,  guldglinsende  Gjenstand,  der  gav  sig 
til  at  trille  lystigt  hen  ad  Gulvet.  Og  ved  Synet 
al'  denne  dæmrede  der  pludselig  en  genial  Ide  i 
den    unge   Mands   noget   taagede   Hjærne. 

Oho!  [Hik]!«  brummede  han,  idet  han  med 
en  Del  Besvær  bukkede  sig  og  tog  den  lille 
Guldplade  op.  Hun  gik  og  ledte  efter  Noget! 
—  Det  maa  sgu  være  denne  hersens  Tingest ! 
[Hik]  —  Lad  os  engang  se  paa  Varerne!  — 
N;  H.  staar  her  jo  i  den!  -  -  Nelly  Hein!  Den 
passer  fortrinligt!  [Hik]  —  Nu  skal  Du  bare  se, 
Din  vigtige  Landmaalertamp,  at  Erik  Bølling 
magelig  skal  faa  Lov  at  nærme  sig  hende,  lige 
saa  galt  han  vil!  [Hik]  —  Men  ikke  i  Aften!  — 
Næh!  Nu  skal  vi  skjære  den  paa  en  meget 
finere  Maner,  kan  Du  bande  paa!« 

Og  med  denne  gaadefulde  Udtalelse  puttede 
Mester  Erik  den  lile  Gjenstand,  der  ganske  rig- 
tigt var  Laasen  til  Nellys  Armbaand,  i  sin  Veste- 
lomme og  vandrede  derefter  med  betydelig  op- 
klarede Miner  afsted  hen  mod  sine  Ønskers 
foreløbige  Maal. 

Erik!  Lad  mig  tale  et  Ord  med  Dem! 
lød  i  det  Samme  en  skarp  Kvindestemme  tæt 
bag  ved  ham,  ligesom  han  vilde  gaa  ind  af 
Døren  til  Buffetværelset.  Og  da  han  noget  for- 
bløffet vendte  sig  om,  befandt  han  sig  pludselig 
Ansigt  til  Ansigt  med  Hædersgjæsten,  der  med 
en  uheldsvanger  Mine  greb  hans  Arm  og  trak 
afsted  med  ham  op  mod  den  Del  af  Salen, 
som  han  nylig  havde  forladt. 

»Jeg  vil  blot  sige  Dem,  lille  Erik!  begyndte 
Frøken  Bosa  omsider  med  dæmpet  Stemme,  idet 

hun  standsede  brat  og  saae  ham  lige  ind  i  An- 
sigtet med  et  gnistrende  Blik,  at  hvis  De  under- 
staar  Dem  en  eneste  Gang  tiere,  enten  her  eller 
noget  andet  Sted,  at  nærme  Dem  den  afskyelige 
kjøbenhavnske  Tøs  paa  samme  uforskammede 
Maade  som  her  i  Aften  —  eller  paa  nogen  som- 
helst  anden  Maade  -  -  saa  skal  jeg  tage  mig  af 
Deres  Opdragelse,  saa  De  skal  komme  til  at 
huske    det!  Har    De    forstaaet    mig?    —    De 

aner  ikke,  hvor  deiligt  jeg  har  Krammet  paa 
Dem,  min  rare  Ven!  Saa  tag  Dem  endelig  i  Agt! 
—  Nu  kan  De  gjøre,  hvad  De  vil!« 

Og  med  et  harmfuldt  Fnys,  ledsaget  af  et 
samdeles  føleligt  Tag  i  den  fuldstændig  perplexe 
unge  Herres  Arm  vendte  Frøkenen  ham  Ryggen 
og  forsvandt  ind   i   Sideværelset. 

»Saa!  Nu  er  den  gamle  Pige  s'gu  ogsaa 
bleven  smaataavlig!  stammede  Erik  omsider, 
kløende  sig  i  Panden  og  derefter  gnidende  hæf- 
tigt  løs  paa  sin  Arm,  efter  at  han  i  nogle  Øie- 
blikke  lunde  staaet  som  forstenet  og,  halvveis 
a-.dru  af  Forskrækkelse,  stirret  med  vidt  op- 
spilede Øine    efter   den    bortilende   Frøken   Rosa. 

Men  foreløbig  fandt  han  det  dog  mest  pas- 
sende at  opsætte  al  yderligere  Grubliseren  an- 
gaaende  hendes  mystiske  Ords  nærmere  Re- 
tydning  til  et  heldigere  Øieblik,  thi  i  det  Samme 
klappede  den  opforende  Herre  op  til  den  næste 
Dans,    Musiken    istemte    en    strygende  Galopade, 

og  atter  fyldtes  Gulvet  med  muntert  kredsende 
Par.  Og  nu  fortsattes  Ballet  med  uformindsket 
Livlighed,  indtil  den  af  Anstrængelse  og  den 
herskende  Tropevarme  stærkt  medtagne  Stads 
musikant  omsider  hen  ad  Tretiden  afsluttede  sin 
møisommelige  Virksomhed  med  en  brusende 
Fanfare. 

Men  dermed  var  Festen  dog  ingenlunde  til 
Ende  for  Størsteparten  af  Deltagernes  Vedkom- 
mende. Tvært  imod  fulgte  der  nu  et  Efterspil, 
som  efter  Adskilliges  Mening  stod  fuldt  ud  paa 
Høide  med  den  alt  forløbne  Del  af  den,  idet  man 
nemlig  samledes  i  hyggelige,  større  og  mindre 
Grupper  rundt  om  i  begge  Etagers  Lokaler,  for 
under  Nydelsen  af  en  Kop  Kaffe  eller  andre 
Forfriskninger  at  fordybe  sig  i  en  munter  Passiar 
og  underkaste  Aftenens  mer  eller  mindre  mærk- 
bare Tildragelser  og  Episoder  en  indgaaende 
Drøftelse. 

I  det  rummelige,  elegant  udstyrede,  saakaldte 
Direktionsværelse  nede  i  Stuetagen  samlede  der 
sig  saaledes  hurtigt  en  særdeles  livlig  Gruppe 
paa  hen  ved  en  Snes  Damer  og  Herrer,  bestaa- 
ende  dels  af  Doktorvillaens  fuldtallige  intime 
Skare  og  dels  af  nogle  gemytlige,  til  de  stedlige 
Honoratiores  henhørende  Par,  som  med  den 
ønskeligste  Appetit  og  under  lystig  Passiar  toge 
for    sig    af  de   forskjellige    lettere    og    soliderede 

Forfriskninger,  hvormed  det  aflange  Bord  var 
rigeligt  forsynet. 

Ikke  mindst  gemytligt  gik  det  til  oppe  ved 
dettes  øverste  Ende,  hvor  Tante  Laura  tronede 
i  en  magelig  lille  Sofa,  midt  imellem  sine  gode 
Venner  Professoren  og  Postmesteren.  Og  noget 
længere  nede  mod  Døren  nd  til  det  tilstødende 
Restaurationsværelse  sad  hendes  Markus  i  livlig 
Samtale  med  den  dødtrætte,  men  som  Følge  af 
Festens  vellykkede  Forløb  sjæleglade  Apotheker, 
der  for  faa  Minuter  siden  havde  ført  Frøken 
Rosa  nd  til  hendes  Vogn,  ved  hvilken  Leilighed 
hun  med  et  særdeles  naadigt  Smil  havde  takket 
ham  paa  sin  fraværende  Faders  og  egne  Vegne  for 
den  smukke  Festligholdelse  af  Jubilæumsdagen 
og  særlig  for  hans  forskjelligartede  Medvirkning 
derved.  Ogsaa  ved  Bordets  nederste  Ende  gik 
det  særdeles  gemytligt  til,  thi  der  havde  Brix  og 
Nelly  slaaet  sig  ned  sammen  med  nogle  andre 
Unge,  hvoriblandt  Borgstad  og  hans  Asta,  som 
til  Trods  for  sin  tvungne  Af  holdenhed  fra  Dansens 
Glæder  havde  moret  sig  glimrende  hele  Aftenen, 
dels  ved  munter  Samtale  med  sine  mange  Vennel- 
og dels  ved  at  lade  sit  overfor  komiske  Figurer 
og  Situationer  meget  skarpe  Blik  svæve  rundt  i 
Salen,  hvor  hun  havde  fundet  en  vid  Mark  for 
Iagttagelser  af  den  fornøieligsle  Art. 

Pludselig,  ligesom  Passiaren  gik  alier  bedst 
over  hele   Linien,    standsede  den   imidlertid   som 

ved  et  Trylleslag,  thi  op  gik  den  omtalte  Dør 
med  meget  Bulder,  og  ind  tumlede  Hr.  Bølling 
junior,  blussende  som  en  Pæon  og  grinende  over 
hele  Ansigtet,  samt  efterfulgt  lige  i  Hælene  af 
sin  ligeledes  meget  livligt  farvede  Ven  Dahl  og 
et  tredie,  stærkt  illumineret  Medlem  af  den  sted- 
lige jeunesse  dorée.  Hvad  de  tre  haabefulde  unge 
Gentlemen  egentlig  tilsigtede  ved  denne  Invasion, 
vare  de  i  deres  omtaagede  Tilstand  maaske  ikke 
selv  fuldstændig  paa  det  Bene  med.  Den  rime- 
ligste Forklaring  i  saa  Henseende  var  formodentlig 
den,  at  de  ganske  i  Almindelighed  haabede  at  finde 
en  eller  anden  Leilighed  til  at  »gjøre  Grin«. 
Men  hvilke  deres  Hensigter  nu  end  vare,  bleve 
de  i  ethvert  Tilfælde  ynkeligt  kvalte  i  Fødslen, 
thi  næppe  fik  Brix  Øie  paa  de  ubudne  Gjæster, 
før  han  i  dybeste  Taushed  reiste  sin  Kæmpe- 
skikkelse op  i  deus  fulde  Høide  og  gik  dem  et 
Skridt  i  Møde  med  truende  rynkede  Øienbryn. 
Og  denne  hans  betænkelige  Holdning  gjorde  det 
øieblikkelig  af  med  Mester  Eriks  ikke  synderlig 
stærkt  funderede  Heltemod.  I  et  Nu  veg  hans 
tidligere  saa  freidige  Mine  Pladsen  for  et  ube- 
skrivelig komisk,  faareagtigt  Udtryk,  og  uden  at 
sige  et  Ord  gjorde  han  kort  Omkring,  plantede 
sin  ene  omfangsrige  Fod  ovenpaa  sin  Ven  Dahls 
tynde  Dansesko,  hvilken  ublide  Berøring  afpres- 
sede sidstnævnte  Herre  et  høit  Brøl,  og  i  næste 
Sekund  vare    de   tre    Fyre    forsvundne   som  lige 

saa  mange  Meteorer,  fulgte  paa  Vei  af  et  stor- 
mende Latterudbrud  fra  hele  det  nys  saa  tause 
Selskab. 

Og  nu  gik  det  løs  fra  alle  Sider  med  Be- 
retninger om,  hvad  snart  En,  snart  en  Anden  i 
Aftenens  Løb  og  ved  tidligere  lignende  Leilig- 
heder  havde  iagttaget  med  Hensyn  til  Mester 
Eriks  Umulighed  i  godt  Selskab,  hvorefter  man 
gik  over  til  med  megen  Grundighed  at  drøfte 
Hensigtsmæssigheden  af  de  forskjelligste  Korrek- 
tionsmidler,  som  passende  burde  bringes  til  An- 
vendelse over  for  den  livlige  unge  Mand,  lige  fra 
en  forsvarlig  Dragt  Prygl  indtil  hans  høitidelige 
Exklusion  af  Klubben.  Og  oppe  ved  den  øverste 
Bordende  udtrykte  Tante  Laura  i  stærke  Ord  sin 
udelte  Eorbauselse  over,  at  en  saa  uhelbredelig 
Døgenigt  overhovedet  nogensinde  havde  kunnet 
tage  en  Examen,  selv  om  det  ogsaa  var  med 
det  aller  tarveligste  Besultat,  af  hvilken  Omstæn- 
dighed hun  endvidere  tog  Anledning  til  at  ud- 
tale sig  meget  nedsættende  om  Examiner  i  Al- 
mindelighed som  Prøvestene  for  Eolks  Værd. 

Og  ganske  mod  Sædvane  erklærede  hendes 
lærde  Ven  sig  fuldstændig  enig  med  hende  i  saa 
Henseende,  idet  han  tilføiede,  at  det  aldeles  ikke 
skulde  undre  ham,  om  Erik,  takket  være  sin 
medfødte  og  ved  ihærdig  Øvelse  ualmindelig 
udviklede  Frækhed,  i  enkelte  Betninger  maaske 
endo"    havde    klaret    siu    bedre  ved  sin  Examen 

end  adskillige  Andre,  der  stode  himmelhøit  over 
ham  i  Retning  af  Kundskaber  og  Dygtighed. 
Denne  Mulighed  erklærede  hans  Veninde  imid- 
lertid for  komplet  utænkelig,  for  saa  vidt  der  da 
i  det  Hele  taget  var  fjærneste  Spor  af  Retfær- 
dighed til  i  denne  Jammerdal,  og  efter  at  der 
som  Følge  af  disse  afvigende  Anskuelser,  til 
megen  Fornøielse  for  de  Omkringsiddende,  havde 
udviklet  sig  en  livlig  Bataille  mellem  de  to  strid- 
bare Parter,  erklærede  Tante  Laura  til  sidst 
meget  overlegent,  at  den  Sag  kunde  de  jo  faa 
klaret  saa  nemt  som  Fod  i  Hose,  hvis  Profes- 
soren blot,  naar  han  den  følgende  Dag  kom  ind 
til  Kjøbenhavn,  vilde  gaa  op  til  hendes  Fætter, 
Docent  Strøm  ved  Veterinærskolen,  og  forelægge 
ham  Spørgsmaalet  til  Afgjørelse.  Og  eftersom 
det  jo  med  en  til  Vished  grænsende  Sandsynlig- 
hed kunde  forudsættes,  at  hendes  distræte  Ven 
vilde  have  glemt  dette  fuldstændigt,  længe  før 
han  naaede  Hovedstaden,  hvor  mange  Knuder 
han  end  slog  paa  sit  Lommetørklæde,  propo- 
nerede  hun  ham  sluttelig  at  komme  ud  og  spise 
Frokost  i  Doktorvillaen  forinden  sin  Afreise,  for 
at  hun  kunde  medgive  ham  et  Brev,  hvori  hun 
kortelig  vilde  fremstille  Sagen  for  Docenten.  Og 
hertil  erklærede  Professoren  sig  uden  Betænk- 
ning rede. 

I  det  Samme  begyndte  han  imidlertid  at  se 
adspredt  ud  og  stirre  vedholdende  ned  paa  Fru 

Asta,  som  om  der  var  Et  eller  Andet  hos  hende, 
han  ikke  rigtigt  kunde  regne  ud. 

Hvad  er  der  i  Veien,  Wallner?«  spurgte 
Tante  Laura  med  et  lystigt  Sideblik.  Hvad 
falder  De  nu  i  Staver  over?« 

»Aa,  kjære  Veninde!  Jeg  kom  til  at  tænke 
paa  den  stakkels  unge  Kone  dernede,  som  hele 
Tiden  har  maattet  sidde  og  se  paa,  at  de  Øvrige 
morede  sig!     forklarede  han  deltagende. 

Og  da  han  i  det  Samme  tilfældigvis  fangede 
Astas  leende  Blik,  greb  han  sit  Ølglas  og  nikkede 
med  sit  elskværdigste  Smil  over  til  hende. 

Skaal,  kjære  lille  Frue!«  raabte  han  sam- 
tidig i  en  dybt  medfølende  Tone.  :  Og  gid  De 
rigtig  snart  maa  blive  af  med  Deres  kjedelige 
Tilfælde!  Jeg  kjender  det  saa  udmærket,  for  jeg 
har  selv  lidt  af  akkurat  det  Samme  for  nogle 
Aar  siden!« 

Den  første  Virkning  af  denne  overraskende 
Meddelelse  var  dyb  Taushed  over  hele  Linien, 
idet  Alles  Blikke  med  et  Udtryk  af  den  mest 
uhyklede  Forbanselse  rettede  sig  paa  den  gamle 
Professor,  som  med  største  Sindsro  tømte  sit 
(Has  og  derefter  vendte  sig  om  mod  Tante  Laura 
for  at  gjenoptage  Samtalen  med  hende.  Men  i 
samme  Nu  exploderede  lians  Veninde,  der  i 
første  Øieblik  lunde  stirret  akkurat  lige  saa  ufor- 
staaende  paa  ham  som  alle  de  Øvrige,  i  et  Latter- 
udbrud,  der  foreløbig  salte  hende  komplet  ud  af 

Stand  til  at  indlade  sig  i  Konversation,  eller 
overhovedet  at  foretage  sig  Noget  somhelst.  Og 
da  Wallner,  høist  forbauset  over  den  værdige 
Dames  efter  hans  Mening  aldeles  umotiverede 
Munterhed,  lod  sit  Blik  svæve  fra  hende  rundt 
i  Kredsen,  for  muligvis  et  eller  andet  Sted  der 
at  finde  en  Forklaring  paa  denne  Gaade,  fik  han 
ved  Synet  af  Damernes  dels  rødmende,  dels 
særdeles  oplivede  Ansigter  og  ved  Herrernes 
mer  eller  mindre  uforbeholdne  Fnisen  et  bestemt 
Indtryk  af,  at  Et  eller  Andet  aabenbart  ikke  var 
ganske,  som  det  skulde  være.  Men  ligesom  han 
gjorde  Mine  til  at  ville  udbede  sig  nærmere  Op- 
lysninger i  saa  Henseende,  tog  Doktor  Kopp,  der 
indsaae,  at  den  foreliggende  Situation  i  Længden 
vilde  vise  sig  absolut  uholdbar,  den  Beslutning 
at  hæve  Taflet,  saa  meget  mere  som  Tiden  med 
stærke  Skridt  nærmede  sig  Slutningen  af  den  nye 
Dags  fjerde  Time.  Følgelig  rejste  han  sig  hur- 
tigt og  gav  ved  dette  sit  Exempel  Signal  til  al- 
mindeligt Opbrud  af  hele  Selskabet,  hvorefter 
dettes  Medlemmer  i  det  mest  straalende  Humør 
af  Verden  begyndte  at  tage  Afsked  med  hver- 
andre. 

Midt  i  Sværmen  mødte  den  stærkt  med- 
tagne Tante  Laura  endnu  engang  sin  lærde  Ven. 

»God  Nat,  gamle  Professor!«  raabte  hun 
med  lydelig  Stemme,  idet  hun  rystede  hans 
Haand    paa   det  Varmeste.       Hvordan    gaar    det 

saa  med  Tilfældet?  —  Hahaha!  —  De  er  en 
glimrende    gammel  Kegle,    er   De!    —    Hahaha!« 

Og  atter  brast  hun  i  en  Skoggerlatter,  der 
virkede  i  høi  Grad  smittende  paa  hendes  Om- 
givelser. 

»Kom  nu,  Laura!  Vognen  venter  paa  os!« 
formanede  den  lille  Doktor,  som  kun  med  yderste 
Møie  formaaede  at  bevare  en  nogenlunde  værdig 
Mine. 

Og  under  almindelig  Lystighed  begyndte 
Selskabet  nu  at  udvandre  fra  det  hyggelige  Væ- 
relse for  snart  efter  at  spredes  mod  alle  Verdens- 
hjørner. 

Men  Professor  Wallner  havde  nok  at  gjøre 
paa  hele  den  ikke  synderlig  lange  Spadseretur 
bjem  til  sin  Bolig  med  at  spekulere  over,  hvor- 
for i  Alverden  hans  intime  Veninde  var  bleven 
saa  paafaldende  oprømt,  fordi  han  havde  ønsket 
den  lille  Fru  Borgstad  god  Bedring  med  hendes 
Søvnløshed. 


XIII. 

Del  var  absolut  ikke  at  mærke  paa  Stem- 
ningen i  Doktorvillaen  den  følgende  Formiddag, 
at  dens  Beboere  havde  været  til  Jubilæumsgilde 
til    langt    ud    paa    Morgenstunden.      Lystigt    tral- 

lende  foer  den  altid  virksomme  Husmoder  hen 
ad  Ellevetiden  omkring  inde  i  Spisestuen,  ivrigt 
sysselsat  med  Forberedelserne  til  Frokosten. 
Inde  i  sit  Værelse  sad  Doktoren,  der  lige  var 
kommen  hjem  fra  sin  Formiddagstur  hos  en 
Del  af  hans  Patienter,  fordybet  i  Studiet  af  det 
stedlige  Organs  nyeste  Numre,  og  i  Dagligstuen 
vandrede  Nelly,  frisk  og  munter  som  sædvanlig, 
omkring  med  en  sirlig  lille  Vandkande,  hvis 
Indhold  hun  fordelte  mellem  de  mange  frodige, 
rundt  om  i  Krogene  og  Vinduerne  anbragte 
Blomster  og  Bladplanter,  under  hvilken  Beskjæf- 
tigelse  hun  jævnligt  gjorde  en  lille  Pause,  me- 
dens hun  med  et  lykkeligt  Smil  om  sine  smukke 
Læber  stirrede  hen  for  sig  i  dybe  Tanker. 

I  nogle  Øieblikke  havde  hlin  saaledes  staaet 
henne  ved  det  store  Messingbur  og  kjælet  fol- 
dets grønne  Beboer,  som  med  øiensynligt  Velbe- 
hag fandt  sig  i,  at  hendes  slanke  Fingre  giede 
hen  over  dens  Hoved  og  Ryg.  Da  begyndte 
Klokken  at  lyde  ude  i  Entreen,  og  med  et  dybt 
Aandedrag  vendte  hun  sig  hastigt  om  mod  Dø- 
ren, idet  hendes  Øine  straalede  endnu  klarere, 
og  en  tin  Rødme  farvede  hendes  Kinder.  Men 
i  næste  Øieblik  udbredte  der  sig  ved  Lyden  af 
den  Ankommendes  Stemme  et  umiskjendeligt 
Udtryk  af  Skuffelse  over  hendes  nydelige  Ansigt, 
hvilket  dog  hurtigt  veg  Pladsen  for  et  venligt 
Smil,  da  Døren  kort  efter   aabnedes,    og  Profes- 

soren,  huldsaligt  smilende  og  meget  pyntelig  at 
skue  i  en  splinterny  sort  Dragt,  viste  sig  paa 
dens  Tærskel,  Og  idet  Nelly  med  fremstrakt 
Haand  gik  sin  gamle  Beundrer  i  Møde,  aabnedes 
samtidig  de  to  Døre  i  Stuens  Bagvæg,  og  ind 
traadte  Husets  Herre  og  Frue  med  en  munter 
Velkomsthilsen  til  Gjæsten,  hvorefter  Passiaren 
i  næste  Øieblik  var  i  fuld  Gang. 

Imidlertid  var  det  dog  øiensynligt,  at  Pro- 
fessoren kun  med  en  Del  af  sine  Tanker  var 
tilstede  herved,  medens  Hovedparten  af  disse 
aabenbart  bevægede  sig  i  helt  andre  Baner.  Og 
dette  bekræftede  sig  da  ogsaa  ganske  rigtigt  inden 
mange  Minuters  Forløb,  idet  han  nemlig  med  en 
vis  Forlegenhed  vendte  sig  mod  Tante  Laura, 
rømmede  sig  nogle  Gange  og  derefter  tog  Ordet. 

»Ja,  kjære  Veninde!«  begyndte  han  lidt 
tøvende.  »Jeg  vil  lige  saa  gjærne  strax  tilstaa 
Dem  ærligt,  at  jeg  ikke  mindes  ganske  klart, 
hvad  det  var  vi  talte  om  ved  Festen,  kort  for- 
inden vi  skiltes!  —  Sig  mig  oprigtigt:  jeg  tager 
da  ikke  feil,  naar  jeg  mener  at  huske,  at  De  var 
saa  elskværdig  at  indbyde  mig  til  Frokost  i  Dag 
inden   min  Afrejse   til   Kjøbenhavn? 

Nei,  vist  ikke,  brave  Professor!  Del  har 
sin  fuldstændige  Rigtighed!«  attesterede  Tante 
Laura  leende  og  vexlende  et  forslaaende  Blik  med 
sine  to  ligeledes   meget  oprømte  Husfæller.     »Og 

inden  et  Kvarter  er  gaaet,  skal  De  ogsaa  faa  saa 
god  en   Frokost,  som  De  kan  ønske  Dem!« 

»Tusind  Tak,  bedste  Frue!  Det  ved  jeg  jo 
forud,  at  man  altid  faar  hos  Dem!«  forsikrede 
Wallner  med  dyb  Overbevisning.  Men  —  jeg 
synes  ganske  bestemt,  at  der  tillige  var  Noget, 
De  bad  mig  besørge  for  Dem!  tilføiede  han  med 
dybsindigt  rynkede  Øienbryn  og  gnidende  sig 
paa  Næsen  med  Pegefingeren. 

»Og  naturligvis  har  De  for  længe  siden  glemt, 
hvad  det  var?«  supplerede  hans  Veninde  inderlig 
fornøiet. 

»Ja,  ærligt  talt!  Det  er  mig,  sandt  for  Dy- 
den, komplet  umuligt  at  erindre  det,  hvor  meget 
jeg  end  har  bestræbt  mig  derfor  hele  Morgen- 
stunden !  erklærede  han  med  en  hjælpeløs  Mine. 
Vent  nu  lidt!«  vedblev  han,  kløende  sig  i  Pan- 
den. Der  var  jo  Tale  om  den  lille  Fru  Borg- 
stads Søvnløshed!  —  Men  jeg  synes  absolut  ikke, 
det  var  noget  Middel  mod  den,  De  bad  mig 
skaffe ! « 

Her  brast  hans  tre  Tilhørere  i  en  hj ærtelig 
Latter,  som  bragte  den  glemsomme  Professor  til 
at  stirre  maalløs  fra  den  Ene  til  den  Anden 
med  en  ingenlunde  høit  begavet  Mine. 

Wallner!  Wallner!  De  er  dog  uforbederlig!« 
stønnede  Tante  Laura  omsider,  tørrende  sine  Øine. 
»Kan  De    da  for  Pokker   ikke    huske,    at  De  lo- 

vede  at  gaa  ud  til  min  Fætter  Strøm  for  at  spørge 
ham  om  Erik   Bøllings  Examen? 

»Rigtigt,  bedste  Frue!«  udbrød  Professoren, 
øiensynligt  lettet,  idet  han  med  den  flade  Haand 
tildelte  sig  selv  et  Slag  paa  Panden.  »Nu  staar 
det  Hele  aldeles  klart  for  mig!  Hvor  kunde  jeg 
dog  glemme  det!  —  Men  nu  skal  jeg,  sandt  for 
Dyden,  ogsaa  — 

Sætte  Dem  ganske  roligt  ned  og  snakke 
med  Markus  og  Pigebarnet,  medens  jeg  skriver 
et  Par  Ord  til  min  Fætter!«  supplerede  hans 
Veninde  leende.  Ellers  glemmer  De  naturligvis 
igjen  hele  Historien,  inden  De  naar  ud  til  Bane- 
gaarden! 

Og  dermed  anbragte  hun  sig  ved  sit  elegante 
lille  Skrivebord,  tog  et  Ark  Papir  frem  og  lod 
Pennen  løbe  hen  over  det  i  flyvende  Fart: 

Ædle  Mand  og  Borger! 
Naar  jeg  i  denne  glade  Morgenstund  afviger 
fra  mine  ellers  saa  hoit  priste  og  hensynsfulde 
Sædvane,  ikke  at  genere  mine  kjære  Medmen- 
nesker mere  end  absolut  nødvendigt  med  Gransk- 
ningen af  mine,  efter  Kjenderes  Udsagn  endog 
ualmindelig  ondartede  Kragetæer,  da  sker  det  i 
den  Hensigt  at  sende  Dig  medfølgende,  herved 
til  Din  Velvillie  anbefalede  Professor  paa  Halsen. 
Som  Du  muligvis  mindes  fra  Eders  gjentagne 
Sammentræf  under  vort  beskedne,  men  gjæstfrie 

Tag,  udmærker  han  sig  ved  en  gjennemført 
Upaalidelighed  i  alle  Hukommelsessager,  dreiende 
sig  om  Forhold  og  Personer,  der  henhøre  til 
Nutiden,  hvilken  Eiendommelighed  i  Forhindelse 
med  efterfølgende  kortfattede  Oplysninger  for- 
modes tilstrækkeligt  at  hegrunde  denne  Epistels 
Tilblivelse. 

Paa  et  temmelig  fremskredent  Tidspunkt  af 
afvigte  Nat  røg  han  og  jeg  i  Haartotterne  paa 
hinanden,  hvilken  ingenlunde  usædvanlige  Be- 
givenhed denne  Gang  havde  sin  Rod  i  en  Me- 
ningsforskjel  angaaende  Slethedsgraden  af  den 
Examen,  som  i  sin  Tid  absolveredes  inde  hos 
Jer  af  en  her  grasserende,  ualmindelig  pragtfuld 
Bengel  og  Dagdriver,  i  daglig  Tale  kaldet  Erik 
Bølling,  som  absolut  bør  henregnes  blandt  vor 
Bys  interessanteste  Seværdigheder.  Og  til  denne 
Strids  Afgjørelse  enedes  vi  slutlelig  om  at  paa- 
kalde Din  værdifulde  Assistance.  Thi  anmodes 
Du  om  at  øse  af  Din  Viden  i  nævnte  Retning 
og  klarlægge  det  omtvistede  Spørgsmaal  for  med- 
følgende geniale  Samtidige,  hos  hvem  nærmere 
Oplysninger  angaaende  Stridens  stærkt  bedærvede 
Æble  kan  bekommes.  —  Jeg  hilser  Dig!  Gid 
Dine  Kameler  formere  sig,  og  Din  ikke  stærke 
Haarvæxt  vorde  fyldig! 

Din  elskede  Kusine 

Laura  Kopp. 

Eftskr. :  Hør!  Hvis  det  er  Dig  muligt,  tjen 
mig  da  i  at  besørge  vedlagte  Professor  rigtigt 
afleveret  paa  Hovedstadens  Banegaard  i  Over- 
morgen Eftermiddag  Klokken  fem,  paa  det  at 
han  —  hvilket  ellers  er  høist  tvivlsomt  —  ret- 
tidigt kan  indfinde  sig  for  at  faa  Noget  med  af 
den  Gaas,  hvorpaa  han  bemeldte  Aften  er  invi- 
teret af 

den  Samme. 

»Puh!  Se  saa,  Wallnerl  Her  har  De  Doku- 
mentet!« udbrød  Tante  Laura  nu,  i  det  hun 
lagde  sin  Epistel  i  Konvolut  og  lukkede  denne. 
»Gaa  saa  i  Morgen  Formiddag  ud  til  Fætter 
Strøm  med  det,  og  faa  rigtig  Besked  paa  Tingene, 
for  at  De  selv  engang  klarligt  kan  komme  til  at 
indse,  hvad  De  er  for  et  stædigt,  paastaaeligt 
gammelt  Mandfolk!  —  Og  hils  ham  mange 
(lange  fra  os  Allesammen !  —  Ja,  De  vil  da  for- 
haabentlig  ikke  forlange,  at  jeg  ogsaa  skal  skrive 
uden  paa  Brevet,  akkurat  som  om  det  var  et 
Pattebarn,  jeg  sendte  afsted  med  det?«  vedblev 
hun  bistert,  da  hendes  lærde  Ven  sad  og  stir- 
rede paa  Konvolutens  ubeskrevne  Flade.  Put 
det  nu  bare  ned  i  Deres  Brystlomme,  ved  Siden 
af  Notitsbogen,  saa  kan  De  jo  ikke  med  Deres 
bedste  Villie  nndgaa  at  faa  fat  paa  det!  — -  For 
De  har  da  vel  ikke  andre  Breve  hos  Dem?« 

Nei,  bedste  Veninde!    Hvor  kan  De  tro,  der 

kunde  være  Tale  om,  at  jeg  skulde  glemme  det?« 
spurgte  Wallner  uhyre  overlegent.  I  det  Hele 
taget  er  det  jo  ganske  overflødigt,  at  De  har 
skrevet  det  Brev!  Jeg  skulde  sandelig  nok  uden 
det  huske  at  hesøge  min  gode  Ven,  Docenten, 
som  jeg  sætter  saa  stor  Pris  paa,  og  med  det 
Samme  faa  Oplysning  hos  ham  om  denne  al- 
deles betydningsløse  Sag  angaaende  Bøllings 
Examen,  siden  De  nu  engang  med  Deres  sæd- 
vanlige -  hm  —  Energi  har  sat  Dem  i  Ho- 
vedet — !« 

»Wallner !  Maa  jeg  hede  Dem  moderere 
Deres  Udtryk!  afbrød  Tante  Laura  ham  med 
barsk  rynkede  Øienbryn.  »Tror  De  kanske,  jeg 
vil  finde  mig  i,  at  De  i  et  stort  Selskab  bliver 
ved  at  sige  mig  imod  som  det  stædigste  gamle 
Mulæsel  —  — !« 

»Nei,  hør!  Vil  1  nu  holde  Fred!«  afskjar 
Doktor  Kopp  hende  hjærteligt  leende  Ordet. 
Lad  os  hellere  faa  nogen  Frokost  snarest  mu- 
ligt, Laura!  Ellers  kommer  han  for  sent  til 
Toget!« 

Hæftigt  brummende  forsvandt  den  iltre  Dame 
nu  ind  i  Spisestuen,  og  snart  efter  sad  det  lille 
Selskab  vel  anbragt  om  Frokostbordet,  hvor  det 
venskabelige  Forhold  mellem  de  stridende  Parter 
meget  hurtigt  gjenoprettedes  fuldstændigt. 

En  god  Times  Tid  senere  stod  Professor 
Wallner  fuldt  reiseklædt  ude  i  Entreen,  i  Begreb 

med  at  tage  en  saa  bevægelig  Afsked  med  Doktor- 
villaens  Beboere,  som  om  han  ventede,  at  der 
vilde  hengaa  mindst  et  Par  Aar,  før  han  atter 
satte  Foden  indenfor  dens  gjæstfrie  Mure.  Og 
efter  at  Tante  Lama  endnu  i  sidste  Øiehlik  havde 
forsynet  ham  med  en  Del  praktiske  Leveregler 
til  Anvendelse  paa  Reisen,  samt  atter  forvisset 
sig  om,  at  han  virkelig  havde  gjemt  hendes 
Brev  forsvarligt,  vandrede  han  i  al  Sindighed 
afsted  ad  den  i  Byens  modsatte  Udkant  liggende 
Banegaard  til. 

Selvfølgelig  var  han  ikke  kommen  hundrede 
Alen  op  ad  Gaden,  før  han  var  fuldstændig  for- 
dybet i  Tanken  om  sin  forestaaende  lille  Ud- 
flugt og  sajrlig  om  Hovedøiemedet  dermed,  det 
ualmindelig  lovende  Bekjendtskab,  han  haabede 
at  gjøre  med  det  nylig  fremdukkede,  antike 
Marmorhoved.  Og  da  han  først  var  kommen 
saa  vidt,  svævede  han  i  næste  Sekund  paa  Fan- 
tasiens Vinger  over  to  tusinde  Aar  tilbage,  ned 
til  det  skjønne  Hellas  og  til  de  udødelige  Mestre, 
som  i  hine  fjærne  Ilder  levede  og  virkede  i  dets 
sollyse  Egne. 

»Hov!  Høi!  -  Stop  lidt,  Høistærede,  og  tag 
mig  med!  Hva — ah?  lød  da  pludselig  et  lystigt 
Anraab  bag  ved  ham,  og  da  Wallner,  endnu  frem- 
deles balvt  aandsfraværende,  vendte  sig  om,  lik 
han  Øie  paa  den  glade  Postmester,  der  med  den 
guldtressede   Hue    m'i\   i   Nakken  og  lystigt  svin- 

gende  sin  solide  Spadserestok  kom  storkende  med 
lange  Skridt  hen  ad  Gadens  Midte,  en  halv  Snes 
Alen  horte. 

God  Morgen,  brave  Professor!  God  Mor- 
gen!' raabte  han,  gemytligt  lettende  paa  Huen. 
»Hvad  Pokker?  Alt  saa  tidligt  i  Galatøiet  med 
høi  Hat  og  andet  Tilbehør?  Hva — ah?  —  Det 
er  saa  min  Santen  stolt  gjort  af  saadan  en  ældre 
Kavaler,  efter  at  have  været  paa  en  Svir  lige  til 
Klokken  fire  i  Morges!  -  Ginemoer  og  jeg  har 
Pinedød  ligget  og  snuet  til  den  store  Guldme- 
daille!  Nu  har  jeg  først  været  ude  paa  Morgen- 
tur! Det  er  ligesom  lidt  sent  paa  Dagen,  synes 
De  kanske?  —  Hva — ah?  -  Høhø!  —  Men, 
Død  og  Kritte!  Det  er  sandt:  De  skal  jo  ud  paa 
en  videnskabelig  Expedition  til  Hovedstaden, 
kommer  jeg  i  Tanker  om!  —  Hør,  sig  mig:  hvad 
er  det  nu,  der  trækker  derinde?  —  Gammel 
Lerpotte?  —  Eller  kanske  en  bedaget  Jærnhatte- 
pul,  som  muligvis  ogsaa  kan  være  de  sørgelige 
Rester   af  en  veltjent  Kasserolle?  —  Hva — ah?« 

»Nei,  det  er  saamæn  ingen  af  Delene,  bedste 
Postmester!«  svarede  Wallner  med  et  godmodigt 
Smil.  »Jeg  skal  gjærne  fortælle  Dem,  hvad  det 
er  for  et  mærkeligt  Fund,  der  er  gjort.  Ser 
De !« 

Og  nu  begyndte  han  en  populær  Fremstil- 
ling af  det  Emne,  der  saa  fuldstændigt  optog 
alle    hans    Tanker,     medens     Kunckel    med    en 

grumme  dybsindig  Mine  lyttede  til  hans  begei- 
strede  Ord.  Imedens  vare  de  naaede  ud  for 
Torvet,  hvor  en  Del  landlige  Gartnere  og  andre 
Handelsfolk  som  sædvanlig  vare  i  Færd  med 
at   falbyde  deres  Varer. 

»Og  tænk  Dem  nu,  kjære  Postmester,«  ved- 
blev Professoren  med  straalende  Øine,  »hvilken 
uendelig  Interesse  det  vilde  have,  hvis  vi  virke- 
lig her  skulde  have  fundet  et  Brudstykke  af  et 
af  de  Værker,  der  er  udgaaet  fra  en  af  disse 
uforlignelige  Mestres  egne  Hænder!« 

Her  tildelte  han  sig  selv  med  den  Hade 
Haand  et  forsvarligt  Dask  oven  i  sin  nystrøgne 
Cylinderhat,  førte  derefter  med  en  lidt  forlegen 
Mine  Haanden  ned  til  Skyggen  og  tog  Hatten 
dybt  af. 

»Undskyld,  jeg  afbryder  Dem,  gode  Pro- 
fessor!« tog  Kunekel  nu  Ordet  med  et  polisk 
Sideblik  til  sin  Ledsager.  »Men  De  er  dog  en 
rigtig  gammel  Filurikus!  —  Hvor  Pokker  kjender 
De  det  kjønne  Pigebarn  fra?  —   Hva— ah?« 

Professoren  saae  paa  ham  med  en  Mine, 
som  om  han  mistvivlede  om  sine  egne  Ørers 
Paalidelighed. 

»Hva — hvad    mener    De?«     stammede    han. 
Pigebarn?  Hvem?    —    Hvor?    —    .leg    aner 

ikke,  at  her  er  noget  Pigebarn!« 

Nei,  hør,  Wallner!«   udbrød  hans  Ledsager 
ganske    forbløffet.        Det    er    dog    noget    af   det 

Stiveste,  jeg  længe  har  været  med  til!  —  De  tog 
jo  for  et  Øieblik  siden  Hatten  af,  Mand  —  helt 
ned  til  Stenbroen  —  for  den  kjønne  lille  Bonde- 
pige, der  sidder  her  et  Par  Skridt  bag  ved  os 
og  sælger  Gravkranse!« 

»De  maa  have  taget  feil,  gode  Postmester!« 
erklærede  Professoren  halvt  krænket.  >  Jeg  hilste 
paa  En  eller  Anden,  som  sagde  >  Farvel«  til  mig. 
Jeg  lagde,  sandt  for  Dyden,  ikke  Mærke  til,  hvem 
det  var!« 

Nu  standsede  Kimekel  brat,  plantede  sig 
skrævende  og  med  Hænderne  i  Siderne  foran 
ham  og  betragtede  ham  nogle  Øieblikke  i  Taus- 
hed  og  med  en  usikker  Mine. 

»Professor!  Professor!«  udbrød  han  omsider, 
rystende  paa  Hovedet.      Følg  nu  med  her  hen!« 

Og  dermed  greb  han  sin  distræte  Ledsager 
under  Armen,  drog  ham  et  Par  Skridt  tilbage 
ad  samme  Vei  og  stillede  sig  op  med  ham  foran 
den  omtalte  unge  Pige,  ved  hvis  Fødder  et  lille 
Udvalg  af  friske  Kranse  laa  udbredt,  deriblandt 
en,  inden  i  hvilken  der  af  Sølvtraad  var  dannet 
et  stort  »Farvel«. 

Hvad  synes  De  nu  om  Dem  selv,  høilærde 
Professor?  —  Hva — ah?«  spurgte  Postmesteren 
højtideligt,  idet  han  med  Stokken  pegede  paa 
den  omtalte  Krans. 

Nogle  Øieblikke  stirrede  Wallner  ganske  be- 
tuttet paa  denne. 

»Aa — aah!  udbrød  han  endelig  med  en  lidt 
forlegen  Latter.  Ja,  saa  har  De  jo  virkelig  til 
en  vis  Grad  Ret,  gode  Postmester!  —  Jeg  fik 
ganske  simpelt  det  Sanseindtryk,  at  der  blev 
budt  mig  Farvel«  et  eller  andet  Sted  fra,  men 
jeg  gjorde  mig  sandelig  ikke  klart,  gjennem  hvil- 
ken af  mine  Sanser  det  skete!  —  Det  var  dog 
høist  mærkeligt!  —  Hm!  Hm!  —  Jeg  tror,  sandt 
for  Dyden,  at  jeg  er  lidt  distræt  i  Dag!« 

iHøhøhø!  Ja!  Den  Tro  tillader  jeg  mig 
Pinedød  at  dele  i  fuldeste  Maal,  min  gode 
Mand!  lo  Kunckel  inderlig  fornøiet.  »Men  kom 
nu,  hoistærede  Professor,  og  lad  os  se  at  naa 
ud  til  Banegaarden!  Jeg  kunde  nemlig  nok  have 
Lyst  til  at  vide  Dem  vel  forvaret  i  det  rigtige 
Tog,  inden  jeg  renoncerer  paa  Deres  behagelige 
Selskab  for  denne  Sinde!  —  Hva — ah? 
Høhø! 

Og  en  halv  Snes  Minuter  senere  afleverede 
Postmesteren  da  ogsaa  den  bortdragende  Viden- 
skabsmand vel  behold  en  i  en  anden  Klasses 
Kupee,  hvor  Sidstnævnte  øjeblikkelig  hensatte  et 
lige  over  for  ham  siddende,  yngre  Ægtepar  i  den 
Livligste  Stemning  ved  først  at  henlægge  sin  Stok 
ol;  Paraply  paa  Sædet,  derefter  anbringe  sig  selv 
oven  paa  disse  Gjenstande  og  sluttelig  betro  sine 
Medreisende,  al  han  fandt  del  i  høiesle  Grad 
hensynsløst  af  Jærnbanedirektionen  at  byde 
Publikum   saa   slet   stoppede  og   umagelige  Suder 

til  Afbenyttelse.  Og  saa  lød  Damppiben,  og  af- 
sted bruste  Toget  med  den  allerede  i  dybe,  for- 
ventningsfulde Tanker  bensunkne  Professor. 

I  Doktorvillaen  herskede  den  dybeste  Ro. 
Snart  efter  Professorens  Afreise  var  Distrikts- 
lægen atter  gaaet  ud  for  at  se  til  sine  Patienter, 
Tante  Laura  færdedes  i  idel  Travlhed  i  de  ydre 
Regioner,  hvor  der  i  Dag  udvikledes  en  omfat- 
tende Strygevirksomhed,  og  Nelly,  der  nylig 
havde  rejst  sig  fra  Flygelet,  hvor  hun  som  sæd- 
vanlig havde  øvet  sig  en  Times  Tid,  sad  nu  ved 
et  af  Vinduerne  inde  i  Dagligstuen  med  et  Bro- 
deri  mellem  Hænderne,  hvilket  dog  stadig  ytrede 
en  afgjort  Tilbøielighed  til  at  synke  ned  i  hendes 
Skjød,  medens  hendes  Øine  samtidig  streifede 
søgende  hen  ad  Veien  foran  Villaen. 

Da  aabnedes  Døren  inde  fra  Spisestuen,  og 
ind  traadte  gamle  Birthe,  holdende  saa  keitet 
som  vel  muligt  paa  to  elegante  Fleuretter,  der 
afbenyttedes  af  Brix  og  Nelly  ved  deres  Fægte- 
øvelser. 

»Lille  Frøken!  Sa'lemagerens  Dreng  har  lige 
væ't  her  med  disse  hersens  to  Tingester!«  meldte 
hun  i  en  særdeles  blid  Tone.  Hvor  ska'  je' 
gjøre  a'  dem?« 

Aa!  Tak,  Birthe!«  udbrød  Nelly,  idet  hun 
hurtigt  rejste  sig,  tog  Fleuretterne  fra  den  Gamle 
og  gav  sig  til  at  undersøge  de  nye  Dupper,  hvor- 
med   de   vare    blevne   forsynede.       Lad    De   mig 

blot  beholde  dem  her,  saa  skal  jeg  nok  selv  tage 
dem  med  ovenpaa ! 

Og  dermed  stillede  hun  Vaabnene,  som  hun 
ellers  opbevarede  med  megen  Omhu  oppe  paa 
sit  Værelse,  hen  ved  Vinduet,  hvor  hun  sad. 

I  det  Samme  begyndte  Gadedørsklokken  at 
kime  med  en  Energi,  der  bragte  hende  til  ha- 
stigt og  med  et  glad,  forventningsfuldt  Smil  at 
vende  sig  om  mod  den  ud  til  Entreen  førende 
Dør,  gjennem  hvilken  gamle  Birthe  i  al  Sindig- 
hed luntede  afsted  for  at  modtage  den  foreløbig 
ubekjendfe  Gjæst.  Og  strax  efter  gjenlød  den 
rummelige  Entree  af  en  meget  livlig  Ordvexling, 
under  hvilken  Birthes  dybe  Røst  med  en  afgjort 
barsk  Klang  blandede  sig  med  en  høitlydende, 
meget  freidig  Mandsstemme,  som  Nelly  nok 
syntes  hun  skulde  kjende,  uden  at  hun  dog  i 
Øjeblikket  formaaede  at  afgjøre,  hvem  den  til- 
hørte. 

Længe  skulde  hun  imidlertid  ikke  forblive 
i  Uvished  herom,  thi  i  næste  Øieblik  kom 
Birthe  farende  ind  i  Dagligstuen  med  et  Ansigt 
som  en  Tordensky  og  smældede  Døren  i  efter 
sig,  som  om  det  for  enhver  Pris  gjaldt  om  at 
spærre  Adgangen  for  den  Ubekjendte. 

Frøken  Nelly!«  udbrød  den  Gamle  i  stærk 
Sindsbevægelse.  Han  er  herude,  han,  denne 
hersens  Avekat,  og  vil   endelig  snakke  med  Dem! 

Han  siger,  at  han  har  Noget  til  Dem,   som  han 
itte  vil  lavere  til  Andre  end  som  Dem  selv!« 

Hvem  er  derude,  Birthe?«  spurgte  Nelly 
med  et  forbauset  Blik  paa  den  ivrige  Gamle. 

»Ih!  Han!  Denne  hersens  unge  Bølling!« 
supplerede  denne  sin  første,  unægteligt  noget 
dunkle   Melding. 

Bolling?<  gjentog  Nelly  hastigt  og  med 
rynkede  Øienbryn.  »Og  han  vil  tale  med  mig? 
—  Det  er  dog  en  uhørt  Frækhed !  -  Jeg  vil 
ikke  tage  imod  ham,  Birthe! 

»Det  har  jeg  s'gu  fortalt  ham  en  Gang,  lille 
Frøken!  For  je'  ku'  da  sige  mig  selv,  at  De  itte 
vilde  ha  e  Noget  at  gjøre  med  saadan  en  Sta- 
beis!« erklærede  Birthe.  Men  han  vil  itte  la'e 
sig  sie!« 

»Saa  kald  paa  Tante,  og  lad  hende  høre, 
hvad  han  vil!  -  -  Nei,  stop!  Maaske  er  det  dog 
alligevel  det  Bedste,  at  jeg  selv  en  Gang  for  alle 
tager  mig  af  ham!«  afbrød  hun  sig  med  en  deter- 
mineret Mine.     »Lad  ham  kun  komme,  Birthe  !< 

Og  dermed  stillede  Nelly  sig  i  Positur  med 
løftet  Hoved  og  de  lynende  Øine  rettede  mod 
Døren,  medens  hendes  hvide  Haand  knyttede 
sig  fast  om   Byggen  paa  den  nærmeste  Stol. 

I  næste  Øieblik  aabnedes  Døren  atter,  og 
ind  traadte  Mester  Erik  med  lette,  dansende 
Fjed  og  en  Mine  som  en  Triumfator,  samt  iført 
den  mest  lapsede  Dragt,  hans  righoldige  Klæde- 

skab  formaaede  at  opvise,  hvilket  ikke  vilde  sige 
saa  ganske  lidt. 

Min  Froken!  Jeg  har  den  Ære  at  hilse  paa 
Dem!  begyndte  han  med  et  elegant  Skrabud  og 
et  uhyre  venskabeligt  Grin,  idet  han  med  frem- 
strakt Haand  nærmede  sig  den  unge  Pige,  der 
blev  staaende  saa  ubevægelig  som  en  Statue. 

»Tør    jeg   spørge,    hvad   der    forskaffer   mig 

Æren    af  denne    høist    overraskende  Visit?«    tog 

hun    omsider  Ordet  i  den    koldest  mulige  Tone. 

Hvis   det    da    virkelig   -       hvad    jeg   har   nogen 

Vanskelighed  ved  at  tro  —  er  mig,  den  gjælder!« 

»Ja,  vel  er  det  det!  forsikrede  Hr.  Erik 
meget  freidigt.  Jeg  vilde  begribeligvis  se,  hvor- 
dan De  har  det  oven  paa  Basserallen  i  Nat! 

»Jeg  befinder  mig  meget  vel  efter  Festen!« 
oplyste  Nelly,  stadig  saa  kold  som  en  Isstøtte. 
Og  efter  at  De  nu  bar  faaet  Deres  Videbegær- 
lighed i  den  Retning  tilfredsstillet,  maa  De  en- 
delig ikke  spilde  Deres  kostbare  Tid  længere 
paa   mig!   Farvel,   Hr.   Bølling! 

Jamen  der  er  s'gu  mere  endnu!«  oplyste 
den  unge  Mand,  en  lille  Smule  bragt  ud  af  Fat- 
ning ved  denne  Affærdigelse,  der  Intet  lod  til- 
bage at  ønske  i  Retning  af  Tydelighed.  »Hør! 
Har  De  ikke  siden  i  Aftes  savnet  Noget,  som  De 
nødig  vilde  af  med? 

Nelly  saae  et  Øieblik  uforstaaende  paa  barn, 
men   pludselig  gik   der  et   Lys   op   for  hende. 

»Hvis  De  tilfældigvis  har  fundet  Laasen  til 
mit  Armbaand,  beklager  jeg  meget,  at  De  har 
gjort  Dem  Uleilighed  med  at  ville  bringe  mig 
den!«  svarede  hun,  stadig  i  samme  Tone.  »Arm- 
baandet  er  allerede  sendt  til  Reparation,  og  føl- 
gelig har  jeg  ingen  somhelst  Brug  for  det  mang- 
lende Stykke!« 

»Da  var  det  forbandet  kjedeligt!  For  her  har 
jeg  lige  akkurat  Laasetøiet!'  meddelte  Hr.  Erik 
spøgefuldt,  idet  han  traadte  hende  et  Skridt  nær- 
mere og  samtidig  tog  et  sammenlagt  Stykke  Papir 
op  af  Vestelommen. 

Er  De  da  saa  god  at  lægge  det  der!«  sva- 
rede Nelly  med  en  Haandbevægelse  hen  mod  et 
lille  Bord,    der  stod  tæt  ved   den  ubudne  Gjæst. 

»Ja  vel!  Det  skal  jeg!«  lovede  denne  meget 
forekommende.  »Men  jeg  vil  s'gu  have  Findeløn 
for  det,  kan  De  nok  begribe !  tilføiede  han  i 
den  Overbevisning,  at  nu  var  Øieblikket  der  til 
at  indlede  et  Hovedangreb. 

Nelly  maalte  ham  et  Par  Sekunder  med  et 
roligt  Blik,  hvori  der  dog  kunde  skimtes  en  svag, 
ildevarslende   Funklen. 

Jeg  beklager,  at  jeg  ikke  har  min  Porte- 
monnaie  hos  mig!«  svarede  hun  omsider  i  en 
ligegyldig  Tone.  »Men  nu  skal  jeg  kalde  paa 
min  Tante,  for  at  hun  kan  afgjøre  den  Sag  med 
Dem!« 

Og  dermed  gjorde  hun  Mine  til  at  nærme 
sig  Spisestuedøren. 

Hahaha!  Næ,  hov!  Stop  lidt!  Jeg  tror  s'gu, 
De  vil  give  mig  Penge!«  lo  Erik  uhyre  fornøiet. 
»Næ!  Den  passer  ikke,  lille  Frøken!  —  Men  lad 
os  nu  tale  lidt  nærmere  om  Tingene!« 

Med  disse  Ord  lod  han  sig  meget  ugenert 
dumpe  ned  i  en  lille  Sofa  et  Par  Skridt  fra  sit 
Hjærtes  Udkaarne  og  anbragte  sin  skinnende 
Cylinderhat  ved  Siden  af  sig. 

»Jeg  ved  ikke  af,  at  jeg  har  anmodet  Dem 
om  at  tage  Plads!  udbrød  Nelly,  ikke  fuldt  saa 
rolig  som  hidtil,  medens  hendes  Fingre  begyndte 
at  tromme  lidt  nervøst  paa  Stolryggen,  som  hun 
fremdeles  holdt  omfattet. 

»Nei,  men  saa  snakker  vi  meget  bedre  sam- 
men, skal  jeg  sige  Dem!«  forklarede  Mester  Erik 
flot  henkastet  og  med  et  selvbevidst  Grin.  »Hør, 
Frøken!  vedblev  han  derefter  i  en  gemytlig 
Tone.  >  Det  er  dog  storartet,  saa  De  minder  mig 
om  et  galt  Spektakel  af  en  Rødskimmel,  som  jeg 
behandlede  for  et  Bid  paa  Næsen,  medens  jeg 
studerede  inde  paa  Skolen.  Ikke  var  det  mig 
nogensinde  muligt  at  gaa  op  til  Kre'turei  for  at 
bade  hende,  uden  at  hun  strax  skulde  begynde 
at  lægge  Ørerne  tilbage  og  spjætte  ud  med  Bag- 
benene efter  mig!  —  Og  —  — « 

Ved   Begyndelsen  af  denne  hans  Replik  var 

Nelly  bleven  blussende  rød  af  Hanne.  Men  saa 
funklede  der  et  inderlig  fornøiet  Glimt  i  hendes 
Øine,  og  kun  ved  en  Kraftanstrængelse  lykkedes 
det  hende  til  sidst  at  anlægge  saa  bister  en 
Mine,  som  hun  overhovedet  formaaede  at  præ- 
stere. 

»Nei!  Det  er  dog  for  galt!«  afbrød  hun  nu 
den  unge  Mands  velvalgte  Sammenligning,  idet 
hun  gik  ham  et  Skridt  ind  paa  Livet.  »De 
vover  at  sammenligne  mig  med  en  Rødskimmel? 
-  Naturligvis  en  smagfuld  Hentydning  til  mit 
røde  Haar?  -  -  Og  tilmed  et  galt  Spektakel  af 
en    Rødskimmel?  En    saadan    Fornærmelse 

understaar  De  Dem  at  byde  mig? 

»Næ  --  Næ,  hov,  Frøken!  Nu  er  De  helt 
vild  paa  det!«  stammede  Erik  ganske  betuttet, 
efter  at  han  med  et  Spring  var  faret  op  af  So- 
faen ved  hendes  truende  Tilnærmelse.  »Jeg  — 
jeg  mente  bare,  at  De  altid  er  saa  voldsom 
kradsbørstig  mod  mig!  —  Og  jeg  kommer  jo 
dog  ogsaa  til  Dem  i  en  god  Mening!« 

»Gjør  De?  —  De  vil  maaske  ogsaa  bade  mig 
paa  Næsen?«  spurgte  Nelly  ironisk.  »Men  uhel- 
digvis føler  jeg  hverken  Lyst  eller  Trang  til  at  lade 
mig  behandle  af  Dem !  Og  hvis  De  tror  ustraffet 
at  kunne  fornærme  mig,  min  Herre,  saa  skal 
De  faa  at  mærke,  at  De  er  kommen  til  den 
Urette!  —  Jeg  skal  vise  Dem,  at  jeg  ogsaa  kan 

lægge   Ørerne    tilbage    og    spjætte    ud   med    Bag- 
benene! 

Her  lob  hun  ben  til  Vinduet,  greb  begge 
Fleuretterne,  kastede  den  ene  for  hans  Fødder 
og  satte  sig  en  garde  med  den  anden  pegende 
mod  hans  Bryst. 

»Forsvar  Dem,  hvis  der  er  mindste  Gnist 
af  Mod  eller  Æresfølelse  i  Dem!«  raabte  hun  og 
faldt  i  det  Samme  ud,  saa  at  hun  anbragte  sin 
Fleurets  Dup  midt  i  Pullen  paa  Mester  Eriks 
Hat,  med  hvilken  han  uvilkaarligt  søgte  at  dække 
sit  trivelige  Midteparti. 

Av!  Lad  være  at  prikke  efter  mig  med 
den  ækle  spidse  Tingest!  raabte  han,  skynd- 
somst retirerende  baglænds  hen  mod  Døren  og 
hidsigt  forfulgt  af  Nelly,  der  meget  energisk 
plantede  det  ene  Stød  efter  det  andet  i  hans 
Mellemgulv  og  omliggende  Begioner.  »De  skal 
lade  være,  siger  jeg!  —  Av!  Jeg  vil  ikke  have 
det!    Jeg  vil  ikke  være  her  kenger!« 

Og  som  en  Raket  (loi  han  ud  af  Døren, 
hjulpen  paa  (lied  af  et  s.ærdeles  føleligt  Bap  over 
den  ene  Skulder,  hvilket  Nelly  undte  sig  den 
Extrafornøielse  at  medgive  ham  som  et  sidste 
Indtryk,  idet  hun  til  en  Forandring  benyttede 
Fleuretten  som  Hngvaaben.  Og  videre  foer  den 
uheldige  Beiler  med  uformindsket  Hastighed 
gjennem  Entreen  ben  mod  Gadedøren,  der  meget 
forekommende  aabnedes  for  barn  af  gamle  Birthe, 

som  var  bleven  staaende  paa  Post  derude  for  at 
være  til  Assistance  for  Nelly,  hvis  denne  ikke 
havde  kunnet  magte  Situationen  paa  egen  Haand, 
og  som  gjennem  Nøglehullet  med  inderlig  Sjæle- 
fryd havde  været  Vidne  til  Mester  Eriks  ublide 
Medfart. 

Men  endnu  forestod  der  den  beklagelsesvær- 
dige unge  Mand  en  alvorlig  Forskrækkelse,  thi 
lige  som  han  i  et  Kæmpeluftspring  foer  ned  ad 
den  temmelig  høie  Stentrappe,  der  fra  Gadedøren 
førte  ned  til  Fortovet,  var  han  lige  ved  at  flyve 
i  Armene  paa  Brix,  der  i  det  Samme  med  raske 
Skridt  svingede  ind  fra  Gaden.  Og  kun  ved  et 
krampagtigt  Sidespring  lykkedes  det  Hr.  Erik  at 
undgaa  denne  truende  Karambolage,  hvorefter  han 
med  end  yderligere  forøget  Hastighed  stormede 
ind  ad  Byen  til,  idet  han  med  Fortvivlelsens 
Energi  bestræbte  sig  for  at  holde  den  høie  Hat, 
hvem  Nellys  Fleuret  havde  bibragt  et  uhelbrede- 
ligt, meget  lidet  flatterende  Knæk  i  den  ene  Side, 
fast  paa  sit  friserede  Hoved. 

Nogle  Øieblikke  blev  den  unge  Landinspek- 
tør staaende  som  fastgroet  til  Stenbroen  og  stir- 
rede med  vidt  opspilede  Øine  efter  den  i  det 
Fjærne  forsvindende  Hr.  Bølling  junior. 

»Men  —  hvad  i  Alverden  er  dog  dette  her, 
Birthe?«  udbrød  han  omsider,  idet  han  vendte 
sig  mod  den  Gamle,  der  med  et  uhyre  fornøiet 
Ansigt  var  bleven  staaende  paa  Trappens  øverste 

Trin    for    ligeledes    at    kigge    efter   Mester   Erik. 
»Er  der  Nogen  syg  hjemme  hos  Bøllings?« 

Næh!  Itte  det  jeg  ved  a' !«  erklærede  Birthe 
kisteglad.  Han  der  har  jo  harestens  væ't  paa 
Visit  oppe  hos  Frøken  Nelly!« 

»Hvad  har  han?«  raahte  Brix  med  rynkede 
Øienhryn  og  foer  i  et  raskt  Spring  op  ad  de 
første  Trin. 

Tag  De  det  hare  med  Bo,  Hr.  Brix!«  lo 
Birthe  med  et  sindigt  Greb  i  hans  Arm.  »Frø- 
kenen har  sgu  halsameret  ham,  saa  han  itte 
kommer  igjen  for  det  Fø'ste!  Det  kaverer  jeg 
for!     Hehehe!« 

Denne  Oplysning  syntes  dog  ikke  at  udøve 
den  tilsigtede  beroligende  Virkning  paa  den  unge 
Mand,  thi  med  endnu  et  Spring  stod  han  oppe 
i  Entreen,  ilede  med  Stormskridt  løs  paa  Døren, 
rev  denne  op  næsten  uden  at  give  sig  Tid  til  at 
hanke  paa,  og  foer  hen  mod  Nelly,  der,  aahen- 
hart  i  en  høist  gemytlig  Stemning,  stod  et  Par 
Skridt  inde  i  Værelset,  endnu  fremdeles  med 
Fleuretten  i  Haanden. 

Froken  Nelly!  Hvad  er  her  sket?  -  Hal- 
den Slyngel  vovet  at  fornærme  Dem?  spurgte 
han  aandeløs  og  med  lynende  Øine,  idet  han 
greb   hendes  ledige   Haand   mellem   hegge  sine. 

Med  et  hjærteligt  Latterudbrud  gav  hun  Slip 
paa   Fleuretten,   der   trillede   hen  ad  Gulvtæppet, 

og  fandt  sig  uden  Indsigelse  i,  at  Brix  øieblikke- 
lig  bemægtigede   sig  ogsaa  hendes  høire  Haand. 

»Aa,  Lieutenant  Brix!«  udbrød  hun  endelig 
med  taarefyldte  Øine.  »Aldrig  havde  jeg  dog 
troet,  at  jeg  skulde  faa  en  saa  fortrinlig  Anven- 
delse for  den  Smule  Færdighed  i  Fægtekunsten, 
som  jeg  kan  takke  Dem  og  min  gamle  Lærer 
for!  —  Hahaha!  —  Han  er  en  glimrende  Frem- 
toning, den  Bølling!  —  Det  gjør  mig  næsten  ondt, 
at  jeg  saa  grundigt  har  afvist  enhver  yderligere 
Tilnærmelse  fra  hans  Side.  For  holdt  paa  ær- 
bødig Afstand  vilde  han  sikkert  kunne  være  ble- 
ven en   Kilde  til  megen  Fornøjelse  for  mig!« 

»Men  jeg  er  ikke  færdig  med  den  Fyr 
endnu!«  forsikrede  Brix  med  rynkede  Øienbryn. 
»Fortæl  mig  nu  aller  først,  hvad  han  vilde,  og 
hvordan  det  Hele  er  gaaet  til,   Frøken  Nelly!« 

Og  nu  gav  hun  sin  drabelige  Bidder  en  saa 
drastisk,  om  end  ikke  alle  Vegne  synderlig  sam- 
menhængende Skildring  af  den  store  Scene,  hun 
havde  havt  med  sin  uheldige  Tilbeder,  at  Brix 
til  Trods  for  sin  Vrede  sluttelig  brast  i  Skogger- 
latter. Men  snart  gnistrede  han  atter  af  For- 
bitrelse, og  idet  han  slap  hendes  Hænder,  gav 
han  sig  til  at  fare  op  og  ned  ad  Gulvet. 

»At  jeg  dog  ikke  ogsaa  skulde  komme  her- 
hen blot  ti  Minuter  tidligere!«  mumlede  han  mel- 
em  sine  sammenbidte  Tænder.     »Men  gjemt  er 

ikke  glemt!  Nu  kommer  Turen  til  os  To,  min 
gode   Hr.   Erik! 

Men  nu  greb  Nelly  hans  Haand,  idet  han 
foer  forbi  hende. 

»Lieutenant  Brix!«  bad  hun  med  indtræn- 
gende Stemme  og  et  uimodstaaeligt  Blik  fra  sine 
store  Øine.  Lov  mig,  at  De  for  min  Skyld  vil 
lade    det   Menneske    være    i    Fred !  Tro    mig, 

han  fortjener  ikke,  at  hverken  De  eller  jeg  ofrer 
ham  en  eneste  Tanke  mere!  Dertil  er  han  virke- 
lig altfor  ubetydelig  og  naragtig!« 

Men  forstaar  De  da  ikke,  Frøken  Nelly, 
hvor  usigelig  pinligt  det  er  mig,  at  jeg  ikke  en- 
gang  har  kunnet  beskytte  Dem  imod  denne  ynke- 
lige Karls  Uforskammethed?  udbrød  han  med 
blussende  Kinder.  Jeg,  som  intet  høiere  Ønske 
bar  end  at  kunne  holde  Alt,  hvad  der  er  stygl 
og  ubehageligt,  fjærnt  fra  Dem!  —  Jeg,  som  vilde 
være  saa  ubeskrivelig  lykkelig,  hvis  jeg  maatte 
have  Ret  til  hele  Livet  igjennem  at  beskjærme 
Dem  og  ofre  alle  mine  Kræfter  for  at  berede 
Dem  saa  lys  og  glad  en  Tilværelse,  som  det  staar 
i  Menneskemagt  at  gjøre  det!  —  Nelly!  vedblev 
han  med  dæmpet,  noget  usikker  Stemme,  da  den 
unge  Pige  løftede  sit  dybt  rødmende  Ansigt  og 
tilkastede  ham  et  Blik,  der  fuldstændigt  gjorde 
det  af  med  den  sidste  Best  af  hans  i  Tante 
Lauras  Øine  saa  lidet  holdbare  Principer.  »Det 
er  umuligt  Andet!     De  maa  have  set,   hvor  inder- 

ligt  jeg  har  holdt  af  Dem,  jeg  kan  sige:  fra  den 
første  Time  jeg  var  sammen  med  Dem  her  i 
Huset!  —  Holder  De  ogsaa  lidt  af  mig?  —  Tør 
De  betro  mig  Dem  selv  og  Deres  Fremtid?  — 
De  ved  ikke,  hvor  uendelig  glad  og  lykkelig  De 
saa  vilde  gjøre  mig!« 

Atter  løftede  hun  Hovedet  og  saae  paa  ham 
med  et  Udtryk  i  sine  straalende  Øine,  der  for- 
modentlig maa  have  forekommet  den  unge  Mand 
at  indeholde  en  Slags  Svar  paa  hans  Forespørgsel. 
I  ethvert  Tilfælde  havde  det  til  Følge,  at  hans 
Arm  med  paafaldende  Ilfærdighed  lagde  sig  om 
hendes  slanke  Liv  og  drog  hende  saa  tæt  ind 
til  hans  Kæmpeskikkelse,  at  hun  uden  nogen 
nævneværdig  Udfoldelse  af  sine  Steminemidler 
kunde  svare  ham  tilstrækkelig  hørligt: 

Ja,  Guslav!  Saa  glad  og  tillidsfuld,  som 
jeg  aldrig  havde  tænkt  at  kunne  betro  mig  til 
noget  Menneske!« 

Hvorefter  der  fulgte  en  længere  Pause,  under 
hvilken  den  nederste  Del  af  hans  store  Vild- 
mandsskjæg  paa  en  hidtil  uopklaret  Maade  fil- 
trede sig  ind  i  en  lille  Guldbroche,  der  holdt 
hendes  Kjoles  Halslinning  sammen,  uden  at  denne 
Omstændighed  dog  i  mindste  Maade  bemærkedes 
af  de  to  i  Sagen  interesserede  Parter. 

Pladask!«  lød  pludselig  et  stærkt  Rabalder 
henne  fra  Stuens  Baggrund,  foranlediget  ved  at 
Tante    Laura,    der    i    det    Samme    aabenbarede 

sig  i  Spisestuedøren,  fandt  det  passende  at  give 
de  Følelser  Lnft,  der  nvilkaarligt  paatrængte  sig 
hende  ved  Synet  af  det  uformodede  Tableau  midt 
i  Dagligstuen,  ved  at  slaa  Hænderne  sammen, 
hvilken  Fdtryksmaade  uundgaaeligt  maa  vise  sig 
forbunden  med  visse  praktiske  Vanskeligheder, 
naar  man  hærer  paa  en  hel  Bunke  nystrøgne 
Gardiner. 

»Men,  Du  gladeste  Verden!  --  Børn!  Har 
I  nu  faaet  Bedelighed  paa  Tingene?«  udbrød  den 
værdige  Husfrue  sjæleglad  og  uden  i  mindste 
Maade  at  agte  paa  det  snehvide,  bølgende  Kaos 
ved  hendes  Fødder.  »Hvordan  Pokker  er  det 
gaaet  til? 

Nogen  egentlig  fyldestgjørende  Oplysning  i 
saa  Henseende  kan  man  just  ikke  sige,  hun  op- 
naaede,  thi  i  samme  Nu  startede  de  to  Medvir- 
kende i  Tableauet  i  fuld  Fart  med  hinanden 
under  Armen,  og  idet  den  unge  Mand  kom  ind 
som  en  kneben  Numer  Et,  plantede  han  meget 
hensynsløst  sin  ene  Fod  midt  i  Gardinbunken 
og  faldt  glædestraalende  sin  Veninde  om  Halsen 
med  en  Hjærtelighed,  som  foreløbig  udelukkede 
alle  videre   Forklaringer. 

Og  nu  blev  der  en  Fryd  og  Gammen,  som 
Doktorvillaen  ikke  i  mange  Tider  lunde  kunnet 
opvise  indenfor  sine  Mure,  uagtet  disse  jo  ingen- 
sinde med  nogen  somhelst  Berettigelse  kunde 
betegnes    som    Gjemmesteder    for    Melankoli    og 

Bedrøvelighed.  Snart  omfavnede  og  kyssede  den 
sjæleglade  Tante  Laura  sin  Niece  og  sin  nybagte 
Neveu,  snart  brummede  hun  til  deres  store  For- 
nøielse  paa  det  Kraftigste  over  sin  til  Dels  øde- 
lagte Gardinvask.  Og  da  hendes  lille  Mand  saa 
i  det  Samme  viste  sig  paa  Scenen  og  med  den 
mest  uforbeholdne  Glæde  erfarede  den  store  Ny- 
hed, steg  Jubelen  endnu  højere. 

Nogle  Timer  senere  udgik  gamle  Birthe,  smi- 
lende over  hele  Ansigtet,  med  Indkaldelsesordre 
til  den  fortrolige  Skares  samtlige  disponible  Med- 
lemmer. Og  da  disse  om  Aftenen  samledes  fest- 
klædte om  det  i  Dagens  høitidelige  Anledning 
extra  smykkede  og  forsynede  Bord,  hvor  Dok- 
toren med  Champagneglasset  i  Haanden  udbragte 
de  Nyforlovedes  Skaal,  og  hvor  den  ene  varmt 
følte  og  vellykkede  Tale  fulgte  efter  den  anden, 
vilde  man  sikkert  have  havt  overmaade  vanske- 
ligt ved  at  finde  en  fornøieligere,  mere  harmonisk 
Stemning  end  blandt  disse  glade  Mennesker,  som 
Gang  efter  Gang  lode  Glassene  klinge  til  Ære  for 
den  lyksalige  Landinspektør  og  hans  lige  saa 
straalende  Hjærtenskjær. 


XIV. 
Sjældent   eller   aldrig  havde  der  sikkert  ud- 
gydt   sig   et    saadant  Væld    af  mer   eller   mindre 

kraftige  Talemaader  over  Hr.  M ommes  graamele- 

rede  Hoved,  som  i  Lohet  af  den  følgende  Dags 
Morgentimer,  særligt  da  fra  dem  af  det  stedlige 
Organs  Abonnenter,  der  pleiede  at  krydre  deres 
Morgenkaffe  med  dettes  frisk  serverede  Nyheder, 
forinden  de  forføiede  sig  til  deres  respektive  Dag- 
værk. Og  indrømmes  maa  det,  at  denne  deres 
.irriterede  Sindsstemning  ingenlunde  var  uden  en 
vis  Berettigelse,  thi  den  gode  Momme  var  virke- 
lig ualmindelig  langsom  i  sine  Bevægelser  i  denne 
solskinslyse  Morgenstund.  Grunden  hertil  maatte 
utvivlsomt  for  den  langt  overveiende  Part  søges 
i,  at  han  ikke  kunde  hære  over  sit  Hjærte  at 
betræde  Dørtærsklen  hos  en  eneste  af  de  til  den 
tinere  Portion  henhørende  Familier,  uden  at  del- 
agtiggjøre  navnlig  disses  kvindelige  Bestanddele 
i  den  store  Nyhed  om  Forlovelsen  ude  i  Doktor- 
villaen samt  det  der  den  foregaaende  Aften  sted- 
fundne Deklarationsgilde.  Og  selvfølgelig  maatte 
disse  sensationelle  Tildragelser  derefter  nødven- 
digvis kommenteres  og  belyses  fra  de  forskjel- 
ligste  Synspunkter,  hvad  der  naturligvis  ikke  gik 
for  sig  uden  rigelig  Anvendelse  af  Tid  og  Ord. 
Og  takket  være  denne  Hr.  Mommes  ihær- 
dige Virksomhed,  fandtes  der  da  ved  Middagstid 
heller  ikke  et  eneste  Menneske  i  hele  Byen,  som 
ikke  paa  første,  anden  eller  tredie  Haand  havde 
erhværvet  sig  mer  eller  mindre  indgaaende  Kjend- 
skab  til  den  interessante  Begivenhed. 

Medens  Meddelelsen  herom  i  det  langt  over- 
veiende  Antal  Tilfælde  ikke  satte  Gemytterne  i 
nogen  paaviselig  Bevægelse,  men  kun  modtoges 
med  sympatetiske  Udtalelser  for  den  almindelig 
afholdte  Familie  ude  i  Doktorvillaen  og  med 
Udtryk  af  glade  Forventninger  ved  Udsigten  til 
i  en  nær  Fremtid  at  se  det  stedlige  Samfund  til- 
ført et  nyt,  i  selskabelig  Henseende  lovende  Ægte- 
par, var  der  dog  et  Sted,  hvor  Lidenskabernes 
Bølger  gik  høit  i  samme  Anledning,  nemlig  i 
Familien  Bøllings  indre  Gemakker. 

For  Mester  Eriks  Vedkommende  gav  nævnte 
Virkning  sig  Udslag  deri,  at  han  efter  en  meget 
levende  Tankendvexling  med  sin  Fru  Moder  plud- 
selig blev  betaget  af  en  for  ham  høist  usædvanlig 
Virksomhedstrang,  idet  han  nemlig  kom  i  Tanker 
om,  at  en  hidtil  upaaagtet  Praxis  af  betydelig 
Udstrækning  ventede  paa  ham  rundt  om  i  for- 
skjellige  af  Omegnens  Landsbyer  og  Gaarde.  Og 
derfor  sadlede  han  flux  sin  Ganger  og  red  sin 
Vei  med  en  ualmindelig  spagfærdig  Mine,  efter 
først  at  have  henkastet  en  Bemærkning  om,  »at 
nu  havde  han  faaet  al  den  Middagsmad,  han 
foreløbig  trængte  til,  saa  hun  skulde  ingen  Ulej- 
lighed gjøre  sig  med  at  vente  paa  ham  med  sin 
gamle  Suppe!« 

Og  hvad  Fru  Emilie  angaar,  da  medførte 
hendes  lønlige  Forhaabningers  ynkelige  Skibbrud 
det  triste  Besultat,  at  hun,  umiddelbart  efter  sin 

i".  T.  mindre  haabefulde  Podes  Bortgang  fra  den 
hjemlige  Arne,  i  stærkt  ophidset  Tilstand  foer 
ned  i  Bntiken  og  meddelte  sin  der  ivrigt  be- 
skjæftigede  Gemal,  at  hun  saae  sig  nødsaget  til 
for  denne  Dag  fuldstændig  at  nedlægge  sit  hus- 
lige Scepter,  eftersom  hendes  Nerver  befandt  sig 
i  en  saa  opreven  Forfatning,  at  denne  nødvendig- 
gjorde den  mest  ubetingede  Ro.  Hvorefter  hun 
indledede  denne  Kur  ved  hurtigst  mulig  at  iføre 
sig  Hat  og  Kaabe,  og  derpaa  styrte  ud  af  Huset 
i  en  Gangart,  som  om  dette  truede  med  at  ramle 
sammen  over  hendes  af  Begivenhedernes  ufor- 
modede Udvikling  haardt  medtagne  Hoved. 

Klokken  nærmede  sig  stærkt  Totiden,  da 
Tante  Laura  og  hendes  nyforlovede  Niece  be- 
fandt sig  paa  Hjemveien  fra  en  overmaade  for- 
nøielig  Spadseretur  rundt  i  Gaderne,  hvor  de 
havde  hjemsøgt  forskjellige  Butiker,  deriblandt 
den  ene  al'  Byens  to  Boghandleres,  hvis  Inde- 
haver havde  følt  sig  høielig  smigret  ved  at  mod- 
tage Bestilling  paa  et  betydeligt  Antal  elegante 
Kort,  som  den  følgende  Dag  skulde  sendes  ud  i 
Verden  for  at  aabenbare  den  store  Nyhed.  For- 
øvrigt havde  de  to  Damer  alt  nu  paa  deres  Ud- 
ilugt modtaget  en  Mængde  glade  og  velmente 
Lykønskninger  fra  Venner  og  Bekjendte,  der 
havde  krydset  deres  Vei,  og  at  Forlovelsen  alle- 
rede var  bleven  bekjendt  i  vide  Kredse,  havde 
de    lil    deres  store  Fornøielse    end  yderligere  set 

ubedragelige  Vidnesbyrd  om  i  det  Utal  af  ind- 
fødte Næser,  som  vare  blevne  trykkede  flade  mod 
Ruderne,  idet  de  passerede  forbi. 

Medens  de  nu  i  det  bedste  Humør  af  Ver- 
den nærmede  sig  Villaen,  opdagede  de  pludselig 
to  ældre  Damer,  der  fra  Sideveien  tæt  ved  denne 
kom  dem  i  Møde  med  ilsomme  Fjed,  og  som 
ved  nøiere  Undersøgelse  befandtes  at  være  Fem- 
mandsraadets  Præsidentinde  i  høistegen  Person, 
ledsaget  af  den  lille  Enkefru  Wiile. 

»Saa,  for  Pokker!  Nu  slipper  vi  da  ikke  fra 
dem  i  den  første  halve  Time!  brummede  Tante 
Laura  i  en  ikke  synderlig  henrykt  Tone. 

Og  samtidig  satte  hun  forøget  Fart  paa,  idet 
hun  nærede  et  svagt  Haab  om,  at  det  derved 
skulde  kunne  lykkes  hende  og  Nelly  at  slippe 
uantastede  forbi  de  to  Ankommende.  Men  alle- 
rede i  en  halv  Snes  Skridts  Afstand  tilintetgjorde 
Fru  Emilie  brat  alle  slige  Forhaabninger,  idet 
hun  udstrakte  begge  Hænder,  lagde  Hovedet 
kjælent  paa  Siden  og  satte  sit  alier  sødeste 
Englesmil  op,  uden  at  det  dog  lykkedes  hende 
at  tilveiebringe  nogen  rigtig  Harmoni  mellem 
dette  og  Udtrykket  i  hendes  svagt  gnistrende 
Øine. 

»Næ — æh!  Kjære  Fru  Distriktslæge!«  udbrød 
hun  nu,  idet  hun  greb  Tante  Lauras  Haand  og 
trykkede  den  paa  det  Varmeste.  »Hvor  det  dog 
er    morsomt,   at    vi    mødes    her,    saa   at  jeg   kan 

faa  Leilighed  til  allerede  nu  at  gratulere  Dem 
og  den  søde  Frøken  til  den  glædelige  Forlovelse! 
-  Ok!  Jeg  hørte  det  saamæn  allerede  Klokken 
halv  ni  i  Morges,  og  det  glædede  mig  saa  umaade- 
ligt,  forsikrer  jeg  Dem!  —  Nu  er  De  da  rigtig 
glad,  søde  Frøken  Hein?  —  Ja,  det  kan  jeg 
sandelig  begribe!  —  Forresten  havde  jeg  jo  rig- 
tignok troet,  at  De  egentlig  stilede  høiere,  saa 
smuk  og  rig  som  De  er!  For  en  Landmaaler  - 
Gud  bevares  —  han  har  jo  en  overmaade  pæn 
Bestilling  og  gjør  vel  ogsaa  sin  Nytte  i  det  bor- 
gerlige Samfund,  men  saadan  til  de  høiere  Cirkler 
hører  han  dog  slet  ikke  — « 

Aa,  gode  Fru  Bølling!  Naar  hun  er  fornøiet 
med  ham  og  hans  Bestilling,  saa  kan  vi  Andre 
jo  sagtens  være  det!  lod  det  ganske  sindigt  fra 
Tante  Laura,  der  morede  sig  kosteligt  over  Præsi- 
dentindens  stadig  mere  frembrydende  Arrighed. 
»Ja,  ikke  sandt,  kjære  Fru  Distriktslæge? 
Det  mener  jeg  sandelig  ogsaa!«  erklærede  Fru 
Emilie  ivrigt.  Ok!  Den  Kjærlighed!  Den  hjæl- 
per jo  saa  let  over  alle  den  Slags  Ting!  —  Og 
saa  faar  Hr.  Brix  jo  saadan  en  deilig  Masse 
Penge  med  Dem,  søde  Froken!  Hvor  det  maa 
være  behageligt  lur  ham!  —  Ok!  Man  kan  jo 
saa  godt  forstaa,  at  en  tarveligere  stillet  ung 
Mand  gjærne  vil  svinge  sig  til  Veirs  i  det  sel- 
skabelige Samfund,  uden  at  have  synderlig  Ulei- 
lighed  dermed!  Det  ser  jo  de  Heste  unge  Herrer 

saa  umaadeligt  paa  i  vore  Dage !  Og  dertil  er 
Penge  jo  nu  engang  det  aller  bedste  Middel!  — 
Men  hvor  Hr.  Lieutenantens  Tilbøielighed  for 
Dem  dog  er  spiret  hurtigt  frem,  bedste  Frøken! 
Jeg  anede  sandelig  ikke,  at  han  nærede  Affek- 
tioner i  den  Retning!« 

»Naa — aah!«  ytrede  Tante  Laura  med  et 
grumme  lystigt  Sideblik  til  Nelly,  hvis  Øienbryn 
havde  rynket  sig  kjendeligt  ved  Præsidentindens 
sidste  Bemærkninger.  Saadan  egentlig  daane- 
færdige  af  Overraskelse  kan  jeg  dog  ikke  sige, 
at  vi  blev  hjemme  hos  os  i  den  Anledning!« 

Ikke  det?«  udbrød  Fru  Emilie  høist  for- 
bauset.  Har  de  virkelig  imødeset  denne  glæde- 
lige Begivenhed  i  længere  Tid,  bedste  Frue?  — 
Og  jeg  troede  saa  bestemt,  at  Hr.  Lieutenantens 
ømme  Følelser  for  den  nydelige  unge  Dame  fj::,'. 
var  kommen  over  ham  ganske  pludselig  siden 
i  Lørdags  Aftes! 

»Siden  i  Lørdags?«  gjentog  Tante  Laura 
temmelig  forbløffet.  Hvor  Pokker  falder  De  dog 
paa  det,  gode  Frue?« 

Ok,  bedste  Fru  Kopp !  Ganske  simpelt  fordi 
jeg  havde  al  Grund  til  at  formode,  at  Hr.  Lieute- 
nantens Hjærte  endnu  den  Gang  var  optaget  af 
helt  andre  Passioner!;  oplyste  Præsidentinden 
med  Hovedet  kjælent  paa  Siden:  »Min  kjære 
Veninde,  Fru  Wiile  her,  fortalte  mig  nemlig  for 
lidt    siden,    at   hun  i  Lørdags  Aftes,   da    det  var 

saadan  et  øndigt  Maaneskin,  gik  hjem  gjennem 
Skyttelunden  sammen  med  sin  Pige,  der  havde 
hentet  hende  ude  hos  Grosserer  Olstrups,  hvor 
hun  havde  tilbragt  Aftenen.  Og  i  Nærheden  at" 
Pavillonen  mødte  hun  saa  Hr.  Lieutenanten,  der 
gik  i  en  meget  øm  Attitude  med  en  ung  Dame. 
—  Ikke  sandt,  kjære  Fru  Wiile?« 

» Jo  vist!  Jovist!«  kvækkede  denne  inderlig 
fornøiet.  »De  havde  rent  ud  sagt  hinanden  om 
Halsen!  Hihi!  --Voldsomt  med  Hede!  —  Hih!« 

»Og  naturligvis  tør  jeg  hestemt  formode,  at 
det  ikke  var  den  anstandsfulde  Frøken  Hein, 
der  ledsagede  Hr.  Lieutenanten  paa  denne  he- 
hagelige  Aftentur!«  vedblev  Præsidentinden  med 
et  ondskabsfuldt  Glimt  i  Øinene. 

»Det  er  meget  fornuftigt  formodet  af  Dem, 
Fru  Bølling!«  svarede  Tante  Laura  tørt.  »Og 
jeg  vil  give  Dem  det  venskabelige  Raad  ogsaa 
at  formode,  at  Fru  Wiile  havde  taget  feil  med 
Hensyn    til    Kavaleren!  Ikke    skulde    det   til- 

fældigvis have  været  Deres  egen  Hr.  Søn,  der 
var  ude  at  lufte  sig?  -  Han  har  jo  en  vis,  flygtig 
Lighed  med   Brix   i  sil  Ydre!« 

Nei!  Det  var  det  tilfældigvis  slet  ikke,  kjære 
Frue!«  erklærede  Fru  Emilie,  rystende  paa  Ho- 
vedet med  halvt  tillukkede  Oine.  »For  min  Søn 
hedder  tilfældigvis  Erik,  og  den  mystiske  unge 
Dame  kaldte  tilfældigvis  sin  Ledsager  Gustav! 
Ikke  sandt,  kjære  Fru  Wiile'.' 

Joh!  Vist  saa!  Vist  saa! —  »Søde  Gustav« 
sagde  hun!  Hihi!«  kvækkede  det  atter  ved 
Præsidentindens  Side. 

»Ja,  er  det  ikke  et  mærkeligt  Tilfælde,  bedste 
Fru  Distriktslæge?  vedblev  denne  med  honning- 
sød Røst.  Men  nu  tør  vi  sandelig  ikke  op- 
holde Damerne  længere,  kjære  Fru  Wiile !  — 
Farvel,  Fru  Distriktslæge!  Farvel,  søde  Frøken! 
-  Og  endnu  engang  rigtig  til  Lykke  med  For- 
lovelsen!« 

Og  dermed  trak  hun  afsted  op  ad  Gaden 
med  sin  Ledsagerske. 

»Den  sved,  rare  Fru  Bølling!  Den  sved  rig- 
tig godt!  Hihi!«  fniste  denne,  idet  hun  i  sin 
inderlige  Sjælefryd  næsten  hoppede  hen  ad  Sten- 
broen med  sin  spidse  Næse  endnu  høiere  i  Sky 
end  sædvanlig.  Hvordan  mon  det  nu  gaar  med 
den  Forlovelse?  Hihi!« 

»Og  De  er  da  selvfølgelig  vis  paa,  at  De 
ikke  har  taget  feil,  gode  Fru  Wiile?«  spurgte 
Præsidentinden  med  et  skarpt  Blik. 

»Vel  er  jeg  det,  rare  Fru  Bølling!«  forsik- 
rede hendes  Ledsager  kisteglad.  »Det  kan  De 
da  nok  begribe!  Hihi!  --  Salig  Ras — !« 

»Ja!  Saa  kunde  det  jo  maaske  være,  at  der 
ikke  denne  Gang  bliver  Brug  for  Forlovelsesringe 
ude  hos  den  hovne  Doktormadam!«  afbrød  Fru 
Emilie  den  lille  Fnkefrue  med  et  alt  Andet  end 
blidt  Udtryk. 

Og  dermed  fortsatte  de  to  elskelige  Veninder 
Wien  ind  ad  Torvet  til,  hvor  samtlige  det  høie 
Raads  aktive  Medlemmer  vare  tilsagte  til  Møde 
hos  Præsidentinden  Klokken  halvtre  for  at  drøfte 
Situationens  pludselige  og  uformodede  Udvikling. 

For  første  Gang  i  umindelige  Tider  var 
det  mærkelige  Tilfælde  indtruffet  for  den  brave 
Doktorfrue,  at  hun  havde  manglet  Svar  paa  Til- 
tale over  for  Fru  Bøllings  sidste  Bemærkninger. 
Med  et  stumt,  aandsfraværende  Nik  havde  hun, 
blussende  af  Sindsbevægelse,  besvaret  de  to 
Gratulanters  Afskedshilsen,  og  derefter  havde 
hun,  stille  og  tavs,  atter  sat  sig  i  Bevægelse 
hjemad,  medens  Nelly,  ligbleg  og  med  dybt  bøiet 
Hoved,  rent  mekanisk  fulgte   med  hende. 

Et  lille  Stykke  af  Veien  tilbagelagde  de  i 
dyb  Tavshed,  medens  Tante  Laura  ideligt  ka- 
stede bekymrede  Sideblikke  til  sin  ellers  saa  frei- 
dige  Niece.  Men  omsider  blev  Situationen  hende 
for  uhyggelig. 

Op    med    Hovedet,    Pigebarn!      brummede 
hun   med  lidt  usikker,   ualmindelig  blød  Stemme. 
Du    tror    da   vel    for    al   Landsens   Ulykker  ikke 
et   Muk   af  alt  det  Pladder.' 

Tante!  hviskede'  Nelly,  idet  hun  løftede 
sit  blege  Ansigt  og  tilkastede  sin  Ledsagerske  cl 
Blik,  der  ramte  hende  lige  i  Hjærtet.  Hvis  jeg 
mistede  Tilliden  til  Gustav,  kunde  jeg  aldrig  mere 
tro   noget   Menneske! 

»Vaas!«  buldrede  Tante  Laura  barsk.  Han 
har  saagu'  lige  saa  lidt  været  ude  at  spadsere  i 
Skyttelunden  med  noget  Kvindemenneske,  som 
jeg  har  redet  gjennem  Byen  paa  en  Gedebuk! 
Det  tør  jeg  give  mit  Hoved  paa!« 

»Jeg  kan  heller  ikke  tro  det,  Tante!«  hvi- 
skede den  unge  Pige.  »Men  —  hvordan  kunde 
—    hun  denne    Dame    —    saa    nævne    hans 

Navn,  som  Fru  Wiile  jo  har  hørt  hende  gjøre?« 

Tante  Laura   tav    nogle    Øieblikke   raadvild. 

»Der  er  da  flere  brogede  Køer  til  end  Præ- 
stens !  —  Han  har  vel  ikke  taget  Patent  paa  at 
hedde  Gustav?«  brummede  hun  omsider.  Men 
samtidig  følte  hun  selv,  at  det  kun  var  en  tem- 
melig utilfredsstillende  Forklaring,  hun  ydede 
ved  dette  Svar. 

I  det  Samme  naaede  de  Villaen,  og  i  en 
Sindsstemning,  der  stod  i  den  mest  skjærende 
Modsætning  til  den,  hvori  de  vare  gaaede  ud, 
traadte  de  atter  ind  i  Dagligstuen,  hvor  de  fore- 
fandt Distriktslægen  spadserende  frem  og  tilbage, 
smaafløitende  og  i  det  fornøieligste  Humør  af 
Verden. 

»Naa!  Er  I  der?  Har  I  ikke  Brix  med?« 
raabte  han  dem  i  Møde,  men  standsede  i  samme 
Øieblik  brat  ved  Synet  af  de  to  Damers  triste 
Miner. 

Og  nu  paafulgte  der  en  længere,  meget  al- 
vorlig Samtale  mellem  dem,  som  endte  med,  at 

Nelly  sank  ned  paa  en  Stol  med  Hænderne  for 
Ansigtet  og  brast  i  en  hjærteskj ærende  Hulken, 
medens  hendes  Onkel  og  Tante  i  den  pinligste 
Stemning  stode  tanse  ved  Siden  af  hende. 

Da  blev  den  hidtil  paa  Klem  staaende  Dør 
ind  til  Spisestuen  aabnet,  og  ind  traadte  den 
lille  »Magister  ,  som  havde  siddet  ganske  roligt 
derinde  og  læst  paa  sine  Lektier,  og  saaledes 
var  bleven  ufrivillig  Tilhører  ved  de  tre  Andres 
bevægede  Samtale. 

Med  hurtige  Skridt  gik  den  lille  Fyr  hen  til 
den  hulkende  unge  Pige  og  lagde  Armen  om 
hendes  Skuldre. 

Nelly!  Du  skal  ikke  gra>de!<  sagde  han 
paa  sin  stilfærdige  Maade.  »Det  var  slet  ikke 
Hr.  Brix,  som  den  gamle,  grimme  Fru  Wiile 
mødte  ude  i  Skyttelunden  i  Lørdags  Aftes.  Det 
var  jo  den   unge  Hr.  Bølling!« 

Hvis  sidstnævnte,  høit  skattede  Gentleman 
pludselig  var  kommen  flyvende  ind  gjennem  et 
af  Vinduerne  for  at  bevidne  sin  lykkelige  Rivals 
totale  Skyldfrihed,  havde  hans  Tilsynekomst  ikke 
kunnet  gjøre  større  Virkning  end  den,  som  lille 
Alfreds  uventede  Oplysning  frembragte.  I  et 
Spring  fløi  Nelly  op  fra  Stolen  og  stirrede  paa 
ham  med  vidt  opspilede  Øine,  og  med  to  lange 
Skridt  stod  hans  Tante  ved  hans  Side  og  greb 
ham   i    sin   Sindsbevægelse    saa    haardt   i   Armen, 

at   hendes    lille   Yndling    med    en   ynkelig    Mine 
søgte  at  befri  sig  fra  hendes  Tag. 

Barn!  —  Hvad  er  det  Du   siger?      udbrod 
hun  næsten  aandeløs. 

Av.  Tante!  Det  gjør  ondt  i  min  Arm! 
jamrede  den  lille  Magister.  »Jo!  Nu  skal  I  bare 
høre!;  vedblev  han,  idet  hans  Tante  hurtigt  slap 
ham  og  klappede  hans  Kind.  Det  var  jo  i  Lør- 
dags Aftes,  at  mine  Kammerater  var  her  hos 
mig.  Og  Du  husker  jo  nok,  Tante,  at  da  de 
gik,  fik  jeg  Lov  til  sammen  med  Einar  Hjorth 
at  følge  Knud  Nørlund  ud  til  hans  Forældres 
Villa  nede  ved  Stranden.  Da  vi  To  saa  gik  hjem 
gjennem  Skyttelunden,  satte  vi  os  et  Øieblik  paa 
en  af  Bænkene  i  Alleen  oppe  ved  Pavillonen  for 
at  se  paa,  hvor  smukt  den  laa  der  i  det  klare 
Maaneskin.  Vi  sad  ganske  stille,  helt  skjulte  i 
Skyggen  af  Træerne,  og  et  Øieblik  efter  kom  der 
saa  en  Herre  og  en  Dame  spadserende  henne 
fra  Pavillonen  med  hinanden  om  Halsen,  og  de 
lo  og  snakkede  saa  fornøiet  sammen.  Og  da  de 
var  et  ganske  lille  Stykke  fra  os,  blev  de  staa- 
ende  og  begyndte  at  kysse  hinanden  en  hel  Masse 
Gange.  Men  saa  gav  Herren  sig  til  at  lytte 
og  kigge  hen  ad  Alleen,  og  saa  sagde  han  :  »Av 
for  Fanden!  Der  kommer  den  gamle  Hornugle 
storkende  henne!  Kan  man  nu  heller  ikke  være 
i  Fred  for  hende  her?  Lad  os  saa  bare  stikke 
af,  for  at  hun  ikke  skal  opdage  os!  —  Nei,  stop! 

Nu  skal  vi  have  Grin!  føiede  han  saa  til,  og  trak 
Damen  tæt  hen  imod  os,  saa  de  kom  til  at  slaa 
lidt  inde  i  Skyggen.  Og  da  saae  jeg  ganske 
lydeligt,  at  det  var  Hr.  Bølling.  Men  Damen 
kjendte  hverken  jeg  eller  Einar.  Og  saa  lo  han 
og  sagde  ganske  sagte  til  hende:  -Kald  mig  nu 
Gustav,  naar  hun  gåar  forbios!«-  Men  hvor- 
for dog  det,  Erik?  spurgte  hun.  Men  saa  sagde 
han  saa  vredt:  Hold  Mund,  og  gjør,  som  jeg 
siger!  Og  i  det  Samme  saae  Einar  og  jeg 
gamle  Fru  Wiile  og  hendes  Pige  komme  gaaende 
fra  dvn  anden  Side,  midt  ude  i  Maaneskinnet, 
saa  det  maa  vel  sagtens  have  været  hende,  han 
kaldte  for  en  Hornugle!  -  -  Og  ligesom  de  var 
ved  at  gaa  forbi  Hr.  Bølling,  tog  han  og  Damen 
igjen  hinanden  om  Halsen  og  begyndte  at  kysses, 
og  saa  sagde  Damen  ganske  hoit:  »Søde  Gu- 
stav! Og  saa  løb  de  deres  Yei,  all  hvad  de 
kunde.  Men  Fru  Wiile  blev  staaende  og  kig* 
gede  længe  efter  dem,  inden  hun  gik  videre. 
Og  saa  gik   Einar  og  jeg  hjem! 

Det  var,  som  om  en  Centnervægt  lettede  sig 
fra  de  tre  Tilhøreres  Hjærter,  medens  de  i  største 
Spænding  lyttede  lil  den  lille  Magisters  troskyl- 
dige Beretnings  og  næppe  havde  han  endt  denne, 
før  Tante  Laura  og  Nelly  med  et  juhlende  Ud- 
brud Toer  los  paa  ham  og  kappedes  om  at  over- 
vælde ham  med  Kys  og  Kjærtegn,  saa  Drengen 
var   nær   ved   at    miste  Veiret.     Ou   derefter   fløi 


390 


Nelly  glædestraalende  sin  Tante  om  Halsen  med 
en  Voldsomhed,  der  næsten  var  faretruende  for 
den  værdige  Dames  legemlige  Ligevægt. 

»Naa!  Hvad  sagde  jeg,  Pigebarn?«  udbrød 
hun  sjæleglad  og  med  et  Klaps  paa  sin  Nieces 
Kind.  Maaske  Du  saa  en  anden  Gang  vil  tro 
Din  gamle  Tante  bedre  end  den  første  den  bedste 
Sladderkjælling?  —  Uf,  denne  Erik!  Ja,  havde 
jeg  blot  den  Æsel  her! 

»Tante!  Ikke  et  Ord  til  Gustav  om  den  Hi- 
storie!« bad  Nelly  indtrængende.  Vi  ved  ikke, 
hvad  han  kunde  finde  paa,  hvis  han  fik  mindste 
Nys  om  den!« 

»Hm!  —  Naa!  Lad  gaa  da!  Maaske  har  Du 
Ret!  brummede  Tante  Laura  efter  en  kort  Be- 
tænkning, aabenbart  ikke  uden  Overvindelse. 
»Egentlig  talt  kunde  jeg  rigtig  godt  unde  den 
Laban  at  blive  taget  lidt  under  Behandling  af 
en  gammel  Garderkarl!  Men  paa  den  anden  Side 
skal  jeg  villigt  indrømme,  at  han  er  alt  for  yn- 
kelig, til  at  han  bør  volde  Dig  eller  Gustav  blot 
et  eneste  Øiebliks  Ærgrelse  mere  I« 

Og  da  bemeldte  Garderkarl  et  Par  Minuter 
senere  stak  sit  skja^ggede,  sjæleglade  Ansigt  ind 
af  Døren,  modtoges  han  af  sin  dybt  rødmende 
bedre  Halvdel  in  spe  med  et  langt,  varmt  Kys, 
hvori  en  inderlig  Bøn  om  Tilgivelse  for  et  Øie- 
bliks Mistvivl  blandede  sig  med  høitidelige  Løfter 
om    ingensinde   tiere   at   gjøre    sig    skyldig    i    en 

saadan  Forbrydelse,  samt  med  en  hel  Del  Andet, 
som  han  i  sin  Uvidenhed  ikke  forstod  det 
Halve  af. 

I  det  Samme  kom  gamle  Birthe  luntende 
ind  fra  Entreen  med  en  noget  altereret  Mine. 

»Laus  Postbud  har  lige  væ't  her  med  dette 
hersens  Brev  til  Fruen!«  meldte  hun  temmelig 
forpustet.  »Der  er  hele  tre  Frimærker  paa  hende, 
saa  det  maa  da  ha'e  et  gefærligt  Jav!< 

Og  med  et  spørgende  Blik  paa  sin  Mad- 
moder forsvandt    hun    atter  i  de  ydre  Begioner. 

»Et  Expresbrev?  —  Hvad  Pokker  er  der  nu 
i  Stykker?-  udbrød  Tante  Laura  forundret,  idet 
hun,  uden  at  se  paa  Udskriften,  rev  Konvoluten 
op  og  begyndte  at  løbe  dens  Indhold  igjennem. 

Og  i  næste  Øieblik  sank  hun  med  et  jam- 
rende LJdraab  om  paa  den  nærmeste  Stol  som 
en,  om  vi  saa  maa  sige:  knækket  Lilie  —  uagtet 
denne  Lignelse  ganske  vist  halter  ualmindelig 
stærkt  -  og  lod  Haanden  med  Brevet  hænge 
slapt  ned  mod  Gulvet. 

I  høieste  Grad  allarmerede  Dokkedes  de 
Øvrige  nu  om  hende  under  en  Strøm  af  forvir- 
rede Spørgsmaal,  og  Distriktslægen  stod  allerede 
i  Begreb  med  at  ile  ind  i  sil  Værelse  efter  et 
styrkende  Middel  til  Anvendelse  mod  dette  hos 
hans  mangeaarige  Livsledsagerinde  hidtil  absolut 
ukjendte  Tilfælde,  da  hun  endelig  løftede  Hove- 
det og  saae  paa  ham  med  et  ynkværdigt  Blik. 

»Stakkels  Markus!«  udbrød  hun  med  mat 
Stemme  og  klappende  den  Haand,  hvormed  han 
omfattede  hendes  venstre  Haandled.  »Hvor  det 
gjør  mig  ondt  for  Dig,  at  Du  har  faaet  saadan 
en  uhelbredelig  Idiot  til  Kone!  -  At  jeg  dog 
ogsaa  kunde  være  saa  ærkedum  at  tro,  at  han 
en  eneste  Gang  skulde  kunne  bære  sig  ad  som 
et  fornuftigt  Menneske!« 

Hvem  mener  Du,  Laura?  Fra  hvem  er 
Brevet?«  spurgte  hendes  Mand,  allerede  betydelig 
beroliget. 

»Fra  Wallner,  naturligvis!  Hvem  i  Alverden 
skulde  det  ellers  være  fra?«  stønnede  Tante 
Laura.     »Nu  skal  I  bare  høre!« 

Og  idet  hun  rettede  sig  lidt  mere  i  Veiret, 
begyndte  hun  med  fremdeles  stærkt  svækket 
Stemme  at  læse: 

Kjære,  høistærede  Frue! 
Jeg  tillader  mig  i  største  Hast  at  sende  Dem 
disse  faa  Ord  for  at  bede  Dem  meget  om  Til- 
givelse, hvis  jeg,  som  jeg  befrygter,  skulde  have 
begaaet  en  Feiltagelse.  Da  jeg  nemlig  i  Gaar 
Aftes,  efter  en  overordentlig  interessant  Samtale 
med  et  Par  Kolleger  angaaende  det  vigtige  Fund 
—  hvis  eminente  Betydning  lykkeligvis  syntes 
at  skulle  bekræfte  sig  —  kom  hjem  paa  Hotellet, 
fandt  jeg  nemlig  i  min  Brystlomme  et  Brev  uden 
Udskrift,    og    mærkeligt  nok    [Mærkeligt  nok!  - 

Hvad  gier  I  mig?         Er  han  ikke  bedaarende?] 

var  det  mig  ikke  muligt  al  mindes,  hvorfra  jeg 
havde  faaet  det.  Ved  strængt  systematisk  at 
gennemtænke  Dagens  Hændelser  kom  jeg  imid- 
lertid til  det  Resultat,  at  det  var  bleven  mig 
overgivet  til  videre  Besørgelse  af  Dem,  kjære 
Veninde,  og  at  den  unge  Bøllings  Navn  paa  en 
eller  anden  Maade  var  bleven  sat  i  Forbindelse 
dermed.  Konklusionen  af  disse  mine  Overveielser 
blev  da  den,  at  De  af  en  eller  anden  Grund  — 
som  jeg  ganske  vist  ikke  fatter,  da  De  jo  lige 
saa  lidt  som  vi  Andre  sætler  mindste  Pris  paa 
den    unge    Mand  havde    skrevet    til    ham    og 

leveret  mig  Brevet,  for  at  jeg  skulde  besørge  det 
paa  Posthuset,  naar  jeg  passerede  der  forbi  paa 
min  Vei  til  Banegaarden,  samt  at  De,  formo- 
dentlig i  et  lille  Anfald  af  Distraktion,  [U— uh!] 
havde  forglemt  at  skrive  udenpaa  det!  Ergo  for- 
synede jeg  det  uopholdelig  med  Udskrift  til  Hr. 
Bolling  junior  og  lod  derefter  Portieren  lægge 
det   frankeret  i   Hotellets   Postkasse! 

Her  brast  Tante  Lauras  tre  Tilhorere  i  en 
Skoggerlatter,  som  foreløbig  absolut  umuliggjorde 
Fortsættelsen  af  hendes  spændende  Oplæsning, 
og  hvori  hun  efter  en  kort  Modstand  selv  faldt 
ind   med   fuld   Kraft. 

.la,  I  kan  sagtens  staa  der  og  grine!  støn- 
nede hun  omsider,  tørrende  sine  Øine.  Men 
hvad    skal    jeg   ulykkelige   Menneske    n ti    gjore    for 

at  raade  Bod  paa  hans  geniale  Streger?  —  Naa, 
hør  nu  videre: 

For  en  halv  Time  siden  mødte  jeg  imidlertid 
rent  tilfældigt  min  ærede  Ven,  Deres  elskværdige 
Fætter,  Docent  Strøm,  paa  Gaden  og  kom  na- 
turligvis i  Passiar  med  ham.  Og  da  han  saa  i 
Samtalens  Løb  spurgte  mig,  hvorledes  det  gik 
den  unge  Bølling  ude  i  vor  lille  By,  stod  det 
pludselig  klart  for  mig,  at  det  jo  var  ham  - 
Docenten  —  hvem  jeg  skulde  have  overbragt 
Deres  Brev.  Ulykkeligvis  var  det  jo  imidlertid 
da  alt  for  sent  at  faa  min  Feiltagelse  redresseret, 
thi  Hr.  Bølling  maa  utvivlsomt  have  faaet  Bre- 
vet allerede  i  Morges  tidlig,  og  derfor  skriver  jeg 
i  største  Hast  dette  for  at  meddele  Dem  Føl- 
gerne af  min  i  høieste  Grad  uheldige  lapsus 
memoriæ.  Bedste  Frue!  Jeg  beder  Dem  endelig 
være  fuldt  forvisset  om,  at  Ingen  dybere  end  jeg 
kan  beklage,  at  — « 

Fru  Bølling  er  herude  og  vil  gjærne  tale 
et  Øieblik  med  Fruen!  afbrød  gamle  Birthe  i 
det  Samme  sin  Madmoders  Foredrag,  idet  hun 
med  et  særdeles  muggent  Ansigt  traadte  ind  ude 
fra  Entreen. 

»Hahaha!«  lo  Distriktslægen,  høilydt  akkom- 
pagneret af  KjaM-estefolkene.  Nu  kniber  det, 
Laura !  Der  har  vi  nok  allerede  Virkningen  af 
det  vildfarende  Brev!« 

Men  nu  reiste   den   brave  Frue   sig  med  en 

Holdning     som     den     mest     kamplystne     Hane- 
kylling. 

»Lad  hende  bare  komme!  udbrød  hun  med 
sin  barskeste  Mine.  I  kan  stole  paa,  at  denne 
Gang  skal  hun  l'aa  Svar  paa  Tiltale!  -  Nu  af- 
sted i  en  lynende  Fart  med  Jer  Allesammen !  — 
Brix  og  Nelly!  I  skal  jo  ud  at  kjøbe  Ringe? 
Skrup  saa  af!  -  -  Og  Du  gaar  vel  ind  i  Dit  Væ- 
relse, Markus?  —  Saa,  Birthe!  Lad  nu  Fru  Bøl- 
ling komme  herind!« 

Leende  og  rystende  paa  Hovedet  trak  den 
lille  Doktor  sig  tilbage  til  sine  egne  Enemærker, 
og  samtidig  aabnede  Birthe  Døren  for  Præsident- 
inden,  der  kom  brusende  ind  i  Stuen  med  en 
høist  imponerende  Holdning. 

Men  næppe  havde  hun  kastet  et  Blik  paa 
de  overmaade  gemytligt  udseende  Nyforlovede. 
der  med  hinanden  under  Armen  foer  forbi  hende 
med  en  let  Hilsen,  for  umiddelbart  derefter  at 
forsvinde  ud  i  Entreen,  før  hendes  seirsbevidste 
Mine  pludselig  mistede  en  betydelig  Del  af  sin 
Sikkerhed,  medens  hun  med  aaben  Mund  og 
vidt  opspilede  Øine  blev  staaende  og  stirrede 
efter  dem. 

De  ønsker  at  tale  med  mig.  Frue?«  tog 
Tante  Laura  omsider  Ordet  i  en  meget  kold 
Tone. 

»Ja!  --  Hm!  -  .leg  ønskede  gjærne  at  gjøre 
Dem  et  Spørgsmaal,  Fru  Distriktslæge!     svarede 

den    uventede  Gjæst,    idet  hun  søgte  at  fatte  sig 
ovenpaa  dette  uventede  Skue. 

»Behag  at  tage  Plads!  vedblev  Værtinden 
med  en  indbydende  Haandbevægelse  hen  mod 
en  Lænestol. 

Tak!  Jeg  foretrækker  at  blive  staaende!« 
erklærede  Fru  Emilie  med  et  ingenlunde  blidt 
Øiekast.  »Hm!  -  -  Der  er  i  Morges  kommen  et 
høist  mærkværdigt  Brev  til  min  Søn,  Fru  Di- 
striktslæge, som  han  først  har  aabnet  for  en 
halv  Times  Tid  siden,  da  han  kom  hjem  fra 
sin  Landpraktiseren,  og  — « 

Naa!  De  mener  mit  Brev,  som  Professor 
Wallner  skulde  bringe  min  Fætter,  Docent  Strøm, 
men  som  af  Vanvare  har  forvildet  sig  hjem  til 
Dem?«  afbrød  Tante  Laura  hende  med  største 
Sindsro. 

Hvorledes?  —  De  ved  altsaa  — ?«  spurgte 
Præsidentinden  noget  forbløffet. 

»Ja,  vist  ved  jeg  det!  Jeg  har  lige  faaet 
Brev  fra  Professoren  om  den  skete  Feiltagelse!  ; 
oplyste  Tante  Laura  i  en  let  Tone.  De  kom- 
mer formodentlig  for  at  bringe  mig  det  vildfarne 
Dokument  tilbage?« 

Nei!  Det  gjør  jeg  aldeles  ikke,  Frue!«  sva- 
rede Fru  Bølling,  blussende  af  Vrede.  Det  noble 
Brevskab  ligger  saamæn  vel  forvaret  hjemme  i 
min  Skrivebordsskuffe,  indtil  jeg  linder  det  pas- 
sende   at    gjøre    videre    Anvendelse    af  det,    som 

hverken  skal   blive  til  Gavn  eller  Glæde  for  Dem! 
-  Men  jeg  maa  sige,  at  jeg  linder  det  i  høieste 
Grad    hensynsløst   og   simpelt  af  Dem   at  omtale 
andre   Folks   Horn  paa   en   saadan  — 

»Stop,  min  gode  Frue!  afbrød  Tante  Laura 
hende  med  uforstyrret  Ro.  »De  snakker  vist 
over  Dem,  er  jeg  bange  for!  —  Maa  jeg  gjøre 
Dem  opmærksom  paa,  at  jeg  er  i  min  fulde  Ret 
lil  at  udtale  min  uforgribelige  Mening  om  Deres 
Hr.  Son,  som  jeg  har  gjort  det,  til  en  nær  Slægt- 
ning af  mig.  At  Brevet  er  løbet  løbsk,  er  ikke 
min  Skyld!  —  Men  siden  vi  taler  om  den  Ting, 
vedblev  hun  med  rynkede  Øienbryn  og  forøget 
Skarphed  i  Stemmen,  saa  vil  jeg  her  mellem  os 
betro  Dem,  min  gode  Fru  Bølling,  at  jeg  fuldt 
ud  staar  ved,  hvad  jeg  har  skrevet  om  Deres 
elskværdige   Hr.   Søn  i  mit  Brev!« 

Naa!  Det  glæder  mig  virkelig  i  høi  Grad, 
Fru  Distriktslæge!  udbrød  Fru  Emilie  spydigt 
og  gnistrende  af  Arrighed.  »Desto  mere  Grund 
er  der  jo  for  mig  til  at  lade  Deres  ærerørige 
Udtalelser  komme  for  Offentligheden! 

Ja,  gjør  De  det,  min  gode  Kone!  svarede 
Tante  Laura  med  et  værdigt  Nik.  »Men  lad 
mig  Tori nden  sige  Dem  endnu  et  Par  Ord.  Jeg 
har  altid  anset  Deres  Son  for  en  Døgenigt  af  første 
Rangklasse,  men  i  Løbet  af  den  sidste  halve 
Time  har  jeg  erfaret,  at  han  tillige  er  en  top- 
maalt,  æreløs  Slyngel!  —  Har  De   Ibrstaaet  mig? 

»Fru  Distriktslæge!  —  De  —  De  vover  — ?« 
stammede  Præsidentinden,  fuldstændig  perplex 
under  Indvirkningen  af  sin  Modstanderskes  hvasse 
Ord  og  funklende  Blik. 

»Og  for  at  De  ikke  skal  være  i  Tvivl  om, 
hvordan  jeg  er  kommen  til  den  Opfattelse  af 
Fyren,  vedblev  denne  uden  i  mindste  Maade  at 
lade  sig  forstyrre,  »skal  jeg  betro  Dem,  at  jeg 
fra  fuldt  paalidelige  Øienvidner  ved,  at  det  var 
ham,  som  i  Lørdags  Aftes  promenerede  med  en 
af  sine  Donnaer  ude  ved  Skyttepavillonen,  og  at 
han  af  pure  Ondskab  lod  hende  kalde  sig  ved 
Brixs  Fornavn,  da  Fru  Wiile  passerede  forbi 
ham,  idet  han  naturligvis  med  fuld  Berettigelse 
gik  ud  fra,  at  dette  ondartede  gamle  Kvinde- 
menneske ufortøvet  vilde  trompete  denne  mage- 
løse Opdagelse  ud  til  alle  Verdenshjørner,  og 
derved  muligvis  skade  en  Mand,  som  aldrig  i 
sine  Dage  har  tænkt  paa  at  krænke  den  Knægt 
i  mindste  Maade!« 

»Fru  Distriktslæge!  —  Jeg  -  jeg  maa  bede 
Dem  — «  lød  det  i  en  meget  febrilsk  Tone  fra 
den  stærkt  altererede  Præsidentinde,  paa  hvis 
Hoved  Doktorfruens  vægtige  Ord  faldt  som  Kølle- 
slag. 

»Og  da  De  for  en  Times  Tid  siden  mødte 
min  Niece  og  mig,«  vedblev  Tante  Laura  ufor- 
styrret, »og  med  Deres  sædvanlige  Takt  og  Men- 
neskevenlighed strax  diskede  op  med  Deres  for- 

modede  glimrende  Nyhed,  skete  det  selvfølgelig 
udelukkende  for  at  hævne  Dem,  fordi  min  Niece 
har  mødt  Deres  Søns  uforskammede  Tilna^rmel- 
ser  med  al  den  Foragt,  som  han  fuldt  ud  for- 
tjener. —  Og  at  det  ikke  lykkedes  Dem  at  bringe 
Sorg  og  Bedrøvelse  over  to  lykkelige,  brave  unge 
Mennesker,  som  nylig  har  fundet  hinanden  i  op- 
rigtig Kjærlighed,  er  hverken  Deres  eller  Deres 
Æsel  af  en  Søns  Skyld!  —  Se  saa!  Nu  har  jeg 
sagt  Dem  min  uforgrihelige  Mening,  min  gode 
Fru  Bølling.  Skulde  De  føle  Dem  stærkt  fristet 
til  at  lade  den  gaa  videre  til  Deres  elskede  Ven- 
inde, Fru  Wiile,  saa  gener  Dem  endelig  ikke! 
—  Og  dermed  er  vi  To  færdige!  For  Fremtiden 
er  det  ikke  værd,  at  vi  eller  Vore  kommer  i 
nærmere  Berøring  end  aller  høist  nødvendigt!  — 
Farvel!     Maa  jeg  følge  Dem  hen  til  Døren?« 

Med  disse  Ord  marcherede  Tante  Laura, 
strunk  som  en  Gardegrenader,  hen  og  aahnede 
denne  paa  vid  (lal)  for  den  totalt  forbløffede  Fru 
Emilie,  som  med  en  alt  Andet  end  imponerende 
Holdning  luskede  forbi  hende,  idet  hun  til  Afsked 
sendte  sin  seirrige  Kontrapart  et  rasende  Blik. 

Naa,  Laura'  Er  Luften  ren,  og  Torden- 
bygen drevet  over.'  spurgte  Doktoren  lystigt,  da 
han  nogle  Øiehlikke  efter  stak  Hovedet  ind  i 
Dagligstuen. 

»Puh!    Ja,   kom  Du   bare  ind,   lille  Markus! 
svarede   hans   bedre   Halvdel,    idet  hun,  øiensyn- 

lig  i  hoi  Grad  lettet,  nedlod  sig  i  en  magelig 
Lænestol.  »Aa,  hvor  det  dog  er  velgjørende, 
saadan  at  kunne  tale  sig  rigtigt  ud  for  Folk!  — 
Hør,  Markus!  Jeg  havde  i  Grunden  aldrig  troet. 
at  jeg  kunde  udtrykke  mig  saa  behersket  i  slige 
bevægede  Øiehlikke.  Tænk  Dig:  det  lykkedes 
mig  hele  Tiden  at  holde  mig  fra  at  blive  saadan 
rigtig  flyvende  arrig!  Og  saa  vidt  jeg  ved,  kaldte 
jeg  kun  en  eneste  Gang  hendes  Laban  af  en 
Søn  for  Æsel!  Det  var  da  virkelig  uhyre  mode- 
rat! —  Og  saa  fortrod  jeg  det  oven  i  Kjøbet  i 
samme  Øieblik!« 

»Hahaha!«  lo  Distriktslægen  hjærteligt.  Ja, 
Laura!  I  saa  Fald  maa  jeg  unægtelig  bevidne  Dig 
min  uskrømtede  Beundring!  Efter  en  saa  glim- 
rende bestaaet  Prøve  maa  vi  jo  være  forberedte 
paa,  at  Du  ender  med  at  blive  et  sandt  Mønster 
i  Retning  af  diplomatisk  Udtryksmaade! 


XV. 

Hjemme  i  Præsidentindens  fine  Dagligstue 
sade  Femmandsraadets  samtlige  aktive  Medlem- 
mer i  den  mest  spændte  Forventning.  Det  i  An- 
ledning af  den  sensationelle  Forlovelse  indvars- 
lede Møde  var  allerede  bleven  aabnet,  og  For- 
handlingerne førtes  just  med  mer  end  almindelig 

Livlighed,  da  Hr.  Krik  for  en  Times  Tid  siden 
pludselig  var  kommen  til  Syne  i  stærkt  altereret 
Tilstand  og,  uden  at  sige  et  Ord,  havde  leveret 
sin  Moder  Tante  Lauras  ominøse  Brev,  som  han 
et  Øieblik  forinden  havde  fundet  paa  sit  Bord 
og  strax  aabnet. 

Om  en  Granat  pludselig  var  exploderet  midt 
i  den  hoie  Raadsforsamling,  havde  den  ikke 
kunnet  virke  stort  mere  allarmerende  end  dette 
ulyksalige  Skriftstykke  nu  gjorde  det.  Og  efter 
en  Debat,  der  i  Retning  af  Stormfuldhed  søgte 
sin  Lige  i  Baadets  Annaler,  Nedtoges  det  enstem- 
migt, at  Præsidentinden  ufortøvet  burde  begive 
sig  paa  Veien  til  dets  Forfatterinde  for  at  udbede 
sig  en  Forklaring,  hvorimod  et  af  Fru  Wiile 
stillet  Forslag  om,  at  Frøken  Rosa  skulde  led- 
sage hende  som  en  Slags  Sekundant,  efter  moden 
Overveielse  forkastedes  med  alle  Stemmer  mod 
Forslagsstillerskens. 

Og  i  snart  en  stiv  Klokketime  lunde  de  tre 
Baader  nu,  fortærede  af  den  mest  brændende 
Længsel,  imødeset  Fru  Bøllings  Tilbagekomst 
fra  denne  vovelige  Expedition,  idet  de  paa  bedste 
Maade  havde  søgt  at  fordrive  Tiden,  dels  ved  at 
konsumere  et  betydeligt  Kvantum  Kaffe  med  til- 
hørende  Kager,  og  dels  ved  at  underkaste  lor- 
skjellige  Medmenneskers  moralske  Vandel  en  ind- 
gaaende  Kritik.  Og  imedens  hvilede  Mester  Krik, 
der  af  sin   Fru  Moder   havde   modtaget   et  skrapt 

Tilhold  om  at  være  rede  til  med  kortest  mulige 
Varsel  at  stille  sig  til  Raadets  Disposition,  ga- 
bende og  rygende  inde  paa  sin  Sofa,  temmelig 
mod  i  Hu  og  stærkt  tilbøielig  til  at  se  Tilværel- 
sen fra  dens  alier  mørkeste  Side.- 

Endelig  hørtes  Entreedøren  blive  revet  op 
med  stor  Voldsomhed,  og  i  næste  Øieblik  styr- 
tede Præsidentinden  ind  i  Dagligstuen  med  alle 
Symptomer  paa  den  stærkeste  Sindsbeva'gelse. 

»Aa!     Mine    Nerver!    —  Vand!  Et   Glas 

Vand!«  stønnede  hun  temmelig  høilydt  og  sank 
meget  effektfuldt  om  paa  den  nærmeste  Stol,  me- 
dens hendes  Kolleger  flokkedes  om  hende,  paa 
Nippet  til  at  explodere  af  Nysgjærrighed. 

Naa?  Hvad  blev  det  saa  til,  Fru  Bølling?« 
spurgte  Frøken  Rosa  i  en  kras  Tone  og  med  et 
ikke  ganske  blidt  Tag  i  Skulderen  paa  den  lidende 
Præsidentinde,  idet  denne  med  et  døende  Blik 
førte  det  Glas  Vand  til  sine  Læber,  som  Konsul- 
i uden  deltagende  rakte  hende. 

»Aa!  Det  var  græsseligt!«  forsikrede  hun 
derefter,  idet  hun  næsten  med  et  Spring  foer  op 
fra  Stolen.  »Tænk  Dem:  hun  var  saa  grov  som 
en  Slagter!  —  Ligefrem  overfusede  mig!  -  -  Og 
Dem  med,  Fru  Wiile!  —  Og  Erik  først  og  frem- 
mest! --  Og  hvad  synes  De:  hun  paastod  at 
have  paalidelige  Vidner  paa,  at  det  var  Erik,  og 
ikke  denne  lange  Brix,  som  spadserede  med  en 
Dame    ude    ved    Pavillonen    i    Lørdags  Aftes!  - 

Erik!  -  -  Hvor  er  han?  --  Jeg  maa  øieblikkelig 
tale  med  ham!  —  Han  skal  komme  til  at  for- 
tryde, hvis  det  virkelig  er  ham,  der  har  bragt 
sin  Moder  i  denne  skrækkelige  Situation!  — 
E— rik!« 

Et  Rabalder  lod  sig  høre  inde  i  Sideværelset, 
og  i  næste  Øieblik  viste  den  unge  Herre  sig, 
stærkt  surmulende,  i  Døren. 

»Erik!  Har  Du  været  ude  i  Skyttelunden 
med  en  Dame  i  Lørdags  Aftes?  spurgte  hans 
Moder  i  en  ualmindelig  skrap  Tone,  idet  hun 
fløi  hen  til  ham  og  ruskede  ham  i  Armen. 

Mester  Eriks  Ansigt  vidnede  just  ikke  om 
nogen  synderlig  proper  Samvittighed  ved  denne 
Forespørgsel. 

Om    jeg   —    æh  har    været   -       æh 

hvor?«   spurgte  han   stammende. 

Ude  i  Skyttelunden,  Menneske!  —  Saa  svar 
dog!  raabte  Fru  Emilie  med  et  nyt  Tag  i  hans 
Arm. 

Naar  æh       -   skulde   det   have   varet? 

hakkede  den   unge  Mand  videre. 

»I  Lørdags  Aftes,  siger  jeg  Dig  jo!<  skreg 
Præsidentinden,  vred  for  Alvor. 

Ja — a!    —    æh  —  Saadan    helt  umuligt  - 
æh      -  er  det   muligvis   ikke!     indrømmede  hun 
omsider,   skulende  til   alle  Sider. 

Uforskammede  Knægt!  Det  skal  Din  Fader 
faa  at  vide,  kan  Du  stole  paa !     næsten  hvinede 

26* 


404 


den   ellers  saa  blide  Frue  med  gnistrende  Øine. 
»Hvad  var  det  for  en  Tøs,  Du  havde  med?« 

»Æh  — !« 

Under  disse  livlige  Repliker  havde  Frøken 
Rosa  staaet  og  betragtet  Moder  og  Søn  med  et 
lurende  Blik.  Pludselig  antog  hendes  markerede 
Træk  et  endog  for  hende  usædvanlig  energisk 
Præg,  og  med  et  rask  Skridt  nærmede  hun  sig 
den  unge  Herre,  der  aabenbart  begyndte  at  føle 
sig  høist  uhyggeligt  til  Mode. 

Frik!    Kom  her  og  lad  mig  tale  med  Dig! 
sagde  hun  hurtigt  og  lydeligt. 

Og  dermed  greb  hun  den  over  denne  for- 
trolige Tiltaleform  øiensynligt  høist  forbausede 
Kavaler  i  Armen  og  trak  afsted  med  ham  ind  i 
Spisestuen,  medens  de  tilbageblivende  Raader 
stirrede  efter  dem  med  overmaade  ubegavede 
Miner. 

»Hør,  Erik!«  begyndte  hun  omsider  hurtigt 
og  med  dæmpet  Røst,  idet  hun  standsede  henne 
ved  et  af  Spisestuens  Vinduer.  »Nu  vil  jeg  i  al 
Hast  sige  Dem  en  Ting.  De  er  i  en  slem  Knibe, 
kan  jeg  se  paa  Dem,  min  gode  Ven!  —  Deres 
Moder  er  rasende  paa  Dem,  og  hvordan  De  har 
det  med  Deres  Fader,  behøver  jeg  vel  ikke  at 
fortælle  Dem!  —  Hør  nu  godt  efter,  Erik!  Jeg 
er  kjed  af  at  gaa  længere  som  Frøken.  Jeg  vil 
giftes  snarest  muligt,  og  hvor  mærkeligt  det  end 

er,   synes  jeg   nu   engang  bedst  om  Dem  af  alle 
de  unge  Mænd,  jeg  kjender!« 

Æh  — !«  begyndte  Erik  med  et  grumme 
lidt  begeistret  Udtryk. 

»Ti  stille  og  hør  paa  mig!  <  afbrød  Rosa  ham 
strængt.  »Vil  De  gifte  Dem  med  mig,  saa  siger 
jeg  til  Deres  Moder,  at  det  er  mig,  som  har  været 
ude  i  Skyttehinden  med  Dem.  -  Og  De  skal 
faa  det  godt  i  alle  Maader  hos  mig  naturlig- 
vis saa  længe  De  er  mig  tro  og  opfører  Dem 
ordentligt!  -  -  Vil  De  ikke,  saa  er  De  inden  en 
Maaned  paa  Veien  til  Amerika! 

Her  greb  hun  raskt  ned  i  sin  Lomme,  tog 
en  sirlig  lille  Tegnebog  frem,  aabnede  den  og 
udtog  et  langagtigt,  stemplet  Papir. 

Kjender  De  maaske  denne,  lille  Erik?« 
spurgte  hun  med  uhyggelig  Venlighed,  idet  hun 
udfoldede  det  halvt  og  holdt  det  op  for  ham. 

Om  hun  havde  præsenteret  ham  en  spil- 
levende Klapperslange,  kunde  han  ikke  være  ble- 
ven mere  forfærdet,  end  da  han  nu  saae  dette 
ominøse  Papir,  der  efter  hans  Overbevisning  hvi- 
lede velbeholdent  i  Hr.  Mommes  Skrivebords- 
skulle,  i  Hænderne  paa  sin  energiske  Beilerske. 
Jeg  har  tvunget  Momme  til  al  sælge  mig 
denne  Vexel,  udelukkende  for,  saasnart  en  Lei- 
lighed  tilbod  sig,  at  have  et  virksomt  Middel  til 
at  faa  min  Villie  sat  igjennem  overfor  Dem! 
vedblev  hun,  idet  Erik   med  vidt  opspilede  Øine 

formelig  tumlede  et  Skridt  tilbage.  »Den  lyder 
paa  2500  Kroner,  ved  De  jo!  -  -  Ikke  sandt?  — 
Godt!  Hvis  De  vil  gifte  Dem  med  mig,  forærer 
jeg  Dem  dette  lille  Stykke  Papir  Dagen  efter 
vort  Bryllup!  —  Vil  De  ikke,  saa  gaar  jeg  om 
en  Time  til  Deres  Fader  og  forlanger  det  betalt! 
Og  hvad  der  saa  venter  Dem,  er  De  formodent- 
lig ikke  i  Tvivl  om!  —  Vælg  nu!  —  Ja  eller  Nei? 

Endnu  en  Stund  stod  den  ulykkelige  Mester 
Erik  og  skulede  til  alle  Sider  med  et  Ansigt  som 
en  dødsdømt  Synder. 

Naa?«  lød  det  atter  i  en  meget  utaalmodig 
Tone  fra  Rosa. 

»Ja!  Lad  gaa  da,  naar  det  ikke  kan  være 
Andet!«  sukkede  han  endelig  med  en  høist  be- 
drøvelig Mine. 

I  samme  Nu  slog  Frøken  Rosa  lynsnart  sine 
kraftige  Arme  om  hans  Hals  og  pressede  sine 
røde  Læber  mod  hans  med  en  Voldsomhed,  saa 
det  formelig  smertede  ham. 

»Hvem  var  det  saa,  Du  rendte  med  derude 
i  Lørdags  Aftes?«   spurgte  hun  derefter  i  en  noget 
blidere  Tone.    »Naa?  —  Svar  mig  dog,  Erik!  - 
Var  det  maaske  Rosteds  Jomfru?« 

»Ja  — a!  indrømmede  den  nyforlovede  unge 
Herre  høist  spagfærdigt. 

Godt!  Hende  paatager  jeg  mig  at  stoppe 
Munden  paa!«  erklærede  hans  Tilkommende  de- 
termineret.     >  Kom    saa    med  ind  til  de  Andre?; 

Og  nu  greb  hun  hans  Arm  og  bugserede 
ham  med  en  triumferende  Holdning  tilhage  til 
Dagligstuen,  hvor  Parrets  Tilsynekomst  vakte  en 
Opsigt,  der  lettere  kan  tænkes  end  beskrives. 

Ja,  gode  Fru  Bølling!  Her  har  de  Svaret 
paa  Deres  Spørgsmaal!  erklærede  Froken  Rosa 
meget  l'reidigt  og  lænende  sig  fortroligt  til  sin 
Udkaarnes  kraftige  Arm.  »Det  var  mig,  Erik 
spadserede  med  ude  i  Skyttelunden  i  Lørdags 
Aftes.  Vi  var  nemlig  allerede  den  Gang  forlovede, 
skal   jeg  sige  Dem!« 

Et  trestemmigt  l'clraah  af  Forhauselse  he- 
svarede  denne  overraskende  Meddelelse. 

Men,  Du  Forharmende!  -  -  Naar  er  I  da 
bleven  det?  udbrød  Fru  Emilie,  forbløffet  stir- 
rende fra  den  Ene  til  den  Anden. 

Aa!  Ft  Par  Dage  tidligere!  løi  den  ny- 
forlovede Dame  ganske  ugenert  videre.  »Vi  vilde 
blot  holde  det  hemmeligt,  indtil  Jubilæumsfesten 
og  al  Forstyrrelsen  i  den  Anledning  var  over- 
staael ! 

Xaa,  gode  Fru  Wiile!  Hvad  siger  De  til 
den  Losning  paa  Gaaden?«  spurgte  Præsident- 
inden  ironisk  og  med  et  tilintetgjørcnde  Blik  paa 
den  lille  Enkefrue,  der  stod  ved  Siden  af  hende 
med  et  Ansigt,  som  om  hun  for  el  Øieblik  siden 
var  kommen  dumpende  ned  fra  Maanen.  Saa 
passer  det  nok  alligevel  ikke  ganske,  at  den 
nnstiske  Dame    wdi'  ved   Pavillonen   sagde     Gu- 

stav«    til    sin    Ledsager,    saadan    som    De    vilde 
bilde  mig  ind?« 

Bilde  ind!  -  -  Bilde  ind?  --  Hih!  -  Tror 
De,  jeg  vil  gjøre  mig  den  Uleilighed  at  bilde 
Dem  Noget  ind,  rare  Fru  Bølling?  —  Næh!  Den 
Forretning  er  der  vist  Andre,  som  besørger  godt 
nok!«  hvæsede  den  lille  Frue  som  en  arrig  Kat, 
idet  hun  ved  de  sidste  Ord  tilkastede  de  Ny- 
forlovede et  gnistrende  Blik.  »Jeg  hørte  Kvinde- 
mennesket sige  »Gustav«  —  »søde  Gustav« !  sagde 
hun  oven  i  Kjøbet  —  lige  saa  tydeligt,  som  jeg 
nu  ser  Dem!    Ved  De  det?« 

»Det  er  jo  rent  umuligt!«  erklærede  Fru 
Emilie  trækkende  paa  Skuldrene  med  en  halvt 
medlidende,  halvt  overlegen  Mine.  »De  maa 
have  været  Offer  for  en  Hallukination!« 

Ha — Hal — Hallunki — ?«  stammede  Enke- 
fruen, formelig  snappende  efter  Veiret.  »Sa— 
sagde  De  Halhmkeri,  rare  Fru  Bølling?« 

»Jeg  sagde  Hallukination,  gode  Fru  Wiile!« 
oplyste  Præsidentinden  mildt  belærende.  »Saa- 
dan kalder  de  Lærde  det,  naar  Folk  hører  for- 
kert!« 

»Naa — naa  saa  det  gjør  de?  —  Hih!  — « 
spruttede  den  elskelige  Dame,  idet  hendes  Næse 
fløi  mindst  to  Tommer  til  Veirs.  Men  ved  De, 
rare  lille  Frue,  hvad  jeg  kalder  det,  naar  Folk 
beskylder  mig  for  Halhmkeri?  —  Eller  for  at 
jeg  ikke  kan  høre?  —  Jeg  kalder  det  simpelt,  gjør 

jeg  '*igtig  væmmeligt  simpelt!  —  Og  —  og 
ved  De,  hvad  jeg  saa  gjør?  -  Saa  ryster  jeg 
Støvet  af  mine  Fødder!  hvilken  Handling  hun 
symbolsk  antydede  ved  et  balletagtigt  Spjæt  ud 
til  Siden  med  det  venstre  Ben]  —  Og  saa  siger 
jeg     Farvel!      dybt    KnixJ  Farvel,     siger  jeg! 

atter    et    Knix]  —  Og  —  og    saa    gaar   jeg  min 
Vei  og  bliver  borte  med  det  Samme!« 

Og  afsted  hoppede  hun  nd  af  Stuen  som 
den  grinagtigste,  fornærmede  gamle  Vipstjært, 
man   kunde  se  for  sine  Øine. 

Pyh !  Jeg  gad  nok  vide,  hvad  saadan  en 
en  Madamme  bilder  sig  ind!«  fnyste  Fru 
Emilie,  efter  at  hun  i  nogle  Sekunder  havde 
staaet  og  stirret  temmelig  betuttet  efter  det  re- 
belske Haadsmedlem.  Men  lad  hende  bare 
blive  borte,  hvis  det  kan  more  hende!  Vi  Andre 
holder  saa  meget  desto  fastere  sammen!  Ikke 
sandt,  kjære  Konsulinde?  Ikke  sandt,  søde 
Rosa  ? 

Hvorefter  fulgte  en  rørende  Scene,  rig  paa 
Omfavnelser  og  Haandtryk. 

Men,  kjæreste  Børn!«  vedblev  Fruen  om- 
sider, idet  hun  vendte  sig  mod  Rosa  og  Mester 
Erik,  der  med  en  høist  udeltagende  Mine  havde 
været  Vidne  til  det  bevægede  Optrin.  Jeg  er 
som  himmelfalden!  Jeg  havde  sandelig  ikke  den 
fjærneste  Anelse  om,  at  der  var  Noget  af  den 
Slags  paa   Færde  imellem  Jer 


410 


Nei!  Det  havde  jeg  s'gu  hel —  Av!  —  Det 
kom  jo  ogsaa  saadan  hvad  man  passende  kunde 
kalde  lidt  overraskende!  rettede  Erik  sig  selv, 
idet  hans  Tilkommende  ved  et  kraftigt  Xap  i 
hans  Arm  belærte  ham  om,  at  hans  Tunge  var 
ved  at  løbe  løbsk. 

Men  det  glæder  mig  virkelig  uhyre!«:  er- 
klærede hans  Fru  Moder  mildt  nedladende,  idet 
hun  rettede  et  skarpt  forskende  Blik  paa  det 
vordende  Ægtepar.  For  mellem  os  sagt,  kjære 
Rosa,  begynder  jeg  virkelig  at  tro,  at  det  er  paa 
Tiden  for  min  Søn  at  blive  noget  mere  sat  og 
adstadig.  Og  dertil  hjælper  Intet  saa  godt  som 
en  fast  og  sikker  Kvindehaand ! 

»Og  den  skal  han  ikke  komme  til  at  savne, 
det  lover  jeg  Dem,  Fru  Bølling!  forsikrede  Rosa 
med  dyb  Overbevisning  og  et  meget  sigende 
Blik  paa  sin  Ægtemand  in  spe,  hvis  Ansigtstræk 
just  ikke  afspeilede  nogen  grænseløs  Henrykkelse 
ved   disse  smilende  Fremtidsudsigter. 


En  Uges  Tid  efter  de  ovenfor  skildrede  Be- 
givenheder kom  Hr.  Bølling  junior  en  skjøn 
Eftermiddag  gaaende  i  temmelig  stærk  Fart 
gjennem  en  af  Smaagaderne  i  Nærheden  af  Tor- 
vet, iført  en  net,  i  Snit  og  Farve  meget  afdæmpet 
Spadseredragt,  der  stod  i  afgjort  Modsætning  til 
lians    tidligere    extravagante    Kostumer,    og    slæ- 

hende  paa  en  ret  omfangsrig  Bogmappe,  som  han 
ifølge  høiere  Ordre  havde  hentet  hos  Boghand- 
leren, for  snarest  at  aflevere  den  i  sin  Tilkom- 
mendes  Hænder. 

Og  ligesom  den  unge  Mand  nu  dreiede  om 
et  Gadehjørne,  vilde  Skjæbnen,  at  han  pludselig 
befandt  sig  Ansigt  til  Ansigt  med  sin  Perleven, 
Garver  Bodmann,  hvis  Xøddeknækkerfysiognomi 
ved  dette  uventede  Møde  antog  et  høist  pudsigt 
Udtryk. 

God  Da — ah,  Hr.  Bølling!  udbrød  den 
gamle  Garver  med  en  Tilnærmelse  til  en  af  sine 
karakteristiske  Komplimenter,  og  idet  han  tog 
Hatten  dybt  af.  Hr.  Bølling  skal  formodentligen 
ud  at  spadsere  med  Forloveden,  kan  jeg  ærbødigst 
tænke  mig?    LTm — nm — um! 

Ved  Lyden  af  hans  velbekjendte  Stemme 
kastede  Erik  et  ængsteligt,  lynsnart  Blik  til  begge 
Sider  hen  ad  den  for  Tiden  næsten  absolut 
mennesketomme  Gade,  og  beroliget  ved  at  se,  at 
her  ingen  overhængende  Fare  for  Opdagelse  var 
at  befrygte,  standsede  han  endelig  foran  Hr. 
Bodmann. 

.la vel,  gamle  Borger!  Det  er  lige  akkurat, 
hvad  jeg  skal  !  svarede  han  med  et  temmelig 
mislykket  Tilløb  til  at  anslaa  sin  tidligere.  Hotte 
Tone. 

Bodmann    blev    staaende    taus    i    nogle   Øie- 

blikke    og    betragtede    ham    med   en    efter    lians 
Forhold  dybt  elegisk  Mine. 

Erik!  Erik!  udbrød  han  omsider,  rystende 
melankolsk  paa  Hovedet.  Det  havde  jeg  lige- 
godt aldrig  tænkt  mig,  at  Du  skulde  gaa  hen  og 
ende  paa  den  Maner! 

Den  unge  Mands  Ansigt  fortrak  sig  kramp- 
agtigt. 

Ja,  gamle  Fyr!  Den  var  jo  ogsaa  lige  ha  ard 
nok  at  gaa  paa!  svarede  han  meget  lavmælt 
og  med  et  dybt  Suk.  Men  hvad  skal  man  sige 
til  det?  Saadan  En  paa  Tuden  faar  man  jo 
engang  imellem  i  denne  beklagelige  Verden! 
Nu  er  der  sgu  ikke  mere  at  gjøre  ved  den  Ting! 
—  Farvel,  gamle  Ven!  vedblev  han  med  usikker 
Stemme  og  greb  Bodmanns  Haand,  efter  endnu 
engang  at  have  kastet  et  hurtigt  Blik  ud  over 
Omgivelserne.  Og  Tak  for  den  Tid  vi  har  kjendt 
hinanden !  For  Fremtiden  er  der  lukket  af  paa 
den     Keglebane!  Og    hils    de    andre    glade 

Svende,    naar    I    igjen    er    sammen    til    en    Aften 
med  Fut  i! 

Og  med  endnu  et  favnedybt  Suk  vendte  han 
sig  bort  og  ilede  videre. 

Gamle  Bodmann   blev    staaende    ubevægelig 
og  stirrede  tavs  efter  ham. 

Han  er' en!  mumlede  han  omsider  i  en 
dybt  medfølende  Tone.  Sølle  Erik!  Det  gjør 
mig  ligegodt  ganske  ondt  for  ham!     -  Men  han 

er'en  s'gu  ubestrideligt!  —  Um — nm — am!  —  Ja, 

de    Kvindfolk,    de    Kvindfolk!  Sikke    dog    et 

Svineheld,    at    man    altid    har   holdt    sig   klar   af 
dem ! 

Og    dermed    vendte    han     sig    om    og    satte 
Kursen  efter  Hotel     Fønix«.   — 


-!'•• 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


^3^ 


..  V   il 


* 


